
1. Kelias į filosotijos-pedagogikos 
profesorių 


" Stasio Šalkauskio gyvenimo tėkmė buvo apskritai rami, be 
Kokių nors dramatiškų lūžių ar sukrėtimų. Pirmąjį bolševikmetį 
nebuvo suimtas, tik buvo atleistas iš darbo. 1944 m. iš Lietu- 
voš nebūtų pasitraukęs, kaip kad nepasitraukė Pr. Kuraitis ir 
J Keliuotis. Vargu ar ir po karo būtų išvengęs įkalinimo, kaip 
jo neišvengė ir tie du jo kolegos. Šia prasme galima tarti, kad 
laimingai Šalkauskis mirė dar vokiečių okupacijos metais. Mi- 
rė palyginti jaunas — sulaukęs vos 55 metų amžiaus (o abu 
tėvai buvo ilgaamžiai: tėvas sulaukė 84, motina — 83 metų am- 
žiaus, ir jai dar gyvai teko atsisveikinti su gabiausiuoju savo 
vaikų). Paspartino Šalkauskio mirtį tai, kad visą laiką nuo stu- 
dento metų jį vargino sveikatos įvairūs negalavimai. 


"*a, Mokinys Šiaulių gimnazijoje. Stasys Šalkauskis gimė 
1886 '/m. gegužės 4/16 Ariogaloje (Raseinių aps.), tačiau joje 
praleido tik trejus kūdikystės metus. Abu tėvai buvo aukštai- 
čiai. Tėvas Julijonas Šalkauskis (1849—1933), laisvojo vals- 
tiečio sūnus, gimė Joniškyje (Šiaulių aps). Baigęs medicinos 


Turėdamas administracinių gabumų, 1905—1915 m. buvo Šiau- 
lių miesto burmistru. Po I pasaulinio karo grįžęs iš Rusijos, 
ėjo Šiaulių miesto savivaldybės sanitarijos gydytojo pareigas. 
Pensijon išėjo tik sulaukęs 80 metų amžiaus. Šeimą sukūrė 
1882 m.— vedė „senos bajorų giminės Barborą Goštautaitę 
(1864—1947), gimusią Krakių valsčiaus Milvydų dvare (Kėdainių 
aps.). Šeimos kalba iš pradžių buvo lenkų, bet save laikė lie- 
tuviais. Vėliau, rodos, tik su motina buvo kalbama lenkiškai, 
kaip ji iš vaikystės buvo įpratusi. 

“ Šalkauskių šeima buvo gausi — devyni vaikai (keturi sūnūs 
ir penkios dukterys). Stasys buvo trečiasis vaikas — antrasis 

sūnus (pirmasis sūnus Kazys, gimęs metais anksčiau, išėjo į 
teisės profesorius). Visi vaikai buvo išmokslinti. 

Nuo penktų amžiaus metų apsigyvenęs Šiauliuose, Stasys 
Šalkauskis buvo šio miesto vaikas — tikras šiaulietis. Čia ėjo 
pradinį ir vidurinį mokslą, čia parvykdavo atostogų, čia paga- 
liau ir mirė. . 

Šiaulių gimnazijoje St. Šalkauskis mokėsi 1895—1905 m., 
taigi ją baigė devyniolikos metų. Tai normalus gimnazijos 
baigimo amžius. Neaišku gali būti tik tai, kodėl aštuonių gim- 
nazijos klasių baigimas užtruko dešimt metų. Pirmais metais 
lankė parengiamąją klasę, o penktąją klasę kartojo. Šiuo rei- 
kaluų yra toks klasės draugo prof. Viktoro Biržiškos liudijimas. 
Stasys buvo ligi tol vidutinis mokinys, dvejetukų neturėjo ir 
normaliai turėjo būti pakeltas į šeštąją klasę. Tačiau tėvas iš- 
reikalavo iš gimnazijos vadovybės palikti sūnų toje pačioje 
klasėje. Savo reikalavimą tėvas motyvavo tuo, kad mokinys 
yra silpnos sveikatos, o nenorėdamas atsilikti nuo draugų, turi 
per daug dirbti. Pakartojęs tą pačią klasę, Šalkauskis toliau 
tapo klasės pirmuoju mokiniu. Tik baigiamojoje klasėje jis 
liko antruoju, į tą klasę perkėlus antropologo prof. L. Krzy- 
wickio (Lietuvos piliakalnių tyrinėtojo) sūnų *. 

Turime paties Šalkauskio atsiminimus iš gimnazijos ABiikų: 
Atsiminimai prieštaringi. Vienu atžvilgiu „gimnazijos laikai 
paliko mano atmintyje apskritai malonių atsiminimų“. Malonių 
dėl to, kad tai jaunystės metų ir jais vykusio dvasinio bren- 
dimo atsiminimai. Tačiau kitu atžvilgiu pati rusų mokykla bu- 
vo iš tikrųjų policijos nuovados skyrius. „,Rusinimo tendenci- 
jos, šnipinėjimo metodai ir demoralizavimo išdavos, štai kas 
charakterizuoja rusų mokyklą“ auklėjimo atžvilgiu. Buvo sten- 
giamasi mokinius ne tik rusinti, bet ir pravoslavinti. Katalikai 
mokiniai buvo verčiami lankyti pravoslavų cerkvę. Iš pradžių 
ne kartą ir Šalkauskiui tekę „eiti į gimnazijos cerkvę ir stovėti 
pirmose eilėse“. Nuo tokios moralinės prievartos, kėlusios „vien 
pasibjaurėjimą“, buvo atsisakyta, kai keliose gimnazijose (ir 
Šiaulių) įvyko mokinių riaušės. Bet rusinimo režimas „tesu- 
minkštėjo vien 1904 m.“ Koks buvo mokinių nusistatymas gim- 
nazijos vadovybės atžvilgiu, Šalkauskis pailiustruoja atsisvei- 
kinimu su gimnazija. Kai gimnazijos direktorius („me tiek pe- 
dagogas, kiek policijos valdininkas“) išdalijo brandos atesta- 
tus ir. pradėjo kalbėti, „mes nebeklausėm toliau jo prakalbos 
ir visi urmu išbėgom pro duris. Tai buvo pirmas laisvas mūsų 


Laitas o TS A A S 
* V. Biržiškos 1955 m. laiškas J. Eretui. duodamas monografijoje 
„Stasys Šalkauskis“.— P. 17—18. 

pareiškimas savo tikro nusistatymo nuo momento įstojimo į 
gimnaziją“. 

Lietuvių Šiaulių gimnazijoje nebuvo daug, ypač aukštesnė- 
se klasėse (dalis pasitraukdavo anksčiau). Iš 36 abiturientų, 
kurie drauge su Šalkauskiu gavo brandos atestatą, tik „6 iš 
mūsų buvome susipratę lietuviai". Šalkauskis džiaugiasi, kad 
jam „pasisekė turėti gerų draugų ir su jais sugyventi“. Tarp 
jų ypač trys broliai Biržiškos (būsimieji profesoriai) daugiau- 
sia jam darę poveikio. „Tada būtent išsidirbo intelektualiniai 
interesai, kurie suvaidino vedamąją rolę visam paskesniam gy- 
venimui“. Su intelektualinių interesų vystymusi siejosi ir tautinis 
sąmonėjimas. Buvo domimasi lietuviškomis knygomis ir jų pa- 
sirūpinama iš knygnešių. „Nėra ko ir sakyti, kad spaudos 
atgavimas ir lietuviškų leidinių atsiradimas buvo labai gyvai 
mūsų atjaustas. Šituo atžvilgiu 1904 metų pavasaris buvo mums 
naujo visuomeninio gyvenimo pavasaris.“ | 


Didelį įspūdį Šalkauskiui padarė tą pavasarį (1904) penkių 
draugų sumanyta ekskursija. Pėsčiomis jie septyniolika dienų 
lankė kraštą. Iš Šiaulių išvykę, jie per Kurtuvėnus (pasimatė 
su P. Višinskiu) ir Šaukėnus siekė Užventį; padarė vingį į Šat- 
rijos kalną; Kražiuose matė kazokų apgriautą bažnyčią; pasi- 
grožėjo D. Poškos Baubliu; iš Raseinių pasuko į T. Daugirdo 
dvarą pasimatyti su šiuo Lietuvos piliakalnių tyrinėtoju; priėję 
Dubysą, jos krantu keliavo per Šalkauskio gimtinę Ariogalą 
(pamatė ją dar kartą — paskutinį), kol pasiekė Nemuną; jau 
garlaiviu keliaudami, aplankė panemunės istorines vietoves; 
iš Kauno traukiniu vyko į Vilnių („čia irgi susitikome su vienu 
kitu lietuvių veikėju“); apžiūrėjo Trakų pilies griuvėsius ". 

Tai, kas iš šios ekskursijos labiausiai įstrigo Šalkauskio at- 
mintin, savaime rodo, kas jį visų pirma domino. Miesto Vaikui 
ši išvyka iš tiesų daug reiškė: pamatė, kokio įvairaus grožio 
yra jo gimtinis kraštas; tautos praeitis bylojo iš piliakalnių, 
Vilniaus ir Trakų pilių; gaivino patriotinį nusiteikimą pasima- 
tymai su tautiniais veikėjais. Paties Šalkauskio žodžiais, ši 
ekskursija buvo reikšminga „ir krašto pažinimo bei jo meilės 
atžvilgiu". 


b. Teisės mokslų studijos Maskvos universitete. Šiaulius 
pakeitė Maskva, ją pasirinkus akademinėms studijoms. Mask 
vos universiteto teisių fakultete Šalkauskis studijavo šešerius 


* Šalkauskis St. Mano atsiminimai iš gimnazijos laikų // Ateitis.— 
1929.— Nr. 5—6.— P. 247—251. 


metus (1905—1911). Dėl dviejų priežasčių studijos užtruko porą 
metų ilgiau, negu normaliai būtų pakakę. Pirmą, iškart Mask- 
vos universitete pateko „į tokią revoliucinę nuotaiką, kurioje 
joks rimtas mokslas nebuvo galimas“. Kita proga rašytuose 
atsiminimuose", tiesiogiau liečiančiuose studijų metus, Šal- 
kauskis atvirai pasisakė, kad pirmaisiais trejais metais („pir- 
moje savo buvimo universitete pusėje“) išvis „maža teko stu- 
dijuoti dėl tuo metu viešpatavusios studentijoje revoliucinės 
nuotaikos ir nuolatinių streikų“. Ir dar priduria: ,„Mokslui 
apskritai mažai buvau atsidėjęs“, nes „nedaug tebuvau susi- 
domėjęs“ pasirinktosiomis teisės studijomis („savo fakultetiniu 
mokslu“). ' 

Antra, studijų užtrukimą lėmė ir sveikata („susilpnėję plau- 
čiai"). Sveikatai sustiprinti reikėjo sauso klimato. Tad jau 
1908 m. pavasarį Šalkauskis išvyko į Turkestaną ir apsigyveno 
istoriniame Samarkando mieste (dabar Uzbekijai priskirtas). 
1909 m. sustodavo Maskvoje tik pravažiuodamas atlikti forma- 
lybėms universitete. Egzaminams ruošėsi Samarkande. O ne- 
išlaikytų dalykų buvo „labai daug“ likę („berods penkiolika“). 
Pasiruošęs egzaminams, 1910 m. balandžio mėn. Šalkauskiš 
giįžo į Maskvą ir joje užtruko kone ištisus metus. Paskutinius 
egzaminus baigė laikyti 1911 sausio pabaigoje ir netrukus: su 
Maskva atsisveikino. 

Reikia dar pridurti, kad studijas užtęsė ir tai, kad Šaro 
pasirinkęs dvi šakas — ekonomiką ir teisę. Diplominį Esrba ra- 
šė apie žemės reformą Turkestane. 

St. Šalkauskis nebuvo specifine prasme „organizacijos žmo- 
gus" (veikėjo tipas), bet nebuvo nė užkietėjęs „atsiskyrėlis“. 
Kol pirmaisiais trejais metais gyveno Maskvoje, priklausė Tie- 
tuvių studentų draugijai ir joje sekretoriavo. Tuo metu drau- 
gijos susirinkimuose skaitė ir porą referatų (1907—1908), ku- 
riuose darė „bendrą lietuvių studentų nusistatymo ir idealų 
kritiką“, nors ir nesiėmė „padaryti iš tos kritikos kokių nors 
praktinių išvadų“. Tiesiog nepasisako, kaip jo kritišką žodį su- 
tiko patys kritikuojamieji, bet vargu ar galėjo patikti. Rusų 
universitetuose įsiviešpatavęs „revoliucinis ir nihilistinis nusi- 
statymas“ Šalkauskiui buvo visai svetimas: „griaunamasis 'nu- 
sistatymas ir netolerantiškumas atžvilgiu į kitaip manančius 
žmones visada keldavo manyje pasibaisėjimo nuotaiką“. O 


* Šalkauskis St. Atsakymas prof. Pr. Dovydaičiui, pritaikytas prie 
jo 50 metų sukakties // Ateitis.-— 1936.— Nr. 12.— P. 474—481. Šiame 
atvirame laiške Šalkauskis prisimena ne tik Dovydaitį, bet Ir apskritai 
savo Maskvos studijų metus, 


kadangi „dauguma lietuvių studentų ėjo įprasta rusų studentų 
linkme: pozityvizmo, laisvamaniškumo ir marksizmo", galime 
spręsti, kad Šalkauskio referatai turėjo būti įspėjimas lietu- 
viams studentams aklai nesekti rusų. 

Lietuvių studentų draugijoje nesijausdamas visai savas (ne 
tautiniu, 0 pasaulėžiūriniu atžvilgiu), Šalkauskis buvo įstojęs 
dar į Religinę filosofinę VI. Solovjovo atminimo draugiją, kuri, 
remdamasi šio rusų filosofo idėjomis, atstovavo socialinės 
krikščionybės linkmei. „Visa tai man buvo ir nauja ir sykiu 
gerai atitiko mano dvasinius pareikalavimus.“ Nors tai buvo 
„Dievo ieškotojų" pravoslavų draugija, niekada neteko katali- 
kui Šalkauskiui joje patirti „nei siauro užsisklendimo savo tar- 
pe, nei neapykantos kitatikiams“, 

Kiek ir kokių asmeninių draugų Šalkauskis turėjo studijų 
metais, nėra žinių. Tačiau žinoma, kad jis buvo susidraugavęs 
su to meto studentijos abiejų priešingų srovių ideologais filo- 
sofais: būtent su ateitininku Pranu Dovydaičiu ir su aušriniečių 
Romanu Bytautu. 

Maskvos universitete teisės studijas Dovydaitis pradėjo tais 
pačiais 1908 metais, kuriais Šalkauskis išvyko į Turkestano 
Samarkandą. Susipažino jiedu 1910 m., kai Šalkauskis grįžo į 
Maskvą laikyti dar gausiai likusių egzaminų. Ši pažintis labai 
nelygiai įsirėžė jų atmintin. Dovydaičiui susitikimas Maskvoje 
su Šalkauskiu „įdomus tuo atžvilgiu“, kad tas susitikimas jam 
„nėra padaręs jokio gilesnio įspūdžio“. Iš anuometinių susitiki- 
mų su Šalkauskiu Dovydaitis iš tiesų mažai ką prisiminė ir 
neteisingai prileido, kad Šalkauskio dėmesį į save atkreipęs ne- 
bent „apšepusia išvaizda“, kuria jis per daug jau išsiskyręs iš 
kitų studentų *. Priešingai, Šalkauskiui maskviniai susitikimai 
su Dovydaičiu padarė gilų įspūdį ir gerai išliko atmintyje. 
Ne savo išvaizda, o savo asmeniu Dovydaitis sudomino Šal- 
kauskį. Tiesiog iš girių kaimelio į universitetą stojusio sa- 
kuotnugario „apšepusi išvaizda“ galėjo tik atbaidyti, 0 ne 
patraukti inteligentų šeimoje išaugusį miestietį. Kad nebuvo 
atitikimo tarp Dovydaičio „išorinės išvaizdos ir esmiško turi- 
nio", Šalkauskis matė, bet dėl to ir skyrė tuos du dalykus. 
Pagarbiai nuteikė Šalkauskį Dovydaitis dviem atžvilgiais: 
kaip „mokslo ir darbo entuziastas“ ir kaip aiškiai apsisprendęs 
katalikas. Tarp anuometinių lietuvių studentų tik vienas kitas 
buvo praktikuojantis katalikas. Dovydaitis ėmėsi juos telkti 
draugėn. Džiugu buvo Šalkauskiui sužinoti, kad jau kuriasi 


* Dovydaitis Pr. Tu, aš ir aplink mudu // Ateitis.— 1936.— Nr. 5— 
6.— P. 221—226. 


toks lietuvių sąjūdis — „net nepriklausomai“ nuo rusų „Dievo 
ieškotojų“. Tad savo viešame laiške Dovydaičiui jis ir rašė: 
„buvau maloniai nustebęs ir ėmiau Tavimi domėtis ir prie 
Tavęs artintis, kaipo prie naujo sąjūdžio įkvėpėjo ir vado. 

Dovydaitis iš tiesų supažindino Šalkauskį su pradedamu 
ateitininkų organizavimusi. Pasakojo apie savo susirašinėjimą 
su Liuvene studijas gilinusiu kun. P. Kuraičių ir rodė „net, 
tiesa, gana iš tolo, jo sieksninius laiškus“. Paragino Šalkauskį 
įsijungti į pradedamos leisti „Ateities“ bendradarbius. Dar pa- 
čioje Maskvoje Šalkauskis išvertė jau gimnazijoje pamėgto 
prancūzų eseisto Ernest Heilo (1828—1885) „Vienas būtinai rei- 
kalingas dalykas" antrajam „Ateities“ numeriui". „Tai buvo 
pirmas mano išspausdintas dalykas, nors jis ir buvo tik ver- 
timas.“ Dovydaičio įduoto lenkų jaunimo laikraščio „Zarze- 
wie“ recenziją Šalkauskis atsiuntė jau iš Samarkando *“". Po 
dvejų metų (1913) Šalkauskis vėl parengė „Ateičiai“ po ver- 
timą iš savo „minčių vadovų“: E. Hello — „Religijos nežinoji- 
mas" ****, Vl. Solovjovo — „Kristus iš numirėlių prisikėlė“ ***"*, 
Pirmojo vertimus pasirašė slapyraide N, antrojo — inicialais 
S. Š. Tokia kukli Stasio Šalkauskio spaudoje reiškimosi pra- 
džia. 

Antras Šalkauskio studijų bičiulis buvo filosofas Romanas 
Bytautas. Jų bičiulystė buvo kitokio pobūdžio negu su Dovy- 
daičiu. Iš pat pradžios Šalkauskis pajuto Dovydaityje „vieno 
pasaulėžiūrinio nusistatymo žmogų“. O su Bytautu, Maskvoje 
studijavusiu tuo pačiu laiku (1905—1912), jį suartino tik bend- 
ras intelektualinis nusiteikimas. Skirtingai nuo anų savo vien- 
mečių (Dovydaičio ir Šalkauskio), Bytautas buvo indiferentas, 
liberalinio aušriniečių sąjūdžio ideologas ****“. Tik abiejų, Šal- 


* Ten pat.— P. 476. 

** 1911.— III.— Nr. 2.— P. 52—56, 

** Ateitis. — 1911.— Nr. 3.— P, 101—103. 
*** Nr. 1.— P. 5—10, 

+ Nr. 4— P. 155—158, 

**4 Pr. Dovydaitis „Aušrinėje“ paskelbė straipsnį „Tikėjimo elemen- 
tas žmogaus gyvenime“ (1910.— Nr. 6), kurį redakcija įdėjo tik su sa- 
vo prierašu, kad Dovydaičio rašinys nesutinka su bendra „Aušrinės“ 
pakraipa, bet redakcija palieka „užstelbimo ir boikoto priešingų nuo- 
monių taktiką Rymo klerikalizmui ir rytų despotizmui“. R, Bytautas 
atsakė Dovydaičiui filosofinės kritikos straipsniu „Ar-gi?“ (Aušrinė.— 
1911.— Nr. 1 įr 2): vertino kietai, bet nevartojo nei „klerikalizmo“, 
nei kitckių niekinamųjų žodžių. Nors jų pasaulėžiūriniai nusistatymai 
buvo skirtingi, jiedu netapo asmeniniais. priešais. Praėjus 10 metų nuo 
R. Bytauto mirties, buvusieji draugai jo nebeprisiminė (nė aušriniečių 

kauskio ir Bytauto, tolerantumas leido jiems susibičiuliauti ne- 
paisant skirtingų pasaulėžiūrinių nusistatymų. Specialiai apie 
Bytautą Šalkauskis nepaskelbė atsiminimų, bet savo termino- 
loginės studijos įžangoje aiškiai tarė, kad jos „tiesioginis įkvė- 
pėjas“ yra „neatgailimai anksti pasimiręs“ R. Bytautas — „bran- 
gus Mano draugas iš Maskvos universiteto“ *. Išlikęs Bytauto 
laiškas Šalkauskiui (1913 10 05) irgi liudija jų bičiulystę. Ne 
formaliai, o bičiuliškai tame dviejų puslapių laiške Bytautas 
informuoja -apie pablogėjusią savo ligą, teiraujasi apie Sa- 
markando klimatą, ten įsikūrimo galimybes, apibūdina savo 
dabartinę nuotaiką. Laiško neoficialumą rodo ir kreipimasis 
„Mielas drauguži“, ir atsisveikinimas „spaudžiu ranką“. Buvusi 
Bytauto sužieduotinė M. Kuraitytė-Varnienė prisimena, kad jis 
„be galo troško vėl su Šalkauskiu pafilosofuoti“ ir „visuomet su 
pagarba ir meile minėdavo jį“. Galbūt ne be netiesioginio 
bičiulystės su Šalkauskiu poveikio R. Bytautas pusantrų metų 
prieš mirtį grįžo į tėvų krikščioniškąjį tikėjimą ** : 


c. Filosofijos studijos Šveicarijoje. Baigęs laikyti egzaminus 
Maskvoje, Šalkauskis nedelsdamas 1911 pavasario pradžioje 
grįžo į Samarkandą. Komercijos bankuose tarnavo juriskonsul- 
tu. Porą kartų nesėkmingai išbandė advokato praktiką. Nedaug 


kūrėjas St. Šilingas, kuris buvo vedęs Bytauto seserį ir kuris, galima 
priminti, vėliau pasuko ne kairėn, o dešinėn). R. Bytauto mirties de- 
šimtmetį pagarbiai paminėjo tik buvęs idėjinis jo priešininkas Pr. Do- 
vydaitis: pasirūpino iš Maskvos universiteto trumpam laikui pasisko- 
linti Bytauto diplominį darbą „Kritika W. Wundto mokslo apie sielos 
substancijos sąvoką“ ir paskelbė šio didelio darbo (apie 250 puslapių) 
ištraukų (Logos.— 1926— Nr. 2.— P. 129—162). Dar anksčiau „Logos“ 
pirmajame numeryje (1921), rašydamas apie W. Wundtą, Dovydaitis 
pažymėjo, kad apie šį žymų filosofą rašė ir „mūsų daug žadėjęs, bet 
visai jaunas pasimiręs filosofas Romas Bytautas“ ir kad jis pats, „Lo- 
gos“ redaktorius, turi „karščiausio noro" gauti iš Maskvos mūsų filo- 
sofo veikalo rankraštį. i . 

* Terminologijos teorija ir lietuviškoji filosofijos terminija // Lo- 
gos.— 1925— Nr. L— P. 1; pakartota: 1927— Nr. 1—P. 1. 

“* Kai susidomėjau R. Bytautu, paprašiau M. Kuraitytę-Varnienę 
atsiminimų apie jos buvusį sužieduotinį. Ji atsakė 1959.XII.8 laišku. 
Susirgęs kaulų džiova, Bytautas gydėsi Leysino sanatorijoje Šveica- 
rijoje. Ten persikėlė ir M. Kuraitytė, kad, dirbdama kaip gailestingoji 
sesuo, galėtų išlaikyti savo sužieduotinį. Ji paliudijo ir tai, kad R. By- 
tautas tuo metu grįžo į tėvų krikščioniškąjį tikėjimą, atlikęs „išpažintį 
iš viso gyvenimo“. Už dailininko Ad. Varno M. Kuraitytė ištekėjo po 
ketverių metų nuo buvusio savo sužieduotinio R. Bytauto mirties. 

domėjęsis pasirinktomis studijomis, netrukus išvis nusivylė sa- 
vo įgytąja profesija. Pamatė, kad anaiptol nebuvo „dar baigtas 
žmogus", nors ir „labai lengva žmogui baigtis pilkose gyveni- 
mo pelkėse *. 

Suvoktas filosofo pašaukimas paskatino Šalkauskį, remiantis 
Vladimiru Solovjovu (1853—1900), parašyti studiją „Bažnyčia 
bei kultūra“. Šią studiją išspausdino „Draugijoje“ 1913—14 m.“. 
Žurnalo redaktorius A. Dambrauskas, pats žavėjęsis Solovjovu, 
labai palankiai įvertino Šalkauskio darbą. Pradėdamas jį spaus- 
dinti, pirmojo puslapio išnašoje pažymėjo: „tai yra pirmutinis 
jauno mūsų filosofo p. S. Šalkauskio svarbesnis rašinys“. Va- 
dinasi, iškart Šalkauskis sulaukė filosofų pripažinimo, nors dar 
nebuvo filosofijos studijavęs, o tik norėjo ją studijuoti. Vėliau 
pats Šalkauskis pripažino, kad savo tą darbą rašė „būdamas 
toli gražu dar nesubrendęs filosofijos mėgėjas ir gyvendamas 
Solovjovo koncepcijų įtakoje“ **". 

Įrodžius Šalkauskiui filosofinius sugebėjimus, A. Dambraus- 
kas išrūpino jam JAV lietuvių katalikų „Motinėlės“ stipendiją 
studijoms užsienyje, Kilęs karas sutrukdė tuojau pat šia stipen- 
dija pasinaudoti. Leidimą iš Rusijos išvykti į Vakarus jis gavo 
tik 1915 m. gale, paskirtas Petrapilyje veikusios Lietuvių drau- 
gijos nukentėjusiems nuo karo šelpti centrinio komiteto įga- 
liotiniu Šveicarijai. Šį paskyrimą gauti padėjo brolis Kazys, 
dirbęs minėtosios draugijos centriniame komitete. Šveicarijos 
Berną Šalkauskis pasiekė po aštuoniolika dienų užtrukusios 
kelionės — per Stokholmą, Oslo, Londoną, Paryžių. Įgaliotinio 
darbą tedirbo 1916 m. pirmą pusmetį, o nuo tų metų rudens 
pradėjo filosofijos ir pedagogikos studijas Fribourgo katalikų 
universitete. Pagrindinė Šalkauskio studijų šaka buvo filoso- 
fijos istorija ir pedagogika. Daugiausia jam darė poveikio filo- 
sofas Marc de Munnynck. Šis belgų dominikonas buvo pagrin- 
dinis Šalkauskio disertacijos vertintojas ir vėliau egzaminuo- 
tojas iš pagrindinės studijų šakos. Pedagogikos profesorius buvo 
kun. Eugėne Dėvaud. 

Fribourgo universitete disertacijas buvo galima rašyti pa- 
sirinktinai: vokiškai ar prancūziškai, Dauguma lietuvių rinkosi 


* Ateitis. — 1936.— Nr. 12.— P. 478, 

** Nr. 83, 84, 86 ir 87, iš viso 58 puslapiai. 

** Logos.— 1926.— Nr. 2—P. 176; perspausdinta: Stasio Šalkaus- 
kio rinktiniai raštai. — 1986.— 560 psl. Kadangi „Logos“ žurnalas, ku- 
riame Šalkauskis daugiausia spausdino savo filosofinius straipsnius, 
sunkiai prieinamas ir išeivijos, ir Lietuvos skaitytojams, tai toliau nu- 
rodomi Rinktiniai raštai (I tomas) ir jie žymimi santrumpa ŠR. 

vokiečių kalbą, o Šalkauskis (kaip ir V. Mykolaitis) — prancū- 
zų. Tai jo studija „L'Ame du monde dans Ia philosophie de 
Vladimir Soloviev“, išleista Berlyne 1920 m. Apskritai Fri- 
bourgo universiteto reikalavimai doktorato darbams buvo ga- 
na kuklūs. Šalkauskio disertacija yra solidi ne tik savo moks- 
liniu lygiu, bet ir apimtimi. V. Mykolaičio ar L. Bistro diser- 
tacijos nesiekia nė 100 puslapių. Šalkauskio disertacija apima 
taupaus (gana smulkaus ir glausto) šrifto 122 puslapius. 


- Šalkauskis parašė savo disertaciją per palyginti trumpą lai- 
ką. Matyt, jau Samarkande jis buvo pagrindžiai susipažinęs su 
Solovjovo filosofija ir tuo pačiu save apskritai filosofiškai iš- 
prusinęs. Šalkauskio disertaciją, skirtą Solovjovo pasaulio sie- 
los sampratai, Fribourgo universitetas priėmė 1919 m. kovo 
28. O po metų, 1920 kovo 12, jis išlaikė ir žodinius doktorato 
egzaminus. Filosofijos daktaro laipsnis Šalkauskiui buvo pripa- 
žinias magna cum Iaude. 

Imdamasis disertacijoje analizuoti Solovjovo pasaulio sielos 
sampratą, Šalkauskis tikėjosi apginti pačią esminę savo pirmojo 
mokytojo filosofinę poziciją. Tačiau reikėjo disertaciją baigti 
kritiškų Solovjovo filosofijos alsisakymu ir Tomo Akviniečio 
filosofijos pripažinimu, mūsų laikais ieškant pagrindo naujai 
filosofinei sintezei. 

Baigiamąją savo disertacijos pastraipą pats Šalkauskis lietu- 
viškai taip išvertė: „Tikiuosi, kad man pasisekė atlikti Solov- 
jovo koncepcijos kritiką kaip tik tomiškosios filosofijos dvasia 
ir tokiu būdu iškelti aikštėn vieną atskirą atsitikimą, kur scho- 
lastinės filosofijos paneigimas gamina visą eilę nesusipratimų 
bei klaidų. Todėl jau iš atlikto šitame rašte darbo galima išsi- 
nešti įsitikinimą, kad jei mūsų laikais yra galima nauja, gilesnė 
bei platesnė, filosofinė sintezė, tai ji turi imti savo pagrindu 
ir pradedamuoju punktu sintezę, kuri buvo sudaryta viduram- 
žiais tomiškojoje filosofijoje ir kuri savo ruožtu buvo pagrįsta 
ir turėjo pradedamuoju punktu sintetinę Aristotelio filosofiją. 
Solovjovas iš istorinio sintetinės minties išsivystymo išėmė vie- 
ną grandį ir — nepasiekė savo tikslo. Todėl suprasti jo sistemos 
trūkumus yra sykiu pareikšti šv. Tomo Akviniečio filosofijai 
pripažinimą, kurio jinai iš tikro užsitarnauja“ **. 


'* Tokią savo disertacijos išleidimo datą Šalkauskis nurodo 1940. 
X.14 rašytame curriculum vitae. Pačioje disertacijoje nenurodoma nei 
leidimo metai, nei vieta, nei leidėjas. 

* ŠR, 607. Versdamas į lietuvių kalbą disertacijos baigiamuosius 
sakinius, Šalkauskis pridėjo tik patį paskutinį sakinį apie Aristotelį. 

Savo disertacijos bibliografijoje Šalkauskis nurodo tik So- 
lovjovo raštus (9 tomai, 1903) ir kunigaikščio J. Trubeckojaus 
veikalą apie šį filosofą (2 tomai, 1913). 

Paties Tomo Akviniečio veikalų Šalkauskis nenurodo tarp 
savo disertacijos šaltinių. Tik disertacijos paskutinio puslapio 
išnaša pažymi, kad „didžiojo viduramžių filosofo“ sistemoje Šal- 
kauskio vadovu (gidu) buvo A. D. Sertillanges (1863—1948) 
veikalas „Saint Thomas d'Aguin" (2 tomai, 1910). 


Juozas Eretas abejoja, ar Šalkauskio nusisukimas nuo So- 
lovjovo į Tomą Akvinietį nebuvęs tik tariamas. „Atrodo, kad 
tokiais pasisakymais Šalkauskis daugiau nusilenkė neoscholas- 
tikos atstovams, t. y. laikiniesiems savo mokytojams, negu pa- 
čiai neoscholastikai". Niekada Šalkauskis netapęs „tokiu tomiz- 
mo atstovu, kaip kad buvo, pavyzdžiui, Kuraitis“, Kiek net 
Fribourge, „neoscholastikos židinyje", Šalkauskis „liko ištikimas 
pirmam savo filosofijos mokytojui", esą matyti ir iš to, kad jis 
paraginęs ir kitus lietuvius rinktis disertacijoms Solovjovo fi- 
losofiją ". 

Tiesa, kad Šalkauskis buvo mažiau griežtas tomistas hegu 
Kuraitis. Jam iš tikro daugiau tinka neotomisto vardas, nors 
ir Kuraitį galima laikyti neotomistu (bent kai kuriais atžvil- 
giais). Kokio griežtumo yra kurio nors filosofo tomizmas, visai 
antraeilis dalykas, jeigu jis principiškai laikosi Tomo Akvi- 
niečio. Nors Šalkauskis niekada netapo tokiu tomistu, koks 
buvo Kuraitis, nėra pagrindo kvestionuoti paties Šalkauskio 
įsakmų prisipažinimą, jog savo disertacijoje jis Solovjovo kri- 
tiką vykdė „tomiškosios filosofijos dvasia“. 

Jeigu Šalkauskis iš tiesų patarė ir kitiems lietuviams diser- 
tacijoms rinktis Solovjovą, kaip informuoja Eretas, tai nelei- 
džia daryti išvadų apie patį Šalkauskį. Toks patarimas buvo 
tik praktiškas nurodymas jaunesniems studijų draugams, kaip 
pasirinkti jiems įmanomesnes disertacijas. Visi lietuviai gerai 
mokėjo rusų kalbą ir tad lengvai galėjo imtis Solovjovo. O 
šveicarų profesoriai nemokėjo rusiškai ir Solovjovo filosofijos 
nepažinojo. Tad, patys negalėdami orientuotis solovjovinių di- 
sertacijų medžiagoje, turėjo tenkintis tik formaliniu jų verti- 
nimu. 

Abu Ereto argumentai visai neteikia pagrindo abejoti, ar 
Šalkauskis nerašęs savo disertacijos tomistine dvasia tik taiky- 
damasis prie savo profesorių tomistų. Nuostabu, kad Eretas ne- 


* Eretas J. Stasys Šalkauskis. — 1960.— P. 63. Toliau ši monografija 
nurodoma autoriaus pavarde (J. Eretas). 

jautė tokia prielaida įžeidžiąs Šalkauskį, nesgi jį apkaltinąs 
sąlyginiu veidmainiavimu. Šalkauskis buvo toks tiesus žmogus, 
kad nieku būdu jis negalėjo veidmainiauti tokiu reikšmingu 
atveju. Juk disertacija — pirmas žingsnis į savitą mokslinę kū- 
rybą. . 

Kad nebuvo jokio veidmainiavimo, aiškiai liudija Šalkaus- 
kio korespondencija su prel. A. Dambrausku, vėl atnaujinta 
pasibaigus karui. A. Dambrauskui didžiai nepatiko, kad Šal- 
kauskis pasuko nuo Solovjovo į Tomą Akvinietį. Nors ir pri- 
pažino, kad iš dalies „šv. Tomas nenustoja vertės ir šiandieną“, 
A. Dambrauskas laikė jo filosofiją nebepakankama mūsų lai- 
kais, panašiai kaip aukštesnci matematinei analizei nebepakan- 
ka elementarios aritmetikos ir algebros („jos geros ir teisingos, 
bet tik elementariems gyvenimo klausimams gvildenti“) *. Šal- 
kauskis savo 191907 9 laiške (taigi jau parašęs disertaciją) at- 
virai išdėstė A. Dambrauskui, kaip viskas nutiko. Iš pradžių 
turėjęs „net drąsos manyti“, kad jam pavyks Fribourgo scho- 
lastikams apginti Solovjovo pasaulio sielos sampratą. Todėl ir 
stengęsis šią Solovjovo sampratą išdėstyti taip, kad ji „pasiro- 
dytų labiausiai įtikrinanti“. Tačiau išėjo kitaip, negu numatė. 
„Man esant jau prie galo savo darbo“, priėjus paskutinį kriti- 
kos skirsnį, „teko skaudžiai patirti, kad mano rūmai iš vidaus 
patys nebesilaiko"“. Tada pabandė tvertis Tomo pagalbos visam 
dalykui išaiškinti. „Ir čia tik supratau tiesiog begalinę Akvinie- 
čio logikos jėgą: nuo šito laiko esu linkęs laikyti tomiškąją 
filosofiją didžiausių žmogaus proto stebuklu“ **. 

Lietuviškai savo disertacijos santrauką Šalkauskis paskel- 
bė, paminėdamas VI. Solovjovo 25 metų mirties sukaktį, fiio- 
sofijos žurnale „Logos“ ““*. Šia proga Šalkauskis pasisako ir 
apie savo disertaciją. Susižavėjęs Solovjovu, jis ėmėsi diserta- 
cijoje išnagrinėti šio rusų filosofo pasaulio sielos sampratą, ku- 
ri jo mąstyme užima centrinę vietą, bet ligi tol nebuvo „sis- 
temingai išdėstyta ir kritiškai patikrinta". Turėdamas „sistemin- 
gos apologijos tikslą“, ėmėsi rašyti savo disertaciją ir „beveik 
iki pat galo“ vylėsi jį pasiekti. Tačiau, kaip jau buvo rašęs 
A. Dambrauskui, visumą apžvelgdamas, Šalkauskis suvokė, kad 


* SR, 659; St. Šalkauskio ir A. Dambrausko-Jakšto korespondencija 
apima 1913.X.24—1932.IV.24 laikotarpį: pirmojo — 23 laiškus, antrojo — 
15. Po prel. A. Dambrausko mirties Šalkauskis savo su juo korespon- 
denciją paskelbė „Logos“.— 1938.—P. 1—53 (perspausdinta ŠR, 609— 
680). 

SR, 661. 
“+ 1926— Nr. 2— P. 175—214. 

Solovjovo pasaulio sielos koncepcija negali būti pateisinama 
„Kritiškosios minties šviesoje“, Todėl „kritiškoji autoriaus di- 
sertacijos dalis neišėjo galų gale Solovjovo naudai". 

Į savo disertaciją Šalkauskis žvelgia kaip išraišką Solovjovo 
atžvilgiu „tiek dėkingumo, kiek ir emancipacijos". Dėkingumo 
dėl to, kad Solovjovas pirmas jame sužadino filosofijos meilę 
ir paliko „neišdildomų pėdsakų filosofiniam jo likimui“. Eman- 
cipacijos dėl to, kad, nors ir kaip vertindamas Solovjovą, Šal- 
kauskis turėjo praregėti, jog nepakanka remtis tik Platono 
intuityviniu sintetizmu, o reikia nuo jo žengti į Aristotelio inte- 
lektualinį bei integralinį sintetizmą, kuriuo sekė Tomas Akvi- 
nietis. 

Jeigu Šalkauskis būtų rašęs savo disertaciją tomistine dva- 
sia tik taikydamasis prie Fribourgo „laikinųjų mokytojų“, tai 
lietuviškoji santrauka buvo tiesioginė proga atsiriboti nuo to, 
ką buvo dėstęs prieš septynerius metus. Tačiau Šalkauskis. 
anaiptol neatsiribojo nuo Solovjovo kritiško vertinimo tomizmo 
pagrindu. Priešingai, disertacijos baigiamą kritinį poskyrį iš- 
tisai išvertė nieko nekeisdamas. 

Šalkauskio sprendimu, „Solovjovas buvo daugiau poetas ne- 
gu filosofas“ tuo atžvilgiu, kad iš dviejų būdų siekti tiesos 
poetas teturi vieną — „mažiau ar daugiau sąmoningą sintezės 
jausmą“, o „tikras filosofas stengiasi pateisinti šitą sintezę pro- 
to šviesoje“. Pasaulio siela Solovjovui — tai antrasis — tampan- 
tysis absoliutas, kuris tarpininkauja tarp Dievo ir pasaulio kaip 
substanciali vienybė. Šalkauskis įrodinėja, kad tokios pasaulio 
sielos negali būti tikrovėje: „galų gale išeina, kad visa tai, 
ką Solovįovas vadino pasaulio siela, iš tikrųjų šitąja siela ne- 
gali būti“. Tariamoji pasaulio siela — tai tik „kažkokio mistiško 
regėjimo personifikacija“. Posakį „pasaulio siela" galima var- 
toti „nebent grynai metaforiškąja prasme“ — reikia apsidrausti 
nuo bet kokio antropomortizmo pavojaus. Solovjovas neišven- 
gė šio pavojaus: „pagrindinė didžiųjų jo klaidų versmė“ — tai 
„stambokas antropomorfizmas, nuo kurio jis niekados nebuvo 
visiškai atsipalaidavęs“. Iš to kilo ir Solovjovo „palinkimas į 
panteizmą, kurio šaknų jam niekados nepasisekė išrauti galu- 
tinai iš savo dvasios“. 

Metodologiniu požiūriu Šalkauskis nurodo, kad Solovjovo 
„laisvoji teosofija“ nusideda neįsisąmoninimu „skiriamosios li- 
nijos tarp teologijos ir filosofijos“. Todėl šios dvi disciplinos 
„neskiriamai sutapdavo be tikslaus jų dviejų kompetencijos 
atribojimo“. Šitokio neskyrimo pasekmė: Solovjovas „išeidavo 
iš filosofijos ribų ir sykiu blogai dirbo teologijos darbą“. Į 
Solovjovo priekaištą Tomui Akviniečiui, jog šis tedirbęs teo- 

logijos darbą ir ten, kur buvo galima reikalauti racionalaus 
darbo, Šalkauskis atsako: „kalbamojo priekaišto yra užsitarna- 
vęs pats Solovjovas, bet ne garsusis viduramžių mąstytojas“. 
Remdamasis Aristoteliu, Tomas aiškiai suvokė žmogaus proto 
autonomiją ir filosofijai užbrėžė tik tokį plotą, kokį žmogaus 
protas pajėgia aprėpti. „Ir štai nuo didžiojo Stagiriečio laikų 
iki mūsų dienų niekados atitrauktoji žmogaus mintis nebuvo 
pasiekusi didesnės sintetinės galybės už tą, kuria pasižymėjo 
šv. Tomas Akvinietis. Bet šita atitrauktosios minties galybė 
yra iš tikrųjų priešybė tam sintezės jausmui, kurį esu pripažinęs 
Solovjovui“ ". 

Lietuviškąją savo disertacijos santrauką Šalkauskis pradeda 
įžanginiu „pasiaiškinimo žodžiu“, nes, ją darydamas, autorius 
turėjo ir „grynai asmeninių motyvų“. Būtent „autorius laiko 
savo prievole pareikšti, kad Solovjovo koncepcijos kritika bu- 
vo sykiu paties autoriaus autokritikos aktas“. Tai įsakmus pa- 
brėžimas, kad Šalkauskis jaučia „autokritikos reikalą“ ne dėl 
pačios savo disertacijos, o tik dėl savo ankstesnės studijos 
„Bažnyčia bei kultūra“, paskelbtos „Draugijoje“ 1913—14 m. 
Kadangi anuomet Šalkauskis besąlygiškai laikėsi Solovjovo, tai 
ir jo toji studija nusidėjo tuo „nesąmoningu filosofavimu“, ku- 
ris „racionalizuoja teologijos dalykus ir mistifikuoja filosofi- 
jos dalykus“. Tad, paskelbdamas lietuviškai savo disertacijos 
santrauką, Šalkauskis ir „norėtų šiąja proga nusiimti moralinę 
atsakomybę už paskelbimą spaudoje idėjų, kurių dabar nepri- 
pažįsta tikromis“. Lyg būtų nepakakę tokio aiškaus pasisaky- 
mo, baigęs savo disertacijos santrauką, Šalkauskis vėl grįžta 
prie anos studijos „Draugijoje“. Dėl filosofijos ir teologijos 
sričių neskyrimo joje atsiradę religijos klausimais „ne tik ne- 
tikslumo, bet ir mėginimo racionalizuoti religijos paslaptis". 
Iš tiesų anuomet „Draugijoje“ Šalkauskis bandė aiškinti ir šv. 
Trejybės paslaptį. Tad galutinai Šalkauskis ir taria: jei tai „ir 
gali būti psichologiškai išaiškinta, atsižvelgiant į jauną filosofi- 
jos mėgėją, tai vis dėlto negali būti racionaliai pateisinta, atsi- 
žvelgiant į kompetentingo mokslo reikalavimus. Pareikšti tai 

ir laikau savo prievole šia gera proga“ "". 


* SR, 606—607. Solovjovo pasaulio sielos koncepcijos kritikai Šal- 
kauskio disertacijoje skirti p. 113—121 (ŠR, 598—607). Originalas pran- 
cūzų kalba yra paprastesnis negu lietuviškasis vertimas. Tai būdingas 
liudijimas, kaip sunku iš pradžių buvo lietuvių kalba išreikšti (ilosofi- 
nes mintis: net pačiam autoriui buvo vargo parengti savo disertacijos 
lietuviškąją santrauką. 

“= ŠR, 559—561 ir 602 

Nesitenkindamas šiuo atviru „pasiaiškinimu“ filosofijos žur- 
nale „Logos“, pasiekti daugiau skaitytojų Šalkauskis tais pa- 
čiais metais dar ir mėnesiniame kultūros žurnale „Židinyje“ 
paskelbė atskirą straipsnį „Autokritikos žodis dėl rašinio: Baž- 
nyčia bei kultūra" *. 

Akivaizdžiai galima matyti, kokio tiesumo ir atsakingumo 
buvo filosofas Šalkauskis. 

Nėra abejonės, kad Šalkauskis ne tik „papildė“ Solovjovą 
Tomu Akviniečiu, bet ir nuo pirmojo pasuko į antrąjį. Savo 
skaityto filosofijos įvado santraukoje Šalkauskis aiškiai išpaži- 
no savo filosofinę poziciją: „didžiausio pasitikėjimo užsitar- 
naujanti filosofinė sistema yra aristoteliškoji tomiškoji filosofi- 
ja"; „aukščiausios viršūnės" filosofijos istorijoje buvo Aristo- 
telis ir šv. Tomas, o „tarp aukščiausių viršūnių yra dar 
žemesnių viršūnių" **. Iš šių pastarųjų Šalkauskis nesiima šioje 
vietoje nė vieno išvardyti. Bet jau disertacijos santraukos „pa- 
siaiškinimo žodyje“ buvo pasisakęs: „tarp Platono intuityvinio 
sintetizmo, kuriuo sekė Solovjovas, ir Aristotelio intelektualinio 
bei integralinio sintetizmo, kuriuo sekė šv. Tomas Akvinietis, 
yra istorinės evoliucijos arba net skirtumo filosofinio subren- 
dimo atžvilgiu, nors tarp jų dviejų apskritai nėra principialaus 
prieštaravimo, kaip kad tokio prieštaravimo nėra tarp roman- 
tinio jaunatvės idealizmo ir idealinės pilnutinio subrendimo nuo- 
taikos “*. Aiškiau pasisakyti nebuvo įmanoma. Šalkauskis liko 
Solovjovo gerbėjas, bet savo mokytoju pasirinko Tomą Akvi- 
nietį, nebelaikydamas Solovjovo savo mokytoju, kaip kad anks- 
čiau buvo laikęs. 

Platėliau sustojau prie Šalkauskio ir Solovjovo ryšio, nes, 
deramai jo nesuvokus, atsiduriama pavojun savaip aiškintis ir 
patį Šalkauskio asmenį, ir jo filosofiją. 

Pervertindamas Solovjovo poveikio išlikimą, J. Eretas su- 
kuria tezę: „Šalkauskis savo esmėje buvo ir liko rytietis“. To- 
kį padariusi jį ne tik „visai būdinga jo dvasios struktūra“, 
bet ir Solovjovas — „jo stipriausias intelektualinis bei giliausias 
moralinis išgyvenimas". 

Reikia kvestionuoti šią J. Ereto tezę. „Dvasios struktūra" 
turbūt jis turi omenyje Šalkauskio intelektualumą. „Visa dva- 
sinė Šalkauskio asmenybė yra sutelkta jo intelekte. Ji tarsi pa- 
gimdyta proto ir skirta protui. Kiti protauja, jis gi, sakytume, 
yra pats protas". Galima sutikti, kad Šalkauskis buvo „pirmoje 


* 1926.— Nr. 8—-9.— P. 36—38. 
* Filosofijos įvada.— 1928.— P. 29—30. 
** ŠR, 560, 

eilėje protininkas“ ". Bendrosios pedagogikos kurse pats Šal- 
kauskis sakė, kad „jausmai yra mažesnės vertės už valią, ogi 
valia — mažesnės vertės už protą". Bet ar Šalkauskio intelek- 
tualumas jau reiškia jo rytietiškumą? Interpretuodamas E. Hel- 
lo, pats Šalkauskis kaip tik Vakarus ir Rytus apibrėžė visai 
priešingai, negu būtų turėjęs apibrėžti pagal J. Eretą. „Rytai 
gyvena visų pirma instinktu, jausmu, fantazija, intuicija; Va- 
karai stengias daugiau tvarkyti gyvenimą protu ir valia“ *, 
Pagal tokį Rytų ir Vakarų apibūdinimą reikėtų Šalkauskį laikyti 
vakariečių, o ne rytiečiu. J. Eretas aiškiai pats sau prieštarau- 
ja, Šalkauskį drauge skelbdamas ir „protininku“, ir „rytiečių“. 

Greičiausiai J. Eretą supainiojo A. Maceinos lakios tezės: 
„Vakarai yra išaugę iš Aristotelio, kaip Rytai yra išaugę iš 
Platono“, nors Šalkauskis savo sąmonėje buvęs tomistas, vaka- 
rietis, tačiau pasąmonėje išlaikęs platoniškąją idėjų meilę; „jis 
puikiai suprato Solovjovą“, bet „nepastebėjo, kad jis yra to- 
kios pat prigimties kaip Solovjovas ir Platonas“ ***. 

Šios A. Maceinos tezės kelia klausimų. Pirmiausia, kaipgi 
tie du graikai, Platonas ir Aristotelis, tos pačios tautos ir kul- 
tūros filosofai, taip išsiskyrė į Rytų ir Vakarų dvasios atstovus? 
Kokiu būdu sąmonė ir pasąmonė gali taip išsiskirti ir viena 
antrai prieštarauti? Ar greičiau pats A. Maceina nepastebėjo, 
kad Šalkauskį suvokė pagal save patį? Iš tikrųjų, pirma Šal- 
kauskį pripažinęs savo mokytoju, vėliau A. Maceina taip pat 
nuo jo pasuko į egzistencialistus, kaip Šalkauskis — nuo Solov- 
jovo į Tomą Akvinietį. 

Galbūt nereikia ieškoti Šalkauskiui epiteto — nei „rytiečio“, 
nei „vakariečio", o paprastai tarti pagal jį patį, kad savaip jis 
ėjo philosophia perennis kryptimi, remdamasis integraliniu To- 
mo Akviniečio sintetizmu, 


d. Kūrybinė veikla studijų metu. Fribourgo metai Šalkaus- 
kiui buvo derlūs. Nereikėjo nė trejų metų disertacijai para- 
šyti. Bet dar anksčiau už disertaciją išspausdino antrą veikalą, 
Sur les confins de deux mondes" ****. 

Šį veikalą Šalkauskis parengė vos pradėjęs studijas. Fri- 
bourgo universiteto studentai lietuviai buvo susitelkę į draugi- 


* J. Eretas, 50, 92. : 

* Romuva.-— 1921.-— Nr. 1— P, 41. Šio "savo žurnalo pirmajame 
numeryje Šalkauskis vartojo ne Romuvos, o Ruomuvos žodį. | 

*** Tremtinių mokykla.— 1946. Nr. 5—6.—P. 4, 6; perspausdinta: 
Ateitininkų ideologija.— 1954.— P. 14 jr 17—18. 

 Genčve— 1919.—271 psl. 

ją „Lituania“ (rašoma ir Lithuania). 1916 m. gruodžio 3 ir 7 šios 
draugijos susirinkime Šalkauskis skaitė paskaitą lietuvių tau- 
tinės idėjos tema. Paskaitos mintis išplėtojęs, po metų (1917 
gruodžio mėn.) jau užbaigė veikalo „Sur les confins de deux 
mondes“ rankraštį. Iš 1919 m. kovo mėn. prierašo prie pratar- 
mės matyti, kad atspausdinimas užtruko daugiau kaip metus. 
Išleido Berne veikęs lietuvių spaudos biuras „Lietuva“. Knygai 
parinktas nemažas formatas, įdėtos 22 įklijos: M. K. Čiurlio- 
nio — 17, A. Žmuidzinavičiaus — 1, be to, 4 atvaizdai (Ad. Mic- 
kevičiaus, Vydūno, M. K. Čiurlionio ir A. Dambrausko). 

Šio istoriosofinio veikalo turinį taikliai nusako antrinė ant- 
raštė: sintetinis esė (essai) apie tautinės civilizacijos problemą 
Lietuvoje. Kokiu požiūriu analizuojama Lietuvos istorija, skel- 
bia pačiame viršelyje įrašyta E. Helio citata, kad Rytai ir Va- 
karai atskirti ilgisi vieni antrų. Knygą sudaro trys skyriai: 
tezė, antitezė ir sintezė — pagal tris Lietuvos istorijos tarps- 
nius. Pirmaisiais Lietuvos istorijos amžiais persvarą turėjo Ry- 
tai — graikų krypties rusų įtaka. Vėliau persvarą laimėjo Va- 
karai — lotynų krypties lenkų įtaka. Pirmuoju tarpsniu tautinė 
sintezė nežymiai pasireiškė XVI amžiuje išleistu Lietuvos statu- 
tu. Antruoju tarpsniu tautinę evoliuciją išreiškė Adomo Mic- 
kevičiaus genijus. Pagaliau trečiuoju tautinio atgimimo tarpsniu 
pradėta kurti įvairių elementų pilnutinė sintezė lietuvių tau- 
tinės civilizacijos formomis. Kaip būdingus ir konkrečius šito- 
kios sintezės liudijimus Šalkauskis analizuoja Vydūno teosofiją 
ir dramas, M. K. Čiurlionio muziką ir dailę, A. Dambrausko 
„absoliučios filosofijos sintezės idėją“. Stovint „tarp dviejų pa- 
saulių“, pagal Šalkauskį tautinis pašaukimas ir yra savita Rytų 
ir Vakarų sintezė. 

Trečia Šalkauskio „beveik vieno“ prancūziškai parašyta 
knyga yra „La Lithuanie religieuse“ (1919.— 344 psl). Knygos 
autoriumi pasirašęs Antoine Viscont — lietuvis kun. dr. Anta- 
nas Viskantas, kurio įtakon Šalkauskis iškart pateko Fribour- 
ge. Norėdamas plačiau pagarsėti, Viskantas ėmėsi rašyti knygą 
apie lietuvių religijas, bet pats neištesėjęs ir todėl pakvietęs 
bendradarbiauti Šalkauskį. J. Eretas šiuo reikalu rašo, kad 
Šalkauskis Viskantui „padėjo ir bepadėdamas parašė veikalą 
beveik vienas“, Dar Fribourgo laikais ėję apie tai gandai. 

Pats Šalkauskis šiuo reikalu niekada ir niekur viešai ne- 
prasitarė. Kad tačiau Ereto spėjimas buvo teisingas, patvirtina 
paties Šalkauskio 1918 09 11 dienoraščio įrašas. Matyti, kad apie 
tą reikalą ne tik ėjo gandai, bet ir kad ne vienam tai buvo 
žinomas dalykas. „Tautiečiai man net užmeta, jog tik ačiū 
mano tylėjimui kun. Vis., padaręs plagiatą iš mano rankraščių, 


20 


tegalėjo iškilti Amerikos lietuvių akyse ir įgyti jų pasitikėjimą 
dalyvauti jų vardu prispaustųjų tautų konferencijoje Paryžiu- 
je. Nežinodami visų aplinkybių, jie iš dalies klysta dėl dau- 
gelio smulkmenų, tačiau reikia pripažinti, kad post factum nu- 
rodo teisingas pasekmes“. Susitikęs su iš Lietuvos atvykusiais 
tautiečiais į pasitarimus Šveicarijoje, Šalkauskis irgi aiškiai su- 
prato, kad „niekas iš jų negiria mano pasielgimo su kun. Vis. 
Beveik į akis vadina mane liurbių. Sutinku su jais, tačiau 
klausimas yra daugiau supainiotas, negu jie mano“, 

Nuo seniau Šalkauskis sprendžiąs klausimą, kaip elgtis su 
žmonėmis ir reaguoti į „netikusius jų žygius“. Nors neabejo- 
jamai nesipriešinimo principas nėra teisingas, bet „iš kitos pu- 
sės bepigu pavirsti Donkišotu“. Nesiseką klausimą tikrai iš- 
spręsti ir teisingą principą pritaikyti praktikoje. „Daug, matyti, 
kliudo temperamentas ir energijos stoka.“ Jei jis priimtų jam 
priekaištaujančių tautiečių patarimą „demaskuoti plagiatorius, 
falsifikatorius, denunciatorius, išdavikus, tai, Dieve mano, kiek 
turėčiau šito nemalonaus darbo vien per trejus savo buvimo 
Šveicarijoje metus. Tikrai sakant, kun. Vis. nėra blogesnis už 
daugelį kitų asmenų, kurie džiaugiasi šiokiu tokiu padėjimu ir 
visuomenės pasitikėjimu. Skirtumas tėra tik toks, kad jie ran- 
dasi ant ratų, ogi kun. Vis.— po ratų“. Todėl Šalkauskis ir ne- 
siryžo viešumon kelti šio viso reikalo. Nekovojo Šalkauskis 
dėl autoriaus garbės, bet užtat viešai nenuplėšė garbės, nors ir 
būtų turėjęs tikrą pagrindą ir teisę kun. dr. A, Viskantui, 
kuris vėliau, Lenkijos okupacijos metais, tapo vienu iš pagrin- 
dinių Vilnijos lietuvių kultūrinių vadų ". 

Kokia šios knygos dalis priklauso Viskantui ir kokia Šal- 
kauskiui, liks nežinoma. J. Eretas apie pačią knygą pateikia 
tokią informaciją. Pradžioje trumpai apžvelgiama lietuvių tau- 
tos istorija (p. 13—55). Pagrindinė dalis skiriama krikščioniš- 
kųjų konfesijų istorijai Lietuvoje (p. 57—249). Toliau duodami 
statistiniai duomenys, apimantys ir emigrantus, ypač Ameriko- 
je (p. 253—335). Baigiamajame skyrelyje apie lietuvių tautos 
charakterį ir pašaukimą (p. 336—344) iškyla Šalkauskio mintis 
apie Rytų ir Vakarų jungimąsi lietuvio sieloje. Apskritai tai 
ne studijinis, o informacinis veikalas, J. Ereto žodžiais, „nebuvo 
tiek vertinga, kiek naudinga“. Tos knygos išleidimą pateisino 


* Kun. A. Viskantas, teologijos ir filosofijos daktaras, raštais ir vė- 
liau nepasireiškė, bet iš tiesų pasižymėjo visuomenine veikla: Vilniuje 
Šv. Kazimiero draugijos vienas steigėjų (1925) ir ilgametis pirmininkas, 
taip pat pirmininkavo Lietuvos mokslo draugijai 1933—1938 ir 1940, 
Meno ir literatūros draugijai — 1932—1939, 

tai, kad ji vakariečiams „davė gerą supratimą apie religinę 


lietuvių dvasią“ *. 


e. Savojo pašaukimo įsisągmoninimas. Eribourgo metai Šal- 
kauskiui reiškė daugiau negu tik paprastas naujos srities stu- 
dijas. Tais metais jis ryškinosi savo pašaukimą ir jam rengėsi. 
Tai mums atskleidžia jo žodis sau pačiam — dienoraštis **. 

Jau tai, kad trisdešimt metų vyras ryžosi antroms studijoms, 
liudija, kaip išbudo savojo pašaukimo suvokimas. Jautė turįs 
pasirengti „prie didelio darbo, kurį skiriuosi ateičiai" (1918 09 
11). Jo laukia toks didelis darbas, kad negali pasitikėti tik savo 
pajėgomis. „Žinau, kad likimas skiria man uždavinius, kuriuos 
tik su Apvaizdos pagalba tepajėgsiu išpildyti" (1919 04 15). De- 
da viltis į jaunąją kartą. „Apskritai dabarties karta savo dau- 
gumoje yra pagedusi, ir sunku man su ja susitarti. Ji nesu- 
pranta manęs, gi aš jaučiuos jų tarpe visai ne savo gaivale. 
Tikiuosi galėsiąs susitarti su jauniausiąja karta, kuriai teks man 
vadovauti. Jai noriu pašvęsti visus savo darbus, jai norėčiau 
tarnauti, iš jos laukiu „pasitikėjimo ir pritarimo savo idealams“ 
(191809 11). 

Iš cituotų Šalkauskio žodžių reikia pabrėžti: teks vadovauti 
jaunajai kartai. Savo filosofinį pašaukimą jis suvokė ne kaip 
abstraktų mąstymą, o kaip nušvietimą kelio žmonėms — tar- 
navimą savajai tautai. Būti filosofu — tai būti tautos auklėtoju. 
Savo 1918 04 29 laiške J. Tumui-Vaižgantui Šalkauskis išpažino, 
kad laiko „savo pašaukimu filosofinį darbą arba, tikriau,— tau- 
tinį auklėjimą per filosofiją“ ***. Taigi ruošėsi ne užsidaryti savo 
kabinete, o veikti žmones. 

Todėl, kaip liudija dienoraštis, Fribourgo metais Šalkauskis 
rūpinosi save brandinti ne tik intelektualiai, bet ir moraliai. 
Moralinį savo tobulėjimą laiko būtinu deramai pasiruošti savo 
pašaukimo vykdymui. Suprantamas tad sielojimasis: „kaip daug 
dar trūksta mano būdui, kiek reikia dar darbo padėti jo pa- 
tobulinimui“ (191809 08). Po trijų dienų, įsipareigodamas va- 
dovauti jaunajai kartai, sau primena: „pirma reik man pačiam 
susitvarkyti, kad neįnešti sumišimo į jaunąsias kartas“. Reikia 
nugalėti savyje svyravimus, kurie kyla iš būdo trūkumų ir ne- 
nusistovėjusių dar pažiūrų kai kuriuose klausimuose“. Vėliau, 


* J. Eretas, 60—62. 

* St. Šalkauskis rašė dienoraštį protarpiais: devynių dienų (rašai 
(20 puslapių) apima šešiolikos mėnesių laikotarpį — nuo 1918.IX.5 iki 
1919.X1I.28. š 

** Mūsų senovė.— T. I.— Kn. 4—5— P. 535, 

vieną rekolekcijų dieną, pats save vėl klausia: „kaip turiu elg- 
tis, kad išsitobulinti tiek, kiek tai man prieina?“ Į tą klausimą 
atsako: „Savo artimus turiu patraukti prie to pat tikslo pavyz- 
džiu ir meile. Juo didesnį turiu atlikti uždavinį, juo mažiau 
privalau turėti savimeilės"“ (1919 64 14). 

Ypačiai anuomet Šalkauskis krimtosi, kad dar nepasiekė pu- 
siausvyros santykiuose su žmonėmis. Skundėsi nemokas su 
žmonėmis sugyventi ir todėl tarp jų dažniausiai nesąs laimin- 
gas. Likimas paskyręs jo „proto individualybei“ netinkamą tem- 
peramentaą. „Šavo temperamentu bijau žmonių. Dažnai esu tie- 
siog pasigailėjimo vertas.“ Ir tuo pačių laiku esąs „narsesnis 
negu pridera“ — kartais kitiems „keršijąs““ už savo paties ne- 
mokėjimą su jais prideramai laikytis“ (1918 09 08). Prisipažino, 
kad santykiuose su žmonėmis „lygiai stipriai veikia mano savi- 
meilė ir žmonių baimė, o kartu palinkimas teisti savo artimus" 
(191907 28). Tad ir rūpinosi lygiai nugalėti ir žmonių baimę, 
ir savo paties savimeilę. Kitų atžvilgiu ryžosi žmonių baimę 
nuveikti tikra artimo meile. „Nesipiktinsiu jų silpnumais ir nu- 
sižengimais. Nekalbėsiu net apie tai. Kantrumu ir geru pavyz- 
džiu stengsiuosi juos pakelti; kiek įmanydamas dėsiuos su jais 
bendrame tobulinimosi darbe." Savo paties atžvilgiu Šalkauskis 
tvirtai nusistatė vengti ambicijų, neieškoti sau garbės. „Ne- 
duosiu savęs papirkti jokiais pagarbos viliojimais, o garbin- 
giems paskyrimams pritarsiu tik tiek, kiek tai naudinga ir rei- 
kalinga aukštesniems tikslams" (1919 04 15). 

Dorinį tobulinimąsi Šalkauskis grindė religine praktika. Kar- 
tą dienoraštin įrašė: „tikiu, bet esu mažai dievotas, melstis ge- 
rai nemoku“. Tačiau tuojau pat, cituodamas prancūzų filosofo 
A. Gratry patarimą „net raštu melstis“, nusprendė: „prisitai- 
kydamas prie savo individualybės polinkių, manau, turėčiau 
eiti prie maldos per apmąstymus bei svarstymus. Štai dar vienas 
pasiryžimas. Duok, Dieve, jį išpildyti“ (1918 09 08). Šalkauskio 
dienoraštis liudija itin gilų dievotumą: kiekvieną dieną, kurią 
rašė, jo savęs analizė panaši į sąžinės sąskaitą, o kartą tiesiog 
baigė malda: „Būk valia Tavo..." Vykdomos saviauklos prie- 
mones pats Šalkauskis taip išskaičiavo: „apsvarstymai, malda, 
šv. mišios, komunikojimas, šv. Sakramento aplankymas, kas- 
dieninės sąžinės sąskaitos, religinė visų darbų intencija, nuo- 
latinis tobulinimusi rūpinimasis — štai pamatinės priemonės“. 
Tai visa išskaičiavęs, Šalkauskis tęsia: „Ypač stengiuos naudo- 
tis šv. Eucharistijos malone, juk jau ne kartą prityriau jos tik- 
rumą. Be šito dvasinio peno padoriai gyventi nepajėgiama. 
Stengsiuos nuolat visą gyvenimą naujai gaivinti Kristuje“ (1919 


23 


04 15). Tokį pat prisipažinimą randame Ir paskutinio turimo die- 
noraščio puslapyje: „Vakar ėjau išpažinties, šiandien — komu- 
nijos. Be sakramentų tiesiog nebegaliu gyventi. Kitaip puolu; 
nustoju gerbęs pats save ir nebeturiu nei kūno, nei dvasios ra- 
mybės. Reikia arba kilti, arba pulti. Doros tvarka nežino nepa- 
judinamojo stovio“. Vėl pakartotinai nusiskundęs nepasiekimu 
pusiausvyros santykiuose su žmonėmis, Šalkauskis tos dienos 
dienoraštį baigia konkrečia sąžinės sąskaita: vienam draugui 
be reikalo kalbėjęs apie lietuvių studentų draugijos nenaudin- 
gumą (dėl silpno „stengimosi prie tobulinimosi"), o kitam drau- 
gui per daug pesimistiškai pasisakęs dėl gero sumanymo rengti 
naudingas knygas (1919 12 28). 

Netrukus, 1920 kovo 12,. išlaikęs žodinius doktorato egza- 
minus, Šalkauskis nedelsdamas išskubėjo grįžti Lietuvon, kad 
spėtų Velykas atšvęsti pas tėvus Šiauliuose. Buvo prabėgę vos 
trys mėnesiai nuo cituoto sielojimosi dėl nepasiekiamos pu- 
siausvyros santykiuose su žmonėmis. Tačiau niekas iš šalies 
nebūtų galėjęs nė pagalvoti, kad Šalkauskis būtų baiminęsis 
žmonių ar turėjęs kokios savimeilės. Kokį Šalkauskį prisimena 
jo auklėtiniai Lietuvos universitete, tokį pat jį buvus liudija 
ir Fribourgo studijų draugai“. Tik daug kam galbūt atrodo, 
kad Šalkauskis tokio būdo buvo iš prigimties, o ne pats jį iš- 
tobulino. 


2. Lietuvos universiteto profesorius, 
rektorius 


Šalkauskis grįžo Lietuvon, neabejojamai Fribourgo studijų 
metais pasirengęs moksliniam darbui, Tad netrukus, 1920 08 19, 
ir buvo pakviestas tais pačiais metais (nuo 192001 27) pradė- 
jusių veikti Aukštųjų kursų lektoriumi. Paskaitas skaityti pra- 
dėjo nuo 1921 pavasario semestro: įžanginę paskaitą skaitė 
192101 13. Aukštųjų kursų pagrindu 19220216 įsteigus Lie- 
tuvos (nuo 1930 — Vytauto Didžiojo) universitetą, iš pat pra- 
džių Šalkauskis buvo paskirtas docentu (19220220), tą patį 
semestrą pakeltas ekstraordinariniu profesoriumi (1922 06 9). 
Ordinarinio profesoriaus titulo sulaukė 1928 1202. 

Pasiekęs autoriteto visame universitete, Šalkauskis 1939 m. 
birželio 4 buvo išrinktas rektoriumi, Deja, jam buvo lemta 
tapti nepriklausomos Lietuvos universiteto paskutiniu rektoriu- 
mi. Sovietams okupavus Lietuvą, vos po mėnesio, 1940 m. lie- 
pos 16, uždarytas Teologijos-filosofijos fakultetas, kuriame Šal- 
KAS PA T P a TDS 

* J. Eretas, 48—49, 

kauskis dėstė. Tuo pačiu jis buvo atleistas ir iš rektoriaus pa- 
reigų — liko bedarbis. Kaip liudija 1940 10 14 rašytas curricu- 
Jum vitae, Šalkauskis bandė ieškoti darbo. Tuo metu jau buvo 
iš Kauno persikėlęs į Vilnių pas teisininką brolį Kazį, taip pat 
atleistą iš profesorių, bet galėjusį verstis advokato praktika. 
Jeigu Stasiui Šalkauskiui ir būlų pasisekę rasti darbą, vargu ar 
bebūtų pajėgęs dirbti: sveikata buvo taip nusilpusi, kad dau- 
giausia gulėjo lovoje. 1941 m. birželio sukilimo pastatyta Lai- 
kinoji vyriausybė buvo paskyrusį Šalkauskį Vilniaus universi- 
teto pedagogikos katedros vedėju. Tačiau eiti šių pareigų jis 
nebepradėjo: 1941 vasarą išvyko į Šiaulius pas motiną. Svei- 
kata sparčiai silpnėjo, ir 1941 gruodžio 4 Stasys Šalkauskis 
mirė sulaukęs 55 metų amžiaus. 


a. Šalkauskis kaip profesorius. Teologijos-filosofijos fakulte- 
te Šalkauskis visą laiką vadovavo pedagogikos ir jos istorijos 
katedrai, bet dėstė ir filosofijos dalykų. Šie kursai buvo jo 
dėstomi; bendroji mokslinio darbo metodika, filosofijos įvadas, 
logika, kultūros filosofija, pedagogika. V. Mykolaičiui perėjus 
į Humanitarinių mokslų fakultetą, Šalkauskis buvo užsimojęs 
perimti ir jo skaitytą estetikos kursą, bet tik 1929 rudens se- 
mestrą atskaitė šio kurso pusę. Penki dalykai buvo didelis dar- 
bo krūvis. Tad ir ėmėsi jį mažinti. Filosofijos įvadą ir logiką 
1933 m. perleido L. Bistrui, o bendrąją mokslinio darbo meto- 
diką ir kultūros filosofiją nuo 1935 m.— A. Maceinai. Sau pa- 
siliko tik pagrindinį pedagogikos kursą (teorijos 10 savaitinių 
valandų, pratybų — 4 valandas). Visus minėtuosius dalykus skai- 
tė Filosofijos skyriuje, o nuo 1933 m. pedagogiką dėstė ir 
Teologijos skyriuje (klierikams). . 

Šalkauskio auditorija buvo visi fakulteto Filosofijos sky- 
riaus studentai. Mokslinio darbo metodika, filosofijos įvadas ir 
logika buvo privalomi dalykai visiems šio skyriaus klausyto- 
jams; kultūros filosofija taip pat buvo privaloma visiems, ku- 
rie šalutine studijų šaka rinkosi pedagogiką-psichologiją įsigy- 
ti mokytojo cenzui. O šis cenzas visiems rūpėjo. Pedagogikos 
paskaitų klausė ir dalis Matematikos-gamtos fakulteto studentų, 
kurie įgyti mokytojo cenzui galėjo pasirinkti Teologijos-liloso- 
fijos ar Humanitarinių mokslų fakultetą. 

Koks mokytojas Šalkauskis būtų buvęs vidurinėje mokyklo- 
je (žinoma, kad 1923 m. dėstė logiką ir Aušros gimnazijoje), 
sunku spręsti. Bet neperdedant galima tarti, kad universitete 
jis buvo labai geras profesorius. 

Visus savo kursus Šalkauskis skaitė pasirašęs. Kartodamas 
stengdavosi anksčiau skaitytuosius kursus iš naujo patobulinti. 

Jeigu jie būtų išlikę, turėtume visą jo palikimą. Deja, daug ką, 
galbūt net didžiąją dalį, per karą sunaikino gaisras. 

Skaitė ramiai, bet ryškiai, pakankamai lėtai. Nesileido į 
jokias digresijas atvangai sudaryti. Reikėjo įtemptai -sekti visą 
paskaitą, nepraskiestą nei anekdotais, nei tuščiažodžiavimu, nei 
kokiomis retorinėmis puošmenomis, 

Ypačiai reikšmingi buvo Šalkauskio seminarai — bendrosios 
mokslinio darbo metodikos, logikos ir pedagogikos pratybos. 
Ne tik iš anksto susipažindavo su referatu, bet ir pasirašydavo 
jų vertinimą. Visada pasakydavo visa, ką reikėdavo, bet 
pasakydavo su tokiu pagarbiu taktu, kad nebūdavo galima įsi- 
žeisti nė aštrios kritikos sulaukus. Net menkame referate steng- 
davosi kiek galėdamas surasti ką nors teigiama ir, tai iškel- 
damas, neleisdavo visai nusiminti nė patiems silpniausiems siu- 
dentams. Antra vertus, jei pasitaikydavo stipresnis referatas, 
tai atitinkamai kietesnis būdavo ir vertinimas, kad nebūtų pa- 
gundos keltis į išdidumą. Ir man pačiam teko tai patirti. Bend- 
rosios mokslinio darbo metodikos pratyboms, naudodamasis ir 
prancūzų šaltiniais, referatą apie rašymo meną (I'art d'ėcrire] 
parašiau išskirtinės apimties — reikėjo dviejų valandų jam per- 
skaityti. Tikėjausi ir išskirtinio pagyrimo. Sulaukiau tik ati- 
tinkamai kritiško vertinimo, pradėto žodžiais: iš ko daugiau 
laukiama, iš to daugiau ir reikalaujama, ; 

Šalkauskio egzaminai nebuvo lengvi: reikėjo ir dalyką ge- 
rai žinoti, ir savo mintį tiksliai išreikšti. Kiekvienam studentui 
egzaminuoti skyrė tiek pat laiko, nepaisydamas, su kokiu stu- 
dentu tenka susidurti — gerai ar menkai pasiruošusiu. Susida- 
rytas gero studento vardas nesutrumpindavo egzaminų laiko, 
kaip pas ne vieną iš kitų profesorių. Nebūdavo „laimės“ Šal- 
kauskio egzaminuose — kiekvienas gaudavo tokį pažymį, kokio 
buvo vertas. 

Universitetas Šalkauskiui nebuvo tik pragyvenimo šaltinis 
(kaip, pavyzdžiui, redaktoriaus darbe pasinėrusiam Pr. Dovydai- 
čiui), sąžiningai skyrė jam visą reikalingą laiką. Tik formaliai 
jis nežiūrėjo nei į paskaitas, nei į pratybas, nei į egzaminus. 
Viskam jis rado tiek laiko, kiek kam reikėjo. 

Šalkauskis įsakmiai pabrėždavo, kad studentas nebėra auk- 
lėjamas, o pats auklėjasi. Drauge jam buvo aišku, kad studen- 
tų auklėjimuisi daro poveikį ir profesoriaus asmuo — santykiai 
su juo. Įprastinis Šalkauskio kreipinys buvo „draugas“. Ne tuš- 
čias žodis buvo šis kreipinys Šalkauskio lūpose, o liudijo jo 
meilę ir pagarbą žmogui. Natūralų atstumą tarp profesoriaus 
ir studento išlaikydavo: nesiėmė dirbtinai „fraternizuotis“ su 
studentais, įsigyti jų sau palankumą. Bet visada buvo prieina- 

mas savo klausytojams —ar pokalbiui po paskaitos, ar apsi- 
lankius namuose. Jo paslaugumas buvo nuostabus — kantriai 
pakęsdavo jam brangaus laiko gaišinimą. Man pačiam gėda pri- 
siminus,. kiek profesoriaus laiko esu sueikvojęs pirmaisiais 
dviem studijų metais. Niekada nedavė suprasti, kad jį trukdau 
savo „problemomis“, 

Šalkauskis veikė savo studentus ne tik savo idėjomis, bet — 
ir ypačiai — savo asmeniu. Visada ramios nuotaikos ir maloniai 
besišypsantis; kuklus ir paprastas, žinantis savo vertę, bet vi- 
siškai svetimas tuštybei; nuoširdžiai šiltas, bet niekada nepa- 
taikaujantis — lygiai su visais džentelmenas ir tikrai tolerantus; 
besalygiškai tiesus, todėl galintis dėl reikalo, kurį laiko teisin- 
gu, ir kietai bei neatlaidžiai kovoti susidūręs su niekšybe ar 
dvasiniu bukumu; nesutinkantis apsiimti to, ko sąlygos nelei- 
džia, bet skrupulingai vykdantis įsipareigotus darbus; asmeniš- 
kai uždaro būdo žmogus, bet visą gyvenimą tarnavęs tautai; 
gilaus tikėjimo, bet niekada nedemonstravęs savo religinės 
praktikos; tikras intelektualas ir tauraus gyvenimo Žmogus — 
„ toks buvo Stasys Šalkauskis. 

Nors ir vengdamas viešumos ir neieškodamas nei garbės, 
nei populiarumo, Šalkauskis savaime, pačia savo asmenybe, bu- 
vo autoritetas visiems, kurie jį pažino. Būti autoritetu pačiam 
žmogui, t. y. pačia savo asmenybe, yra nepalyginamai daugiau 
negu turėti autoriteto dėl visuomenėjeę užimamos vietos, pa- 
skelbtų veikalų, atliktų darbų. 


b. Šalkauskis — universiteto rektorius. Vertino Šalkauskį ne 
tik savojo fakulteto kolegos ir studentai, bet ir kitų fakultetų 
profesoriai. Neatsitiktinai jis buvo išrinktas rektoriumi. Nors 
kitų fakultetų profesorių dauguma buvo skirtingų ir priešingų 
pažiūrų, jis buvo išrinktas rektoriumi pirmu balsavimu. Nedrį- 
so Šalkauskio nepatvirtinti nė prezidentas A. Smetona, kuris 
turėjo būti ant jo supykęs už 1935 112 laišką, raginusį prezi- 
dentą pakeisti partinį sodo a režimą tautos pasIUKEISĄ 
turinčiu demokratiniu režimu * 

Nebuvo vargo Šalkauskį išrinkti rektoriumi, kai tik jis su- 
tiko kandidatuoti. Vargo buvo tik fakulteto jauniesiems kole- 
goms išgauti Šalkauskio sutikimą. Kiek galėdamas jis spyrėsi 
ir nusilenkė auklėtinių įtikinėjimui tik nenorėdamas jų nu- 
vilti. 


* St. Šalkauskio laiškas prezidentu A. Smetonai paskelbtas. „„Ai- 
duose".— 1982.— Nr. 1.— P. 13—20. E 


27 


Galimas dalykas, kad Šalkauskis buvo atkreipęs į save dė- 
mesį kitų fakultetų profesorių ir VDU „Žiniose“ anksčiau * 
paskelbtais dviem straipsniais, kuriuose nagrinėjo jaunesniojo 
mokslo personalo pasiruošimą profesūrai. Tai buvo aktualus, 
bet sunkiausiai sprendžiamas klausimas. Šalkauskis pripažino, 
kad jaunoji mokslininkų karta dažniausiai yra „vykusiai atrink- 
ta, pasižymi gabumais“, tačiau apgailėjo, kad jos ruošimasis 
profesūrai „dažnai vyksta savaimingai, nepriklausomai nuo vy- 
resniosios kartos“. Jaunieji mokslininkai neranda „pakankamai 
tvirtų akademinių tradicijų“ ir nesulaukia „pakankamai paty- 
rusios vadovybės vyresniojoje savo kolegų kartoje". 

Išrinkus rektoriumi filosofą-pedagogą, derėjo sulaukti uni- 
versiteto paskirties ir tautinės reikšmės specialios, gilesnės ana- 
lizės. Pirmaisiais — ir, deja, vieninteliais — rektoriavimo metais 
Šalkauskis tai ir atliko savo „pranešimais“ dviejuose universi- 
teto tarybos viešuose iškilminguose posėdžiuose. Inauguracinį 
pranešimą per imatrikuliacijos aktą 193909 15 jis skyrė išdės- 
tyti universiteto koncepcija **. VD Universiteto įsteigimo 18 me- 
tų sukakties minėjime 1940 0216 kalbėjo apie universiteto 
vaidmenį tautos gyvenime *“ 

Suvokdamas universitetą kaip mokslinės tiesos organizaciją, 
Šalkauskis lygiai akcentavo ir universiteto autonomingumą (jo- 
kie išviršiniai veiksniai negali jam ką nors primesti, nes moks- 
las „pats apsisprendžia pagal savo objektą, pagal tikrovę, pa- 
gal tiesą“), ir nepalenkiamą politikai „nei iš viršaus, nei iš 
vidaus, nei iš apačios“ (politinės aistros gresia „pavergti lais- 
vą tiesos dvasią“). Studentų atžvilgiu universiteto tiesioginis 
uždavinys yra jų mokslinimas — ruošimas aukštosioms profesi- 
joms. Dargi „auklėjamoji tendencija galėtų būti pavojinga ob- 
jektyviniam apsisprendimui“. Tačiau netiesioginiu būdu univer- 
sitetas savo klausytojams daro „didžiausią pedagoginę įtaką“ 
kaip akademinė bendruomenė. Studentų auklėjimuisi skatinti 
dėstytojų asmeninis kontaktas ir bendravimas su klausytojais 
yra „ne tik pageidaujami, bet ir privalomi bent tam tikrame 
laipsnyje“. Tokio kontakto ir bendravimo pradžia yra „pa- 
skaityta su moksliniu entuziazmu paskaita, asmeninis padrąsi- 
nimas per pratybas ir praktikos darbus, džentelmeniškas profe- 
soriaus palankumas kiekviename susitikime“. 

Keldamas universiteto tautinę reikšmę, Šalkauskis tiesiog 
universitetą laiko „tautos formuotoju“, nes „universitetas yra 


* 1936.— Nr. 5 ir 6. 
* Židinys.— 1939.— Nr. 8—9.— P. 145--154, 
* Židinys.— 1940.— Nr. 2.— P. 174—182. 

tautai kultūrinio augimo, apsisprendimo ir dvasinio gyvenimo 
organas“. Šią savo tezę Šalkauskis grindžia istorine perspek- 
tyva. Jeigu ekspansijos Lietuva būtų turėjusi universitetą, ji 
nebūtų praradusi lietuvių tautos dalies milžiniškuose Rytų plo- 
tuose. Jeigu unijos Lietuva būtų turėjusi lietuvišką universite- 
tą, ji būtų galėjusi atsilaikyti prieš lenkų kultūrinę ekspansiją 
ir nebūtų užleidusi tautines ir kultūrinės pozicijas beveik be 
pasipriešinimo. Tuščia būtų dabar apgailėti, kad mūsų tautinis 
atgimimas atėjo labai vėlai, o dar vėliau — lietuviškieji univer- 
sitetai. Užtat, Šalkauskio tvirtu įsitikinimu, visada pravartu 
analizuoti universiteto reikšmę tautos gyvenime, nes nuo gero 
jų ryšio supratimo iš dalies priklauso ir tinkama universiteto 
linkmė. Svarbu suvokti, kad „be universiteto pagalbos tautos 
susipratimas negali pasiekti aukščiausio laipsnio“. Ret ir uni- 
versitetui reikia jaugti į tautos gyvenimą ir rasti sau „gyvy- 
binės paramos bei paskatos“. Pagirdamas visuomenės ir kariuo- 
menės susidraugavimo dienos šveniimą, Šalkauskis klausia: 
„Kodėl panašiai negalėtų būti su mūsų kultūrinio apsiginklavi- 
mo pajėgomis?“ Susvetimėjimui tarp visuomenės ir universi- 
teto išvengti reikia „artimesnio susiglaudimo“ tarp visuomenės 
ir universiteto. 

Šalkauskis ne tik skelbė universiteto ir visuomenės santy- 
kių susiglaudinimą, bet ir jį kaip rektorius vykdė — kvietė žur- 
nalistus pokalbiams su juo kaip su rektoriumi. Informavo šiuo- 
se pokalbiuose apie akiualiuosius universiteto rūpesčius. Klau- 
siamas apie studentų auklėjimąsi, Šalkauskis atsakė: kadangi 
labai dažnai pas mus šeiminis ir mokyklinis auklėjimas yra že- 
mo lygio, atbaigiamasis auklėjimasis yra labai svarbus studen- 
tams ir jų organizacijoms. Norint tapti tikrų inteligentu, svar- 
būs auklėjimosi tikslai yra išvidinis susidrausminimas, atitin- 
kamas išviršinis išsiauklėjimas ir visuomeninis „išsidirbimas“. 
Ypačiai griežtai rektorius pasmerkė antisemitizmą: „labai liūd- 
na, kad ir tarp studentų atsirado negausi nesusipratėlių grupė“. 
Antisemitizmu reiškiasi tik zoologinis instinktas. Tai ne tautos 
interesų gynimas, o jiems kenkimas. 

Keblų klausimą universitete buvo sudariusi studentų atsto- 
vybė, kurią Šalkauskis apibūdino kaip „savotišką studenių par- 
lamentą“. Pradėjus studentams tautininkams 1933 m. boikotuo- 
ti studentų atstovybę, pusketvirtų metų verstasi be jos rinki- 
mų: bendruosius studentijos reikalus tvarkė vadinamosios lai- 
kinosios komisijos. Universiteto senatui priėmus naują studentų 
atstovybės statutą, jos rinkimai buvo pradėti 1938 m. rudenį 
ir baigti 1939 m. pavasarį. Naujoji studentų atstovybė pasiūlė 

ateityje rinkimus atlikti ne pradedant mokslo metus, o juos 
baigiant, kad iš anksto būtų pasiruošiama perimti pareigas. Rek- 
torius Šalkauskis ir universiteto senatas pritarė šiam sumany- 
mui. Tad 1940 05 16 (mėnuo prieš sovietų invaziją) išrinkta stu- 
dentų atstovybė, turėjusi veiklą pradėti 1940 rudenį. Nebeteko 
jai darbo pradėti... 

Prasidėjus II pasauliniam karui, dramatiški buvo paskutiniai 
nepriklausomybės metai, kuriais Šalkauskiui teko rektoriauti. 
1939 m. rudenį Vilnius buvo grąžintas Lietuvai, bet sovietinių 
įgulų kaina. Kai Šalkauskis skaitė savo antrą rektorinį prane- 
šimą, jau du VD Universiteto fakultetai buvo perkelti į Vilnių. 
Didelę šio pranešimo dalį rektorius skyrė savo idėjai, kad rei- 
kia Lietuvai dviejų universitetų — formaliai turimus du nepil- 
nus universitetus reikia išugdyti dviem pilnais universitetais. 
Daug geriau turėti du mažesnius universitetus negu vieną 
didelį, nes tarp jų vyktų kūrybiškumą žadinanti mokslinė riva- 
lizacija. Klaidinga manyti, kad Lietuvai turėti du pilnus univer- 
sitetus būtų kažkokia prabanga. Priešingai, Šalkauskio nuomo- 
ne, tai „tikra būtinybė". Mažosios tautos proporcingai turi dau- 
giau universitetų: Šveicarija — 7, Olandija — 6, Belgija — 4 etc. 
„Jei mums pasiseks išvengti karo audros savo krašte“, po 15— 
20 metų bus galima pereiti prie dviejų pilnų universitetų sis- 
temos — abu universitetus išvystyti „iki normalaus pilnumo.“ 
Dviejų pilnų universitetų sistemos idėją Šalkauskis plėtojo ne 
tik savo antrame rektoriniame pranešime, bet iš pat pirmų die- 
nų, nepraėjus nė mėnesiui po Vilniaus atgavimo, 1939 11 03 po- 
kalbyje su žurnalistais pasisakė ir šiuo reikalu. Tik, atrodo, 
dviejų pilnų universitetų idėja buvo sutikta kaip visai nereali. 
Dienraščiai neatkreipė dėmesio į šią idėją, tik „Studentų die- 
nos“* perteikė ir šį perspektyvinį Šalkauskio pasisakymą. Bū- 
tent: tegu iš pradžios per abu miestus, Kauną ir Vilnių, tevei- 
kia vienas pilnas universitetas, padalytas į maždaug lygias da- 
lis. Tačiau kiekvienai daliai turi būti suteikta galimybė augti 
į pilną universitetą. „Nesvarbu, kad toks pilnas universitetas 
gali užtrukti 20 ar 25 metus, svarbu tokią galimybę numatyti 
ir sudaryti aplinkybių jai realizuotis." 

Nors tik labai schemiškai apibūdinus VD Universiteto pas- 
kutinį rektorių nepriklausomybės metais, galima be perdėjimo 
tarti: Šalkauskis rektoriaus pareigas vykdė joms rūpestingai 
atsidėjęs ir parodė daug tikros kūrybinės iniciatyvos. Ne vel- 
tui Šalkauskis viename laiškų nusiskundė, kad jo širdis nega- 


* 1939.XL.15 

linti pakelti dvigubo darbo (profesoriavimo ir rektoriavimo) ir 
todėl jam teksią šiaip ar taip nuo rektoriavimo atsisakyti ", 

Baigiant galima dar vieną dalyką pridurti. Amerikos uni- 
versitetuosė, rektorius renkant, žiūrima administracinių sugebė- 
jimų. Lietuvoje visų pirma buvo žiūrima mokslinio autoritetin- 
gumo. Tokio pat nusistatymo buvo laikomasi tiek 1922— 
1930 m., kai rektoriai buvo renkami vieneriems metams, tiek 
po 1930 m., kai rektorių kadencija buvo pratęsta iki trejų 
metų. Tuo būdu Šalkauskis savo pirmatakais turėjo pačius 
žymiuosius VD Universiteto profesorius: Matematikos-gamtos ia- 
kulteto — V. Čepinskį ir Teisių fakulteto — M. Rėmerį. Šalkaus- 
kio išrinkimas rektoriumi savaime liudijo ir jo kaip mokslinin- 
ko pripažinimą. Tai pabrėžtina ir dėl to, kad jį rektoriumi 
išrinkusios universiteto tarybos aiškią daugumą sudarė jam prie- 
šingos pasaulėžiūros profesoriai. Pirmasis iš minėtųjų Šalkaus- 
kio pirmatakų buvo socialdemokratas (V. Čepinskis), antrasis — 
Lietuvos masonų vadas (M. Rometis). 


3. Kūrybinis įnašas: 
veikalai ir studijos 


a. Kūrybos pobūdis, Stasio Šalkauskio kūrybinis įnašas yra 
didelis — kelios knygos ir apie 60 studijinių straipsnių. Tai liu- 
dija autoriaus didelį darbštumą, nesgi nuo studento dienų visą 
gyvenimą jis negalavo, o ir mirė palyginti gana anksti (55 
metų amžiaus). Reikėjo itin atsidėti raštui, kad būtų spėta tiek 
sukurti, 

Šalkauskis nebuvo iš tų žmonių, kurie apdovanoti lengva 
plunksna. Jis rašė neskubiai, lėtai. Pagrindžiai permąstė visa, 
apie ką rašė. Kiek galėdamas stengėsi savo mintis tiksliai iš- 
reikšti. Šitoks susikaupimas ties kiekvienu sakiniu lėmė Šal- 
kauskio kalbą bei stilių. Sunkiai rašė, tad sunki buvo ir kalba, 
nors Mintį dėstė labai nuosekliai. 

J. Eretas savo monografijoje taikliai tarė, kad Šalkauskis 
turėjo „savotišką kalbą ir savotišką stilių“. Literatūros moks- 
lininkas Eretas įžvalgiai analizuoja Šalkauskio raišką: svarbi 
jam buvo viena tik mintis, o dėl žodžių „kankinosi“. Pats Šal- 
kauskis ne kartą Eretui skundęsis, kaip sunku rasti žodį: „Ko- 
dėl ir mąstytojui reikia kalbos? Kodėl mintis nepajėgia betar- 
piškai veikti žmogų?“ Ereto formuluote, Šalkauskio protas iš- 
kyla į tokias „mąstymo aukštybės“, kuriose „žodis toli atsilieka 


* J. Eretas; 235, 

nuo minties“, kuriose „žodis nutyla ir dėl to, norėdamas apsi- 
reikšti kitiems, kankinasi“. Todėl daugelis ir kalba, kad Šal- 
kauskio raštai esą „neprieinami“, sunkiai suprantami, K. Pakš- 
tas net yra linkėjęs Šalkauskiui sulaukti „vertėjo“, kuris imtųsi 
„Suprantamai atpasakoti sudėtingas jo raštų mintis“, nuo „Par- 
naso nepasiekiamų aukštybių“ nukeltų ir paleistų jį „vaikščioti 
žmonių tarpe“. Paprasčiau, bet tiksliau paaiškina Eretas: žvel- 
giant į Šalkauskio „sau atskirą“ terminiją, kuriamą rasti keliui 
į žmones, „kiek perdedant galima būtų sakyti: Šalkauskis pa- 
sinaudojo ne lietuvių kalba, o iš tos kalbos išaugusiomis ideo- 
gramomis". 

Reikalas nebuvo visai paprastas. Kai Šalkauskis pradėjo ra- 
šyti, ITašomosios kalbos normos dar nebuvo nusistojusios. Jis 
sekė kalbininkų darbą ir netgi pats dalyvavo terminologijos 
komisijose. Tačiau nepakako tik teoriškai žinoti mūsų kalbos 
normas. Jam pačiam reikėjo rasti kelią iš liaudies kalbos į in- 
telektualinę kalbą. Ereto „mąstymo“ ar Pakšto „Parnaso aukš- 
tybės“, paprastai tariant— tai filosofinėms mintims natūrali 
abstraktinė kalba. Su ja ir vargo Šalkauskis, grumdamasis dėl 
savo filosofinių minčių žodinės raiškos. 

Šalkauskio kalbą darė sunkią pats stengimasis kiek galint 
tiksliau išreikšti savo mintis. Tiek gausu jo kalboje vienas 
antrą apibrėžiančių daiktavardžių ir juos dar ryškinančių būd- 
vardžių, kad, Ereto žodžiais, susidaro „ištisos kombinacijos, 
kurios visa sąvokų virtine bando mintį nusakyti" (pavyzdžiui, 
„kolektyvinių uždavinių realizavimas individualistinėmis pa- 
stangomis“). Išreikšti minties niuansams kartais panašiai po 
pagrindinio sakinio virtine išsirikiuoja šalutiniai sakiniai. „Be 
atodairos vydamas savo minčių siūlą, mūsų mąstytojas ne vi- 
sada paiso sintaksės reikalavimų; dėl to pasitaiko nemaža 5un- 
kiai išnarpliojamų sakinių. Jo sakiniams dažnai trūksta perma- 
tomumo, kas trukdo juos iškart suprasti." Iš tiesų reikia į Šal- 
kauskį įsiskaityti, suvokti jo kalbinį savitumą ir su juo 
apsiprasti. Apsipratusį skaitytoją Šalkauskio raštai nebebaugina, 
o žavi savo minties turtingumu, 

Šalkauskis reikliai žvelgė į savo darbus: to, ką buvo para- 
šęs, dar nelaikė spaudai parengtu dalyku. Universitetinius kur- 
sus jis skaitė pasirašęs, o kartodamas dar juos perdirbo, dar 
vis tobulino. Tačiau savo darbus spausdinti Šalkauskis visai 
neskubėjo. Išspausdino tik mokslinio darbo metodiką, kurios 
būtinai reikėjo šiam seminariniam kursui, ir aktualų visuome- 
ninio auklėjimo epizodinį kursą. Visi kiti kursai nebuvo pa- 
skelbti. Iš visų savo dėstytųjų kursų Šalkauskis išspausdino 
studijinių straipsnių, parengė ir kai kurių kursų sistemingas 

"santraukas, bet patys tie kursai liko tik rankraščiuose. O jų 
daug dingo visam laikui — sudegė per karą. 

Ypačiai reikia gailėti, kad neišliko Šalkauskio originaliau- 
sias kultūros filosofijos kursas. Šį kursą, jo paties iniciatyva 
įvestą į fakulteto mokslo programą, jis skaitė, kartodamas kas 
antri metai nuo pradžios, kol perleido savo mokiniui A. Ma- 
ceinai (1935). Kultūros filosofijos kurso vertę jautė ir pats Šal- 
kauskis, nesgi jo santrauką paskelbė gana anksti, jau 1925— 
1926 m. „Logos“ žurnale ir rankraščio teisėmis atskiru leidiniu 
(1926). Pratarmėje autorius įsakmiai pabrėžia, kad tai tėra vien 
santrauka kurso „einančio labiausiai filosofiškuoju įvadu į pe- 
dagogikos sistemą“. O kadangi „dėl laiko stokos“ pats autorius 
negalėjo šios santraukos sudaryti „iš savo platesnių užrašų“, 
tai atliko autoriaus priežiūroje vienas klausytojų (K. Barkaus- 
kas). Svarbiausia, Šalkauskio prisipažinimu, „nėra dar atėjęs 
laikas, kad autorius galėtų spausdinti ištisai skaitomąjį kursą“. 
Laikas dar neatėjęs dėl to, kad kultūros filosofija yra nauja 
tilosofinė disciplina, „nepakankamai dar tiksliai nustatyta dau- 
geliu atžvilgių“. Taigi: kas vienu atžvilgiu atrodo Šalkauskio 
neskubėjimas savo darbus spausdinti, antru atžvilgiu liudija jo 
jautrią intelektualinę atsakomybę už viską, ką skelbė. 

Parengiant rankraščius spaudai, Šalkauskiui iš tiesų reikėjo 
laiko, buvo vargo. Matyti tai iš skirtumo tarp tik rankraščiu 
išlikusių kursų ir jau spausdintų darbų. Spausdintųjų darbų 
kalba paprastesnė, mažiau reikalinga kalbinio lyginimo, rečiau 
pasitaiko J. Ereto minimų „sunkiai išnarpliojamų sakinių“. 
Spausdintuose Šalkauskio raštuose nėra kartojimosi, o kursų 
rankraščiuose neišvengiamai pedagoginiais sumetimais reikėjo 
kartotis, glaustai primenant klausytojams naujoje paskaitoje 
tai, kas buvo dėstyta ankstesnėje paskaitoje. 

Kadangi Šalkauskis rašė lėtai, tai ir pats įdėmiai žymėjosi, 
ką buvo paskelbęs. Šiuo atžvilgiu Šalkauskio biografams nėra 
vargo: jis pats suteikė pagrindinius bibliografinius duomenis *. 
Turime rankraštį dviejų bibliografijų, jo paties sudarytų lem- 
tingaisiais 1940 metais: 19400531 spaudos parodai Vilniaus 
universitete dar laisvai gyvenant ir 194010 14 ieškant darbo 
šiame universitete, jau šalį sovietams okupavus. Šioms dviem 
bibliografijoms Šalkauskis atrinko savo studijinius darbus. Bet 
šiaip jau sau žymėjosi net smulkius, vos 2—3 puslapių straips- 


* LKM Akademijos Suvažiavimo darbai.— T. II.— P. 440—445. | 

nelius, anketinius PB redakcijoms sukaktuvinius svei- 
kinimus *. 


b. Išleisti veikalai ir studijos žurnalų puslapiuose. Išleisti 
knygų Šalkauskiui neturėjo būti sunku, nes pats fakultetas lei- 
"do savo profesorių darbus. Tačiau Šalkauskis kažkodėl tiesio- 
giai nesinaudojo fakulteto pagalba, galbūt norėdamas pagel- 
bėti kitiems fakulteto kolegoms leisti knygas (fakulteto lėšos 
knygų leidimui buvo gana ribotos). Jis pats naudojosi tik fa- 
kulteto leidžiamu „Logos“ žurnalu. Reikia pabrėžti: visas savo 
lietuviškąsias knygas, neišskyrus nė pačių stambiųjų, Šalkaus- 
kis pirma paskelbė žurnaluose, o tik paskui jos buvo DE ARaUE 
"dintos. 

Filosofinius darbus Šalkauskis skelbė „Logos“, pedagogi- 
nius — „Lietuvos mokykloje“, bendro pobūdžio — mėnesiniame 
"kultūros žumale „Židinyje“. Tokio nusistatymo savo darbus, 
net ištisas straipsnių serijas pirma spausdinti žumaluose Šal- 
kauskis laikėsi turbūt norėdamas, kad jo mintys pasiektų pla- 
tesnius visuomenės sluoksnius. Daugiau prenumeruojama žur- 
nalų negu perkama knygų. Būdinga, kad Šalkauskis, baigęs 
studijas užsienyje ir grįžęs Lietuvon, kūrybinį reiškimąsi pra- 
dėjo išleisdamas ne knygą, o „tautinės kultūros pilnutinio gy- 
venimo" žurnalą „Romuva“. 1921 metų numerį (98 psl.) tik 
pats vienas ir prirašė. Beveik visą prirašė ir 1922 numerį (109 
puslapius iš 128). Abiejuose „Romuvos“ numeriuose Šalkauskis 
dėstė savo tautinės ir visuomenines idėjas. 

Iš savo visų darbų minėtose bibliografijose Šalkauskis iš- 
skyrė 58 studijinius darbus. Atskiromis knygomis ar brošiūro- 
mis buvo perspausdintas 21 darbas, o 37 darbai teliko žurna- 
Tuose. 

Šalkauskiui rūpėjo, kad žurnaluose paskelbti straipsniai 
būtų perspausdinti ir atskirais leidiniais. Tokių leidinių apimtis 
įvairuoja nuo 15 iki per 200 puslapių. Dvi knygos sudarytos 
iš įvairių straipsnių: „Ateitininkų ideologija“ (1933.— 219 psl.) 
ir „Lietuvių tauta ir jos ugdymas" (1933.— 196 psl). Iš „Logos“ 
buvo perspausdinta „Kultūros filosofijos metmens“ (1926.— 
96 psl), „Filosofijos įvada" (propedeutinė dalis, 1928.— 31 psl.), 
„Įvedamoji pedagogikos dalis“ (1935—53 psl; antrasis leidi- 
mas: „Bendrieji pedagogikos pagrindai“, 1936.— 55 psl.), lietu- 


* Šalkauskio darbų bibliografiją duoda J. Eretas, p. 257—263. Liko 
nepastebėti du biografiniai Šalkauskio straipsniai: apie Pr. Dovydaitį 
(Židinys.— 1936.— Nr. B ir apie jėzuitą J. Kippą 85 pat.— 1938.— 
Nr. 7). 

viški filosofiniai terminai ir jų paaiškinimas pavyzdžiais: „Bend- 
roji filosofijos terminija" (1938.— 99 psl.; šių terminų vokiškai 
lietuviška versija, 1938.— 25 psl). Iš „Židinio“ atspaudai yra 
„Bendrosios mokslinio darbo metodikos pradai“ (1926.— 136 
psl), „Visuomeninis auklėjimas“ (1932.— 198 psl.) * ir kt. Iš mi- 
nisterijos leidžiamo žurnalo „Švietimo darbai“ buvo perspaus- 
dinta „Fizinis lavinimas ir jo tikslai“ (1928.— 49 psl.). 

Knygą „Ateitininkų ideologija", į kurią Šalkauskis sutelkė 
„Ateityje“ ir „Židinyje“ skelbius straipsnius, išleido Šv. Kazi- 
miero draugija. Iš įvairių metu ir įvairiuose žurnaluose spaus- 
dintų straipsnių sudarytą veikalą „Visuomeninis auklėjimas“ 
išleido privati leidykla „Sakalas". O šiaip jau Šalkauskio per- 
spauduose paprastai nenurodoma nei iš kur jie perspausdina- 
mi, nei kas juos perspausdina. Galimas dalykas, kad pats Šal- 
kauskis rūpinosi šiuo reikalu. Liko neperspausdinti stambūs 
darbai, o perspausdinti vos 15 puslapių straipsniai autorių ypa- 
čiai dominusiais klausimais: „Lietuvių tautos ugdymo uždavi- 
niai", 1926 (Židinys.— 1926), „Jaunuomenės idealizmas ir mo- 
dernieji šokiai" (ten pat.— 1928). Atskirai išleista dar trejetas 
straipsnių po 24 puslapius apie tautinį mūsų pašaukimą, atei- 
tininkų vajų, skautų pasaulėžiūrą. 

Nors Šalkauskis rūpinosi savo darbų atskirai išleidimu, daug 
jų pasiliko tik žurnaluose. Tarp jų buvo ir stambios apimties 
studijų. Iš „Logos“ žurnale spausdintų darbų nebuvo perspaus- 
dinti šie dalykai: disertacijos lietuviškoji santrauka „Viadimi- 
ras Solovjovas ir jo pasaulio sielos koncepcija“ (1926.— 40 psl.); 
lietuviškajai filosofijos terminijai parengti padėjusi semantinė 
studija „Terminologijos teorija ir lietuviškoji filosofijos termi- 
nija" (1925, 1927 ir 1934.— 115 psl); ypačiai reikšmingas Šal- 
kauskio ir A. Jakšto abipusis susirašinėjimas „Kun. A. Damb- 
rauskas, mano mokytojas ir kritikas“ (1938.— 53 psl.). 

„Židinio“ 1926 m. antro pusmečio numeriuose Šalkauskis 
skelbė platų, 63 puslapių straipsnį „Momento reikalai ir prin- 
cipų reikalavimai". Svarstydamas visuomeninės pusiausvyros 
stoką ir reikalą, šis straipsnis gaivino demokratinę sąmonę tuo 
lūžtviniu momentų (po 1926 gruodžio 17 perversmo — posūkio 


* Šis 1927 nr. pavasario semestrų skaityto epizodinio kurso spaus- 
dinimas žurnale pradėtas 1928, tęstas 1930 ir baigtas 1932 m., grei- 
čiausiai dėl cenzūros užtruko net ketverius metus turbūt dėl demokra- 
tinius principus dėstančio politinio auklėjimo skyriaus. Antrąkart 
straipsnio spausdinimas buvo pertrauktas kaip tik tuo metu, kai auto- 
ritetinis režimas buvo sugriežtinęs kovą su katalikų organizacijomis, o 
moksleivių ateitininkų veiklą išvis uždraudęs. 

į vadinamąjį autoritetinį režimą). Dar studento metais Šalkaus- 
kis buvo taręs: „man nėra lemta būti nei politikos veikėju, nei 
partijos žmogumi“. Tačiau visą laiką jis domėjosi nepriklauso- 
mos valstybės gyvenimu ir pasireiškė kaip demokratijos skel- 
bėjas, vienas iš pačių ryškiųjų jos teoretikų-ideologų. Jau „Ro- 
muvoje“ Šalkauskis buvo paskelbęs straipsnį „Krikščioniškoji 
politika ir gyvenamoji valanda“, išdėsčiusį jo nuoseklų de- 
mokratinį nusistatymą. Jis bene pirmasis aiškiai suvokė, kad 
valstybė, kaipo tokia, neturi „savos pasaulėžiūros“, 0 savuo- 
sius katalikų politikus įspėjo dėl klerikalizmo (stengimosi „vyk- 
dyti bažnytinius tikslus verčiamomis valstybinės organizacijos 
priemonėmis"), netgi tardamas: „savo vidaus stilium klerikalas 
yra inkvizitorius" **. Būtų buvę labai aktualu Šalkauskio 1926 
metų straipsnį perspausdinti atskiru leidiniu. Bet greičiausiai 
tuo nebepasirūpino dėl to, kad ryžosi tuojaus pat, 1927 m. 
pavasario semestrą, skaityti epizodinį visuomeninio auklėjimo 
kursą ir pradėjo jį „Židinyje“ spausdinti. Demokratinius prin- 
cipus laiduoti piliečių taikiai vienybei Šalkauskis glaustai for- 
mulavo: „laisvė apsispręsti, lygybė pasireikšti“ ir teisė organi- 
zuotis (jo paties žodžiais, „galimybė patenkinti savo reikalus 
su pagalba tinkamiausių organizacijų“ ***). Nors pats nesiimda- 
mas politinės veiklos, Šalkauskis jautriai pergyveno autorite- 
tinio režimo vis didesnį tolinimąsi nuo demokratijos. Šį rūpini- 
mąsi „su širdies skausmu dėl brangios mūsų tautos ir valstybės 
likimo „Šalkauskis išreiškė pačiam valstybės prezidentui A. Sme- 
tonai memorandiniu 1935 2 laišku ***, Rašė tą laišką visai atvi- 
rai, nes „buvo pasirengęs už tą drąsią kritiką būti ištremtas 
iš sostinės ir jau susidėjęs daiktus“ *****, Prezidentas nekeršijo, bet 
ir nepaklausė filosofo. Ir paskutinis gyvenimo pabaigoje Šal- 
kauskio suplanuotas veikalas buvo „Pilnutinė demokratija". Šių 
„naujosios santvarkos metmenų“ jis nebespėjo parašyti. Liko 
tik detalus planas. 


* 1921.— Nr. 1.— P. 45—76, 

“* Mūsų senovė.— 1992.— T. I— Kn. 4—5.— P, 534. 

** Visuomeninis auklėjimas.— P. 102, ' 

*“* Reikėjo derėtis su „Aidų“ redaktoriumi, kad sutiktų paskelbti 
St. Šakalės laišką prezidentui Ą. Smetonai: atrodė, kad ir po beveik 
penkiasdešimt metų šio laiško paskelbimas gali užrūstinti senuosius 
autoritetininkus. Sutikimas gautas tik man atsisakius išnašų, kuriose bu- 
vo dabartiniams skaitytojams konkrečiau paaiškinama, dėl ko Šalkaus- 
kis rašė tą laišką. 

*** Katalikų kalendorius žinynas 1987.— P. 78. Tai Lietuvoje išleis- 

ta knyga, kurioje įdėtas straipsnis apie Šalkauskį kaip krikščionį filo- 
sofą. ; , 

Daug liko atskirai neperspausdintų Šalkauskio pedagoginių 
darbų, daugiausia paskelbtų „Lietuvos mokykloje“. Juos visus 
sutelkus krūvon, būtų susidaręs stambus, per 300 puslapių, vei- 
kalas. Pats Šalkauskis rūpinosi savo visą profesoriavimo laiką 
dėstyto pedagogikos kurso pateikti bent sistemingą santrauką. 
Pirmosios dalies tokia 53 žurnalinių puslapių santrauka, kaip 
minėta, buvo ne tik paskelbta', bet net dviem leidimais per- 
spausdinta. Tačiau antroji pedagogikos dalis — didaktika, arba 
lavinimo mokslas, spausdinta „Lietuvos mokykloje“ (iš viso 
96 psl), ir liko tik šio žurnalo puslapiuose. Šalkauskis buvo 
numatęs paruošti tokią pat santrauką ir trečiosios pedagogikos 
dalies — dorinimo mokslo. Iš jos tespėjo išspausdinti tik pir- 
mąją dalį straipsnio apie religinį ugdymą **, kuris irgi nebuvo 
atskirai išleistas. 

Tokia Šalkauskio studijinių darbų buhalterinė suvestinė. De- 
ra papildyti ją nebent viena pastaba: Šalkauskio darbuose nėra 
tuščių puslapių, jie visi atrodo lyg santraukos. Ir mažos apim- 
ties, kelių ar keliolikos puslapių, Šalkauskio straipsniai yra 
kupini minties. Kūrybinis Šalkauskio įnašas vertintinas ne 
kiekybiškai, puslapių skaičiumi, o kokybiškai, būtent — ne kiek 
prirašė, o ką pasakė — atskleidė iš tos tiesos, kurios ieškojimas 
vyksta amžiais. 


e. Ideologinis ir neotomistinis Šalkauskio nusiteikimas. Sta- 
sys Šalkauskis, kaip ir visi fakulteto kolegos, laikėsi neotomis- 
tinės filosofijos. Jo .neotomizmą darė savitą pirmiausia galbūt 
tai, kad jo asmenyje sutapo filosofas ir pedagogas, filosofo pa- 
šaukimas ir pedagogo ryžtas. Savo dėstomą pedagogikos siste- 
mą Šalkauskis vadino filosofine pedagogika dėl to, kad ji „gy- 
venimo tikslų atžvilgiu“ savo pagrindinius principus grindžia 
filosofine pasaulėžiūra. Bet lygiai savo ruožtu galima būtų Šal- 
kauskio filosofiją vadinti pedagogine. Pats Šalkauskis dar Fri- 
bourgo studijų metais savo pašaukimą apibrėžė kaip „tautinį 
auklėjimą per filosofiją“ ir dėstė: „pastatyti tautinius tiesos rū- 
mus —štai mums tikslas filosofijos srityje“. Tame pat laiške 
J. Tumui-Vaižgantui (1918 04 29) Šalkauskis atvirai prisipažino: 
„tikiuos esąs pašauktas (jei, žinoma, tai ne pasididžiavimo vai- 
sius) pasidarbuoti šitų rūmų statyme“ ***. Iš tiesų šiuos „tiesos 


* Logos. — 1935. 
“ Soter.— 1939. 
*“* Mūsų senovė.— T. I—- Kn. 4—5.— P. 535. 

rūmus" mūsų tautai Šalkauskis statė nuo savo pirmosios kny- 
gos* iki paskutinio suplanuoto, bet jau nebeištesėto darbo *“*. 

Nors būdamas abstraktaus mąstymo tipiškas atstovas, Šal- 
kauskis nesiėmė spekuliatyvių metafizinių problemų, o atsidėjo 
praktinės filosofijos klausimams. Sąmoningas ar nesąmoningas 
toks darbo baro pasirinkimas Šalkauskiui buvo palaimingas: 
įgalino jį drauge ir išlikti neotomistu, ir savitai pasireikšti, Iš 
tikrųjų jis ėmėsi tų klausimų, kuriuos scholastinis tomizmas 
mažai tesvarstė ar kurių iš viso nelietė. Tai kultūros, tautos, 
kalbos klausimai. Šie klausimai daugiausia Šalkauskiui rūpėjo, 
o sprendė juos tikrai formaliu tomistiniu metodu, visur ieško- 
damas sintezės. 

Norint apibendrinti Šalkauskio mąstymo kryptį, dera jam 
gyvenimo filosofo vardas. Ypač tai ryškino jo buvęs mokinys 
A. Maceina. Svarbiausia, pats Šalkauskis vartojo „gyvenimo 
filosofijos“ terminą, kai pokalbyje su „Ateities“ redakcija (1929) 
iniormavo apie numatomus ateities darbus, kurių „jau užbrėžti 
apmatai“, Išvardijo tris tokius darbus, centrinę vietą skirdamas 
gyvenimo filosofijai, būtent tarp filosofijos „įvados“, kaipo 
„plataus filosofinio pasiruošimo“, ir pedagogikos sistemos, tu- 
rinčios nurodyti kelius, kaip žmogus gali savo idealą realizuoti 
gyvenime. O patį šio pilnutinio gyvenimo idealą žmogui at- 
skleisti turi „gyvenimo filosofija, susidedanti iš prigimties filo- 
sofijos, kultūros filosofijos ir religijos filosofijos“ ***. | 


* 1919, prancūzų kalba apie Lietuvą. 

** Visą gyvenimą St. Šalkauskis sielojosi mūsų, lietuvių, tautos 
rūpesčiais kaip retas kuris iš kultūrininkų. Tiesa, Šalkauskio lietuviams 
keliama Rytų ir Vakarų sintezė sulaukė kritikos. Tokią mūsų tautinio 
pašaukimo sampratą sutiko kritiškai J. P. Aleksa, J. Keliuotis, V. Alan- 
tas, bet nė vienam nė galvon neatėjo suabejoti Šalkauskio lietuvišku- 
mu, jo patriotizmo nuoširdumu. Tačiau tarp išeivių jau prieš keliolika 
metų atsirado trijų ar penkių žmonių būrelis, kurie pradėjo Šalkauskio 
įžūlaus niekinimo kampaniją. Kol dar ėjo dienraštis „Naujienos“, vis 
laikas nuo laiko pasirodydavo straipsnių, kuriuose Šalkauskis buvo va- 
dinamas „lenkų Trojos arkliu“, „Ienkomanu“, „lenkomanu dvarininku“. 
Nežinia, kas tie Šalkauskio niekintojai, nes pasirašinėja slapyvardžiais 
(tik vienas senas ateitininkas nesivaržė Dovydaičio „gynimo“ nuo Šal- 
kauskio pasirašyti pavarde), Išleistos bent trys knygelės tokiam lietuvių 
įspėjimui nuo „lenkomano“ Šalkauskio (viena tokių knygelių — „Šal- 
kauskis ir šalkauskininkai“). O pats Šalkauskis dar iš Fribourgo rašė 
J. Tumui-Vaižgantui, kad „lenkininkai nebejeina į mūsų tautos sąsta- 
tą" (Mūsų senovė.— 1922.— T. I.— Kn. 4—5.— P. 532). 

“+ Pauliuks A. [Pauliukonis]; Kaip mūsų vadai gyvena. Pas Atei- 
tininkų federacijos vadą prof. St. Šalkauskį // Ateitis. — 1929.— Nr. 5— 


6.— P. 245, 

Nuo pat savo kūrybinio reiškimosi pradžios Šalkauskis reiš- 
kėsi kaip gyvenimo filosofas. Tad ir savo įžanginę paskaitą 
Aukščiausiuose kursuose 1921 01 13 skaitė šia tema: „Filosofija 
ir mūsų gyvenimas““. Dėstė šioje paskaitoje, kaip filosofija 
yra svarbi žmogui: iš prigimties žmogus yra filosofas, „žmonių 
nefilosofių kaip ir nėra“, kiekvienam svarbu sąmoningai su- 
prasti, kodėl, kaip ir kam jis privalo gyventi, kad „gyvenimą 
išgyventų žmogiškai". Pabrėžė, kad ir tautos gyvenimui svarbi 
yra filosofinė visuomenės kultūra, kuri reiškiasi gilesniu są- 
moningumu, savo pašaukimo bei jo uždavinių suvokimu. 

Šalkauskis spėjo pakankamai išdėstyti savo visuomeninę 
tautos ir valstybės filosofiją. Spėjo ir kalbos filosofijos studiją 
apvainikuoti lietuviškų filosofijos terminų žodyno sudarymu. 
Tačiau nebespėjo išdėstyti Visą gyvenimo filosofija taip, kaip 
buvo numatęs. Paliko tik kultūros filosofijos santrauką. Svajo- 
ne liko gamtos filosofija, kurią parašyti Šalkauskis svajojęs 
visą gyvenimą (A. Maceinos liudijimas). Be abejo, nemaža lai- 
ko jam sugaišino kitos pašalinės pareigos — vadovavimas atei- 
tininkams (federacijos vadas 1927—1930) ir vėliau rektoriavi- 
mas (1939—1940). Dėl abejų pareigų atimto laiko Šalkauskiui 
teko nusiskųsti, nesgi, jo paties žodžiais, lengvai pro pirštus 
į dalykus jis nemokėjo žiūrėti ** 

Betgi formaliai konstatuojant, jog Šalkauskis nespėjo išplė- 
toti visos žmogaus filosofijos, reikia neužmiršti, kad faktiškai 
savo kultūros filosofijoje jis taip pat teikia gamtos ir religijos 
filosofijų pradinius apmatus. Nagrinėdamas kultūros materialinį 
pagrindą, Šalkauskis svarsto kultūros santykį su gamta ir žmo- 
gaus prigimtimi. O ryškindamas galutinį kultūros tikslą, jis žen- 
gia į religijos filosofiją. Šalkauskio kultūros filosofija faktiškai. 
atspindi visą jo žmogaus filosofiją, nes kultūros problemos 
sprendžiamos ryšium tiek su gamta, tiek su Dievu. Žmogus pa- 
lenkia gamtą savo prigimčiai, o šią privalo palenkti savo aukš- 
tesnei esmei, 

Savosios žmogaus filosofijos sampratą Šalkauskis esmingai 
išdėstė „Kultūros filosofijos metmenų“ paskutiniuose pusla- 
piuose. Jei būtų norima pasitenkinti tik kultūra, ji liktų be 
esmingo prasmingo tikslo. Pažanga, nevedanti į galutinį tiks- 
lą, yra savyje prieštaringa sąvoka, nes be tokio tikslo išvis 
negali būti pažangos, o tik netikslingas beprasmis vyksmas. 
Kultūrinio istorijos vyksmo siekiama pažanga tėra priemonė, 
o tikslas yra kultūros idealo pasiekimas. Tačiau, Šalkauskio 


* ŠR, 3—14. 
** Rytas.— 1930.— Nr. 138. 


įspėjimu, kultūros idealas nepajėgia patenkinti giliausių žmo- 
gaus dvasios troškimų: negali jam laiduoti nemirtingumo ir 
suteikti pilnutinio tobulumo ir laimingumo. O nepajėgia dėl to, 
kad kultūros srityje negali išsilaisvinti iš materialinės priklau- 
somybės gamtinei tikrovei, kurią jis imasi palenkti savo val- 
džiai. Norint tenkintis tik kultūra be religijos, žmogui telieka 
materialinių gėrybių godumas (vienoks ar kitoks, kapitalistinis 
ar komunistinis, ekonomizmas) ar išdidus, bet tuščias maišta- 
vimas (prometeizmas). „Kultūros tikslas nėra galutinis žmogaus 
gyvenimo tikslas“, — dėsto Šalkauskis ir daro išvadą: „šalia kul- 
tūros tikslo žmogus privalo turėti kitą aukštesnį tikslą“. Kadangi 
kultūros idealas yra netobulas, nes negali patenkinti Žmogaus 
giliausių ilgesių, reikia jį papildyti tobulu religijos idealu. 
„Tikslingame žmogaus gyvenimo plane kultūra turi vesti prie 
religijos, o religija turi atbaigti tai, ko nepajėgia pasiekti kul- 
tūra savo priemonėmis.“ Tai, ko žmogus nepajėgia pasiekti 
kultūroje, gali būti pasiekta religijoje „žmogaus pastangomis 
ir Dievo veikme". Religija yra gyvenimą ir kultūrą vainikuo- 
janti viršūnė *. Tokia yra Šalkauskio EAS filosofija 1 
logijos šviesoje". 

Šalkauskio savita žmogaus filosofija dėl savo pedagoginio 
pobūdžio natūraliai tampa ideologinė filosofija, siejančia filo- 
sofo žvilgį su pedagogo rūpesčiu. Pats gyvenimo filosofijos 
ėmimasis Šalkauskį darė ideologą. Tad jau įžanginėje paskai- 
toje jis buvo taręs: „filosofija gali ir privalo pagaminti tauti- 
nei mūsų kultūrai plačios sintezės ideologiją“ “. 

„Ideologijos“ žodį pas mus daugiausia išpopuliarino Šalkaus: 
kio knyga „Ateitininkų ideologija“. Kaip tik dėl to susidarė 
du nesusipratimai: a) „ideologijos“ termino per siauras supra- 
timas neigiama reikšme ir b) paties Šalkauskio nesupratimas, 
jo minties iškreipimas. 

Šalkauskio suformuluotieji ateitininkų ideologiniai princi- 
pai grindžiami krikščioniškąja pasaulėžiūra. Savaime aišku, 
krikščioniškoji pasaulėžiūra yra svetima indiferentams ir ateis- 
tams, apskritai visiems netikintiesiems; kai kurie jų, būdami 
priešingi krikščionybei, ne tik atitinkamai žvelgia į ateitinin- 
kus, bet ir į „ideologijos“ žodį, nes laiko jį lyg ateitininkų 
nuosavybe. Ypačiai vaizduojasi ideologiją kažkokiais laisvės 
pančiais ir žmogaus „nepriklausomumo“ varžymu tie, kurie tik 
lyg savo nuosavybe laiko demokratinį liberalizmą. Iš tikrųjų ir, 


* ŠR, 180—191. 
“SR, 13. 

jie tik tariamai yra „nepriklausomi“, nes ir jie ne mažiau re- 
miasi pasaulėžiūra, tik skirtinga nuo krikščioniškosios pasau- 
2 ir taip pat organizuojasi savais ideologiniais pagrin- 
ais, 4 

Ypač neteisingai ideologija siejama su tolerancijos stoka. 
Tolerancija esmiškai yra asmens kultūros dalykas. Tiesa, yra 
ideologijų, kuriose glūdi netolerantiškas nusistatymas (nacio- 
nalsocializmas implikavo netoleranciją savo rasistine ideologija; 
komunizmas skelbia „liaudies priešų“ nepakantą savąja klasių 
kovos ideologija). Tačiau jokia ideologija savaime nelaiduoja 
asmens tolerantiškumo. Laikantis subjektyvistinio reliatyvizmo, 
galima toleranciją formaliai skelbti net pačiu savo pasaulėžiū- 
ros pagrindu, o faktiškai pasižymėti kitų neapykanta, į kitokių 
pažiūrų žmones žiūrėti iš aukšto ir juos niekinti kaip „priklau- 
somus“. Deja, nė priklausymas „nepriklausomųjų“ draugų gru- 
pei žmogaus savaime nepadaro toleranto: kas pats nenuveikia 
prigimtinio fanatizmo, tas ir pasilieka fanatikas, nozs ir skelbtų 
toleranciją. Istorija žino ne vieną, kuris, toleranciją gindamas, 
pasižymėjo tikru fanatizmų d Ia Voltaire. 

Neigiama reikšme ypač ideologinėje kovoje vartojamas 
„ideologijos“ žodis suvokiamas kaip minties siaurumas ir su- 
stingimas. Tai per siauras ir tiesiog iškreiptas ideologijos su- 
pratimas. Taip suprantant ideologiją, tikriau, jos esmės nesuvo- 
kiant, iš viso yra neįmanoma suprasti Šalkauskį. 

Šalkauskis „ideologijos“ žodį vartojo tiesiogine etimologine 
reikšme: „ideologija yra idėjų mokslas arba išpažinimas, kuris 
atskleidžia žmogaus idealą"; tai „organinga idėjų sistema, cha- 
rakterizuojanti vieną pasaulėžiūrą ir nustatanti praktinę žmo- 
gaus gyvenimo bei veikimo liniją“; tai „nuosekliai suformuo- 
tas žmogaus nusistatymas gyvenime, plaukiąs iš jo pasaulėžiū- 
ros“ *. " 

Ideologinis nusistatymas Šalkauskiui buvo savas nuo seno. 
Filosofiją jis ideologiškai apibrėžė jau savo pirmojoje akade- 
minėje paskaitoje (1921): „,Nepavergta neprotingam gyvenimui 
filosofijos mintis skelbia ne tik tai, kas yra, bet ir tai, kas 
privalo būti. Ji nuosaikiai įvertina tikrovę, kelia aikštėn jos 
ydas ir trūkumus ir rodo kelią naujai pažangai“ **. „Ideologijos“ 
žodis buvo Šalkauskiui toks savas, kad net savo straipsnius 
„XX amžiaus“ dienraštyje iš pradžių pavadino bendra antraš- 
te: „Medžiaga „XX amžiaus“ ideologijai“ (1936). 


* Ateitininkų įdeologija.— P. 216. 
“* SR, 10. 

Šalkauskis vartojo „ideologijos“ žodį kiek galima plačia 
reikšme. Nors visų pirma „ideologijos“ žodį išpopuliarino atei- 
tininkai, Šalkauskio ideologinis rūpestis nesiribojo vien ateiti- 
ninkais. Ideologiniu požiūriu jis analizavo ir skautų pasaulėžiū-- 
rą (1926). Ryškino ideologines gaires meno kūrėjams, moterims, 
kariams, sportininkams. | 

Didžiai neteisinga vertinti Šalkauskį tik kaip ateitininkų 
ideologą. Pirmiausia jis yra tautos — ir. būtent mūsų, lietuvių,. 
tautos — ideologas. Jau anksčiau nurodžiau, kaip Šalkauskis 
visą laiką nuo pirmosios knygos (prancūzų kalba) sielojosi mū- 
sų tautiniu pašaukimu „dviejų pasaulių slenkstyje“ * . į 

Tautos ideologiją Šalkauskis savo ruožtu siejo su demokra-- 
tijos ideologija. Savajame „Romuvos“ žurnale nubrėžė politinės 
demokratijos pagrindus, juos išplėtojo veikale „Visuomeninis 
auklėjimas“ (1932), su „nelygstamu atvirumų“ rašė. respublikos 
prezidentui laišką (1936), buvo suplanavęs mūsų nepriklauso- 
mai valstybei „pilnutinės demokratijos“ santvarką. 

Kur tik Šalkauskis kreipė savo ideologinį filosofo-pedagogo 
žvilgį, jis visur vadovavosi sintezės principu. Sintezė — bū- 
dingiausias žodis Šalkauskio terminijoje. Ir tautinį mūsų pa- 
šaukimą jis suvokė kaip „didelę sintezę“, ir savo filosofinio 
mąstymo kryptį apibūdino kaip „tą sintezingąją filosofiją, kuri 
yra jau laimėjusi vardą philosophia perennis“ “. Vadovautis 

„Sintetizmo dvasia“ — tai kraštutines priešybės nuveikti aukš- 
tesne vienybe, „Kad ir labiausiai klaidų sudarkytoje sistemoje 
visada galima atrasti tiesos dalį, kuri turi teigiamosios reikš- 
mės“ ***, Kaip visur Šalkauskis ieškojo nuosaikios sintezės, ypa- 
čiai liudija jo veikalas „Visuomeninis idealas“, Sakysime, iške- 
lia patriotizmą kaip moralinę vertybę, bet pasmerkia zoologinį 
nacionalizmą ir atmeta kosmopolitizmą. Pasisako ir prieš kapi- 
talizmą, ir prieš komunizmą, o gina pažangų socialinį teisin- 
gumą. Tarptautiniam gyvenimui kelia taikos idealą, bet atmeta 
tokį pacifizmą, kuris siektų taikos kiekviena —ir tautų lais- 
vės — kaina. Pilnutinis sintetizmas — Šalkauskio mąstymo pa- 
grindas ir didysis jo siekimas. 


* Sulaukęs kritinių pasisakymų dėl Rytų ir Vakarų sintezės, Šal- 
kauskis šiuo klausimu vėliau išspausdino dar vieną straipsnį „Geopoli- 
tinė Lietuvos padėtis ir lietuvių kultūros problema“ (Židinys.— 1938. 
Nr. 5—6.— P. 587—605). Šiame straipsnyje jis paaiškino, kad Lietuvos 
padėčiai „ant dviejų pasaulių ribos“ nieko esmiškai nereiškia, jeigu 
lietuviai ir nėra iš Indijos atvykę, kaip anksčiau jis buvo prileidęs. 

SR, 13. 
441 ŠR, 9, 


Visai svetimas Šalkauskiui buvo mąstymo besibaiminantis 
dogmatizmas ir bet koks doktrininis konservatizmas. Būdingas 
jam buvo tik nusistatymas prieš bet kokį Erta, vengi- 
mas visų vienašališkų kraštutinumų. 

Aktualių' visuomeninių ir tautinių klausimų kėlimas, įžval- 
gus jų svarstymas ir nuosaikus sprendimas Šalkauskį darė visų 
pripažįstamą autoritetą. Daugiausia jo poveikis pasiekė katali- 
kiškąją šviesuomenę, bet gerbė jį ir skirtingų įsitikinimų žmo- 
nės, vertindami tiek jo kūrybinį įnašą, tiek jo asmeninį tau- 
rumą. 

Šalkauskis buvo gyvos dvasios žmogus. Tie, kurie jį asme- 
niškai pažinome, galime liudyti, kad žodžiai, kuriais jis api- 
būdino gyvąją dvasią, dera jam pačiam. Būtent gyvoji dva- 
sia yra „aktyvi ir drąsi, nuoširdi ir tiesi, jungianti dorinį idea- 
lizmą su gyvenimo realizmu, visada kilni, bekompromisiška 
principialiuose dalykuose ir ailaidi žmonių silpnybėms, džiaugs- 
minga ir sykiu rimta, svetima bet kuriam snobizmui ir nepa- 
kenčianti fariziejizmo“. Gyvosios dvasios žmogus yra „tasai, 
kuris nuolatai dega tarsi evangeliškas žibintas. Jame visada 
gyva ta dvasinė vidaus įtampa, kuri stumia jį idealo linkon, 
nes jis yra panašus į nuolatinį žiburį, įžiebtą idealo akivaiz- 
doje" *. 

Bešališkas liudijimas apie Šalkauskio asmenį ir poveikį yra 
M. Romerio, iš kurio jis perėmė rektoriaus pareigas, žodžiai: 
„Kaip visi žymūs ir didieji žmonės — Stasys Šalkauskis yra vi- 
suomeninis žmogus, kuris šiaip ar kitaip priklauso ne tiktai 
sau, bet ypač visai krašto visuomenei ir visoms visuomenėms — 
tautos, Bažnyčios, Universiteto ir kitoms, kuriose jisai dalyva- 
vo ir į kurių sąstatą savo darbais, idėjomis ir jausmais įėjo Ir 
kuriose jisai šiais savo nuveiktais darbais ir sielos brangeny- 
bėmis amžinai pasiliko kaip šių socialinių pastatų brangioji ir 
kilni statybos medžiaga. O Stasys Šalkauskis buvo ne tiktai 
žymus gilios minties, bet ir skaisčiausio ir kilniausio būdo bei 
jausmų žmogus, vienas tų, dėl kurių Viešpats būtų buvęs pasi- 
gailėjęs Sodomos ir Gomoros ir pakeitęs savo sprendimą, nai- 
kinantį šiuos nuodėmės miestus, jei tokius būtų šių miestų 
visuomenėje radęs. To socialinio solidarumo titulu Stasys Šal- 
kauskis yra suteikęs Lietuvos visuomenei tokių vertybių, kurios 
nežūsta (...) Laiminga yra ta visuomenė ir toji jos karta, taip 
pat laimingi yra tie socialiniai junginiai, kuriuose yra pasireiš- 
kę asmenybės, kaip Stasys Šalkauskis“ “*. 


* XX amžius. — 1938.VI.4,— Nr. 125, 
* M. Romerio 1941.XII.10 laiškas Julijai Šalkauskienei, pareiškian- 


tis užuojautą dėl vyro mirties. ją 


Minties rimtimi, gilumu, preciziškumu ir sistemingumu Šal- 
kauskis pirmavo tarp mūsų filosofų. Toks jis atsiskleidžia lie- 
tuviškosios filosofijos istorinėje perspektyvoje. Filosofo vardas 
jam pirmajam tiko suvereniška prasme: jis kūrė lietuviškąją 
filosofijos terminiją ir savo darbais parodė autentišką kūrybiš- 
kumą. Šalkauskio vaidmuo mūsų filosofijoje yra išskirtinis. 
Toks jis liks ir istorijos tėkmėje. 


"Juozas Girnius 


BAŽNYČIA 
IR KULTŪRA 


FILOSOFIŠKOJI DIEVO SĄVOKA 


Tikėjimas 


Esti pažinimo būdas, vadinamas tikėjimu, be kurio vi- 
siškai menkas būtų žmogaus žinojimas. Jįjį privalome 
pripažinti pažinimo teorijoje, greta prityrimo ir sampro- 
tavimo. Pagal savo reikšmę ir svarbumą žmogaus žinojime 
turi jisai net didesnes teises negu du pastaruoju. Logiškai 
jisai yra ankstybesnis už juodu, nes yra tai betarpiškas 
pažinimas, remiąsis pažinimo subjekto ir objekto vienu- 
mu. Žemiau pasistengsiu istoriškai ir filosofiškai išteisinti 
šiuos savo tvirtinimus. . 

Žmogaus žinijoje nepaskučiausią svarbą teturi įsitikri- 
nimai į nuošalinio pasaulio buvimą ir į proto protingumą. 
Šie įsitikrinimai iš tikro priguli prie tikėjimo srities. Mū- 
sų  subjektyviškieji  pajautimai ir samprotavimai tegal 
padaryti šių įsitikrinimų objektus mažiau ar daugiau ti- 
kėtinais, bet niekuomet negal juos galutinai prirodyti. 
Reik gerai suprasti sekantis dalykas: nuošalinis pasaulis 
esti ne todėl, kad mes jį pajaučiame ir manome apie jį, 
bet kaip tik atbulai — mes taikiname savo pajautimus ir 
. samprotavimus prie nuošalinio pasaulio, kurį esant mes 
tikime. 2 

Pažiūrėkime, kas atsitiko su tais filosofais, kurie buvo 
bandydavę prašalinti iš pažinimo teorijos tikėjimą. Imki- 
me tik naujųjų amžių filosofiją. Josios idėjiškas tėvas 
Kartezijus padėjo į filosofijos rūmų pamatą sekantį obal- 
sį: dubito ergo sum, cogito ergo sum!. Pirmasis šios filo- 
sofijos tartas žodis yra dubito, kaipo priešingybė credo *; 
antrasis josios žodis — cogito. Šiuodu žodžiu puikiai cha- 
rakterizuoja ištisą gimusią iš čia filosofijos pakraipą, va- 
dinamą Tacionalizmu, kuris išveda visą pažinimo turinį 

iš bendrų sąvokų. Nuosekliai plėtojantis, šioji pakraipa 
pasiekė savo kulminatyviškąją viršūnę Hegelio sistemo- 
je. Pastarojoj nuošaliniam pasauliui nebeatsirado jau vie- 
tos. Vislab, kas esti, pavirto į įsiplitusią sąvokų sistemą. 

Kiekvienas panašus į šitą pakraipą subjektyviškas idea- 
lizmas ar solipsizmas tegal gimti tiktai dėlei tos priežas- 
ties, kad yra abejojamas ir atmetamas tas visai teisėtas 
pažinimo būdas, kurį paprastai vadinama tikėjimu. Filo- 
sofija, pamokinta tokiu būdu savo istorijoj, turėtų, rodos, 
sugrąžinti tikėjimui priderančias jai teises. Bet pirm, ma- 
tyti, lemta jai buvo pereiti dar vieną abejojimų laipsnį. 

Turiu čia omenyje kaip empiriškąją pakraipą apskri- 
tai, taip ir pozityvizmą skirtumoje. Šį pastarąjį drįstu pa- 
vadinti vienu iš skepticizmo apsireiškimų. Skepticizmas 

abejoja, kad žmogaus protas galėtų pažinti tiesą. Atviras 
skepticizmo šalininkas sakosi nieko nežinąs ir negalįs nie- 
ko pažinti. Čia visai atvirai abejojama apie proto protin- 
gumą. Nepasakysiu, kad tai būtų visiškai nuoseklus sam- 
protavimas, nes pats jau šitas abejojimas kaipo principia- 
liškas tvirtinimas reikalauja mūsų proto pagalbos — 
proto, apie kurį abejojama. Iš šito matyti, ant kiek yra 
žmogui įgimtas žinojimas, jog jis negal net nuosekliai 
išreikšti skepticizmo principo. Gal todėl skeptiškosios pa- 
kraipos nesąmoningai net tur slėptis po kokiomis norint 
uždangomis. Tokiu pridengtuoju skepticizmu, man ma- 
tosi, yra pozityvizmas. 

Nors empiriškosios pakraipos užgimimas naujuosiuose 
amžiuose prisiėjo beveik vienu laiku su racionališkąja, 
vienok pirmoji logiškai yra vėlybesnė už pastarąją, ir 
todėl dabar, kuomet kraštutinis racionalizmas pergyven- 
tas Europoje, pozityvizmas randa dar čia gerokai šalinin- 
kų. 

Empirizmas pripažino pažinimą vienat prityrime. Bet 
prityrime pažinomi vien tikt įvairūs empiriškieji mūsų 
sąmonės stoviai. Todėl kraštutiniam pozityvizmui pasiliko 
pripažinti, jog empiriškieji mūsų sąmonės stoviai yra tuo, 
kas tikrai esti (Millis). Čia jau draudžiami ir nuošalinis 

pasaulis, ir mūsų proto protingumas, į kurį buvo dar ra- 
cionalizmo tikima. š : 

Tokie kraštutiniai naujųjų amžių apsireiškimai. Rodos, 
jie yra užtektinai pamokintini, kad pagalvojus bent kiek 
geriau apie tikėjimo prigimtį, kurio niekinimas pagamino 
tokias pasekmes *. Tiek iš istoriškosios tikėjimo apologijos. 

Šiuomi dar visai neprirodomas tikėjimo tikrumas. Isto- 
rija suteikia mums tik didžiai pamokinančius pavyzdžius. 
Reik dar logiškai apginti tikėjimui vietą pažinimo teori- 
joje. 

Mes matėme, kaip lengva užginčioti savistovų Nuoša- 
linio pasaulio buvimą norint paremti visą žiniją vien tikt 
ant prityrimo ar samprotavimo. Mes išsižadame tuomet ką 
nors žinoti apie daiktų esmę, išsižadame savo proto, o 
galų gale nustojame tikėję į pačią Tiesą. Viskas šitas at- 
sieina dėlei tos priežasties, jog žinojimas esančio nuoša- 
liai mūsų daikto esybės negal prigulėti vienat nuo mūsų 
pajautimų ir samprotavimų. Pirmajame ir antrajame at- 
vejuose daikto žinojimas yra tarpiškas. Tarpas skiria mus, 
kaipo pažinimo subjektus, nuo. pažinimo objekto. Tarpiš- 
kas todėl žinojimas nėra ant tiek stiprus, kad visados už- 
laikydavus žmoguje įsitikrinimą į nuošalinio daikto buvi- 
mą. Jei žmogus norės ganėdintis vienat tarpiškuoju žino- 
jimu, tai kraštutiniuose savo išvaduose turės prieiti prie 
niekinimo visa ko, kas esti nuošaliai mūsų. 

Betgi yra dar, kaip jau pažymėta, betarpiškas, žRoji 
mas, arba tikėjimas. Kame jo esmė? 

Kiekviename daikte mes atskiriame tris dalykus: pir- 
ma, substanciališką buvimą, arba jo vidaus tikrumą, ki- 
taip, jo nuosavią esybę, antra, jo bendrą esmę, tuosius 
visuotinus ir būtinus apsprendimus ir privalumus, kurie 
sustato logiškąsias jo buvimo sąlygas, kuriom tiktai esant 
daiktas manomas, ir pagaliaus jo paviršutinį matomąjį 
tikrumą, jojo apsireiškimą arba apsipaviršinimą (obnaru- 
ženije), t. y. kitam buvimą; kitaip mes atskiriame kiek- 
vieną daiktą kaipo esantįjį, kaipo manomąjį ir kaipo vei- 
kiantįjį**. Mes sučiumpame daikto veiksmą, manome bend- 


* Čia aš visai dar neniekinu naujosios filosofijos. Sulig žvilgsnių iš 
kitų šalių noriai pripažįstu jai didelį nuopelną, bet tuo tarpu apic 
tai kalbėti neįeina į mano uždavinį. 

** Cono8»es B. KpuTAKa OTBA6VeHHIx Hauan // Co6pamHe Couune- 
ui BAaĄwMupa ConoBke8a.— CII6., wOGiųecrBenHax Mon3a», 1903.— 
T. 2—C. 10, 17. 

rus jo privalumus ir esame įsitikrinę į nuosavą jo buvimą. 
Šisai įsitikrinimas visiškai nepriguli nuo sučiuopimo, mū- 
sų įgaunamo iš daikto, ir nuo mūsų sąvokos, bet anaip- 
tol, mūsų sučiuopimų ir sąvokų subjektyviškumas pri- 
klauso įsitikrinimui į savistovą daikto buvimą“. Iš tikro, 
jei aš nebūčiau įsitikrinęs į neprigulmingą nuo mūsų daik- 
to buvimą, tai aš negalėčiau taikinti prie jo savo sąvokų 
ir pajautimų, tuomet šitos sąvokos ir šitie sučiupimai bū- 
tų tiktai subjektyviškais mūsų sąmonės stoviais, mano 
vidaus pajautimais ir mintimis, kuriuose aš nebepažin- 
čiau nieko, apart jų pačių, kaipo psichiškųjų faktų. Tokiu 
būdu objektyviškoji mano sąvokų ir sučiuopimų reikšmė 
priguli nuo įsitikrinimo į subjektyvų tų dalykų buvimą. 
į jo buvimą šalip mano sučiuopimų ir sąvokų. 

Šis besąlygiškasis buvimas, kuris tikrai neduodamas 

man nei mano sučiuopimuose, nei mano sąvokose, kuris 
negal būti nei empiriškojo, nei racionališkojo pažinimo 
dalyku ir kuris didesnis už kiekvieną faktą ir kiekvieną 
mintį, — šis buvimas sustato trečiojo būdo pažinimo — ti- 
kėjimo dalyką. „Tikime, jog esti“. 
" Nuosavus daikto buvimas, vidinis neapsireiškiantis jo 
tikrumas tegal būt tvirtinamas tikėjimo ar mistiškojo su- 
ėmimo (vosprijatije) ir atitinka tokiu būdu religiškajai 
pirmapradei, ogi daikto manomumas priguli prie filoso- 
fiškojo samprotavimo ir jo apsipaviršinimas, arba ieno- 
menališkas tikrumas, priklauso pritiriamajam mokslui. 
Šios trys pažinimo sistemos ne tik neišskiria viens kitą, 
bet vien tikt jųjų suvienijimas sustato pilną apie daikto 
žinojimą, ir todėl harmoniškas religiškosios, filosofiškosios 
ir pritiriamai moksliškosios žinijos sintezis tėra normališ- 
kas mūsų teoretiškojo gyvenimo stovis“*. 

Bet dabar kyla klausimas: kokiu būdu galimas tikė- 
jimas? 

Tikėjimas, kaipo betarpiškas žinojimas, tegalimas tik 

tuomet, kuomet tarp pažinimo subjekto ir objekto nėra 
tarpo, kuomet juodu surištu esybiniu vienumu, t. y. kuo- 
met ar pažinimo subjektas randasi pažinimo objektu (Die- 


* Ten pat — P. 309, 
* Ten pat--P. 11, 17. 

vas ir žmogus), ar šis pastarasis — pirmajame (žmogus ir 
proto tiesa) arba net ir šis, ir tas kartu guldosi vienybėje 
ir viens antrą ten susiranda (žmogus ir nuošalinis pasau- 
lis). Visuose šiuose atvejuose pažinimo subjektas iš vi- 
daus sujungtas su pažinimo objektu, randasi draug su 
juo esybinėje vienybėje, kuri ir apsireiškia betarpiškaja- 
me įsitikrinime, kuriuo mes tvirtinime, jog pažinimo ob- 
jektas esti. Jei nebūtų vidinio sąryšio tarp mūsų subjek- 
to ir daikto, kuris (sąryšis) mūsų sąmonėje atsispindi kai- 
po besąlygiškasis ir neabejotinas įsitikrinimas į šio daikto 
buvimą, tuomet mes prie nieko negalėtumėm taikinti sa- 
vo pajautimus ir mintis ir tuomet jie būtų subjektyviški 
mūsų sąmonės stoviai'. Bet kas tai per vienybė? 

Paklauskit, ar tiesa viena, ir visi atsakys tvirtinamai. 
Teisybė, empirizmas sako, jog tiesa esanti nuošaliniame 
pasaulyje, gamtoje, ir jog vienintelis pažinimo būdas esąs 
paviršutinis prityrimas. Racionalizmas tvirtino, jog tiesa 
esanti pažinimo subjekte, mūsų prote, ir jog vienintelis 
pažinimo būdas esąs grynas racionališkas manymas, arba 
bendrų sąvokų surengimas. Vienok niekas nepasakys 
esanti dvi tiesi. | 

Praėjo jau politeizmo laikai, ir kaip dabar galima pri- 
pažinti tik Vienatinis Dievas, tolygiai galima tik pripažinti 
vienintelė tiesa, kuri apima visą pasaulį, o kartu su juo 
ir mus pačius. Tiesa negal būti nei prityrimo duotiniu, 
nei proto sąvoka, ją negalima prilyginti fiziškam sučiuo- 
pimui, kaip daro empirizmas, nei logiškajam sampro- 
tavimui, kaip daro racionalizmas, jinai yra esančioji vie- 
nybėje, t. y. vislab, kas tikrai esti. Kaipo tokia, ji paži- 
noma pim pajaučiamojo prityrimo ir racionališkojo 
samprotavimo tikėjime**, nes žmogaus esybėje giliau kiek- 
vieno aiškaus jausmo, įsivaizdinimo ir valios randasi be- 
tarpiškas absoliutiškosios tikrybės suėmimas, kuriame vis- 
lab, kas esti, atsidengia kaipo besąlygiškai vienasis ir 
liuosas nuo visokių apribojimų“““. 


* Ten pat.-—- P. 215, 
" Ten pat.— P. 7. 
** Ten pat.— P. 292. 

Taigi mūsų įsitikrinimas į tiesos tikrumą paremtas yra 
tikėjimu. Vienok nereik užmiršti, jog tiesa yra logiškoji 
kategorija, ir todėl reik ji mokėti atskirti nuo esybinės 
vienybės, apie kurią aukščiau kalbėta. Tiesa tėra tik for- 
mališkas šitos vienybės atspinduolis mūsų sąmonėje. Tie- 
sos idėjoje mes randame svarbiausius pastarosios priva- 
lumus, būtent buvimą, vienumą ir visiškumą. Tiesa ir 
šioji esybinė vienybė viens kitą logiškai reikalauja: ne- 
galima pripažinti tiesos, nebepripažįstant vienybės ir 
atbulai. Tas dar nereiškia, jog esybinė vienybė privaloma 
su pagalba tiesos idėjos. Kaip tik anaiptol! Kaip kartą 
pažymėta, giliausias žmogaus esybinis pažinimas yra tai 
absoliutiškosios tikrybės suėmimas, kuriame vislab, kas 
esti, atsidengia Žmogui kaipo besąlygiškai vienasis ir 
liuosas nuo visokių apribojimų, ir tiktai iš čia ir paskui 
tiesa įgauna savo formališkus apsprendimus. Kitaip tarus, 
tiesos idėja a posteriori liudija mums apie esybinę vie- 
nybę, mokėkim tik ją analizuoti. 

Bet kas tai šioji esybinė vienybė? 

Kaip sakyta, tiesos sąvokoj jau randame šios vieny- 
bės atributus — vienumą, buvimą ir visiškumą, tai reiš- 
kia, šioji esybinė vienybė tikrai esti, yra vienintelė, ir 
viskas, kas esti,— joje randasi. Vienu žodžiu, yra tai 
esančioji visa ko vienybė, absoliutas, arba Dievas. 

Štai žodis, prie kurio ėjome, kursai mus gyvenina, 
krutina ir veikina. 

Viskas, kas aukščiau išdėstyta apie tikėjimą, galima 
visiškai pritaikinti prie Dievo. 

Religiškuoju tikėjimu mes pripažįstame Dievą esant; 
išmanome logiškąsias Jo buvimo salygas — šis religiška- 
sis išmanymas sustato religijos filosofiją, ir pagaliaus 
įgauname iš Jo pajautimus, kuriuos galima užvardyti re- 
ligiškuoju prityrimu. Pilnas apie Dievą mokslas sustato 
teologijos dalyką. 

Apart šito prigimtojo būdo Dievo pažinimui, esti dar 
viršprigimtasis Dievo pažinimas, arba Apreiškimas, kuris 
Senajame Įstatyme buvo žmonėms teikiamas per prana- 
šus, o Naujajame — per Bažnyčią. Bet apie tai daugiau 
suprantamumo savo vietoje, o dabar pridėsiu dar praša- 

linimui kai kurių nesusipratimų Kelias pastabas apie ti- 
kėjimą. 

Dažnai neteisingai manoma, jog Dievas reikalaujamas 
vienat žmogaus širdies ar jausmo. Jei Dievo pripažinimas 
tebūtų reikalaujamas tik širdies ar jausmo, tai negalimas 
būtų visai Jo pažinimas, ir žmogus, kaipo protinga esybė, 
visuomet galėtų abejoti apie Jo buvimą ir net nuosekliai 
galvodamas visiškai Jį atmesti. Būtų tai toks neperžen- 
giamas dualizmas, kuris pavergtų žmogų ant visados į 
tragiškąjį nežinojimą. Bet po to, kas buvo aukščiau sam- 
protaujama apie tikėjimą, mes aiškiai matome, jog gali- 
mas teoretiškas Dievo pažinimas, ir Jis ne tik širdies ir 
jausmo reikalaujamas, bet dargi ir pirm visa ko. proto. 
O jei taip sunkus yra Dievo pažinimas, tai tik dėlei tos 
priežasties, jog žmogaus prigimtis prieš amžius pakluso 
ištvirkimui; žmogus nusižengė prieš tą patį Dievą. Ir da- 
bar, kad žmogus Dievą pažintų ir prie Jo pagrįžtų, rei- 
kalaujamas irgi doriškasis veiksmas. Taigi todėl Švent- 
raštyje pasakyta: Dixit insipiens in corde suo: Non es! 
Deus3, nors beprotis širdyje atmetė Dievą, tačiaus jis 
pavadintas tuo, kas neteko proto tiesos. Pažymėsiu, jog 
tuom aš visai dar netvirtinu, kad nebegal būti eąžimngo 
netikėjimo. . 

Nesunku dabar irgi suvokti, jog tikras tikėjimas vi- 
suomet yra regintis ir kad aklas tikėjimas yra toks tvir- 
tinimas, kuris daromas be jo reikalaujamų argumentų. 
Ogi tikėjimas ne todėl nereikalauja argumentų, kad jie 
jam prieštarautų, bet kadangi tikėjimui, kaipo betarpiš- 
kajam žinojimui, argumentai nebereikalingi, yra tai ži- 
nojimas pirm visokio argumentavimo“". 


* Kitąkart galima girdėti apie prirodinėjimus Dievo buvimo: kurių 
na kurių manoma, jog Dievo buvimą galima prirodyti net vien tik su 
pagalba proto argumentų. Bet, kaip aukščiau nurodyta, pats protas rei- 
kalauja savim tikėjimo, ir tokiu būdu šie prirodinėjimai nėra visai 
liuosi nuo tikėjimo elementų. Jie padaro Dievo buvimą didžiai tikėtinu, 
nes protas reikalaująs Dievo kaipo savo turinio, liudija mums apie 
Dievą — vienintelę tiesą. Galutinai žinojimas apie Dievą paremtas yra 
ne logiškais argumentais, bet tikėjimu, ir tai ne tik nėra silpna šio- 
žinojimo pusė, bet kaip tik atbulai: tikėjimas aukščiau nurodytoj pras- 
mėję yra tvirtesnis ir tobulesnis pažinimo būdas negu kiti pažinimo 

Tikėjimo elementas taip giliai yra uždėtas žmogaus 
prigimtyje, jog prataria net tuomet, kuomet žmogaus 
protas įpuola į teoretiškąjį abejojimą. Iš čia paeina tasai 
faktas, kad tikėjimas vienodai prieinamas vaikui ir suau- 
gusiam, mokytajam vyrui ir prasčiokui, todėl tai tuo tar- 
pu, kuomet filosofija ir mokslas prieinami mažumai, iš- 
rinktiesiems, tikėjimas pastoja platesnių masių, liaudies 
maistu. Sulig dabartinės terminologijos pasakytumėm, jog 
mokslas ir filosofija yra aristokratiški, ogi tikėjimas de- 
mokratiškas. Bet aš nenoriu dieviškus dalykus. vadinti 
žemiškais vardais, bet vien tik Kristaus vardu, taigi ir 
tikėjimas, pasakysiu, yra krikščioniškas. Dėlei tos pačios 
priežasties liaudis stojasi perdavimo, paremto ant tikėji- 
mo, kuomet inteligentija dažnai padeda savo užsitikėji- 
mą savyje, prietaringai vengdama tikėjimo, įpuola į abe- 
jojimą ir nustoja tikro žinojimo. Bet ir jos kelias ačiū 
Dievo Apvaizdai tur pasaulio likime savo prasmę. sulig 
sekančių  Dieviškosios Išminties žodžių: „Eikite sta- 
čiai savo keliais, kol nepamatysite prieš save bedugnę; 
tuomet išsižadėsite savo nesantaikos ir visi, pralobę į pri- 
tyrimą ir sąmonę, pargrįšite į bendrą savo tėvynę, kur 
kiekvienam iš jūsų yra sostas bei vainikas ir vietos už- 
tektinai visiems, nes Mano Tėvo namuose daugelis yra 
butų“. 


Dievo sąvoka 


Mes jau kartą esame pažymėję, jog tiesa ir absoliutas 
formališkai atitinka viens antram. Logiškasis tiesos turi- 
nys sustato formališkąjį absoliuto atspinduolį. Tiesos pri- 
pažinimas reikalauja pripažinti absoliutą esant, ir; antra 
vertus, tik absoliuto buvimas tegal suteikti mūsų į Tiesą 
įsitikrinimui objektyviškąją ir esybinę reikšmę, nes ab- 
soliutas yra vienintelė tiesa. Šis absoliuto apsprendimas 
leidžia mūsų protui apie absoliutą samprotauti tolygiai: 


būdai. Iš čia matyti, jog kaip Dievas galutinai logiškuoju būdu nepri- 
rodomas, taip pat Jis ir neatmetamas su pagalba logiškųjų argumentų. 
Todėl tie, kurie atmeta Dievą, daro tai ar vardan maišto prieš Dievą, 
ar dėlei klaidingo samprotavimo, manydami, jog protas ar mokslas 
Dievą nuveikia, ar pagaliaus dėlei prietaringo aklo tikėjimo. 

Kaip apie kiekvieną paprastą daiktą, ir jojo apie absoliutą 

samprotavimai tiek pat tur reikšmės ir tikrumo kaip pa- 

starajame atvejyje. Lyg ir paprastuose dalykuose medegą 

mūsų protui apie absoliutą samprotauti suteikia prityri- 

-mas, ačiū kuriam mes galime pažinti, kuo Jisai yra. Taigi, ' 
tikėdami Dievą esant, pritiriame Jo turinį ir manome 10- 

giškąsias Jo buvimo sąlygas. 

Pažymėtina yra, jog skyrimas pažinimo į tris aktus 
yra tik mūsų atitraukiančiojo proto privalumas, kurio vi- 
sai nesti pačiame gyveningame pažinime. Kiekvienas pa- 
žinimas atsieina nedalinamajame akte, kuriame visi jo. 
elementai nesiskiria ir neatlieka savo darbo be viens kito 
pagalbos. Todėl, -<samprotaujant apie Dievą, visai nereik. 
manyti, jog Jisai neduodamas visiškai -prityrimo, arba jog 
galima į Jį tikėti, visai apie Jįjį nemąstant ir netaikinant 
savo Mąstymo prie prityrimo, jei ne savo nuosavaus, tai 
prie kitų žmonių. Galima vien tik sakyti apie tai, kas 
yra logiškai ankstybesnis. Kaip jau sakyta, logiškai yra. 
ankstybesnis tikėjimas. Paskui eina prityrimas. Prityrimas 
taikinamas prie esybės, į kurią tikima, ir tik pagaliaus 
manoma logiškuosius jos privalumus. Religijos istorijoje 
galima šitą sekimą patėmyti, ir mes savo vietoj tąjį nu-: 
rodysim. 

Jau filosofiškajame Dievo varde — žodyje absoliutas 
(absolutum nuo absolvere *) mes randame pamatines Die- 
vo sąvokos žymes. Lotyniškas žodis absolutum turi dve- 
jopą reikšmę: pirma, paliuosuotas nuo ko nors, antra,- 
užbaigtas, pilnas, visiškas. Taigi, samprotaudami apie: 
absoliutą kaipo apie tiesą, mes tikime, kad jisai esti ir 
tai pirm visa ko esti. Buvimas yra jo pirmas privalumas. 
Bet jis nėra kuo nors, nėra viens iš daugelio, jis nuo visa 
ko liuosas. Pozityviškai liuosas tėra tik tas, kas užlaiko- 
savyje kiekvieno būvio, kiekvieno daikto galę, valdžią, 
nes kitaip liuosumas pavirsta į vienybę. Taigi absoliutas, 
pats tikrai būdamas, užlaiko savyje kiekvieno būvio galę. 
Jis yra kiekvienos esybės pirmapradė, ir tik jisai iš tikro 
gal apie save pasakyti: Aš esmi, kursai esti, kas reiškia: 
aš esmi vienintelė visos būvijos pirmapradė. Kaip toks, 
jis yra vienintelis. Vienumas yra antras jo privalumas. 

Bet, būdamas vienintelis, jis, kaip sakyta, nėra viens iš 
daugelio, o tas galimas tik todėl, kad jis viską savyje 
užlaiko, jis yra viskas, ir negal būt nė vieno daikto šalip 
jo, kitaip jis paliautų buvęs absoliutu. Būdamas esybinė 
vienybė, jis valdo savyje daugybę. Vienybė ir daugybė 
pritaria jame viens antram. Taigi trečias jo privalumas 
visiškumas. Buvimas, vienumas ir visiškumas sustato for- 
mališkas Dievo sąvokos ribas, kurias mes negalime per- 
žengti norėdami logiškai samprotauti apie Dievą. Mes irgi 
neprivalome savo samprotavime prieštarauti nurodytam 
šios sąvokos turiniui. 

Supratus šiuos pamatinius Dievo apsprendimus, ne- 
sunku įsitikrinti, jog klaidingos yra dualizmo, deizmo ir 
panteizmo pažiūros. Pirmuoju du apšviestajame pasau- 
lyje mažai teberanda šalininkų, nes visai lengva paste- 
bėti juose prieštaravimą absoliuto idėjai. Senovėje dua- 
lizmas aiškiausiai apsireiškė persų filosofijoje. Čia pri- 
pažinom greta viens antro dvi pirmapradi: geroji pirma- 
pradė Ormuzdas ir piktoji — Arimanas. Ormuzdas yra 
dvasios pirmapradė, Arimanas — materijos pirmapradė, 
Prieštaravimas čia aiškus: jei absoliutas greta savęs ran- 
da dar vieną pirmapradę, kurios negimia, tai jisai nėra 
absoliutas, yra vienas iš daugelio, nėra metafiziškai to- 
bulas, yra galinis, tuo tarpu begalenybė absoliuto pirm 
visa ko reikalaujama. Panašiu .samprotavimu galima pa- 
rodyti deizmo klaidingumą. Deizmas, kaip žinoma, deda 
šalip Dievo pasaulį: Dievas sau esti, o pasaulis sau. Pa- 
saulis stovi čia nuošaliai Dievo ir tuo pačiu Dievą apribo- 
ja, o mes žinome, jog absoliutas, kaipo toks, liuosas yra 
nuo visokių apribojimų. Panteizmas remiasi ant tikro iš 
vidaus paeinančio pajautimo tolygumo žmogaus esmės 
su visų vienąja pasaulio substancija. Bet iš šito teisingo 
prityrimo panteizmo daroma klaidinga išvada, būk Die- 
vas ir esąs pasaulis kaipo besąlygiškoji vienybė. Dievas 
panteizmo suprantamas vienat kaipo objektas ir nesupran- 
tamas kaipo absoliutiškas subjektas, Jam suteikiama gam- 
ta prigimtoje šio žodžio prasmėje ir todėl Jame dažniau- 
siai nepripažinomas asmuo. Panteizmo Dievui trūksta as- 
mens, sąmonės, valios ir t, t. 

Kaip sakyta, panteizmas pripažįsta besąlygiškąją visa 

ko vienybę ir vadina ją Dievu. Tuo tarpu nebegalima vis- 
kas, kas esti, suprasti nei kaipo besąlygiškoji vienybė, 
nei kaipo besąlygiškoji daugybė. Jau pats pažinimas ne- 
būtų galimas šiuose abiejuose atvejuose. Pirmajame atve- 
jyje pažinimo objektas sutirpsta tuščiame vienodume, ant- 
rajame gi —tarp daiktų nebūtų jokio logiškojo sąryšio ir 
dargi jie būtų visiškai neprieinami viens kitam ir todėl 
ir pažinimui. 

Gamtos pasaulį irgi negalima suprasti nei kaipo besą- 
lygiškoji vienybė, nei kaipo besąlygiškoji daugybė. Pri- 
pažinus tik vienybę, negalėtumėm išaiškinti būvijos tik- 
rumo, kuris yra veiksmų sistema arba veikimosi. Pripaži- 
nus tik daugybę, mes turėtumėm pripažinti visiškai sa- 
vistovias esybes, t. y. tokias, kurios viską tur iš savęs 
ir sau. Bet tuomet šios esybės būtų netekusios vidinio 
tarp savęs sąryšio, tuomet nebūtų jų veikimui pamato 
ir todėl visa gimstanti ačiū tokiam veikimuisi tikruma ir 
būvija būtų negalimos. 

Matomai neišvengiama pripažinti Ššybiųs daugybę ir 
absoliutiškąjį viską suprasti kaipo jųjų esybinė WEBSRS 
t. y. turinti savo nuosavą buvimą. 

Jau sulig savo sąvokos absoliutas negal būti kuo nors 
išskirtinai, t. y. apribotas, negal todėl būti tik vienuoju 
ar tik daugybiniu. Tokiu būdu privaloma pripažinti, jog 
nėra ir negal būti nei besąlygiškos vienybės, nei besąly- 
giškos daugybės, jog viskas, kas esti, būtinai užlaiko sa- 
vyje vienybę apimanti daugybę. 

Taigi panteizmas tur savyje tik tiek tiesos, ant kiek 
tvirtina, jog Dievas yra viskas. Bet negalima šitą viską 
suprasti kaipo gamtos pasaulio apsireiškimų sumą sulig 
natūralistiškojo panteizmo arba kaipo objektyviškoji idė- 
ja sulig idealistiškojo -panteizmo. Dievas yra viskas, t. y. 
viskas pridėtinoje prasmėje, kitaip visa ko vienybė su- 
stato nuosavą Dievo turinį, objektyviškąją Jo esmę, O 
tikras Dievo buvimas yra įtvirtinimas šiojo turinio, šio- 
sios esmės, o joje ir pačiojo įtvirtinančiojo esančiojo. 
Pripažinimas Dieve visa ko vienybės suteikia Dievui visą 
pilnumą ir visumą kiekvieno būvio kaipo Jo amžinąją 
esmę ir kartu su šiuomi neturi logiškojo paslankumo rišti 
Dievo esybę su šito gamtos pasaulio tikruma. Tokiu būdu 

prašalinamas natūralistiškas panteizmas, kuris po visa ko 
vardu supranta ne amžinąjį dieviškos esmės pirmumą, o 
tik gamtiškųjų apsireiškimų rinkinį, kurių vienybę ir va- 
dina Dievu. Pripažinimas Dievo, visų vienybės prašalina 
ir idealistiškąjį panteizmą, prilygstantį Dievą kaipo esantį, 
Jo objektyviškai idėjai. Iš tikro, jei viskas sustato Dievo 
turinį arba esmę, tai Dievas kaipo esantysis, t. y. kaipo 
valdąs šį turinį arba esmę, būtinai skiriasi nuo jos, toly- 
giai kaip kiekvienoje esybėje mes privalome atskirti ją 
pačią kaipo subjektą nuo to, kas. sustato jos turinį, kas 
jos ir joje išreiškiamas, — atskirti sUpIs nuo objekto, 
save nuo savojo. 

Bet čia kyla klausimas, ar si Bišsės salių savo abso- 
liutiškosios prigimties būti asmeningu? Pirm negu at- 
sakyti ant šio klausimo, reik prašalinti vieną nesusipra- 
timą. Pripažinantieji Dievui asmenį paprastai tvirtina, jog 
Dievas yra tik asmuo, t. y. tūla asmeninga esybė su to- 
kiais ir tokiais atributais. Šitam tvirtinimui teisingai prieš- 
tarauja panteistai, prirodinėdami, jog tai reiškia abso- 
liutą apriboti, atimti nuo jo begalenybę, daryti Jį vie-- 
nuoju iš daugelio. Regima, jog Dievas kaipo absoliutas 
negal būti tik asmeningu, natai aš, jog jis Li daugiau 
negu asmuo, : 

Bet tie patys panteistai, kurie protestuoja prieš tokį 
Dievo apribojimą, įpuola į priešingą vienpusiškumą, tvir- 
tindami tiesiog, jog Dievas neturi asmeniškojo buvimo, 
jog Jisai tėra tik beasmeniškoji visa ko substancija. Bet 
jei Dievas yra substancija, t. y. tikrai esąs ir sau esąs, 
tai, užlaikydamas savyje viską, Jis tur skirtis nuo visa 
ko arba įtvirtinti savo nuosavą buvimą, nes kitaip nebus: 
tojo, kas savyje užlaiko, ir Dievas, nustojęs savistovumo, 
pastos jau ne substancija, bet tik visa ko atributu. Tokiu 
būdu jau kaipo substancija Dievas būtinai tur apsispren- 
dimo ir žinojimo galę, t. y. tur asmenį ir sąmonę. į 

Taigi tiesa regiamai tame, jog Dievas nėra tik as- 
muo, jog Jisai nėra tik vienas, bet ir viskas, nėra tik. 
individuališkoji, bet ir visaturinti esybė, ne tik Lasa) 
bet ir esmė. 

Kaipo absoliutas, būdamas subjektu, jis kartu yra ir 


substancija, būdamas asmuo ir turintis asmeniškąjį buvi- 
mą, jisai draug yra ir absoliutiškasai turinys arba idėja, 
pripildanti šį asmeniškąjį buvimą. Dievas daugiau negu 
asmeniškasis buvimas, Jis liuosas nuo jo, bet ne dėl to, 
kad jam trūktų jo (tai būtų keista laisvė), bet todėl, kad 
turįs jįjį, jis vienat jo neišsemiamas, bet turi ir antrą ap- 
sprendimą, kuris daro jį liuosu nuo pirmojo. 

Žodžiai „asmuo“, „asmeniškumas" neturi visai tvirtai 
apspręstos reikšmės, kaip kitąkart manoma. Sulig lotyniš- 
kojo žodžio persona reiškia tai malka, sulig graikiškojo 
VNOGTUGLC ramstis, nešėjas. Pagal savo idėjiškąją prasmę 
asmuo tur dvejopą prasmę. Pirma, asmuo reiškia pozity- 
viškąja savistovumo pradžią. Čia žmogaus asmuo stato- 
mas prieš mirtingą gamtą, medegą. Bet iš antros pusės, 
žmogaus asmuo statomas prieš aukščiausią jo vertę ir pa- 
skyrimą, kuomet jis vadinamas nešėju (0xoo0Tu046). „Kas 
saugoja savo sielą, pražudys ją, o kas nustoja savo sielos, 
išgelbės ją.“ Bet jei tokiu būdu mūsų asmens savistovu- 
mas tėra tik formališkas, o esybiniai savistovus ir turinin-. 
gas jisai pastoja vienat įsitvirtindamas save kaipo kito- 
sios aukštesniosios esybės, tai neteisingai paimtą iš mūsų 
asmeniškojo gyvenimo sąvoką perkelti ant šiosios antro- 
sios. Reik būtinai šiąją aukštesniąją esybę Dievą pri- 
pažinti viršasmeniškuoju. Reik apskritai pasakyti, jog 
privaloma labai atsargiai apsieiti su Dievo sąvoka, kad ko- 
kiu nors būdu nesuteikti Jam antropomortizmą ar antro- 
popatizmą. Neužmirština yra, jog, sulig krikščioniškojo 
mokslo, antrajame šv. Trejybės asmenyje — Logose,— 
arčiausiai sujungtame su pasauliu, ačiū įkūnymui die- 
vystė pridengta „vergo pavidalu“ ir jog prie šito asmens 
galima be prieštaravimo taikinti visokius religiškus antro- 
popatizmus, bet negalima dar iš čia daryti išvados apie 
pačią Dievo esybę. Pavyzdžiui, Kristus kentėjo, mirė ir 
iš numirusiųjų prisikėlė ne pagal: savo dievystę, bet pa- 
gal žmogystę. 

Tokiu būdu mes matom, jog negalima manyti Dievą 
be asmens, be valios, be sąmonės, be tikslo veikiantį, 
nes tai reiškia statyti Dievą žemiau žmogaus arba niekinti 
būtiną Dievo kaipo absoliuto privalumą, t. y. jog Jisai 


stovi aukščiau žmogaus. 

Bet mes irgi matėme, kad šitas negalėjimas skaityti 
Dievą be asmens nereiškia dar, kad Jis būtų tik asmuo. 
Čia datur tertium guid5. Materiališkoji gamta yra be as- 
mens, asmuo yra ypatingas žmogaus privalumas, Dievas 
pats per save ir kaipo absoliutas — viršasmeniškas. Šis 
samprotavimas gal mums paaiškinti tasai paeinantis nuo 
šv. Dionyzo Areopagiečio tvirtinimas, jog teisingas Die- 
vo supratimas įgaunamas dvejopu būdu: 1) ačiū nuosek- 
liam ir visiškam niekinimui visokių Dievo apsprendimų 
(Oeohoyw anogaTUAN) ir 2) ačiū suteikimui Dievui visų 
pridėtinių privalumų aukščiausiame laipsnyje arba abso- 
liutiškoje galybėje (OeoA0yta xa10GaTUAN). 


Dievo Trejybė 


Jei Dievo tiesa yra Dievo vienume, kaipo besąlygiš- 
kojo subjekto su jo absoliutiškąja esme arba objektyviš- 
kąja idėja, tai šis vidinis dviejų elementų, asmeninio ir 
esminio, sąryšis privalo būti manomas žinomu būdu, pri- 
valo būt apsprendžiamas. 

Dievas esti, jisai yra tikrai sis ir kaipo toks 
yra visos būvijos pirmapradė. Bet negalima tik būti. Sa- 
kant: šitas esti, galima laukti klausiant: kas tai esti, kuo 
yra tasai, kas esti. Klausiama čia apie esančiojo esmę 
arba turinį. Kad tikrai būti, reik būti kuo nors, t. y. tu- 
rėti savo esmę, turinį. Kiekvienoj esybėje reik atskirti 
du poliu: esybės subjektą — esantįjį bei josios objektą — 
esmę, turinį. Esybė, neturinti jokios esmės, iš tikro nesti 
arba yra niekybė. Būvis ir yra esančiojo santykis su jo 
objektyviškąja esme arba turiniu, santykis, kuriame jisai 
taip ar kitaip padeda, įtvirtina ir BBrEBiIS šį savo turinį, 
šiąją savo esmę. 

Tokiu būdu Dievas nebegal tiktai būti esantysis, Jis 
būtinai turi savo esmę; bet Jis, kaipo absoliutas, negal 
būti kuo nors išskirtinai. Jo esmę, jo turinį gal pripil- 
dyti viskas pridėtinioje šio žodžio prasmėje, kitaip tarus, 
visų ir visa ko vienybė sustato nuosavą jo turinį, objek- 

tyviškąją Jo esmę, ir todėl tikras Dievo buvimas yra tai 
padėjimas ir įtvirtinimas šiojo turinio, šiosios esmės, O 

joje ir tojo, kas padeda, įtvirtina — esančiojo. Čia atski- 
riame Dievą kaipo subjektą — esantįjį nuo jo esmės, Die- 
vo save ir savąjį. Sakome Dievą padedant savo esmę, ją 
įtvirtinant. Bet kad ją įtvirtinti kaipo savąją, jis privalo 
turėti ją substanciališkai, t. y. būti visu kuom arba visa 
ko vienybė amžinajame ir vidiniame akte. Kaipo tikroji 
pirmapradė, Dievas turi ir užlaiko savyje viską neskirtin- 
goje betarpiškoje substanciališkoje vienumoje. Šitame 
pirmajame padėjime viskas užlaikoma Dieve, t. y. dieviš- 
kajame subjekte, esančiajame, viskas jojo, kaipo bend- 
rojo šaltinio, apimta ir apglobta ir todėl viskas, kaipo 
toks, čia neatskiriamas aktuališkai, o esti tiktai poten- 
ciališkai. Kitaip tarus, šitame pirmajame padėjime aktua- 
liškas tėra tik Dievas, kaipo esantysis, jo gi turinys, vis- 
kas arba visiškoji esmė, nors esti ir čia, nes be jos, kaip 
žinome, pats esantysis būtų niekybė, bet buvoja prideng- 
ta potenciališkai. Kad šioji esmė būtų veikianti, Dievas 
turi ne tik užlaikyti ją savyje, bet ir padėti ją prieš sa- 
ve, t. y. tur įtvirtinti ją kaipo antrąjį, tur apreikšti ir vy- 
kinti kaipo kažką nuo jo skiriamąjį. 

Tokiu būdu mes turime antrąjį esančiojo padėjimą: 
tasai viskas, toji nuosavioji Dievo esmė, kuri pirmajame 
buvimo padėjime slėpėsi pridengtame stovyje kaipo po- 
tenciališkoji, čia, šitame antrajame padėjime, pasirodo 
kaip ideališkoji tikrybė. Jei pirmajame atvejyje ji slėpė- 
si subjektyviškojo buvimo gelmėse, tai čia jinai padeda- 
ma kaipo daiktas. 

1. Trečias Dievo padėjimas. 2. Religiškasai prityrimas. 
3. Paslaptis. 4. Gyvenimo pilnumas. 


BAŽNYČIA BEI KULTŪRA 


Pratartis: 


Rūpestingai susimąstęs apie pažangos kelius ir atidžiai 
dairydamasis dabarties pasaulyje, terandu tik du pažy- 
mėtinu dalyku: Bažnyčią bei kultūrą. Visas krikščioniš- 
kosios filosofijos turinys taip ar šiaip paliečia tuodu da- 
lykų, ir pavienios josios sistemos apkainotinos yra sulig 
to, kiek jųjų pasiekiama tų dviejų dalykų sintezė. O kad 
pasiekus sintezę, privalome eiti vienu ir tuo pat laiku 
dviem keliais: prigimtojo ir viršprigimtojo pažinimo. Tuo- 
du kelių visiškai susitinka tik begalinybėje it vieno di- 
džiai tolimo šviesos skritulio spinduliai. Tuo tarpu spren- 
džiame apie šito skritulio padėjimą tik pagal patiriamus 
tų dviejų kelių krypsnius. Per tai tobula teoretiškoji ir 
praktiškoji Bažnyčios ir kultūros sintezė tegal įvykti tik 
gale mūsų istoriškojo proceso, nes, kol nėra dar visiškai 
tobulas mūsų gyvenimas, tol negal būti tobulu nei mūsų 
pažinimas. : , 

Pradėjęs gvildenti aukščiau įvardintą temą, gerai su- 
prantu, jog bent kiek patenkinantis šitos problemos išri- 
šimas gal duoti darbo visam gyvenimui; o visgi, stumia- 
mas kai kurių aplinkybių, drįstu pasakyti šiame klausime 
savo žodį, kad užbrėžus nors aplamus minėtų dviejų kelių 
krypsnius, vedančius mus prie Bažnyčios ir kultūros sin- 
tezės, ir geidžiu savo rašiniui tik tiek domos iš katali- 
kiškosios visuomenės, kiek gal užsitarnauti prirengiamai 
programinis darbas. 


PAŽANGA PRIGIMTOJE 
IR VIRŠPRIGIMTOJE TVARKOSE 


1. Tiesa apie Dievą 


Prigimtasis apreiškimas— Tikėjimas.— Viršprigimtasis 
apreiškimas.— Šviesa ir paslaptis. 

Erdvė ir laikas pripildyti yra iškalbingų dėmių Tojo 
Vienintelio, kursai yra sutvėręs dangų bei žemę ir visa, 
ko ant jųdviejų esama. Panorėkime tik būti reginčiais. 

Štai vienas pavyzdys iš daugelio. 

Ar tai žibančiose aukštai danguje žvaigždėse, ar tai 
mėlynųjų jūrių gilumoje, ar net pačios žemės gelmėse — 
tamsus senobinis stabmeldys visur rasdavo dievų. Žmo- 
gaus žinojimas buvo tuomet menkas, ir visam, kas tik 
jį stebindavo, kas buvo jam nesuprantama, o vienkart pa- 
judindavo jo vaidintuvę savo didumu, žmogus suteikda- 
vo Dievo privalumus. Iš prigimtųjų daiktų žmogus da- 
rydavosi sau stabus ir garbindavo juos lyg Dievą. 

Iš tikro pažymėtina yra čia ne tai, jog žmogus iš 
prigimtųjų daiktų darydavosi sau stabus, bet tai, jog žmo- 
guje nuo pat kultūrinės jo jaunystės, taip sakant, nuo 
pat jo gimimo glūdėte glūdo neišvengiamai prigimtoji 
Dievo sąvoka, kurios privalumus dėlei susilpnėjusio savo 
proto jis suteikdavo nuošaliniams daiktams, patraukian- 
tiems jo domą savo tikruoju arba net tariamuoju nepa- 
prastumu. Nuostabus, sakau, yra čia prigimtasis Dievo 
supratimas, kursai atsiranda žmogaus sąmonėje pirm viso- 
kio pažinimo ir kuris visai teisingai galima pavadinti 
prigimtuoju apreiškimu. 

Liudija mums apie tai istorija, t. y. praktika, ir tą patį 
patvirtina mums pažinimo teorija. Kur krypdavo šios ne- 
aiškios stabmeldžio pastangos? Bene tiesa buvo jo ieško- 
ma, kuri galėtų pastoti geidžiamuoju jo gyvenimo tiks- 
lu? Bet argi galima ką nors ieškoti neturint jokio su- 
pratimo apie ieškomąjį dalyką? Taigi tiesa, kurią pažinti 

mes stengėmės, jau savo sąvokoj lyg gemale slepia bend- 
rus formalius savo objekto privalumus. Prigimtasis žmo- 
gaus protas užlaiko prigimtąją tiesos sąvoką. Mes giliai 
esame įsitikinę, jog tiesa esanti tikra, jinai yra vienintelė 
ir viską apima vienybėje. Taigi tikrumas, vienumas ir 
visiškumas sudaro formalį tiesos sąvokos turinį. Bet tie 
patys privalumai daro ir absoliuto sąvoką. Mūsų supra- 
timu, absoliutas tikrai yra ir viską apima esybinėje vie- 
nybėje, yra tai esančioji — visa ko — vienybė, Skirtumas 
atsieina Čia tik tame, jog nurodytieji privalumai, taikinant 
juos prie tiesos idėjos, yra formaliai, o taikinant prie 
absoliuto sąvokos — esybiniai, nes tiesa visgi yra logiš- 
koji kategorija ir tėra tik formalis absoliuto Rsų 
mūsų sąmonėje. š 
Todėl, kaip galima tikėti į tiesos tikrumą nepripažinus 
absoliuto? Juk tiktai absoliutas suteikia tiesai jos turinį 
ir besąlyginę vertę, nes tikras žinojimas yra tai suderini- 
mas pažinimo su absoliutu, kaipo vienintele tiesa. 
Nesunku yra patėmyti, jog absoliuto pripažinimas yra 
logiškai ankstybesnis už įsitikrinimą į tiesos tikrumą. 
Absoliutas yra ne todėl, kad esama tiesos, bet kaip tik 
atbulai — tiesa yra tikra, nes tikrai yra absoliutas, 
Absoliuto pripažinimas yra pirmykštis pažinimo aktas, 
kurį paprastai vadinama tikėjimu. Yra tai betarpiškas pa- 
žinimas, ankstybesnis už kitus pažinimo būdus ir nerei- 
kalaująs jokių tarpinių jungių tarp pažinimo subjekto ir 
objekto. Kadangi absoliutas yra esančioji visa ko vieny- 
bė ir dėlei to jame randasi ir giliausioji pažinimo subjek- 
to esmė, tatai tikėjimo akte atsieina esybinis subjekto 
susivienijimas su pažinimo objektu, t. y. su absoliutu. 
Tasai susivienijimas ir yra tikėjimo šaltiniu ir jojo tik- 
Tumo sąlyga. Ir iš tikro per visus amžius iš visų žemės 
kraštų eina širdingas, pilnas meilės ir vilties SųaPĖES 
sys: Jis yra. 
Tiek tuo tarpu iš pažinimo teorijos. O dabar pasiklau“ 
sykime, ką mums praneša viršprigimtas Apreiškimas. 
Pirm daugelio amžių tyrų gilumoje žmogus klausėsi 
Dievo vardo ir išgirdo atsakymą: „Ašai esmi, kur- 
sai esmi“. Tai reiškia — Dievas yra besąlyginis būvis 
ir kaipo toksai yra vienintelis, ir tuo pat laiku vislab, 

kas yra, gauna iš Jojo buvimo galę. Vėlei tie patys pri- 
valumai. Viršprigimtas Apreiškimas visai pritaria pri- 
gimtajam žmogaus pažinimui ir dargi pasugias EEE AAS 
reikšmę ir tikrumą. 

Tikėjimas liudija mums, jog Dievas tikrai yra, reli- 
gijinis prityrimas duoda mums nujausti Jo veiksmą, re- 
ligijinis samprotavimas, arba religijos filosofija, nurodo 
racionalius Jo buvimo bei veikimo privalumus. Ar tai 
reiškia, kad mes žinome ką nors įdėmnai apie gyvąją Jo 
esmę? Toli gražu nėra taip. Teisingai yra sakoma, jog 
Dievas yra nenumanomas, neišmatuojamas, neišpasako- 
mas. Paprastai Dievo, kaipo absoliuto, supratimas forma- 
liai ir psichologiškai yra teisingas, bet ką dėl esybinio Jo 
turinio — žmogus daug klysta, nes, kiek kartų jis ban- 
dydavo suteikti Dievui konkrečius privalumus, visuomet 
tverdavo stabus, jei ne iš nuošalinių daiktų, tai iš racio- 
nalių sąvokų. Dažniausiai tai. atsitikdavo dėlei tos prie- 
žasties, jog giliausioji Dievo esmė, kaipo nenumanoma 
ir neišpasakoma, yra Didžioji Paslaptis, kuri šviečia žmo- 
nijai nepaprasta šviesa ir veda ją lyg Betleemo žvaigždė 
per visą jos gyvenimą prie paskirtojo jai tikslo ir tuo 
pat laiku, nepaliaudama buvusi paslaptimi, pasilieka Di- 
džiuoju Uždaviniu. Šviesa bei paslaptis randasi artimiau- 
siame sąryšyje, ir juo skaidresnė pastoja šviesa, juo tam- 
sesni eina nuo jos šešėliai, juo labiau OjSHCIOS tam- 
suma. 

Paslaptis apdengia ne tik Dievo, bal ir kiekvienos 
esybės, kiekvieno daikto esmę. Mūsų prityrimas ir ma- 
nymas pasilieka ant daiktų periferijos ir, įgavęs subjek- 
tyvią pažinančio žmogaus dėmę, nepaliečia daiktų esmės 
gelmių. Kaip nėra tikrumoj matematiškųjų taškų, linijų, 
plokščių ir aplamai matematiškųjų kūnų, tolygiai nėra 
esminiais daiktų privalumais tos mūsų proto parinktos iš 
prityrimo sąvokos, kurių ribose tegalima prigimtoji ži- 
nija. Vienok, kiek yra naudingos matematikos tiesos me- 
chanikoje, tiek formalės žmogaus manymo sąvokos yra 
naudingos ir būtinos žmogaus pažinime. Ir juo labiau ir 
skaidriau auga „žinojimas, juo didesnis eina šviesos ir 
paslapties sugretinimas. Prabilsta žinija, užsidega pažini- 

mo šviesa, bet kartu temsta vis daugiau ai kuriuos 
meta mistiškoji paslaptis. 

Paklauskite kultūringą žmogų, kuris taip uoliai yra 
palinkęs didžiuotis sava žinija, ar prieinama yra jam daik- 
tų esmė, ir jisai atsakys jums, jog kadaise, kuomet jo 
žinojimas buvo silpnesnis, jis tikėjosi numanąs daiktų 
esmę, bet, išmanymui praplitus, tasai įsitikinimas pasi- 
rodė tiktai apsirikimu. Juo arčiau žmogus prieina prie 
daiktų pažinimo, juo labiau nutolsta giliausioji jų esmė. 
Žinija plėtojas, ir kartu auga paslapties pripažinimo rei- 
kalingumas. Per ištisus Dievo esybės ieškojimo amžius 
teligijinis prityrimas ir samprotavimas taip pat pralobo, 
o gyvoji Jo esybė ne tik neprisiartino, bet dargi nutolo, 
nes žmogus suprato, jog tasai vardas yią virš kiekvieno 
numanymo, 

Pastaroji aplinkybė visgi nekliudo logiškai apie Dievą 
samprotauti, nes, kaip buvo aukščiau nurodyta, Dievo są- 
voka tur formales savo ribas, kurioms neprivaloma prieš- 
tarauti nenorint logiškai nusižengti. Pavyzdžiui, pripažįs- 
tame, jog Dievas yra vienintelis visiškas būvis, taigi ne- 
begalima greta Jojo statydinti kitokį būvį, kuris būtų 
pats savaime ir savo buvimo galę nebūt įgavęs iš Die- 
vo. Arba metafiziškam Dievo tobulumui atitinka doriška- 
sai Jo tobulumas, todėl, matant pasaulio ir žmogaus ne- 
tobulumą, nebegalima daryti Jį netobulumo kaltininku. 

Minėtais pavyzdžiais racionaliai yra patvirtinami dvi 
apreikšti tiesi: pasaulio sutvėrimas ir jojo nupuolimas, 
apie kuriedvi bus kalbama tam tikroje vietoje. 

Turiu čia dar prirengiamai paminėti t. v. paradoksalį 
apie Dievo privalumus samprotavimą. Jau šv. Diohizo 
Areopagiečio tvirtinta, jog teisingas Dievo supratimas 
įgaunamas dvejopu būdu: pirma, nuosekliu ir visišku vi- 
sokių Dievo apsprendimų prašalinimu ir, antra, suteikimu 
Jam visų pridėtinių privalumų "aukščiausiame laipsnyje 
arba absoliučioje galėje. Taip, Dievas nėra kuo norint 
skirtumoje ir tuo pat laiku Jisai yra visybė, nes Jame 

randasi kiekvieno buvimo galė ir nėra esybinės vienybės 
be Jojo. Dievas, toliau, nėra tik asmuo, bet Jisai nėra 
irgi beasmenis. Materialė gamta yra be asmens, asmuo 

yra ypatingas žmogaus privalumas; Dievas, kaipo abso- 
liutas, slepia savyje lyg šaltinyje kiekvieno asmeniškojo 
buvimo galę, bet pats savyje yra viršasmeniškoji esybė. 
' Nesunku pastebėti, jog daromi tokiame samprotavime 
išsiskiriantieji viens kitą tvirtinimai yra taikinami prie 
įvairių Dievo esmės šalių ir todėl paradoksas yra tik ta- 
riamasis ir nepaliečia Paslapties bedugnės, 

Panašiai dalykas stovi ir su apreikštąja Dieviškosios 
Trejybės paslaptimi. Li m 2 

Racionaliai Dievo esybėje galime atskirti subjektą bei 
objektą. Sulig savo žmogiškojo supratimo pasakytumėm: 
asmeniškąją galę ir jos pozityvų turinį, esmę. Jau Dievo 
subjektas, kaipo pirmapradė, slepia savyje visą objekto 
turtingumą pirmykščiame buvimo akte, o pozityvus Jojo 
objektas nebegal nustoti vienijančios subjekto galės ir 
juodu kartu susiranda trečioje, paeinančioje nuo Abiejų 
dviejų esminėje vienybėje. Kadangi Dievo buvimas at- 
sieina ne erdvėj ir ne laike, tai nurodytieji trys Jo bu- 
vimo būdai taikinas viename nesiskiriančiame Amžinybės 
akte ir, tverdami vienintelį Dievą, apsireiškia mums kaipo 
Dieviškoji Trejybė. Tokia yra trumpa schema santykių 
trejeto asmenų vienoje esybėje, t. y. Dievas Tėvas, Jo Žo- 
dis — Dievas Sūnus ir Šventoji Dvasia. 

Trejybės paslaptis perviršija mūsų supratimą, nes be- 
tarpiai paliečia Dievo esmę, bet, būdama pazityvios reli- 
gijos mums apreikšta, nėra mūsų proto niekinama kaipo 
beprasmė, nes ir savo gyvenime žmogus teberanda dau- 
gelį trejybės panašybių. Ji dargi reikalaujama svarbiau- 
siųjų, visokeriopais būdais patvirtinamų krikščioniškosios 
pasaulėžvalgos tiesų. 

Kaip matome, Dievo veidas yra pridengtas paslaptimi, 
bet per šitą uždangalą visgi peršviečia skaidrūs spindu- 
liai, kurie gaivina viltimi ir džiaugsmu žmogaus gyvė- 
nimą. Tuo pat laiku žmogaus supratimas yra apribotas 
ir tik kada ne kada jam leidžiama savo esybės gelmėmis 
paliesti liepsnojančią negęstančia ugnimi vienatinę visų 
daiktų pirmapradę ir -atsivėrusiomis sielos akimis žvilgte- 
Tėti į veidą Tojo, kuris yra apie save ištaręs: „Ašai esmi, 
kursai esmi". į 

„ Juo arčiau prie šviesos prisiartinama, juo veikiau ji 
yra geidžiama, Juo stipriau -šviečia pasiSpus, juo labiau 
auga pažinimo badas, 

Koks tai tragiškumas? Kokios katastrofos skardas neša 
tuos tragiškus garsus? Iš tikro priežastis paslėpta viena- 
me tik žodyje. Tasai žodis yra „persiskyrimas“. Pasaulis 
atsiskyrė nuo Dievo ir tuo pačiu persiskyrė pats savyje. 
Ir- kol neįvyko visiškoji vienybė, tol neįvykinamas to- 
bulas pažinimas, nes pastarasis tegalimas vien tik visiš- 
kajame esybiniame susivienijime. Taigi tobulas pažinimas 
pasiekiamas kartu su tobulu veikimu, ir abudu plėtojas 
greta viens antro. Visiškoji pažinimo ir veikimo sintezė 
atsieina tik tobulame tvėrime. Gauname tris žmogaus bu- 
vimo funkcijas, kurios tobulumo laipsnyje tveria visiškąjį 
gyvenimą. Štai ir nelaukiamoji Dievo Trejybės pana- 
šybė. 

Pradėjau nuo to, jog erdvė ir laikas pripildyti yra 
Dievo reiškinių, pabaigiau tuomi, jog tasai Dievas yra 
Didžioji Paslaptis, nenumanoma ir neišpasakoma. Tyčia 
sugretinau regimąją šviesą su paslapties šviesa, idant 
draug su šv. Povilu pasakyti: „Tikėjimu nųmanome, jog 
amžiai pagaminti esą iš Dievo žodžio, idant regimieji 
daiktai pastotų iš neregimųjų". 


2, Tiesa apie žmogų 


Dievas ir tvarinija.— Dangus ir žemė.— Visatos vėlė. — 
Visuotinis nuodėmėn puolimas.— Visalos rengimosi: evO- 
liucija ir tvėrimas— Žmoguus sutvėrimas.— Rojus.— 
Žmogaus puolimas.— Religija ir kultūra.— Pažadėtas Išga- 
nytojas, | 2 

Pripažinus Dievą absoliutu esant, nebegalima prikišti 
Jam tąjį visatos ir Žmogaus netobulumą, kurį mes ran- 
dame pritirime ir sąmonėje. Dievas ir visata sudaro tuo- 
du polių, aplink kurių dviejų kruta ir juda vislab, kas 
esti. Tuo pat laiku visata, skiriama nuo Dievo, negal sto- 

vėti visai nuošaliai Jo ir greta Jojo, nes tuomet savo bu- 
vimu visata padėtų Dievui ribas ir tokiu būdu priešta- 
rautų Jo absoliutiškumui, Taigi logiškai tvarkinant Dievo 

ir visatos santykius, reik pripažinti, jog visata nesti šalia 
Dievo ir- vienkart nesusilieja su Juomi neatskiriamoje 
vienumoje. Nusižengę prieš pirmąjį reikalavimą, įpuolame 
į dualizmą, o paniekinę antrąjį — nuslenkame į panteiz- 
mą. Kaip dualizmas, taip ir panteizmas gresia daugelių 
pavojų religiniam - mintijimui ir tveria - nesuskaitomas 
kliūtis praktiškame pasitobulinime. 

Nepasileisdamas platesnėn jųdviejų kritikon, pasaky- 
siu tik, jog šiame atvejyje guid tertium datur'!. Ir iš tik- 
rųjų tiesa glūdo vienat tame judėjiškame teizme, kursai 
pirmas išgirdo gyvąjį Apreiškimo žodį: Jahvė. Visiškai 
esti Jisai tik vienas, ir negal būti nei vieno tikro būvio, 
nuo Jo nepriklausančio. Dievas tur besąlygį būvį, visa- 
ta — tik sąlyginį, t. y. pati savyje nėra turėjusi būvio 
prieš amžius, o yra ingavusi savo buvimą nuo besąlygio 
būvio, kitaip tarus, yra sutverta ir kaipo tokia niekuomet 
nebegal turėti visai savistovą būvį, t. y. būti neprigulmin- 
gai nuo Dievo. Visatos buvimas palaikomas Dievo nuolat 
tveriančiu aktu, kuriam SiEoINe ji tuoj taptų niekybės 
apgobta, 

Tarti savo žodį yra tai apreikšti savo esmę. Nedalina- 
mame Amžinybės akte Dievas išsemiamai ir visiškai ap- 
reiškia savo esmę Žodyje (Aoyoc, verbum), kuris užlaiko 
savyje visą Dievo turinį ir todėl nėra Dievo tvarinys, 
bet irgi tikras Dievas. Kaipo objektyvi esmė, Žodis yra 
Dievo Išmintis (cogia, sapientia), nes Jame padedamas 
visas dieviškojo pasaulio turtingumas. | 

Kadangi Dieviškoji Išmintis nėra sutverta, tai viskas 
Joje yra amžinas ir nepriklauso jokiam keitimuisi. Yra 
tai universalė substancija, kuri negal būt nei abstrakti 
vienybė, nei konkreti daugybė. Neišpasakomai vaizdinga 
ir neišmąstomai begalinė daugybė Jojo Žodžio sutraukia- 
ma į esybinę vienybę, kame kiekviena atskira esminė 
idėja randasi visose kitose ir visos kitos randasi kiekvie- 
noj, kame pavienė individualybė žiba visu universalybės 
turtingumu, o šioji pastaroji apima visokių individualy- 
bių įvairumą. Žmogaus kalboje nerandame atsakančių žo- 
džių šios vienybės esmei -išreikšti, nes kiekviena są- 
voka, kiekvienas įsivaizdinimas užlaiko savyje per daug 

žmogiškumo, ir, norėdami bent kiek tikriau aptarti mi- 
nėtos universalės substancijos vienybę, turėtumėm gal 
pasakyti, jog yra tai tokia vienybė, kame dalis prilygsta 
visumai. .. Štai pe, Jau, anksčiau paradoksalizmo 
pavyzdys. 2 i 

Neabejotina, jog, apart: šios tabulos savo Išminties, 
Dievas tvėrimo akte negal turėti jokių kitų pirmavaiz- 
džių, nes kitaip pasakytumėm, jog dieviškasis pasaulis 
nėra visiškas. Todėl kiekvieno tvarinio, esančio arba net 
tik galimo, tobuli pirmavaizdžiai amžinai randasi Dievo 
Išmintyje, ir jei pirmavaizdžių atvaizdiniai ingauna nuo 
Dievo tikrą būvį, tai patys pirmavaizdžiai negal būti ma-. 
žiau tikrais: jie negal būti tik atitrauktomis idėjomis, 
bet neatbūtinai tikrai esti ir dargi, kaip apie Dievą mi- 
nėta, esti besąlygiai. 

Šventraštis vaizdingai piešia Dievo. tveriamus suma- 
nymus, kaipo Amžinosios Išminties linksminimąsi, kuriuo 
Jinai sukelia Dieve tvertinos būvijos įsivaizdinimus. 

Dabar mums bent kiek paaiškėjo šv. Povilo žodžiai, 
jog regimieji daiktai pastojo iš neregimųjų, nes iš tikro 
tvarinija yra tik Dievo DRVAMIGŲ ap per pana- 
šybes. ; 

Dievo Išminties spinduliai krinta „ant visos tvarinijos 
ir, persilaužę joje, sužibina mums. dieviškojo dangaus 
dalelę. Šitą tiesą dailiai yra išreiškęs jau senobinis filo- 
sofas Platonas, palyginęs mūsų tikrybę su tais šešėliais,, 
kuriuos išvysta prikaltas kalinys. ant -urvo. sienos ir ku-. 
riuos meta kitokia — gražesnė ir tobulesnė — tikrybė. Vėl 
išgirdome neaiškų skardą kažkokios minėtos jau vienkart 
katastrofos, kuri. pripildė visus amžius savo bauginančiais 
atgarsiais: Žmogus, išminties mylėtojas, palygintas su pri- 
kaltuoju kaliniu. Nejaugi Dievas, sutvėręs būviją, galėjo, 
pasukti ją nuo savęs pečiais ir leisti, jai paleciaus tik, 
Jo šešėliais? L ja p As 

Bet kas tai Dievo tvėrimas ir kaip tvarinija galėjo. 
ingauti netobulumo dėmes? : 

Pačioje Genezio Knygos angoje .skaitome dieviškai 
rimtus ir galingus it rytmečio varpai -žodžius: „Pradžioje: 
Dievas sutvėrė dangų bei žemę“. Žodis „pradžioje“ tegal 

reikšti tik tai, jog galime sau įsivaizdinti Dievo buvimą 
prieš pradedant Jam tverti, nes Dievas sulig savo abso- 
liutiškos prigimties yra visiškas, ir todėl tvėrimas nėra 
Jam būtinas. Prieš pradedant tverti, Jis jau tur tąjį esmės 
pilnumą, kuris privalus yra absoliutiškai Tobulybei; Jis 
pripildo viską, ką galima sau įsivaizdinti; Jis nėra su- 
varžytas jokios svetimos amžinos materijos, nes amžinoji 
materija yra tai dieviškoji materija, arba Dievas in ob- 
jecto, t. y. Jojo Išmintis; apskritai, esant absoliutui ne- 
pradėjusiam dar tverti, nieko, apart Jo, daugiau nėra; 
negal net būti vietos niekybei, pasakysiu dar daugiau, 
pati niekybės sąvoka galėjo tik atsirasti kaipo bausmė 
apsiskyrusiai nuo visiškojo Būvio tvarinijai. 

Ir štai tasai besąlygis Būvis pradeda tverti naują bū- 
viją, kuri pirm nėra buvusi. Iš ko, klausiame, ir kaip? 
Juk tvėrimas nėra tai gaminimas, nes kiekvienas gami- 
nimas yra dalinimosi, kuris nėra privalus Dievo prigim- 
čiai, ir jeigu net galima būtų tai sau įsivaizdinti, turėtu- 
mėm pripažinti, jog Dievo dalis būtų irgi tikras Dievas. 
Tuo pat laiku jokios kitos, apart savo dieviškos, materi- 
jos, arba Išminties, Dievas neranda aplink save ir negal 
pasinaudoti kaipo medega savo tvėrimui. 

Kuomet Dievo tvėrimas nėra jokioj prasmėj gamini- 
mas iš savęs ir dargi nėra padarymas iš ko nors, pasi- 
lieka pripažinti, jog Dievas sutvėrė visatą iš niekybės, 
kuo nepasakome nieko naujo, nes pasakyti „sutvėrė iš 
niekybės“ ir tik „sutvėrė“ tai iš tikro yra pasakyti vieną 
ir tą patį. Abiejuose atvejuose tvėrimo aktas sulig savo 
esmės yra mums visiškai nesuprantamas, ir sakydami, jog 
Dievas sutvėrė iš niekybės, tik dar kartą pabrėžiame Su- 
tvėrėjo galingumą. Tūloj prasmėj Dievo tvėrimas yra Jo 
apsiribavimas, kas ne tik nesumažino Jo galės, bet nuro- 
do aukščiausi, kokį sau galime įsivaizdinti, galybės 
laipsnį. . 

Taigi išsireiškimas, jog Dievas sutvėrė visatą iš nie- 
kybės, tur tik gilesnės tiesos prasmę, kurią mes, sulig 
savo supratimo, numanyti negalime, nes Dievas r savo 
darbuose yra nesuvokiamas i ir neišreiškiamas. 


slapties blizgesiai. Šviesa yra tai, jog aiškiai atskiriame 

Dievą nuo tvarinijos, kaipo besąlygį būvį nuo sąlyginio, 
t. y. Nnesutvertąjį būvį nuo sutvertojo, o paslaptis yra 
esybinis šiųdviejų būvių sanbuvimas. Šviesa yra tai, jog 
iš tveriančios Dievo Žodžio galės pastojo ir dangus, ir 
Žemė, o paslaptis yra tai, kaip juodu tapo sutvertu, arba 
kas tai reiškia sutverti iš niekybės. Ir kol ateis palaimin- 
gas metas išrišti tuos slėpinius, pasilieka mums tik gerbti 
neišmatuojamą Nesutvertojo galę. 

Bet dar nepasakome apie tąją galę viską, ką Salina 
ir privaloma net šio darbo ribose pasakyti. 

Koks privalo būti pirmykštis dieviškosios tvarinijos 
stovis? Juk Evangelija pataria mums spręsti apie Žmogų 
pagal jo darbus, lygiai taip, kaip apie medį sprendžiame 
pagal vaisius. Nejaugi šioji taisyklė nėra taikintina kal- 
bai užėjus apie Dievo darbus? Nejaugi Dievo veikimas 
gal neatitikti tobulai Jo esmei? Nejaugi tobulumas ne- 
privalo būti pirmykštis tvarinijos stovis? 

Elementaris doriškasai jausmas duos mums aiškų at- 
sakymą, jog Dievo veiksmas yra absoliutus veiksmas, 
t. y. visiškai apibūdina ir atitinka tobulai Jo prigimčiai, 
nes iš tikro operutio seguitur esse, būvis veikia sulig sa- 
vo prigimties. Todėl negalime sau įsivaizdinti, jog, Die- 
vui tveriant visai naują būvį ir neatsižvelgiant į Jojo su- 
teiktą tvarinijai laisvę, galėtų būti sutvertas netobulas 
kokioj norint prasmėj būvis, nes, jei būtų kitaip, nega- 
lėtumėm drauge su Evangelija pavadinti Dievą išskirtinai 
Geruoju. Teisybė, nereiškia tai, jog pirmykštis tvarinijos 
tobulumas yra toks pat arba tas pats, kuris privalus yra 
pačiam Sutvėrėjui, nes ir čia privalome atskirti nesutver- 
tąjį ir sutvertąjį tobulumą, panašiai kaip, sulig šito „pa- 
dalinimo, skiriame dvi būvių rūši. 

Sulig Šventraščio žinome tris nusidavimus, kuomet 
tveriančioji Dievo galė apsireikšdavo visoje savo pilnu- 
moje. Buvo: tai dangaus bei Žemės sutvėrimas, paskiau 
žmogaus sutvėrimas ir galop įsikūnijimas Kristaus asme- 
nyje. Pirmas veiksmas buvo pirm visa ko Dievo galybės, 
antras — išminties ir trečias — meilės apsireiškimas. Kiek- 

vieną kartą Jo rankų išdava buvo savo rūšies tobu- 
lybė. - . 

„ Kol kas mes nejudinsim dieviškojo įsikūnijimo tiesos, 
o ieškosim tik panašumo dėmės, kas dėl tvėrimo galės 
pirmajame ir antrajame atvejuose. „Genezio“ žodžiai pri- 
valo mums būti viltingų kelrodžiu mūsų samprotavimuo- 
se. Neužmirškim tačiaus, jog Šventraštis buvo rašytas dėl 
žmogaus ir žmogui ir jog būvijos genezis aprašomas ja- 
me tik tiek, kiek santykiuoja su žmogaus sutvėrimu, todėl 
ten ne viskas aprašomas vienodai pilnai ir ne visuomet 
toje tvarkoje, kaip nusidavimai sekdavo viens užpakal 
kitą. Kad nekilus nesusipratimui, skubinos pasiaiškinti, 
jog pastarajame atvejyje turiu omenėje vienat paminėji- 
mą apie įsibrovusią tvarinijon blogybę tik tuomet, kuo- 
met aprašoma, kaip toji blogybė pradėjo vilioti žmogų, 
būdama pagundos šaltiniu jau gėrybės bei blogybės pa- 
žinimo medyje. “ 

Genezio aprašyme skirtinos yra trys apskritos tvėrimo 
stadijos: pirmykštis dangaus bei Žemės sutvėrimas, tve- 
riamoji evoliucija, atitinkanti Dievo žodžiams: „Tegul že- 
mė pagimdys...“, ir žmogaus sutvėrimas, kuris sulig pir- 
mykščio žmogaus paskyrimo privaloma pavadinti vieni- 
jančiu. . Kuomet perskaitėm' tuos ypatingus žodžius: 
„Pradžioje sutvėrė Dievas dangų bei žemę“ ir toliau skai- 
tome: „O žemė buvo inanis el vacua...“ ?, nujaučiame ne- 
paprastą, niekuo neužpildytą bedugnę, kuri įveikia mūsų 
domą ir sustiprino kontrastą tarp Dievo tvėrimo galės ir 
įsiviešpatavusio ant žemės chaoso, ir tik tolimesni žo- 
džiai apie globėjantį skrajojančios virš vandenyno Dievo 
Dvasios budėjimą suminkština kontrasto baisumą. Net 
pats Šventraščio stilius duoda nujausti iškalbingą užty- 
lėjimą. Pasakęs apie neapribojamai tveriančią Dievo galę, 
Šventraštis deda priešais Žemės chaoso vaizdą: „O žemė 
buvo inanis et vacua. ..“, nes sąjunga „O“ ne jungia prie- 
žastingai sutinkančius nusidavimus, bet stato vieną prie- 
šais antrą. Apreiškęs, jog Dievas sutvėrė dangų bei Že- 
mę „pradžioje“, Šventraštis nesako, kas buvo tuoj pas- 
kui, nes tolimesnieji išsireiškimai „ir tarė Dievas...“ pa- 
vartoti šalia laikinio sąryšio su pirmykščiu tvėrimo aktu. 
Užtylėjęs tokiu būdu apie chaoso priežastį, Šventraštis 
tik - paskui, pasiryžęs aprašyti žmogaus puolimą, pamini, 

jog rojuje augęs gėrybės ir blogybės pažinimo medis, ap- 
link kurį budėdavo žalčio gudrumas, 

“Taigi daug anksčiau prieš sutveriant žmogų ir jam 
nuodėmėn nupuolant, buvo įsibrovusi būvijon chaoso 
pirmapradė. Intverta sulig Dieviškosios Išminties tvarini- 
ja negalėjo ingauti tąją pirmapradę tiesiog nuo Dievo, 
nes Dievas negalėjo būti chaoso priežastimi. . | 

O gal kas pasakys, jog Dievas yra tik griežtai prie- 
šingas moraliam chaosui ir nėra reikalo niekinti, kad 
Jisai gal būti tveriančia fiziškojo chaoso priežastimi? Ir 
tai ne, 

Jau minėta, jog Dievui iyeiai a dvaiGs yra kaip meta- 
fiziškas, taip ir doriškas tobulumai; Jojo būvis yra visiš- 
koji esminė harmonija, ir todėl Jo veikimas tegal paga- 
minti sulig Išminties pirmavaizdžių tik harmoniškąją vi- 
sumą. Apart to, negalima manyti, jog fiziškasai chaosas, 
arba materialė bjaurybė, nėra priežastingai surišta su 
moraliu chaosu. Tam tikroje vietoje mums prisieis kal- 
bėti apie tai, jog tiesa, gėrybė ir grožė yra tik trejopas 
esminės vienybės apsireiškimas, nes šioji vienybė kaipo 
pažinoma yra tiesa, kaipo geidžiama — gėrybė ir kaipo 
nujaučiama — grožė. Vienu ir tuo pat laiku tieji trys 
vienybės apsireiškimo būdai esybiniai jungiasi. Ten, ka- 
me vienybė yra suardyta, kame viešpatauja persiskyri- 
mas, ten nesama nei tiesos, nei gėrybės, nei grožės. Skir- 
tumoje pasakysim, jog ten, kame esama bjaurumo, be 
abejo, būta suklydimo bei doriškojo puolimo, 

Kadangi tvarinijos stovyje buvo įvykusios permainos 
bėgyje nusidavimų, aprašomųjų pirmame „Genezio“ sky- 
riuje, tai lauktina yra, jog Šventraščio įsivaizdinimai apie 
tvariniją turėjo persikeisti. Ir iš tikro nesunku apie tai 
įsitikinti analizuojant pavartotą, be abejo, įvairiose xeikS> 
mėse žemės vardą. 

Pirmas įdėmnesnis žemės įsivaizdinimas aprašomas žo“ 
džiais: „O Žemė buvo inūnis et vacua“, kuriems hebrajiš- 
koj kalboje atitinka aptarimai, išguldomi į lotynų kalbą 
visokeriopais būdais, būtent: inanis et vacua, informis el 
aeriformis, invisibilis et incomposita3. Aišku, jog anks- 

tybesnis žemės stovis dideliai skyrėsi nuo to stovio, ku- 

riame ji sulig tveriančių Dievo įtarimų pagamino aug- 
menijos ir gyvuolijos organizmus. Kadangi, net katastro- 
fai jau įvykus, žemės įsivaizdinimas iš pradžios visai dar 
neatitinka geografiškam aprašymui ir dabartiniam saulės 
sistemoj padėjimui, tai juo labiau neprivalome padėtus 
„Genezio“ pradžioje žodžius „dangus ir žemė“ suprasti 
jų konkrečiose reikšmėse. Tik tveriamajai evoliucijai žen- 
giant pirmyn, Dievo įkvėpto rašytojo regratis susisiaurina 
ir apčiumpa konkrečias mūsų žemės formas. 

Atsimindami tai, kas buvo aukščiau pasakyta apie pir- 
mykšiį tvarinijos tobulumą, privalome pripažinti, jog įvy- 
kusios joje permainos buvo kokybinės ir kiekybinės. Tarp 
pirmykščio dangaus bei žemės sutvėrimo ir paskesnės 
tveriamosios evoliucijos įvyko kokybinė tvarinijoje per- 
maina dėlei įosios puolimo; pačios tveriamosios evoliuci- 
jos bėgyje įvykdavo kiekybinės permainos arba visatos 
rengimosi; gale gi. tveriamosios evoliucijos įvyksta, kaip 
pamatysime žemiau, — tik laikinai vėlei kokybinė 2 
na ačiū palaimingo žmogaus sutvėrimui. 

Koks gi galėjo būti Blrmysale dangaus bei žemės 
stovis? 2 

Ingavusi nuo Dievo būvį, tvarinija turėjo vienybėje 
atvaizdinti Dieviškosios Išminties turtingumą. Bet atvaiz- 
dinti absoliutą tegal tik absoliutas, atvaizdinti tobulybę 
tegal tik tobulybė. Prieiname prie tvirtinimo, kurio para- 
doksas įveikia mūsų protą, nebūdamas net ištartas. O vis- 
gi drauge su kai kuriais naujųjų amžių filosofais drįstame. 
sakyti apie antrąjį absoliutą, arba apie Dievo sutvertąją 
tobulybę. Vėl šviesos ir paslapties sugretinimas. Logiškai 
samprotaudami, neišvengiamai turime pripažinti, jog Die- 
vo sutvertoji būvija ingauna nuo Jo pirmykštį tobulumą 
ir kaipo tokia yra sui generis * absoliutu, o paslaptimi pa- 
silieka. tųdviejų absoliutų sanbuvimas. Ir vėl paradoksą 
prašaliname pripažinimu, jog Dievas yra nesutvertas ab-. 
soliutas, pirmykštė gi tvarinija buvo sutvertuoju absoliu- 
tu, o puolusi yra stojantysis absoliutas. 

Šitokia tvarinija negalėjo susidėti iš daugelio atskirų, 
esybiniai nesuvienytų būvių, nes tobulumą tegalima tu- 
rėti vienumoje su visa kuom. Todėl paminėti Šventraš- 

čio pradžioje dangus bei žemė nebuvo priešingais arba 
panašiais sau būviais; o vien tik dviem visos būvijos, 
esybiniai suvienytos, poliais. Lyg kaip Dieve skiriame sub- 
jektą nuo objekto, taip ir sutvertoj būvijoj turime atskirti 
tuodu buvimo poliu. Išsireikšdami konkrečiau, atkarto- 
sime — asmeniškąją galę bei pozityvų turinį, esmę. Šiem 
dviem tobulos tvarinijos poliam ir. atitinka atsakančiai 
suprantamos dangaus bei žemės sąvokos. Pozityvi religija 
mokino mus, jog dangus yra apgyventas angelų, kitąkart 
vadinamų grynomis dvasiomis arba galybėmis, kurios taip 
ar šiaip valdo materialę būvijos valstybę. Bet kas tai yra 
pirmykščios tobulos tvarinijos materija, jei ne pozityvi 
pačios tvarinijos esmė, suvienyta subjekto galės? | 
Tokiu būdu priėjome prie to, jog pirmykštė tvarinija 
buvo tai tobula vienybė, esybiniai jungianti dangų bei 
žemę. Ir jei Šventraštis sako apie jųdviejų sutvėrimą sky- 
rium, nors ir viename laike, tai tik dėlei nurodytos jau 
anksčiau priežasties, jog viskas jame yra aprašomas iš 
atžvilgio į žmogų ir dėl žmogaus, apgyvenusio žemę, per- 
siskyrusią su dangu tvarinijai puolus. 
Šioji tobula vienybė žibėjo visgi atmuštąja šviesa, nes 
paeidavo nuo sandoros su vieninteliu Dievu, kuris yra 
kiekvienos vienybės šaltiniu. Jos galė buvo semiama Die- 
vo galėje; jos buvimas palaikomas tveriančios Jo va- 
lios. Ir tuo pat laikų, kad tvarinijos tobulumas būtų tik- 
ras, jis neprivalo būti būtinas. Todėl tvarinijai buvo su- 
teikta Dievo žinojimo bei laisvojo apsisprendimo galė. 
Tokiu būdu sutvertoji tobulybė, kad ir visiška, tur turėti 
ir netobulumo galimumą. Yra tai aukščiausis tvarinijos 
galingumo laipsnis, kurį mūsų protas gal sau įsivaizdinti. 
Dievo išmintis ir iškilmingas gerumas ingauna čia didžiai 
stebėtiną dėmę, nes iš tikro nepaprasta buvo Dievo pa- 
garba, teikiama Jojo paties sutverti tvarinijai, kad Jis 
paguodojo jos laisvę net nusižengti prieš Jįjį. 
Nesiklausime savęs, kodėl taip atsitiko, nes tai — lais- 
vos valios paslaptis, tačiau apie tai, kaip tai galėjo nusi- 
duoti ir kokios buvo pirmykščio nupuolimo pasekmės, — 
galime turėti supratimą nors aplamuoše ruožuose. 
Religija aiškiai mums kalba apie dalies angelų pakeltą 

prieš Dievą maištą, už ką jie buvo numėtyti iš dangaus 
į pragarą. Galima spėti, jog šito maišto proga buvo noras 
turėti tobulumą neprigulmingai nuo Dievo, turėti jį lygiai 
taip, kaip Dievas, -t. y. nuo savęs, savyje ir sau. Šitas 
noras, be abejo, buvo stengimosi apriboti Dievą kaipo 
absoliutą ir tegalėjo pagaminti vienat su Dievu persisky- 
rimą. Bet persiskyrusi su Dievu tvarinija turėjo persi- 
skirti ir pati savyje, nes užlaikyti vienybę tegalėjo tiktai 
pasilikdama su Dievu sandoroj. Dangaus galybės jung- 
davo vienybėn esminį tvarinijos turinį. Užėjus šitose ga- 
lybėse pervartai, negalėjo užsilaikyti irgi šios vienybės 
lygsvara. Atsieina kokybine būvijos permaina, kuri apsi- 
reiškia pirm visa ko Chaoso pagaminimu. Chaosas ir yra 
tasai taip vadinamas pragaras, kurin buvo numėtyti au- 
sižengusieji angelai, nes negalėjo jisai atsirasti pirm pa- 
čios katastrofos. Tuo tarpu esybinė dangaus ir žemės vie- 
nybė išberia daugybę suskaldytų elementų, tveriančių :ma- 
teriją, nustojusią organizuojančios ją galybės ir todėl 
chaotiško gaivalo apgobtą. 

Didžiai iškalbingi yra ayEntEaSčio ŽoSžas, piešiantieji 
šio gaivalo vaizdą: 

„Terra erat inanis et vacua, et tenebrae erant super 
Jaciem abyssi“ 5, Bet tuoj Ingaurame viltį, nes „et spiritus 
Dei terebatur super ūguas“ Š, 

Ir iš tikro, nejaugi galime nors akies NA abejoti, 
jog Dievas gal apleisti taip dideliai, kaip „sakyta, Jo nu- 
mylėtą tvariniją. 

Išvydę tik per vieną momentą chaoso baisų reginį, 
matome, jog jis mainosi ir dilsta išgirdęs tveriančiai ga- 
lingą Dievo Žodį. Nuo šito laiko Dievas rišdins chaosą į 
kosmosą, užmesdamas ant visatos vis tobulesnius, viską 
apimančius vienybės pavidalus. . 

Visatos rengimosi procesas yra pavadintas tveriamąja 
evoliucija todėl, jog aktyvumas joje priguli Dievui, kuris 
per ištisus laikotarpius suteikia visatai tveriančiais aktais 
vienybės pavidalus. Tuo tarpu pavienių laikotarpių bė- 
gyje atsieina ilga evoliucija, įvykstanti nuosekliai minė- 
tuose vienybės pavidaluose. Nesunku pastebėti, jog ši- 
tame Dievo tvėrime esama gradacijos, kuri logiškai lyg 

prieštarauja apibūdintam aukščiau absoliučiam Dievo 
veiksmui. Jei Dievas tveria vis tobulesnius vienybės pa- 
vidalus, tai aišku, jog pirmutiniai pavidalai nėra tobuli. 
Klausiama, kodėl Dievas ištiesė tveriantį veiksmą laike 
ir erdvėje ir, nors galėjo, tačiau nenorėjo sugrąžinti to- 
bulumą puolusiai tvarinijai vienu vieninteliu galingu 
fiai7 — vienybe. Atsakome; vienatinė to priežastis tegal 
būt tvarinijos laisvė. Teisingai sakoma, jog Dievas gali 
senuosius pasaulius išgriauti ir sutverti naujus, bet nebe- 
gal (skaityk: Dievo prigimčiai nepridera) išganyti tvarini- 
ją prieš josios valią. Todėl Dievas apreiškia naują galin- 
gumo laipsnį, laisvai apribodamas savo tveriančio veiks- 
mo galę sulig to, kiek pasikelianti visata yra pasisavinusi 
suteiktus jai anksčiau vienybės pavidalus, 

Taigi ne dėlei savo užgaidos Dievas prispiria visatą 
pereiti per ištisą vienijimosi laiptų eilę, bet dėlei tos prie- 
žasties, kad Jojo galė ir gerumas leidžia tvarinijai lais- 
vai dalyvauti savo prisikėlime, 

Čia sutinkame naują sunkenybę. Kokioj prasmėje ir 
kiek puolusi ir suskaldyta tvarinija galėjo užlaikyti lais- 
vę? Žemiau pabandysiu mesti RSA DIBIekSlja šiam 
klausimui išrišti. 

Mes jau žinome, jog siškiykšia tvarinija buvo sutverta 
esybinėje vienybėje, kurioje dangus bei žemė buvo su- 
pinti tobuloje harmonijoje it du papildančiu viens antrą 
poliu. Tiem dviem poliam atitinka vartoti kitados filosofi- 
joj sudarančiosios bei sudaromosios vienybės vardai. Pir- 
mosios privalumas yra pirm visa ko galybė, antrosios — 
esmės turtingumas. Vienybė negal būti viena iš daugelio 
sudedančių ją dalių, todėl minėtos dvi vienybės kokybi- 

niai yra įvairios. Kaip jau vienkart sakyta, plačiausioje 
prasmėje pirmoji yra galė — dvasia, o antroji — esmė — 
materija. Pratęsdami analogiją, toliau turime pasakyti, jog 
dangus buvo tvarinijos vėlė, o žemė — jos kūnas. Tačiaus 
privalome turėti omenėje, jog sąvokos „vėlė“ bei „kū- 
nas“ pritaikintos čia prie tokių dalykų, kad tegal turėti 
vienat analogiškąją, o ne tą pačią reikšmę, kokioje jos 
paprastai vartojamos, 

Kadangi angelų gaivalas ir tveria dangaus esmę, tai, 

konkrečiau įsivaizdindami pirmykščią tvariniją, pasakysi- 
me, jog esybiniai suvienyta dangaus angelų aibė ir buvo 
josios vėlė. Sulig savo grynai dvasiškos prigimties ange- 
lai turėjo apsisprendimo galę prie blogo ar gero ir pri- 
valėjo vienu pasirinkimo aktu amžinai apspręsti savo 
esmę. Genialiai mistiškoji religijos intuicija nujautė, jog 
tik. dalis dangaus angelų pakėlusi prieš Dievą maištą, o 
kiti angelai pasilikę su Dievu santaikoj. Ir visgi dėlei per- 
versmo, angelų valstybėje įvykusio, žemė, arba pirmoji 
tvarinijos materija, nustojo lygsvaros ir susiskaldė į be- 
galinę pavienių elementų daugybę. 

Čia turime atsiminti atlikusiąją teisingųjų angelų dalį. 

Jei tvarinija visiškai būtų nustojus vienybės, tai pa- 
virstų tokia niekybe, kad negalėtų susilaukti savo prisi- 
kėlimui tveriančio Dievo Žodžio, nes būtų nustojus visai 
ir galutinai nors bent kokios prie gero laisvės. Dalykas 
čia tame, jog teisingųjų angelų esmė kokybiniai neper- 
sikeitė, bet jųjų galė sulyginamai sumažėjo ir todėl e- 
galėjo jau užlaikyti lygsvaros būvijoj, nes, pastojusi ap- 
ribota, ji (galė) išsiblaškė, betirpstant erdvės bei laiko 
būtinume, ant begaliniai neapribotos pirmosios tvarinijos 
materijos. Ši pirmoji materija buvo kaip puolusiųjų, taip 
ir teisinguųjų angelų pageidavimo dalyku. Pirmieji, užsi- 
geidę turėti ją nuo savęs ir sau, pagamino atsiskirti nuo 
vienintelės vienybės pirmapradės išvidurinį stengimąsi, 
antrieji gi, stengdamiesi užlaikyti jąją su Dievu vienumo- 
je, plėtojo į vidurinį prie Dievo stengimąsi. Pastarasis 
stengimasis pasirodė stipresniu ir pajėgė pirmykščiai 
apsireikšti pirmojoje materijoje kaipo imanentiškas, aklas 
ir instinktyviškas prie vienybės stengimasis, kuriuo visata 
ir tapo toji objektyvi sritis, kame įvyko Dievo tvėrimas 
tveriamosios evoliucijos bėgyje. Jau beformis it vande- 
nyno bangos, chaosas ieškojo Dievo globos, ir skrajojanti 
virš jo Dievo Dvasia dengė jį savo globojančiais sparnais, 
iš po kurių turėjo gimti nauji vienybės pavidalai. 

Taigi žemė, arba pirmoji materija, nepertraukė visai 
ryšių nei su dangumi, nei su pragaru, bet pastojo jųdvie- 
jų galybių kovos dirva, kurią stengėsi šios ir anos ga- 
lybės išsiplėšti vienos iš antrų. Nėra tai kova už kokį 

tai nuošalinį daiktą, nes pavyzdingas subjekto ir objekto 
santykis nurodo ir tolimesnį šiųdviejų galybių su žeme 
bendrumą. Perversmas subjekte pavergė objektą į chao- 
tiškąją būviją, bet kadangi du griežtai priešingu subjekto 
krypsniu vienu ir tuo pat laiku stengės užlaikyti pirmykš- 
čios tvarinijos turinio absoliutumą, tai objektas nepasi- 
dalino sulig šiųdviejų krypsnių, bet savo visumoje pa- 
stojo jųdviejų kovos dalyku, įgavęs savin du priešingu 
stengimusi. Pasilieka padaryti dar vieną žingsnį pirmyn: 
atsiminkim, jog subjektas ir objektas visuomet pasilieka 
esminėje vienybėje, — todėl žemė lygiai kaip buvo kalta 
dangaus angelų puolime, taip ir laisva ir užsipelnanti savo 
prisikėlime. į ' į 

Tokiu būdu tveriamoji evoliucija bus mums supranta- 
ma su viena tik išlyga, būtent jei, neniekindami visai vi- 
satos laisvės, pripažinsim jos savo prisikėlime dalyvavi- 
mą. Žemiau pamatysim, jog tasai dalyvavimas konkrečiai 
apsireiškia kaipo universalių ir individualių pavidalų 
reagavimas, kuriam įvykstant vienijančio stengimosi per- 
galėjimas pastoja dinamiškas, o tuo tarpu Dievas suteikia 
jam statiškosios vienybės pavidalus. Čia išteisinamas ap- 
ribotas Dievo tvėrimo laipsnis, nes šitoksai laisvas Dievo 
apsiribojimas, kaip sakyta, daro aukščiausiąją garbę kaip 
Jam pačiam, taip ir tvarinijai, 

Neiškenčiu šitoj vietoj nepaminėjęs, jog tarp tveria- 
mosios evoliucijos ir Bažnyčios augimo, apie kurį kalba 
bus tam tikroje vietoje, galima pastebėti daugelį mistiš- 
kųjų panašybių. Kaip pirmajame atvejyje Dievas nesu- 
menkino visatos laisvės, taip antrajame — paliko ir Žmo- 
gui laisvę. Net pačios septynios Genezio dienos atmena 
mums tuos tveriančius Bažnyčioje veiksnius, kokiais yra 
septyni sakramentai, o septynios Apokalipsio bažnyčios 
leidžia mums spėti, jog, be savo vietinių dėmių, jos at- 
vaizdino septynius visuotiniosios Bažnyčios augimo laiko- 
tarpius, per kuriuos Dievo palaima mistiškuoju būdu su- 
sijungia su žmogaus veikimu. į 

Pereidamas prie pačios tveriamosios evoliucijos nuo- 
seklumo laikau priederme perspėti gerbiamąjį skaitytoją, 

jog sulig mano prirengiamai programinio rašinio būdo 

ne viskas šiame nuoseklume yra galutinai nusistovėję ir 
jog pavieniuose klausimuose tebegal būti tiesioginių pa- 
klaidų, nes smulkmenų nustatymui reikalingas būtų pla- 
tesnis tyrinėjimas natūrfilosofijos srityje. Tuo tarpu man 
rūpi daugiausiai ne smulkmenos, o aplamos idėjos apie 
visatos darymąsi, iš kurių svarbiausioji paliečia vienybės 
pavidalų teoriją. Šiai pastarajai, sulig mano giliausio įsi- 
tikinimo, lemta suvaidinti artimiausioje ateityje didelę 
rolę. 

Naujausi gamtamokslio išradiniai baigia jau ardę stam- 
bų materializmą. Pagilintas materijos supratimas gamina 
filosofijoj pakraipą, kuri nebegal daugiau besitenkinti 
paviršutiniu pozityvizmu. Iš kitos pusės, vis augantis nau- 
juosiuose amžiuose materiją suvaldyti stengimasis nelei- 
džia irgi nusiraminti atitrauktuoju racionalizmu ar sub- 
jektyviu idealizmu. Girdžiame jau balsus, ieškančius 
tobulesnės, esminės dvasios bei materijos sintezės, girdžia- 
me kai kuriuos bekalbant apie konkretų idealizmą, reli- 
gijinį realizmą, pragmatizmą ir t. p. vardus. Tuo tarpų 
gamtamokslio išradiniai apreiškia tokius materijos pri- 
valumus, apie kuriuos patys gamtininkai nebuvo pirm 
svajoję. Ir kas nuostabu, šie išradiniai žengia materijos 
apdvasinimo krypsniu. O iš kitos pusės, žmogaus psichi- 
koj pastebimi tokie privalumai, kurie apreiškia nepapras- 
tą jos į materiją veikimo galę. Paeiliui užkariauna pilie- 
tiškumo teises gyvuoliškas magnetizmas, hipnotizmas, 
mediumizmas, kurie iš lengvo jungiasi į sistemą, tikusiai 
pavadintą metapsichika. Kol subręs kas naujo, nekantriai 
klausiame: kame gi tiesa? Lauktini artimiausioje ateityje 
įdomiausieji apsireiškimai filosofijos bei mokslo srityse 
nėra dar aiškiai užsibrėžę, bet sulig nurodytu aukščiau 
krypsniu galima jau spėti, jog šie apsireiškimai paaiškins 
mums esminę dvasios bei materijos sintezę. O kadangi to- 
ji sintezė nuošaliniame pasaulyje apsireiškia mums pa- 
vieniuose pavidaluose, tai vienybės pavidalų teorija ir 
privalo mesti ant būvijos SEIoKĄ naujos šviesos spindu- 
lių žiupsnį. 

Paminėjęs apie pasaulinį mokslą, Gebeisiių neprimes- 
ti kelių žodžių apie jojo santykius sų Apreiškimu. 

Bažnyčios mokinama, jog Mozės pasaulio -genezio- ap- 
rašymas yra paties Dievo įkvėptas, todėl mums ne pro ša- 
lį bus paliesti dieviškojo įkvėpimo esmę. š 

Taip vadinamuose įkvėptuosiuose veikaluose nesunku 
pastebėti, jog įkvėpimo forma dažniausiai būna ne ati- 
trauktas samprotavimas ir ne kokybiniai bei kiekybiniai 
apribotas prityrimas, bet skaidrus  betarpis išvydimas, 
pralenkiantis erdvės bei laiko ribas. Įkvėpimo dalykas gal 
būt dvejopas sulig to, ar paliečia jisai prigimtąjį, ar ant- 
prigimtąji pasaulį. Pirmajame atvejyje išvydimas sugau- 
do reales tikrumos formas, neapribojamai skriesdamas per 
laiko amžius ir erdvės tarpus. Antrajame — dalykas atsi- 
eina kitaip. Yra tai regėjimas sielos akimis, nes antpri- 
gimtas pasaulis kaipo toksai kokybiniai skiriasi nuo mūsų 
pasaulio ir todėl negal išsitiesti prigimtosios tvarkos ri- 
bose, kaip irgi negal būt įdėmnai išreiškiamas regimais 
ženklais. Tokiam įkvėpimui išreikšti neišvengiamai pri- 
sieina naudotis simboliais, - kurie atitinka antprigimtoms 
tikrybėms ir jų santykiams ir kurie tokiu būdu per pa- 
našybes nurodo mums aukštesnes tiesas. Dažniausiai šžių- 
dviejų rūšių išvydimai organiškai jungiasi, nes pats įkvė- 
pimas ir yra fenomenalis abiejų  tvarkų susijungimas. 
Įkvėptasis subjektas. išsineria iš erdvės bei laiko žaban- 

gų ir, paskendęs dieviškame pasaulyje, išgauna iš amži- 
nybės jos paslaptis ir betarpiai, sub specie aeternitatis Š 
išvysta ištisą amžių EUS, ir neišmatuojamus erdvės tar- 
pus. 

Žinoma, įkvėpimo įtampa gal būti įvairi, ir nuo to pri- 
eina jojo platumas. Pavyzdžiui, Mozės įkvėpimas yra iš- 
skirtinai platus. Jo žvilgsnis pasiekia net pačią tvėrimo 
pradžią. Jisai regi pirmąją materiją, paguldytą chaoso 
bedugnėje; jaučia Dievo Dvasios sujudinimą; yra šviesos 
sutvėrimo liudytoju; mato, kaip iš lengvo iš beformės 
materijos išsirutulioja mūsų žemė, kaip ji papuošiama 
augmenijos ir apgyvendinama gyvijos; siekia toliau uni- 
versaliai individualio žmogaus suivėrimą; regi sielos aki- 
mis nepaprastą, suteiktą jam palaimą; mato stebėtiną jojo 
valdžią prigimtajame pasaulyje. Čia susipina jau: dviejų 
rūšių išvydimai: mistiškai-realiai simboliai jungiasi su 

mūsų pasaulio tikruma. Mozė žengia pirmyn — jaučia jau 
'pagundinimo galybę; liudija apie pirmojo žmogaus puo- 
limą ir vėl skaidriai numato tik rūsčią mūsų tikrumą. 

"Mozės regėjimas taip yra betarpis ir aiškus, kad jisai 
pirm keleto tūkstančių metų nesvyruodamas skelbia anks- 
tybesnį šviesos sutvėrimą negu saulės ir paskesnį šios 
pastarosios susiformavimą negu pačios .žemės. Pažinę 
maždaug šviesos prigimtį, mes jau žinome, jog saulė, kai- 
po tokia, nėra ypatingu. jos šaltiniu. Supratę bent kiek 
pavienių pasaulių rutuliojimąsi, mes jau neabejojame, 
jog žemė yra ankstybesnė už saulę formacijos žvilgsniu, 
nes jinai toli gražu seniai yra buvusi tokiame stovyje, 
kokiam tik dabar yra pati saulė. O kaip lengva buvo pri- 
kišti išmintingajam vyrui tiesiog nenuoseklumą, tuo tar: 
pu kad, remiantis regėjimo konkretumu, laikinis nuosek- 
lumas jo aprašyme yra tiek išlaikytas, kad įgauname vi- 
sai aiškų įsivaizdinimą apie įvykusius apsupančioj žemę 
atmosferoj pažangos apsireiškimus. Kadangi moksliškas 
šių apsireiškimų patvirtinimas yra gana sunkus, tai dar 
ne „viskas juose galutinai paaiškėjo, bet mes dabar jau 
nebijome apsivilti ir kantriai galime laukti naujųjų moks- 
lo išradinių, nes a posteriori? esame įsitikrinę, jog tai, kas 
paviršutiniam žvilgsniui gal išrodyti Apreiškime nenuo- 
seklybe ar net naivybe, slepia savyje tokias tiesas, prie 
kurių numanymo mes nesame dar priaugę. 

O kokį įdomų pamokinimą gal mums suteikti pats 
įkvėpimo faktas. JT 

Religiškam žmogui nesunku šį faktą pripažinti, nes jis 
žino, jog Dievas, kaipo absoliutas, nėra žmogui metafiziš- 
kai ir doriškai nuošalinė esybė, o, nebūdamas tuo pat lai- 
ku suvaržytas erdvės ir laiko būtinumo, Jisai gal paliuo- 
suoti žmogų nuo šiųdviejų ryšių artimesnio susijungimo 
akte, kurį ir vadiname įkvėpimu. Čia klausiame filosofi- 
jos, kaip tai gal atsitikti; pridėsiu — tos filosofijos, kuri 
mažiausiai buvo ir yra palinkusi įkvėpimo prigimtį ty- 
rinėti. is 

Jau senobiniai filosofai, gvildendami erdvės bei laiko 
sąvokas, užčiuopdavo jose kai kurias ypatybes, nurodan- 
čias tokius šiųdviejų sąvokų objekto privalumus, kurie 

liepdavo ieškoti amžinybėje tikrybės, kitokios negu mū- 
siškė. Pastaraisiais laikais, pradedant nuo Kanto ir bai- 
giant Bergsonu, kritiškojoje filosofijoj apsireiškia dar 
aiškiau pakraipa, palinkusi matyti erdvėje ir laike vienat 
fenomenalius tikrumos apsireiškimus, o ne metafiziškus 
būvijos privalumus. Visi minėtieji filosofai deda filosofiš- 
kąjį dieviškojo įkvėpimo pagrindą, kitąkart patys apie 
tai nežinodami. Tai, ką turėjau jau progą pavadinti pri- 
gimtuoju apreiškimu, visuomet glūdi prigimtojoje žinijo- 
je kaipo jos ratio !“, ir tai dėlei tos priežasties, kad „re- 
gimieji daiktai pastojo iš neregimųjų“. Kaip sakyta, pir- 
mavaizdžių šešėliai krinta ant visos tvarinijos, ir mes 
turėsim dar daug progų susekti vienatinės Išminties pa- 
našybės trejopuose kultūros apsireiškimuose, 0 tuo tarpu 
pasakysit, kame, be krikščionybės, rasit didesnį užsitikė- 
jimą prigimtąja žinija, kieno kito Dievas pavadintas vi- 
sokios žinijos Dievu ir dar dėlei tos priežasties, jog tai 
Jojo Išminties atspindys žiba žmogaus proto iškilmingu- 
me. 
Grįždamas prie tveriamosios evoliucijos, turiu pažy- 
mėti, jog Mozė sulig įkvėpimo prigimties sekdavo, taip 
sakant, matomąjį jos nuoseklumą, kame jis atskirdavo 
septynius laikotarpius; ypatinga dar yra tai, jog iš pra- 
džios jis keliais įkvėptais žvilgsniais prabėga visą visatą 
iš krašto į kraštą, o paskui, atsidūręs ant mūsų planetos 
kietžemės, aprašo tveriamąją evoliuciją vienat iš mūsų 
žemiškos perspektyvos. Mums gi patogiau bus sekti tve- 
riamojoje evoliucijoje priežastingą nuoseklumą, kuris ski- 
riasi nuo pirmojo nuoseklumo savo išeigos matymo pa- 
matu, bet nei kiek jam neprieštarauja. Pasistengsim dargi; 
nesusiaurindami tveriamosios evoliucijos mūsų žemiškuo- 
ju horizontu, pratęsti ją ant visos visatos, kad taip va- 
dinamas geocentrizmo klausimas įgautų prideramą sau 
išaiškinimą. 
Visa, kas buvo sutverta, pirm buvo buvę vien galėje 
(in potentia), o paskui tik Dieviškuoju fiat pastojo veiks- 
me (in actu). Visas, kas yra veiksme, visuomet buvo ga- 
lėje; bet ne visas, kas buvo galėje, visuomet buvo veiks- 
me, nes kitaip turėtumėm pripažinti tvarinijos amžinumą, 
kas prieštarautų visiems aukščiau išdėstytiems samprota- 

vimams apie jos santykius su absoliutu. Dievo tvėrimas ir 
yra iškėlimas veiksme to, kas pirm buvo tik galėje. Tuo 
būdu galė bei veiksmas yra du sudarančiu metafiziškąjį 
būvį elementu. Sakau — metafiziškąjį, nes pirmykštis tva- 
rinijos stovis nebuvo turėjęs jokių fiziškųjų privalumų. 
Kaip pamatysime žemiau, materija siauroje prasmėje ir 
taipogi erdvė bei laikas yra vienat fenomenalės tvarinijos 
puolimo pasekmė ir, jei aukščiau kalbėta apie Dieviškąją 
Išmintį kaipo apie amžinąjį materijos šaltinį arba apie 
žemę plačioje prasmėje kaipo apie pirmykščios tvarini- 
jos materiją, tai materijos sąvoka šiuose dviejuose atve- 
juose buvo pavartota plačiausioje prasmėjeę objektyviai 
dalyko esmei, arba jo turiniui, išreikšti. Statydinimas prie- 
šais tokioje prasmėje materijos ir formos, kaipo objekto 
bei subjekto, nesuteikia dar materijos sąvokai jokių fi- 
ziškųjų privalumų. Teisybė, šios trijų rūšių materijos są- 
vokos visos genetiškai rišasi viena su kita, nes Dievo 
Išmintis, arba amžinosios materijos šaltinis, buvo pirma- 
vaizdžiu tvarinijos materijos, arba žemės, o žemė, tva- 
rinijai puolus, pastojo pirmoji materija fiziškoje šios są- 
vokos prasmėje. 

Išdėstyton tveriamojon ėvoliucijon žmogus buvo in- 
trauktas kaipo aukščiausioji prigimtoji esybė, bet visai 
nebuvo dar judinami esminiai jojo privalumai. Tuo tar- 
pu, atidžiai juos tyrinėjant, nebegalima nepatėmyti žmo- 
gaus prigimtyje vieno pamatinio, didžiai nujaučiamo prieš- 
taravimo. Yra tai gretimas joje formalio žmogaus proto 
bei valios absoliutumo sanbuvimas su materialiu žmogaus 
kūno apribotumu. Šioji žmogaus ypatybė neleidžia jam 
kuomet nors nusiraminti buvimu prigimtosios tvarkos ri- 
bose ir sudaro giliausią sąmoningo jo gyvenimo tragedi- 


jų žmogaus dvasios problemų. 

Jei, paėmę talkon istoriją, filosofiją, dailę, religiją, 
žvilgtelėsim amžių gilumon, o paskui pereisim mintimi iš- 
ilgai ir įkypai mūsų žemės, tai turėsim būtinai įsitikinti, 
jog minėtas prieštaravimas esąs neužginčijamas faktas. 

Šitasai faktas yra dideliai stiprus argumentas už tai, 
jog esminiai žmogaus privalumai nėra išsivystę evoliuci- 
niu keliu, nes tarp proto ir iracionalybės, tarp laisvės ir 

nelaisvės negal būti trečio stovio: esama čia skirtumo 
kokybinio, o ne kiekybinio. Protas bei laisvė potencialiai 
yra neapribojamu, formaliai juodu vB užlaiko ab. 
soliutumo dėmę. 

Prie jųdviejų pridėkim dar emikišsimė geismą. Pa- 
matinis. žmogaus prigimties prieštaravimas apsireiškia čia 
net dar stipriau negu prote ir valioje. Pastaruoju tarnauja 
svarbiausiais individualiam apsisprendimui veiksniais; ap- 
sisprendusi gi individualybė pirm visa ko geidžia nemir- 
tingumo, t. y. nesibaigiančio asmeniškojo buvimo. Tuo 
tarpu prigimtoje tikrumoje tasai geismas teranda vien ge- 
ležinį mirtingumo dėsnį. 

Minėtieji trys žmogaus dvasios privalumai yra priežas- 
tingai surišti su viens kitu. Protas logiškame savo išsi- 
plėtime reikalauja laisvės, kaipo savo nuoseklybės, o pro- 
tas ir laisvė kartu reikalauja nemirtingumo. Tiktai pro- 
tingai esybei pridera laisvė, ir tuo pat laiku vien protin- 
goji bei laisvoji esybė užsitarnauja nemirtingumo, 

Numatę, jog žmogaus esmei privalus yra formos abso- 
liutumas draug su materijos niekingumu, ir būdami įsiti- 
kinę, įog žmogų sutvėrė Dievas, klausiamės, nejaugi tai 
Jis galėjo įkurti ŽEOBAS prigimtyje šią skausmingiausią 
tragediją. 

Nuvokti jos priežastį —tai reiškia irgi atspėti, kame 
ieškoti išganymo. Juk išgydyti ligą tegalima tik pažinus 
josios priežastį. 

Dievui tveriant; kaip sakyta, vienintelis pirmavaizdis 
tėra -Dieviškoji Išmintis. Todėl pirmykštis tvarinijos stovis 
buvo nesudarkytas Jojo paveikslas ir panašybė. Bet, ei- 
nant tveriamajai evoliucijai, Dievas tverdavo tik tuos vie-- 
nybės pavidalus, prie kurių buvo prisirengusi visatos dir- 
va. Taigi ir pirmavaizdžių atspindys šituose tarpiniuose 
laiptuose buvo dalinis, labai netobulas ir sunkiai susiekia- 
mas. Ir tik žmogus, anot Šventraščio, įgauna aiškią Dievo 
panašybės dėmę sulig Jojo žodžių: „Sutverkim žmogų. į 
mūsų paveikslą ir panašumą“. ; 

Aprašomas Šventraštyje žmogaus sutvėrimas įvyko ne- 
paprastame iškilmingume, nes čia turėjo apsireikšti ypatin- 
gu būdu Dieviškoji Išmintis. Užsimanęs, tveriamajai evoliu- 
cijai besibaigiant, sutverti Žmogų, Dievas iš pradžios lyg 


86 


apmąsto nuo amžių Jame pačiame užlaikomą pirmavaizdį ir 
kartu paskiria būsiantį žmogų visai tvarinijai valdyti. Taigi 
žmogus turėjo atvaizdinti Dievo panašybę ne tik buvimu, 
bet ir veikimu („Non solum in esse, sed eliam in agere“ — 
šv. Tomas Akvinietis). :-Asmeniškas nemirtingumas daro 
žmogų substancialiai (in esse), o protas bei laisvoji valia — 
fenomenaliai (in agere) panašų į Amžinąjį ir Visa galintį 
Dievą. Todėl, esant sutvertam žmogui, tveriamoji evoliu- 
Cija nustojo savo prasmės, o Dievas, pavedęs tolimesnį 
rinktinį visatos darbą žmogui, galėjo ilsėtis. 

Eet nejaugi šitam didžiam ir prakilniam uždaviniui 
įvykdinti buvo paskirtas tasai silpnaprotis ir silpnavalis, 
paklusęs visiems gamtos dėsniams ir mirštantis žmogus, 
kurį mes randame kasdieniniame prityrime? 

Kaip sakyta, protas, laisvoji valia ir asmeniškas nemir- 
tingumas, kaipo tokie, nepriklauso evoliucijai paprastoj 
prasmėj; tverdamas juos, Dievas tvėrė kokybiniai naujas 
ir besąlygines vertybes ir todėl sulig savo prigimties tu- 
Tėjo įteikti juos žmogui pirmykščiai visiškoje galėje ir 
nesudarkytame skaistume. Tiktai tokiu būdu tegalima su- 
prasti aiškų dieviškąjį panašumą pirmutiniame žmoguje 
ir pripažinti jame galę įvykdinti būvijoj harmoniją tar- 
pininkaujant tarp Dievo ir netobulos visatos. Ačiū žmo- 
gaus sutvėrimui visuotinoji pažanga galėjo pasiekti aukš- 
čiausį prigimtosios tvarkos laiptą, kame dangus bei žemė 
turėjo susipinti puikiausion: harmonijon, Šventraščio va- 
dinamon rojumi. į 

Žemės rojus... Kaip nuostabiai skamba tas vardas 
XX-metašimčio žmogaus lūpose? O tuo tarpu kiek daug 
turiningos prasmės ir gyvosios reikšmės paslėpta šioje 
sąvokoje! Visos senobės tautos užlaikė nors neaiškų pa- 
davimą apie aukso amžių. Kiekvienas žmogus taip ar šiaip 
liūliuoja savo sieloj svajonę -apie gyvybę ir laimę; o drą- 
sūs svajotojai, kovotojai už šviesesnę ateitį, pina idilišką 
vaizdą apie būsiančią žemės harmoniją; ir net pats t. v. 
pozityviškas paveikslas, taip didžiai geidžiąs vengti iliu- 
zijų, kartais pasiduoda gyvenimo bangoms ir drįsta sva- 
joti apie mirties ir kitų nelaimių apgalėjimą. Nors dau- 
guma bijo aiškiai šitą klausimą pastatyti, tačiaus nujau- 
čiamas yra didelis jojo aktualumas. Vieni mato palaimą 

praėjusių amžių apytamsėje, taip sakant, gamtos globoje, 
kiti vėl nukreipia savo žvilgsnį į ateitį ir manosi regį be- 
siartinančią laisvės viešpatystę, kurion tebeliko dar pada- 
ryti vieną šoksnį iš ekonomiškosios būtinumos. Nors ne 
visų pripažinoma, bet visų instinktyviai nujaučiama, jog 
pažanga be pradžios ir pabaigos yra visiškoji beprasmė, 
yra tai grynas apmaudas — stengimasis tuštumon, o tuo 
tarpu sutaikinti ir priežastingai surišti pažangos pradžią 
su josios pabaiga tepajėgia vienut krikščioniškoji escha- 
tologija. 

Šventraščio -rojaus aprašyme paslėpta tūriningos pras- 
mės nesulyginant daugiau, negu paprastai manoma. Čia 
tarsi naivioje formoje ir paprasčiausiuose sakiniuose glū- 
dėte glūdo giliausios tiesos, kurios suvokiamos yra pas- 
kiau negu daugelis kitų Šventraščio tiesų. Taigi, .pasirem- 
dami Šventraščio aprašymu, pasistengsime išrišti rojaus 
problemą bent aplamai, nes, kaip pamatysime, nuo šios 
ligijos ir bažnyčios, bet irgi kultūros. 

Pirm visa ko svarbu nustatyti tai, kaip suprasti apra- 
šomus Šventraštyje daiktus ir nusidavimus, rojų palie- 
čiančius. 

Matosi, jog šiame klausime teisingiausiai bus taikin- 
tis prie įkvėpimo prigimties, Jei dieviškasis įkvėpimas la- 
bai dažnai esti, taip sakant, išsigamtinimas, tai yra išsi- 
nėrimas iš erdvės bei laiko žabangų į dieviškąjį pasaulį, 
tai betarpiškas išvydimas sub specie Gdeternilatis privalo 
būti visai paprasta įkvėpimo forma. Prigimtųjų daiktų iš- 
vydimas dažnai yra tas pats matymas, pralenkiantis tik 
erdvės bei laiko ribas; tuo tarpu išvydimas viršprigimtųjų 
dalykų esti regėjimas sielos akimis, dažniausiai simbo- 
liškai materializuojamas prigimtųjų daiktų pavidalais. Ka- 
dangi įkvėpimas yra fenomenalis viršprigimtos ir prigim- 
tosios srities susijungimas ir jo turiniu paprastai būna 
Dievo bei tvarinijos santykiai, tai daugiausiai šiųdviejų 

rūšių išvydimai organiškai susipina, Pastaroji išvada ypač 
taikintina yra prie Šventraščio rojaus ir apskritai pirmu- 
tinio žmogaus aprašymo, pirma, dėl to, kad, anot pirmykš- 
čiai užbrėžto tveriamosios evoliucijos plano, žmogus tu- 
rėjo jungti visatą su Dievu, ir antra, kad rojinis palaimin- 

go Žmogaus stovis buvo buvęs kokybiniai kitoks negu 
dabartinė mūsų tikruma. 

Aišku, jog viršprigimtoji tikrybė negal sutilpti pri- 
gimtosios tvarkos ribose, negal net būti įdėmnai ir visiš- 
kai išreiškiama regimais ženklais arba simboliais. Įsitiki- 
nus, jog pirmajame žmoguje buvo sutaikinti ypatingu bū- 
du viršprigimtoji palaima su prigimtojo būvio tikrumu, 
reik mokėti atskirti Šventraščio aprašyme tikrai realės jo- 
jo buvimo formos nuo tų simboliškųjų reiškinių, kurie 
tik per panašybes apreiškia aukštesnę, viršprigimtąją 
žmogaus esmę. Įsivaizdindami regimąjį jų apvalkalą, ne- 
begalime apčiumpamai numatyti nuosavą panašybių turi- 
nį, tačiaus, pasiremdami panašybėmis, pajėgiame prieiti 
prie simbolių reikšmės supratimo. Pavyzdžiui, kalbai už- 
ėjus apie gero ir blogo pažinimo medį, mūsų vaidentuvė 
tuoj prikiša jam esminius medžio privalumus, tuo tarpu 
nebegalime sau įsivaizdinti jį su privalumais, kurie tėra 
tik atitrauktos idėjos apie gero ir blogo pažinimą, vienok 
neprivalome nei kiek abejoti, jog šitas medis, arba, tik- 
xiau sakant, atitinkantis šiai panašybei daiktas, turėjo vi- 
sai realią reikšmę žmogui puolant. 

Šias prirengiamąsias pastabas turime laikyti omenėje, 
sekdami Mozei įkvėptuosius rojaus vaizdus. 

Jau vienkart pažymėta, jog žmogaus, kaipo Dievo pa- 
našybės, sutvėrimas Šventraščio aprašomas su nepapras- 
tai iškilminga gale ir reikšme: Aptaręs Dievo sumanymą, 
Šventraštis sako: „Ir sutvėrė Dievas žmogų į savo pa- 
veikslą — į Dievo paveikslą sutvėrė jįjį: vyrą bei moterį 
padarė Jisai" (Gen 1, 27). Palyginus šiąjį apskritą žmogaus 
sutvėrimo aprašymą su padėtąja sekančiame skyriuje jo 
specifikacija, nesunku patėmyti, jog žmogystės idėja, ku- 
ri buvo Dievo tveriamai įvykdinta, neturėjo savyje nei 
kiek priepuolingumo.: Tuo tarpu individualis josios įkū- 
nijimas lyg ir įvyko prisitaikinant prie žemiškosios sri- 
ties aplinkybių: „Sudarė tad' Viešpats Dievas žmogų iš 
žemės molio ir įkvėpė jo veidan gyvybės kvapą, ir sto- 
josi žmogus ing dušią gyvąją“ (Gen 2, 7); ir paskui: „Bet 
nebuvo dar Adomui atsiradęs pagelbininkas, į jį panašus 
(20).— Nuleidė tad' Viešpats Dievas gilų miegą ant -Ado- 

mo ir, jam užsnūdus, išėmė iš jo vieną šonkaulį, ir pa- 
darė kūnu aplink jį (21)— Ir padarė Viešpats Dievas iš 
šonkaulio, ką buvo paėmęs iš Adomo, moterį ir nuvedė 
ją pas Adomą (22),.—1Ir tarė Adomas: Tatai nūn yra 
kaulas iš mano kaulų, kūnas iš mano kūno: tąją vadins 
vyriškė, nes ji iš vyro paimta yra“ (Gen 2, 23).-— Nustatę 
aplamą tveriamosios evoliucijos planą ir įsitikinę, jog 
žmogaus. sutvėrimas įvyko pirmykščiai visiškoje galėje, 
pasistengsime racionaliai suvokti, kas us nurody- 
tas skirtumas. 

Anot pirmykščio dieviškojo plano, du buvo svarbiau- 
siu žmogaus privalumu — nesudarkytas Dievo paveikslas 
ir šito pasekmė — neapribojamai galingas tvarinijos val- 
dymas pagal Dievo valią. Tuo tarpu, kad du nurodytu pri- 
valumu nebūtų tuščiais garsais, reikalingi buvo dvi sąly- 
gi: pirma, žmogaus būvio pilnumas, kaipo realė esybinio 
būvijos suvienijimo forma, ir, antra, visiškai individua- 
lis šio universalumo apsireiškimas prigimtoje valstybėje. 
Pirmoji sąlyga buvo pasiekiama ačiū visatos vėlei sutei- 
kimui žmogystės pavidalo, o antroji — ačiū sutvėrimui 
individualio žmogaus, savo turiniu adekvato visuotinajam 
žmogystės pavidalui. Sutaikintas visatos vėlės ir indivi- 
dualio žmogaus veikimas bei veikimasis pajėgia ks vi- 
satoj harmoniją. 

Tiktai' per žmogaus protą visatos vėlė visiškai piarės 
gia ir laisvoje žmogaus valioje. įgauna galę valdyti visatą 
pagal žmogiškąjį paskyrimą. Tuo pat. laiku individualis 
žmogus tebeturi per visatos vėlę neapribojamo pažinimo 
ir laisvojo veikimo galę. Ir dabar, pirmykščiam skaistu-. 
mui esant sudarkytam, žmogaus buvimas ir veikimas ačiū 
visuotinajam žmogystės pavidalu potencialiai nėra ap- 
riboti erdvės ir laiko. Bet rojuje šitasai neapribotumas bu- 
vo buvęs ne vien potencialis, bet ir veiksminis. Tuomet 
žmogus buvo apdovanotas nepaprasta palaima, nes dėlei 
savo neiškraipytos protingos ir laisvos prigimties žmogus 
džiaugėsi visišku prie Dievo artimumu. Skaisčia siela žmo- 
gus turėjo skaidrų protą. Regimieji ženklai buvo jam per- 

matomi. Sutvertieji pavidalai nurodydavo jam tas Am- 
žinosios Išminties idėjas, kurios yra buvusios tvarinijos 

pirmavaizdžiais. Neaptemęs žmogaus žvilgsnis visur iš- 
vysdavo dieviškąsias Sutvėrėjo dėmes. Žmogaus protas 
vaikščiojo tik tais takais, kuriuosna įspausti buvo aukš- 
čiausios Išminties pėdsakai. Taigi žmogus ne tik betarpiš- 
kai regėjo Dievo veidą, bet irgi pažindavo Jojo Išmin- 
ties atspindžius tvarinijoj, kurią vėlei -sutaikinti su jos 
pirmavaizdžiais buvo didis jo uždavinys. - 

Iš čia ėmė savo pradžią nepaprasta valdžia, kuria pa- 
sinaudodamas žmogus dalino vardus visiems gyvijos pa- 
vidalams. Teikdinti vardus — tai reiškia apspręsti visos 
gyvijos esmę savo valios turiniu. Žmogus buvo sutvertas 
kaipo tveriamosios evoliucijos apvainikavimas, todėl ji- 
sai turėjo sąmoningai. pažinti visuotinosios pažangos tiks- 
lą ir vykinti jį su pagalbos dieviškosios palaimos arba, 
pasakius anot Šventraščio, maitindamasis vaisiais nuo gy- 
vybės medžio. Ir kadangi galutina ir visiškoji gerovė te- 
gal būti absoliutas Dievas, tai Žmogaus valia laisvai krei- 
pėsi prie Jojo, kaipo prie vienat geistino tikslo. Pasilik-- 
damas su Dievu santaikoj, žmogus turėjo galę didinti sa- 
vo įtekmę visatoj ir rišti-ją vis tobulesnėn vienybėn. 

Kalbai užėjus apie šią pasidauginančią žmogaus įtėk- 
mę, reik atsiminti, jog vienatinis pagal tveriamąją idėją. 
žmogus buvo sutvertas dviejose žmogystose: „Ir sutvėrė 
Dievas žmogų į savo paveikslą — Į Dievo paveikslą su- 
tvėrė jįjį: vyrą bei moterį padarė juos (27). Ir palaimi- 
no juos Dievas ir tarė jiems: veiskitės. ir dauginkitės ir. 
pripildykit žemę, ir suvaldykit jąją, ir viešpataukit jūrų 
žuvims ir dangaus RAL ir t visokiam žvėriui po že- 
mę“ (iš Gen 1). . 

Kaip suprasti tasai Dievo Isa leikndė, Akdias: 5aė 
tuomet, kuomet jo gyvenime nebuvo dar atsakančių ly- 
tiškajam būdui dauginimosi sąlygų? Prie šito klausimo 
laiku atitinkančiomis panašybėmis. 

Jau vienkart Dievo esybėje skyrėme objektą bei-sub- 
jektą, taip sakant, asmeniškąją galę.ir pozityvią esmę. 
Subjektas substancialiai yra ankstybesnis už objektą ir 
tuo pat laiku niekuomet nėra buvęs be savo objekto pil-- 
nybės, todėl, nors ypatingas subjekto privalumas yra 

aktyvumas, o objekto — pasyvumas,:' nebegalima pasaky- 
ti, jog subjektas yra tik aktyvus, o objektas — tik pasy- 
vus; tokiu pat būdu, nors vienumas priguli pirmykščiai 
šubjektui, turime pripažinti, jog ir objektas, niekuomet 
neatskirtas nuo subjekto, tebeturi kaipo savo nuosavą 
ypatybę esmės vienumą. Analizuojant panašiai adekva- 
čių subjekto bei objekto sąvokas, galima Dieve, kaipo 
Amžinojoje Esybėje, racionaliai atskirti trejetą asmenų, 
kurie vieną ir tą pačią esmę užlaiko savyje trejopais bū- 
dais. Šių trijų asmenų veikimosi yra dieviškojo buvimo 
ir veikimo pagrindas. Pavyzdžiui, pirmasis asmuo, pats 
Dievas-Tėvas, apreiškia savo esmę Žodyje arba antraja- 
me asmenyje; tuo tarpu objektyvi dievystės esmė, pasta- 
rajame apreiškiama, yra Išmintis, kuri, būdama tvarini- 
jos pirmavaizdis, kartu yra taipogi tveriančioji galybė. 
„Visi daiktai per jį (Žodį) daryti yra, o be Jo niekas nėra 
daryta, kas daryta yra. Jame buvo gyvybė, o gyvybė bu- 
vo šviesybė žmonių" (Jn 1, 3—4). . 

Pirmykščiai vienatinė tvarinija įgavo nuo Dievo būvio 
pilnumą, kuris apsireiškė esminėje vienybėje subjektyvio 
ir aktyvio gaivalo — dangaus su objektyviu ir pasyviu 
gaivalu — žeme. Šioji dangaus ir žemės vienybė Dieviš- 
kosios Trejybės pavėsyje atvaizdino trejeto asmenų pa- 
našybes, nes vienatinė jos esmė apsireiškia trejopuose 
vienybės pavidaluose, kuriais tėra gėrybė, tiesa ir gro- 
žybė objektyviąja šių sąvokų prasme tariant. Dangaus 
ir žemės lygsvara prigulėjo nuo tvarinijos santaikos su 
Dievu; pastarosios netekus, tvarinijos subjekto ir objekto 
ryšiai nesulyginamai susilpnėjo ir gėrybės, tiesos ir gro- 
žybės paveikslai liko sudarkyti. 

Galop vienintelis Dievas, tveriąs paveikslą — viena- 
tinį Žmogų, suteikia jam būvio pilnumą, taigi — sub- 
jektyvią galę ir objektyvią esmę: „vyrą bei moterį 
padaro juos“. Vyro, kaipo aktyvio gaivalo, ir moters, 
kaipo pasyvio 'gaivalo, vienybė buvo žmogui vaisingo 
būvijos valdymo sąlyga, nes ankštoje jųdviejų vienybėje 

juodu tegalėjo padauginti savo įtekmę į visatos gyve- 
nimą: „veiskitės ir dauginkitės ir pripildykit Žemę, ir su- 
valdykit jąją“. Atsiminus, jog pastarieji žodžiai išreiškia 


92 


aplamais bruožais tikslą, kurio dėlei buvo sutvertas žmo- 
gus, visai dar nereik suprasti, kad ankstybas Dievo įsa- 
kymas tegalėjo būti vykinamas vien fiziologiškojo gim- 
dymosi keliu. Pereidami net prie žmogystės individuali- 
zacijos Adomo ir Ievos asmenyse, turime pripažinti, jog 
taikinimas prie rojinio jųdviejų stovio dviejų lyčių san- 
tykių, kaip jie mums pažįstami iš mūsų tikrumos, nebūtų 
teisingas, nes, prieš žmogui nupuolant, jo esybės prigim- 
tis kokybiniai buvo kitokia negu mūsiškė, nors, kaip jau 
anksčiau sakyta, individualizuotas žmogaus buvimas tu- 
zėjo būti ne alegoriškas, bet visai realis. Ir kadangi uni- 
versalis žmogus idealiai riša vyriškąjį bei moteriškąjį gai- 
valus, tai ir jo individualiai adekvatus prigimtoje srityje 
apsireiškimas turėjo tobulai vienyti šiuodu gaivalu, ir iš 
tikro Šventraštis iškalbingai paprasto gyvenimo žodžiais 
pabraukia šią tiesą: „Ir tarė Adomas: Tatai nūn yra kau- 
las iš mano kaulų, kūnas iš mano kūno: tąją vadino vy- 
riškė, nes ji-iš vyro paimta yra.. Todėl pames vyras savo 
tėvą ir motiną ir susijungs su savo žmona, ir bus dviese 
viename kūne" (Gen 2, 23—24). Taigi mes turime pripa- 
žinti, jog Adomo ir Ievos vienybė buvo ant tiek ankšta, 
kad paminėtas Šventraštyje vienas jųdviejų kūnas turėjo 
ne perdedamąją prasmę, bet visai tikrą reikšmę. 

Jei prie viso, kas aukščiau apie pirmąjį Žmogų sa- 
kyta, primesime dar vieną jojo ypatybę, būtent Švent- 
raščio aiškiai pažymimą pirmykštį žmogaus nemirtingu- 
mą, kas veržiasi kaipo būtina išvada iš visų padarytų tvir- 
tinimų, tai negalėsime savęs nepasiklausti, kaip galėjo 
įvykti šitokio Žmogaus sutvėrimas prigimtajame mūsų pa- 
saulyje. Tačiaus veikiai turėsime numanyti, jog šitam 
klausimui negalima išrišamai atsakyti, o pasiseka jį tik 
sąmoningai prašalinti. 

Iki šiol stengėmės prirodyti, jog Žmogus buvo pir- 
mykščiai sutvertas visiškoje galėje ir skaistume, jog žmo- 
gystė pastojo ne tik esybine būvijos vienybe, bet irgi 
įgavo nuo Dievo visai individualį pavidalą; sakėme, jog 
kaip universalis, taip ir. individualis žmogus susidėdavo 
iš dviejų ypatingu būdu surištų gaivalų — vyriškojo ir 
moteriškojo ir jog jųdviejų vienybė buvo būtina žmogaus 

uždavinio išpildymui sąlyga; galop pridūrėme, jog pir- 
mykščiam Žmogui privalus buvo kūno nemirtingumas. 
"Visur norėjome nurodyti, jog tasai viskas galėjo ir tu- 
rėjo atsitikti, bet paklausę savęs, kaip tai galėjo būti, 
atsakysime: visi mūsų dabartiniai jautuliai yra pritaikinti 
prie tikrumos kokybiniai kitokios, negu rojinė, ir todėl 
realiai įsivaizduoti esminius rojaus privalumus mes ne- 
bepajėgiame, o spėlioti apie tikrai konkrečias jo formas 
-būtų gana bergždžias darbas". | | 

“ Kad pabaigus gvildenti rojaus klausimą, liko dar iš- 
aiškinti nupuolimo faktą ir įojo pasekmes. 

Mes esame įsitikinę, jog žmogaus esybė, kaip ją ran- 
dame tikrumoje, susideda iš kūno ir vėlės, kuriedvi pir- 
mapradi kartu tveria vienatinį žmogaus asmenį. Vėlė 
vienija daugelį kūno elementų ir todėl, kaip jau vienkart 
pažymėta, būdama vienybės pavidalū, nebegal būti ma- 
terialė. Materialis tėra tik kūnas, sutvertas iš materialės 
pasaulio srities, kurioje atsieina žmogaus gyvenimas. Gy- 
venimas ir vadinas vienybės pavidalas arba vėlės veiki- 
mas materialiame kūne. Kaip tik vienybės pavidalas nu- 
stoja valdęs materiją, atsieina kūno ir vėlės persiskyri- 
mas, arba mirtis. Žemesnieji už žmogų pavidalai, atsisky- 
I1ę nuo savo kūnų-materijos, nustoja individualumo ir, 
nors jų energija objektyviai nebedingsta, jie tirpsta vi- 


* * Tačiaus suprantu, jog tvirtinimas, kad tai buvo, nuo klausimo, 
kaip tai buvo, nėra visiškai atskiriamas. Ypatingam žingeidumui pa- 
tenkinti tegalėčiau tik padaryti vieną didžiai sąlyginę iliustraciją iš 
metapsichikos srities. Tarp mediumizmo apsireiškimų žinoma yra t. v. 
materializacija, kurios esmę galima aiškinti sekančiu būdu. Įpuolęs ka- 
talepsijon mediumo kūnas nustoja kongruencijos su savo pavidalu; tuo 
tarpu pastarasis, netekęs pastovumo formos, darosi nesulyginamai pri- 
einamesniu dalyvaujančių eksperimente asmenų įtekmėms: jam it veid- 
rodyje atsispindi visi eksperimentininkų pavidalų gyvavimai; bet, iš 
kitos pusės, mediumo pavidalas. pradeda veikti į aplinkinį tarpą ir į 
eksperimentininkų kūnus. Sulig papratimo jisai stengiasi organizuoti 
materiją, kas ir apsireiškia materializacijos formoje. Mediumo pavidalas 
tveriasi sau atskirą kūną iš kūnų visų dalyvaujančių asmenų, ir tokiu 
būdu įvyksta fenomenalė psichiškoji bei kūniškoji vienybė. Atsiminus 
nepaprastą pirmojo žmogaus skaistumą ir galę ir jojo individualį apsi- 
reiškimą, adekvatų visuotinajam žmogystės pavidalui, galima sau Nors 
mažumą įsivaizdinti pastoviai organizuojąs pirmojo žmogaus rolę Ir 
vienybę. 1 2 . 

suotiniojo pavidalo vienodume. Tik laisvoji žmogaus va- 
lia, turiningai proto apsprendžiama, yra būtina asmeniš- 
kojo nemirtingumo sąlyga. Žmogaus pavidalas, t. y. jo 
vėlė, persiskyrusi su kūnu, nebetirpsta, o dar užlaiko in- 
dividualį savo apsisprendimą. 

Pirmykščiame žmoguje, apdovanotame nepaprasta pa- 
laima, vienybės pavidalas turėjo irgi nepaprastą galę val- 
dyti materialę žmogaus prigimtį. Žmogaus kūnas ir vėlė 
sudarydavo tuomet neperskiriamą vienybę. Bet kadangi 
mMaterialėn sritin, kurioje ir iš kurios buvo sutvertas žmo- 
gaus kūnas, daug anksčiau buvo įsibrovęs chaoso gaiva- 
las, tai tasai gaivalas potencialiai buvo privalus žmogaus 
prigimčiai ir gamindavo joje išvidurinį prie materialio 
buvimo stengimąsi, kuris tačiaus buvo sulaikomas ir val- 
domas įvidurinio žmogaus vėlės stengimosi. Nuolatinis 
pastarojo apgalėjimas ir buvo toji forma, kurioje atsiei- 
„davo materialio kūno valdymas. 

Šito valdymo galė turėjo savo šaltinį laisvoje žmogaus 
su Dievu sandoroj. Bet juo didesnė buvo žmogaus galy- 
bė, juo stipresnė buvo pagunda pageidauti pastoti galin- 
gu pats savaime, t. y. lyg Dievas. Taigi angis, viliodamas 
žmogų, mokėjo pratarti tokiais žodžiais: „Nes žino Die- 
vas, jog kurią dieną valgysit nuo jo (gero ir biogo pa- 
žinimo medžio), atsivers jųjų akys ir būsit lyg dievai, ži- 
nodami gerą ir piktą" (Gen 3, 5). Tasai pagundinimas buvo 
nuošalinis, nes ėjo iš įsibrovusios visaton, dar prieš su- 
tveriant žmogų, blogybės ir naudojosi savo tikslui mate- 
rialių žmogaus gaivalu, kurio ypatinga reiškė yra mo- 
tėrs prigimiies. 

Kadangi pirmiausis žmogaus uždavinys buvo ir yra 
valdyti visatą ir tobulinti jąją, tai aktyviai vyriškasis 
žmogystės gaivalas kaip pagal idėją, taip ir pagal sutvėri- 
mą yra esybiniai aktyvesnis už moters gaivalą. Tuo tarpu 
pasyvi pastarosios prigimtis privalo tarnauti tąja sritimi, 
kurioje įvyksta specifiškojo žmogystės gaivalo susijungi- 
mas su materialiu pasauliu ir kurioje tur pastoti materia- 
lės gamtos perkeitimas sulig žmogiškojo paskyrimo. Ta- 
čiaus moteriškasis gaivalas, būdamas pasyviu, gal tarnau- 
ti ne tik pasauliui tobulinti įrankiu, bet ir palinkti to- 

kioms įtekmėms, kurios patraukia žlugimą. Todėl Švent- 
raštis, tvirtindamas, jog angis yra pasinaudojęs pirmąja 
moterim kaipo įrankiu suvilioti žmogų, pasako didžiai 
teisingą ne tik istoriškąją, bet ir psichologiškąją tiesą. + 

Žmogus turėjo užtektinai galės pasilikti palaimingu, ir 
nuo jo laisvės prigulėjo apgalėti pagundinimą arba para- 
gauti uždraustojo vaisiaus. Bet žmogus puolė, ir jo puo- 
limas buvo tikra katastrofa taip jam pačiam, £81p ir visai 
tvarinijai. 

Nusižengęs prieš Dievą, žmogus pirm visa ko nustojo 
tos palaimos, kuria jis buvo naudojęsis prie Dievo arti- 
mumoje. Šita stoka tuojaus apsireiškė proto ir valios su- 
silpnėjimu. Žmogus nutolo nuo Dievo, ir jam neleista 
buvo daugiau betarpiškai Dievą regėti; jo protas nustojo 
nuolatinio su gyvąja tiesa susivienijimo ir tik abstrakčia- 
me samprotavime užlaikė BoEAE Elia! neapribotą apibend- 
rinimo galę. į 

Susilpnėjusi žmogaus valia nustojo galės neapriboja- 
mai valdyti visatą sulig proto aptarimų ir pastojo priei- 
nama materializmo geiduliams; todėl žmogus dabar jau 
nepajėgia kaip pirm turiningai apspręsti visatos esmę. Tuo 
tarpų materialė valstybė, pasiliuosavusi nuo valdančios 
žmogaus įtėkmės, pradeda į jį veikti. Nenorėjęs laisvai 
paklusti Dievui, žmogus įpuola vergystėn materialei gam- 
tai. Nuo šio laiko jo materialė prigimtis suvaržyta yra 
neišvengiamai viešpataujančio prigimtajame pasaulyje bū- 
tinumo. Ir tik žmogaus vėlė giliausiuose savo valios ap- 
sisprendimuose užlaiko svyruojančią laisvę, su kurios pa- 
galba ji pajėgia naudotis tik būtinais gamtos apsireiški- 
mais, nemainydama mechaniškųjų jos dėsnių. 

Ne pro šalį gal bus pabrėžti, jog žmogui puolant, anot 
Šventraščio aprašymo, apsireiškia du svarbiausiu prigim- 
tai materialio pasaulio dėsniu, būtent maitinimosi bei gim- 
dymosi. Artimiausia nupuolimo proga buvo uždraustojo 
vaisiaus suvalgymas, ogi greičiausia nupuolimo pasek- 
mė — nuogumo pajautimas. 

Kiekviena prigimtoji esybė, kad gyventi, tur maitin- 
tis, kiekviena veislė, kad neišnykti, privalo gimdytis se- 
kančiose viena užpakal kitų kartose, Maitinimosi palaiko 

vienatos, o gimdymosi — veislės gyvenimą, ir todėl joks 
kitas dėsnis neapreiškia didesnio žmogaus nuo materialės 
srities prigulmingumo kaip šituodu minėtuoju. Įsidėmėjus 
į jųdviejų esmę, nesunku pastebėti, jog maitinimosi, tik- 
rai sakant, yra žudymas, nes gyvenimas palaikomas vie- 
nat gyvybe: aukštesnis gyvis minta žemesniųjų gyvūnų 
gyvybe — toksai yra viešpataujantis gamtoje dėsnis, ir 
jokia esybė, norint gyventi, nebegal jį vengti. Tuo pat 
laiku pavienių esybių gyvenimas tarnauja sulig prigim- 
tosios tvarkos sekančioms kartoms gimdyti. Viena karta 
gimsta, kita miršta. Nenutraukiamas jųjų retežius sudaro 
veislės gyvenimą. Kadangi kiekviena karta tur mirti ir 
kadangi dėlei tos priežasties veislės gyvenimas nėra rea- 
lis, tai stengimosi užlaikyti veislę naujų kartų gimdymu 
yra vienat žudymosi. Taigi matomas materialės gamtos 
gyvenimas yra nuolatinis žudymas bei žudymosi, tikrai 
sakant, yra tai mirties valstybė, kame tikros, pastovios 
gyvybės visai neb'esti. Ir ne veltui buvo įsakyta pirma- 
jam žmogui: „Bet nuo gero ir blogo pažinimo medžio ne- 
valgyk, nes kurią dieną nuo jo valgysi, mirtimi numirsi“ 
(Gen 2, 17). Pirmasis nusižengęs žmogus iš tikro buvo 
nubaustas mirtimi, nes jo nusidėjimas buvo tai momen- 
tas, kuomet savo kūnu turėjo jisai paklusti mirtingai gam- 
tai. ; . , 
Pažymėtina dar yra, jog žmogus puldamas nenustojo 
sulyginamai aukštesnės savo prigimties, nes šita prigim- 
tis davė jam tuojaus nujausti, jog prigulėjimas nuo ma- 
terialės gamtos yra jam gėdingas, tuo tarpu gėdintis te- 
galima savo nusižengimo arba paskirtos už jį bausmės. 
Lytiškame gaivale instinktyviausiai apsireiškia nuo ma- 
terialės gamtos prigulmingumas, nes ačiū šiam gaivalui 
atsieina pagal gamtos dėsnius gimimas. Todėl Adomas ir 
Ieva turėjo pirmiausiai nujausti gėdą, pamačiusiu savo 
nuogumą, kitaip sakant, pasijaučiusiu gamtos valdžioje. 
Vienu laiku su šiuomi nepaprasta jųdviejų vienybė irsta 
ir juodu pastoja vienas antram nuošaliniu pageidavimo 
dalyku. Tokiu būdu žmonijos „gyvenimas fenomenaliai 
apsireiškia sulig gamtos dėsnių, kaipo nenutraukiamas 
sekančių vieną užpakal kitą' kartų retežius, kurio visi 

sąnariai sunerti yra įgimtosios nuodėmės neišvengiamu- 

* Apibūdinti jau anksčiau visatos vėlės santykiai su pa- 
vieniais pavidalais privalo mums paaiškinti šitos nuodė- 
'mės prigimtį, ir visatos vėlė, arba visuotinasis žmogys- 
tės pavidalas, potencialiai užlaiko doroje visai individua- 
lius žmogystės pavidalus, tai aišku, jog pirmojo univer- 
saliai individualaus žmogaus nuodėmėn puolimas buvo 
buvęs irgi visos žmonijos puolimu, kuris, pavieniams 
žmonėms gimstant, tampa kaipo būtina pasekmė, apsi- 
reiškia pavidale įgimtosios nuodėmės, paeinančios nuo 
Adomo in guo omnes peccaverunt !! *, 

Kaip matome, keblumas, nujaučiamas rišant klausimą 
apie įgimtąją nuodėmę, lengvai prašalinamas ačiū pripa- 
žinimui visatos vėlėje visuotinojo žmogystės pavidalo. 
Pastarasis yra metafiziškai realis pagrindas, kuriame jun- 
giasi vienybėn visa žmonija. Tuo tarpu tasai esybinis 
žmonijos suvienijimas, kuris kadaise buvo priežastimi to, 
jog individualis nusidėjimas pastojo visos žmonijos nuo- 
dėme, yra taipogi būtina tolimesnės visuotinosios pažan- 
gos sąlyga. Kiekviena tikra pažanga yra sintezė dviejų 
krypsnių, būtent: socializacijos bei individualizacijos, nes 
atitrauktas tik visuotinumas yra tuščia forma, o atitrauk- 
tas individualumas yra egoistiškas apsiribavimas. Net 
žmogui puolus, kiekviena žmogiškoji individualybė dėlei 
esybinio savo su visatos vėle suvienijimo potencialiai pa- 
liko absoliutaus turinio forma, nors jos prigimtai mate- 
rialis apvalkalas tapo visai apribotas. Šioji aplinkybė, 
kaip sakyta, yra didžioji žmogaus dvasios tragedija, bet 
vienkart jinai tarnauja irgi aktualiausiu pažangos aksti- 
nu. Nuo pat pradžios žmonijos gyvenimo kilo banga, stu- 


* Didžiai įdomūs yra Bažnyčios Tėvų išsireiškimai apie šį dalyką. 
Štai kai kurie iš jų: „Fecit Adam et in illo fuimus omnes, Periit Adam 
et in illo omnes perierunt“ (S. Amb., in Luc., Hb. VIII, n. 234) 18 - 
„Omnes enim fuimus in illo uno (Adam), guando omnes fuimus ille 
unus, gui lapsus est..." (S. August, De Civ. Dei, lib. XIII. c. XIV) 1 — 
„Omnes homines, gui nascuntur ex Adam, possunt considerari ut unus 
homo, in guantum conveniunt in natura, guam a primo parente accipi- 

„ Sicut etiam Porphyrius dicit: guod participatione speciei plureš 
homines sunt unus homo...“ (S. Thom, 1; 2, g. LXXXI, a. I) 4, 

mianti žmogų ieškoti išganymo tokioje esybėje, kuri in- 
dividualio žmogaus pavidale sujungia visą būviją su Die- 
Vysts pilnybe. 

“ Sutvertas harmonijai visatoj suisia Gi) ir apdovanotas 
tam tikra palaima, žmogus visgi puolė ir neišpildė -savo 
uždavinio, bet ir po tam jisai tebepaliko tarytum tasai 
indas, kuris, Dievui panorėjus, galbūt pripildytas dieviš- 
kuoju turiniu. Prieš sutveriant žmogų, tveriamoji evo- 
liucija žengė prie žmogaus, kuriame būtų tobulai suvie- 
nyti materija ir dvasia. Sutvertas žmogus tąjį tobulumą 
suardė, nes už savo nusidėjimą tapo nubaustas kūno mir- 
timi ir įgimtąja vėlės nuodėme, kuri, taip sakant, yra 
vėlės mirtis. Taigi sutvėrimas esybės, į Dievą panašios, 
neišgelbėjo dar pasaulio ir nenustatė visatoj harmonijos. 
Anaiptol, toji esybė pati pasidavė viešpataujančiam pa- 
saulyje ištvirkimui. Todėl išganymas tegalėjo dabar ateiti 
ne panašios tik į Dievą esybės pavidale, bet per tokią 
esybę, kuri tobulai sujungtų materialiai dvasiškąją žmo- 
gaus prigimtį su Dievo esme. O kadangi išganymo forma 
buvo sutverta kartu su formaliai absoliutu žmogumi, tai 
ne naujas tvėrimas tarnaus šio didelio uždavinio išpildy- 
mui, bet idėja, dar nuostabesnė, dar galingiau apreiškianti 
Dievo Išmintį ir Meilę — idėja, kuri visiems daiktams su- 
teikia priderančią prasmę, O DiSei= E8585 įr kuri va- 
dinas Dieviškasis Įsikūnijimas. 

Taigi ne Dievo tvarinys, bet pats įsikūnijęs Dievas nu- 
žengs į žmogiškąjį pavidalą ir pakels prie savęs, ir atnau- 
jins visus ir visa ką; ir kaip puolimas įvyko pirmojo Ado- 
mo asmenyje, taip ir išganymas ateis per vieną Dieva- 
žmogio asmenį. Tasai antrasis Adomas ir buvo nuo pat 
pradžios Dievo pažadėtas pavaromam iš rojaus žmogui. 
Jame tai padėjo savo viltį Senasis Įstatymas, kurio išim- 
tinu uždaviniu buvo laukti Egsnylajaus ir taisyti Jam ke- 
lią. 

“ Susipažinkim arčiau, kaip ir kam buvo Jisai lauktin- 
gas. 

Visuotinosios pažangos uždaviniu yra dvejopas būvi- 
jos susivienijimas: pirma, su Dievu ir, antra, jos pačios 
savyje. Pirmasis suvienijimas nėra pasiekiamas be ant- 

xojo ir atbulai. Tuodu vienijimosi krypsniu priežastingai 
+išasi viens su antra ir įvyksta gretimai. Tuo tarpu tųdvie- 
jų pažangos krypsnių įrankiai ir pasekmės yra įvairūs ir 
sudaro todėl dvi kokybiniai kitoki uo 
bei viršprigimtąją. es ų 
: Mūsų prigimtai materialis A islradiė kaipo iš- 
dava didžiosios katastrofos, dėlei kurios visatai buvo su- 
teikta mechaniškai gamtiškoji išvaizda. Todėl gamtiškoji 
buvimo forma nėra iš pat pradžios tvarinijai prideranti 
ir, nebūdama idealiai normalė, nebegal tarnauti tąja sri- 
timi, kurioje galėtų įvykti josios su Dievu susivienijimas. 
Panašūs fenomenaliai tvarinijos apsireiškimai, kaipo to- 
kie, atsieina, taip sakant, nuošaliai nuo Dievo, Dievas tei- 
kiasi tik tąją sritį iš šalies apveizdėti savo globa; pavyz- 
džiui, nustato joje apveizdingus dėsnius, kurie priežas- 
tingumo formoje varo pirmyn pažangą prie paskirtojo 
tikslo; tveria jojo aukštesnes buvimo formas vienybės pa- 
vidaluose. Kad nuvaikius pasaulio piktumą, Dievas gal 
net nusižeminti ir' laikinai priimti „vergo išvaizdą“. Vis- 
ką globojanti Dievo Apvaizda yra prideranti Dievui vei- 
kimo forma prigimtai materialėje valstybėje, kuri, nebū- 
dama perkeista sulig tvarinijos pirmavaizdžių, EEEaP: pa- 
stoti pastovia su Dievu susivienijimo sritimi. 

Tvarinijos gi vienijimosi pačios savyje įgauna prigim- 
toje tvarkoje visai realius vienybės pavidalus. Tačiaus 
visiškai esybinis josios susivienijimas šitoje tvarkoje yra 
irgi negalimas, nes toksai susivienijimas tegal įvykti vie- 
nintelėje vienybės pirmapradėje, kuria tebėra vienatinis 
Dievas. Pažanga prigimtoje tvarkoje atlieka. vien priren- 
giamąjį darbą ir tveria tik viršprigimtosios vienybės pa- 
našybes. Nereiškia dar tai, jog esybinis tvarinijos su Die- 
vu susivienijimas nepažengia piBuyn,, jisai tik įvyksta 
viršprigimtoje tvarkoje. 

Dieviškųjų pirmavaizdžių atvaizdinimai tapo sutverti 
tobulumo formoje, ir, kol toji forma buvo tvarinijos už- 
laikoma, pirmavaizdžiai ir tvariniai susitaikindavo visiš- 
koje vienybėje. Bet tvarinijai puolant, vienybė turėjo su- 
irti, nes tarp tvarinių ir pirmavaizdžių neliko kongruina- 

cijos !š, kuri yra būtina susivienijimo sąlyga. Paaiškinsiu 

tai sekančiu pavyzdžiu iš prityriamosios srities. Materialis 
daiktas, padaręs kame norint savo įspaudą, susideda su 
jąja tik tolei, kol pastaroji sukietėjus užlaiko nesudar- 
kytą jo paveikslą. Bet, panašybei ištvirkus, įspauda jau 
neatitinka daikto formai ir todėl nebegal daugiau visai 
su juo susidėti, nes susidūrimo taškų pasidarė nesulygi- 
nant mažiau. Vienok pirmavaizdžiai pasilieka tvarinijai to- 
bulumo norma, ir stengimosi su jais susivienyti visuomet 
esti tikrosios pažangos sąlyga. 

Pažanga prigimtoje tvarkoje tveria vien tobulos vie- 
nybės panašybes, bet kartu prasiskaidrina tvarinijoj Die- 
vo panašybė, o pastarajai sušvitus, nužengia pirmyn ir 
tvarinijos su Dievu susivienijimas. Kadangi tasai susivie- 
nijimas, kaip sakyta, negal įvykti prigimtoje tvarkoje, 
tai turime pripažinti jį atsieinant viršprigimtoje tvarkoje 
gretimai su prigimtąja pažanga. 

Prieš sutveriant žmogų, pažanga prigimtoje tvarkoje 
apsireikšdavo evoliucijos formoje atsieidavusią, gi gre- 
timai pažangą viršprigimtoje tvarkoje galima įvardyti re- 
ligija giliai objektyvia šio žodžio prasme, nes lotynų žodis 
religio reiškia vėlei vienyti, jungti, rinkti, kitaip — vie- 
nybė tai, kas jau vienkart buvo buvęs vienybėje. Taigi 
religija plačiausia prasme yra kiekvienas procesas, ka- 
me atsieina tvarinijos su Dievu vienijimosi. Toksai pro- 
cesas ėjo jau prieš sutveriant žmogų, bet kadangi jame 
nebuvo dar dalyvauta protingos ir laisvos esybės, tai mi- 
nėta jo stadija yra vadintina TEHBjjS vienai objektyvia 
prasme. . 

'Kolei žmogaus sitvėiiiių įvyko didelės permainos at- 
žvilgiu į pažangos įrankius kaip prigimtojoje, taip ir virš- 
prigimtoje tvarkose. Nors žmogus ir. nusidėjo prieš Die- 
vą; tačiaus jis nevartojo savo vadovaujančios visatoje ro- 
lės. Žmogus suklydo ne pagal tikslą, bet pagal priemones, 
kurias, paklusęs nuošaliniam pagundinimui, jis tikėjosi 
rasiąs prigimtojo pasaulio gėrybėse. Todėl, visai nuslin- 
kęs į prigimtojo buvimo sritį, žmogus, nors ir turėjo savo 
kūnu pasiduoti materialio gyvenimo dėsniams, vienok 
užlaikė potencialiai neapribojamą galę juos valdyti ir jais: 
naudotis jųjų nemainant. Taip dalykams stovint, žmogaus 

uždaviniu, kaip:ir pirm,. paliko keltis prie Dievo ir savo 
kėlimusi vienyti su Juomi visą tvariniją. Tokiu būdu tai, 
kas tveriamosios' evoliucijos bėgyje buvo pasiekiama pri+ 
gimtoje tvarkoje apvaizdingiems priežastingumo AESBIATĖS 
veikiant, pastoja žmogui sąmoningu tikslu. m 
Nespėliodami apie tai, kokią formą būtų įgijusi visuo- 
tinoji pažanga, kad žmogus nebūtų puolęs, pasakysime 
tik, jog formos žmogaus dalyvavimo taip prigimtoje, kaip 
viršprigimtoje pažangoje aiškiai yra užsibrėžusios mo- 
mente pirmojo žmogaus pavarymo iš rojaus, nes nubaus- 
tas žmogus kartu su persergėjimų gavo viltingus pažadė- 
jimus. Moteriškė, pasyvumo atstovė, girdėjo nukreiptus 
į suviliojusį ją angį Dievo žodžius, sulig kurių nuo jos 
vaisiaus gims tasai, „kas nukirs galvą piktai dvasiai“, O 
vyrui, aktyvumo atstovui, buvo Dievo pasakyta, jog Že- 
mė, jo ariama ir išdirbama, gimdys dygles ir dykažoles 
ir tik su PRKALŲS ant kaktos jis Už RS duonos kąs- 
nelį. 
- Dirbti žemę, tą žemę, iš iaino žmogus paimtas ir ku- 
rion jisai tur pagrįžti, ne.tik yra neišvengiamoji gyve- 
nimo būtinybė, bet dargi yra materialė sąlyga Dievo duo- 
to apie moterį pažadėjimo išsipildymui. Dirbti žemę ir 
laukti arba taisyti kelią pažadėtajam Išganytojui — štai 
dvi pavaryto iš rojaus žmogaus priedermi. i 
Pirmoji priedermė yra vykintina prigimtoje tvarkoje, 
kame aktyvumas priguli žmogui. Antroji priedermė pa- 
liečia viršprigimtąją tvarką, kame aktyviai veikia Dievas, 
kuris pats yra taręs angiui, jog padėsiąs neapykantą tarp 
jo ir tarp moters, tarp jo vaisiaus ir tarp moters vaisiaus. 
Šitoje srityje žmogus privalo veiktiname nuolankume 
bendradarbiauti su Dievu, nesipriešindamas Jojo valiai bei. 
sumanymams. Tasai bendradarbiavimas, paviršutiniai ap- 
sireiškiantis kulto pavidale, sudaro religijos subjektyvia 
prasme turinį ir tur betarpišku savo tikslu žmogaus su 
Dievu vienijimąsi viršprigimtoje tvarkoje. Pirmosios gi 
priedermės vykinimas tveria kultūrą. P. 
Žodis colere, nuo kurio paeina ir kultas, ir kultūra, tur 
daugelį reiškinių, būtent dirbinti, taisyti, rengti, tobulinti, 
apgyventi, puošti, gerbti; agrum' colere — taisyti dirvą, 

dirbti žemę. Esą pažymėtina, jog žodis kultūra, kaip ir žo- 
dis natūra, tur dar ateisiančio laiko prasmę, tarytum reiš- 
kia, kad dirva prirengiama tai sėklai, kurios joje dar ne-. 
sama, sėkla tur būti dar jon įsėta, o paskui tur išdygti, 
išaugti. Panašiai kaip žodis natūra lyg nurodo į natūra- 
lio proceso tikslą, kuris yra pasiektinas tik gale ilgosios 
gamtos pirmyneigos, tolygiai žodis kultūra nurodo į žmo- 
gaus veikimo prigimtoje tvarkoje būdą, kuris išeina iš 
šios tvarkos ribų. Visas prigimtas materialis kosmogoni- 
jos procesas stengėsi prie žmogaus ir, pastarajam esant 
sutvertam, nustojo savo savistovios reikšmės; nors prity-. 
rime mes randame žmogų jau nupuolusį, bet visgi ir da- 
bar negalima sau įsivaizdinti prigimtosios tvarkos ribose 
kokybiniai aukštesnę už jį prigimtųjų esybių veislę, nes 
žmogaus prigimties privalumai užlaiko potencijoj neap-- 
riboto plėtojimosi galę. Visas gi kultūriniai istoriškasis 
procesas stengiasi prie to, kas yra aukščiau žmogaus, taip 
sakant, prie viršžmogio, o kadangi; kaip ką tik pasakyta, 
prigimtoje tvarkoje negal prasidėti aukštesnė už žmogų 
veislė, tai tasai viršžžmogis tegal būti vienat Dievažmogis. 
Jei pirmąjį procesą galima atsakančiai pavadinti antro- 
pogonija, tai antrąjį turėsime įvardyti teogonija, 

Kaip prigimtoji esybė žmogus surištas yra viešpatau-: 
jančio materialėj valstybėje būtinumo, Visi matomieji jo 
gyvenimo apsireiškimai priklauso gamtos dėsniams, nuo 
kurių prigimtoje tvarkoje niekas pasiliuosuoti nebegali. 
Pagal šituos dėsnius žmogus gimsta, maitinos, auga, taI- 
nauja materialė sąlyga sekančioms kartoms gimdyti; vienu 
žodžiu — kūniškai gyvena ir galų gale neišvengiamai 
miršta. Kiekvienas apsireiškimas tur savo priežastį bei 
pasekmę; niekas neįvyksta be pakankamo pagrindo. 

Bet žmogus dargi yra esybė protinga ir laisva. Jo pro- 
tas gal numanyti priežastis ir pasekmes, gal suvokti pa- 
saulio dėsnius ir, nors nepajėgia nė kiek jų permainyti, 
visgi, pasinaudodamas eksperimentalinėmis žiniomis, gal 
pasiekti dirbtinų išdavų, nes protingoji žmogaus laisvė, 
neapsprendžiama nuošalinio pasaulio būtinumo, gal nuo 
savęs pagaminti ištisą eilę priežasčių ir pasekmių. Taigi 
žmogaus protas gal suvokti išmintingąjį planą, uždėtą 

tvarinijoj ir vykinamą prigimtoje pasaulio tvarkoje, o jo 
valia gal panorėti sąmoningai varyti pirmyn atsieinančią 
sulig šito plano evoliuciją ir tobulinti ją pagal proto iš- 
manymą. Toksai laisvai protingas prigimtosios tvarkos ri- 
bose Žmogaus veikimas sudaro naują kultivuojantį pažan- 
gą veiksnį, kuriam įvardyti nerandu tarp esančių žmogaus 
kalboje žodžių kito vardo kaip tik revoliuciją. Nesusi- 
pratimams gi prašalinti pasiaiškinsiu, jog šitą Žodį vaI- 
toju čia plačia prasme, neįteikdamas jam siaurai politiš- 
kosios ar socialės prasmės, kaip pervartos per prievartą. 
Nurodyta gi prasme culiura yra pūr excellence revoliu- 
cijinė, nes, gamtinei evoliucijai nustojus savistovios savo 
reikšmės, evoliucijinis pažangos veiksnys tur būti pakeis- 
tas kultivuojančiu veiksniu, kuris pagal savo veiksminį 
principą ir yra pirm visa ko revoliucijinis“. 

Buvo nurodyta, jog pažanga prigimtoje tvarkoje yra 
būvijos vienijimosi procesas, atsieinąs vienu ir tuo pat 
laiku dviejuose organiškai viens antrą papildančiuose 
krypsnyse, kuriais yra socializacija ir individualizacija; 
buvo irgi dar anksčiau tam tikroje vietoje pabraukta, jog: 
simboliškas šiųdviejų krypsnių plėtojimosi aiškiai jau ap- 
sireikšdavo -tveriamojoje evoliucijoje. Ta pat Išmintis, 
kuri nustatė tveriamosios evoliucijos dėsnius, taipogi bu- 
vo pirmavaizdžiu protingai ir laisvai žmogaus prigimčiai, 
todėl nesunku atspėti, jog vienybės kultivavimas socia- 
lizacijos bei individualizacijos sintezėj yra formaliu kul- 
tūros uždaviniu, o kadangi kultūra varo savo darbą pri- 
gimtosios tvarkos ribose, tai jos pasekmėmis tegal būti 
prirengiamosios viršprigimtos vienybės panašybės. Gali- 
ma net pasakyti, jog kultūra prirengia tarp pirmavaizdžių 
ir tvarinių kongruencijos sąlygą. Tuo tarpu tvarinijos su. 
Dievu susivienijimas, sudarantis sąmoningą religijos sub- 
jektyvia prasme uždavinį, pastovias formas tegal įgyti tik 
viršprigimtoje tvarkoje, nes. Dievo prigimčiai nepridera 
vienytis su tomis pasaulio formomis, dėlei kurių sakoma; 
jog visas pasaulis gul blogybėje. J 


* Šitam skyriuje paliečiu kultūrą vien iš formalės puses, neju- 
dindamas materialės jos esmės, nes tai bus dan gretimumoje su 
Bažnyčia. o ' 

Taigi kultūra ir religija, pasidalinusi tarp savęs pri- 
gimtąją ir viršprigimtąją tvarkas, gretimai veda visuoti- 
nosios pažangos darbą: pirmoji — pasigaunant pastoviais 
priežastingumo dėsniais sulig revoliucijinio veiksnio; ant- 
roji — veiktinai pasiduodant Dievo valiai ir palaimai su 
pagalba paviršutinio kulto. Ė 

Čia klausiamės, nejaugi šitiedvi tvarki yra viena ant- 
rai niekuomet neperžengiami, nejaugi prigimtosios tvar- 
kos ribos neatšaukiamai sukalė būviją gamtiškųjų dėsnių 
būtinumu, nejaugi pasaulio piktumas nėra nuveikiamas. 
Kad taip iš tikro būtų, pamatinė žmogaus dvasios trage- 
dija, ką esame minėję, niekuomet nesusilauktų sau išri- 
šimo, ir žmogui, nuosekliai galvojant, reiktų tik pasiskan- 
dinti visiškame pesimizme, nes kiekvienas veikimas ne- 
turėtų tuomet jokios prasmės ir kiekviena viltis būtų tik 
skaudus apsirikimas. 

Visą laiką stengėmės iš palengvo eiti prie pažinimo 
Išganytojaus, kuris nuveiktų pasaulio piktumą ir, kaipo 
pontifęx maximus 9, pratęstų tiltą tarp dviejų įvairių pa- 
žangos tvarkų. Mes jau žinome, jog prigimtoji tvarka tegul 
įeiti į palaimos sritį tik būdama perkeista; vienok pada- 
ryti tai žmogus nepajėgia, nes tiktai tasai, kas gamtos 
dėsnius yra nustatęs, tegal juos irgi prašalinti. Jaučiam, 
jog mūsų tragedijos išrišimas ieškotinas yra katastrotoj, 
kame prigimtosios tvarkos susidaužymas yra vienat galu- 
tinas apgalėjimas. . 

Pasakykime dar kelius. žodžius apie materialės tarpo 
Išganytojui gimti formavimąsi. 

O ir prigimtoji tvarka yra tikėjimo dalyku, žmogaus 
gi, kaipo prigimtai materialės esybės, gyvenimo centras 
guli prigimtoje tvarkoje. Tuo tarpu -vykinanti pastarojoj 
būvijos vienybę kultūra būtinai, bet toli gražu ne visuo- 
met sąmoningai savo pasekmėse atvaizdina viršprigimto- 
sios tvarkos panašybes. Tasai atvaizdinimas ir nesudaro 
net betarpiškojo kultūros tikslo, nes be kultūros žmogus 
tur dar iškilmingesnę priedermę, kurios vykinimas tegal 
suteikti aukštesnę prasmę pačiam kultūriniam darbui— 
yra tai priedermė sąmoningai taisyti kelią Išganytojui for+ 
moje religijos subjektyvia prasme. Sulig dvasiškai mate- 
rialės žmogaus prigimties matomas religijos apsireiškimas 

tegalimas neregimosios idėjos su regimuoju ženklu susi- 
jungime, nes tik tokioje formoje subjektyviai išreiškiamas 
objektyviai atsieinąs tvarinijos su Dievu vienijimosi. Tuo 
pat laiku sąmoningas idėjos ir ženklo jungimas, kaipo 
praktikuojamas kultas, tegal tarnauti įrankiu tvarinijos 
su Dievu susivienijimui. Palaimos valstybė netelpa mate- 
rialės srities ribose, bet jos idėjos gal būt simbolingai 
įkūnijamos matomuosiuose pavidaluose, ir dargi pridur- 
siu — grožės formoje, nes tik pastaroji yra vienintelė 
idealė pirmapradė, materialiai mūsų jautulių apčiumpa- 
ma. Todėl giliausioji religijinė mistika sintetiškai jungia 
dailės formoje aukštesnius kultūros apsireiškimus su kulto 
praktika ir, nors perkeliamai, didelę tiesą išreiškia garsūs 
žodžiai, jog „grožė išganysianti pasaulį". 

Buvo tauta, kuri visai praktiškai (ir organiškai) vie- 
nijo kultūrą ir kultą, kurios tautiškojo apsprendimo var- 
das buvo neatkartotinas daugiau mesianizmas, o teokra- 
tija — vienintelė valdymo forma. Buvo tai Senojo Įstaty- 
mo Izraelis, nuo kurio turėjo gimti Dievažmogis Kristus. 
Belaukdamas asmeniškojo Išganytojo įsikūnijimo, jisai 
gyveno vienat simbolingais pavidalais, kuriuose ypatingu 
būdu jungėsi idėja su ženklu. Gyvenimas, organiškai vie- 
nijantis kultūrą ir kultą, prirengiamai gamindavo pana- 
šybinius pavidalus, o tikėjimas apa juos pra- 
našų įkvėpimu. 

Tuo pat laiku, kuomet vadovaujantis visoms kitoms 
kultūringoms tautoms graikų genijus, tasai išminties my- 
lėtojas, susivokdavo filosofijos išvydimuose, jog visas, 
kas yra idealis mūsų pasaulyje, tėra tik silpnas Dieviško- 
sios Išminties atspindys, Izraelis laukdavo, kad toji Dievo 
Išmintis pastotų kūnu ir apreikštų viską perkeičiančia ga- 
le, nes maža tik išreikšti idėją matomuoju ženklu, reik, 
kad jinai įgautų valdančiai apsprendžiančią reikšmę, kad 
tarp idėjos ir ženklo įvyktų visiškoji kongruencija. „Nes 
žydai — sako šv. Povilas — ženklų geidžia“, ir palygin- 
damas juos 'su graikais, tęsia: „o graikai ieško išminties". 

Kame gi šiųdviejų stengimųsi sutaikinimas? ;;Mes gi— 
atsako,— skelbiame Kristų nukryžiavotą, žydams tiesa pa- 
piktinimą, o tautoms (stabmeldžiams — graikams) — be- 
protystę; bet pašauktiesiems ir žydams, ir graikams — 

Kristų, Dievo galybę ir Dievo išmintį" (1 Kor 1, 22—24). 
Štai dideli žodžiai, kurie sudeda sintezėn kaip religijinį 
kultą, taip ir pasaulinę kultūrą senobinės eros, nes juose 
skelbiamas tasai pažadėtasis Išganytojas, kuris iš tikro. 
atėjo ir padarė tokias būvijoj permainas, kad pasaulis ne- 
bepažino pats savęs savo persikeitime, 


3. Tiesa apie Dievažmogį — Kristų 


Žvilgsnis algal.-— Dievamotinystės idėja ir Dievo Mo- 
tina.— Dievažmogystės esmė. — Įsikūnijimas.— Jėzdus Kris- 
taus asmuo.— Atpirkimas.— Iš numirusiųjų prisikėlimas. 

Priėjome prie tiesos, kuri tobulai jungia tiesą apie 
Dievą su tiesa apie žmogų. Taigi, žvilgterėję atgal, į per- 
eitąjį mūsų. kelią, pasistengsim suglausti krūvon svarbes- 
niąsias idėjas. | “ 

Dievas — absoliutas, nesuvokiamas ir neišreiškiamas 
savo esme, neišmatuojamas savo galybe, amžinai apveiz- 
dantis savo Žodyje tvarinių pirmavaizdžius, tveria būvi- 
ją į savo paveikslą ir panašybę. Tvėrimo momente apdo- 
vanoja ją aukščiausiu tobulumo laipsniu, kuris tik galimas 
yra sutvertajam būviui. Tvarinija atvaizdino esybinėje 
vienybėje vienatinį Dievą-Sutvėrėją, bet josios tobulumui 
privali buvo irgi laisvė pasilikti su Dievu sandoroj ar, 
pakėlus maištą, su Juomi persiskirti. Aktyvioje būvijos 
srityje, tvarinijos vėlėje, arba, kaip išsitartumėm pagal 
teologijos terminus, angelų valstybėje, atsiėjo pirmutinis 
nuodėmėn nupuolimas, dėlei kurio pirmykštė tvarinijos 
harmonija tapo sudarkyta, jos vienybė suiro, o pasyvi bū- 
vijos sritis įgavo prigimtai materialio chaoso privalumus. 
Suskaldytos tvarinijos vienijimosi pačios savyje ir josios 
su Dievu susieLjunas pastojo nuo šito laiko pažangos 
uždaviniu. - 

Iigame tveriamosios evoliucijos bėgyje tvarinijos vie- 
nijimosi įvykdavo dvejopuose vienybės pavidaluose. Tuo 
laiku, kuomet visuotinasis vienybės pavidalas, arba visa- 
tos vėlė, kaipo realė būvijos vienybė, įgaudavo ačiū tve- 
riantiems Dievo aktams vis aukštesnius apsprendimus, 
pavieni, arba individualiai, vienybės pavidalai, pasilikda- 


107 


mi su visatos vėle genetiškuose santykiuose, tarnaudavo 
evoliucijos objektu ir apreikšdavo vis integralesnį. vie-. 
nybės laipsnį. Tokiu būdu virstantis kosmosu chaosas pa- 
sisavindavo du esminiu tikros vienybės privalumu: visuo-, 
tinumą bei individualumą. + į + 

Bet pirmą kartą siaškojo individualumo su ašisjė 
visuotinumu sutaikinimas įvyko pirmykščiame žmoguje, 
Dievo sutvertame nesudarkytame skaistume ir apdovano- 
tame nepaprasta palaima bei aukščiausia esminių savo 
privalumų - galybe. Jo uždaviniu buvo nustatyti būvijoj 
harmoniją ir vienyti: ją su Dievu, kuriam tikslui jam su- 
teikti buvo visai pasekmingi įrankiai. Bet žmogus pasida- 
vė paeinančiam nuo ištvirkusio pasaulio pagundinimui ir, 
pats puolęs, nepajėgė išpildyti savo uždavinį, o turėjo 
kūnu paklusti prigimtai materialiems mirtingojo pasaulio 
dėsniams. Individualis žmogaus apsireiškimas nustojo vie- 
nybės ir. išsitiesė į atskirų individumų retežių. 

- Tačiaus žmogus, nepaisant į materialinį savo apribo- 
tumą, ačiū esminiams savo privalumams ir toliau pasiliko 
absoliutaus turinio nešėju. Dėlei šitos priežasties tveria- 

moji evoliucija, kuri tikrumoj buvo tik antropogoniškuo- 
ju procesu, nustojo savistovios savo prasmės: prigimto-, 
joje pasaulio tvarkoje nebegalima jau sau įsivaizdinti 
aukštesnę už žmogų gyvių veislę, o iš.-antros pusės, ir 
sutvėrimas pasaulyje panašios tik į Dievą esybės vienkart 
pasirodė neužtektinas esąs harmonijai būvijoj nustatyti. 
Taigi prasideda taip vadinamasis teogoniškasis procesas, 
kame tvėrimas, kaipo pažangos veiksnys, tapo pakeistas 
Dieviškojo Įsikūnijimo idėja, ogi evoliucija — kultivuo- 
jančiu veiksniu. " 

Pastovus tvarinijos su Dievu susivienijimas, tegalimas 
viršprigimtoje tvarkoje; įvyksta religijoj; matomai apsi- 
reiškiančioje paviršutiniame kulte, o josios vienijimosi 
pačios savyje, arba prigimtojoje tvarkoje, nuo šito laiko 
įgauna kultūros pavidalą. Pažanga viršprigimtoje ir pa- 
žanga prigimtojoje tvarkose eina gretimai; jųdviejų su- 
taikinimas, kaipo apgalėjimas prigimtosios tvarkos ir jo- 

sios perkeitimas, priruošiamas jungiant nemateriales idė- 
jas su materialiais ženklais. Senojo Įstatymo Izraelis pri- 

rengia kūną Dieviškajam Įsikūnijimui ištisoje panašybinių 
pavidalų eilėje ir, kaipo vienintelė išrinktoji tauta, pajė- 
gia su pagalba mesianizmo ir teokratijos idėjų visiškai 
sujungti kultą bei kultūrą. "r 7 

Tai, ką kultas stengiasi pasiekti visai sąmoningai, kul- 
tūroje pasiekiama veikiant apvaizdingiems pasaulio dės- 
niams: ačiū šitiems pastariesiems kultūra gamina viršpri- 
gimtosios tvarkos panašybes tuo tarpų, kuomet kultas 
sąmoningai stengiasi viršprigimtąsias idėjas įkūnyti prigim- 
toje srityje. Kultūroje numatomi tie Dieviškosios Išmin- 
ties šešėliai, kurių išvydimas buvo kulminaciniu punktu 
ne tik graikų filosofijos didžiojo Platono asmenyje, bet 
ir visos senobinės kultūros. Šita kultūros ypatybė davė 
šv. Povilui progą pasakyti, jog „graikai išminties ieško“ 
tuomet, kuomet „žydai ženklų geidžia“. Žydai geisdavo 
ženklų, nes laukdavo stebuklų. Dievo galybėje buvo jie 
pradėję savo užsitikėjimą, nes, sulig duotojo jiems pa- 
žadėjimo, Žodis iš tikro turėjo pastoti kūnu. Dieviškosios 
Išminties turtingumas ir visiškoji Dievo apsireiškimo pri- 
gimtajame pasaulyje galybė ir susidėjo sintezėn Dieva- 
žmogio Kristaus asmenyje, kuriame Dieviškasis Įsikūniji- 
mas įvyko vienu laiku ir kaipo išskirtinai individualis, ir 
kaipo neapribojamai universalis nusidavimas. 

Kalbant apie patį Dieviškojo Įsikūnijimo faktą, reik 
pirm visa ko priminti, jog Dievažmogis negalėjo pasiimti 
nuodėmingą kūną, nes gulinčiojo blogybėje pasaulio ma- 
terija ir suteptoji gimtąja nuodėme žmogystė nebesujun- 
giamos su visų tobuliausia dievystės esme. Todėl pirm 
Dievui įsikūnijant materialiai dvasiškasis žmogystės gai- 
valas turėjo pastoti Dievu nešina materija — Dei Mater", 
kas ir įvyko Dievo Motinos asmenyje. Nepalytėtai 
pradėtojoje ir nepalytėtai pradėjusiojoje švenčiausioje 
mergaitėję Marijoje materialiai dvasiškoji žmogystės pri- 
gimtis pasiekė aukščiausiąjį prisirengimo laipsnį. Indivi- 
dualis Marijos apsisprendimas, įvykęs su pagalba nepapras- 
tos Dievo palaimos, sulig josios žodžių angelui — pasiun- 
tiniui: „Štai esmi Viešpaties tarnaitė, tegul nusiduos man 
pagal tavo žodžius", — kartu buvo nauju visatos vėlės 
apsprendimu, kuomet jinai įgavo visuotinosios dievamo- 

tinystės ypatybę, o švenčiausioji Marija mistiškuoju būdu 
pasidarė ne tik Dievažmogio, bet ir visos tvarinijos mo- 
tina. Kaip pagundinimas, žmogui puolant, buvo atėjęs per 
pasyvų Moters gaivalą, taip irgi moteriškajame gaivale 
buvo padėtas realis pasaulio apgalėjimo pagrindas. Kaip 
pirmajam  nusidėjusiam Adomui atitinka antrasis Ado- 
mas — Išganytojas, taip pirmajai tarpininkaujančiai šiai 
nuodėmei Ievai atitinka antroji Ieva, tarpininkaujanti 
„Dievo palaimai. Dar viena paralelė. Tuo tarpų, kuomet 
artimiausia nuodėmės pasekmė buvo gamtos vergystėn 
įpuolimas ir lytiškojo instinkto apsireiškimas, — Išganyto- 
jo prasidėjimas švenčiausioje mergaitėje atsieina laužant 
prigimtuosius dėsnius ir neliečiant jos skaistumo, 
Visuomet didžiai iškilmingai Bažnyčios praktikuoja- 
mas Dievo Motinos kultas, prasidėjęsis nuo pat pradžios 
krikščionystės ir tarnaująs viltingiausia dievamotinystės 
idėjos gyvastingumo garantija, atžvilgiu į metafiziškąjį 
savo pagrindą nukreipia į save vis daugiau domės ypač 
nuo apskelbimo apie Nepalytėtąjį Prasidėjimą dogmato. 
Lauktina esą, jog dievamotinystės idėja užkovos krikš- 
čioniškojoje filosofijoje žymesnę negu dabar vietą ir ge- 
rokai paruošdins metafiziškąjį Bažnyčios pamatą. Čia tik 
pabraukiama, jog prisirengimas prie Dieviškojo Įsikūni- 
jimo Marijos asmenyje nebuvo vien individualis, bet kar- 
tu irgi visuotinas. Išvardytieji tam tikroje vietoje santy- 
kiai tarp individualių pavidalų ir visuotinojo pavidalo, 
arba visatos vėlės, ne tik leidžia manyti, jog toksai indi- 
vidualiai universalis nusidavimas apskritai yra galimas, 
bet jie dar tiesiog prirodo, jog panašus apsireiškimas bu- 
vo net kaip antropogoniškojo, taip ir teogoniškojo proce- 
sų tikslu. O kadangi Dieviškasis Įsikūnijimas buvo uni- 
versalis nusidavimas individualiame Kristaus asmenyje, 
tai ir pasaulio prie. Dieviškojo Įsikūnijimo prisirengimas, 
kaipo naujas apsisprendimas, turėjo įvykti individualiai 
ir kartu visuotinai. Kad pats Dievo įsikūnijimas nebūtų 
atvejingas ir substancialiai svetimas visam pasauliui, šven- 
čiausioje Marijoje turėjo būti uždėtas metafiziškas vi- 
suotinosios dievamotinystės pamatas. Tuo pat laiku indi- 
vidualis Marijos asmuo yra aukščiausis tarp visų Dievo 
tvarinių tobulumo laipsnis. Visų skaisčiausioji ir visų šven- 

čiausioji mergaitė pasilieka niekuomet nepralenkiamu 
idealu visiškojo pasidavimo Dievo apveizdai ir visiškojo 
nuolankumo Dievo palaimai, kuriuodu privalumu yra bū- 
tina prirengiamoji su Dievu susivienijimo sąlyga. „Turė- 
jau padaryti valios pastangas — sako pamatęs Mariją šv. 
Dionisijas Areopagitas— kad įsitikinus, jog Dievas esąs 
vienintelis. Turėjau įtempti savo pajėgas, kad nepulti ant 
kelių ir nepagarbinti tvarinį lyg Dievą.“ 

Dievo Motinoje Marijoje ir Josios metafiziškame pa- 
grinde — dievamotinystėje tvarinijos buvo pasiektas pas- 
kutinis prirengiamas prie Dieviškojo Įsikūnijimo tikslas. 
Paties gi Įsikūnijimo esmę sudaro tobulas dievystės su 
žmogyste susijungimas, arba, vienu žodžiu, dievažmogys- 
tė, kame dieviškasis ir žmogiškasis gaivalai suvienyti su 
viens antru nesusiliejamai bei neatskirtinai be jųdviejų 
prigimčių sumaišymo ir be laisvės suvaržymo. Dievažmo- 
gystėje vėl įvyksta visiškoji Sutvėrėjo pirmavaizdžio ir 
Jo tvarinio kongruencija. Šitos tobulos kongruencijos idė- 
ja slepia savyje trejopą vienybę, būtent amžinai tobulą 
Dievo vienybę, pasiektą vėl aukščiausiąją tvarinijos vie- 
nybę ir tikrą šiųdviejų vienybių susivienijimą viename 
Dievažmogio asmenyje. Prigimtasis pasaulis jau antropo- 
geniškajame procese vienydavosi kaip individualiuose, 
taip ir visuotiniuose pavidaluose. Sutvertasis žmogus pa- 
stojo tąja vienybe, kame visuotinojo pavidalo turinys 
apreiškiamas individualiame asmenyje. Per teogoniškąjį 
procesą prigimtojo pasaulio pažanga su pagalba kulto ir 
kultūros ėjo prie asmens, kurio individualiame pavidale 
išskiriamai apsireikštų visas pasaulio turtingumas. Toksai 
individualiai visuotinasis pavidalas ir tapo pagamintas, 
kuomet individualiai dvasiškoji žmogystės prigimtis pa- 
siekė Dievo Motinos Marijos asmenyje dievamotinystės 
ypatybę. 

Su Dievu vienijimosi galė pastojo potencialiai privali 
visai tvarinijai, nes ne atvejinga materijos dalis ir ne at- 
skira tik žmogysta su Dievu susivienijo Kristaus asme- 
nyje, bet per esminę būvijos vienybę visatos vėlėje Die- 
važmogis nauju būdu suvienijo visa ką su visa kuomi ir 
su Dievu, ir mums pasilieka tik atkartoti didžiai teisingus 
šv. Povilo žodžius: iš tikro omnia in ipso conslant '8, 

Tai Dievažmogis Kristus padėjo savo asmeniu pereina- 
mąjį tiltą tarp viršprigimtosios ir prigimtosios tvarkų, tarp 
kurių dviejų bedugnė iki šiolei buvo neperžengiama,- nes, 
prieš įsikūnijant Dievui, dievystė buvo pasaulinė trans- 
cendenti ir tik Jam įsikūnijus pastojo imanenti. Žinoma, 
vartojamos čia transcendentumo ir imanentumo sąvokas 
neprivaloma suprasti absoliučiai ir substancialiai, nes, 
kaip pažymėta tam tikroje vietoje, Dievas kaipo abso- 
liutas negal būti sutvertajai būvijai nei besąlyginai trans- 
cendentis, nei besąlyginai imanentis, kuriedvi nuomoni 
sudaro dualizmo ir panteizmo klaidas. Vienok, kalbant 
apie dvi gadyni, tarp kurių dviejų įvyko Dievo įsikūniji- 
mas, galima visai teisingai pripažinti fenomenalę prasmę 
dievystės transcendentumui prieš ir josios imanentumui po 
Dievui tvarinijoje įsikūnijus. 

Šitoksai dievystės imanentumas, nustatęs aukščiausią 
ją Dievo ir tvarinijos vienybę Dievažmogio Kristaus as- 
menyje, pastojo vieninteliu realiu visuotinosios tiesos, 
gėrybės ir grožės pagrindu. Tveriamojoje evoliucijoje ir 
prigimtoje kultūros pažangoje buvo ir yra tveriamos vien 
šitų trijų vertybių panašybės Dieviškajam Įsikūnijimui, 
buvo padėtas metafiziškas pamatas, ant kurio šitos ver- 
tybės įgavo amžinąjį pavidalą. Galima tai paaiškinti se- 
kančia tiesos, gėrybės ir grožės sąvokų analize. 

Tiesos nesama ir jinai nebepažinoma ten, kame vieš- 
patauja visiškas chaosas. Šiame atvejyje tiesa tik ir bus 
chaoso sąvoka, bet dėlei savo turinio niekingumo šioji 
sąvoka nurodys mums, jog tikrumoj jokios tiesos ir ne- 
bėra. Žmogaus protas ant tiek yra vienybės sąvokos ap- 
sprendžiamas, kad net chaosui suteikia vienodumo dėmę 
ir tokiu būdu tveria jo sąvoką. Tuo tarpu tiesa glūdi tik 
vienybėje. Juo vienybė yra platesnė ir integralesnė, juo 
aukštesnė atitinka jai tiesos sąvoka. Taip absoliutui ati- 
tinka aukščiausioji tiesos sąvoka, kuri viską esybiniai ap- 
ima ir tikrai yra vienintelė. Jei kitados nurodo ir kalba- 

ma, būk tiesų esą daugelis, tai tik todėl, kad žmogaus 
žinija nėra tobula ir žmogus dėlei silpno savo žinojimo 
nepajėgia visus teisingus tvirtinimus suvesti vienon abso- 
liučion tieson, o dargi ir pasaulis nėra dar tobulas ir vi- 
siškai suvienytas. . 


. 

" Nustatę tai, jog aukščiausiosios tiesos sąvoka atitinka 
tobulai esybinei viso, kas tikrai yra, vienybei, turėsime 
pripažinti, jog visiškas dievystės su žmogyste susivieniji- 
mas, kas sudaro Dievažmogio esmę, yra vienintelė abso- 
liuti Tiesa, patvirtinta paties Kristaus žodžiais: „Aš esmi 
Kelias, Tiesa ir Gyvastis“, ir visas, kas taip ar šiaip ne- 
siriša su tąja Tiesa, negal įgyti tiesos vardą. 

Vėliau pamatysim, jog šitas metafiziškas Dievažmo- 
gystės tiesos pamatas organiškai apsireiškia Bažnyčioje 
kaipo jos neklaidingumo veiksnys, dabar gi turime pasa- 
kyti, jog tokiu pat būdu Dievažmogis yra aukščiausioji 
pasaulio gėrybė, nes ta pati metafiziškoji vienybė, kuri 
mūsų protui nurodo viršiausiąją Tiesą, kartu pageidauja- 
ma yra Mūsų valios kaipo viską numalšinanti gerovė. Su- 
lig pirmykščiai nesugadintos valios prigimties, absoliutas 
yra vieninteliai pritinkantis laisvojo pageidavimo dalykas. 
Esminė absoliuto vienybė, kame kiekvienas pavienis ele- 
mentas randasi visuose kituose ir visi — kiekviename, yra 
neapribojamai užbaigtas ratas, kuris kaipo toksai, negal 
turėti nuošaliai jokios esmės kaipo nuošalinės gėrybės. 
Dievažmogis, būdamas absoliučia Dievo pilnumo ir idea- 
lės tvarinijos esmės vienybe, yra gėrybė, kuri viską sa- 
vyje užlaiko, gyvenina ir judina. Kristus duoda apie save 
liudijimąsi šitoje prasmėje taip pat kategoriškai kaip ir 
skelbdamosi esąs Tiesa. 

Galop Dievažmogis yra metafiziškai realis aukščiau- 
siosios grožės pagrindas. Jei grožė yra idėjos apreiškimas 
regimuoju ženklu, arba, sulig Solovjovo terminologijos, 
įkūnyta idėja, tai Dieviškasis Įsikūnijimas privalo būt pri- 
pažintas tobula Gražybe. „Grožė— sako kitas genialis 
estetas — E. Hello,— yra pavidalu, kurį meilė suteikia 
daiktams. Dievas yra didžiausias poetas ir lygiai yra be- 
sąlyginė meilė." Pažvelgus į visatos vienijimosi procesą, 
negalima nepatėmyti, jog įvykusios vienybės pavidalai, 
kaipo aukštesnių idėjų nešėjai, apreiškia idealę pirma- 
pradę regimai ir 'apčiumpamai, būtent grožės formoje. 
Svarbiausioji grožės ypatybė yra galė perkeisti įkūnijamą 
tarpą pagal idėjos esmę. Bet paprastai prigimtoji mūsų 
pasaulio grožė perkeičia tarpą tik matomai, ne esybiniai. 
Idėja ir jąja nešinas pavidalas randasi čia vien simbolin- 

guose santykiuose. Dieviškasis Įsikūnijimas apreiškė pir- 
mavaizdžio idėją regimoje srityje pasigaunant žmogiš- 
kuoju pavidalu ir pirmą kartą visiškai perkeitė įkūnijamą 
tarpą pagal idėjos esmę aptemdančioje net savo iškilmin- 
gumu grožėje. Ir iš tikro, kame ir kuomet rasime dides- 
nės meilės su tobulesnių regimuoju pavidalu sujungimą 
be Dievažmogio Kristaus asmens? Tobula Įsikūnijimo idė- 
ja randa čia ir tiktai čia tobulą grožės formą, kuri, įga- 
vus amžinąji pavidalą per Persikeitimą ir iš numirusiųjų 
prisikėlimą, pastojo metafiziškuoju tikros grožės pamatu. 
Tiktai ant šio pastarojo tegalimas tolimesnis prigimtosios 
tvarkos perkeitimas pagal tvarinijos pirmavaizdžius, kurį 
darbą lemta atlikti Kristaus Bažnyčioje, IE UAI prie 
visuotinojo iš numirusiųjų prisikėlimo, 

Taigi Dieviškasis Įsikūnijimas padarė tvarinijai ima- 
nenčiais aukščiausius tikros tiesos, gėrybės ir grožės idea- 
lus. Toji Dievo Išmintis, kurios tik šešėliai numatomi yra 
regimoje tikrumoje, apreiškė Dievažmogio Kristaus asme- 
nyje visą Dievo veiksmo galybę. Bet jei Kristaus dievys- 
tėje kūniškai sutilpo visas Dievo pilnumas, tai Jojo žmo- 
gystėje sutilpo visas idealis žmonijos turinys; ir kaip 
Dieviškajame Įsikūnijime glūdo visa apie Dievą tiesa, 
taip įvykusiame dėlei Kristaus Atpirkime glūdo RVkĖDAGS 
sioji apie žmogų tiesa. 

Pirm pradėsiant kalbėti apie Atpirkimo paslaptį, gal 
ne pro šalį bus atsakius vienam klausimui, kuris jau daug 
anksčiau galėjo būt pastatytas, būtent kodėl Dievažmogio 
rolė taikintina yra prie istoriškojo Jėzaus Kristaus as- 
mens? Šitą klausimą paliesime tik tiek, kiek tai yra .rei- 
kalinga Dievažmogystės esmės paaiškinimui. Pirm visa 
ko jam galima atsakyti tyrinėjant Kristaus dievystės žy- 
mes ir taikinant jas su visa krikščioniškosios pasaulėžval- 
gos sistema. Šito metodo sucharakterizavimui užteks šičia 
atkartojus dideliai vykusį ir vaizdingą VI. Solovjovo pro- 
tavimą apie Kristaus iš numirusiųjų prisikėlimą: . 

„Kuomet astronomas Leverrieras su pagalba žinomųjų 

skaitliavimų įsitikrino, jog už Urano orbitos turinti būt 
dar kita planeta, o paskui išvydo ją per teleskopą lygiai 
taip, kaip jinai turėjo būti sulig jo skaitliavimų, tai vaI- 

giai jisai turėjo nors kokią protingą progą manyti, kad 
šioji numatoma jo planeta nėra tąja, kurią jisai buvo iš- 
skaitliavęs, kad jinai nėra tikra, o tikroji dar gal būt 
ateityje bus surasta. Panašiu būdu, kuomet, pasiremdami 
aplama visuotinojo bei istoriškojo proceso „prasme ir jo 
stadijų nuoseklumu, mes randame, jog dvasiškajai pirma- 
pradei apsireiškus idėjiškoje formoje — iš vienos šalies, 
graikų filosofijoje bei tvėryboje, o iš antros šalies, do- 
Tiškai. religiniame Izraelio pranašų ideale (Dievo viešpa- 
tystės sąvoka), — tolimesnis ir aukštesnis šito apreiškimo 
momentas turėjo sudaryti tos pačios dvasiškosios pirma- 
pradės apsireiškimą asmeniškai bei redliai, josios įvyki- 
mą gyvame asmenyje, kuris ne vien mintyse ir dailiuose 
vaizduose, o veiksme turėjo pagaminti dvasios galybę ir 
apgalėjimą priešingos blogosios pirmapradės draug su 
kraštutiniu jos apsireiškimu — mirčia, t. y. turėjo iš tikro 
prikelti iš numirusiųjų materialį savo kūną, jįjį apdvasi- 
nus; ir kuomet kartu sų šiuomi pas akivaizdos liudytojus, 
nemokytus žydus, neturinčius jokio supratimo apie visuo- 
tinąjį procesą, apie jo stadijas ir momentus, mes randa- 
me aprašymą kaip tik tokio žmogaus, asmeniškai bei rea- 
liai įkūnijančio savyje dvasiškąją pirmapradę, kuomet jie, 
nustebę dėlei jų nelaukiamo ir netikėto nusidavimo, pa- 
pasakoja, jog šitas žmogus iš numirusiųjų prisikėlė, t. y. 
paduoda grynai empiriškai, kaipo faktų nuoseklumą, tai, 
kas mums tebetur logiškąjį vidaus sąryšį — matydami to- 
kį atitinkamumą, mes jokiu būdų nebeturime teisės pri- 
kaišioti šitiems liudytojams tai, būk jie išgalvoję faktą, 
visa kurio reikšmė jiems patiems buvo neaiški. Kitaip 
beveik būtų lyg mes įsitartumėm, jog darbininkai, sta- 
čiusieji Paryžiaus observatorijos teleskopą, nors nieko ne- 
buvo žinoję apie Leverriero skaitliavimus, vienok „tyčia 
sutaisė taip, kad jis išvystų per šitą teleskopą nesančio 
Neptūno išvaizdą'“. 

Bet Jėzaus Kristaus dievystę galinė irgi prirodinėti 
pasigaunant Jo žmogystės gvildenimu, nes dievystė ir 
žmogystė sudaro Jo asmenyje tokią ankščią vienybę, kad 
viena patvirtina antrą. Beveik nežinomas šv. Dionisijo 

Areopagito. mokytojas Hierotėjus, tarp ko kito apie 
Kristaus dievystę sako: „„Nusižemindamas prie mūsų pri- 
gimties ir su jąja jungdamosi Dievo Žodis visuomet yra 
buvęs aukščiau mūsų ne tik dėl to, kad jungėsi su žmo- 
gyste be paskendimo ir sumaišymo savo dievystės, be 
nuostolio savo nesibaigiančiai pilnybei nepaisant į tąjį 
neišpasakomą niekinimąsi, bet pirm visa ko dėlei to, ir 
kas daugiausiai yra stebėtina, kad pasirodė esąs aukštes- 
nis už mūsų prigimlį dalykuose, šilai pastarajai privaliuo- 
se, ir kad suglaudė savyje visa tobuliausiu ir nejautulin- 
gu būdu tai, kas yra mumyse ir kus paeina iš mūsų pačių“. 
Tiesa apie Kristaus žmogystę nuosekliai veda prie sutvė- 
rimo paslapties, kurios būtina pasekmė turėjo būti iš nu- 
mirusiųjų prisikėlimas, 

* Bent kiek atidžiau 5ažvėlgus į Evangelijų išreikštą 
Kristaus asmens paveikslą, galima lengvai įsitikinti, jog 
turime čia reikalą su vienata, kuriai panašių visai neran- 
dame istorijoj ir, kaip tvirtina net kai kurie priešingi 
krikščionybei, bet nors mažumą bešališki. tyrinėtojai, pa- 
našios vienatos nebelauktinos yra ateityje. Kas tai reiš- 
kia? Kodėl, priešingi net krikščioniškajai dvasiai, žmo- 
nės nebegal užginčyti Kristaus asmens nepaprastumą, ku- 
riam visai netenka atsikartoti historijoj? Kad į tai tiki 
krikščionis, tai nėra stebėtina, bet kad tą pačią pažiūrą 
pripažįsta kai kurie rašytojai, svetimi dievažmogystės 
idėjai, — šioji aplinkybė priverčia manyti, jog iš tikro 
Kristaus kaipo Žmogaus tobulumas apsireiškė ant tiek re- 
gimai ir skaidriai, kad nebegal būt sąžiningai paniekina- 
mas. „Jei Sokratas — sako Rousseau,— gyveno ir mirė 
kaip išmintingasis, Jėzus Kristus gyveno ir mirė kaip 
Dievas“. „Jėzus Kristus,— pripažįsta kitas rašytojas, — 
taip pat mažai, kaip pirmasis, supratęs dievažmogystės 
esmę, — garsusis Renanas,— nebus pralenktas““**, Štai tik 
dvi nuomoni iš daugelio. 

Net didžiausius žmonijos didvyrius negalima palyginti 
su Kristumi, nes ne tik šventumas, bet ir aukščiausiojo 


* Rousseau. Emile ou YEducation, livre VI. 
“* Renan, Vie de Jesus. 

žmogiškojo genijaus aureolė apvainikavo šio pateptojo 
galvą. Kiekviename iš žmogiškųjų didvyrių rasime vieti- 
nes ir nacionalines dėmes, kurios leidžia Platoną vadinti 
pirma visa ko graiku, Cezarį — rymiečiu, Dantę — italie- 
čiu, Shakespeare'ą — anglu, Goethe — vokiečiu, Napoleo- 
ną — prancūzų, vienas tik Kristus yra pirm visa ko ir 
tai išskirtinai žmogumi ir su tokia asmeniškumo gale, ku- 
rios nerasime nei viename kitame žmoguje. Jo asmuo, 
būdamas sustatydintas su visais laikais ir su visomis ša- 
limis, nenustoja savo žmogystės pilnumo. Jo žmogiškasis 
protas nežino klaidos, o tuo tarpu niekas negal pasigirti 
Jįjį mokinęs, Jįjį lavinęs. Evangelijos trumpai pažymi Jo 
jaunystę. Būdamas tik dvylikos metų jaunikaičiu, nuoty- 
kiui atsitikus, stebina jau mokytus vyrus savo protingu- 
mu. Kame gi buvo ėmęs mokslą? — vieną terandame at- 
sakymą: paklusęs tėvams. „Jėzus augo išminčia ir metais, 
ir malonėj pas Dievą ir žmones" (Lk 2,52). Jokia tiesa ne-. 
gal jį nustebinti, nes nėra Jam paslapčių. Žino lygiai ge- 
rai giliausias Dievo gelmes, kaip ir savo žmogystės es- 
mę. Be jokios pastangos pamato žmonių širdis, tautų, 
žmonijos, pasaulio likimą. Tveria kalbą, kurios gilybės 
niekuomet nebus visiškai suvokiamos ir kuria niekas ne- 
pajėgia tinkamai naudotis. Kiekvienas Jo žodis gamina 
pasekmingas savo išdavais šviesą bei paslaptį. 

O Kristaus širdis! Žino ji mylimiausiuosius, bet kartu 
dalina meilę visiems ir visam kam gyvenančiam. Žino net 
karštas sąjautos ašaras. Meilingo Jo jausmo platumas ne- 
randa sau ribų, ir tuo pat laiku šventas Jo pasipiktinimas 
dėlei viešpataujančios pasaulyje blogybės pasiekia žai- 
bijomis nešiną stiprumą. Žmogiškoji jo valia randa savyje 
tvirtumą visoje žemiškojo Jo gyvenimo aplinkybėse: 
yra nuolankus tiems, kuriems pripažįsta vadovaujančią 
prigimtoje | tvarkoje valdžią, nesididžiuojantis aukš- 
čiausio pasisekimo valandoj, akivaizdoj entuziazmingai 
pasikėlusios dvasioje minios, kantrus matant pamokomų- 
jų žmonių ir priešų atkaklumą, apreiškiantis nepaprastą 
dvasios giedrumą kančioje ir savo besąlyginės vertės pa-' 
jautimą, kuomet įsižvėrinusi minia -bjauriausiu būdu ty- 
čiojasi iš Jo PL ir suteikia jam fiziškus smū- 
gius. . 

„Visos šitos gražybės— šako puikiame Jėzaus Kris- 
taus gyvenimo aprašyme vyskupas Bougaud'as,— protas, 
gerumas, meilė, drąsumas ir stiprumas susipina Jėzuje vi- 
siškoje lygsvaroje. Negalima: jose numatyti kokio nuos- 
tolio, ydos arba dėmės, kaip irgi pirmenybės ar pastan- 
gos. Kiekviena Išganytojo proto ir Širdies jėga“ pasiekia 
aukščiausį savo išsiplėtimo laipsnį, bet neužtemia kitą- 
sias. Visos susilieja vienori harmonijingon visumon. To- 
dėl Jame ir Jo gyvenime viskas yra ramia didybe, sal- 
džiu paprastumu, iškilminga santaika. 2 

Laikas nuo laiko žmonija gamindavo iš savo gelmių 
nepaprastas esybes, bet jokia iš jų negal su Juomi pasi- 
lyginti. Jis tur viską, ir viską tokioje saikoje, kaip niekas 
kitas ant žemės. Jame mintis, žodis, poezija, iškalba, mei- 
lė ir praktiškoji įtekmė, ir neaprokuojamos pasekmės, 
visos dovanos ir visos jėgos jungiasi tarp savęs tokioje 
pilnumoje ir tokioje harmonijoje, kad protas, apmąstęs 
Išganytojo gyvenimą, nepajėgia sau įsivaizdinti nieko 
aukštesnio. 

Iš čia tasai Žmogiškojo Sūnaus dės kuris sutinka- 
mas yra beveik ant kiekvieno Evangelijos lakšto. Jėzus 
Kristus nėra vienas iš žmonijos sūnų, panašiai kaip visi 
Adomo įpėdiniai: yra Žmogiškasis Sūnus absoliučia šio 
žodžio prasme; žmogus idealis, gražus, skaistus, visiškas; 
visų puikiausias žiedas, visų nuostabiausias vaisius, kurį 
kada norint pagamino žemė; arba veikiau vienintelis iš 
žmonijos kero išdygęs žiedas, visiškai gražus ir visiškai 
tobulas." 

Sekdami vyskupo Bougaudo: aprašymą, pasistenkim 
surasti dar kai kurias svarbiausias Kristaus žmogystės Žy- 
mes. . 46 į 
Žmogiškasis Sūnus, apreiškęs aukščiausį šventumo 
laipsnį, nuolankus, nusižeminęs, kantrus, nesididžiuojan- 
tis nepasiekiama niekam savo aukštybe, tur tokį savo VeI- 
tės žinojimą, kad Jame nerasime nė šešėlio atgailos dė- 
lei nuodėmingumo pajautimo, kas tiktai pritinka gimu- 
siajam jau šventuoju. Jėzus Kristus tiesiog tvirtina su 
stebėtina paprastų savo išsireiškimų iškilme, jog esąs 
šventas, jog niekas negalįs rasti Jame nuodėmės. Ir. Jo: 


118 


lūpose dieviškosios savo vertės apreiškimas įgauna tokią 
betarpiškumo galę, kad tie žodžiai, kurie padarytų be- 
pročiu kiekvieną kitą žmogų ir sudarkytų jo tobulumą 
didžiavimosi yda, taip organiškai jungiasi su užbaigtuoju 
Kristaus. paveikslu, kad patys yra Jam paminklu, kuris, 
būdamas užrašytas Evangelijoje, pasilieka gyvuoju Jo 
dievystės liudytoju. | 
Tegul sako, būk visai nėra buvęs Platonas, bet mes 
skaitome jam prikišamus veikalus, ir šito užtenka, kad 
pripažinus, jog tasai, kas juos buvo parašęs, buvo geni- 
jus, lygus tam, kokiu laikomas. Platonas. Tegul sako, būk 
Kristus visai net nebuvo gimęs, bet mes skaitome Evan- 
gelijas ir galime lygiai įsitikinti, jog tasai, kas yra jų 
autoriumi, buvo tokiu žmogumi, kokių laikomas yra Jėzus 
Kristus, t. y. Dievažmogiu, .nes nesunku patėmyti, jog 
nors visi keturi evangelistai savotiškų būdu aprašo tą pati 
dalyką, tačiau Evangelijų, kaipo tokių, autoriumi tegal 
būti vienat aprašomas jųjų Kristaus asmuo. 
Prisiartinant prie Atpirkimo tiesos, mums svarbu pa- 
braukti dar vieną dideliai nuostabų Kristaus asmens bruo- 
žą. Slepiąs savyje aukščiausiąją žmogiškosios prigimties 
galybę, Kristus tuo pat laiku turėjo neišmatuojamą Dievo 
visagalę, bet jąja naudojosi labai stebėtinai ir tiesiog 
mūsų pobūdžiui nesuprantamai. Kuomet jautrią Jo širdį, 
pilną užuojautos žmonių vargams, užgaudavo skausmo 
bei nelaimės reginys, Jis nesigailėjo sėmęs iš savo visa- 
galės stebuklingus įrankius žmonių ašaroms šluostyti, 
reikalaudavo tik, kad draug su prigimtuoju laimėjimu 
gretimai atsieitų doriškasis atgimimas, — ir tai buvo be- 
veik vienintelė priežastis, dėlei kurios tapo padaryta ne- 
paprastų Jo stebuklų dauguma. Bet kuomet atsirasdavo 
reikalas, paliečiantis asmeniškosios Jo pasiuntinybės iš- 
pildymo būdą, žmogiškoji Jo valia visai laisvai išsiža- 
dėdavo dieviškosios visagalės. Ant pamato šito išsižadė- 
jimo atsiėjo paslaptingiausioji Atpirkimo misterija, kuri, 
užtraukus ant žemiškojo Kristaus gyvenimo tragedijos 
mazgą, pasibaigė mirtimi ant kryžiaus ir priruošė Jo iš 
numirusiųjų prisikėlimą. | Lik 
"Iš to, kas jau anksčiau pasakyta apie Dievažmogio 
esmę, turėjo paaiškėti, jog Kristus, net kaipo žmogus, yra 

esybė visiškai individualė ir visiškai universalė, nes Ja- 
me metafiziškai realiai išreikšta visos būvijos vienybė: 
omnia in ipso constant, Šioji aplinkybė leidžia visai nusi- 
dėjusiai tvarinijai ne tik doriškai, t. y. akivaizdoj Dievo 
mielaširdystės, naudotis Kristaus nuopelnais, bet jinai dar 
yra priežastimi, dėlei kurios Kristaus apgalėjimo pasaulio 
blogybės formos pastoja potencialiai privalios visai 
žmonijai. Žmogiškoji, bet nesuteptoji nuodėme Jo prigim- 
tis pereina per visą moralių bei fiziškų pabandų eilę, ku- 
rią privalo pereiti kiekvienas žmogus, idant pasikelti ant 
aukščiausiojo šventumo viršūnės; tuo tarpu tasai kelias 
reikalingas buvo ne dėlei Kristaus išsitobulinimo, nes Ji- 
sai nuo pat gimimo buvo jau visiškai tobulas, o dėlei 
suteikimo pačiai tvarinijai išganymo „palaimos atnešus at- 
lyginimo auką, suderinusią jai Dievo SEIšYSĘ su Jojo mie- 
laširdyste. 

Bet atlyginimo aukos tur savo Šakiai ne tik Dievo 
teisybėie, o taipogi minėtoje metafiziškoje tvarinijos vie- 
nybėje, kurios idealiu išreiškėju yra Dievažmogis. Kuo- 
met Kristus nuveikė tyruose pagundinimų stiprumą, tai 
šitas apgalėjimas turėjo reikšmę ne tiek Jam pačiam, 
nes Jis, būdamas Dievu, negalėjo pulti ir nusidėti, kiek 
visai tvarinijai. Čia pirmą kartą potencialiai liko nuveikta 
visuotinoji blogybė, kurioje buvo gulėjęs visas pasaulis. 
Ir tai, kas neprityrusiai akiai gal nusirodyti nepritinkan- 
čiu Dievažmogiui daiktu, iš tikro tik suteikia Kristui, kai- 
po Išganytojui, visiškosios pilnybės išvaizdą. 2 

Kristaus pagundinimų prašalinimas buvo tik pirmas 

prirengiamasis žingsnis prie nuveikimo blogybės. Visiš- 
kas pasaulio apgalėjimas įvyko Kristui mirštant ant kry- 
žiaus. Kadangi Kristus savo žmogyste buvo esybė visiškai 
universalė, tai Jam išpuolė turėti reikalą su visuotinąja 
blogybe, ir todėl toji kova; kurią reikėjo Kristui su ja 
išlaikyti, begaliniai pralenkia visa, ką prisieina pritirti 
atskiram žmogui mors visų sunkiausiuose padėjimuose. 
Kristus gi, pasilikdamas visuomet sąmoningas dieviškąja 
savo visagale, su pagalba žmogiškosios savo valios pats. 
išsižadėjo jąja naudojęsis, pasidavė visų rūšių moralėms 
bei fiziškoms kančioms ir laisvai priėmė mirtį ant kry- 
žiaus. 

Kristaus skausmų vainike netrūksta jokių kančių, o 
kai kurios iš jųjų nurodo, lyg duoda progą manyti apie 
Kristaus dvasios susilpnėjimą; bet tai yra matomoji abe- 
racija, kuri, būdama teisingai suprasta, padeda nors la- 
bai sąlyginai nujausti tokią kryžiaus tragediją, kurią 
visai negalima palyginti su visomis sutvertomis trage- 
dijomis. Ne fiziškos kančios, bet moraliai skausmai, jas 
lydintieji, pasiekia aukščiausios įtampos, kuri du kartu 
prasimuša aikštėn ir nors mažumą parodo Kristaus ken- 
tėjimo saiką. 

Prieš pasiduodant į rankas, kurios turėjo pakelti Jį ant 
kryžiaus, Jėzus Kristus, tasai Kristus, kuris tikrai visuo- 
met žinojo, jog reik Jam tik tarti žodį savo Tėvui, kad 
„statytų Jam daugiaus nekaip dvylika angelų pulkų“, 
nujaučia sielvarto valandą ir su kruvinu prakaitu ant vei- 
do meldžiasi: „Tėve mano, jei gal būt, teaplenkia mane 
šioji taurė" (Mt 26, 39). Išsižadėjęs savo valios ir prityręs 
visą būtinumo baisumą, tuoj vėl sutaikina savo valią su 
aukščiausiąja Apvaizda, taręs: „Vienok ne kaipo aš no- 
riu, bet kaipo Tu“. 

Paskui, jau būdamas ištęstas ant kryžiaus ir žmonių 
apleistas, pritiria maują .moralę kančią, apsireiškiančią 
jausme lyg esant Dievo apleistam. „Eli, Eli, lamma sabed- 
tani?“ Dideliai sušuko: „Dieve mano, Dieve mano, kodėl 
mane apleidai?" Atlyginimo aukai buvo jau padaryta 
viskas; tai žinodamas, Kristus pats apskelbė vienu tik ŽO- 
džiu: „Atlikta“. 

Esant Dievažmogiu, nujausti nuo Dievo apleidimą — 
toksai padėjimas, nors nėra visai mūsų protui supranta- 
mas, tačiau mūsų jausmui liudija apie tragediją, kuri, kai- 
po suo genere vienintelė, negal turėti sau panašių. 
Apmąstant šitos tragedijos esmę, įsitikriname, jog visų 
aukščiausias genijus ir visų tobuliausias šventumas, puo- 
šiantieji Kristaus žmogystę, įgauna priruošiančiame Atpir- 
kimą Jo kentėjime tokias paslaptingumo dėmes, kurios 
gamino mumyse nusigandinimo jausmą: jaučiame, kaip 
pradeda drebėti žemės pagrindas, temsta saulė ir atsiveria 
karstai, idant iš jų prisikeltų pasimirusieji. . 

Betarpiškoji žmogaus nupuolimo bausmė buvo nišdė, 
artimiausioji Atpirkimo pasekmė privalėjo būti tikrai rea-- 

lė mirties nuveikimo pradžia. Kad Kristus nepadėtų šitos 
pradžios, Jo darbas nepaliestų prigimtosios tvarkos ir ne- 
turėtų vaisingų jai pasekmių. Tuo tarpu, jei nuodėmė yra 
persiskyrimas, kuris gamina mirtį, tai Atpirkimas yra 
vienijimosi, kuris tur panaikinti mirties priežastį. Perkei- 
timas materijos ir suskaldytos būvijos prigimties keičia 
arba net prašalina ir tuos dėsnius, kurie jose veikia nuo- 
dėmės stovyje. Paliuosuota iš nuodėmės dvasiškai mate- 
rialė žmogystės prigimtis turėjo padėti. Kristaus asme- 
nyje naujo stovio pamatą, kame žmogystės gaivalas tap- 
tų visai perkeistas sulig dieviškųjų pirmavaizdžių ir su 
jais susivienijęs įgytų amžinąjį pavidalą per materijos iš 
numirusiųjų prisikėlimą. 

Kristaus kūno ant Taboro kalno persikeitimas pirmą 
kartą prirengiamai apreiškė naują buvimo stovį, kuomet 
idėja visiškai perkeičia jąja nešiną ženklą arba materiją 
ir gamina nemirtingosios grožės vaizdą. Tuo tarpu Atpir- 
kime iš karto buvo pamirštamas nepaprastas paradoksas: 
kad apgalėjus nuodėmę, arba kitaip, kad apgalėjus mirtį, 
Kristus pasiduoda mirčiai ant kryžiaus. Šitas paradoksas 
liktų visai neišrištas, kad Kristus nebūtų iš numirusiųjų 
prisikėlęs. Tiktai iš numirusiųjų prisikėlimas galėjo ga- 
lutinai apvainikuoti Jo darbą, ir kaip Atpirkimas prin- 
cipialiai sunaikino mirties priežastį, taip iš numirusiųjų 
prisikėlimas tegalėjo nuveikti jos pasekmę. 

Iš numirusiųjų prisikėlęs Kristus savo kūnu pagamino 
tokią objektyvią sritį, kuri suvienijo prigimtąją ir virš- 
prigimtąją tvarkas ir kuriai, nuolat augant, lemta perkeisti 
prigimtąją tvarką sulig viršprigimtųjų pirmavaizdžių es- 
mės. Bet tai jau sudaro Bažnyčios uždavinį, apie ką kal- 
bėsime sekančiame skyriuje, čia tik gal ne pro šalį bus 
pažymėjus, jog Kristaus iš numirusiųjų prisikėlimas įvyko 
tokioje tobulos grožės formoje, kuri tegalima kaipo realė 
sintezė visiškos Tiesos ir aukščiausios Gėrybės. 

Tai, kas prigimtoje grožėje apsireiškia fenomenaliai ir 
laikinai, iš numirusiųjų prisikėlusiame Kristaus kūne įga- 

vo amžinąjį pastovumą. Todėl negalima nepatėmyti, jog 
dailės -problemoje glūdi visuotinojo iš numirusiųjų pri- 
sikėlimo tiesos pamatas. Kuo Kristaus gyvenime buvo Per-. 

sikeitimas ant Taboro kalno, tuo visai žmonijai, belau- 
kiančiai iš numirusiųjų prisikėlimo, yra dailė, keičianti, 
nors prirengiamai ir fenomenaliai, tikrumos formas pagal 
viršprigimtąsias idėjas. Dailė pPAVPLEIA, materiją vibruoti 
Se Bžnuoj BE Amžinybei, ,- * 

„Bet visiškas materijos. perkeitimas, kaipo jos galutinas 
šudaUŽ y 6 įvyksta: tiktai--ant kryžiaus.:,„Sulig savo es- 
mės,-—sako E. Hello,— kryžius ant žemės — tai it koks 
baisus reginys. Tai forma, sudaužyta idėjos kūju.. Baisi 
galybė, aštresnė už kardą, pasiekianti usgue ad divisio- 
nem animae et spiritus 9, kuri viską sumaišė, viską su- 
judino, viską sutvėrė, viską atnaujino: dailę, žiniją, gy- 
venimą, galę, kuri, regimai nieko nepalietus, pervertė vis- 
ką iš viršaus iki apačios, neainešę su savim santarvės, bet 
karą.“ 

Vienat kryžius yra tasai Ženklas, dėl kurio verta gy- 
venti ir mirti, nes ji: ir tik. jį puošia iš numirusiųjų prisi- 
kėlimo aušra. , 


4. Tiesa apie Kristaus Bažnyčią 


Metatiziškasis Bažnyčios pagrindas.— Kristaus kūnas.-— 
Idėja bei ženklas. — Šventoji Dvasia.— Bažnyčios vienati- 
numas ir visuotinumas.— Gyvenimas Tiesoje — tikėjimo 
neklaidingumas.— Gyvenimas Gėrybėje — šventųjų bend- 
ravimas meilėje — Gyvenimas Grožėje — perkeitimo vil- 
tis — Sakramentai.— Stebuklas. 

Matant Kristuje metafiziškąjį būvijos suvienijimą vie- 
name visiškai individualiame ir visiškai universaliame 
pavidale, reik tačiaus mokėti atskirti šiame atvejyje t. v. 
sudarančiąją vienybę nuo vienybės sudaromosios. Dva- 
siškai materialė Kristaus žmogystė apreiškė tik idealę, o 
ne pasiektą jau žmonijos bei pasaulio vienybę, nes Kris- 
tus, kaipo realis sudarančiosios vienybės pavidalas, nėra 
mechaniškasis sudaromosios vienybės sudėtinių rinkinys. 
Todėl Dieviškasis Įsikūnijimas, apgalėjęs prigimtojo pa- 
saulio būtinumą, nuveikęs potencialiai, bet pasekmingai, 
t. y. pačioje šaknyje, jo piktumą ir apvainikavęs savo už- 
davinį iš numirusiųjų prisikėlimu, neišpildė galutinai jau 

pasaulio išganymą, bet tik pacėjo SE GONE šito 
išganymo pagrindą. | iai . 

Kad taip iš tikro yra, nurodo mums ir doriškoji išga- 
nymo sąlyga. Jau vienkart esame. minėję; jog pažangos 
eigoje tvarinijos laisvė niekuomet nėra Dievo varžoma. 
Ne pro šalį gal bus čia dar paminėjus sekančius Hello 
žodžius: „Santaika yra mūsų išgalėje; panorėję galime ją 
sudarkyti, ir tuomet Dievas, kuris per daug mus godoja, 
kad mūsų valią nulenkti prie santaikos, ir per daug save 
godoja, kad lenkti santaiką prie mūsų valios, liepia nau- 
jai een ja nušvisti, kilti iš netvarkos, kurią mes esam 
pagaminę“. į 

Dėki Ne išganymas pasidarė galimu visai tva- 
rinijai, bet tai dar nereiškia, kad jis galėtų įvykti be lais- 
vojo josios pasidavimo Dievo Apvaizdai ir be nuolanku- 
mo Jo palaimai. Veiktinas su Kristumi bendradarbiavimas 
yra būtina sąlyga statymo tų rūmų, kurių kampiniu ak- 
meniu yra pats Dievažmogis Kristus. Šitie bendrai stato- 
mieji rūmai ir yra Kristaus Bažnyčia. 

Tobulas Dievystės su žmogyste susijungimas sudaro 
aukščiausiąją Dievažmogio tiesą. Vienatiniu savo asme- 
nim Jis pirmą kartą surišo „prigimtąją ir antprigimtąją 
tvarkas ir, nustatęs visiškąją jųdviejų Kongruenciją iš 
numirusiųjų prisikėlusiame savo kūne, sutvėrė tarpą, ka- 
me prigimtojo pasaulio kūniškumas per perkeitimą įgavo 
amžinąjį pavidalą. Idėja bei ženklas, dvasia bei materija, 
dūšia bei kūnas ačiū sutaikintam Dievo Išminties ir Ga- 
lybės veiksmui randa čia galutinąjį savo priešingumo išri- 
šimą. Iš daugelio kūnų tik Kristaus kūnas liko visiškai 
perkeistas pagal dievažmogiškosios idėjos esmę, o kadan- 
gi šioji esmė yra lygiai individuali kaip ir universalė, 
tai perkeistas Kristaus kūnas irgi įgavo neapriboto 
visuotinumo ypatybę. Individualiai universalė esmė visiš- 
kam savo apsireiškimui reikalauja ir individualiai uni- 
versalio ženklo. Kristaus iš numirusiųjų prisikėlimas me- 
tafiziškąja savo esme yra, taip sakant, Jo kūno išsiuni-- 
versalinimas, ačiū kuriam tasai kūnas, kaipo visuotinoji 
substancija, tapo nauju gaivalu, potencialiai privaliu vi- 
sai būvijai. Pažymėtina dar čia yra, jog, kalbant apie 

Kristaus kūną, reik turėti omenėje visa materialiai dva- 
siškoji žmogystės prigimtis, nes kūnas tėra tik paviršuti- 
niai pastovus, arba sustingęs, jos reiškinys. 


Paminėtas Kristaus kūno išsiuniversalinimas tur savo 
pagrindą idealės esybinės vienybės sąvokoj. Visumos ir 
dalių sąvokos pritinka prie prigimtai materialio mūsų pa- 
saulio, atsiradusio kaipo išdava katastrofos, kurios šalti- 
niu buvo persiskyrimas. Dieviškoji valstybė, negalinti tu- 
rėti savyje skirstymosi pirmapradės, negal irgi dalintis, 
nors mintinai joje ir gal būt atskiriami įvairūs buvimo bū- 
dai (modus) ir atskiros ypatybės. Šventoji Trejybė tar- 
nauja pavyzdžiu, kaip vienų vienintelėj Dievo esybėje 
atskiriami trys asmens tuo tarpu, kuomet santykiai tarp 
vienatos ir trejeto šį kartą jokiu būdu neatitinka santy- 
kiams tarp visumos ir jos dalių, nes visumos ir dalių 
sąvokos tėra vien' sąlyginė fenomenalio mūsų pasaulio 
kategorija. O jei daugybė, panašiai kaip erdvė ir laikas, 
yra kategorija, charakterizuojanti prigimtąjį pasaulį, tai 
klaidingai būtų ją taikinti prie dieviškosios esmės, nes, 
plačiai tariant, logiškosios sąvokos, išreiškiančios fenome- 
nalius pasaulio privalumus, nustoja paprastos savo pras- 
mės mums stengiantis išreikšti jomis šitos esmės gelmes. 
Todėl nebijokim padaryti iš čia nuoseklią išvadą, jog 
dieviškosios valstybės vienybė yra toksai stovis, kame 
dalis prilygsta visumai. Šisai matomai paradoksalis apta- 
rimas tur ne tik logiškąją vertę nurodyta aukščiau pras- 
me, bet irgi teologiškąją, nes galutinai prašalina fenome- 
nalumą iš Dievo sąvokos. Tyrinėjant gi būvijos vieniji- 
mosi procesą, galima pastebėti, jog pasiekiama vis inte- 
gralesnė vienybė ačiū vienlaikiniam individualizacijos 
bei universalizacijos įvykimui kokybiniai maino visumos 
ir dalių santykius. Tobulas visuotinosios pažangos objekto 
stovis būtų toks, kuriame individualė jo dalis įgytų pil- 
ną visumos turinį ir visuma — atskirų dalių individualu- 
mą. Panašūs protavimai privalo mums paaiškinti, kaip 
suprasti Kristaus kūno išsiuniversalinimą sulig dieviško- 
sios Jo idėjos. . . : 

Būvijos vienijimosi procesas, įvykęs prieš Kristui 
gimstant, pagamino tokią jos vienybę, kurioje niekas ne- 

stovi visai skyrium ir niekas neatsieina, kad nepalietus 
visos būvijos stovio. Energijos pastovumo dėsnis, leidžiąs 
jai kaitaliotis pagal rūšis, bet užlaikąs kiekybinę jos es- 
mę, padeda mums palyginamai numanyti aukštesnę už 
materialę būvijos vienybę, būtent metafiziškąją. Kristaus 
kūnas, kad ir perkeistas, nenutraukė ryšių su visa atlie- 
kančia būvija, bet, įgavęs visuotinumo ypatybę, pastojo, 
kaip visuotinoji substancija, Dievo ir tvarinijos susivie- 
nijimui sritimi. Tuo tarpų, kuomet Kristaus kūnas yra 
metafiziškai neatskiriamas nuo visos būvijos, Jo asme- 
nyje neatskirtinai yra sujungtos dievystė su žmogyste, 
iš kurių dviejų pastaroji. apskritai atstoja Dievažmogyje 
tvarinio esmę. Tokiu būdu visiškai apdievintas Kristaus 
kūnas tamauja realiu ir pastoviu prigimtosios ir antpri- 
gimtosios tvarkų susivienijimo tarpu, kurin tačiaus pri- 
gimtoji tvarka tegal įeiti vien per pEršelmą fenomena- 
lių savo privalumų. 

Taip dalykams stovint, aišku, jog tikru tolimesnės pa- 
žangos pagrindu tegal būt tiktai Kristaus kūnas, kaipo 
metafiziškoji Bažnyčios esmė, nes šitaip Kristaus Tiesa iš 
tikro apreiškė nesuklystamąjį Kelią prie amžinosios Gy- 
vasties. Apdievintas Kristaus kūnas, kaipo neapribojamai 
visuotinoji substancija, — štai metafiziškai realis Bažnyčios 
rūmų pamatas; štai idėja, kuri visam kam suteikia prasmę 
ir -nurodo tvarinijai tikslą, kuomi yra visuotinasis įos 
apdievinimas. Tai, ką yra pasiekęs pats Dievažmogis Kris- 
tus asmeniškai, per Jį ir dėlei Jojo yra pasiektina visai 
žmonijai, o per žmogų — ir visai būvijai. Jei tobulas Die- 
vo įsikūnijimas viename individualiame asmenyje ir pasta- 
rojo įgarbinimas yra jau nusidavęs faktas, tai Dievažmo- 
nijos iormavimosi sudaro esminį Bažnyčios siekinį. Bet 
kad apsireikšti prigimtajame pasaulyje kaipo tikrai realė 
galybė, mistiškoji Bažnyčios idėja — pats Dievažmogis 
Kristus —tur įgauti matomąjį ženklą, arba tikrai realį 
šiame pasaulyje pavidalą. 

Kiekvienas idėjos apipavidalinimas arba jos jungimas 
su apčiumpiamuoju ženklu yra įsikūnijimas. Visai tobulas 
Dieviškasis Įsikūnijimas įvyko Kristaus asmenyje, kurio 

net žemiškasis kūnas įgijo visus Dievažmogystės priva- 

lumus, ką aukščiau ir esame vadinę Jo kūno išsiuniver- 
salinimu. Dieviškąją idėją ir žmogiškąjį ženklą čia tobu- 
lai suvienijo vienatinis Kristaus asmuo. Šitas gi asmuo 
yra vienintelis, vienatinis ir visuotinas Bažnyčios, kaipo 
besitveriančiosios Dievažmonijos, pagrindas, kitaip sakant, 
yra absoliučia jos idėja: Dievo viešpatystė, kurios pama- 
tas randasi Dievažmogio asmenyje, tur rasti ir Bažnyčioje 
atsakančią materialę formą, kuri, atstovaudama žmogys- 
tės gaivalą, galėtų tobulintis, augti ir plėtotis turėdama 
tuo pat laikų niekuomet. nesugriaunamą, neatskiriamą ir 
nepakeičiamą pagrindą. Dievažmonijos apsireiškimas re- 
gimajame pasaulyje ir yra dvejopų veiksnių sutaikinimas, 
iš kurių dviejų vienas yra visų tobuliausias Dievažmogis 
ir kaipo toksai nekenčiąs pačiame. savyje jokių keitimųsi, 
jokio proceso ir tolimesnio išsitobulinimo, o antras — 
žmogiškasis gaivalas, veikiantis sulig doriškųjų paliepi- 
nių, stengiantis todėl išsitobulinimo ir susiderinimo su 
pirmuoju veiksnių visiškoje laisvėje. ' 

Taigi Bažnytinio proceso pažangoje plėtojas, keičiasi 
ir persiesybina žmogiškasis gaivalas, kad, pasiekęs aukš- 
čiausį apdievinimo laipsnį, susijungtų amžinojon vieny- 
bėn su Kristaus kūnu ir tuo pačiu pastotų, taip sakant, 
šito kūno nuosavybė. Teisingai todėl sakoma, jog Bažny- 
čios plėtojimasis yra tikras Kristaus kūno augimas, nes 
žmogiškasis gaivalas stengiasi čia prie Kristaus kūno pil- 
nybės. Materialio ženklo persiesybinimas sulig nemate- 
rialės idėjos sudaro esminę šito proceso formą. Galutinam 
Dievažmonijos susitvėrimui reikalaujama, kad jos idėja 
nešina materija persikeistų, išsiuniversalintų kiekviena 
savo dalele ir tokiu būdu pasiektų visiškos su tobula 
savo idėja kongruencijos. Toksai visuotinas per apdie- 
vinimą persiesybinimas ir yra ne kas kita, kaip visuoti- 
nojo iš numirusiųjų prisikėlimo esmė; bet tai jau yra ga- 
Iutinas Bažnyčios tikslas, pasiekiamas gale viso Bažnyti- 
nio proceso. 

Skiriant Bažnyčioje amžinai tobulą dieviškąją idėją ir 
išsitobulinantį materialį ženklą, kuriuo, plačiai tariant, 
yra žmogystė, visai teisingai bus paklausus, kokiu būdu 
šiuodu idėja bei ženklas jungiasi su savim vienybėn, nes 
rinktiniame Dievažmonijos formavimesi individualis as- 

muo negal! jungti dievystę su ŽnoByši“ taip pat, SIP: tai 
įvyko Dievažmogyje. 

Vienybės pavidalas materialiuose kūnuose yra nema- 
terialė pirmapradė. Ta jėga, kuri riša vienybėn daugia- 
riopus kūno sudėtinius, nėra vienas iš šitų sudėtinių, bet 
lygiai yra privali kiekvienam iš jųjų. Tuo tarpu vienybės 
pavidalas, materialiai apčiumpamas, tėra tik nematerialės 
dvasios (plačia prasme) reiškinys, nes dvasia, sulyginant 
su materija, yra pirm visa ko vienybės apreiškimu. 

Dievo Dvasia, sklendenusi virš virpančio chaoso van- 
denyno ir buvusi gaminančia materialę vienybę pirma- 
prade, pasilieka vienijimo veiksniu ir tuomet, kuomet 
nužengia ant žemės Šventosios Dvasios pavidale, kad pa- 
gaminus dvasiškąją Bažnyčios vienybę. Koki nuostabi pa- 
ralelė kosmoso ir Bažnyčios įkūrime! Vėl susekėme pėd- 
sakus vienatinės Išminties, kuri lygiai dalyvavo kaip 
sutvėrime mažiausio krislelio, taip ir stebuklingiausios Kris- 
taus Bažnyčios. Šventoji Dvasia yra Bažnyčioje tasai gai- 
valas, kuris apreiškia visuotinąją idėją — Kristų — ir jun- 
gia ją su jąja nešinu materialiu ženklu. Vienintelės 
mistiškosios idėjos visuotinumas ir regimojo ženklo vie- 
natinumas — štai du  svarbiausiuoju tikros Bažnyčios 
privalumu, įgytu per Šventosios Dvasios nužengimą. 

Ženklo vienumas tveria regimąją Bažnyčią, idėjos gi 
vienumas tveria t. v. neregimąją Bažnyčią. Pirmoji yra 
apreiškianti antrąją formą, tačiaus jiedvi kartu sudaro 
vienintelę ir visuotinąją Bažnyčią, pasilikdami tarp savęs 
tolygiuose santykiuose, kaip dūšia bei kūnas viename as- 
menyje. Bažnyčios kūną tveria visuotinas tikinčiųjų su- 
rinkimas, suvienytas - viena  apaštališkąja hierarcija, 
vienų dogmatiškuoju išpažinimu ir vienu sakramentaliu gy- 
venimu. Augantis Kristaus kūnas nurodyta aukščiau pras- 
me yra Bažnyčios dūšia, kuri su pagalba Šventosios Dva- 
sios gyvenina Bažnyčios kūną ir suteikia jam savo esmės 
privalumus. Todėl Bažnyčios gyvenimas, anot teisingo ir 
gražaus krikščionių išsitarimo, yra gyvenimas Kristuje, 
kaipo aukščiausioje Tiesoje, Gėrybėje ir Grožėje. Mes jau 
žinome, kokiu būdu šitie trys atributai taikintini yra prie 
metafiziškosios Kristaus esmės, o dabar turime numanyti, 

kaip apsireiškia Bažnyčios gyvenimas Kristuje kaipo to- 
kiame, . 

Bent kiek vėliau po Kristaus pasikėlimo dangun, per 
Sekminių dieną, įvyko nusidavimas, kuris suteikė Baž- 
nyčiai mistiškojo organizmo ypatybes ir kuris žinomas 
yra Šventosios Dvasios nužengimo vardu. Parinktieji Kris- 
taus Mokiniai išsipildė vienatinės Tiesos Dvasios, ir vakar 
dar buvusieji paprastais žvejais, neragavusiais mokslo ir 
didesne savo dauguma neatsižymėjusiais genijumi, ap- 
reiškė pasauliui mokslą, kuris paskui sugebamas yra per 
du tūkstančių metų ir iki šiolei nėra išsemiamas savo 
išmintimi. Pastariesiems vadovaujant, paprastieji Kristaus 
pasekėjai jungiasi bendrijosna tikinčiųjų, kurie viešaja- 
me savo gyvenime pasiekia ypatingą šventumą ir tokią 
skaidrią susipratimo šviesą, kad ji labai veikiai gal tar- 
nauti nuo Šventosios Dvasios įkvėpimo liudytoja. Visiš- 
kas įsitikinimas Tiesos Dvasios vienybėje, spinduliuotoje 
žemiškuoju Tiesos gyvenimo iškilmingumu, gerai dar at- 
menamas neišpasakomai patraukiantis Kristaus asmens 
puikumas, gyvas nuo įvykusiųjų akivaizdoj stebuklin- 
giausių apreiškimų įspūdis, stipriai bei apčiumpamai ap- 
krikštytųjų nujaučiamas prigimties persiesybinimas, vie- 
šas sakramentalio gyvenimo betarpiškumas, galutinas 
Kristui pasiaukojimas — šitas viskas suteikia pirmųjų 
krikščionių bendrijoms tokią kalnus perkeliančią veiks- 
mo galę ir tokį pagirtiną nekantrumą Ilaukime visiškojo 
Dievo viešpatystės išsipildymo, kad jų gyvenimas ne tik 
ilgai dar pasiliks mums aukštu idealu, bet dargi visuomet 
tarnaus turtinga medžiaga sprendimui apie tai, kuo pa- 
sižymi Bažnyčios gyvenimas Kristuje. 

Įsidėmėjus į vidinius pirmųjų krikščionių gyvavimus, 
negalima nestebėtis, jog tos tiesos, kurios taip dažnai yra 
mums atitrauktomis idėjomis, nuvokiamomis vien su pa- 
galba logiškojo samprotavimo, turėjo jiems reikšmę rea- 
lių faktų, kuriuos jie pergyvendavo taip, lyg erdvė bei 
laikas neskyrė jų nuo šitų tiesų objekto. Panašiai, pa- 
vyzdžiui, buvo nujaučiami Bažnyčios vienatinumas bei 
visuotinumas, viešasis šventųjų bendravimas, visuotinasis 
iš numirusiųjų prisikėlimas. Toksai jausmo visuotinumas, 

randąs absoliutų patvirtinimą dogmatiškajame visos Baž- 
nyčios išpažinime, apsireiškiančiame per individualį Kris- 
taus pavaduotojo įkvėpimą, nustatydavo regimai pastebi- 
mą gyvenimo Tiesoje vienybę. 

Vienybei Tiesoje atitikdavo vienybė bendravime. Taip 
vadinamasis šventųjų bendravimas, kaipo esybinė tikin- 
čiųjų vienybė visų laikų ir stovių, buvo pirmiesiems krikš- 
čionims ne teoretiškoji idėja, bet realis mistiškojo jų 
gyvenimo Kristuje pajautimas. Romos katakombose ga- 
lima rasti daugelį šiam apsireiškimui paliudijimų, skaitant 
gyvųjų krikščionių į pasimirusius atsišaukimus, išgriauž- 
tus ant kapų pastarųjų. Pajautimas mistiškosios visų vie- 
nybės Kristaus šventume buvo pirmuosiuose krikščiony- 
se tiek stiprus, kad jie stengdavos ir nujėgdavo suteikti 
net materialiam savo gyvenimui vienybės dėmę ekono- 
miškųjų bendrijų pavidale. 

Bet jei viešasis šventųjų bendravimas, taip sakant, pra- 
lenkdavo erdvės ribas, tai nekantriai pirmųjų krikščionių 
laukiamas visuotinasis iš numirusiųjų prisikėlimas pra- 
lenkdavo laiko ribas. Persiesybinęs kūniškumas, arba, 
kaip kitados vadindavo patys krikščionys, mūsų kūno pa- 
vasaris, įeidavo į jų pasaulėžvalgą kaipo didžiai svarbi 
organiškoji dalis. Apšvęsdami sakramentais materialį gy- 
venimą ir belaukdami naujo ir amžinojo kūno pavasario, 
jie mokėjo branginti regimojo pasaulio grožę ir jąja nau- 
dotis kaipo pavidalu idealio savo pasaulėžvalgos turinio 
išreiškimui. Kaip ir viskas katakombose, jųjų dailė, jun- 
gianti šventumą su grynai žmogiškuoju genijumi, apreiš- 
kia aukščiausį gyvenimo džiaugsmą, dvasios giedrumą ir 
niekuo nesudarkomą ramumą, kuris privalus yra tik žmo- 
nėms, pasiekusiems visa savo esybe gyvenimo sintezę. 
Taigi kuomet senobės pasaulis, pritvinkęs skepticizmo, 
jautulingų pageidavimų ir šiaip jau visokeriopo nihilizmo, 
virsdavo griuvėsiais, įkvėptoji Roma sotieranea 2? įkūni- 
jo savin aukščiausius Tiesos, Vienybės ir Grožės idea- 
lus. . 

Pamatiniai Bažnyčios gyvenimo apsireiškimai įgavo jau 
pirmųjų krikščionių bendrijose, t. y. nuo pat pradžios 
Bažnyčios įkūrimo, visai konkrečią formą, kuri ačiū in- 

tensyviam visuotinumo jausmui buvo jųjų apčiumpama 
dėl kai kurių priežasčių net stipriau negu paskui, kuomet 
Bažnyčios susilaukė dogmatiškųjų savo ypatybių aptari- 
mų. Grynai racionalės pirmapradės stoka pirmutiniais 
Bažnyčios laikais buvo papildoma nepaprastu betarpišku- 
mu mistiškosios Bažnyčios esmės pergyvenimuose, kuriais 
yra trys kardinalės krikščionių dorybės — tikėjimas, mei- 
lė ir viltis. Šios trys kardinalės dorybės randa savo pa- 
grindą metafiziškoje Bažnyčios esmėje ir atitinka trims 
jos gyvenimo formoms. Gyvenimas Tiesoje sužadina ti- 
kėjimą ir gamina neklaidingą dogmatiškąjį išpažinimą; 
gyvenimas Gėrybėje sužadina meilę ir gamina viešąjį 
šventųjų bendravimą; gyvenimas Grožėje sužadina viltį 
ir gamina perkeitimą, vedantį per sakramentus prie vi- 
suotinojo iš numirusiųjų prisikėlimo. Paeiliui pasisteng- 
sime išaiškinti metafiziškus bei doriškus visų trijų Bažny- 
čios gyvenimo formų pamatus. 

Daugiariopus Bažnyčios sudėtinius Šventoji Dvasia riša 
į vienatinį mistiškąjį organizmą ir sudarytą tokiu būdu 
vienybę jungia su Kristumi. Nors Bažnyčia yra rinktinis 
organizmas, tačiaus jai lygiai privalūs yra kaip indivi- 
dualumas, taip ir visuotinumas. Šias ypatybes, kaip sa- 
kyta, jinai įgauna ne per žmogiškąjį savo gaivalą, bet per 
vienatinės Šventosios Dvasios veikimą, kuriuo jai sutei- 
kiami esminiai dievažmogystės privalumai, nes tūlas Kris- 
taus ir Bažnyčios bendravaizdingumas yra būtina jųdvie- 
jų jungimosi sąlyga; o dėlei šitos priežasties pirm visa 
ko reikalaujamu yra du minėtuoju Bažnyčios privalumu. 
Padarius iš čia tolimesnę išvadą, reikės pripažinti, jog 
pavienio žmogaus gyvenimas Kristuje tegalimas vien tar- 
pininkaujant Bažnyčiai. Dalykas tame, kad negalima at- 
sistoti santykiuosna su Kristumi nepasigaunant Šventosios 
Dvasios pagalbos, o kadangi, Kristui pasikėlus dangun, 
Šventosios Dvasios veikimas į būviją apsireiškia pasto- 
viame Bažnyčios pavidale, tai prieiti prie Kristaus neįėjus 
į mistiškąjį Bažnyčios tarpą jokiu būdu nebegalima. Be 
to, ir nurodytas ką tik Kristaus ir Bažnyčios bendravaiz- 
dingumas, kaipo būtina Aaeijinasi sąlyga, netelpa pavie- 
niame Bažnyčios naryje. 

Būdama Šventosios Dvasios nešėja ir neišvengiamąja 
tarp Kristaus ir žmogaus tarpininke, Bažnyčia privalo pa- 
tenkinti visas žmogaus esybės galybes — protą, valią, 
jausmą. Kitaip sakant, Bažnyčia, kaipo vienatinis Dieva- 
žmonijos organizmas, privalo turėti galę pažinti Tiesą, 
geisti Gėrybės ir jausti Grožę. Bet Bažnyčios protu, valia, 
jausmu negal būti protas, valia, jausmas pavienių žmonių, 
nes kiekvieno atskirto nuo vienybės žmogaus gyvenimas 
pritvinkęs yra prieštaravimo, nuodėmės ir disharmonijos. 
Bažnyčios gyvenimu negal irgi būti rinktinis visų tikin- 
čiųjų gyvenimo agregatas, nes šiame atvejyje Bažnyčios 
esmę sudarytų gryna abstrakcija. Pasilieka pripažinti, jog 
Bažnyčia, kaipo realis organizmas (tiesa, mistiškas), tur 
savo individualį gyvenimą, kuriam statiškąją vienybę su- 
teikia metafiziškasis jos pagrindas — Kristaus kūnas, o 
dinamiškąją — organizuojanti pirmapradė — Šventoji Dva- 
sia. Bet jeigu taip, tai individualiam Bažnyčios protui pri- 
valus yra neklaidingumas, valiai— šventumas ir jaus- 
mui — skaistumas. Todėl pažinamoji jos tiesa, pageidau- 
jamoji gėrybė ir nujaučiamoji grožė atsižymi visuotinu- 
mu, pajėgiančiu tobulai patenkinti kiekvieno bei visų 
žmonių dvasios reikalavimus. Panašiai kaip vieną tiesos 
žodį gal klausyti ir pasisavinti daugelis žmonių, taip to- 
bulas Bažnyčios gyvenimas gal vienu laiku apsireikšti ne- 
suskaitomuose jos išpažintojuose. Nors tasai apsireiškimas 
ir nebus kiekviename visiškas ir visuose vienodas, nes 
tai priguli nuo doriškosios kiekvieno vertės, tačiaus Baž- 
nyčios gyvenimas apima visus jos narius ir mažiau ar 
daugiau suteikia visiems savo ypatybes. 

Išdėstytieji aukščiau protavimai ypač svarbūs yra su- 
pratimui Bažnyčios pažinimo būdo. Dėlei nurodytos jau 
priežasties Bažnyčios pažinimą nesudaro nei pavienios 
atskirų jos narių nuomonės, nei jų dauguma, nei jųjų 
rinkinys. Individualiai pažinančio proto tikrumas visuo- 
met pasižymi sąmonės suvienijimu. Kalbant gi apie Baž- 
nyčios sąmonę, reik turėti omenėje dieviškosios bei 
žmogiškosios jos sąmonės vienumą ir esybinį jųdviejų su- 
vienijimą. Dieviškojoje savo esmėje, arba savo idėjoje, 
Bažnyčios protas tobulai sugeba amžinąją ir absoliučią Iš 

mintį — Kristų, ir todėl, iš vienos šalies, tiesos pilnumas 
buvo Bažnyčiai suteiktas draug su jos įkūrimu, nes pasi- 
turėjimas tiesa priguli prie mistiškosios josios esmės. Iš 
antros gi šalies, matomasis Bažnyčios ženklas, kuriuo yra 
žmogiškasis gaivalas apskritai, o šįkart — žmogiškasis 
protas, užlaikydamas regimąjį sąmonės vienumą, apreiš- 
kia, Bažnyčiai augant, vis plačiau ir tobuliau tą tiesą, ku- 
ri gyvuoja jos gelmėse kaipo amžinai tobula dieviškoji 
idėja — Išmintis. Tokiu būdu, jeigu Bažnyčios pažinimas, 
kristalizuojantisis dogmatiškajame jos moksle, yra tik 
prasiskaidrinimas, arba pasirodymas aikštėn, gyvuojan- 
čios joje pačioje dieviškosios tiesos, tai dogmatiškasis 
Bažnyčios išsiplėtimas yra tikslus ir nuosakus procesas, 
negalintis suklysti, sau prieštarauti ar sustoti beaugant. 
Taigi ir šituo atžvilgiu neklaidingumas yra būtinas Baž- 
nyčios pažinimo privalumas lygiai taip, kaip ir individua- 
lumas ir sąmonės vienumas. 

Sudedant sintezėn šiuos tris privalumus, nesunku įsi- 
tikrinti, jog formaliai neapribojama žmogaus dvasia nors 
pati savaime ir nėra Bažnyčios pažinimo išreiškėja, ta- 
čiaus vienat jinai tegal tarnauti konkrečia forma, kuria, 
kaipo įrankiu, naudojasi Šventoji Dvasia neklaidingųjų 
savo tiesų apreiškimui, Individualis žmogaus protas, užlai- 
kydamas sąmonės vienumą, įgauna tuomet Šventosios 
Dvasios įkvepiamąjį turinį, kuris organiškai gyvuoja vi- 
soje Bažnyčioje. Toksai individualis Bažnyčios pažinimas 
žmogiškosios dvasios formoje su pagalba Šventosios Dva- 
sios — įkvėpėjos ir atsieina popiežiaus asmenyje, kuomet 
jis, kaipo visos Bažnyčios galva, mokina ex cathedra ?!. 

Atitinkantis metafiziškajai Bažnyčios sąrangai popie- 
žystės įsteigimas buvo paties Kristaus nustatytas ir patvir- 
tintas net atžvilgiu į dogmatiškąją jos reikšmę. 

Kristus, paklausęs vienkart savo mokinius, ką bemano 
apie jį žmonės, išgirdo atsakymą, jog vieni laiko jį už 
Joną Krikštytoją, kiti už Elijų, kiti vėl už Jeremijų arba 
už vieną iš pranašų. Tr antrą kartą paklausė Kristus savo 
mokinius: „Bet jūs ką sakote mane esant?“ Tuomet visų 
savo draugų vardu atsiliepė Simonas šitais žodžiais: „Tu 
esi Kristus — gyvojo Dievo sūnus". Kalbai užėjus apie 

aukščiausiąją dievažmogystės tiesą, t. y. apie svarbiau- 
siąjį krikščionystės dogmatą, pirmas prabilsta apaštalas 
Simonas ir trumpais, bet aiškiais žodžiais aptaria dogmato 
esmę. Kristus tuoj paliudijo, jog Simonas ne savo žmogiš- 
kąja gale, bet Dievo padedamas yra padaręs šitą išpaži- 
nimą: „Palaimintas esi, Simone, Jonos sūnau, nes ne kūnas 
ir kraujas tai apreiškė tau, bet mano Tėvas, kursai yra 
danguje“. Ir čia Simonas gauna vardą Petro, kaipo ne- 
pajudinamosios Bažnyčios uolos: „O aš taipo jau sakau 
tau, jog esi Petras, o ant tos uolos pastatysiu mano Baž- 
nyčią, ir pragaro vartai jos neapgalės"“ (Mt 16, 13—18). 
Baugus ir pasiduodąs gaivališkiems žmogiškosios savo pri- 
gimties judesiams ir net užsitarnavęs nuo Kristaus dėlei 
šitos priežasties pagundintojo-šėtono pavadinimą, apašta- 
las Simonas, būdamas Tiesos Dvasios įrankiu, pastoja 
Bažnyčios uola — šv. apaštalu Petru. Evangelijos lyg ty- 
čia pabraukia žmogiškąsias Simono silpnybes, kad nuro- 
džius, jog ne žmogiškasis jo pašaukimas, bet paskyrimas 
iš viršaus nustato jo autoritą Bažnyčios gyvenime. Pažy- 
mėtina yra dar, jog tas pats šv. Petras, apkrikštytas Dva- 
sios liepsna per Sekmines, pirmas pakėlė balsą ir mokino 
Tiesos Dvasioje. Neklaidingo jo balso klausomės ir iki 
šiolei, kuomet jisai prataria per savo įpėdinius nuo apaš- 
tališkojo sosto ir nurodo nesuklydomąjį Bažnyčios ke- 
lią. . 

Taigi dogmatiškasis Bažnyčios išpažinimas, kaipo jos 
gyvenimo Tiesoje išdava, auga iš pagrindo, kuriuo yra 
pats Dievažmogis Kristus, ir realiai apsireiškia individua- 
lėj Bažnyčios sąmonėje, kurios nešėju yra Romos popie- 
žius, kuomet jis daro dogmatiškąjį išpažinimą visos Baž- 
nyčios vardu (ex cailiedra), o ne kaipo pavienis jos narys, 
vienatinis asmuo. 

Būdamas matomuoju individualės Bažnyčios sąmonės 
nešėju ir įkvėptuoju jos išreiškėju, popiežius tačiaus pats 
savaime jos nesudaro. Pasiturinti dieviškosiose savo gel- 
mėse visiškąja Tiesa, Bažnyčia pažengiamai savinos jąją 
ir savo žmogiškajam gaivalui. Dogmatiškajame išsiplėtime 
ir auga tik žmogiškoji Bažnyčios sąmonė tuo tarpu, kuo- 
met pilnas dogmatijos turinys mistiškai buvo Bažnyčiai 

suteiktas draug su jos įkūrimu. O kadangi savo eile in- 
dividualis Bažnyčios gyvenimas suteikia nuosavas savo 
ypatybes jos išpažintojams (tiesa, nevisiškai, nes adek- 
vačiai išreikšti Bažnyčios esmę galėtų vien Dievažmogis), 
tai tikinčiųjų gyvenime nors ne visai sąmoningai ir ki- 
tąkart slepiamai, bet visuomet gyvuodavo visos kardina- 
lės krikščionystės tiesos, 

Dogmatų gyvavimas tikinčiųjų tarpe galima paaiškin- 
ti sekančiu būdu. Individualis Bažnyčios gyvenimas yra 
nuolat pastovus veiksnys, kuris, veikdamas kiekviename 
jos išpažintojuje, nenumatomai jungiasi su visais priepuo- 
lingais jo asmeniškumo prikislais. Tyrinėjant daugybės iš- 
pažintojų gyvenimą, galima patėmyti sulig tikėtinumo teo- 
rijos, kaip pastovus bažnytinis veiksnys pasiliuosuoja nuo 
priepuolingų savo prikislų ir prasimuša aikštėn kaipo 
tikslingai veikiantis dėsnis. Dėlei šitos priežasties rinkti- 
nio tikinčiųjų gyvenimo tiesa, kaip ir individualis popie- 
žiaus įkvėpimas, tur bendrą šaltinį individualėj Bažnyčios 
sąmonėj, ir todėl nėr ko bijotis, kad galėtų kilti priešta- 
ravimas tarp popiežiaus išpažinimo ir pagrindinio išpažin- 
tojų tikėjimo. Tačiaus išmintingumas, kaipo viena iš Šven- 
tosios Dvasios dovanų, draudžiąs gundinti Viešpatį Dievą, 
neleidžia irgi popiežiui ignoruoti tikinčiųjų balsą, kuris 
gal duoti progą naujiems dogmatiškiems aptarimams ir 
tarnauti prirengiamuoju akstinu popiežiaus įkvėpimui. 
rios atstoja visus tikinčiuosius. Patartinio Santarybų balso 
rimtumas remiasi nurodyta pastarųjų gyvenimo tiesa, bet 
visgi jos, neturinčios individualės sąmonės vienumo, ne- 
gal turėti visai viltingą neklaidingumo garantiją ir todėl 
negal pavaduoti popiežių išimtiname jojo dogmatiškaja- 
me veikime, nes šitas veikimas dėl išdėstytųjų jau prie- 
žasčių tur reikšmę pats savaime (ex sese), net be Santary- 
bų sutikimo (etiam sine consensu Ecclesiae). 

Taip nurodo Bažnyčios gyvenimas Tiesoje. Protavimai, 
kuriais naudojomės šiame dalyke, mutatis mutandis *2 yra 
taikintini ir prie jos gyvenimo Gėrybėje. Bažnyčios valiai 
panašiai privalūs yra individualumas, valiaujančios są- 
monės vienumas ir šventumas. Individualis šitų privalumų 

nešėjas ir išreiškėjas legal būti vienat tas pats Romos 
popiežius, vienintelis Kristaus pastatytas Dievo . Viešpa- 
tystės raktininkas. Kristaus žodžiai, tartieji šv. apaštalui 
Petrui: „Ir duosiu tau raktus dangaus Karalystės. Ką tik- 
žemės, išrišta bus danguje“ (Mt 16, 19), neleidžia abejoti, 
jog šv. Petrui buvo Kristaus suteikta išimtinoji Bažnyčioje 
valdžia, apreiškianti aukščiausią jos valią. Šitą vyriausią- 
ja popiežiaus valdžią reik skirti nuo jo kunigystės val- 
džios, kuri, prigulėdama prie sakramentalio Bažnyčios gy- 
venimo, yra pas jį bendra su visa dvasiškija. 

Taigi teoretiškajam popiežiaus veikimui atitinka prak- 
tiškasis jo uždavinys, nes, kad iš tikro būtų pajudinamąja 
Bažnyčios uola, popiežiui negana būti neklaidinguoju tie- 
sos liudytoju, jam reik dar geisti teisybės, kaipo aukš- 
čiausios gėrybės, ir stengtis jąją visiškai įvykinti regimo- 
je Bažnyčios srityje. Kitaip sakant, tuomet, kuomet po- 
piežius išreiškia individualę Bažnyčios valią, jis negal 
nusižengti arba įeiti kompromisan su piktuoju. Tokiu bū- 
du nebegalima apsistoti ant teoretiškojo popiežiaus ne- 
klaidingumo, o būtinai privaloma dar pripažinti jam aukš- 
čiausiąja valdžią, apreiškiančią šventąją visos Bažnyčios 
valią, nes visuose svarbiuose viešojo Bažnyčios gyveni- 
mo atvejuose ir visose organizuotose jos pastangose ko- 
voje su pragaro vartais reikalingas yra matomas ir indi- 
vidualis Bažnyčios valios apsireiškimas. 

Šitokia valdžia buvo tikinčiųjų visuomet pripažinoma 
popiežiui, įsivaizdinant jį, kaipo paties Kristaus vietinin- 
ką, vieninteliu Dievo Viešpatystės raktininku. Tiesa, ne 
visur ir ne visuomet vienodai buvo suprantama jo val- 
džios kompetencija, ir net iki šiam laikui tasai klausimas 

džiui, popiežiaus neklaidingumas. Bet, sugretinus šituodu 
klausimu, nesunku įsitikinti, jog jųdviejų išrišimas priva- 
lo būti visai analogiškas, būtent: jeigu popiežiui, kaipo 
išreiškėjui individualio . Bažnyčios. -proto, -privalus yra 
neklaidingumas, tai jam irgi, kaipo išreiškėjui individua- 
lės Bažnyčios valios, privalus yra šventumas. 

Kaip suprasti pastarąją popiežiaus prerogatyvą in ac- 

tu, gal mums paaiškinti jo neklaidingumo sąlygų ap- 
sprendimas.  Dogmatiškojo popiežiaus neklaidingumo 
apsireiškimas tegalimas esant akivaizdoj dviem sąlygom — 
materialiai bei formaliai. Materialė sąlyga reikalauja, kad 
dogmato turinys prigulėtų prie tikėjimo arba doros sri- 
ties, t. y. prie teoretiškosios bei praktiškosios Bažnyčios 
pasaulėžvalgos. Formalė gi sąlyga nustato, jog dogmatu 
tegal pastoti vien toji tiesa, kurin viešai ir aiškiai pa- 
liepiama tikėti visai Bažnyčiai. Nors popiežiaus valdžios 
šventumas netur dar, kaip sakyta, panašių tvirtai nusta- 
tytų savo apsireiškimo sąlygų, tačiaus Vatikano Santary- 
bos aptarimuose randaine jau gerokai medžiagos spren- 
dimui apie šitą klausimą. Tarp ko kitko čia pažymima, jog 
aukščiausioji popiežiaus valdžia, be tikėjimo ir doros da- 
lykų, dar apima Bažnyčios discipliną ir jos valdymą, jog 
vyriausias popiežiaus teismas dvasiškosios kompetencijos 
srityje yra galutinas 1r todėl nepakenčia jokios apelia- 
cijos į visuotinąją Santarybą, nes Romos popiežius tur 
aukščiausiąją ir visiškąją valdžią visoj Bažnyčioj. Šitokia 
valdymo ir ganymo valdžia, patvirtinta jau ne kartą šv. 
Petrui paties Kristaus žodžiais, randa išaiškinimą ir ap- 
gynimą tame, jog jinai apreiškia individualę Bažnyčios 
valią, kuri pati savaime yra šventa, Tačiaus panašiai kaip 
ne kiekvienas intelektualis popiežiaus veikimas išreiškia 
individualį Bažnyčios protą, taip irgi ne kiekvienas po- 
piežiaus valdžios aktas išreiškia individualę Bažnyčios va- 
lią. Formalės bei materialės popiežiaus valdžios šventumo 
sąlygos dogmatiškai nėra dar tvirtai nustatytos, matomai 
dėlei tos priežasties, kad šiaip jau apskritai bažnytinės ir 
pasaulinės valdžios ribos nepratęstos dar visai aiškiai ir 
nekilnojamai. Nepasileisdami gi į platesnį šito klausimo 
gvildenimą, čia tik pabraukiame svarbiausią antprigimtą- 
ją popiežiaus valdžios ypatybę. 

Gvildenant, kokiu būdu dogmatiškasis popiežiaus ne- 
klaidingumas taikinosi su visų Bažnyčios narių tikėjimu 
ir kaip visuotinosiose Santarybose harmoningai jungiasi 
ir viens antram pritaria tikinčiųjų balsas ir individualis 
popiežiaus įkvėpimas, buvo padaryta išvada, jog apreiš- 
kimas per tikėjimą ir apreiškimas per įkvėpimą susideda 


137 


organiškojon sintezėn. Tokia pat popiežiaus ir tikinčiųjų 
sutartinė pasiekiama ir Bažnyčios valios srityje. 

Dieviškosiose Bažnyčios gelmėse gyvuoja visų tobu- 
liausia Gėrybė — Dievažmogis Kristus, kuris suteikia Baž- 
nyčios valiai visiškąjį šventumą. Tasai šventumas, iš vie- 
nos šalies, apsireiškia popiežiaus, kaipo aukščiausiojo 
Bažnyčios valdytojo, veikime, o iš antros šalies, jos iš- 
pažintojų gyvenime jiems taikinant asmeniškąją savo va- 
lią su šventąja Bažnyčios valia. Pirmajame atvejyje šven- 
tumas privalus yra valiai-valdžiai, antrajame gi— va- 
liai-nuolankumui, bet abiem kartam jo šaltinis slepiasi 
individualėj vienintelės Bažnyčios valioj. Iš čia eina tasai 
ankštas popiežiaus ir šventųjų sąryšis, kuris, sulig gyvuo- 
jančio Bažnyčioj padavimo, tikinčiųjų įsivaizdinamas šv. 
apaštalo Petro raktininko asmenyje. 

Kiekvienas individualio Bažnyčios gyvenimo apsireiš- 
kimas pavieniuose jos išpažintojuose yra šventas, nors 
pastarieji patys savaime toli gražu ne visuomet ir nevi- 
siškai yra tobuli. Šventasis gi žmogus yra tasai, kame dė- 
lei visiškojo Bažnyčiai pasidavimo individualis jos gy- 
venimas įgavo didelį pastovumą. Bažnytinio gyvenimo 
ypatybės apsireiškia šventajame žmoguje nepaprastai 
stipriai, nes tik Kristaus kūno privalumai ir įkvepiantis 
Šventosios Dvasios veikimas gamino ypatingą šventumo 
spalvą, ir negalima sau įsivaizdinti tikrai šventąjį žmogų 
šalia Visuotinosios Bažnyčios, nors aukštai dorų žmonių 
gal būti visur. Dorumas galimas prigimtoje tvarkoje, šven- 
tumas gi, būdamas prigimtosios ir antprigimtosios tvarkų 
sintezė, tegalimas vien jųdviejų sutaikinimo srityje, t. y. 
Bažnyčioje. 

Panašiai kaip vienintelėj Bažnyčios sąmonėj bendrau- 
ja tikėjimu visi jos išpažintojai ir taikinas su individua- 
liu popiežiaus įkvėpimu, taip Bažnyčios šventume bend- 
rauja meile visi tikintieji, pasiduodami jos valiai, ir 
taikinas sutartinėje su aukščiausiąja popiežiaus valdžia, iš- 
reiškiančia individualiai visos Bažnyčios valią. Šventųjų 
bendravimas apima gyvenimą ne tik šventųjų, bet tiek ir 
visų Bažnyčios narių, kiek jie, įeidami jos organizman, 

priguli prie josios gyvenimo. Vienu žodžiu, šventųjų 

bendravimo sąvokoj glūdi idėja visiškosios vienybės tų- 
jų, kurie prisidėjo ar prisideda prie Bažnyčios: visi pasi- 
mirusieji Bažnyčios išpažintojai — šventieji ir šiaip jau 
paprasti ir visi gyvenantys jos nariai gyvuoja visuotinoje 
josios bendrijoje, kurios pamatu yra išsiuniversalinęs 
Kristaus kūnas ir organizuojančia pirmaprade — Šventoji 
Dvasia. 

Antropogoniškojo proceso pagaminta per individuali- 
zaCiją bei universalizaciją žmonijos vienybė prigimtoje 
tvarkoje tėra tik prirengiamoji Dievo Viešpatystės pana- 
šybė. Giliausioji Bažnyčios esmė nepriklauso erdvės bei 
laiko dėsniams, nes jokios rūšies persiskyrimas nėra jai 
privalus. Materialio mūsų pasaulio nepraslinkamumas, dėl 
kurio kiekvienos esybės gelmės neprieinamos yra visoms 
kitoms, nuveikiamas tose jojo srityse, kurios įeina Baž- 
nyčios tarpan. Aukščiausiuoju šitaip augančios vienybės 
reiškiniu yra moralės dėsnis, ačiū kuriam kiekvienas nau- 
dojasi nuopelnais visų ir visi — nuopelnais kiekvieno, pa- 
našiai lyg kiekvienas būtų kaltas už visus ir visi — už 
kiekvieną. Ir kartu rinktinumas visų šitoj vienybėj sutei- 
kia aukštesnį individualumą kiekvienam. „Sudaryti savy- 
je vienybę visų ir saugoti individualumą kiekvieno — štai 
Bažnyčios uždavinys“, — sako E. Hello. Ir iš tikro Bažny- 
čioje pasiekia aukščiausios formos tasai visuomeniškasis 
susibendravimas, kuris mažiau ar daugiau apsireiškia 
kiekvienoje draugijoje. Pamatinį jojo dėsnį išreiškia nuo- 
monė, jog didžiausias susibendravimas gamina plačiausią 
individualumą. Jei pavienes draugijos individualybes lai- 
kyti už atskirus elementus arba junginius, tai, susidėjus 
šitiems junginiams organiškojon vienybėn, kiekvienas iš 
jų tur pasisavinti esminį visų kitų junginių turinį. Tokiu 
būdu individualis kiekvieno elemento turinys yra tik sa- 
vitas visų junginių sudėstymas (permutation), kurį orga- 
nizuoja pirmykštis aktyvusis elemento individualumas. 
Aišku, jog elementų individualizacija ir universalizacija 
randasi čia priežastinguose santykiuose, juo didesnis bus 
elementų skaičius ir siauresnis jųjų susibendravimas, juo 
platesniu bei integralesniu bus kiekvieno elemento indi- 
vidualumas. 

Ieškodami atitinkančių panašybių mūsų pasaulyje, pa- 
stebime bevielį telegrafą, kurio tinklas atmena draugijos 
susibendravimą. Elektros judesys viename aparate skren- 
da apskritomis bangomis į visas šalis ir gamina atbalsius 
tolimiausiuose aparatuose. Vienu laiku kiekvienas apa- 
ratas yra elektros siuntėjas ir gavėjas: kiekvienas siunti- 
nys visų aparatų gaunamas ir visi siuntiniai gaunami 
kiekvieno aparato. Taip apsireiškia aukščiausioji mecha- 
niškojo pasaulio organizmo vienybė, kuri sulig pamatinių 
kongruentiškojo paralelizmo dėsnių (apie ką bus kalbama 
plačiau sekančiame skyriuje) tėra tik psichiškojo žmonijos 
susibendravimo panašybė. Kiekviena mintis, valios pa- 
stanga ir kiekvienas jausmas taip ar šiaip paspalvina tąjį 
psichiškąjį tarpą, kuriame ir kuriuo mes gyvename. Ir 
nors šitas tarpas lygiai nenumatomas yra, kaip oras, ku- 
riuo dūsaujame, ir lygiai nepastebimas, kaip eteras, kuris 
gyvenina mūsų kūną, tačiaus jisai yra neabejojama vi- 
dinio mūsų tardymosi išvada. 

Grįžtant dabar prie Bažnyčios, turime dar primesti, jog 
šventųjų bendravimas meilėje yra vienintelis tikras tobu- 
los draugijos pagrindas. Dvasiškasis Bažnyčios susibend- 
ravimas, kurio tik prirengiamąja panašybe yra minėtasis 
psichiškasis susibendravimas ir kurio aukščiausiuoju reiš- 
kiniu yra doriškasis bendro atsilyginimo principas, apima 
ne tik dvasios vienybę, bet ir suvienytąjį kūniškumą, pa- 
siekiamą per kūnų persikeitimą ir išsiuniversalinimą. 

Tokiu būdu, kaip Bažnyčios proto srityje gimsta tobu- 
las žinojimas, taip Bažnyčios valios srityje gimsta tobula 
visuomenė 2, 


5. Kultūros plėtojimosi 
ir kalastrofiškoji Bažnyčios pažanga 


Bažnyčiai augant, auga tvarinijoj potencialė perkei- 
timo galė, bet visgi sunkumo centras tikinčiųjų, arba 
krikščionių, gyvenimo pasilieka dar prigimtosios tvarkos 
srityje, kame veikia prigimtieji dėsniai. Kaipo neišven- 
giamas kol kas būtinumas, gyvenimas prigimtoje tvar- 
koje uždeda ant krikščionies priedermę eiti prigimtosios 
pažangos keliu, kurios forma ir kartu išdava yra kultūra. 

Dėlei apveizdingų dėsnių kultūra tveria prirengiamąsias 
vienybės panašybes žinijos, visuomenės ir dailės srityse. 
Žmogiškasis gaivalas pasiekia kultūroje aukščiausią są- 
moningumo laipsnį, kaipo būtiną laisvojo apsisprendimo 
sąlygą. Kuliūra taiso kelią Bažnyčios pašaukimo išsipil- 
dymui. Jinai yra vienintelė prideranti forma krikščionies 
gyvenimo prigimtoje tvarkoje. Prigimtosios ir viršprigim- 
tosios tvarkų paralelizmas Bažnyčioje ir kultūroje apsi- 
reiškia kaipo substancialė vienybė pirmosios ir fenome- 
nalė vienybė antrosios. Taip žinija neabejoja, jog tiesa 
yra viena, bet jos turinys apsireiškia daugelyje žinių, tarp 
savęs dažnai nesurištų ir neapimamų vieno Žmogaus in- 
telekto, o kadangi tikrumoje pripažinoma daug, tai žmo- 
gaus protas, nuolat svyruojantis, nepasiekia pastovumo 
ir, niekuomet nenusiramindamas, negal suvienyti su gy- 
vąja tiesa ir, užlaikydamas ją savyje, pasiekti tąjį ga- 
lutinąjį įsitikinimą (pewnošė), kuris suteikiamas yra tik 
tuomet, kuomet atsieina esybinis pažinimo subjekto ir 
objekto susijungimas. Tuo tarpu Bažnyčia, vienydamos 
su Dievu visai realiu būdu, pasiekia tos esybinės vienybės, 
kuri betarpiškai gamina pažinimą tikėjimo formoje. Ti- 
kėjimas, būdamas realių pergyvenimų, kurio objektu yra 
aukščiausioji Tiesa, daro prieinamu net paprasčiausiam 
Žmogui tiesos įgavimą, kaipo pastovų ne tik jo proto, 
bet ir visos jo esybės stovį. Apsireiškiantis todėl viešaja- 
me Bažnyčios gyvenime tikėjimas įgauna neklaidingumo 
privalumą, kurio individualiu išreiškėju yra Jos galva — 
popiežius. Taigi jei kultūra iveria tik tiesos panašybes, 
tai Bažnyčioje yra numatomas organiškasis tiesos apsi- 
reiškimas, kuris įgauna visai konkrečias formas tikėjime, 
dogmatiškame Jos susipratime ir neklaidingume. Panašiai 
kultūriškoji visuomenės organizacija, vis auganti ir pra- 
siplatinanti ant visos žmonijos, tveria tik esybinės vie- 
nybės panašybę. Pradedant nuo siauriausių visuomeniškų- 
jų organizacijų ir baigiant plačiausiais socialiai politiškais 
visuomeniškumo apsireiškimais, kultūra jungia visą net 
žmoniją, bet vykinama jos vienybė yra tik formalė ir 
paviršutinė. Tuo pat laiku ir tobulos vienybės privalu- 
mas — laisvė — įgūuna čia irgi grynai formalę funkciją, 
nes apsireiškia, kaipo pavesta, kiekvienam nuosavaus jo 

veikimo sritis. Visai kitokius privalumus įgauna Bažny- 
čioje kardinalės kiekvienos visuomenės ypatybės — vie- 
nybė ir laisvė. Per Dievažmogio esmę Bažnyčioje įvyksta 
esybinė vienybė, apimanti visus laikus ir erdves, ir kartu 
šito tobulo vienijimosi būtina sąlyga yra laisvė, kaipo 
kiekvieno doriškojo veikimo įrankis. Taigi vienintelė su- 
lig Dievo vienumo Bažnyčia tveria tikrai realę vienybę, 
turtingą savo turiniu ir užsilaikančią su pagalba laisvės. 
Galop ir dailėje kultūros ir Bažnyčios santykiai pasilieka 
panašūs kaip žinijoj ir visuomenėj. Prigimtojo pasaulio 
gražumas yra fenomenalis viršprigimtosios grožės atvaiz- 
dinimas. Jei grožė yra idėjos įkūnijimas vienybės formo- 
je, tai gražios prigimtojo pasaulio formos yra nepastovios 
ir tveria tik matomąją materijos vienybę, slėpdamos ją 
po išreiškiamos idėjos, nes grožės būvis prigimtajame 
pasaulyje yra laikinas: laikui tekant, jos formos irsta, ir 
tikroji prigimtojo pasaulio esmė išeina aikštėn savo bjau- 
riame nuogume. Dailė, tverianti grožybes sulig prigimto- 
sios tvarkos dėsnių ir su pagalba jo suteikiamųjų įrankių, 
pasikėlus ant dvasios aukštybės, pajėgia tverti net dau- 
giau negu esama grožės gamtoje, tverdama aukštesnes 
viršprigimtosios tvarkos panašybes. Bet ir šie tvariniai, 
įkūnydami aukštesnes idėjas su pagalba materialių įran- 
kių, galų gale nepajėgia tąjį įkūnijimą padaryti tikrai 
realiu. Juk jei dailė yra idėjos įkūnijimas su pagalba pri- 
gimtųjų įrankių prigimtajame pasaulyje, tai šitoks įkūni- 
jimas dar neperkeičia esybiniai pastarojo sulig vykina- 
mosios idėjos. Tuo tarpu viršprigimtosios ir prigimtosios 
tvarkų sutaikinimas, apsireiškiantis Bažnyčios esybėje, 
užlaiko tobulą ir realiai pastovią idėjos ir kūno (ženklo) 
vienybę. Viršprigimtosios idėjos, įsikūnijusios prigimta- 
jame pasaulyje, keičia jį visai realiai sakramentaliame 
gyvenime. Apeiginiame Bažnyčios iškilmingume ir sakra- 
mentuose visai tikrai ir realiai įvyksta pasaulio perkeiti- 
mas sulig amžinųjų idėjų, kurių tik nepastovias panašy- 
bes tveria kultūros dailė“. 


* Smulkmeningas išnagrinėjimas Bažnyčios ir kultūros santykių ži- 
nijos, visuomenės ir dailės srityse sudaro tris sekančius „Bažnyčios bei 
kultūros“ problemos skyrius. 

Bažnyčia ir kultūra yra tuodu poliu, tarp kurių dviejų 
eina visas krikščionies gyvenimas. Prakliškasis jųdviejų 
sulaikinimas sudaro genijūus ir šventumo sintezę (kuri 
gvildenama paskutiniame — penktajame — „Bažnyčios ir 
kultūros“ skyriuje). Panašiai kaip Izraelis prirengė Išga- 
nytojui materialį kūną, taip kuliūra prirengia kūną baž- 
nyčiai. Aukščiausis žmogiškumo išsiplėtimas yra būti- 
nas, kad laisvai prisidėti prie išganymo darbo, kuris nors 
įvyksta tik ačiū Dievui palaimai, bet būtinai reikalauja 
veiktinojo Žmogaus prigimties nuolankumo. Todėl kultū- 
ringas darbas krikščioniui ne tik yra geistinas, bet irgi 
palieptinas ir priedermingas, nes Bažnyčios pažanga pri- 
guli nuo kultūros pažangos ir atbulai: tiktai aukščiausioji 
laisvojo apsisprendimo galė gamino tąją Bažnyčios augi- 
mo sąlygą, kurią privalo prirengti žmogaus prigimtis, ir 
iš kitos pusės, pasekmingas kultūros plėtojimosi tegalimas 
vienat tuomet, kuomet jinai sąmoningai ir su pagalba in- 
tuityvių genijų išvydimų nenukrypsta iš kelio, kuriuo pri- 
rengiamas Bažnyčios uždavinio išpildymas. Kultūros pa- 
žanga atsieina materialiai dvasiškoje srityje. Materialis 
pasaulio pažangos veiksnys yra evoliucija. Žmogaus dva- 
siai privali yra laisvė, kuri nors kultūroje neperkeičia pri- 
gimtai materialio pasaulio dėsnių, vienok įveda šitan pa- 
saulin revoliucijinį veiksnį. Tokiu būdų pastovų kultūros 
pažangos pamatą sudaro evoliucija, ogi revoliucija yra 
prigimiosios pažangos veiksnys, kurio šaltiniu ir yra tik- 
rai žmogiškasis kultūros gaivalas. Bet kultūra, pasigau- 
dama vienu laiku evoliuciją ir revoliuciją, nieko nepa- 
jėgia pakeisti nei sutverti jokio esybinio pavidalo, tuo 
tarpu aukščiausiuose savo išvydimuose ir praregėjimuo- 
se jinai pajaučia prigimtosios tvarkos neužtektinumą. Ge- 
nijus yra ištisas šito nepasitenkinimo šauksmas. Žmogaus 
dvasios tragedija, apie kurią kalbėta tam tikroje vietoje, 
sudaro esminį genijaus gaivalą. Aukščiausias. genijaus 
troškimas yra stebuklo troškimas. Stebuklas yra prašali- 
nimas prigimtojo pasaulio dėsnių arba nauja jųjų kom- 
binacija. Bėt kadangi prigimtosios pasaulio formos įvyko 
dėlei nupuolimo, tai jųjų perkeitimas tegal įvykti su pa- 
* galba Bažnyčios šventumo. Tiktai šventume genijus tegal 

rasti savo esminės tragedijos išrišimą. Bet stebuklas al- 
žvilgiu į prigimtąją tvarką yra kaiastrofa, kuri sugriauna 
prigimiojo pasaulio pamatus esant nuveiktai jo blogybei. 
Kryžius yra vienintelis ir tikras bažnytinės pažangos sim- 
bolis. Kadangi kultūros pažanga atsieina prigimtajame pa- 
saulyje ir su pagalba prigimtųjų įrankių, o Bažnyčia įveda 
prigimtąją tvarką į palaimos valstybę tiktai per perkei- 
timą, tai Bažnyčios pažanga sulig savo esmės pirm visa 
ko yra katastrofiškoji. Bažnyčios pažangos katastrofišku- 
mas įgauna dar gilesnę prasmę susiduriant su vis augan- 
čia kultūroje žmogiškumo gale. Tasai pagundinimas, ku- 
ris buvo priežastimi pirmojo Žmogaus nupuolimo, vis 
auga kultūrai besiplėtojant. Bažnyčios bei kultūros sin- 
tezė vyksta tik gyvoje pavienių krikščionių sąmonėje, 
kaipo genijaus ir šventumo sintezė. Tuo tarpu visuotinas 
nuodėmingo pasaulio krypsnys gal būti net priešingas 
Bažnyčiai. Pasiekęs aukščiausios prigimtajame būvyje ga- 
lybės, žmogiškasis gaivalas ačiū savo nuodėmingai pri- 
gimčiai įpuola į maištą prieš Dievą ir stengiasi apsieiti 
be Jojo savo gyvenime. Bažnyčios ir kultūros progreso ir 
regreso veiksniai randasi kitokiuose plokščiuose, ir todėl 
Bažnyčios esmė galutinai kultūros neįveikiama. Vienok 
ir Bažnyčia neprivalo veikti į kultūrą tais įrankiais, ku- 
riais naudojasi ši pastaroji. Bažnyčios kelias yra laisvos 
valios kelias, veiktinojo nuolankumo, pritariančio Dievo 
malonė, ir Jinai jokiu būdu nebegal naudotis savo siekia- 
mo priverstinumo įrankiais. Einanti vis stipriau Bažny- 
čios kova su niekinančia ją kultūra slepia savyje kata- 
strofiškumo dėsnį. Organizavimasis kovojančios Bažnyčios 
ir antibažnytinės kultūros atsieina vis intensyviau. Kovai 
einant, visa net žmonija dalinasi į dvi priešingi stovykli su 
vis augančia įrankių gale. Greta su kultūros pažanga eina 
matomosios Bažnyčios apvalymas nuo svetimų pasauliui 
elementų, kartu Bažnyčia pasisavina aukščiausias kultū- 
rOs išdavas. Tuo pat laiku antibažnytinė kultūra nuolat 
vienijasi, pasiekia vis aukštesnę žmogiškumo galybę ir 
stengiasi tverti Bažnyčios panašybes. Anot Dievo įkvėp- 
tojo Apreiškimo, šitas antibažnytinės kultūros krypsnys 
ras savo apvainikavimą individualiame Antikristo asme- | 


144 


nyje. Šioji vienintelė Dieviškosios Bažnyčios parodija jun- 
gia savyje į Dievą tikėjimą su aukščiausiomis kultūros 
pasekmėmis. Antikristo galę sudaro tobulas prigimtųjų 
daiktų pažinimas, valstybės galybė ir mokėjimas su pa- 
galba dailės įkūnyti savo idėjas tobuloje formoje. Ant 
paskutinios kovos arenos matome jau tik Bažnyčią, ve- 
damą neklaidingojo Kristaus pavaduotojo, ir Antikristą 
su pragaro galybėmis. Visuotinoje katastrofoje, žaibijos 
ugnyje persikeis visatos prigimtis ir ateis Didžiojo Teis- 
mo diena. Per visuotinąjį iš numirusiųjų prisikėlimą tei- 
singieji bus pašaukti prie amžinosios palaimos, o nelaimė 
tiems, kurie turėjo akis ir nematė, turėjo ausis ir negir- 
dėjo, nes bus tuomet verksmas ir dantų griežimas... 
Nenumanomi ir neišpažinami yra Dievo keliai, ir bai- 
si yra Jojo teismo teisybė. Tikinčiam žmogui yra neabe- 
jojama, jog kaip Dievas esybiniai yra absoliutus, toly- 
giai yra tobula ir Jo teisybė, ir neapribota Jojo mielašir- 
dystė, nes daugelis yra pas Jį butų, ir visi bei viskas ras 
sau paskirtą vietą. O visuotinam atsieinančios harmonijos 
aldėjimui pritars net buvusiojo piktumo atsiminimas. 

BAŽNYČIA IR KULTŪRA 


Pirmoji dalis." Pažanga prigimtinėje ir antprigimtinėje 


tvarkoje. Kultūra ir religija. 


Antroji dalis. Bažnyčia ir Mokslas (teorinės filosofijos 


pritaikymas). 


Trečioji dalis. Bažnyčia ir Visuomenė (praktinės filoso- 


fijos pritaikymas). 


Ketvirtoji dalis. Bažnyčia ir Menas (estetinės filosofijos 


pritaikymas). 


Penktoji dalis.  Visapusis gyvenimas. Genijus ir šventu- 


(T 

mas, 


Pirmoji dalis 
PAŽANGA PRIGIMTINĖJE 
IR ANTPRIGIMTINĖJE TVARKOJE. 
KULTŪRA IR RELIGIJA 


I. Tiesa upie Dievą 


A. Absoliutas kaip esybė (in esse): 


„ Filosofinė absoliuto sąvoka ir jos santykiai su tiesos 


ir esybės sąvokomis; 
y 


„ subjekto ir objekto santykis absoliute kaip vienybės 


ir daugybės pagrindas; 


„ pirminė subjekto ir objekto vienybė (tezė) — Dievo 


Tėvo hipostazė; 


„ subjekto ir objekto priešprieša (antitezė) — Dievo Sū- 


naus hipostazė; 


10. 


11. 


12. 


„ atstatyta subjekto ir objekto vienybė (sintezė) — Die- 


vo Šventosios Dvasios hipostazė. 


B. Veikiantis absoliutas (in agere): 


„ principas „operation seguitur esse“ !, taikomas abso- 


liutui; 


„ adekvati, arba besąlygiška, kūryba ir neadekvati, ar- 


ba sąlygota, kūryba; 


„ pirminis kūrybos aktas kaip adekvati kūryba; 
„ jos išdava — antrasis absoliutas; 
„ deistinio dualizmo įveikimas — savitos esybės ir sko- 


lintos esybės skyrimas; 


. panteistinio monizmo įveikimas — kuriančiosios ir ku- 


riamosios vienybės skyrimas; 


„ pagrindinis antrojo absoliuto panašumas į pirmąjį: 


in esse — tobula vienybė, in agere — tobula laisvė; 


„ kūrybos subjektas ir kūrybos objektas pirmajame ab- 


soliute — Ž.oyog ir copLa *; 


„ atitinkamas subjektas ir objektas antrajame absoliu- 


te: aukštesnysis veiklios dvasios pasaulis — angelų 
dangus ir žemesnysis pasyvios materijos pasaulis — 
pirminė žemė; 

santykių tarp dviejų absoliutų formos: antrojo absoliu- 
to atitikimas pirmajam Dievo Tėvo hipostazėje — Gė- 
ris; Dievo Sūnaus hipostazėje — Tiesa, Dievo Švento- 
sios Dvasios hipostazėje — Grožis; 

visiška antrojo absoliuto laisvė kaip tobulybės ir kar- 
tu nuopuolio sąlyga; 

vienintelis pagundos objektas — troškimas turėti savo 
tobulumą iš savęs ir realus angelų nuopuolis. 


II. Tiesa apie Žmogų 


A. Antropogoninis procesas: 


„ angelų nuopuolio išvada — antrojo absoliuto smuki- 


mas iki tampančio absoliuto pakopos; 


„ pažangos galimybė antgamtinėje tvarkoje dėl kai ku- 


rių angelų nuopuolio; 

3. išsklaidytų ir būtinybei pavaldžių elementų chaosas 
kaip savastinga tampančiojo absoliuto materija; 

4. erdvė, laikas ir materija kaip tampančiojo absoliuto 
išvestinės formos, sąlygojančios prigimtinės tvarkos 
pažangos galimybę; 

5. vienalaikė pasaulinės pažangos individualizacija ir 
universalizacija; 

6. jos objektas (formalus tikslas) — tobula laisvė ir to- 
bula vienybė, kur „dalis yra lygi visumai"; 

7. du pagrindiniai antropogoninės pažangos veiksniai — 
kūryba ir evoliucija; 

8. vienybės tarpinės formos: visuotinė — pasaulio siela, 
individuali — kūniškų būtybių rūšys; 

9. pasaulio siela kaip realios pasaulio vienybės, sukur- 
tos tampančiajame absoliute, visuotinė forma; 

10. individualių kūrinijos rūšių santykiai su pasaulio sie- 
los visuotine forma kaip evoliucijos pagrindas; 

11. evoliucijos ir kūrybos tarpusavio priklausomybė: 
laipsniška rūšių formos individualizacija ir sporadiška 
jų turinio universalizacija, pasaulio sielai įgyjant die- 
viškosios kūrybos dėka naujus visuotinus apibrėži- 
mus; 

12. parengiamieji žmogaus sukūrimo tarpsniai: dinaminė, 
organinė ir juslinė pasaulio vienybė. 


B. Pirmasis Žmogus: 

1. adekvačios dieviškosios kūrybos pakartotinis aktas — 
Dievo paveikslas ir panašumas žmoguje; 

2. pirminės žmogaus esmės absoliučios savybės: prana- 
šiškas protas, laisva valia ir realus amžinybės (sielos 
nemirtingumo) jausmas; 

3. aktuali jų būsena pirmajame žmoguje, arba rojus že- 
mėje; 

4. tobulas individualios formos (kūniškos būtybės rūšies) 
ir visuotinio turinio (pasaulio sielos) sutapimas pirma- 
jame žmoguje; 

S. subjekto (vyro) ir objekto (moters) substancinė vie- 
nybė pirmajame žmoguje: Adomas ir Ieva rojuje; 

6. žmogus — Dievo ir gamtos tarpininkas; 

7. pagunda: Dievo įcentrinis veikimas į žmogiškąjį sub- 

jektą ir gamtos išcentrinis veikimas į žmogiškąjį ob- 
jektą; 


. pirmojo žmogaus nuopuolis ir jo išdavos: 


a) pirminės žmogaus substancijos esminės subjekto ir 
objekto vienybės suardymas — išoriniai vyro ir 
moters materialūs santykiai; 

b) individualios jos formos ir visuotinio turinio vie- 
nybės pažeidimas —- žmogaus esmės vienybė ir in- 
dividų daugybė; 

c) proto, laisvos valios ir nemirtingumo smukimas nuo 
tobulo aktualumo iki neapibrėžtos potencijos bū- 
senos; 


„ pirmojo žmogaus nuopuolio išdavą — antropogoninio 


proceso nepakankamumas siekiant pasaulio it Dievo 
darnos: Mesijaus atėjimo pažadas. 


III. Tiesa ūpie Dievažmogi 


A. Teogoninis procesas: 


„ dvasia ir materija, arba idėja ir ženklas, — du žmogiš- 


kcsios būtybės poliai, atskirti pirmojo žmogaus nuo- 
puolio; 


„ naujos pažangos formalus tikslas — darnus visuotinės 


idėjos ir individualaus ženklo sutapimas; 


„ du pagrindiniai naujosios pažangos veiksniai: idėjos 


įkūnijimas ir ženklo pakeitimas; 
aukščiausia idėjos ir ženklo vienijimosi forma — die- | 
viškosios ir žmogiškosios prigimčių tobula vienybė 
vienoje substancijoje; 

parengiamasis žmogaus vaidmuo: idėjos kultas ir ženk- 
lo kultūra; 

žvdų — Senojo Testamento tautos — mesianizmas ir 
teokratija; 

materialus teogoninio proceso tikslas: tobulas subjek- 
tas, kartu dieviškas ir žmogiškas (įkūnytas Acyoc), ir 
tobulas objektas, arba sudievinta materija (įkūnyta 
oopLa). 

B. Teogoninio proceso realizavimas: 


„ teogoninio proceso objekto realizavimas — dieviško- 


sios Sofijos ir materialios gamtos sąjunga Mergelės 
Marijos — antrosios Ievos — asmenyje; 


„teogoninio proceso subjekto realizavimas — dieviškojo 


Logo ir žmogiškosios prigimties sąjunga Jėzaus Kris- 
taus — antrojo Adomo — asmenyje; 

Jėzus Kristus, kaip Dievažmogis, yra tobulai visuotinis 
ir tobulai individualus; 


„ materialaus ženklo perkeitimo pagal dieviškąją idėją 


ant Taboro kalno paslaptis; 
žmogaus prigimties atpirkimo ant Golgotos kalno pa- 
slaptis; 2 


„ materialios gamtos ir žmogaus prigimties tobulo pakei- 


timo pagal dieviškąją idėją — prisikėlimo — paslaptis; 
Dievažmogis, kaip Gėris — atitikimo tarp pasaulio ir 
„Dievo Tėvo atstatymas; 

Dievažmogis, kaip Tiesa,— atitikimo tarp pasaulio ir 
Dievo Sūnaus atstatymas; 

Dievažmogis, kaip Grožis, — atitikimo tarp pasaulio ir 
Dievo Šventosios Dvasios atstatymas (metafizinis gro- 
žis — subjekto ir objekto tobula vienybė; fenomenali- 
nis grožis — reali idėjos ir ženklo vienybė). 


IV. Tiesa apie Kristaus Bažnyčią 


A. Metafiziniai Bažnyčios pagrindai: 


„idėjų pasaulio vientisumas žmogiškoje Kristaus pri- 


gimtyje: visų rūšių individualių formų ir visų pasaulio 
sielos visuotinių formų susijungimas joje; 


„ pasaulio ir Kristaus kūno metafizinis nedalumas Kris- 


tui prisikėlus; 


. prisikėlęs Kristaus kūnas kaip metafizinis Bažnyčios 


visuotinumo principas; 


„ Šventosios Dvasios nužengimas, arba vienybės daugy- 


bėje nustatymas, kaip metafizinis Bažnyčios individua- 
lumo principas; 


„ Bažnyčia kaip Dieviškoji Žmonija, tai yra gyva būty- 


bė, tobulai vienijanti dievybę (nemateriali idėja) ir 


žmoniją (materialus ženklas) ir tęsianti visuotinio įkū- 
nijimo bei perkeitimo darbą; 

„ artima Kristaus žemiško gyvenimo ir istorinio Bažny- 
čios gyvenimo analogija: bažnytinio proto, valios ir 
jausmo realumas; 

„ideali Gėrio, Tiesos ir Grožio pilnatvė Bažnyčioje. 


B. Visuotinės Bažnyčios gyvenimo išorinės apraiškos: 

„ bažnytinio proto ir dieviškosios Tiesos vidiniai santy- 

kiai; atitinkama dorybė — tikėjimas, išdava — dogma- 

tinis tikėjimo išpažinimas; 

„ kolektyvinė ir individuali bažnytinės sąmonės forma; 

tikinčiųjų visuotinis tikėjimo išpažinimas ir popiežiaus 

neklystamumas; 

„ vidinis bažnytinės valios ir dieviškojo Gėrio santykis: 

atitinkama dorybė — meilė, išdava — šventųjų bendra- 

vimas; 

„ kolektyvinė ir individuali bažnytinės valdžios iorma: 

bažnyčios Susirinkimų autoritetas ir popiežiaus valios 

šventumas aukščiausio valdymo reikaluose; 

. vidinis bažnytinio jausmo ir dieviškojo Grožio santy- 

kis: atitinkama dorybė — viltis, išdava — sakramentai; 

„ mistinė sakramentų esmė — materialaus ženklo perkei- 

timas pagal dieviškąją idėją; 

„ centralizuotas bažnytinio proto bei valios reiškimasis 

ir periferinis bažnytinių jausmų reiškimasis; 

. regimosios Bažnyčios istorinis susiskaidymas: 

a) centrinės katalikų bažnyčios sąmonės buvimas baž- 
nytinės proto bei valios apraiškose ir periferinės są- 
monės — bažnytinio jausmo apraiškose (sakramen- 
tai); 

b) stačiatikių bažnyčios tik periferinės sąmonės buvi- 
mas bažnytinio jausmo apraiškose ir pirmųjų dvie- 
jų atributų nebuvimas; 

c) visų trijų atributų nebuvimas protestantizme, 

. atvirkščiai proporcingas išorinės kultūros augimo ir re- 

gimosios Bažnyčios susiskaidymo santykis. 

V. Tiesa apie Apokalipsę 


A. Kultūrinio gyvenimo pagrindai: 


„ kultūros esmė — dvasios (idėjos) poveikis materijai 


(ženklui) prigimtinėje tvarkoje; 
civilizacija kaip kultūros sukurtų gėrybių visuma; 


„trys pagrindinės kultūrinės kūrybos kategorijos: 


a) prigimtinio proto srityje — tiesos sutvarkymas 
moksline forma (mokslas); 

b) prigimtinės valios srityje — gėrio sutvarkymas vi- 
suomenine forma (visuomenė) (formalioji pusė — 
teisės, materialioji pusė — ekonomikos); 

c) prigimtinio proto srityje — grožio sutvarkymas me- 
no forma (menas); 

kultūros pažangos išdavų ir bažnytinio gyvenimo ior- 
mų paralelizmas ir panašumas: 

a) mokslo ir dogmatinio tikėjimo išpažinimo atitiki- 
mas; 

b) visuomenės ir šventųjų bendravimo Bažnyčios ati- 
tikimas; 

€) meno ir bažnytinių sakramentų atitikimas, 

aukščiausia kultūros prasmė — būtinų sąlygų sukūri- 

mas visiškai sąmoningam ir visiškai laisvam asmens 
apsisprendimui rinktis gėrį ar blogi. 


B. Bažnyčios ir kultūros galutiniai santykiai: 
religijos esmė — žmogaus ir pasaulio susivienijimas su 
Dievu dvasiai (idėjai) veikiant materiją (ženklą) ant- 
gamtinėje tvarkoje; 

Bažnyčia kaip tobuliausia arba dieviškiausia religijos 
organizacija*; 


„ galutinė pasaulio pažanga kaip trijų pagrindinių veiks- 


nių — gamtos, kultūros ir Bažnyčios — sąveikos išda- 
va; 


„ laisvė ir būtinybė visuotinėje pažangoje: 


a) fatalinės būtinybės viešpatavimas materialių gam- 
tos dėsnių srityje; 


* Religija santykiauja su Bažnyčia taip, kaip kultūra — su civili- 


zacija. 

b) individuali laisvė kultūriniame gyvenime ir fatalinis 
„didelių skaičių dėsnio“ viešpatavimas jo sutelkti- 
niuose reiškiniuose; 

c) individuali ir visuomeninė laisvė antgamtinėje Baž- 
nyčios gyvenimo srityje; 

„ neišvengiama apokalipsės katastrofa: blogio pergalė 

prigimtinėje tvarkoje ir gėrio pergalė antprigimtinėje 

tvarkoje; 

„ apokalipsės katastrofos išdava — galutinė gėrio perga- 

lė prieš blogį; 

„ Dievažmogio žemiško gyvenimo ir Dieviškosios žmo- 

nijos (Visuotinės Bažnyčios) istorinio gyvenimo arti- 

ma analogija: 

a) kryžiaus kančių ir blogio pergalės prigimtinėje tvar- 
koje atitikimas; 

b) Kristaus mirties ir. prigimtinio pasaulio sudužimo 
atitikimas; 

c) Kristaus nužengimo į pragarą ir paskutinio teismo 
atitikimas; 

d) Kristaus prisikėlimo ir visuotinio mirusiųjų prisikė- 
limo atitikimas; 

e) dangun žengimo ir pasaulio visuotinio pasikeitimo į 
„Dievo miestą“ bei „naująjį dangų ir naująją že- 
mę“ atitikimas. 


AUTOKRITIKOS ŽODIS 
DĖL RAŠINIO 
„BAŽNYČIA IR KULTŪRA“ 


Šių metų 6—7 „Židinio“ numeryje įdėta pradžia 
straipsnio, p. Dr. J. M. parašyto ir įvardyto „Prof. St. Šal- 
kauskio kultūros filosofija". Šitame apskritai man palan- 
kiame straipsnyje kai kurios metafizinės mano pažiūros, 
susiliečiančios su kultūros filosofijos problemomis, yra 
charakterizuojamos pagal mano rašinį „Bažnyčia bei kul- 
tūra“, spausdintą 1913 ir 1914 metais „Draugijos“ 83, 84, 
86 ir 87 numeriuose. Sykiu tėra vien minimas iurinys man. 
„Kultūros filosofijos metmenų", pasirodžiusių šiais, 1926 
metais ir p. Dr. J. M. diskretiškai nenagrinėjamų todėl, 
kad tai yra mano kurso santrauka, išleista rankraščio tei- 
sėmis. 

Užtat, besiremdamas mano rašiniu „Bažnyčia bei kul- 
tūra", p. Dr. J. M. visai teisingai konstatavo tarp kitko 
tris dalykus: 1. besireiškiantį jame palinkimą į platoniz- 
mą, 2. pavojingus tikybinio racionalizmo požymius ir 
3. keletą pasaulio sielos koncepcijos silpnybių. Nestebė- 
tina todėl, kad p. Byras, recenzuodamas trumpai ,„Židi- 
nio" 6—7 numerį „Ryto“ 193 numeryje iš 1926.VIII.28 d., 
rado reikalinga atkreipti į tai skaitytojų dėmesį šitokiais 
įspėjamaisiais žodžiais: „Dr. J. M. imasi spręsti apie mt- 
sų gerb. prof. St. Šalkauskio kultūros filosofiją. Lauksime, 
lauksime, kiek „erezijų“ šio filosofo moksle atsiras, nes, 
nežiūrint tiek gilių ir prakilnių minčių, sako Dr. J. M., 
Šalkauskio filosofiniuose protavimuose esą ir truputį pa- 
vojingų tikybinio racionalizmo požymių. Pav., „skaitant 
jo Bažnyčia bei kultūra, rašo Dr. J. M., gauni įspūdžio, 
kad autorius beveik mėgina protu išvesti visą eilę dog- 

mų, kurios jungiasi su žmogaus sutvėrimu, jo puolimu 
ir atpirkimu (p. 424)". 

Ir štai, naudodamasis šita proga, turiu viešai pareikšti, 
kad savo rašinį „Bažnyčia bei kultūra“, parašytą dar prieš 
mano filosofines studijas užsienyje, laikau dabar diletan- 
tiškojo filosofavimo padaru. Kaip tik užsienyje, berašant 
savo disertaciją, man teko kritiškai perreviduoti savo 
pasaulėžiūros pagrindai ir tarp kitko aiškiai pasistatyti 
pasaulio sielos problema. Tuo tikslu savo disertacijai ir 
buvau pasirinkęs atitinkamą temą, pavadinęs ją „L'Ame 
du monde dans la philosophie de Vladimir Soloviev“. 
Mano disertacija buvo parašyta Fribourge 1918 ir 1919 
metais, išspausdinta Berlyne 1920 metais ir recenzuota 
A. Jakšto 1921 m. „Draugijos“ Nr. 3—4 (123—124) su 
kritišku pažymėjimu naujo mano nusistatymo pasaulio 
sielos problemoje. Ogi mano disertacijos išvados buvo to- 
kios, kad su jomis pilnai sutaria dabar p. Dr. J. M. kons- 
tatavimai. Tokiu būdu charakterizuojant mano metafizi- 
nes pažiūras, nuo kurių paskui pareina kultūros filosofi- 
jos išvadžiojimai, dabar jau nebegalima remtis mano 
rašiniu „Bažnyčia ir kultūra“, ypač kai šalia to netenka kal- 
bėti iš esmės apie mano „Kultūros filosofijos metmenis“, 
parašytus jau po autokritiškos mano pažiūrų revizijos. 

Nujausdamas, kad mano jaunatvės klaidos gali dar 
man ilgai keršyti, jau senokai esu pradėjęs rašyti lietuvių 
kalba savo disertacijos santrauką su autokritiškomis pa- 
stabomis apie pažiūras, išreikštas rašinyje „Bažnyčia bei 
kultūra“, pavadinęs ją „Vladimiras Solovjovas ir jo pa- 
saulio sielos koncepcija“. Nors šita santrauka ir galės jau 
artimoje ateityje pasirodyti spaudoje, vis dėlto bus ne pro 
šalį padaryti ištrauką iš jos pratarties jau dabar „Židi- 
nyje“ sąryšyje su priminimu mano rašinio „Bažnyčia bei 
kultūra"...! 

VLADIMIRO SOLOVJOVO 
PILOSOFIJA 


TIKĖJIMAS 
IR SCHOLASTINĖ FILOSOFIJA 


Scholastinės filosofijos kursas sukelia man intelektua- 
linio netikrumo būseną dėl tikėjimo problemos. Norė- 
damas tą būseną išreikšti ir aiškiai atvaizduoti, turiu iš- 
dėstyti savo samprotavimo prielaidas; dėl to galbūt įsi- 
trauksių į ilgesnius svarstymus, negu derėtų. 

Dažnai girdžiu sakant, kad žmogiškasis pažinimas re- 
miasi ir protu, ir juslėmis. Mūsų pažinimas negali būti 
sąmoningas, jei jis neturi abstraktaus mąstymo formų; 
antra vertus, neabejotina, kad niekas negali pasiekti mūsų 
mąstymo kitaip, kaip per jusles. Šitai, man rodos, yra 
visiškai teisinga. Tačiau, reikia pridėti, jog nei abstrak- 
taus mąstymo, nei konkretaus jutimo nepakanka pažini- 
mui pasiekti. Reikia dar pripažinti ką nors akivaizdaus, 
kas galėtų būti mūsų pažinimo išeities taškas, lygiai kaip 
geometrijos aksiomos. Suprantu šią būtinybę, tačiau galiu 
su ja sutikti tik su viena sąlyga. Viena iš dviejų: arba 
akivaizdumo principas turi kriteriologinę vertę, — tuomet 
ji reikia įrodyti, arba jis tokios vertės neturi, — tuomet 
lieka tik pasinerti į visišką skepticizmą, kadangi mes iš- 
sižadėjome vilties pagrįsti racionalaus pažinimo sistemą 
vien tik mąstymu ir jutimu. Kitaip sakant, be intelekto 
ir juslumo, turime rasti žmogaus dvasioje trečią pažintinę 
galimybę. Lieka sužinoti, kas tai galėtų būti. 

Tirdami akivaizdžius mūsų sąmonės reiškinius, visuo- 
met randame bendrus nekintamus bruožus. Paimkime, 
pavyzdžiui, kad ir mūsų sąmonės psichologinį akivaizdu- 
mą, objektyvias. mūsų proto formas, ir pagaliau aukštesnį 
už bet kokį pažinimą ketinimą sužinoti tiesą. Šiais fak- 
tais negalime abejoti, o kartu jų negalime įrodyti jokiais 

argumentais. Negalime įrodyti ir psichologinio mūsų są- 
monės egzistavimo, nes jis sudaro kiekvienos intelektua- 
linės veiklos pagrindą. Negalime su proto pagalba įro- 
dyti objektyvių proto formų, nes turėtume kaip įrankiu 
naudotis tuo, kas yra mūsų tikslas. Pagaliau negalime 
įrodyti ketinimo sužinoti tiesą a priori !, nes turėtume įro- 
dyti tiesą, kuri slypi pačiame ketinimo ką nors pažinti 
fakte. Akivaizdžių mūsų sąmonės reiškinių bendri bruo- 
žai atsiranda, be abejonės, iš pažįstančiojo subjekto ir 
pažinimo objektų vienybės, kuri netiesioginį pažinimą 
(mąstymą, jutimą) daro ne tik bergždžią, bet ir nereika- 
lingą. Taigi kiekvienas įrodinėjimas čia pavirsta tuščia 
tautologija. Tuo tarpu akivaizdūs faktai lieka nenunei- 
giami. Jiems pažinti užtenka paprastų valios pastangų. 
Tačiau pažinimas, kuris atsiranda iš paprasto valios akto, 
kuri sąlygoja pažinimo subjekto ir objekto vienybė ir 
kuris nepalieka vietos nei abejonei, nei įrodymui, yra 
ne kas kita, kaip tikėjimas ne tik gnoseologine, bet ir 
įprastine šio žodžio prasme. Šitaip tikėjimas randa platų 
gnoseologinį pagrindą; jis yra pirmesnis už kitas pažini- 
mo rūšis; jį pirmapradiškai apibrėžia žmogaus dvasios 
galimybė, kuri vadinama valia; tad suprantama, kodėl 
tikėjimas gali būti viena iš trijų pagrindinių dorybių. 
Šiuos svarstymus man iš dalies įkvėpė Vl. Solovjovo 
filosofijos sistema. Jis, kaip žinome, būdamas stačiatikis, 
savo filosofijos studijomis 1896 metais susivienijo su ka- 
talikų bažnyčia. Jis rašo maždaug šitaip: „Tikėdami mes 
žinome, kad daiktai egzistuoja, juslėmis patiriame vienų 
poveikį kitiems, protu suvokiame racionalias jų egzista- 
vimo sąlygas“. Sakau „maždaug“, nes neturėjau po ranka 
Solovjovo teksto ir nenoriu suversti autoriui atsakomybės 
už jo minties interpretavimą, galbūt net pernelyg sub- 
jektyvų. Tikėjimas gnoseologiniu požiūriu yra Vl. Solov- 
jovo pažinimo išeities taškas ir susijęs su pačiu daiktų 
egzistavimu, kurio negalima patirti nei jutimu, nei mąs- 
tymu. Be to, Solovjovo sistemoje trys vienybės rūšys su- 
daro egzistavimo sąlygas trims daiktų tvarkoms: pažįs- 
tančiajam subjektui — individo vienybė, pasauliui — pa- 
saulio siela, Dievui — Aoyoc, kuriame susijungia Dievas 

ir kūrinija. Žinoma, kiekvienu atvejų tikėjimo aktas yra 
ypatingas, tačiau Solovjovas mano, kad kiekvienam pa- 
žinimui reikia derinti tris elementus — mistinį, racionalų- 
ji ir empirinį. Tik sintetinė jų darna gali duoti adekvatų 
daiktų pažinimą. Šitaip Solovjovas suderino tris žmo- 
gaus mąstymo linkmes: misticizmą, racionalizmą ir empi- 
rizmą, kurdamas jo vadinamąją „pilnutinės žinijos siste- 
mą". Kiekviena šių trijų linkmių turi tiesos dalelę, bet 
jei jos tampa išskirtinėmis, tuomet kiekviena jų pasidaro 
klaidinga. Atmeskite, sako Solovjovas, vieną iš trijų anks- 
čiau minėtų pažinimo elementų, ir jūs atsidursite 'ant be- 
dugnės krašto. 

Vis dėlto, klausant scholastinės filosofijos kursą, man 
susidarė įspūdis (nesakau, jog „įsitikinau“, nes nesu pa- 
kankamai susipažinęs nei su scholastika apskritai, nei 
ypač su šv. Tomo mokymu), sakau, man susidarė įspūdis, 
kad scholastika neteikia tikėjimo ir proto sintezės. Kar- 
tais man atrodo, kad, baimindamasi mistinio subjektyviz- 
mo, scholastika yra pernelyg pažeidžiama abstraktaus in- 
telektualizmo. O tuo pat metu susijungimas su tikėjimu 
be plataus gnoseologinio pagrindo daro tikėjimą pernelyg 
dogmatišką. Susidėjus šioms aplinkybėms esu linkęs net- 
gi manyti, kad scholastika nepajėgia sėkmingai apginti 
tikėjimo nuo racionalizmo puolimų; ir priešingai, kad ir 
kaip keista atrodytų, tačiau ji, kaip ir racionalistai, nusi- 
pelno priekaišto todėl, kad neduoda pakankamai peno 
mistiniams dvasios poreikiams. Nenoriu pasakyti, kad 
scholastika ką nors sąmoningai klaidingai teigia, man tik 
atrodo, kad ji yra pernelyg santūri, kalbėdama apie pačią 
tikėjimo esmę. Kai tikėjimas yra grindžiamas vien auto- 
riteto principu (žinoma, jis su pastaruoju dera), iš tikrųjų 
išsižada savo pamatinės savybės. Jei, pavyzdžiui, aš ti- 
kiu, kad Amerika egzistuoja, mano tikėjimas, aiškų, re- 
miasi autoritetingais liudijimais, tačiau iš tikrųjų jis yra 
ne kas kita, kaip paprasčiausias tikimybių skaičiavimas. 
Viena iš dviejų: arba tikėjimas atitinka pamatines ypa- 
tybes žmogaus dvasios, ištroškusios pažinimo, ir yra jo 
gnoseologinis pagrindas, arba jis jų neatitinka, tuomet 
jis yra nepajėgus patenkinti šį žinojimo poreikį. Šiuo 

atveju tikėjimas darosi mažiau svarbus ir, žinoma, nebė- 
ra tasai, kuris gali kilnoti kalnus ar daryti stebuklus. 

Pirmojoje šio trumpo pranešimo dalyje bendrais bruo- 
žais išsakiau savo seną, tvirtą įsitikinimą. Antrojoje ap- 
rašiau naujus savo įspūdžius, kurie dar nespėjo susikris- 
talizuoti ir susilieti su senuoju mano įsitikinimu, ir jį 
atnaujinti, praplėsti bei pagilinti. Šią dvasios būseną, man 
rodos, išreiškia žodis „dvejonė“. Tikiuosi, ta „dvejonė“ 
bus išsklaidyta mūsų seminare, kuriame bus kalbama apie 
Dievo egzistavimą. 


VLADIMIRO SOLOVJOVO 
(1859'—1900) 
MISTINIAI REGĖJIMAI 


Tarp Solovjovo eilėraščių yra vienas, kuris vadinasi 
„Trys susitikimai (Maskva, Londonas, Egiptas, 1862— 
1875—1876). Poema" ir pelno ypatingą dėmesį. Tarsi dro- 
vėdamasis atskleisti savo sielos gelmes, Solovjovas su- 
teikia genialaus įkvėpimo išpažinimui pusiau rimtą, pu- 
siau žaismingą formą. Pastaboje, įrašytoje trečiajame jo 
poezijos leidime 1898 metais, Solovjovas teigia, jog šis 
eilėraštis išreiškia „tai, kas svarbiausia nutiko jo gyve- 
nime“ *. Iš tiesų tai poetinis pasakojimas apie mistinius 
regėjimus, kurie triskart pasikartojo ir visąlaik skirtin- 
gai. 

Pirmasis regėjimas įvyko Maskvoje 1862 metais per 
sekmadienio mišias. Solovjovui tuomet buvo devyneri 
metai. Jis tai perteikia penkiais poezijos stulpeliais: 


Man — devyneri, ji... jai — devyneri taip pat. 
„Maskvoje buvo gegužės diena", kaip sakė Fetas AA 
Aš prisipažinau, Tyla. O, Dieve! 

Turiu varžovą! O! Jis man atsakys. 


Dvikova, dvikova! Sekmadienio mišios. 
Sieloje kunkuliuoja aistrų aistros. 

Tai, kas gyvenimiška, ... atidėsim. ... rūpestį. 
Tęsėsi, gęsta ir užgėso garsas. 


* VI. S. Solovjovo poezija, 3-čias leid., p. 190 (Neturėdamas ori- 
ginalo, negaliu nurodyti leidimo vietos) *. 
** Rusų poetas, lyrikas. 

Altorius atviras. ..* Bet kur švenlikas, kur diakonas? 
Ir kur minia besimeldžiančių žmonių? 

Aistrų srautas staiga išseko be pėdsakų, 

Vien mėlis, mėlis mano sieloje. 


Persmelkta auksinio mėlio, 

Rankoje laikydama ne šios žemės gėlę, 
Tu stovėjai spindulingai šypsodamasi, 
Linktelėjai man ir išnykai rūke, 


Ir vaikiška meilė man tapo svetima, 
Mano siela — akla buičiai, 

O mano vokietė bona liūdnai kartojo: 
„Volodenka "', ak, kokia ji kvaila!“ 


'- Profesorius kunigaikštis J. N. Trubeckojus savo gar- 
sioje knygoje, pavadintoje „Vladimiro Solovjovo pasau- 
lėžiūra“ (M., 1913), pacitavęs šį eilėrašti (T. I, p. 30— 
31)***, palydi jį tokiu paaiškinimu: „Kas susipažinęs su So- 
Jovjovo filosofija, tas supranta, kad šitas „tu“, kurį filo- 
sofas regėjo virš savo žemiškosios meilės, yra ta dangiš- 
koji meilė, ta amžinoji ir dieviškoji idėja, kuri jam 
pasirodė aukštesnė už mylimą moterį, dar daugiau — aukš- 
tesnė už kūrinį. Meilės ekstazėje jis panyra į kontemplia- 
ciją Dieviškosios Išminties, to pirmavaizdžio arba amži- 
nosios idėjos, kurią Dievas padarė pagrindu viso to, ką 
jis sukūrė“ (ten pat, p. 31). 

Antrąjį regėjimą Solovjovas matė Londone, "Britų mu- 
ziejuje, 1875 metų rudenį. Jis tai aprašo šiomis trimis ei- 
lutėmis: 

Staiga visa prisipildė auksinio mėlio, 
Ir vėl priešais mane suspindo ji — 
Tiktai jos veidas, tiktai jis. 


Pagaliau trečiasis regėjimas įvyko Balto apylinkėse 
1876 metais. Jam skirtos šios eilės: 


* Stačiatikių šventykloje „ikonostaso“ durys atsidaro ir užsidaro 
per keletą kartų, atverdamos Ir užverdamos šventyklą. 

** Mažybinis Vladimiro vardas. 

** Ern V. Vl. S. Solovjovo gnoseologija.— Pirmasis straipsnių rin“ 
kinys apie VI. Solovjovą.— M., 1911.— P. 135, 

Aš ilgai gulėjau baisiame snaudulyje, 

Ir štai dvelktelėjo: „Užmik, mano vargšas drauge!" 
Ir aš užmigau, o kai nubudau budrus, 

Žemė ir dangus aplink kvepėjo rožėmis, 


Ir dangiško švytėjimo purpurę 
Akimis, spindinčiomis mėlio ugnimi, 
Žiūrėjai tu kaip pirmasis 

' Pasaulio kūrimo dienos spindesys. 


Tai, kas yra kas buvo ir kas ateina iš ateities gelmių — 
Visa apėmė žvilgsnis nejudrus... 

Po mano kojų mėlynuoja jūros, upės, 

Ir miškas tolumoj, ir snieguotų kalnų viršūnės. 


Viską aš regėjau, ir viskas buvo viena — 
Tik moters grožio paveikslas. ,. 

Kas yra bematis — sutilpo į jo matą — 
Priešais mane ir manyje buvai tik tu viena. 


O spindulingoji! Tu manęs neapgavai: 

Aš pamačiau dykumoje tave visą... 

Mano sieloje tos rožės nenuvys, 

Kad ir kur mane nublokštų gyvenimo banga. 


Tai buvo tik akimirkai Regėjimas pranyko, 
r saulės kamuolys pakilo dangaus skliaute, 
Dykumoje tylu. Tik mano siela meldės. 

Ir joje netilo varpų gaudesys. 


Eilėraštis baigiasi apibendrinančiu stulpeliu: 


Dar pilno rūpesčių pasaulio belaisvis 

Po grubia medžiagos žieve — 

Tai aš žvelgiau į nenykstamą valdovo skraistę 
Ir pajutau Dievybės spindesį.* 


Po to eina dar vienas stulpelis 3. 

„Savo mistinių regėjimų požiūriu Solovjovas vertino 
žmogaus gyvenimą. „Jis— sako minėtasis kunigaikštis 
J. N. Trubeckojus, gyvenęs nuolatiniame sąlytyje su 
anuo pasauliu, — nepaprastai jautriai reagavo į žmogaus 
gyvenimo vulgarumą. Tasai vulgarumas jį slėgė tarsi koš- 
maras. Jis pats tuo skundžiasi puikiose savo eilėse: 


* Bulgakovas S. N. Gamta VI. Solovjovo filosofijoje.— Pirmasis, rin- 
kinys apie VI. Solovjovą.— P. 29, 

Koks sunkus sapnas! Minioje nebylių regėjimų, 
Besispiečiančių ir plevenančių aplinkui, 

Aš bergždžiai ieškau palaimingo šešėlio, 
Palietusio mane savo sparnu. 


Bet vos atsitraukiu kankinamas piktų abejonių, 
Apimtas kurčio nykulio ir siaubo, 

Aš ir vėl juntu virš savęs nematomo šešėlio sparną, — 
Ir vėl jos žodžiai skamba kaip anksčiau, 


Koks sunkus sapnas! Nebylių regėjimų minia 
Auga, auga ir užtveria kelią, 

Ir vos girdėti tolimas šešėlio balsas: 
„Netikėk akimirka, mylėk ir neužmiršk!" * 


Solovjovas visą gyvenimą liko ištikimas šiems žo- 
džiams visose savo veiklos srityse. 

Įdomu pažymėti, kad Dostojevskis „Broliuose Karama- 
zovuose“ aprašo mistinę ekstazę, kuri neabejotinai yra 
Solovjovo regėjimų psichologinė interpretacija. Šis ro- 
manas yra tiktai prologas didžiulio veikalo, pavadinto 
„Kristumi“, kurį Dostojevskis planavo parašyti. Ši mintis 
jam kilo gyvenimo pabaigoje, apie 1876—1880 metus, kai 
didįjį romanistą, kuris buvo sykiu ir didis mąstytojas, 
siejo dvasios giminystė su jaunu filosofu poetu. Ši gi- 
minystė įžvelgiama daugelyje panašumų, kuriuos randa- 
me tarp jaunojo „Brolių Karamazovų“ herojaus Aliošos 
Karamazovo ir paties Solovjovo. Kaip ir Solovjovas, Alio- 
ša yra linkęs į mistiką. Būdamas devyniolikos metų, jis 
siekia patirti vienuolyno ramybę, bet jo dvasios tėvas 
senolis Zosima jį nuo to atšneka ir tikina, jog jam yra 
Jemta atlikti didžią misiją šiame pasaulyje. Jis, be kita 
ko, patiki Aliošai šį dvasios testamentą: „,Mylėkite visus 
dievo kūrinius, ir jų visybę, ir kiekvieną smiltelę. Kiek- 
vieną lapelį, kiekvieną dievo spindulį mylėkite. Mylėkite 
gyvulius, mylėkite augalus, mylėkite kiekvieną daiktą. 
Jei mylėsi kiekvieną daiktą, tai per daiktus ir dievo pa- 
slaptį suprasi. Suprasi kartą ir jau be paliovos, kasdien 
Jabiau ir labiau į jį gilinsiesi. Ir galiausiai pamilsi visą 
pasaulį jau pilnutine, pasauline meile. <...> Priprask 


* Ten pat.— P, 4—5. 

pulti ant žemės ir bučiuoti ją. Bučiuok žemę nenuilsta- 
mai, nepasotinamai mylėk ją, visus mylėk, viską mylėk, 
ieškok aistringos ekstazės. Suvilgyk žemę savo džiaugs- 
mo ašaromis ir mylėk šitas savo ašaras. O tos aistringos 
ekstazės nesigėdyk, brangink ją, nes tai yra didi dievo 
dovana, ir ne kiekvienam ji duota, o išrinktiesiems“ *, 

Čia pamaldusis senolis užmiega amžinu miegu. Visi, 
kas jį pažinojo, laukia, kada gi stebuklingai pasireikš jo 
didis šventumas. Tačiau begalinei visų sumaiščiai jo kūnas 
netgi greičiau nei paprastai ima skleisti „lavono kvapą“. 
Nusivylę jo gerbėjai užgauna senolio atminimą. Ir pačiam 
Aliošai neramu, bet visai dėl ko kito. Jo dvasiai neduoda 
ramybės klausimas, kaip iveikti materijos pagundą. Nak- 
tį, dangaus skliaute spindint žvaigždėms, jis išeina iš vie- 
nuolyno, sukniumba ant žemės ir karštai ją bučiuoja. Šią 
akimirką jam atrodo, „tartum visų šių nesuskaičiuojamų 
Dievo pasaulių gijos vienu metu susiėjo jo sieloje, ir ji 
virpėjo „sąlytyje su kitais pasauliais. <...> Ir niekuo- 
met,—-sako Dostojevskis — niekuomet gyvenime Alioša 
negalėjo užmiršti šitos valandėlės" *. 

Tarp Aliošos mistinio nuotykio šią žvaigždėtą naktį ir 
Solovjovo regėjimo dykumoje, be jokios abejonės, yra 
tiesioginis ryšys. Tikras dalykas, kad Dostojevskiui, kaip 
ir Solovjovui, sudievintos materijos samprata remiasi mis- 
tiniu patyrimų *. 


* Neturėdamas po ranka Dostojevskio veikalų, aš pasiskolinu šias 
dvi citatas iš S. N. Bulgakovo straipsnio „Gamta VI. S. Solovjovo filo- 
sofijoje“, išspausdinto „Pirmajame rinkinyje apie Vladimirą Solovjo- 
vą“—P. 27. | 

PASAULIO SIELA 
VLADIMIRO SOLOVJOVO 
FILOSGFIJOJE 


Įžanga 


VLADIMIRAS SOLOVJOVAS: 
JO GYVENIMAS IR DARBAI 


Dvasinės rusų kultūros istorijoje trys vardai visados 
atmintini. Yra tai Dostojevskis, Tolstojus ir Solovjovas. 
Būdami sykiu tikrais to paties tautinio genijaus reiškėjais, 
jie tačiau ryškiai bei giliai skiriasi tarp savęs, nes kiek- 
vienas iš jų turi tam tikrą savą fizionomiją. Vis džlto jie 
visi atstovauja vienai dvasinei evoliucijai, kurios išsi- 
vystymas, kad ir rodosi kartais paradoksaliu, eina betgi 
logiškosios pažangos keliu. 

Dostojevskis iškėlė aikštėn gaivalingą rusų tautos es- 
mę, kurią jis buvo susekęs iki pat gelmių. Šis žiaurusis 
talentas, kaip kartais jį vadindavo, turėjo daug išgyven- 
ti. kol galėjo atlikti šitą savo uždavinį. Pasmerktas mirti 
ir visai netikėtai patyręs malonės, Dostojevskis per ket- 
verius metus kalėjo katorgoje, o paskui ištisą metų eilę 
kentėjo ištrėmimo naštą Sibire. Šitokiose gyvenimo ap- 
linkybėse jis ugdė savo talentą, akylai domėdamasis gi- 
liausiomis rusų sielos ypatybėmis. Čia jis patiria ardo- 
mąją tautinio rusų gaivalo galybę; bet čia pat jis pastebi 
irgi slapta rusenančią dieviškąją kibirkštėlę, kuri pajėgia 
chaoso gaivalą suvaldyti ir palenkti tvarkai vienu galin- 
gu kuriamuoju fiat. 

Su tiesiog negailestingu atvirumu Dostojevskio kūry- 
ba parodo chaoso galybę pasaulyje, ir tik mokanti pa- 
guosti autoriaus dovana tesugeba palaikyti skaitytojuje 
pasitikėjimą būsima kosmo harmonija. Tačiau pats Dos- 
tojevskis nesugebėjo atvaizduoti dailiojoje savo kūrybo- 
je tikrąjį dvasinio kosmo gimimą pasaulyje. Galima net 
pasakyti, kad jo kūryba buvo ne kas kita kaip nuolat ku- 

Iiamas, bet visados bejėgis užsimojimas pasiekti tikslą, 
kuris buvo sužavėjęs jo genijų, bet paliko jam niekados 
neįvykdomas. Tamsi tikrovės bedugnė ir kaitrus tikėjimas 
į idealą — štai du priešingu, bet neatskiriamu jo kūrybos 
atžvilgiu. Iš tikrųjų šioje jo kūryboje buvo statoma kul- 
tūros problema, suprantama taip plačiai, kaip tai pridera 
neribotai žmogaus dvasiai. 

Išspręsti šitą problemą bando kitu du paminėtuoju ru- 
sų mąstytoju — Tolstojus ir Solovjovas, nors kiekvienas 
iš jųdviejų daro tai pagal įvairius principus ir su įvairio- 
mis išdavomis. Tolstojus, tasai likimo lepintas didikas, se- 
mia akstinų dailiajai savo kūrybai iš kasdienio pilko gy- 
venimo. Kilęs iš visuomenės sluoksnio, kuris giriasi savo 
kultūra, esančia iš tikrųjų gana abejotinos vertės, jis pa- 
lenkia griežtai moralinei kritikai vidutinį žmogų ir išda- 
voje prieina neigimą tradicinių kultūrinio gyvenimo 1y- 
čių. 

Būdamas galingas asmuo, sugebąs nustatyti savaimin- 
gu būdu pusiausvyrą tarp gyvenimo ir sąmonės, jis buvo 
linkęs tikėti, kad pakanka pažinti tiesą norint tapti to- 
bulu. Iš čion tasai principialiai pasyvus jo nusistatymas 
gyvenime, kurį jis ryškiai pažymėjo tokiais žinomais po- 
sakiais kaip „nesipriešinimasis blogiui“ ir „kultūrinis ne- 
veikimas“. Ištikimas „kultūrinio apsiprasčiokinimo“ prin- 
cipui, jis meta šalin romanisto plunksną, laimėjusią jam 
pasaulinį vardą, ir pasineria bergždžiame moralizavimo 
darbe, siekiančiame anarchistinį gyvenimo idealą. Mažne 
taip pat, kaip ir Dostojevskis, Tolstojus atjausdavo irgi 
idealo ir tikrovės antagonizmą, bet tuo tarpų, kai pirma- 
sis suvokia visą kultūrinės problemos sunkumą, antrasis 
pasitenkina principialiu jos pačios neigimu, 

Jei rusų kultūros vyksme Tolstojus pasireiškė neigia- 
mosios linkmės atstovu, tai Solovjovas, atvirkščiai, buvo 
aktyviu tęsėju to kultūrinio uždavinio, kurį neaiškiai bu- 
vo teužbrėžęs Dostojevskis. Solovjovas stengiasi visų pir- 
ma sąmonėje apgalėti suorganizuotos minties priemonė- 
mis dabarties gyvenimo chaosą. Tokiu būdu jis tampa 
pirmuoju tikrai originaliu ir iki šiolei žymiausiu rusų fi- 
losofu. Su nepaprastu užsimojimu jis suskato megzti pla- 

tų bei didingą visuotinosios sintezės tinklą, kuris suimtų 
ir apvaldytų visus nepažabotus chaotingo gyvenimo gai- 
valus. Norėdamas atsverti Tolstojaus pasyvumo princi- 
pus, Solovjovas skelbia kovą su blogiu, kuriamąją pa- 
žangą ir pilnutinės kultūros idealą. Jis gerai nusimano 
apie didelį tolstojiškos propagandos pavojų ir nesvyruo- 
damas skelbia karą dvasiniam jos tėvui. 

Jau 1889 metais Solovjovas padarė rusų visuomenei 
tą pramatomąjį įspėjimą, kuris parodo, kaip aiškus bei 
tikras buvo jo žvilgis, kaip jis skaitė liūdnas būsimų įvy- 
kių išdavas, glūdėjusias tautinės rusų sielos linkmėse. 
„Artimoji ateitis — sakė jis tuomet, — ruošia mums ban- 
dymų, kokių nėra dar mačiusi istorija“ (5, 22). 

Šiandien šis pranašavimas yra jau išsipildęs. Išsijuosu- 
si anarchija nėra radusi susipratusiuose ir kultūringuose 
rusų visuomenės elementuose aktyvaus bei kuriamojo pa- 
sipriešinimo. Beprasmis tautinio rusų gyvenimo reulizmas 
yra parodęs viešumoje tikrąjį savo veidą ir ironingu nu- 
sišypsojimu piktai pasijuokė iš visų platoniškų idealo pa- 
sillgimų. Bet jei dabartis jam dar priklauso, tai dar ne- 
reiškia, kad ateitis nematys atvaduojamojo ir vaisingo 
idealizmo atgimimo. Tada ir pakraipa, kuriai atstovauja 
Solovjovas, neabejojant turės irgi atlikti savo rolę atgi- 
jimo darbe. Ir to pakanka, kad būtų akylai studijuojami 
gyvenimas ir veikalai šito žymaus mąstytojo, mažiau ži- 
nomo kultūringame pasaulyje negu du minėtuoju jo tau- 
tiečiu, bet užtat turinčio dvasiniam rusų tautos gyvenimui 
neabejojamai daugiau pozityvios reikšmės. 

Vladimiras Solovjovas buvo gimęs Maskvoje 1853 
metais sausio m. 16(28) dieną. Jo tėvas Sergejus Solovjo- 
vas buvo Maskvos universiteto profesorius, pagarsėjęs 
kaipo vienas iš žymiausių rusų istorikų. Iki 11 metų am- 
žiaus jaunas Vladimiras buvo rūpestingai auklėjamas na- 
mie, o nuo 1864 metų jis ėmė lankyti 5-ąją Maskvos gim- 
naziją, kurią ir pabaigė, teturėdamas vos 16 metų. Įstojęs 
1869 metais į Maskvos universitetą, jis studijavo pirmus 
trejus metus gamtos mokslus Fizikos matematikos fakul- 
tete, paskui vienerius metus — filosofiją Istoriniame filo- 
loginiame fakultete ir dar vienerius metus klausė teologi- 
jos Dvasinėje Akademijoje. Galų gale jis atsideda filo- 

sofijai ir jau 1874 metų pabaigoje gina viešai magistro 
disertaciją, įvardytą „Vakarų filosofijos krizis“. Savo 
uždavinį jis atliko su tokiu pasisekimu, visų viešai pripa- 
žintų, kad žinomas istorikas K. Bestuževas-Riuminas, su- 
žavėtas jaunu mokslininku, jau tuomet pasakė: „Jei šios 
dienos viltis išsipildys ateityje, Rusija gali pasidžiaugti 
dar vienu genialiu žmogum“, 

Jau anais laikais Solovjovas buvo turėjęs savų filoso- 
finių įsitikrinimų. Būdamas dar visai jaunas, jis išgyveno 
audringą pervartą religiniame savo gyvenime ir jau su- 
skubo pereiti nuo kraštutinio nihilizmo prie pozityvios 
religinės pasaulėžiūros, stengdamasis suderinti su šia pa- 
starąja visą savo veikimą ir, tarp kitko, laisvą filosofinės 
minties darbą. 

Magistriškąją savo disertaciją Solovjovas pradeda ši- 
tokiais žodžiais: „Į šios knygos pagrindą padėtas įsitikini- 
mas, kad filosofija, suprantama kaipo atitrauktasis, išimti- 
nai teorinis pažinimas, pabaigė savo išsivystymą ir negrįž- 
tamai perėjo į praeities pasaulį“ (1, 26). Sykiu Solovjovas 
skuba čia pat pareikšti, kad šitą atbaigtą atitrauktosios 
filosofijos išsivystymą jis anaiptol nelaiko nevaisingu ir 
kad, atvirkščiai, jis aukštai vertina teigiamąsias jos išda- 
vas. 

Todėl kritiškasis jo uždavinys turėjo trejopą tikslą: 
pirma, iškelti aikštėn tai, ką atitraukto bei vienašališko 
turėjo naujųjų laikų filosofija; ir, antra, susekti tikrąjį 
filosofinį metodą, pasinaudojus neigiamuojų naujosios fi- 
losofijos patyrimu. 

Bendra išvada, kurią jis prieina, yra konstatavimas, 
kad dvi pagrindinės filosofinės naujųjų laikų pakraipos — 
grynas racionalizmas ir grynas empirizmas — nesugebėjo 
patiekti filosofinio tiesos pažinimo. Racionalistinė pakrai- 
pa, besiremianti išimtinai sąvoka, Solovjovo supratimu, 
tetiekia vien galimo pažinimo, tuo tarpu kad empiristinė 
pakraipa, tenorinti turėti reikalą vien su apraiškomis, ne- 
duoda jokio pažinimo. Ogi tikras filosofinis metodas te- 
gali būti nustatytas vien sąryšyje su pripažinimų metafi- 
zikoje konkretinės vienatinės bei visuotinos dvasios kaipo 
absoliutinės pirmapradės. Etikos srityje išvada iš naujųjų 

laikų filosofijos išsivystymo turi būti pripažinimas, kad 
aukščiausia dorinė gerovė tegali būti atsiekta visų būty- 
bių drauge ir dargi to visuotinojo vyksmo išdavoje, kurio 
pabaiga yra panaikinimas išskiriamojo atskirų būtybių 
egoizmo, besireiškiančio materialiniame jų antagonizme, 
ir jų atstatymas kaipo dvasių karalijos, suimamos į abso- 
liutinės dvasios visuotinumą (1, 143). 

Tai, kas labiausiai davė Solovjovui progos padaryti ši- 
tokias išvadas, buvo Hartmanno filosofija, kurią jis laikė 
logišku ir būtinu sekmenimi iš filosofijos Vakarų minties 
išsivystymo. „Nesąmonybės“ filosofijoje Solovjovas bu- 
vo net linkęs matyti pirmutinius naujos visuotinosios sin- 
tezės bruožus — sintezės, kuri turėtų apimti mokslą, filo- 
sofiją ir religiją. Todėl galutinoji jo išvada buvo šitokia: 
„Nuoseklios filosofinio Vakarų išsivystymo išdavos pa- 
tvirtinta racionalinio pažinimo lytyje tas pačias tiesas, 
kurios tikėjimo ir dvasinio veizėjimo lytyje buvo skelbia- 
mos didžiosiose teologiškosiose Rytų (iš dalies senovinių ir 
ypatingai krikščioniškų) doktrinose. Tokiu būdu šita nau- 
jausioji filosofija su logiškuoju vakarietiškosios lyties to- 
bulumu stengiasi sujungti pilną Rytų dvasinių veizdėjimų 
turinį. Remdamasi, iš vienos pusės, pozityvaus mokslo 
daviniais, šita filosofija, iš kitos pusės, tiesia ranką re- 
ligijai" (1, 143). 

Už minėtąją disertaciją Solovjovas gavo magistro 
laipsnį ir buvo paskirtas filosofijos docentu į Maskvos 
universitetą. 1875 metų pradžioje jaunas — vos tik 22 me- 
tų — docentas paskaitė įžengiamąją savo paskaitą, pava- 
dintą „Metafizika ir pozityvioji žinija“, ir paskui per tris 
mėnesius turėjo nepaprasto savo klausytojuose pasiseki- 
mo. Buvo gandų, kad taip lengvai jauno profesoriaus lai- 
mėtas pasisekimas ne visiems vyresniems jo kolegoms 
patiko, ir tuo iš dalies aiškinta jo komandiruotė ilgesniam 
laikui į Vakarų Europą. 

Solovjovas iš pradžios nuvyko į Londoną ir dirbo ten 
kiek laiko Britų muziejuje. Paskui, savo mistinių palinki- 
mų vedamas, jis pervažiavo Prancūziją ir Italiją, steng- 
damasis — į Egiptą, kur jis, tarp kitko, studijavo musul- 

monų sektas. 1876 metų gale jis grįžo Maskvon ir pra- 

dėjo vėl akademinį darbą, bet jau privatdocentu. Tačiau 
jau kitų metų pradžioje jis turėjo atsistatydinti, įsimai- 
šęs į gynimą vieno iš savo kolegų, kuris, jo supratimu, 
neteisingai buvo maltretuojamas kitų profesorių. 

Šitam maždaug laikui pridera Solovjovo „Filosofiniai 
pilnutinės žinijos pradai“ (1877), iš kur mes patiriame, 
kuo turėtų būti toji visuotinoji sintezė, kuri buvo jo mi- 
nėta magistriškojoje disertacijoje. Šito naujo veikalo pir- 
masis skyrius yra pavestas istorinės evoliucijos dėsniui. 
Čia Solovjovas sąmoningai bando pritaikyti istoriniam 
žmonijos gyvenimui išsivystymo dėsnį, kuris logiškai bu- 
vo Hegelio suformuluotas ir paskui Spencerio panaudotas 
biologijos reikalams. 

Visuotinojo tikslo sąvoka, samprotauja Solovjovas, 
suponuoja išsivystymo sąvoką. Ogi išsivystymas supo- 
nuoja savo ruožtu išsivystantį subjektą, kuriuo tegali būti 
gyvas organizmas kaipo vieninga būtybė, turinti savyje 
daugybę pradų, tarp savęs iš vidaus sujungtų. „Išsivys- 
tymas yra tokia išvidinių organingos būtybės kitimų eilė, 
kuri eina nuo tam tikros pradžios ir siekia tam tikrą 
nustatytą tikslą“ (1, 229). Pirmasis momentas, arba pra- 
dedamasis išsivystymo tarpsnis, pasižymi išviršine vie- 
nybe, arba sudedamųjų organizmo dalių sutapimu į ne- 
skiriamąją krūvą. Antrasis momentas, arba vidurinis 
tarpsnis, yra ne kas kita kaip išsiskyrimas ir įsigalėjimas 
atskirų dalių, į kurias dabar pereina aktualumas, pride- 
Tėjęs anksčiau vienybės pradui. Pagaliau trečiuoju mo- 
mentu, kuris yra atbaigiamasis tarpsnis, arba tobulas 
stovis, — atskiri organizmo nariai, sujungti tarp savęs iš 
vidaus ir laisvai pagal nuosavų savo paskyrimų ypaty- 
bes. 

Solovjovo įsitikinimu, istorinio išsivystymo subjektu 
yra žmonija kaipo tikras, nors ir sutelktinis organizmas. 
Vis dėlto pagrindinės bendrai žmogiško gyvenimo lytys 
turi savo versmę individualinės žmogaus prigimties pra- 
duose, tiesa, tik tiek, kiek šie pastarieji turi visuomenės 
reikšmės. Šitais pradais ir yra jausmas, protas ir valia, 
kiek jie turi savo objektais tikrąjį grožį, tiesą ir gėrį. 

Judinamuoju visuomeninio gyvenimo pradu yra veik- 
lioji valia. Žmogus geidžia visų pirma materialinio būvio, 

paskui — teisėtai suorganizuoto, pagaliau — absoliutinio, 
t. y. pilnutinio, amžino. Pirmasis yra laiduojamas ekono- 
minėje bendruomenėje, antrasis — politinėje draugijoje, 
arba valstybėje, ir trečiasis — dvasinėje draugijoje, arba 
Bažnyčioje. Tokios yra trys pagrindinės visuomeninio su- 
sidraugavimo lytys, kylančios iš žmogaus stengimosi at- 
siekti objektyvųjį gėrį. 

Panašiai yra ir su antrąja žmogiškojo gyvenimo sriti- 
mi, t. y. su pažinimu. „Savo pažinimo veiksmuose žmo- 
gus gali siekti arba turtingumą faktinų žinių, pasemtų 
iš nuošalinio pasaulio ir žmogaus gyvenimo pastebėjimo 
bei patyrimo priemonėmis, arba formalinį žinijos tobulu- 
mą, t. y. logiškąjį jos, kaipo sistemos, taisyklingumą, arba 
pagaliau žinijos pilnatvę, t. y. absoliutinį turinį. Kitaip 
tariant, žmogus gali siekti arba materialinį faktinį tikru- 
mą, arba formalinį logiškąjį tikrumą, arba absoliutinį tik- 
rumą. Pažinčių visetas, kuriose persveria empirinis turi- 
nys ir kur reikšmingas yra materialinis tikrumas, sudaro 
vadinamojo pozityvaus mokslo sritį; žinija, nustatoma 
labiausiai bendrais principais ir besireiškianti ypatingai 
logiškuoju tobulumu, arba formaliniu tikrumu, sudaro 
atitrauktąją filosofiją; pagaliau žinija, turinti savo objek- 
tu ir pradedamuoju punktu absoliutinę realybę, sudaro 
teologiją. Pozityviajame moksle viso ko centras yra rea- 
lus faktas, atitrauktoje filosofijoje — bendroji idėja, teo- 
logijoje — absoliutinė esybė" (1, 236). 

Trečiasis žmogiškojo gyvenimo pradas randa objekty- 
vinę savo išraišką taip pat trijose lytyse žmogaus veiki- 
mo, vadinamo kūrybos vardu. Pirmas materialinis laiptas, 
kur grožio idėja tarnauja tarsi pažiba utilitariniams tiks- 
lams, yra techninis menas; aukščiausiu jo apsireiškimu 
yra architektūra. Antrą, taip sakant, formalinį laiptą su- 
daro dailusis menas, arba dailė, kur sprendžiamąją reikš- 
mę turi dailioji lytis, grožio lytis, išreikšta grynai ideali- 
niu pavidalu. Tokiomis yra skulptūra, tapyba, muzika ir 
poezija. Techniniuose menuose, kuriuose kuriamojo jaus- 
mo produktyvumas tiesioginiu būdu pakreiptas į žemesnę 

išorinio pasaulio prigimtį, esminės reikšmės turi medžia- 
ga; dailiajame mene, arba dailėje, svorio centras glūdį 

dailiojoję lytyje kaipo tokioj. Ogi tikras pilnutinis gro- 
žis, jungiąs amžiną turinį su amžinąja lytimi, matyt, te- 
gali būti vien kitokiame įdealiame pasaulyje, antgamti- 
niame bei antžmoginiame. Kuriamasis žmogaus jausmo 
santykiavimas su šituo transcendentiniu pasauliu sudaro 
mistikos esmę. Tai yra absoliutinis dailės laiptas. 

Pagrindines žmogiškojo gyvenimo lytis Solovjovas su- 
veda į šitokią ryškią schemą (1, 240): 


1 II IIi 
Kūrybos sritis Pažinimo sritis  Praklinio veikimo 
sritis 
Subjektyvinis 
pagrindas jausmas protas valia 
Objektyvinis 
principas grožis tiesa bendrasis gėris 
1 laiptas, 
absoliutinis mistika teologija dvasinė  bendruo- 
; menė (Bažnyčia) 
2 laiptas, 
formalinis dailusis atitrauktoji politinė draugija 
menas filosofija (valstybė) 
3 laiptas, 
materialinis techninis pozityvusis ekonominė bend- 
menas mokslas ruomenė 


Pagal istorinio išsivystymo dėsnį, žmonija turinti per- 
eiti tris stovius, arba tris tarpsnius, kuriuose ji įvairiai 
santykiuotų su nurodytosios schemos sritimis ir laiptais. 
Pirmame tarpsnyje visi kiekvienos srities laiptai, kaip 
ir visos sritys, glūdi neskiriamosios vienybės stovyje. 
Atskiras laiptų ir sričių buvimas tėra čia vien potencia- 
lus. Šitą tarpsnį sudaro seniausias žmonijos istorijos tar- 
pas, kai pažinimo sritis nebuvo dar suskirstyta tarp teo- 
logijos, filosofijos ir specialių mokslų, bet sudarė dar 
vieną neskirstomą visumą, kurią galima pavadinti He0so- 
žijos vardu; Bažnyčios, valstybės ir ekonominės bendruo- 
menės srityje pirmutinė vienybė reiškėsi žeokratijos pa- 
vidalu, ir pagaliau mistika, dailė ir techninis menas jun- 
gėsi vienoje mistiškoje kūryboje, arba teurgijoje. Viskas 
sykiu buvo ne kas kita kaip religinė visuma. 

Antrajame istorinio išsivystymo tarpsnyje žemesnieji 
laiptai išsilenkia iš po valdžios aukštesniojo laipto ir sten- 
giasi atsiekti visiškąją laisvę. Iš pradžios visi žemesnieji 
elementai pakyla drauge prieš aukštesnįjį pradą. Tačiau 
pirmutinės vienybės irimas tuo dar nesibaigia. Žemesnie- 
ji pradai savo ruožtu atsipalaiduoja vieni nuo kitų ir 
stengiasi pilnai išsivystyti išskiriamajame savo įsigalėji- 
me. Solovjovo supratimu, antrasis išsivystymo tarpsnis, 
prasidėjęs viduramžiais, pasibaigė naujausiais laikais. 
Taip visuomeninėje srityje prieš Bažnyčią sukilo valsty- 
binis absoliutizmas, kuris paskui savo ruožtu rado sau 
priešą ekonominėje organizacijoje, būtent socializmo ly- 
tyje. Pažinimo sritis tuo pačiu laiku buvo palenkta pa- 
našiam irimo vyksmui. Nuo teologijos iš pradžios atskilo 
filosofija, kuri turėjo išskiriamai įsitvirtinti racionalizme. 
„Hegelis — sako Solovjovas,— filosofijai buvo tas pat, ką 
Liudvikas XIV — valstybei“ (1, 253). Tuo pačiu laiku 
empirinė pakraipa ruošė išskiriamąjį pozityviųjų mokslų 
įsitvirtinimą pažinimo srityje, kas ir pasireiškė pozity- 
vizmo įsigalėjimu. Kūrybos srityje dar viduramžiais vis- 
kas buvo palenkta mistikai. Renesanso gadynėje pasi- 
reiškia dailiosiomis lytimis laisvoji dailė. Mūsų laikais 
atėjo galingas realinio bei utilitarinio techninio meno 
viešpatavimas. Tokiu būdu ekonominis socializmas visuo- 
meninėje srityje, pozityvizmas — pažinimo srityje ir utili- 
tarinis realizmas — kūrybos srityje yra kraštutinė išraiška 
to vienybės susiskaldymo, kuris yra prigimtas antrajam 
istorinio išsivystymo tarpsniui. 

Atskirų pradų išsiskyrimas tėra, pagal išsivystymo dės- 
nį, vien pereinamasis tarpsnis pakeliui į laisvąją vieny- 
bę, kur kiekvienas iš jų turi rasti tinkamą sau vietą. Vi- 
visuotinosios sintezės esmę. Jei pirmutinė kūrybos vieny- 
bė, prisisunkusi mistikos, buvo pavadinta teurgija, tai 
šita nauja organingai diferencijuota vienybė turi būti pa- 
vadinta laisvąja teurgija, arba pilnutine kūryba. Panašiai 
teologija harmoningame susiderinime su filosofija ir pozi- 
tyviu mokslu turi sudaryti laisvąją teosofiją, arba pilnu- 
tinę žiniją. Pagaliau visuomeninėje srityje dvasinė bend- 

Tuomenė, arba Bažnyčia, turi sudaryti sykiu su politine 
ir ekonomine draugija, su kuriomis ji laisvai ir iš vidaus 
susiderina, vieną tikslingą organizmą — laisvąją teokra- 
tiją, arba pilnutinę visuomenę. 

Visoms žmogaus gyvenimo sritims aukščiausios pras- 
mės ir absoliutinio turinio suteikia religinis pradas. Re- 
tigija, kuri yra jungiamasis veiksnys tarp žmogiškojo ir 
dieviškojo pasaulio, iš tikrųjų yra ne kas kita kaip sujun- 
gimas į vieną organingą visumą mistikos, teologijos ir 
Bažnyčios, kurios yra aukščiausios apraiškos trijose gy- 
venimo srityse. Ogi visos žmogiškojo gyvenimo sritys 
ir visi laiptai turi sudaryti visuotinąją organingą visumą, 
vieningą savo pagrindu ir savo tikslų ir sykiu daugingą 
savo organais ir nariais. Normalus ir suderintas visų or- 
ganų ir narių veikimas ir yra ne kas kita kaip pilnutinis 
gyvenimas. 

Užsibrėžęs šitokį platų visuotinosios sintezės planą, 
Solovjovas, kaipo filosofas, jaučiasi turįs profesinę prie- 
volę pradėti šitą sintezę realizuoti sąmonės srityje. Todėl 
pirmu jo rūpesniu buvo pateisinti filosofijoje laisvąją teo- 
sofiją, kurią „Filosofiniuose pilnutinės žinijos praduose“ 
jis aptaria kaipo žiniją, turinčią savo objektu tai, kas 
tikrai yra (To ovToc ov, das wahrhaift Seiende), kiek esy- 
bė objektyviai reiškiasi idėjoje (1, 283, 294). Solovjovas 
manė pateisinti laisvąją teosofiją ne tik iš pusės jos ob- 
jekto, bet taip pat apginti jos tikslą, medžiagą, lytį ir 
vykdomąjį pradą. Jam teosofijos tikslu yra išvidinis žmo- 
gaus susijungimas su tikrai realiąja esybe; jos medžiaga 
sudaro visų rūšių žmogaus patyrimo daviniai, būtent pa- 
tyrimo mistinio, psichinio ir fizinio; pagrindinę jos lyti 
jis matė protiniame veizdėjime, arba idėjų intuicijoje, su- 
vestoje į bendrą sistemą logiško atitraukto mąstymo prie- 
monėmis; pagaliau vykdomuoju jos pradu, arba priežas- 
timi, Solovjovas laikė įkvėpimą, kuriame jis matė aukš- 
tesnių idealinių esybių veikmę žmogaus dvasiai. 

Tačiau Solovjovas tepajėgė kiek plačiau išvystyti sa- 
vo laisvąją teosofiją vien iš pusės jos objekto. Iš dalies 
dėl asmeninių priežasčių ir iš dalies dėl išorinių gyvenimo 
aplinkybių jis nutraukė pradėtąjį darbą, bet sykiu pa- 

sinaudojo atsiektomis jau jo išdavomis kitiems dviem vei- 
kalams: ,„Atpalaiduotųjų pradų kritika“ ir „Paskaitos apie 
dievažmogiškumą“ *. 

Tuo pačiu laiku, kai Solovjovas pakeitė šitokiu būdu 
savo darbų planą, jis turėjo irgi pakeisti savo gyvenamą- 
ją vietą; ir tai, matyti, nebuvo visai netikėtas supuoli- 
mas. Priverstas palikti Maskvos universitetą, jis buvo 
1877 metais paskirtas nariu Švietimo ministerijos mokslo 
komiteto Petrapilyje. Čia jis rašo daktariškąją savo di- 
sertaciją „Atpalaiduotųjų pradų kritika“ (1877—1880) ir, 
ją viešai apgynęs 1880 metais, gauna privatdocento vietą 

"Petrapilio universitete. 

„Filosofiniuose pilnutinės žinijos praduose“ Solovjo- 
vas tikėjosi iš realios esybės idėjos išvystyti dialektiniu 
būdu visą filosofijos turinį. Tačiau šitaip sumanytas „or- 
ganingosios logikos“ planas pasirodė, matyti, neįvykdo- 
mas, nes jaunas filosofas nutraukė savo darbą kaip tik 
tuo laiku, kai spekuliatyvinės atotraukos Mazgas pasidarė 
tiesiog nebeatmezgamų. 

Nors Solovjovas ir pavadino savo logiką organinga, 
norėdamas ją tuo pačiu skirti nuo formalinės Hegelio 10- 
gikos, jis vis dėlto buvo dar per didelėje šiojo įtakoje. Į 
„Filosofinių pradų“ pagrindą buvo jo padėtas įsitikinimas, 
kad tarp organingo mąstymo ir istorinio išsivystymo yra 
pilnas sutapimas. Paėmęs pradedamuoju punktų substan- 
cialinę vienybę to, kas realiai yra tikrovėje, — vienybę, 
kuri turėtų atsakyti pirmajam istorinio išsivystymo tarps- 
niui, Solovjovas tikėjosi išvesti iš jos dialektiniu būdu 
didelį įvairumą viso to, kas yra, o paskui suvesti atskiras 
idėjas vieningoje laisvosios teosofijos sistemoje. 

Matydamas, kad panašus bandymas nelengvai gali ap- 
sivainikuoti pasisekimu, Solovjovas pajuto, kad savaip 
suprastas dialektinis metodas neleidžia dar jam aprėpti 
visą buities tikrovę. Todėl nuo šiolei jis ima pradedamuo- 
ju punktu faktinai įvykusį žmogiškosios minties susiskal- 


* Šitos išdavos yra nusakytos pirmajame disertacijos skyriuje, pa- 
vadintame „Pasaulio siela ir absoliutas“, remiantis tuo jų apdirbimu, 
kuriuo jos pasireiškė dviejuose vėlesniuose paminėtuosiuose Solovjovo 
veikaluose. 

dymą, kuris atsako antrajam istorinio išsivystymo tarps- 
niui. Šiuo reikalu jis stveriasi pozityviosios kritikos, no- 
rėdamas atstatyti atskiras idėjas pilnutinės žinijos siste- 
moje. Šitokio pasiryžimo yra įkvėpta daktariškoji jo di- 
sertacija, pavadinta „„Atpalaiduotųjų pradų kritika“. 

„Atpalaiduotaisiais pradais, — pareiškia Solovjovas jos 
pratartyje— aš vadinu atskiras idėjas (atskirus vienati- 
nės bei visuotinos idėjos atžvilgius ir elementus), kurios, 
atitrauktos nuo visumos ir įtvirtintos išskiriamuoju būdu, 
nustoja tikro savo pobūdžio ir, suėjusios į prieštaravimą 
bei sąspyrį tarp savęs, palenkia žmogiškąjį pasaulį tam 
protinio susiskaldymo stoviui, kuriame jis iki šiolei te- 
bėra. Šių atpalaiduotųjų ir savo atsipalaidavime klaidingų 
pradų kritika turi susekti dalinę jų reikšmę ir sykiu iš- 
kelti aikštėn tą išvidinį prieštaravimą, į kurį jie neišven- 
giamai patenka, kai tik įsigeidžia užimti visumos vietą“ 
(2, 1). 

Bendrame plane Solovjovas numatė tris atpalaiduotų- 
jų pradų kritikos dalis: etinę, gnoseologinę ir estetinę. Ši- 
tas suskirstymas gali būti pateisintas tuo, kad dorinis žmo- 
gaus veikimas, teorinis pažinimas ir dailioji kūryba visi 
lygiai reikalauja nelygstamųjų normų ir kriterijų, kuriais 
turėtų būti vertinamas reikšmingumas šitų trijų veikimo 
sričių, kuriose turi atatinkamai reikštis gėris, tiesa ir 
grožis. 

Nuo to momento, kai žmogaus mintis ėmė sąmonin- 
gai dirbti, susidarė visa eilė religinių ir filosofinių siste- 
mų, kurios įvairių įvairiausiai aptardavo vyriausius pra- 
dus, arba principus. Solovjovas skiria visoje šitų principų 
krūvoje dvi pagrindines grupes. Pirmąją iš jųdviejų su- 
daro pradai, kurie pasireiškia mūsų sąmonei tarsi iš anks- 
to duoti nepriklausomai nuo mūsų proto darbo. Jie pri- 
siimami tikėjimu, bet ne gaunami iš protinio tyrinėjimo, 
ir todėl asmens sąmonės nusistatymas į juos yra iš pra- 
džios labiausiai pasyvus. Šituos pradus Solovjovas vadina 
teigiamaisiais, arba esminiais. 

Antrosios grupės pradai kyla iš aktyvaus asmeninės 
sąmonės apsisprendimo, kai šita sąmonė, neigiamai nusi- 
stačiusi į tiesioginius davinius ir, tarp kitko, į pirmuosius 
teigiamuosius pradus, stengiasi racionaliniu tyrinėjimu vi- 

suotinųjų santykių nustatyti tam tikrus bendrus teigimus, 
arba normas, atitrauktojo pobūdžio. Kadangi jie yra dis- 
kursyvinio žmogaus proto veikimo padaras, Solovjovas 
vadina juos atitrauktaisiais, arba neigiamaisiais, pradais. 
Jei pirmieji pradai turi religinės bei gyvastingos reikš- 
mės, tai pastarieji, atvirkščiai, pasižymi moksliniu bei mo- 
kykliniu pobūdžiu. 

Teigiamieji, arba religiniai, pradai gali remtis arba tie- 
sioginiu asmens patyrimu ir veizdėjimu dieviškųjų idėjų, 
arba gali būti perteikiami netiesioginiu būdu istorinio pa- 
davimo priemonėmis, remiantis pasitikėjimu autoritetu. 
Pirmuoju atveju religinius pradus Solovjovas vadina mis- 
tiniais, antruoju atveju — tradiciniais. 

Atitrauktieji pradai savo ruožtu Solovjovo skirstomi į 
dvi kategorijas. Kiekvienas mūsų proto veikimas, sako 
jisai, susidaro iš dviejų elementų: iš empirinių davinių, 
sudarančių materialinį šito protinio veikimo turinį, ir iš 
racionalinių mūsų protui prigimtų lyčių, kuriomis neiš- 
vengiamai yra sąlygojamas šitas veikimas. Žiūrint į tai, 
katras iš šitų dviejų pradų dedamas į pagrindą, arba kat- 
rame iš jųdviejų matomas svorio centras, atitrauktajame 
tyrinėjime susidaro dvi atitrauktųjų pradų rūšys. Vieni 
būtent išveda tiesą, gėrį ir grožį iš empirinio turinio, arba 
mūsų veikimo medžiagos, ir todėl privalo būti pavadinti 
empiriniais arba materialiniais. Kiti įžvelgia šitas vyriau- 
sias idėjas formalinėse mūsų gryno proto aptartyse, ir to- 
dėl gali būti pavadinti formaliniais arba racionaliniais. 
Kiekvienoje iš šitų pakraipų vyriausieji principai liečia 
praktinį, teorinį ir estetinį veikimą ir atitinkamai tarnau- 
ja kriterijais visoms šitoms trims veikimo sritims. - 

Solovjovo supratimu, vienašališką bei atitrauktinį po- 
būdį gali įgauti net teigiamieji pradai būtent tada, kai 
jie stengiasi įtvirtinti išskiriamuoju būdu religinį pradą 
pažinimo, kūrybos ar praktinio veikimo srityje. Vis dėlto 
kiekvienas atitrauktasis pradas, būdamas vienu visuotino- 
sios tiesos atžvilgiu, gali turėti lygstamąjį savo pateisini- 

mą. Sulig tuo, kritiškas metodas, kurį Solovjovas norėtų 
pritaikinti šitų pradų tyrinėjimui, turėtų reikštis tuo, kad 
būtini paruošiamieji laiptai būtų nuosekliai panaudojami 

pilnam sintetiniam aptarimui tų didžiųjų ieškinių, kuriais 
yra gėris, tiesa ir grožis. Besinaudodamasis šituo kritiš- 
kuoju metodu, Solovjovas prieina išvadą, kad vyriausieji 
visų trijų veikimo sričių principai privalo suderinti orga- 
ningoje sintezėje empirinį, racionalinį ir mistinį pradą. 

Etikos srityje galutinė Solovjovo išvada yra ta, kad 
vyriausias dorinis principas, turįs vadovauti praktiniam 
žmogaus veikimui, neišsisemia ne tik empirinėmis malo- 
numo, laimės, simpatijos ir naudos sąvokomis, bet ir ati- 
trauktomis racionalinėmis prievolės arba kategorinio im- 
peratyvo sąvokomis. Visos šitos sąvokos įeina į vyriausią 
dorinį principą kaipo materialinės arba formalinės jo 
žymės, bet nesudaro dar tikros jo esmės. Dorinis veiki- 
mas ne tik turi reikštis tam tikromis savybėmis, pavyz- 
džiui, tiekti pasitenkinimo, orientuotis bendrąja žmonių 
nauda, vadovautis simpatijos arba altruizmo jausmais, tu- 
rėti prievolės arba kategorinio imperatyvo lytį, bet jis pri- 
valo dar viršaus turėti tam tikrą objektą. Tokiu objektu 
tegali būti vien normalinė visuomenė, charakterizuojama 
laisvu draugingumu arba praktiniu visuotinumuų, vardan 
kurio visi yra veikimo tikslas kiekvienam ir kiekvienas — 
visiems. 

Absoliutinė dorinė visuomenės reikšmė nustatoma re- 
liginiu, arba mistiniu, pradu žmoguje ir tiesioginiu būdu 
išeina“ aikštėn dvasinėje visuomenėje, arba Bažnyčioje. 
Valstybinė bei ekonominė sritys privalo tarnauti forma- 
line ir materialine aplinkuma, kur galėtų įsiviešpatauti 
dieviškasis pradas, Bažnyčios atstovaujamas. 

Panašiu būdu padaręs atitrauktųjų pradų, arba princi- 
pų, kritiką gnoseologijos srityje, Solovjovas prieina iš- 
vadą, kad čia turi sueiti organingon sintezėn realizmas, 
racionalizmas ir misticizmas, kiek jie turi savyje pozity- 
vaus turinio *. 

Iš trijų dalių — etinės, gnoseologinės ir estetinės, ku- 
rios buvo numatytos „Atpalaiduotųjų pradų kritikai“, So- 
lovjovas teparašė vien pirmiedvi. Estetinė dalis, reika- 


* Šita sintezė, Solovjovo atsiekta gnoseologijos srityje, trumpai nu- 
sakyta IV disertacijos skyriuje, 2 skirsnyje, pavadintame „Formalinis 
visuotinosios žinijos pagrindas". 

laujanti specialaus pasiruošimo, buvo jo atidėta neapri- 
botai ateičiai, Iš tikrųjų prie jos jis jau nebegrįžo nieka- 
dos. Vis dėlto filosofinės jo pažiūros pasireiškė sintetinė 
pakraipa puikiais etiudais, parašytais viduriniame litera- 
tinio jo veikimo laikotarpy. Neminint visos eilės kritiš- 
kųjų jo straipsnių iš šitos srities, bus čia pravartu tepa- 
minėjus du pagrindiniu jo etiudu: „Grožis gamtoje“ (1889) 
ir „Bendra meno prasmė“ (1890). Iš jų ir dar iš „Trijų 
prakalbų Dostojevskio atminčiai", pasakytų 1881, 1882, 
1853 metais, patiriama, kad pilnutinė Solovjovo sintezė 
turi apimti estetikos srityje meninį realizmą, atitrauktąjį 
estetizmą ir kuriamąją mistiką, žinoma, imant juos iš tei- 
giamosios jų pusės *. 

Čia bus ne pro šalį sugrįžus mintimi prie Solovjovo 
gyvenimo Petrapilyje, kur profesoriškas Solovjovo veiki- . 
mas truko dar trumpiau kaip Maskvoje. 1881 metais, kovo 
mėnesio pabaigoje, tuoj po caro Aleksandro II užmušimo, 
Solovjovas pasakė prakalbą prieš mirties bausmę; smerk- 
damas tiek raudonąjį terorą, tiek ir baltąjį, jis užbaigė 
savo prakalbą netiesioginiu paraginimu, atkreiptu į nau- 
ją carą, dovanoti gyvybę caražudžiams. Šito pakako, kad 
Solovjovas būtų ant visados pašalintas nuo akademinio 
veikimo. Jis turėjo tuomet vos tik 28 metus. Pačios da- 
lykų eigos stumiamas, Solovjovas vis labiau įeina į pub- 
licisto pareigas ir sykiu kaskart daugiau atsideda teolo- 
ginėms studijoms. Ilgainiui dvi problemos užima centrinę 
vietą jo sąmonėje ir vis labiau paragina jo valią: tai yra 
tautinis Rusijos pašaukimas ir Visuotinoji Bažnyčia. Tie-- 
sa, jau anksčiau, akademinio jo veikimo laikotarpy, šitos 
problemos glūdėjo jo sąmonėje, bet vis dėlto tada jis ne- 
buvo joms išskiriamai atsidėjęs. 1877 metais prakalboje, 
įvardytoje „Trys jėgos“, Solovjovas buvo jau pažymėjęs 
Rusijos rolę pasaulinėje evoliucijoje. Ogi jo visuotinosios 
Bažnyčios koncepcija pirmą kartą įgavo aiškią išraišką 
jo dvylikoje „Paskaitų apie dievažmogiškumą“, paskaitytų 
nuo 1878 iki 1881 metų miestely Solianoj Gorodok. Iš tik- 


* Pagrindiniai Solovjovo estetikos principai yra nusakyti IV diser- 
tacijos skyriuje, 3 skirsnyje, pavadintame „Juntamasis kosmiškojo meno 
pagrindas". 

rųjų jau šitos „Paskaitos“ yra ne kas kita kaip logiškas 
Solovjovo perėjimas nuo filosofinių prie teologinių dar- 
bų — perėjimas, tik pagreitintas dėl išorinių gyvenimo 
aplinkybių. 

„Religija, — sakė Solovjovas pirmoje savo paskaitoje — 
kalbant bendrai ir atitrauktinai, yra žmogaus ir pasaulio 
ryšys su nelygstamuoju pradu ir visos buities centru. 
Aišku juk savaime, kad, pripažinus šitokio nelygstamojo 
prado realumą, juomi neišvengiamai turi būti apspren- 
džiami visi interesai, visas žmogaus gyvenimo bei sąmo- 
nės turinys; nuo jojo turi pareiti ir prie jo taikytis visa 
tai, kas yra esminio žmogaus veikime, pažinime ir kū- 
ryboje. Jei yra pripažįstamas nelygstamasis buities cent- 
ras, tai visi gyvenimo rato taškai turi jungtis su juo ly- 
giais spinduliais“ (3, 1). 

Kas tai yra pagrindinė šitaip suprantamos religijos 
tiesa? „Senoji tradicinės religijos lytis,— sako Solovjo- 
vas, — pradeda vykti nuo tikėjimo į Dievą, bet nepadaro 
iš jo visų nuoseklių išvadų. Dabartinė ateistinė civilizaci- 
ja pradeda vykti nuo tikėjimo į žmogų, bet ir ji nėra 10- 
giška iki galo ir nepadaro iš savo tikėjimo visų išvadų. 
Tuo tarpų nuosekliai išvestų ir iki galo įvykdytu tuodu 
tikėjimu — tikėjimas į Dievą ir tikėjimas į žmogų — su- 
tampa vienoje pilnutinėje ir visuotinoje Dievažmogybės 
tiesoje“ (3, 23). 

Realų šios idėjos vykdymą Solovjovas mato Visuoti- 
nojoje Bažnyčioje ir todėl laiko reikalinga pastatyti į są- 
ryšį su jąja visas gyvenimo sritis visuotinosios teokra- 
tijos priemonėmis. Ir štai tautinį Rusijos pašaukimą So- 
lovjovas ir buvo linkęs matyti šito didelio uždavinio vyk- 
dymą pasaulyje. 

Nusakytasis Solovjovo gyvenimo laikotarpis buvo la- 
biausiai intensyvios filosofinės kūrybos periodas. Tačiau 
prof. kunigaikštis Jevgenijus Trubeckojus, parašęs dvie- 
jų tomų veikalą, pavadintą „Vl. Solovjovo pasaulėžiūra“, 
vadina šitą filosofo gyvenimo laikotarpį vien paruošia- 
muoju atžvilgiu į visą jo likimą. Trubeckojaus supratimu, 
Solovjovo gyvenime ėjo toliau dar du skirtingų laiko- 
tarpiu, iš kurių pirmas, jo pavadintas utopiškuoju, truko 

nuo 1882 iki 1894 metų ir antras, pavadintas pozityviuo- 
ju, arba atbaigiamuoju, pasirodė filosofo gyvenime pas- 
kutiniu, nes truko nuo 1894 iki 1900 metų, t. y. iki jo mir- 
ties. Pirmajame laikotarpy Solovjovas beveik visiškai at- 
sisako nuo filosofinio darbo. Užtat antrasis laikotarpis 
pasireiškė jo grįžimu prie intensyvios filosofinės kūrybos, 
kurios tikslu buvo realizuoti tą visuotinosios sintezės pla- 
ną, kuris buvo jo jaunatvėje sumanytas ir pagilintas jam 
einant į savo gyvenimo galą. 

Analizuodamas vadinamąjį utopiškąjį Solovjovo gyve- 
nimo laikotarpį, kunigaikštis J. Trubeckojus vadina jį 
labiau praktinių, palyginant su paruošiamuoju laikotar- 
piu, kuris buvęs visų pirma spekuliatyvinis. Ir iš tikro 
dabar jau Solovjovas buvo visų pirma pasirūpinęs su- 
tvarkyti žmonijos gyvenimą, kur tuzi būti aktyviai įivyk- 
dytas religinis idealas. Šituo idealu, kaip žinoma, buvo 
visuotinoji teokratija, kaipo Dievo karalija ant žemės. 
Jai realizuoti, Solovjovo supratimu, reikalingas yra susi- 
telkimas trijų valdančių galybių — vyriausio ganytojaus, 
karaliaus ir pranašo. Pirmoji galybė reiškiasi Romos po- 
piežiaus asmenyje; antroji — rusų Caro asmenyje ir tre- 
čioji — asmenyse tų laisvų veikėjų, kurie įsikvepia aukš- 
tuoju teokratijos idealu. Šitų pastarųjų uždavinys yra 
tarpininkauti tarp Bažnyčios ir valstybės ir nuolatos ir 
pirmajai, ir antrajai priminti apie jųdviejų pašaukimo 
prievoles. 

Pats Solovjovas, matyt, priskyrė save prie šitokios 
veikėjų rūšies. O kadangi jo sumanyta teokratijos siste- 
ma reikalavo Bažnyčių sujungimo, tai jis laikė savo prie- 
vole imtis iniciatyvos šituo svarbiu klausimu. Šitai idė- 
jai jis dirbo ištisą metų eilę tiek Rusijoje, kiek ir užsie- 
nyje su entuziastišku atsidėjimu. 

Pati šita teokratiškoji idėja, kaip teisingai pastebi Tru- 
beckojus, pasižymi tąja pačia ypatybe, kuria pasireiškė 
visa teorinė Solovjovo filosofija. Ją būtent charakteri- 
zuoja nesugebėjimas pratęsti skiriamąją liniją tarp mis- 
tinės, antgamtinės, dieviškosios srities, iš vienos pusės, ir 
prigimtosios žemiškosios srities, iš antros pusės. „Mies 
matome Solovjovo darbe — sako Trubeckojus,— pilną 

mistitikaciją viso to, kas yra prigimta, natūralu, ir sykiu 
šalia to pastebime nepaprastai drąsią, kartais beveik įžū- 
lią racionalizaciją to, kas yra mistiška.— Iš viencs pusės, 
visa žemiškoji tikrovė esanti mistika, t. y. prisisunkusi 
paslaptingų jėgų ir dieviškojo turinio; iš antros pusės, 
skaitant Solovjovo samprotavimus apie šv. Trejybę ir apie 
kitas antgamtinio pasaulio paslaptis mums net nyksta 
paslapties įspūdis: viskas rodosi mums čia racionalų, su- 
prantama ir natūralu. Solovjovo nusistatyme susiliečia dvi 
kraštenybės: jis nepripažįsta jokio, kad ir paprasčiausio 
pažinimo, kur nebūtų mistinio prado; paprastas kokios 
nors apraiškos pažinimas kasdieniame patyrime jam yra 
negalimas be pažintojo susižinojimo su amžinąja idėja, 
t. y. su pačia dieviškąja esme. Bet, iš kitos pusės, teoso- 
fiškose savo koncepcijose jis randa galimybės išvest iš 
buities sąvokos a priori tarsi gecmetrijos teoremą šv. 
Trejybės doktriną“ *. S 

Ar Solovjovas linksta į vieną, ar į antrą kraštenybę, 
jis visuomet, sako Trubeckojus, pamiršta tikrą dviejų pa- 
saulių santykiavimą. Ir tai yra Charakteringa visos teo- 
kratinės jo koncepcijos žymė, ką taip sąmoningai kelia 
aikštėn Trubeckojus savo kritikoje. Solovjovas, sako ji- 
sai, trūksta to tiesioginio nuodėmingos bedugnės pajau- 
timo, kuris taip yra ryškus Dostojevskio kūryboje. So- 
lovjovas, kuriam lemta buvo savo veizdėjimuose taip arti 
prieiti dieviškąjį pasaulį, galbūt kaip tik todėl nejautė pa- 
kankamai giliai, kaip šis pasaulis yra tolimas mūsų tik- 
rovei. Mūsų tikrovę ir persikeitimą (transtigūraciją) ski- 
ria pasaulinė kaiastrofa ir laisvai priimtos Kančios Žy- 
gis. Šitos skiriamosios ribos pamiršimas lengvai leidžia 
atsirasti tai apgaulingai iliuzijai, kuriai pasidavė apašta- 
las Petras Taboro kalne. Apaštalas kaip tik nustojo su- 
pratimo ribų, kurios skiria nuodėmingą žmogiškąjį pasau- 
lį nuo dieviškojo.— Dangiškasis reginys jam prisidengė 


* Ištrauka padaryta iš straipsnio „Vl. Solovjovo asmenybė“, įdėto 
„Pirmajame rinkinyje apie VI.. S. Solovjovą“ (Maskva, B-vė „Put“), 
p. 87. Straipsnis yra ne tik šio autoriaus išspausdintos monografijos 
apie Solovjovą pradžia. Jame taip''pat glaustai išdėstomos idėjos, ku- 
rios monografijoje išplėtotos. :; ; KES 

todėl romantiškąja ūkana, ir žemiškoji svajonė prabilo jo 
lūpomis: „Viešpatie, gera mums čia būti! Jei nori, aš pa- 
darysiu čia tris palapines: vieną tau, kitą Mozei, trečią 
Elijui“. Bet tarsi į atsakymą pasigirdo dangaus griaus- 
mas, liepiąs paklusti Dievo Sūnui. Ogi Dievo Sūnus kal- 
bėjo su Moze ir Elijumi apie savo kryžiaus kančias. Nai- 
vus žemiškojo egoizmo šauksmas „gera mums čia būti", 
veltui praaidėjęs, užleido vietą atgimstančiai Dievo bai- 
mei. Parpuolę kniūpsti, apaštalai patyrė tą baisų atstu- 
mą, kuris skiria juos nuo dangaus. Po Golgotos ir iš nu- 
mirusiųjų prisikėlimo jie pagaliau suprato, ką dangiškasis 
balsas jiems bylojo. 

Antrasis ir galutinis Persikeitimas tegali būti pirktas 
vien visuotinųjų kančių kaina. Nepergyvenusi Kristaus 
kančių žemė nesugeba palaikyti savyje šviesiojo Išgany- 
tojo apsiausto žibėjimo. Kad ji galėtų tapti Absoliuio 
būstu, jai privalu prisiimti savo kryžiaus kančios. 

Šitame Evangelijos pasakojime apie Persikeitimą Tru- 
beckojus įžvelgia reikšmingą Solovjovo gyvenimui bei 
veikimui paveikslą. Solovjovas regėjo mūsų pasaulyje 
dievybės atspindį ir pilnais karšto įkvėpimo žodžiais 
skelbė būsimąjį visuotinąjį Persikeitimą. Tai yra jo nie- 
kados neprarandamas nuopelnas. Bet į šitą aukštą Solov- 
jovo pašaukimą sykiu įsipynė žemiškosios iliuzijos bei 
utopijos — visa ta pati svajonė apie tris palapines, t. y. 
mėginimas įtvirtinti dieviškąją esmę netobulose žemiškojo 
buvimo lytyse. 

Čia kaip tik glūdi pagrindinė Solovjovo klaida. Jei jis 
tiki, kad žemiškoji tikrovė yra prisisunkusi dievybės, jei 
jo metafizika linksta į panteizmą, jei jo etika pina ero- 
tinės meilės utopiją, jei pagaliau visuomeninė jo filosofi- 
ja skelbia teokratijos idėją, tai jis visuomet yra trijų pa- 
lapinių viliojamas, visuomet svajoja apie žemę, pripildy- 
tą Dievo garbės, bet nepažinusią paskutinių Kalvarijos 
kataklizmų. Šitas miražas išnyko Solovjovui taip pat, kaip 
kad Taboro kalne griausmo dundėjimuose, ir visos jo uto- 
pijos suiro savaime (10, 2, 378—380). 

Tenorint vien bendrai nucharakterizuoti vidurinį So- 
lovjovo gyvenimo laikotarpį, galima bus čia pasitenkin- 

ti šituo kritišku Trubeckojaus įvertinimu. Tik biografinės 
informacijos dėlei bus gal ne pro šalį čia pat pastebėti, 
kad šitame Solovjovo gyvenimo laikotarpyje prasidėjo 
nuolatiniai jo keliavimai iš vietos į vietą, kurie taip ir 
nebuvo pasibaigę iki pat jo mirties. Tai betgi jam nekliu- 
dė parašyti visą eilę veikalų, iš kurių ypatingai minėtini 
yra „Dvasiniai gyvenimo pagrindai“ (1883—1887), „Ju- 
daizmas ir krikščioniškoji problema“ (1884), „,Teokratijos 
istorija ir ateitis“ (1885—1887), „Rusija ir Visuotinoji Baž- 
nyčia“ (1889, prancūziškai), „Tautinė problema Rusijoje“ 
(I dalis — 1883—1888; 2 dalis — 1888—1889), „Meilės 
prasmė“ (1892—1894). 

1894 metais prasideda Solovjovo gyvenime bei veiki- 
me trečiasis ir, kaip žinoma, paskutinis laikotarpis. 
Pravoslavų bažnytinės hierarchijos gujamas ir nepakanka- 
mai remiamas rusų visuomenės, Solovjovas visur patir- 
davo nepasisekimų. Dargi bendra jo tėvynės padėtis tiek- 
davo jam kaskart naujų apsivylimų. Tokiu būdu jis 
paeiliui nustojo romantinių savo iliuzijų ir dėl rusų visuo- 
menės, ir dėl Rusijos valstybės, ir dėl priemonių, kurio- 
mis jis tikėjosi atsiekti Bažnyčių sujungimą. Visa tai pa- 
deda išsisklaidyti senų jo utopijų svaiguliui, bet sykiu 
skandina jį kartais karčiame sielvarte. 

Vis dėlto Trubeckojus vadina šitą Solovjovo laikotarpį 
pozityviu, „nes kaip tik šituo laiku jo pasaulėžiūros tei- 
giamosios vertybės, sudarančios nemirštamą jos branduo- 
lį, nusikrato laikiniu istoriniu balastu, kuris dviem pirmais 
filosofo veikimo laikotarpiais stabdė jo įkvėpimą ir 
drumstė giliausias jo mintis. Solovjovo apsivylimas ir siel- 
vartas palietė tat ne jo pasaulėžiūros pagrindus, ne krikš- 
čioniškąjį pilnutinio gyvenimo idealą, bet tik netobulus 
žemiškuosius būdus pastarajam vykdyti. Šitas apsivylimas 
įvyko ne dėl išvidinio suirimo, bet kaip tik atvirkščiai — 
dėl tolimesnio jo pasaulėžiūros pagilinimo bei išvystymo: 
utopijų žlugimas šituo atveju yra ne kas kita kaip Solov- 
jovo religinio idealo atpalaidavimas nuo prisiplakusių prie 
jo žemės dulkių“ (10, 2, 87—88). 

Reikšminga šiam tarpui yra tai, kad Solovjovas, ypa- 
tingai karštai skelbęs Bažnyčių susijungimo reikalą ant- 

rajame savo gyvenimo laikotarpyje, tik dabar patsai pa- 
sidarė unitu, nors ir nenustojo, kaip jis pats manė, būti 
pravoslavų. 1896 metų vasario mėn. 18 d. jis išpažįsta 
katalikiškęjį credo Lurdo Panelės Švenčiausiosios koply- 
tėlėje Maskvoje, kur vienas pravoslavų kunigas, Myko- 
las Tolstojus, prisijungęs 1893 metais prie Katalikų Baž- 
nyčios, laikė pamaldas pagal slaviškąsias Rytų apeigas *. 

Atbaigiamajame savo gyvenimo laikotarpyje Solovjo- 
vas, kaip buvo jau sakyta, grįžo prie filosofinio darbo. 
Nustojęs vilties realizuoti tuos „Išviršinius sumanymus", 
kuriems, kaip sako pats Solovjovas, buvo paaukotas „ge- 
riausias jo gyvenimo tarpas“, jis jaučia dabar reikalą 
patikrinti teorinius savo pasaulėžiūros pagrindus. Kitaip 
tariant, Solovjovas pajuto reikalą išaiškinti praktinio savo 
veikimo nepasisekimus filosofinės minties šviesoje. , 

Į pirmutinės jo pasaulėžiūros pagrindą buvo padėtas 
įsitikinimas, kad tarp logiškojo minties išsivystymo ir is- 
torinės evoliucijos esama pilno atitikimo. Todėl jam ro- 
dėsi, kad toji sintezė, kuri su tokiu skaidrumu pesireiškė 
jo sąmonei, turi neilgai trukus realizuotis žmonijos isto- 
rijoje. Tuo tarpu realusis gyvenimas, sudaužęs šią gražią 
viltį, .parodė Solovjovui, kad tarp logiškojo ir istorinio 
išsivystymo negali būti pilno atitikimo, ir kaip tik todėl, 
kad filosofinė sintezė taip ar šiaip yra individualinės kū- 
rybos padaras, tuo tarpu kad istorinis vyksmas iš savo 
esmės yra sutelktinis vyksmas, kuris dargi dėl blogio bu- 
vimo pasaulyje yra tam tikru laipsniu iracionalus. Ne- 
nuostabu paskui, kad blogio problema sutelktiniame žmo- 
nijos gyvenime užėmė centrinę vietą filosofinės Solovjo- 
vo minties darbe. Vis dėlto Solovjovas pasiliko ištikimas 
pirmosios savo sistemos pagrindams. Kaip ir anksčiau, 
taip ir dabar filosofinių problemų visumą jis suskirstė 
tarp etinės, teorinės ir estetinės filosofijos. Teorinė filo- 
sofija, kaip ir pirma, jo skirstoma į gnoseologiją ir onto- 
logiją. Tarp religijos, filosofijos ir pozityvaus mokslo jis 
tiksliau tiesia skiriamąsias linijas, nors, kaip ir seniau, jis 
suponuoja išvidinį ryšį tarp šitų trijų žmogaus dvasios 
disciplinų. Bet Solovjovas atsisako nuo posakių „laisvoji 


* Pycckoe CaoB0,— 1910.— Ne 175; 189; 191; 196. 

teosofija“, „laisvoji teokratija“ ir „laisvoji teurgija“, nes 
jis turėjo gyvenime per daug patyrimo ir jo mintis pa- 
stebėjo per daug įvairių atžvilgių, kad visą gyvenimo tu- 
rinį jis galėtų dabar įglausti į vieną nesudėtingą schemą. 
Tačiau jis, kaip ir kadaise, stato ir dabar filosofijai už- 
davinį sudaryti visose žmogaus veikimo srityse sintezę 
trijų pradų: empirinio, racionalinio ir mistinio. Tiesa, da- 
bar Solovjovas mažiau negu kitados yra linkęs perdėti 
mistinio prado reikšmę žmogaus gyvenime. Pergyventieji 
bandymai leido jam patirti atstumą, kuris skiria mistiką 
nuo regimos mūsų pasaulio tikrovės, ir todėl jis laiko 
dar reikalinga išrodinėti tai, kas jam anksčiau rodėsi aki- 
vaizdžiais dalykais. Tarp kitko, jis reikalauja iš filosofi- 
jos, kad ji pateisintų Gėrį, Tiesą ir Grožį kaipo vyriau- 
sius žmogiškojo gyvenimo ir pasaulio pradus. 

Tokioms atmainoms vykstant dabar dvasiniame Solov- 
jovo gyvenime, rašoma dorinė jo filosofija, kuri pasiro- 
do viešumoje kaipo „Gėrio pateisinimas“ (1894—1897). 
Šis plačiausias ir sykiu sąžiningiausiai apdirbtas Solovjo- 
vo veikalas turi savyje dar išgyventų ankstyvesniame fi- 
losofo išsivystyme liekanų. Bet tai jam nekliudo būti vie- 
nu iš didžiausių sintetinės rusų filosofo minties pamink- 
lų“, 

Jei Solovjovas pradėjo kurti savo filosofinę sistemą 
pasigaudamas vadinamojo dialektiško metodo („Filosofi- 
niai pilnutinės žinijos pradai“) ir paskui dirbo filosofinį 
savo darbą padedamas kritiško metodo (,„Atpalaiduotųjų 
pradų kritika"), tai tik dabar Solovjovas apvaldė sinte- 
tiško metodo paslaptį. Įžvelgianti į dalyko esmę kritikos 
galia, kuri leidžia skirti svetimose sistemose tiesą nuo 
klaidos, galinga dialektika, kuri išvysto teigiamąsias sąvo- 
kas iki tiesos pilnumo, intuityvinis sintezės jausmas — 
štai pagrindinės solovjoviško genijaus ypatybės, kurios 
taip ryškiai ėmė realizuotis į didžiojo filosofo gyvenimo 
galą. Tenka tik pasigailėti, kad didžioji sintezė, kuri taip 
ilgai buvo ruošiama, nepasirodė niekados viešumon pil- 


* Išvados, kurias prieina Solovjovas šitame veikale, trumpai nusa- 
kytos IV skyriuje mano disertacijos, i skirsnyje, pavadintame „Reali- 
nis dorinio idealo pagrindas“. 

nai subrendusi. Solovjovas, beveik neturėjęs iš prigimties 
atsilaikymo instinkto, nemokėjo taip pat taupyti fizinių 
savo jėgų ir todėl pasijuto fiziškai visai išsemtas kaip tik 
tada, kai prisiartino momentas deramai atsakyti savo pa- 
šaukimui. Uždavinys, kurį jis turėjo pilnai atlikti, teliko 
vien bendrai užbrėžtas paskutiniais keliais jo gyvenimo 
metais, nes mirtis atėjo filosofui anksčiau, negu jis buvo 
galėjęs jį užbaigti. 

Baigęs rašyti „Gėrio pateisinimą, arba dorinę filosofi- 
ją", Solovjovas sumanė planą teorinei filosofijai, iš kurios 
tačiau jis teparašė tik trejetą straipsnių: „Pirmoji teori- 
nės filosofijos pradžia“ (1897), „Proto akivaizdumas“ 
(1898) ir „Proto lytis ir tiesos protingumas“ (1899), kurie 
paskui, po mirties išleidus filosofo veikalus, buvo suglaus- 
ti po vienu bendru pavadinimu „Teorinė filosofija“ *. 

Šalia to, dar keletas straipsnių atvaizduoja filosofinę 
Solovjovo mintį iš kelių paskutinių jo gyvenimo metų. 
Vienas iš jų, pavadintas „Dievo sąvoka“ (1897), parodė 
filosofo pastangas atsipalaiduoti nuo panteizmo įtakos 
Absoliuto  supratime. Kitame straipsnyje, pavadintame 
„Žmonijos idėja A. Comte'o supratimu“ (1898), Solov- 
jovas grįžta mintimi prie senos savo koncepcijos apie 
Sofiją, arba Dieviškąją Išmintį, kaipo apie idealinės žmo- 
nijos pagrindą**. Dar vienas straipsnis, pavadintas „„Pla- 
tono gyvenimo drama“ (1898), gerai atvaizduoja Solov- 
jovo vidaus nuotaiką, charakteringą jo nusistatymui blo- 
gio problemoje. Tarp Platono, pergyvenusio dorinį krizį 
po Sokrato mirties, ir Solovjovo, patyrusio tiek apsivyli- 
mų savo gyvenime bei veikime, yra tam tikro dvasinio 
giminingumo, kuris leidžia šiam pastarajam geriau su- 
prasti didįjį senovės filosofą. Kaip tik blogio problemai 
Solovjovas manė užleisti žymią vietą savo „Teorinėje fi- 
losofijoje“, bet artimo savo galo nujautimas paragino jį 


* Pagrindiniai Solovjovo teorinės filosofijos principai nusakyti trum- 
pai mano disertacijos IV skyriuje, 2 skirsnyje, pavadintame „Forma- 
linis visuolinosios žinijos pagrindas“, 

** Pagrindinės šitos koncepcijos idėjos išdėstytos mano disertacijos 
II skyriuje, 2 skirsnyje, pavadintame „Substancialinė žmonijos vieny- 
bė“, 

atsisakyti nuo savo idėjų dėstymo tikslia filosofinės sis- 
temos lytimi. Todėl jis išreiškė savo pažiūras į problemą, 
kuri jam pasidarė taip svarbi jo pergyvenimų dėlei, tri- 
juose dialoguose, pavadintuose „Trys pasikalbėjimai“ 
(1899). Čia jis atvaizdavo blogio rolę pasaulinėje istori- 
joje ta prasme, kad pasaulinės dramos išsimezgimas turės 
būti ne kas kita kaip apokaliptinė katastrofa. Kunigaikš- 
tis J. Trubeckojus vadina „galo filosofija“. Solovjovo 
paskutinių kelių metų minties darbą, ir reik pripažinti, 
kad šita išraiška gali būti pateisinta ne tik atžvilgiu į fi- 
losofo gyvenimą, bet ir į visuotinąją pasaulio istoriją. 
Solovjovas mirė 1990 metų liepos mėn. 30 d. (sfenu] 
st(iliumij). 

Solovjovas buvo pirmas tikrai originalus rusų filoso- 
fas. Maskvos universiteto profesorius L. Lopatinas šitaip 
apie jį rašė 1901 metais: „Solovjovas sukūrė savą nepri- 
klausomą filosofijos sistemą. Tai įvyko Rusijoje pirmą 
kartą“ *. Prof. Lopatinas pasako net daugiau: „Man ro- 
dos, — pareiškia jisai — kad per paskutinius 25 metus Vl. 
Solovjovas buvo originaliausias filosofas visoje Europo- 
je" k 

Tuo pačiu laiku kitas rusų filosofas, kunigaikštis Ser- 
gejus Trubeckojus, brolis pažįstamo jau mums Jevgeni- 
jaus Trubeckojaus, davė šitokią Solovjovo charakteristi- 
ką: „Literatiniame savo veikale Solovjovas reiškiasi 
nepaprastu dvasios turtingumu: filosofas ir poetas, literati- 
nis kritikas ir publicistas, mokslingas filologas ir teolo- 
gas, moralistas, apaštalavimo  žygininkas, istorininkas, 
estetas — jis buvo taip pat universalus intelektualinės 
kūrybos srityje, kokiu kad buvo mylimas jo poetas Puš- 
kinas poetinės kūrybos srityje. Tai buvo platus, įkvėpi- 
mo pilnas protas, galįs sužavėti savo dovanų gausumu, 
savo atmintimi ir kuriamąja vaizduote, savo galinga dia- 
lektika ir šauniu sąmojingumu, kritiškų savo taktu ir in- 

tuicijos jautrumu 


+ BonpocEI (mAOCObHA H IcHxOAOrMUE 1.— Ne 56.— MockBa, 1901.— 
C. 53. Ė 
* Ten pat — P, 44. 

"= Ten pat — P, 93—94. 

Tarp Solovjovo ir jo tautiečių yra kultūros bendrumo, 
kuris gali išaiškinti tam tikrą perdėjimą vertinant, tam 
tikrą entuziazmą, ne visuomet pilnai pateisinamą. Vis 
dėlto, norint tiksliai įvertinti jo reikšmę, reik deramai 
atsižvelgti į organingą jo ryšį su Rytais, nes būtų netei- 
singa jį spręsti vien Vakarų kultūros šviesoje. Vieninte- 
lis tikras požvilgis yra čia tasai, kuris leidžia įvertinti 
lygstamąją abiejų kultūrų tiesą. | 

Kad galima būtų turėti bendriausią šito kriterijaus su- 
pratimą, vertinant Soloviovo' minties atsiekimus, bus čia 
ne pro šalį iškelti aikštėn tą esminį Rytų ir Vakarų skir- 
tumą, kuris charakterizuoja šitiedvi priešingas vienos 
universalios žmogaus dvasios reiškiniuose lytis *. 

„Panašiai kaip žmonijoje — sako E. Hello, — vyras at- 
stovauja laisvei, o moteriškė —- gamtai, taip ant žemės 
rutulio Rytai yra gamtos, Vakarai — laisvės kraštas" **. 

Tuo Hello norėta pasakyti, Kad Rytai pasižymi pasy- 
vumu, tuo tarpu kad Vakarai reiškiasi daugiau aktyvio- 
mis ypatybėmis. Kūrybos darbe Rytai atrodo tarsi kosmi- 
nio gaivalo įrankis, kuris it beribis vandenynas prisiima 
nuo Bangpūčio žadinančių audras jėgų. Vakarai, priešin- 
gai, patys tvarko ir panaudoja gamtos pajėgas, nes pa- 
lenkia šias pastarąsias valdomajai žmogaus energijai. Ry- 
tai gyvena visų pirma instinktu, jausmu, fantazija, in- 
tuicija; Vakarai stengiasi daugiau tvarkyti gyvenimą pro- 
tu ir valia. Todėl Rytuose gyvybė reiškiasi nesudraustu 
gaivalu — tarsi nepažabotas žirgas, ėmęs nešti; Vakarai 
ją prilaiko, aplamdo ir įspraudžia į organizuojamo gyvė- 
nimo lytis. 

Šituodu pasauliu, taip skirtingu, turi taip pat kiekvie- 
nas sau tinkamą mąstymo būdą. J. de Maistre yra apie 
tai išsitaręs šitokiais žodžiais: „Azijai buvus didžiausių 
stebuklų vaidykla, nėr ko stebėtis, kad jos tautos yra 
apsaugojusios polinkį į stebuklingus dalykus — didesnį 
už tąjį, kuris yra prigimtas žmogui apskritai ir kurį kiek- 


* Vakarų ir Rytų palyginimui yra daromos ištraukos iš mano vei- 
kalo „Sur les confins de deux mondes“2, išleisto Ženevoje 1919 m., 
ži. 37—40 p. 

* Hello E, Philosophie et athėisme *.— Paris, 1923.— 3 ėd.— P. 308. 

vienas gali patirti pats savyje. Iš čion pareina, kodėl jos 
visada yra turėjusios taip maža skonio ir gabumo mūsų 
išvestiniams (konkliuzijos) mokslams, tartum jos dar te- 
beatsimenančios pirmykščią žinią ir intuicijos gadynę. 
Nejaugi surakintas erelis reikalingas yra lakstytuvo pasi- 
kelt į aukštybes? Ne, jam tik reik, kad jo sąvaržos būtų 
nuplėštos. Ir kažin ar -šitoms tautoms nėra dar lemta veiz- 
dėti reginių, kurių Reišvys samprotaująs Europos geni- 
jus" *. * 

Pasak Ernesto Hello, Rytai — tai „atvira akis". Jų Ži- 
nija — „veizdėjimo bandymas" (un essūi de contempla- 
tion). „Rytų kalba — tai 'simbolis". Todėl iš tikrųjų „Ry- 
tų mokslas —tai estetika". Kitaip tariant, Rytai suima 
tiesą vaidinių nuvokimų; Vakarai —-idėjų suvokimu. 

Savo pažiūra į gamtą Rytai ir Vakarai lygiai skiriasi. 
Pagal tai, kaip į ją žvelgiama, gamta gali turėti dvejopą 
vaizdą. Vienu atžvilgiu ji yra nejudanti, negyva, akla ir 
suakmenėjusi; tai inertinė medžiaga, matuojama geomet- 
rijos matu ir valdoma mechanikos dėsnių. Kitu atžvilgiu 
gamta yra amžinai kintanti, niekados ilgam nepagauna- 
ma, tarsi kinematografo filma: inercija dabar įveikiama 
nesiliaujančio judesio. | 
„ Vakarai. žvelgia į gamtą pirmuoju atžvilgiu: gamta 
jiems tik tyrinėjimo dalykas, patirties laukas, naši dir- 
va, atdara jų veikmei. Rytams, atvirkščiai, gamta — tai 
visų pirma puikus reginys, gyvas paveikslas, kurio nuo- 
latos krutančią visumą jie pajėgia aprėpti vienu žvilgiu. 
Jausdami savyje nenugalimą gamtos veikmę, jie rodo jos 
paslaptingumui daugiausia smalsumo. Vakarai domisi 
daugiau žmogumi, kuris, jų supratimu, privaląs įveikti 
pačią gamtą: A neduoda jiems paklusti nepro- 
tingai jėgai. 

Iš čion jau numanu braktiškas Vakarų pobūdis. Rytai 
tuo tarpu labiau yra linkę gyventi teorija, kuria jie ma- 
tuoja didelį savo jautrimą ir gėrio, ir blogio atžvilgiu. 
Rytiečio idealas kyla aukštyn sulig tuo, kaip blogio ga- 
lybė didėja pasaulyjė. Tai duoda jam skaudžiai atjausti 

tą tragiškąjį kontrastą idealo ir tikrovės, kuris dažnai ap- 
temdo jam visą gyvenimo prasmę. 

Praktiška Vakarų žinija, pasak E. Hello, yra ne kas ki- 
ta kaip „surasta formulė“. Ji sugeba matuoti gyvenimą 
ir idealą bendru matu, keldama pastarąjį sulig tuo, kaip 
žmogus įveikia gamtą ir praplečia savo viešpatavimą pa- 
'saulyje. Čia moralinė Rytų drama ne tiek atjaučiama, ir 
idealizmas, arčiau besilaikąs žemės, mažiau turi galimybių 
sudužti, susidūręs su gyvenimo realumu. Užtat gyveni- 
mas žymiai nustoja čia savo įvairumo, savo spalvingumo 
ir žavesio, nes jis praranda daugelį tų tiesioginių pojūčių, 
kurių tiek daug turi Rytai, tasai neišmatuojamų galimybių 
kraštas. . Š 

Solovjovo raštai sykiu apreiškia jų autorių ir žilosofą, 
ir poetą. Kas pažįsta Rytus, tas ne tik nesistebi šita ypa- 
tybe, bet dargi mato joje reikšmingą Solovjovo kūrybai 
žymę. Šituo, tarp kitko, gali būti išaiškinta, kodėl Solov- 
jovas linksta savaimingai į pagrindinės savo intuicijos 
personifikaciją, daro iš jos filosofinę hipotezę ir ima ją 
jungiamuoju savo sistemos pradu, Čia būtent turima gal- 
voje jo pasaulio sielos koncepcija. Josios pasigaudamas, 
jis bando išspręsti problemą apie visuotinąją daiktų vie- 
nybę, imamą dviem atžvilgiais: pirma, atžvilgiu į pri- 
gimtąjį mūsų pasaulį ir, antra, atžvilgiu į šito pastarojo 
santykiavimą su dieviškuoju pasauliu, 

Tiesioginės medžiagos savo intuityvinei pasaulio sielos 
koncepcijai Solovjovas įgavo iš mistinių savo regėjimų, 
kurie trejetą kartų atlankė jį jaunatvėje. Kiekvieną kartą 
visuotinoji pasaulio vienybė, kaip jis pats aiškino, jam 
reiškėsi nepaprastais moteriškojo veido bruožais. Šitie 
regėjimai paties Solovjovo aprašyti eilėraštyje, pavadin- 
tame „Trys susitikimai“. Kaip pažymėta pratartyje į tre- 
čiąjį eilėraščių leidimą, išėjusį 1898 metais, autorius ma- 
tė šitame eilėraštyje atvaizdavimą to, kas jo gyvenime 
buvo reikšmingiausias atsitikimas. Čia yra dedamas ger- 
biamojo mano kolegos Pr. Dovydaičio mėginimas atvaiz- 
duoti, pasekant originalo eilėmis, trečiąjį ir sykiu ryš- 
kiausią regėjimą, kurį Solovjovas matė 1876 metais Sa- 
charos dykumoje ties Kairu“. 

Tysojau aš ilgai, nejaukiai snudendams, 

Tik štai jaučiu dvelkia: „Užmik, mano vargše!“ 
Ir tuojau užmigau, betgi jautriai atbudus— 
Kvėpavo it rožėmis žemė įr dangus, 


Aps'gaubus purpuru dangaus blizgesys, 
Mėlynio ugnelės pilnom' akimis, 
Žvelgei tu į mane kaip ryto šviesa 
Dienos pasaulinės, kūrybos dienos, 


Kas yra, kas buvo, kas bus dar per amžius — 
Čia viską apglobė žvilgys nejudąs, .. 

Ir jūrės, ir upės, ir tolimos girios, 

Tr kalnų snieguotos viršūnės — žemai! 


Aš viską regėjau, ir viskas tas buvo 

Tik vienas moters ten gražumo paveikslas... 
Berybė ribose jo susitalpino — 

Prieš mane, manyje esi tu tik viena, 


O, spindulingoji, manęs neapvylei: 

Aš tyruose visą tave praregėjau... 

Sieloj mano rožės tos niekad neblunka, 
Nors mane gyvenims kažin kur nublokštų. 


Tuštybių pasaulio menkutis belaisvis, 
Storų medžiagos kevalų suvaržytas, 
Aš taip praregėjau netrūnantį rūbą 
Ir spindesį skaidrų „dievybės jutau. 


Solovjovui pasaulio sielos idėja turi reikšmės ne tik 
kaipo jo asmens gyvenimo ir kūrybos vedamasis prin- 
cipas, bet ir kaipo objektas seno kulto, kuris savaimin- 
gai susidarė rusų tautos tradicijose. Tiesa, Solovjovas ši- 
to kulto objektu laiko daugiausiai dieviškąjį pasaulio sie- 
los pagrindą, kurį jis vadina Sofija, arba Dieviškąja Iš- 
mintimi. Šituo klausimu, kiek savotišku ir nepaprastu, 
geriausia bus duoti žodis pačiam Solovjovui. 

„Senojoje Naugardo katedroje (iš Jaroslavo Išmintin- 
gojo laikų) — sako Solovjovas— mes matome centrinio 
paveikslo viduryje nepaprastą moteriškos lyties žmogys- 
tą, karališkais rūbais aprėdytą ir sėdinčią ant sosto. Iš 
dviejų jos pusių stovi, iš dešinės — Dievo Motina, pa- 

linkusi į ją bizantišku savo veidu, ir iš kairės — šv. Jo- 
nas Krikštytojas; viršum sėdinčios ant sosto yra pakilęs 
Kristus su ištiestomis rankomis, o dar aukščiau matyti 
dangiškasis pasaulis kelių angelų asmenyje, kurie apsupa 
Dievo žodį, atvaizduotą Evangelijos knygų pavidalu“, 

Ką gi iš tikrųjų atvaizduoja šitas centrinis karališka- 
sis asmuo, regimai besiskiriąs ir nuo Kristaus, ir nuo Die- 
vo Motinos, ir nuo angelų? Paveikslas vadinamas Sofijos, 
Dievo Išminties, paveikslu. Bet ką gi tai reiškia? Dar XIV 
šimtmetyje vienas rusų bajoras statė šitą klausimą Nau- 
gardo arkivyskupui, bet atsakymo negavo, nes arkivysku- 
pas pasisakė nežinąs. Tuo tarpu mūsų ainiai garbstė šitą 
paslaptingą asmenį, kaip kad kadaise atėniečiai savo „ne- 
žinomąjį dievą“, — statė visur Sofijai pavestas bažnyčias 
ir katedras, nustatinėjo šventes ir apeigas, kur Sofija, 
Dievo Išmintis, nesuprantamu būdų buvo gretinama tai 
su Kristumi, tai su Dievo Motina. Tuo pačiu Sofija ne- 
buvo pilnai identifikuojama nei-su Kristumi, nei su Die- 
vo Motina, nes savaime aišku, kad ji, būdama Kristumi, 
negalėtų būti Dievo Motina, ir, atvirkščiai, būdama Die- 
vo Motina, negalėtų būti Kristumi. 

Ir ne nuo graikų mūsų ainiai prisiėmė Šitą idėją, nes 
Bizantijos: graikų, pagal visus turimus davinius, Dievo 


Išmintis, ba Zopia. x0V Os0v, buvo suprantama arba kaipo 
atitrauktasis bendras Dievo atributas, arba kaipo amži- 
nojo Dievo Žodžio, t. y. Logo, sinonimas. Pats Naugardo 
Sofijos paveikslas jokio graikiško pavyzdžio neturi — tai 
yra religinės mūsų kūrybos padaras. Jo prasmė nebuvo 
žinoma XIV šimtmečio hierarchams, bet mes ją dabar 
galime įspėti. 

Šita Didžioji, karališkoji bei moteriškoji Esybė, kuri, 
nebūdama nei Dievas, nei amžinas Dievo Sūnus, nei an- 
gelas, nei šventas žmogus, priima pagarbą ir nuo Senojo 
Įstatymo atbaigėjo, ir nuo Naujojo pradėjėjos, — kas jinai 
gali būti, jei ne tikriausioji, gryniausioji, pilniausioji žmo- 
nija, aukščiausioji, viską apimanti lytis ir gyvoji gamtos 
pasaulo siela, amžinai sujungta ir laiko vyksme besijun+ 
gianti su Dievybe ir jungianti | su jąja visa, kas yra“? (8, 
240). T 4 

Nežiūrint tos didžiosios rolės, kurią vaidina pasaulio 
siela Solovjovo sistemoje, pats filosofas nėra jos pasirin- 
kęs objektu vienam kuriam savo veikalui. Jis ją supo- 
nuoja beveik visose savo sistemos dalyse kaipo jungia- 
mąjį jos pradą, bet atsišaukia į ją tiesioginiu būdu tik 
tada, kai tenka aiškinti ypatingai tamsūs ir neprieinami 
patyrimui metafiziniai klausimai. 

Todėl mes negalime apsiriboti vien tik vienijimo prin- 
cipu ir turime atsižvelgti į tai, ką šis principas vienija. 
Kitaip sakant, mūsų tikslas yra supažindinti skaitytoją 
su kone visa Solovjovo sįstema ir parodyti tą vienovę, ku- 
ri glaudžiai sieja visas jos dalis. Mes tai darome juo mie- 
liau, būdama mažai nagrinėta pačioje Rusijoje, Solovjovo 
filosofija yra beveik visiškai nežinoma užsienyje. 

Tačiau tai neįmanoma padaryti nesusidūrus su sunku- 
mais. Turbūt svarbiausia yra susieti į logišką visumą, ku- 
rios dalys eitų kartu, veikalus, rašytus įvairiais laiko- 
tarpiais, skirtingus savo pobūdžiu ir tikslais. Mes taip 
pat prašome skaitytoją neieškoti šiame darbe tobulai riš- 
laus formos bei įvairių dalių proporcijos dėstymo, juo 
labiau kad, beveik visiškai nesant Solovjovo veikalų ver- 
timo į prancūzų kalbą, mes išdėstėme jo idėjas tiesiogiai 
cituodami jo kūrinius. 

Dar norėtume paaiškinti, kodėl prieš savo pačių norą 
turėjome nagrinėti bemaž grynai religinius klausimus., 
Taip yra dėl teosofinio Solovjovo sistemos pobūdžio, kurį 
skaitytojas jau galėjo įžvelgti. Kadangi turime pasiteisin- 
ti, tebūnie mums leista dar kartą remtis kunigaikščio 
J. Trubeckojaus autoritetu: „Visos pastangos, — sako jis — 
siekiant atskirti Solovjovą kaip filosofą nuo religinio mąs- 
tytojo yra bergždžios, ir jos gali būti laikomos tik tam 
tikru skonio trūkumo įrodymu“ (10, 1, 269). 


I. PASAULIO SIELA IR ABSOLIUTAS 


1. Tiesa kaip teigiama 
visa ko vienybė 


Nė kiek neperdedant, galima pasakyti, kad VI. Solov- 
jovo filosofijos sistema gyvena ir minta absoliuto sąvo- 
ka, su kuria yra susijusios visos jos dalys. Ir iš tikrųjų 
Solovjovas niekuomet nepamiršta, jog absoliutas išties 
yra pirminė visa ko priežastis ir galutinis tikslas. Todėl 
visai nenuostabu, kad pasaulio sielos idėja, kuri sudaro 
gyvybinį Solovjovo sistemos centrą, yra tiesiogiai susi- 
jusi su absoliuto idėja. Iš tikrųjų pačios abstrakčiausios 
jo. spekuliacijos apie absoliuto idėją padeda teorinį pa- 
grindą pasaulio sielos sampratai. Tad mūsų dėstymą tu- 
rime pradėti nuo absoliuto. 

Solovjovas laiko tiesą ir absoliutą koreliatyviomis są- 
vokomis. Jis netgi kategoriškai teigia, kad „tikrasis pa- 
žinimas suponuoja tikrąją esybę, arba absoliutą“ (2, 299). 
Tai reiškia, kad negalima tiksliai nusakyti absoliuto są- 
voką neapibrėžus tiesos sąvokos. O kas, pasak Solovjo- 
vo, yra tiesa? 

Pažinimo, kurio mes siekiame, objektas ir turinys yra 
tiesa. „„Bet,— sako Solovjovas—tam, kad kaskart nu- 
spręstume, ar šis pažinimas yra tikras, ar ne (o tai kol 
kas yra esminis dalykas), privalome laikytis tam tikro 
teigiamo kriterijaus, arba tiesos mato. Tačiau tokio kri- 
terijaus galima laikytis tik tuomet, kai pripažįstame vi- 
. suotinį ir pirminį tiesos principą, kurio turinys kaip tik 
ir yra atsakymas į klausimą, kas yra tiesa“ (2, 9). 

Pripažindami tokį paskirą pažinimą teisingu, priski- 
riame jam kaip predikatą bendrąją tiesos sąvoką. Bet tam, 
be abejo, mes turime žinoti bendrosios sąvokos turinį, tai 
yra jos esmines savybes. Tikslus ir išsamus šios pamatinės 

tiesos sąvokos apibrėžimas ir yra aukščiausias pažinimo 
principas, o tam tikro pažinimo (arba minties) atitikimas 
šiam principui ir yra tiesos kriterijus" (2, 9). 

Taigi į klausimą, kas yra tiesa, Solovjovas atsako 
taip: „Išsamų tiesos apibrėžimą išreiškia trys predikatai: 
esybė, vienybė, visybė“ (2, 281). Tai reiškia, jog tiesa 
yra tai, kas išties egzistuoja ir sykiu yra viena ir visa (2, 
282) (ovvoc ov, ev XM nUx). Tai visų pirma reiškia, kad 
„tiesa yra tai, kas yra (esybė). Tačiau kas yra, yra 
viskas. Taigi tiesa yra viskas. Tačiau jei tiesa yra vis- 
kas, tuomet tai, kas nėra viskas, t. y. kiekvienas atskiras 
daiktas, kiekviena atskira būtybė ar reiškinys, būdami 
atskirti nuo visko, nėra tiesa todėl, kad jie negali egzis- 
tuoti atskirai nuo visko: jie egzistuoja su visa kuo ir vi- 
sur kur. Taigi „viskas“ yra tiesa savo vienybėje arba 
kaip vienybė, Šitaip nuo visko kaip materijos atsiskiria 
„vienybė“ kaip tikroji „visko“ forma, ir „vienybė“ eg- 
zistuoja tiek, kiek egzistuoja „viskas“. Visybė suponuoja 
vienybę, nes daugybė pati savaime nėra viskas; daugybė 
egzistuoja tik tiek, kiek ji telpa vienybėje, tai yra kiek 
ji suponuoja vienybę“ (2, 280—281). 

Savo įvairove daugingi arba atskiri dalykai negali 
būti tiesa, tačiau jie gali būti tikri bent tiek, kiek jie 
dalyvauja tame viename ir tapačiame dalyke — tiesoje. 
Tačiau vienis, būdamas tiesa, negali turėti daugio už 
savo ribų, tai yra negali būti grynai neigiama vienybė. 
Jis turi būti teigiama vienybė, turinti daugį savyje ir bū- 
dama visa ko vienybė. Kitaip sakant, „tikroji esybė, bū- 
dama viena, kartu yra ir viskas, tiksliau — apima viską, 
arba tikroji esybė yra visa ko vienybė" (2, 281). 

Pirmasis iš trijų tiesai priskiriamų predikatų — esy- 
bė — reiškia tik tai, kad tiesa. yra, arba kad jos sąvoką 
atitinka realus subjektas. Kiti du predikatai — vienybė ir 
visybė — pateikia bendrą tiesos sąvoką, arba apibūdina 
objektyvią tiesos esmę, jos idėją. Mes suponavome tiesos 
subjektą — esybę, o dabar šis subjektas igyja SBreSA 
turinį. : 

Išsamus tiesos apibrėžimas apima visa ko, kas egzis- 
tuoja, visišką realumą bei racionalumą" (2, 282). Atimda- 

mi bent vieną jos predikatą, kurį jai priskiriame, mes 
sugriautume pačią tiesos sąvoką. „Taigi, atėmus es y- 
bės predikatą, tiesa virsta tuščia subjektyvia mintimi, 
kurios neatitinka jokia tikrenybė; o jei tiesa nėra esy- 
bė, ji tampa išmone, taigi nustoja buvus tiesa. Atėmus 
vienybės predikatą, tiesa netenka tapatybės, ir su- 
griūva dėl vidinių prieštaravimų. Pagaliau atimdami vi- 
sybės predikatą, atimame iš tiesos realų turinį: būdama 
visiškai viena ir tuščia, ji yra toks bergždžias principas, 
kuriuo remiantis negalima padaryti jokios išvados ar ką 
nors paaiškinti. Tuo tarpu tiesos, sąvokai reikia, kad vis- 
kas būtų kildinama iš jos ir viskas ja paaiškinama, nes 
tiesa yra viskas, ir jei ji Tapių visko, tiesa būtų nie- 
kas" (2, 282). 

Visiškas ir begalinis Soloviovo įsitikinimas tiesos ob- 
jektyvumu verčia jį sakyti, kad, „kaip esybė, ji (tiesa) 
atspindi absoliučią tikrovę, nuo kurios priklauso arba 
kuri apibrėžia kiekvieną kitą tikrovę, o kaip visa ko vie-, 
nybė, ji sudaro protą arba viso to, kas egzištuoja, pras- 
mę; nes protas ar prasmė (ralio, Aoyoc) yra ne kas kita 
kaip glaudus visų dalykų savitarpio. ryšys jų vienybėje“ 
(2, 282). Remiantis Solovjovo terminologija, tiesa yra „tei- 
giama visa ko vienybė". į 


2. Esybė, esmė; būtis 


Ankstesni svarstymai leidžia mums „spėti, jog visa, 
kas egzistuoja, savo. esme yra vieninga. Tačiau tam, kad. 
„ši kriteriologinė prielaida turėtų prasmę, ji turi būti veri-, 
fikuota ontologiškai, juo labiau kad ji ESRID IS (ne- 
nusako) vienybės formos. | 

Taigi, kalbėdami apie ontologinį kikusijo Se aiia 
pastebime esminį skirtumą, kurį iškelia Solovjovas tarp 
esybės ir būties ir kuris galoiNo jo sistemoje A 
iais 

: Pasak Solovjovo doktrinos; a iybĖ ir būtis yra du prie- 
šingi, tačiau būtini kiekvienos tikrovės poliai. „Kiekvie- 
name objekte, — sako jis — būtinai išskiriame - šiuos tris 
aspektus: pirma, substancinę, arba vidinę, tikro- 

vę —jo savastinę esybę; antra, jo bendrąją es- 
mę—-tas visuotines ir būtinas savybes bei ypatybes, 
kurios sudaro logines jo buvimo sąlygas, t. y. są- 
lygas, kurios leidžia ją suvokti; pagaliau, trečia, jo iš- 
orinę regimąją tikrovę — jo reiškimąsi, tai yra 
būtį kitam. Kitaip sakant, kiekvieną objektą pažįstame 
kaip esantį, kaip mąstomą ir kaip veikiantį“ (2, 16). 

Šiais trim aspektais Solovjovas apibūdina pažinimo ob- 
jektą kaip tikrą ir pilnutinę realybę. Iš tiesų jis apibū- 
dina objektą „pirmiausia kaip besąlygišką esybę (ens, 
ovtoc 0v); antra, kaip tam tikrą nekintamą ir vieną es- 
mę (essentia, ovotva), arba idėją; pagaliau, trečia, kaip 
tam tikrą aktualią būtį, arba reiškinį (eis, phaenome- 
non)" (2, 324). 

Jau čia pažymėkime, kad vidurinysis terminas „esmė“ 
Solovjovo filosofijoje vaidina tarpinės grandies tarp ab- 
soliutaus termino „esybė“ ir reliatyvaus termino „būtis“ 
vaidmenį. Esybė gali būti besąlygiškai tikra tik tuomet, 
kai ji turi kokią nors apibrėžtą esmę. Tuo pat metu būties 
negali būti, jei esybė vienaip ar kitaip neišreiškia savo 
esmės. 

Kadangi šie trys terminai organiškai siejasi, Solovjo- 
vas gali teigti, jog „tikrasis pažinimas yra visų pirma esy- 
bės pažinimas“ (2, 286). „Iš tikrųjų mes turime du vi- 
suotinai pripažintus pažinimo būdus: pojūčius (sąmonės 
faktus) ir sąvokas, arba grynas mintis (sąmonės aktus); 
tačiau ir pojūčiai, ir sąvokos yra tik mūsų santykiavimo 
su kokiu nors daiktu būdai, arba santykinės būties mums 
„modusai“ (2, 286). „Taigi, jei pojūčiai ir sąvokos, empi- 
riniai ir loginiai mūsų pažinimo pradai, yra du galimi 
pažįstamo dalyko būties mums pavidalai arba būdai, tai 
pats mūsų pažįstamas dalykas, mūsų pažinimo objektas 
neslypi nei viename, nei kitame santykinės būties pavi- 
dale; jis nėra nei pojūtis, nei sąvoka, bet tai, kas egzis- 
tuoja pojūtyje ir sąvokoje, tai, kas juntama kiekvienu 
tikru pojūčiu ir kas mąstoma kiekviena racionalia są- 
voka, tai yra esybė“ (2, 286). 

Griežtai skirdamas esybę ir būtį, Solovjovas mano, 
kad šių dviejų sąvokų maišymas yra didžiausia visos šiuo- 

laikinės filosofijos klaida. „Visos pagrindinės jos klai- 
dos, — sako jis — susijusios su sąmoningu ar nesąmoningu 
predikatų hipostazavimu. Viena šios filosofijos krypčių 
(racionalizmas) nagrinėja bendrus, loginius predikatus, 
kita (realizmas) sustoja prie atskirų empirinių pre- 
dikatų. Norint išvengti šių klaidų, pirmiausia reikia pri- 
pažinti, jog tikrasis filosofijos, kaip tikro pažinimo, ob- 
jektas yra esybė savo predikatuose, bet jokiu būdu ne 
šie predikatai, nagrinėjami abstrakčiai, Tik tuomet mūsų 
pažinimas atitiks tai, kas iš tikrųjų yra, ir nebus tuščias 
mąstymas, kuris nieko nemąsto" (2, 289). 

Kalbėdamas apie predikatus, Solovjovas turi galvoje 
įvairius esybės būties modusus, pavyzdžiui, valią, mąs- 
tymą, jutimą ir kt. Beje, pasak Solovjovo, „tikrojo bei vi- 
suotinio pažinimo, tai yra filosofijos, tikrasis objektas yra 
ne būtis apskritai, o tai, kam toji būtis apskritai priklau- 
so, tai yra besąlygiška esybė, arba esybė kaip besąlygiš- 
kas kiekvienos būties pradas“ (2, 289—290). 

Tačiau kokie yra realūs esybės ir būties santykiai? 

„Jei kiekviena būtis,— sako Solovjovas,-—- yra tik pre- 
dikatas, tai esybė negali būti apibūdinama kaip būtis, nes 
ji negali būti kito dalyko predikatas. Ji yra subjektas 
arba vidinis kiekvienos būties pradas ir šiuo atžvilgiu 
skiriasi nuo kiekvienos būties. Todėl jei tartume, jog 
esybė yra pati būtis, tai galėtume teigti, kad tam tikra 
būtis yra aukščiau už kiekvieną būtį, o tai — absurdas. 
Taigi kiekvienos būties pradas pats negali būti suvokia- 
mas kaip būtis. Tačiau jis negali būti laikomas ir nebt- 
timi. Nebūtimi paprastai laikoma būties nebuvimas, jos 
stoka, tai yra niekas. Besąlygiškai esybei, priešingai, 
priklauso kiekviena būtis, taigi jai niekaip negali- 
ma priskirti nebūties šia neigiama prasme, arba apibrėž- 
ti ją kaip nieka. Esybė nėra būtis, tačiau kiekviena būtis 
jai priklauso lygiai taip, kaip ir, pavyzdžiui, žmogus, ku- 
ris mąsto, nėra mąstymas, bet sykiu mąstymas jam pri- 
klauso. Lygiai taip pat mąstantis žmogus nėra tapatus 
mąstymui, bet turi mąstymą, esybė nėra ta pati būčiai, 
bet turi būtį. Turėti kokį nors daiktą, vadinasi, turėti 

galios tam daiktui; taigi esybę reikia apibrėžti kaip bū- 

ties jėgą ir galią, kaip jos pozityvią galimybę" 
(2, 290). „Tai besąlygiška esybė, arba besąlygiškas visa 
ko pradas, yra tai kas turi savyje pozityvią 
kiekvienos būties jėgą; o kadangi tas, kas tu- 
Ti, logiškai yra ankstesnis už turimą, tai šiuo atžvilgiu 
besąlygiškasis pradas gali būti vadinamas aukštesniąja 
esybe ar netgi visagale esybe“. 

„Aišku, kad šis pirmasis pradas savaime yra visiškai 
vienatinis, jis negali būti nei konkretus daugis, nei ab- 
strakti bendrybė, nes ir viena, ir kita būtinai turi būti 
su kuo nors susiję, t. y. suponuoja tam tikrus apibrėžtos 
būties pavidalus, o besąlygiška esybė pati savaime ne- 
gali būti apibrėžta jokios būties ir jokio santykio“ (2, 
290—291). 

Samprotaudamas apie tiesos sąvoką, Solovjovas gno- 
seologinėje plotmėje apibrėžė tikrąją esybę kaip visavie- 
nę, o ontologinėje plotmėje esybę jis apibrėžė kaip pozi- 
tyvųjį kiekvienos būties pradą. 

Tad kas iš tikrųjų yza esybė? 


3. Tikroji esybė kaip absoliutas 


Tikroji esybė, arba tiesos subjektas, yra visavienė, 
Tokia būdama, ji yra pozityvusis kiekvienos būties pa- 
grindas. Paaiškėja, jog esybė atsiveria mūsų pažinimui 
kiekvienoje būtyje. „Kadangi ji yra tai, kas kiekvienoje 
būtyje yra, tai kartu ji yra ir tai, kas kiekviename paži- 
nime yra žinoma“ (2, 291). 

Tačiau šitai teigiant, reikia padaryti esminę išlygą. 
Iš tikro esybė „niekuomet negali būti empirinio ar logi- 
nio pažinimo duotybe, niekuomet negali tapti pojūčių ar 
sąvoka, virsti mūsų sąmonės būsena arba mūsų mąstymo 
aktu. Šiuo atžvilgiu esybė yra absoliučiai nepažini. Bet 
kartu besąlygiška pirmoji esybė yra absoliučiai pažini 
net empiriniam bei loginiam pažinimui, nes tikrasis pa- 
žinimo objektas, tai, kas iš tikrųjų yra pažinu, yra ne 
pojūtis ar mintis, bet tai, kas juntama ir mąstoma, tai 
yra esybė" (2, 291). O taip yra todėl, kad kiekviename 

pažinime turima galvoje „ne vieni ar kiti juntami ar mąs- 
tomi predikatai, bet šitų predikatų subjektas; o kadangi 
besąlygiška esybė yra bendras visų predikatų ir kiekvie- 
nos būties subjektas, tai ji sykiu yra ir jų, kiekvie- 
no pažinimo objektas“ (2, 291). 

Taigi visa tai, kas gali būti pažinimo objektu, leidžia 
pažinti besąlygišką esybę, kadangi tam tikru atžvilgiu tai 
sudaro predikatą, būtį, šios besąlygiškos esybės apraišką. 
„Tačiau, būdama visur kur besąlygiška, esybė nėra vis- 
kam tapati. Pati savaime ji yra skirtinga nuo visko, nes 
jeigu visa ko pradas nesiskirtų nuo to, kieno pradas jis 
yra, tai viskas susilietų į tuščią vienodybę, pavirstų gry- 
nąja būtimi, lygia niekam. Tačiau mes negalėtume atskirti 
besąlygiškos esybės nuo jos predikatų ir apraiškų, jeigu 
ji nebūtų mums duota kaip nors kitaip, be šių atskirų 
predikatų ir apraiškų, jei ji neatsirastų prieš mus pati sa- 
vaime" (2, 291). 

Tačiau kaipgi ši besąlygiška esybė gali mums apsi- 
reikšti kitaip, jei ne per būtį ar per savo predikatus? 
Solovjovas mums tai nurodo: „Pati savaime ji negali at- 
siverti kaip išorės objektas, tai būtų. prieštaringa. Ta- 
čiau, būdama vienintelė ir tikra esybė, tai yra visa ko 
substancija, ji taip pat yra ir mūsų pačių pirmasis pra- 
das ir todėl ji gali ir turi būti mums duota ne tik per 
savo įvairias atspindėtas apraiškas, sudarančias mūsų 
daiktinį pasaulį, bet ir mūsų pačių viduje kaip mūsų pa- 
čių pagrindas, kurį mes betarpiškai suvokiame“ (2, 291— 
292). 

Remdamasis istorijoje minima mistine patirtimi, So- 
lovjovas teigia, kad absoliučios tikrovės vidinis suvoki- 
mas iš esmės yra visų toks pat, kad ir kaip jis būtų va- 
dinamas: „Atsiriboję nuo visų apibrėžtų būties pavidalų, 
nuo visų pojūčių ir minčių, galime savo dvasios gelmėje 
atrasti būtent besąlygišką esybę, tai yra ne kaip besi- 
reiškiančią būtyje, bet kaip laisvą arba nepriklausomą 
nuo bet kokios būties“ (2, 292). Ir Solovjovas, kuriam 
nebuvo svetima mintis, jog pažindami mes pažįstame be- 
sąlygišką esybę, dabar ne mažiau kategoriškai teigia: 
„Kiekvienas pažinimas remiasi tuo, kas nepažinu, visi 

žodžiai susiję su tuo, kas jais nepasakoma, ir kiekviena 
tikrovė glūdi toje besąlygiškoje tikrovėje, kurią mes ran- 
dame savyje pačiuose kaip tiesioginį suvokimą“ (2, 292). 

Šiame tiesioginiame suvokime tikroji esybė atsisklei- 
džia mums kaip absoliučiai viena ir nuo nieko nepriklau- 
soma. Aiškų, kad nereikia apsiriboti šiuo neigiamu tik- 
rosios esybės apibūdinimu, jai būtiniausiai reikia teigiamo 
papildymo. Būdama nepriklausoma nuo kokios nors bū- 
ties, tikroji esybė nėra niekas, nes ji nėra kažkas, 
ji nėra kokia nors apibrėžta būtis arba esybė šalia kitų 
esybių, nes ji yra aukščiau kiekvieno apibrėžimo ir nuo 
nieko nepriklausoma. Tačiau esybė, būdama 
nepriklausoma nuo bet kokios būties (pozityvioji nebū- 
tis), nėra kokios nors būties stoka (negatyvioji nebūtis) *. 
Tikroji, pozityvioji esybės laisvė suponuoja galią, pozi- 
tyvią galybę tiems dalykams, kurių atžvilgiu ši esybė 
yra laisva" (3, 44). Taigi, pirmiausia būdama nepriklauso- 
ma nuo bet kokios būties ir, antra, tam tikru būdu turė- 
dama savyje kiekvieną būtį, besąlygiška esybė, kaip po- 
zityvi jėga arba kuriamasis pradas, yra visur kur ar 
net —o tai yra tas pat — viskas šiuo atžvilgiu sudaro jos 
tikrąjį turinį. Šiuo požiūriu bendras absoliuto pavadini- 
mas atitinka jį ir turi būti jam pritaikytas, 

„Iš tikro, žodis „absoliutas“ (absoluium nuo absolve- 
re) reiškia visų pirma ką nors, atpalaiduotą nuo ko nors, 
išlaisvintą ir, antra vertus, tobulą, užbaigtą, visišką, vi- 
suminį. Tad jau pačioje žodžio reikšmėje slypi du logi- 
niai absoliuto apibrėžimai: pirma, jis imamas pats sa- 
vaime, atskiras ar atpalaiduotas nuo viso kito ir atitin- 
kamai neigiamas to „kito daikto“ atžvilgiu, to, kas nėra 
jis pats, atžvilgiu, tai yra kiekvienos apibrėžtos būties, 
kiekvienos atskirybės, baigtybės, daugybės atžvilgiu, ir 
pasireiškia kaip nepriklausomas nuo visa ko, kaip besą- 
lygiškas vienis. Antroji reikšmė apibrėžia jį teigiamai viso 
kito kaip viską turinčio, negalinčio turėti nieko už sa- 


* Solovjovas mano, kad, norint išvengti kokių nors nesusipratimų, 
reikia pabrėžti, jog „šis teigiamasis niekis yra tiesioginė priešybė He- 
gelio neigiamojo niekio — grynosios būties, atsirandančios tiesiog ati- 
traukiant arba atmetant visus teigiamuosius apibrėžimus“ (2, 293). 

vęs,— atžvilgiu, nes tuomet jis nebūtų užbaigtas ir visu- 
minis. Abi reikšmės kartu apibrėžia absoliutą kaip visa- 
vienį, kaip ev x01 n0v (2, 292—293), 

Po to, kas pasakyta, suprantame Solovjovą, kai jis 
teigia, kad „tikrasis pažinimas <...> suponuoja tikrąją 
esybę, arba absoliutą“ (2, 299). Iš tikrųjų vieninga tiesa 
ir vieningas absoliutas aiškiai sutampa tikroje esybėje. 

Tiesioginis absoliuto kaip vieningos, laisvos nuo ko- 
kių nors apibrėžimų substancijos suvokimas sąmonėje vi- 
suotinai ir istoriškai reiškiasi budizme, kurį Solovjovas 
vadina „neigiamu apreiškimuų“ (3, 37) *. Čia išryškėja vie- 
nas absoliučios esybės aspektų, beje, svarbiausias. Nors 
budizmas teigia, kad absoliutas apima viską, vis dėlto 
jis negali paaiškinti, kaip viskas gali būti teigiamas ab- 
soliuto turinys. Solovjovas mano, jog šį klausimą gali- 
ma išspręsti tik pripažįstant, kad absoliutas nėra tiktai 
esybė, bet kad jis turi savastinę esmę, kad savo esybe 
jis nėra tik subjektas, neturintis jokio objekto. Panagri- 
nėkime spekuliatyvias šio teiginio prielaidas. 


4. Absoliutas ir kitas 


„Taigi absoliutas yra niekas ir sykiu viskas: 
niekas, nes jis nėra kas nors, ir viskas, nes iš jo nega- 


* „Jausti absoliutą savyje kaip visiškai atsietą bet kokio api- 
brėžimo neigimą,— sako Solovjovas,— štai tasai intymus patirties reiš- 
kinys, kuris suteikia budizmui religinę prasmę ir taip atskiria jį nuo 
kitų religijų bei teorinių samprotavimų apie begalybę. Brahmanų visuo- 
tinė siela atsiveria žmogui realiai patiriant vidinį sutelkimą visų Žžmo- 
gaus jėgų, visos jo psichofizinės esybės, kuri, taip sukoncentruota, iš 
tikrųjų susijungia ir susilieja su pačiu religijos objektu; esant tokiai 
subjekto ir objekto tapatybei, žmogus esmiškai suvokia absoliučią Die- 
vybę. Daugelis žmonių išgyveno ir išgyvena religinę panteizmo įtaką 
suvokdami ir jusdami savo tapatybę su visumine pasaulio substancija. 
<...> Panteistinis bendrumo su visaviene substancija jausmas, duo- 
damas iš pradžių grynai religinėms doktrinoms, kartu suteikia religinį 
įkvėpimą tokiu protu kaip Spinozos ir Goethe's pasaulėžiūrai“ (8, 13). 
Šios Solovjovo pastabos yra įdomios dar ir tuo, kad interpretuoja jo 
peties patyrimą. Jam gerai buvo pažįstamas panteistinis jausmas, apie 
kurį jis kalba, nes šis sudarė vieną, taip sakant, neigiamąją turtingo 


vidinio patyrimo pusę. 

lima nieko atimti. Tai viena ir tas pat, nes viskas, ne- 
būdamas kas nors, nėra niekas, o antra vertus, niekas, 
Kai jis yra (pozityvusis niekas), gali būti tiktai viskas“ 
(2, 293). 

Iš pirmo žvilgsnio gali atrodyti, kad šis Solovjovo 
samprotavimas yra netikęs žodžių žaismas, kuriame nėra 
nieko pozityvaus. Iš tikrųjų taip nėra, nes tai, kas šiame 
samprotavime atrodo paradoksalu, paaiškinama esminiu 
„esybės“ ir „būties“ skirtumu. Mes jį jau nurodėme, ta- 
čiau žinant, kokį vaidmenį jis vaidina Solovjovo spe- 
kuliacijoje, nebus per daug dar sykį prie jo stabtelėti. 

Norėdami griežtai ir tiksliai atskirti „esybės“ ir „bū- 
ties" terminus, susiduriame su ypatingu sunkumu — šie 
du žodžiai gali turėti daug reikšmių. Ir vienas, ir kitas 
gali būti pavartotas atskira ir bendra reikšme. Aukščiau 
dėstydami, vartojame juos, kaip ir Solovjovas, tik bend- 
rąja prasme ir, beje, reikia pripažinti, anaiptol ne tradi- 
ciška. Kalbėdami apie „esybę“, turėjome galvoje ne kokį 
nors atskirą objektą, ne tam tikrą esybę, bet kaip tik tai, 
kas yra bendra visoms esybių rūšims. Analogiškai var- 
tojame žodį „būtis“. „Jei atskiri reiškiniai ir dėsniai yra — 
o tai neabejotina — įvairios būties formos, tai ir pati bū- 
tis yra jiems bendra, nes visiems egzistuojantiems daly- 
kams bendra tai, kad jie yra, kitaip tariant būtis“ (2, 
287). 

Solovjovas siūlo vartoti šį žodį nepaprastai atsargiai, 
nes, pasak jo, be aukščiau nurodytos reikšmės, jis turi 
dar dvi visai skirtingas reikšmes. Kai sakome „aš esu“ 
ir „mintis yra“, žodis „yra“ turi dvi skirtingas reikš- 
mes: tiesioginę ir nereliatyvią pirmuoju atveju, reliatyvią 
ir sąlyginę — antruoju. Pirmuoju atveju („aš esu“) būtis 
suprantama kaip tam tikro subjekto predikatas, o ant- 
ruoju („mintis yra") mintis, būdama mąstančio subjekto 
predikatas, negali turėti būties kaip absoliutaus predika- 
to. „Mano mintis yra kaip man priklausanti, o aš 
esu kaip ją turintis“ (2, 289). Šis mąstančio subjekto 
ir minties santykis gali būti analogiškas pavyzdys aiš- 
kinant esybės ir būties santykius: būtis esybei yra tai, 
kas mintis yra mąstančiam subjektui. Esybė, kuri sukuria 

būtį, nėra nei išsemiama, nei absorbuojama pastarosios. 
Esybė yra, bet ji egzistuoja tiktai per savo predikatus, 
tai yra per būtį. Abstrahuodamiesi nuo jos būties, tai yra 
svarstydami ją pačią, galime pasakyti, kad esybė yra, 
bet ne egzistuoja. Šiuo atžvilgiu absoliutas, kuris yra tik- 
roji esybė, yra niekas ir sykiu viskas. 

„ Tačiau „jei jis yra niekas, arba būtis jam yra kitas, 
ir jei kartu jis yra būties pradas (turintis jos teigiamąją 
jėga), tai jis yra savo kito pradas. Jei absoliutas būtų 
tik pats savimi, atmesdamas savo kitą, tai tas kitas būtų 
jo paneigimas ir atitinkamai jis pats nebūtų absoliutas. 
Kitaip sakant, jei jis teigtų save tik kaip absoliutą, tai 
kaip tik todėl negalėtų juo būti, nes tuomet jo kitas, ne- 
absoliutas, būtų anapus jo kaip paneigimas arba riba. 
Taigi jis turėtų ribas, būtų išskirtinis ir nelaisvas. Tad 
tam, kad būtų tuo, kas yra, absoliutas turi būti savo pa- 
ties priešybė arba savo ir savo priešybės vienybė“ (2, 
293—294). 

Šią esminę absoliuto savybę sSiorjbias laiko metafi- 
zine išraiška meilės, kuri morališkai ir fiziškai turi iden- 
tišką prasmę, nes tik per meilę esybė pasiekia kitoje 
esybėje didžiausią savo pačios teigimą, atsisakydama sa- 
vęs pačios dėl tos kitos esybės. Meilės vardas geriausiai 
tinka absoliutui. Kadangi absoliutas yra siekimas kito, 
tai yra būties, vadinasi, meilė yra daugio pradas, nes 
absoliutas pats savaime, kaip aukščiausioji esybė, yra be- 
sąlygiškai vienas. Be to, kiekviena būtis yra santykis, o 
santykis suponuoja savo narius, tai yra daugį. Tačiau mes 
nežinome, jog absoliutas, būdamas savo kito pradas arba 
būdamas vienybė, apimanti ir absoliutą, ir tai, kas juo 
nėra, tai yra meilę, negali nustoti būti pati savimi. Prie- 
šingai, lygiai kaip ir mūsų, žmonių, meilėje, kuri yra mū- 
sų aš išsižadėjimas, šis aš ne tik kad nėra praranda- 
mas, bet ir yra labiausiai patvirtinamas; taip ir čia, teig- 
damas savo kitą, absoliutus pirmasis pradas pasireiškia 
kaip absoliutas, laisvai apibrėždamas pats save“ (2, 294). 

Tuo remdamasis, Solovjovas daro išvadą, kuri turi 1e- 
miamą reikšmę jo sistemai: „Taigi — sako jis — absoliu- 
tas būtinai ir nuo neatmenamų laikų turi du polius arba 

du centrus: pirmasis yra besąlygiškos vienybės arba bū- 
tent vienatinumo apskritai pradas, nepriklausomybės nuo 
kokių nors formų, kokios nors apraiškos ir atitinkamai 
nuo kokios nors būties pradas; antrasis yra būties, tai yra 
formų daugio, pradas arba kuriančioji jėga. Viena vertus, 
absoliutas yra aukščiau už kiekvieną būtį; antra vertus, 
jis yra tiesioginė būties galia, arba pirmapradė materija“ 
(2, 295). Pagaliau Solovjovas šį dvilypumą aiškina šitaip: 
„Antrasis polius yra absoliuto esmė, arba materia pri- 
ma, O pirmasis polius yra būtent absoliutas. Tai nėra ko- 
kia nors nauja substancija, kitokia negu absoliutas, bet 
pats absoliutas, kuris pasireiškia, teigdamas savo prie- 
šybę" (2, 295). 

Nepaisant šito, absoliutas, be abejo, lieka vienas, ir 
joks daugis negali nei jo sunaikinti, nei sugriauti. „Jei 
vienis būtų vienis tik todėl, kad jis neturi daugio, tai 
yra jei jis būtų tik daugio stoka ir todėl, atsiradus dau- 
giui, prarastų savo, kaip vienio, savybę, aišku, jog šis 
vienis būtų tik atsitiktinis ir nebūtų besąlygiškas, Tuomet 
daugis valdytų vienį, o šis būtų jam pavaldus“ (2, 295). 
Taigi absoliutas turi būti teigiamoji vienybė. 

Todėl galime savęs paklausti, kaip reikia suprasti šią 
materia prima, kuri, kaip sakėme, yra antrasis ab- 
soliuto polius. Solovjovas aiškina šitaip: „Matėme, kad 
absoliuti esybė apskritai apibrėžiama kaip turinti būties 
jėgą ar galią. Ši jėga, kurią ji turi, ir yra antrasis pra- 
das, tai yra tiesioginė, artimoji galia, arba antroji būties 
galia, o pats absoliutas, arba pirmasis pradas, kuris turi 
ir valdo, yra tolimesnė, arba pirmoji, būties galia. Ant- 
roji galia priklauso absoliučiam. pradui dėl pačios aptar- 
ties: ji yra jos savastinė esmė" (2, 296). Kartu „antrasis 
pradas, arba tiesioginė būties galia, yra tai, ką senovės 
filosofai vadino pirmaprade materija. Iš tikrųjų kiekvie- 
nos būties materija dar nėra būtis, bet ji jau nebėra ir 
nebūtis: tai ir yra artimoji būties galia. Šie abu pradai — 
būtent absoliutas ir „materia prima“ — skiriasi nuo būties: 
patys jie nėra nei būtis, nei nebūtis. O kadangi kaip vi- 
durinį narį tarp būties ir nebūties galima mąstyti tiktai 
būties galią, tai šie abu pradai apibrėžiami vienodai — 

kaip būties galios. Tačiau pirmasis pradas yra teigiama 
galia, būties nepriklausomybė, arba „viršbūtis“, o ant- 
rasis, arba materialusis, pradas, kaip neišvengiamas bū- 
ties siekimas, yra jo neigiamoji galia, tai yra esamos bū- 
ties nebuvimas arba reali ir juntama jos stoka. Tačiau 
reali ir juntama būties stoka ir yra jos potraukis ar jos 
siekimas, kitaip tariant, būties poreikis“ (2, 297). 

Be abejo, šitaip aiškinama pirmoji materija negali būti 
cheminė ar mechaninė materija. Kaip pripažino pats So- 
lovjovas, vadinamoji „materia prima“ yra ta senovės fi- 


c 
losofų vAn“, kuri pati savaime nėra ir dėl savo sąvokos 
negali būti kokybiškai ar kiekybiškai apibrėžta“ (2, 297). 

Solovjovas nesutinka, kad absoliutas gali egzistuoti be 
pirmosios materijos. Kitaip sakant, jis pripažįsta pirmo- 
sios materijos amžinąją būtį absoliute. „Viena vertus, — 
sako jis — pirmoji materija yra tiktai būtina laisvos esy- 
bės savybė, ir be jos negali vykti mąstymas; kita ver- 
tus, ji yra jos pirmasis substratas, jos pagrindas, be ku- 
rio ji negalėtų reikštis arba būtent būti <...> Abu jie 
yra vienas kito šaltinis ir padarinys" (2, 298). 

Pastarieji jo žodžiai reiškia tai, kad subjektas negali 
egzistuoti be objekto. Ir iš tikro, jei „gramatinis veiks- 
mažodis „būti“ tiktai nustato ryšį tarp veiksnio ir tarinio, 
tai atitinkamai ir logiška būties ar egzistencijos sąvoka 
gali būti tik kaip esybės santykis su jos 
objektyvia esme, arba turinių— santykis, 
kuriame ji vienaip ar kitaip teigia, grindžia ar išreiškia 
šį savo turinį, šią savo esmę“ (3, 77). Be to, argi mes 
neturime teisės logiškai pripažinti egzistuojant tam tikrą 
esybę, kuri niekaip nepatvirtintų ir nepažymėtų objekty- 
vaus turinio, kuri niekaip nesireikštų nei sau, nei ki- 
tiems. 

Po to, ką pasakėme apie absoliučią, visavienę esy- 
bę, visiškai aišku, kad tiktai reali visa ko vienybė, arba 
esminė visybės vienybė, gali sudaryti jos tikrąjį turinį. 
objektą arba objektyvią esmę (3, 78). 

5. Absoliutas kaip trivienis 


Solovjovo absoliuto sąvokos loginis plėtojimas ska- 
tina mus nagrinėti absoliuto trivienybės idėją, kuri iš- 
reiškia trilypį absoliučios esybės santykį su jos visavie- 
ne esme, Priešingai negu katalikybės doktrina, Solovjo- 
vas įžvelgia bendroje trejybės idėjoję ne tik apreiški- 
mo, bet ir spekuliatyvaus proto tiesą (3, 89). 

Aiškindamas šį savo nuomonės skirtumą nuo teologų 
ir filosofų, Solovjovas teigia, jog vieni ir kiti, plėtodami 
absoliuto idėją, paleidžia į darbą tiktai mechaninio mąs- 
tymo priemones ir nesiremia organiniu mąstymu. Štai 
kuo, pasak Solovjovo, šiedu mąstymo būdai skiriasi: ,Me- 
chaninis mąstymas yra toks, kuris atitrauktai atskiria 
įvairias sąvokas jų abstrakčioje atskirybėje ir nagrinėja 
objektus, remdamasis kokiu nors atskiru vienpusišku api- 
brėžimu, o paskui išoriškai gretina juos tarpusavyje arba 
lygina kokiu nors bendresniu, tačiau taip pat vienpusiš- 
ku požiūriu. Organinis mąstymas, priešingai, 
nagrinėja objektą kaip įvairovės vienybę, taigi remda- 
masis jo vidiniu sąryšiu su visais kitais objektais, o tai 
leidžia iš kiekvienos sąvokos kildinti visas kitas sąvokas 
arba išplėsti kiekvieną sąvoką iki visuotinės tiesos pilnat- 
vės. Todėl organinis mąstymas gali būti pavadintas be- 
siplėtojančiu arba evoliucionuojančiu, o mechaninis (in- 
telektualinis) mąstymas yra tik gretinantis ir kombinuo- 
jantis“ (3, 89). 

Norėdamas apibrėžti organinį mąstymą, susijusį su vi- 
sumine objekto idėja arba ją aprėpiantį Solovjovas var- 
toja „dvasinės arba idealinės kontempliacijos“ terminą, 
kuris filosofijoje žinomas kaip „intellektuellė Anschau- 
ung“ 7 ir „intuicija“ (3, 60). 

Sekdami Solovjovo minties eigą, visuomet turime aisi- 
žvelgti į mąstymo būdą, kuriuo jis grindžia savo sistemą. 
Tuomet įsitikinsime, kad visiškai neįmanoma deramai su- 
prasti atskiras [jo] idėjas nenagrinėjant organinės ir logi- 
nės jų visumos. Todėl, eidami prie Solovjovo pasaulio 
sielos idėjos, turime pradėti iš toliau ir stabtelėti prie da- 
lykų, kurie iš pirmo žvilgsnio atrodo nesusiję su tikslu, 
kurio siekiame. Toks yra, sakysime, absoliučios esybės ir 

jos objektyviosios esmės santykių klausimas, kurį dabar 
nagrinėsime vien tik nurodydami gaires, būtinas jį spren- 
džiant. Tarp absoliučios esybės ir jos turinio gali būti 
trejopas ryšys. Pirmiausia absoliuti esybė turi savo turinį 
kaip betarpišką vienybę, ir jųdviejų negalima atskirti. 
Absoliuti esybė yra duota kaip vieninga substancija, iš 
esmės apimanti viską kaip visagalis suverenas. Antra, 
ji yra duota kaip esybė, išreiškianti ar realizuojanti savo 
absoliutų turinį, priešpriešinanti save pati sau arba atsi- 
skirianti pati nuo savęs laisvo apsisprendimo aktu; pa- 
galiau ji yra duota kaip save sauganti ir teigianti save 
savo pačios turiniu, besirealizuojanti aktualia vienybe, 
komplikuojama skirtumo tarp jos ir jos esmės, tai yra 
visko, kitaip sakant, — kaip vėl atsirandanti tame, kas 
nėra ji pati, arba kaip amžinai grįžtanti į save (3, 83). 

Taigi absoliuti esybė teigia savo visavienę substanci- 
ją trim skirtingais aktais, ir kadangi dėl savo pobūdžio 
jos būties centras yra anapus laiko ir erdvės, reikia pri- 
pažinti tris skirtingus absoliučios būties subjektus. Štai 
kaip Solovjovas formuluoja šią koncepciją: „Jeigu ab- 
soliučioje būtybėje negali būti trijų nuoseklių, vienas 
kitą pakeičiančių aktų, o antra vertus, trys amžinieji ak- 
tai, šalinantys vienas kitą pagal savo apibrėžimą, negali 
būti mąstomi viename subjekte, tai būtina šiems 
trims amžiniesiems aktams suponuoti tris amžinuo- 
sius subjektus (hipostazes), kurių antra- 
sis tiesiogiai kuriamas pirmojo, yra 
tiesioginis jo hipostazės atvaizdas. Savo tikrenybe ant- 
rasis išreiškia substancinį pirmojo turinį ir yra amži- 
noji jo išraiška arba Žodis. O trečia- 
sis atsirandantis iš pirmojo, kuris jau 
reiškėsi antrajame, teigia jį tapatybėje 
su jo išraiška, arba Žodžiu“ (3, 87). „Esybė 
lieka kaip vienis kitame, t. y. ji lieka daugybėje" (3, 
82). 

Taigi žinome, kad, pripažinus absoliutą „esybe, turin- 
čia besąlygišką turinį, būtina pripažinti tris vienaesmius 
ir nedalomus jo subjektus, kurių kiekvienas savaip 
santykiauja su viena ir ta pačia besąlygiška esme, turė- 

dami vieną ir tą patį besąlygišką turinį“ (3, 95). Be to, 
„Jei tam tikra būtis yra tam tikras esybės, arba subjekto, 
santykis su jo esme, arba turiniu, tai šio santykio būdai 
yra buvimo būdai (būties modusai)“ (3, 95). 

Kadangi yra trys subjektai, tai turi būti ir trys būties 
modusai. Pirmiausia „esybė yra savo esmės teigiamasis 
pradas, taigi jos kito pradas. O jos kito pradas 
yra valia“ (3, 95—96). Antra, „kad esybė galėtų no- 
Tėti to kito, reikia, kad pastarasis jai būtų duotas arba 
kad ji vienaip ar kitaip tai turėtų savyje, egzistuotų kaip 
kita, tai yra turi jai būti kaip vaizduojamas objektas. Tai- 
gi esybės būtis apibrėžiama ne tik kaip valia, bet ir kaip 
vaizdinys“ (3, 96). Pagaliau, trečia, „esmė, kurią 
būtis įsivaizduoja kaip kažką kita, gali veikti tą subjektą, 
kuris ją įsivaizduoja, juo labiau kad jis sykiu gali ir no- 
Tėti. Šioje sąveikoje valios objektas, kurį vaizdinys at- 
skiria nuo esybės, vėl su ja susisieja, nes šioje sąveikoje 
esybė randa save esmėje, o esmę — savyje. Viena kitą 
veikdamos, jos pasidaro juntamos viena kitai: taigi 
ši sąveika, arba trečiasis modusas, yra ne kas kita kaip 
jausmas“ (3, 96). 

Nesunku pastebėti, jog Solovjovas čia nepaprastai iš- 
plečia valios, vaizdinio ir jausmo sąvokas. Jis yra pri- 
verstas taip daryti todėl, kad taiko šias sąvokas absoliu- 
čiai esybei. Pavyzdžiui, absoliuti esybė, neturėdama nie- 
ko už savo ribų, negali taip pat turėti už savo ribų ir savo 
valios, vaizduotės bei jausmo objekto. „O už absoliuto 
ribų neegzistuoja jokia būtis, kuri nepriklausytų nuo jo, 
objektyvybės ir subjektyvybės skirtumą apibrėžia jo pa- 
ties valia. Kadangi įsivaizduojama esmė yra ne tik įsi- 
vaizduojama, bet ir esybės valios teigiama atskirybėje 
nuo jos, tik įgyja savo tikrovės reikšmę ir veikia valią 
per jausmą“ (3, 98). 

„Taigi jei trys pagrindiniai esybės buvimo būdai yra 
valia, vaizdinys ir jausmas, tai turime nusakyti keletą 
bruožų to kito dalyko, su kuriuo esybė šiuose buvimo 
būduose santykiauja, tai yra turime nusakyti keletą nau- 
jų esmės, arba idėjos visybės, bruožų“ (3, 98). Štai for- 
malus ir bendras apibrėžimas, kurį pateikia Solovjo- 

vas: „Idėja, kaip esybės objektas, arba jos turinys, iš 
esmės yra tai, ko ji nori, ką įsivaizduoja ir ką jaučia 
arba junta. Pirmuoju atžvilgiu idėja, kaip esybės valios 
ar troškimo turinys, vadinama gėriu; antruoju atžvilgiu, 
kaip jo vaizdinio turinys, ji vadinama tiesa; trečiuoju 
atžvilgiu, kaip jo juslės (jausmo) turinys, ji vadinama 
grožiu" (3, 99). 

Materialiniu požiūriu „tai, ko absoliuti esybė nori, 
ką ji įsivaizduoja ar jaučia, gali būti tik viskas. Tad 
tai, kas glūdi ir gėryje, ir tiesoje, ir grožyje kaip trivie- 
nėje absoliuto idėjoje, yra vienas ir tas pats viskas ir ski- 
riasi jie ne turiniu (materijos skirtumas), bet pavidalu 
(formos skirtumas)... Gėris, tiesa ir grožis yra skirtingi 
vienybės modusai, arba pavidalai, per kuriuos reiškiasi 
absoliuto turinys, tai yra viskas, kitaip tariant, skirtingi 
aspektai, per kuriuos absoliuti esybė viską paverčia vie- 
nybe. Bet apskritai kiekviena gili vidinė vienybė, kiek- 
vienas daugelio susiliejimas, kylantis iš daiktų vidaus, 
yra meilė (bendrąja prasme ši sąvoka apima dermės, har- 
monijos, taikos bei pasaulio, net visatos sąvokas). Šiuo 
atžvilgiu gėris, tiesa ir grožis yra tik skirtingi meilės pa- 
vidalai" (3, 101). 

„Gėrio troškimas yra meilė vidine savo esme, arba 
pirminis meilės šaltinis Gėris yra visa ko arba visų 
vienybė, tai yra meilė kaip troškimas, arba myli- 
mas dalykas. Taigi čia susiduriame su meile ypatinga ir 
aukščiausia idėjų idėjos prasme: tai —esminė vie- 
nybė. Tiesa yra ta pati meilė —tai visa ko vienybė, 
bet jau kaip objektyviai įsivaizduojama: tai — ideali 
vienybė. Pagaliau grožis irgi yra meilė (tai yra visa ko 
vienybė), bet išreikšta arba juntama: tai —reali vie- 
nybė" (3, 102). „Norėdami trumpai nusakyti šių terminų 
santykius, — teigia Solovjovas,— galime teigti, kad ab- 
soliutas per tiesą realizuoja grožyje 
gėrį" (3, 102). 

Aukščiau mėginome atskleisti esminius dalykus spe- 
kuliatyvinės raidos, kurią Solovjovas taiko absoliuto idė- 
jai. Įdomu tai, kad Solovjovas buvo tvirtai įsitikinęs, jog 
absoliuto idėjos loginė raida ir religinės idėjos istorinė 
evoliucija griežtai atitinka viena kitą. Budizmą ir jo nir- 

vaną, kuri parodo absoliutų pradą kaip pozityvią nebūtį, 
Solovjovas laiko neigiamuoju apreiškimu. Kitas aukštes- 
nes religinės sąmonės pakopas, kai absoliutas apibūdina- 
mas kaip esminė visa ko vienybė, Solovjovas visai natū- 
raliai laikė teigiamuoju apreiškimu. Čia jis skiria kelias 
skirtingas teigiamojo apreiškimo pakopas. Graikų pasau- 
lio mistinė intuicija yra žemesnioji pakopa. Iš tikrųjų jos 
apibrėžia tikrąją realybę arba tikrąją visa ko esmę, kaip 
idėjų pasaulį arba idėjų karalystę, tai yra kaip visko 
visumą, tačiau idealią visumą (3, 51). Svarbiausios graikų 
filosofijos sistemos, tai yra Platono sistemos, pamatinis 
turinys ir pamatinė tiesa yra ideali visata (3, 45). Tačiau, 
„Kalbant apie graikų idealizmą, — sako Solovjovas,— rei- 
kia turėti galvoje ne tik filosofinį Platono idealizmą, bet 
visą graikų tautos idealistinę pasaulėžiūrą, kuri skleidėsi 
visoje jos kultūroje ir, be abejo, jos religijoje. Platoniz- 
mas tik filosofiškai pagrindė tuos idealizmo pagrindus, 
kurie jau glūdėjo Graikijos meninėje religijoje arba Ie- 
liginiame mene. Platonas tik pateikė graikams filosofinę 
formulę tos idealios visatos, kurią jie pripažino kaip gyvą 
tikrovę Homero ir Fidijo Olimpe" (3, 62—63). 

Tačiau, kalbant apie absoliutą, graikai pirmiausia pa- 
žįsta tai, ką mes vadiname antruoju jo poliumi, tai yra 
tą aspektą, dėl kurio absoliutas yra tai, kas nėra jis 
pats. Pažinti absoliutą per jo pirmąjį polių buvo tiktai 
žydų tautos pašaukimas. Ši tauta patyrė pirmąjį indivi- 
dualų ar asmeninį dieviškojo prado apreiškimą. Gyvasis 
Dievas apsireiškia jai pirmiausia kaip grynasis aš, arba 
kaip absoliutus asmuo (3, 65). 

Mes žinome, kad pažinti visą absoliuto tiesą — reiš- 
kia pažinti vienybę, kurią jis realizuoja kaip esybė arba 
kaip absoliutus subjektas, turintis absoliučią esmę, arba 
objektyvią idėją. Tolesnė religinės sąmonės evoliucija 
turi nušviesti ir apibrėžti dievybėje vidinį dviejų pradų — 
asmeninio ir esminio — santykį. „Ir jei vienas iš šių die- 
vybės pradų (absoliutus Dievo asmuo) apsireiškė pirmiau- 
sia žydų tautos genijui, o kitą (absoliučią Dievo idėją) 
pirmiausia suvokė helenizmo genijus, tai visai aišku, kad 
šių dviejų pradų sintezė (būtina visiškam Dievo pažini- 

mui) greičiausiai galėjo įvykti tik ten ir tik tada, kai 
susitiko judėjų ir graikų tautos. 

Ir iš tikrųjų šią kilnią dvasios užduotį pradėjo vyk- 
dyti Aleksandrijoje judėjai helenistai, perėmę iš graikų 
jų kultūrą ir auklėjimą. Jų iškilusis atstovas yra garsusis 
Filonas, gimęs kiek anksčiau už Kristų, o miręs apaštalų 
laikais, kuris, kaip žinome, pagrindė mokymą apie Logą 
(Žodį ir protą) kaip visuotinės dieviškosios esmės reiš- 
kėją ir tarpininką tarp vienintelio Dievo ir viso to, kas 
egzistuoja. Šį mokymą apie Logą toliau plėtojo toje pa- 
čioje Aleksandrijoje atsiradę neoplatonininkai, aiškinę 
tris dieviškąsias hipostazes, įkūnijančias absoliutų turinį 
arba išreiškiančias tam tikrą Dievo, kaip vienintelio, san- 
tykį su visa kuo arba ja, kaip esybės, santykį su esme. 

Šį mokymą neoplatonininkai išplėtojo nepriklausomai 
nuo krikščionybės: nors svarbiausias neoplatonizmo at- 
stovas Plotinas gyveno II amžiuje po Kristaus gimimo, 
jis labai mažai žinojo apie krikščionybę. Tačiau neįma- 
noma paneigti ryšio tarp Filono mokymo bei neoplato- 
nizmo ir krikščionybės, tai yra krikščioniškojo mokymo 
apie Trejybę, arba trivienį Dievą. Aleksandrijos mąsty- 
tojai dieviškojo gyvenimo esmę apibūdino grynai spe- 
kuliatyviai, remdamiesi teorine Dievybės idėja, o krikš- 
čionybėje tas pats visavienis dieviškasis gyvenimas 
pasirodė kaip faktas, kaip istorinė tikrovė gyvoje istori- 
nio asmens individualybėje“ (3, 74—75). 


6. Logas ir esminė Išmintis 


Solovjovo filosofijos sistemos logiškas apvainikavimas, 
kalbant apie absoliutą, yra jo doktrina apie Logą ir Die- 
viškąją Išmintį. Deja, nuo šio momento jo idėjų raida 
darosi vis mažiau aiški ir ne kartą gali būti aiškinama 
įvairiai. Ši plati Logo ir Išminties koncepcija, prie kurios 
Solovjovas buvo regimai prisirišęs ir kurią jis ilgai plė- 
tojo, niekuomet nebuvo galutinai subrandinta. 

Jau nurodėme, kad pirmoji materija, glūdinti absoliu- 
to esmėje, yra tiesioginė galia, arba būties poreikis (2, 
295—297). Kadangi kiekviena tendencija, kylanti iš ab- 

soliuto ir nukreipta į būtį, turi būti tiesiogiai kūrybiška 
arba veiksminga (3, 97), reikia būtinai daryti išvadą, kad 
absoliutas amžinai realizuojasi būtyje. „Amžinasis Die- 
vas — sako Solovjovas,— amžinai realizuoja save, reali- 
zuodamas savo turinį, tai yra realizuodamas viską. Tasai 
„Viskas“, priešingai negu esantis ir besąlygiškai vieningas 
Dievas, yra daugis, bet daugis kaip besąlygiško vienio 
turinys, kaip vienybės Los kaip vienybė traktuoja- 
mas daugis. 

Daugis, traktuojamas „kaip ns bė, yra visetas. Vi- 
setas — tai gyvas organizmas. Dievas, kaip esybė, reali- 
zavusi savo turinį, kaip vienybė, talpinanti savyje visą 
daugį, yra gyvas organizmas" (3; 104). 

Solovjovas paaiškina,. kad žodį „organizmas“ jis Čia 
vartoja plačiąja prasme. Taigi šis organizmas turi būti 
absoliučiai visuotinis ir absoliučiai individualus, kadangi 
visų pirma „dieviškojo organizmo elementai išsemia bū- 
ties pilnatvę, tai šiuo atžvilgiu jis yra visuotinis organiz- 
mas“ (3, 105). Kadangi tobulai visuotinis organizmas pa- 
čia savo prigimtimi yra tobulai individualus ir savo vie- 
nybe apima viską, jis neigia egzistavimą panašių į jį 
organizmų (3, 105). 

Ir štai kokią išvadą prieina Solovjovas: „Taigi vi- 
suotinis organizmas, išreiškiantis besąlygišką dieviškojo 
prado turinį, yra visų pirma atskirybė, individuali esy- 
bė. Ši individuali esybė, arba absoliučios Dievo esybės 
realizuota išraiška, ir yra Kristaus“ (3, 106). Aišku, kad 50- 
lovjovas turi galvoje amžinąją Kristaus esmę nepriklau- 
somai nuo jo istorinės būties. „Kiekviename organizme, — 
tęsia jis, — būtinai yra dvi vienybės: viena — aktyvaus 
prado, jungiančio savyje kaip vieninteliame subjekte sa- 
vo elementų daugį, kita — tas pats daugis, traktuojamas 
kaip vienybė, kaip tam tikra šio prado forma. Taigi yra 
kurianti ir kuriamoji vienybė, arba vienybė kaip pradas 
pati savyje ir vienybė savo apraiškoje. 

- Dieviškojo Kristaus organizmo aktyvusis vienijantis 
pradas, kaip besąlygiškos esybės vienybė, jos išraiška, 
aišku, yra Žodis arba Logas. 

Antrosios rūšies vienybę, t. y. kuriamąją vienybę, 
krikščioniškoji teosofija vadina Sofija. Jei apskritai ab- 

soliute skiriame patį absoliutą, kaip besąlygišką esybę, 
nuo jo turinio, esmės arba idėjos; tai tiesioginę pirmojo 
išraišką rasime Loge, o antrojo išraišką — Sofijoje, kuri 
vyra išreikšta, realizuota idėja. Lygiai kaip esybė, skirda- 
masi nuo savo idėjos, kartu yra vieninga su ja, taip ir 
Logas, skirdamasis nuo Sofijos, yra viduje su ja susijęs. 
Sofija yra Dievo kūnas, Dievybės materija, persmelkta 
dieviškosios vienybės prado. Kristus, kuris įkūnija savyje 
arba yra jos substratas, kaip vieningas dieviškasis orga- 
nizmas — visuotinis ir kartu individualus, — yra ir Logas, 
ir Sofija“ (3, 106). 

Dabar galime suprasti, kaip, pasak Solovjovo, abso- 
liuti esybė realizuojasi per savo esmę būtyje. Solovjo- 
vas aiškina šią realizaciją kaip būtiną tokios realizacijos 
išdavą. 

„Dievo vaizdinys, kaip visuminės esybės, kaip visuo- 
tinio organizmo suponuojančio esminių elementų, suda- 
rančių šį organizmą, daugį, gali pasirodyti pažeidžiąs 
Dievybės absoliutumą, [jis] priskiria Dievui prigimtį. Ta- 
čiau kaip tik tam, kad Dievas besąlygiškai skirtųsi nuo 
mūsų pasaulio, nuo mūsų prigimties, nuo šios regimosios 
tikrovės, Teikia pripažinti Jo ypatingą amžinąją prigimtį, 
Jo ypatingą amžinąjį pasaulį. Priešingu atveju mūsų Die- 
vybės idėja bus skurdesnė, abstraktesnė už mūsų regimo- 
jo pasaulio vaizdinį“ (3, 107). „Šio pasaulio, kuris, be 
abejo, yra kur kas turtingesnis už mūsų regimąjį pasau- 
lį, realumas, šio dieviškojo pasaulio realumas, aišku, gali 
būti visiškai prieinamas tik tam, kuris šiam pasauliui iš 
tikrųjų priklauso. Bet kadangi mūsų prigimtinis pasaulis 
būtinai yra glaudžiai susijęs su šiuo dieviškuoju pasau- 
liu (koks yra šis ryšys, pamatysime vėliau, nes tarp jų 
nėra ir negali būti neperžengiamos bedugnės), tai atskiri 
dieviškojo pasaulio spinduliai ir atspindžiai turi prasi- 
skverbti ir į mūsų tikrovę ir sudaryti visą idealų turinį, 
visą grožį ir tiesą, kuriuos čia aptinkame“ (3, 108—109). 
Šiuo atžvilgiu iš dieviškojo organizmo kilusi vienybė, 
arba Dieviškoji Išmintis, pasak Solovjovo, yra ir mūsų 
regimojo pasaulio siela. 

Šioje citatoje Solovjovas aiškina, kad dieviškoji So- 

fija, arba pasaulio siela, gali tapti mūsų patyrimo ob- 
jektu. Bent jau šitaip jis aiškina kai kurias savo sąmo- 
nės intuicijas, kurios yra žavingosios jo poezijos leitmo- 
tyvas. Jis įsivaizduoja Išmintį kaip „amžinąjį moterišku- 
ma“, priešingą vyriškajam Logui. Be to, kalbėdami čia 
apie sąmonės reiškinius, kuriuose Solovjovas įžvelgia pa- 
saulio sielą kaip patyrimo duotybę, norime tiktai juos 
konstatuoti kaip subjektyvų faktą, nesvarstydami objek- 
tyvios jų reikšmės: šis klausimas iš tiesų yra psicholo- 
gijos klausimas *. 


7. Esantis dbsoliutas ir tampantis absoliutas 


Solovjovas mano, kad amžinasis dieviškasis pasaulis, 
apie kurį buvo kalbėta anksčiau, mūsų protui nėra mįslė. 
„Ši pasaulį, — sako jis, — kaip idealią visa ko pilnatvę bei 
gėrio, tiesos ir grožio realizaciją, protas suvokia kaip 
savaime suprantamą normalų dalyką. Šį pasaulį protas 
supranta kaip logiškai būtiną absoliučią normą, ir jei pro- 


* Kai kurie rusų filosofai linkę perdėti Solovjovo mistinio paty- 
rimo reikšmę filosofijos istorijai. Kaip pavyzdį pacituosime Solovjovo 
gerbėją V. Erną: „Dvi aukščiausiosios savybės, — rašė jis,— darniai su- 
sitiko Solovjovo mąstyme: tai plati ir aktyvi filosofinė dvasia, kuria jis 
gali aiškinti subtiliausias savo įžvalgas; kartu jis buvo nepaprastai 
jautrus vaikiškajai mistinės patirties išminčiai. Iš šio laimingo susiti- 
kimo atsiranda netikėta šviesa. Solovjovas pirmasis po Platono padarė 
didžiulį atradimą metafizikoje. Proto šviesos pasaulyje, kurį Pla- 
tonas galėjo įtarti esant, tačiau asmeninio vardo neatspėjo, Solovjovas 
nepaprastai įžvalgiai atskleidė subtilius ir spindinčius „amžinojo mo- 
teriškumo" bruožus. Iki Solovjovo daugelis poetų ir kai kurie mistikai 
bei filosofai bendravo šventose vietose kuždėdamiesi su privilegijuo- 
taisiais, kurie galėjo išgirsti tai, ko jų poetinės svajonės juos išmokė 
apie naująją paslaptį, nežinomą pagonių pasauliui, o Solovjovui teko 
garbė visa tai atskleisti, nes jis kalbėjo apie tai, ką matė, su nepa- 
prasta intuicijos jėga ir patirtos metafizinės tiesos tikslumu. Šis 
naujas metafizinis apreiškimas yra pagrindinis Solovjovo gyvenimo 
įvykis. Amžinojo moteriškumo, didžiausios pasaulio sielos paveikslas 
atsiskleidė jam ne spekuliatyviuose tyrinėjimuose — nors jis persmelkia 
visas jo spekuliacijas— ne poetiniame įkvėpime— nors visa jo poezi- 
ja jo kupina — bet per tiesioginį jo paties patyrimą, jo „susitikimų“ 
artumą“.— Ernas V. VI. Solovjovo gnoseologija“. Pirmasis rinkinys apie 
VI, S. Solovjovą.— T. 1.— P. 134—135, 

tas pats savaime negali mums garantuoti efektyvaus šio 
pasaulio buvimo, tai tik todėl; jog protas apskritai savo 
esme nėra instrumentas, skirtas „pažinti iaktinę SEONS 
kad ir kokia ji būtų“ (3, 110). 

Solovjovas teigia: „Ne amžinasis dieviškasis pasau- 
lis, bet priešingai — mūsų prigimtis, mums faktiškai duo- 
tas realusis pasaulis yra mįslė protui. Proto uždavinys 
yra paaiškinti šią faktiškai neabejotiną, bet protui tam- 
sią tikrovę" (3, 110). Pradėdamas spręsti problemą, So- 
lovjovas suformuluoja bendrą teiginį, kuris yra labai 
svarbus jo sistemai. „„Aišku,— sako jis,— kad šio užda- 
vinio esmė yra išvesti sąlyginį dalyką iš besąlyginio, iš- 
vesti tai, kas neturi būti savaime, iš to, kas turi būti 
savaime, išvesti atsitiktinę tikrovę iš absoliučios idėjos, 
prigimtinį pasaulį —iš dieviškosios esmės pasaulio“ (3, 
110). 

Pažiūrėkime, kaip Solovjovas tai daro. 

Jau daug kartų sakėme, kad absoliute glūdi kažkas 
panašaus į poliarinį dualumą, kuris, beje, nepažeidžia jo 
tobulos vienybės. Štai kaip Solovjovas formuluoja šį dua- 
lumą: „Kad absoliutas būtų absoliutas, reikalingas kitas, 
ne absoliutas; kad vienybė būtų viskas, reikalingas dau- 
gis; kad absoliuti esybė būtų tikra, reikalinga materija, 
o kad antgamtinė esybė apsireikštų kaip dievybė, reika- 
linga prigimtis; kad tikroji esybė tokia būtų iš tikrųjų, 
tai yra kad būtų visavienė ar absoliuti, ji turi būti savęs 
ir kito vienybė“ (2, 299). 

Kad gerai suprastume šį dualumą, kuris iš pirmo 
žvilgsnio atrodo paradoksalus, ir jo išdavos, turime grįžti 
prie skirtumo, kurį nurodo Solovjovas tarp esybės ir bū- 
ties ir tarp absoliučios, arba visavienės, esybės ir pačios 
visa ko vienybės. „Visa ko vienybė, — vėl aiškina Solov- 
jovas— yra ne visa ko vienis, bet tuzi visa ko vienį — 
tai jos apibrėžimas, jos idėja. Tačiau esybė, taip pat ir 
absoliuti esybė nesutampa, nėra-išsemiama jokių apibrė- 
žimų. Todėl galimas kitas apibrėžimas. Jei mes visuomet 
skiriame apibrėžimą (būtį). nuo. paties apibrėžiamojo ob- 
jekto (esybės), kuriam taikomas šis apibrėžimas, tai aiš- 
ku, kad esant vienam apibrėžimui niekas nekliudo turėti 

kitą apibrėžimą“ (2, 299—300). „Taip kalbėdami apie ab- 
soliučią esybę, arba visa ko vienybę, tai yra apie visa- 
vienybės subjektą, turime pasakyti, kad pats savaime, 
būdamas su niekuo nesusijęs ir būdamas aukščiau už 
kiekvieną apibrėžimą, jis tam tikru atžvilgiu gali priimti 
vieną apibrėžimą — absoliučios visavienybės apibrėžimą, 
arba būtis apibrėžiama kaip neabsoliuti“ (2, 300). Kad 
būtų geriau suprastas, Solovjovas pateikia pavyzdį: „Jei 
du skirtingus apibrėžimus (arba buvimo būdus) vadin- 
sime a ir b, o A vadinsime tam tikrą realią esybę, tai 
nebūtų prieštaringa teigti, kad A apima ir a, ir b, kad 
ji yra ir a ir b, netgi jei a ir b suprastume kaip kits kitam 
priešingus apibrėžimus“ (2, 300). 

Absoliutas, kaip reali esybė, yra visavienis, jis turi 
visa ko vienybę. Tačiau visa ko vienybė suponuoja ne- 
vienybės, to daugio, kuris tampa viskuo vienybėje, bu- 
vimą. Tačiau pats daugis, kuris vienybėje yra viskas, 
nėra viskas pats savaime arba už vienybės ribų. „Kokiu 
atžvilgiu absoliutas yra viskas ir kokiu nėra viskas?“ — 
klausia Solovjovas. Jis atsako šitaip samprotaudamas: 
„Kadangi neįmanoma viename. akte išsyk būti vienu ir 
kitu, o absoliute negali būti daugelio aktų, nes tuomet 
jame vyktų pokytis, perėjimas ir procesas, tai absoliutas 
pats savaime, savo aktualioje būtyje — in aciu — yra vis- 
kas, o kitas apibrėžimas taikomas jam ne „in aciu“, bet tik 
„in potentia“. Tačiau gryna poleniia (galimybė) yra 
niekas. Kad ji būtų daugiau negu niekas, ji turi būti kaip 
nors it kur nors realizuota, kitaip tariant, tai, kas yra 
tik potentia viename, turi būti aktas (tikrovė) kitame. Ir 
jei daugis, nebūdamas viskas, tai yra būdamas atskirybė, 
negali būti aktas absoliute, tai jis privalo turėti realybę 
už savęs. Bet jis negali turėti šios tikrovės pats savaime, 
kadangi jis negali būti besąlygiškai nepriklausomas nuo 
absoliuto. Taigi daugis, nebūdamas viskas, tai yra nebū- 
damas tikras (o tiesa yra visa ko vienybė), negali egzis- 
turi egzistuoti kitame, tai tas kitas negali egzistuoti be- 
sąlygiškai už absoliuto ribų. Jis turi egzistuoti absoliute, 
o kad išliktų dabar kaip atskirybė in Gciu, tai, kas nėra 
tikra, jis turi egzistuoti už absoliuto ribų. Taigi greta bū- 

tent absoliučios esybės, tai yra visavienės esybės, kurį aciu 
yra visa ko vienybė, turime suponuoti kitą esybę, taip pat 
absoliučią, bet kartu netapačią -grynam ir paprastam ab- 
soliutui apskritai. Kadangi aišku, kad dviejų vienodai 
absoliučių esybių negali būti, tai ši antroji negali būti 
absoliuti lygiai taip, kaip ir pirmoji, Tačiau tai ir nėra 
būtina. Būti absoliutu — reiškia būti absoliutaus turinio 
(visa ko vienybės) subjektu, o kadangi būti absoliutaus 
turinio subjektu amžiname ir nedaliame akte būdinga 
vienintelei tikrai esybei, tai yra Dievui, tai kita esybė 
gali būti to paties turinio subjektas nuosekliame procese; 
pirmasis yra visa ko vienybė, o antrasis tokiu ta m- 
pa; pirmasis turi amžinąją visa ko vienybę, o antrasis 
pamažu perima ją tiek, kiek jis susisieja su pirmuoju“ 
(2, 300—301). Ši antroji esybė yra tampantis absoliu- 
tas. 

Sutikti, kad egzistuoja du absoliutai, galima tik tuo- 
met, kai pripažįstame, jog vienas jų nėra absoliutas ly- 
giai taip, kaip ir kitas, tai yra kad abu jie turi absoliutų 
turinį nepriklausomai vienas nuo kito (2, 302). Antrasis, 
arba tampantis, absoliutas „turi dieviškąjį pradą, visa ko 
vienybę, kaip savo amžinąją galią, kuri pamažu jame ima 
reikštis. Antra vertus, jis turi savyje tą nedievišką, atski- 
rą, ne visą prigimtinį ir materialinį pradą, dėl kurio jis 
nėra visa ko vienis, bet juo tampa, t. y. jis tampa 
visa ko vieniu tiek, kiek atskirybė tampa viskuo“ (2, 301). 
Tuo remdamasis, Solovjovas padaro išvadą, kad kiekvie- 
na materiali ar prigimtinė būtis yra reliatyvi. „Atski- 
rybė būtinai tampa viskuo. Ji negali būti viskas, tai yra 
būti Dievuje, nes tuomet ji nebūtų atskirybė. Bet taip 
pat ji negali būti vien tik atskirybė, tai yra besąlygiškai 
egzistuoti už visa ko vienybės, už Dievo ribų, nes tuo- 
met jos visai nebūtų — juk už Dievo ir už visa ko vie- 
nybės ribų nieko negali būti. Taigi ji tik reliatyviai 
gali būti daugybė (atskirybė) lygiai kaip tik reliatyviai ji 
gali būti vienis (viskas), tai yra ji tampa viskuo ir nuo- 
lat siekia būti viskuo“ (2, 301). 

Matome, kad prigimtinis ar materialusis pradas negali 
egzistuoti visiškai nepriklausomai nuo visa ko vienybės. 

Dieviškajame pasaulyje visa ko vienybė realizuojasi es- 
minėje Išmintyje; kartu, pasak Solovjovo, antrasis abso- 
liutas (kurį panteistinė filosofija nuolat painioja ir tapa- 
tina su pirmuoju), visuomet būdamas pagrindu viskam, 
kas egzistuoja už amžinojo dieviškojo akto ribų, tai yra 
būdamas kiekvienos reliatyvios būties pagrindas, iškyla 
kaip pasaulio siela (2, 302—303). Savaime čia kyla klau- 
simas, kokie yra esminės Išminties ir pasaulio sielos bei 
tampančio absoliuto santykiai. 


8. Esminė Išmintis ir pasaulio siela 
kaip tampantis absoliutūs 


Absoliučios esybės idėja yra išeities taškas Solovjovo 
samprotavimams, teigiantiems, jog privalo egzistuoti es- 
minė Išmintis kaip Logo sukurta amžinojo dieviškojo or- 
ganizmo vienybė. Tas pats loginis ryšys veda Solovjovą 
nuo mūsų prigimtinės tikrovės prie antrojo tampančio 
absoliuto idėjos. Amžinąją Išmintį ir tampantį absoliutą 
Solovjovas apibūdina vienodai — kaip pasaulio sielą. Vie- 
nintelis skirtumas tai, kad pirmajam ši reikšmė taikoma 
idealesne, o antrajam — realesne prasme. Tačiau tapati- 
nant dieviškąją Išmintį su tampančiu absoliutu, susidu- 
riama su sunkia logikos problema. Išmintis pati savaime 
turi pozityvią visa ko vienybę amžinajame realiosios 
dieviškosios būties akte, .o tampantis absoliutas pamažu 
įgyja šią visa ko vienybę laike. Aišku, kad vienas ir tas 
pat subjektas negali tuo pat metu turėti ir įgyti vieną 
ir tą patį objektą. Šią problemą Solovjovas sprendžia rem- 
damasis dieviškojo kūrimo ir jo išdavų idėja. Pažiūrėki- 
me, kaip jis tai daro. 

„Ikiprigimtinėje būtyje,— sako Solovjovas— mes iš- 
skiriame pačią Dievybę kaip visavienę, tai yra kaip tei- 
giamąją (savarankišką, asmeninę) visa ko vienybę, antra 
vertus, tasai „viskas“, kuris slypi dieviškojoje vienybėje 
ir iš pradžių turi realią būtį tiktai būdamas šioje vieny- 
bėje, pats savaime yra tiktai būties galia, pirmoji ma- 
terija arba neesybė (un 0ov). Kadangi Dievybė yra amži- 
nas ir absoliutus „apsisprendimas“ (nes būdama 

visa ko pilnatvė ir visavienė, ji negali turėti nieko už 
savo Tibų ir todėl visiškai apibrėžia pati save. Tad nors 
Dievybė, kaip esybė, ir turi-savyje beribę ir neribotą 
galią arba būties jėgą (be kurios niekas negali egzistuoti), 
bet kaip visavienė esybė'ji šią galią (galimybę) ami- 
žinai realizuoja, nuolat pripildydama būties beribiškumą 
tokio pat beribio, absoliutaus turinio, šitaip numalšinda- 
ma kiekvienai esybei būdingą begalinį būties troškimą. 
Kitaip esti su tomis atskiromis esybėmis, kurių visuma 
ar visa ko vienybė sudaro visavienės Dievybės turinį. 
Kiekviena tokia esybė kaip ;,kiekviena“, tai yra „viena 
iš visų", nėra ir negali būti tiesiogiai savyje „viskuo“. Ši- 
taip „kiekvienam“ atsiveria galimybė būti kitu, t. y. „vis- 
kuo“; absoliuti būties pilnatvė . „kiekviename“ atsiveria 
kaip begalinis siekimas, kaip nenumaldomas būties troš- 
kimas, kaip tamsi, amžinai ieškanti šviesos gyvenimo ug- 
nis. Jis „kiekvienas“ yra „šis“, bet nori, būdamas „šiuo“, 
būti „viskuo“; tačiau „viskas“ aktualiai neegzistuoja, ir 
todėl siekimas visko būti viskuo yra jame besąlygiškai 
neapibrėžtas ir bematis dalykas, neturintis jokių ribų pa- 
čiame savyje. Taigi šis beribis (vo atevgov), kuris Dievu- 
je yra tiktai galimybė, niekuomet neprileidžiama prie tik- 
rovės (kaip visuomet yra patenkinama ar nuo amžių pa- 
tenkintas siekimas čia, atskirose būtybėse, yra pamatinis 
jų būties stichijos elementas, ji yra viso sukurtojo gy- 
venimo centras ir pagrindas (unTno 115 Geno) Š“ (3, 124— 
125). 

Atskirose esybėse TO GRELGOY yra pirmapradės laten- 
tinės būklės ir tiktai tam tikromis sąlygomis tampa ak- 
tualus. Pasak Solovjovo, ,„visos būtybės savo pirminėje 
vienybėje su Dievybe sudaro vieną dieviškąjį pasaulį tri- 
jose svarbiausiose srityse, nelygu kuris iš trijų pagrindi- 
nių buvimo būdų — substancinis, intelektualinis (idealus) 
ar juslinis (realus) — vyrauja, arba kuris iš trijų dieviš- 
kųjų veiksmų (valia, vaizdinys ar jausmas) tiksliausiai 
juos apibrėžia" (3, 125). Visa tai, kas yra dviejose pir- 
mosiose srityse (substancinėje, arba dvasinėje, ir intelek- 
tualinėje), yra tiesiogiai apibrėžta dieviškojo prado dvie- 
jų pirmųjų jo būties formų (valios ir vaizduotės) atžvil- 
giu. „Tačiau,— aiškina Solovjovas, — jeigu apskritai die- 

viškojo pasaulio tikrumą sudaro vienybės sąveika su, vie- 
" niu ir viskuo, tai yra paties dieviškojo prado ir jame 
glūdinčių esybių daugio sąveika, tai šiose dviejose pir- 
mose srityse dieviškasis pasaulis negali būti visiškai tik- 
ras, nes čia tikros sąveikos nėra. Mat esybės, kaip gry- 
nos dvasios ir gryni protai, būdamos betarpiškai vienin- 
gos su Dievybe, neturi atskiros, arba savyje sukauptos, 
būties ir pačios savaime negali vidujai veikti dieviškąjį 
pradą" (3, 126). 

Remdamasis šiomis prielaidomis, Solovjovas stengiasi 
pagrįsti dieviškojo kūrimo aktą ir mėgina jį pavaizduoti 
konkrečiai. „Dieviškoji esybė, — sako jis — negali tėnkin- 
tis amžina idealių esmių kontempliacija (kontempliuoti 
jas ir būti jų kontempliuojama). Jai nepakanka turėti jas 
kaip savo objektą, savo idėją ir būti joms tik idėja. Ta- 
čiau būdama „laisva nuo pavydo“, tai yra nuo išskirti- 
numo, ji trokšta realaus jų gyvenimo, kitaip tariant, at- 
- palaiduoja savo valią nuo tos besąlygiškos substancinės 
vienybės, kuri apibrėžia pirmąją dieviškosios būties sri- 
tį, nukreipia šią valią į idealių objektų daugį, kontemp- 
liuojamą antrojoje srityje, ir sustoja ties kiekvienu iš jų 
atskirai, susilieja su jais savo valios aktu ir šitaip įtvirtina 
jų savarankišką objekto būtį, kuri gali veikti dieviškąjį 
pradą. Šis realus veiksmas suponuoja trečiąją dieviško- 
sios būties sritį: Šis dieviškosios valios aktas (ar šie ak- 
tai), susisiejantis su idealiais objektais arba dieviškojo 
proto apraiškomis ir šitaip suteikiantis jiems realią būtį, 
ir yra, tiesą sakant, dieviškosios kūrybos aktas“ -(3, 127). 
„Dievybė,— aiškina toliau Solovjovas,— kaip vidujai vi- 
savienė arba visuotinai gera, visiškai patvirtina visa 
kita, tai yra savo valią, kaip neribotą būties galią (ro 
aneigov), įneša į visa kita, nesulaikydama savyje kaip 
vienybėje, bet realizuodama arba objektyvuodama ją sau 
kaip visavienę“ (3, 127). 

Ideali esmė, gavusi savarankišką būtį dieviškosios va- 
lios aktu, neišvengiamai pakeičia šios valios veikseną 
remdamasi savo. pačios atskiromis ypatybėmis arba savo 
idėja. „Atskira idėja, su kuria siejasi dieviškosios valios 
aktas, suteikdama * šiam aktui savo savybes, išskiria jį iš 

absoliučios betarpiškos vienybės, kurią ji sudarė sykiu 
su dieviškąja valia, laimi jį sau ir jame įgyja gaivinan- 
čią „tikrovės jėgą, duodančią jai galimybę būti ir pačiai 
veikti kaip asmeniui arba savarankiškam subjektui. Taigi 
dabar jau atsiranda ne tik idealios esybės, kurių gyveni- 
mą sudaro vien Dievybės kontempliavimas, bet ir gyvos 
esybės, kurios, būdamos realios, pačios galinčios veikti 
dieviškąjį pradą. Tokios esybės vadinamos sielomis“ (3, 
128). į ; " 

Trečiosios dieviškojo pasaulio srities, t. y. sielų srities, 
vienybę sudaro štai kas:. „Dieviškojo prado vienybė, sub- 
stanciškai telpanti pirmojoje būties srityje ir idealiai be- 
sireiškianti antrojoje, gali būti realiai įgyvendinta tiktai 
trečiojoje srityje. Visose trijose srityse išskiriame aktyvų 
dieviškąjį vienybės pradą, arba Logą, kaip tiesioginį Die- 
vybės apsireiškimą, ir tą „daugį“, arba „viską“, kurį šis 
„vienio“ veikimas vienija, sutelkia savyje ir realizuoja. 
Bet pirmojoje srityje šis „viskas“ pats savaime egzistuoja 
tik potencialiai, antrojoje — tik idealiai ir tiktai trečiojo- 
je jis įgauna savo paties realią būtį. Todėl ir šios srities 
vienybė, sukuriama dieviškojo Logo, pirmiausia reiškiasi 
kaip reali, savarankiška esybė, galinti pati veikti dieviš- 
kajį pradą. Tiktai čia dieviškojo veiksmo objektas išties 
tampa aktualių subjektu, o pats veiksmas tampa „sąvei- 
ka". Ši antroji kuriamoji vienybė, iškylanti prieš pirminę 

* dieviškojo Logo vienybę, kaip žinome, yra pasaulio sie- 
la, arba ideali žmonija (Sofija), kurioje glūdi visos atski- 
IOs gyvos esybės arba sielos arba kuri jas sieja“ (3, 
129). 

Čia susiduriame su nauju apibrėžimu pasaulio sielos, 
kurią Solovjovas vadina „idealia žmonija". Šiuo atžvilgiu 
ją aptarsime kitame skyriuje. Kol kas pasitenkinsime pa- 
teikdami kelias šio naujojo apibrėžimo logines išdavas. 
„Ji (pasaulio siela), — sako Solovjovas,— užima tarpinę 
vietą tarp gyvų esybių, sudarančių realų jos gyvenimo 
turinį, daugybės ir besąlygiškos Dievybės vienybės, suda- 
rančios idealų šio gyvenimo pradą ir normą. Būdama 
visų kūrinių gyvybinis centras arba siela ir kartu reali 
Dievybės forma, ji yra tikrasis dieviškosios veiklos sub- 

" jektas; sudarydama dieviškąją vienybę ir kartu. apimda- 


226 


ma visą gyvų sielų daugį, visavienė žmonija, arba pa- 
saulio siela, yra dvilypė esybė: turėdama savyje ir die- 
viškąjį pradą, ir sukurtąją būtį, ji negali būti apibrėžia- 
ma tiktai vieno ar kito šių narių ir todėl yra laisva; jai 
būdingas dieviškasis pradas išlaisvina ją nuo jos sukur- 
tosios prigimties, o ši daro ją laisvą Dievybės atžvilgiu" 
(3, 129). r 
„ Taip apibūdinamas tarpininko tarp Dievybės ir kūri- 
nijos vaidmuo, tenkantis pasaulio sielai. „Pasaulio siela 
vienija visus pasaulio pradus tik tiek, kiek ji pati pa- 
klūsta savyje puoselėjamam dieviškajam pradui, kiek šis 
dieviškasis pradas yra vienintelis jos gyvybinės valios 
objektas ir jos besąlygiškas būties centras; mat tiktai tiek, 
kiek ji pati yra persunkta dieviškosios visa ko vienybės, 
ji gali perduoti ją ir visai kūrinijai, vienydama ir valdy- 
dama visą esybių daugį su jai būdinga Dievybės jėga. 
Kiek ji yra Dievybės valdoma, tiek ji valdo viską, nes 
Dievybėje viskas yra vieninga, o įtvirtindama save visa 
ko vienybėje, ji kartu yra laisva nuo visko atskirai, t. y. 
laisva teigiama prasme, kitaip tariant, kaip viską turinti" 
(3, 130). . . 
Pasaulio sieloje iš pradžių telpa viskas. Joje beribė 
būties galia (10 axewgov) yra tenkinama, tačiau nevisiš- 
kai, todėl ir negalutinai. „Valdydama viską, pasaulio sie-'* 
la gali norėti valdyti kitaip, negu ji dabar valdo, tai 
yra gali norėti valdyti viską pati kaip Dievas, gali 
siekti, kad prie būties pilnatvės, kuri jai priklauso, pri- 
sidėtų ir absoliutus jos savarankiškumas valdant 
šiai pilnatvei —.o tai jai nepriklauso. Todėl siela gali at- 
skirti reliatyvųjį savo gyvenimo: centrą „nuo absoliutaus 
dieviškojo gyvenimo centro, gali teigti save už Dievo 
ribų. Tačiau šitaip siela neišvengiamai praranda savo 
centrinę padėtį, iš visavienio dieviškosios būties centro 
nukrenta į daugialypę kūrinijos periferiją, netekdama sa- 
vo laisvės ir savo valdžios šiai kūrinijai, nes tokią valią 
ji turi ne pati, o tik kaip tarpininkė tarp kūrinijos ir Die- 
vybės, nuo kurios ji dabar nutolsta teigdama pati save. 
Tačiau nukreipdama savo valią į save pačią ir susikaup- 
dama tik savyje, ji atsiskiria nuo visko ir pati pasmerkia 

save būti tik viena iš daugelio. O kai pasaulio siela, nu- 
stoja viską siejusi, viskas praranda bendrąjį ryšį ir pa- . 
saulio tvarkos vienybė suyra į daugelį atskirų elementų, 
o pasaulio organizmas virsta mechaniniu atomų visetu“ 
(3, 131). Nagrinėdami egoistinę mūsų būtį, „Kurios šaknys -. 
yra blogis, o vaisius — kančia“ (3, 131), turime, sekdami 
Solovjovu, post factum konstatuoti, kad pasaulio 
- siela yra atsiskyrusi nuo dieviškosios vienybės, nes „„blo- 
" gis, neturintis fizinio prado, privalo turėti metafizinį 
" pradą" (3, 124). „Visa kūrinija — sako Solovjovas,— pa- 
smerkiama tuštybei ir gedimui ne laisva valia, bet ją 
pasmerkusiosios pasaulio sielos, kaip vieningo laisvo 
-gamtos gyvenimo prado, valia“ (3, 131). 

. Dabar galime klausti, kas yra mūsų prigimtinis pa- 
saulis. „Tai pasaulis — sako Solovjovas,— kuris, pasak 
Apaštalo, visas yra paniręs į blogį, nėra naujas pasau- 
lis, kuris besąlygiškai skiriasi nuo dieviškojo pasaulio ir 
sudarytas iš savitų esminių elementų, tai yra tiktai ne- 
normali nauja tarpusavio sąveika tų pačių pra- 
dų, kurie sudaro ir dieviškojo pasaulio būtį. Nederama 
gamtos pasaulio tikrovė -yra suskaidyta ir priešiška vie- 
nos kitai padėtis tų pačių esybių, kurios, būdamos nor- 
maliame santykyje, tai yra išsaugodamos vidinę savo | 

- vienybę ir santarvę, įeina į dieviškojo pasaulio sąrangą. 
"Juk jei Dievas, kaip absoliutas, apima -visa tai, kas yra, 
arba visas esybes, tai negali būti tokių esybių, kurių bū- 
ties pagrindas glūdėtų už Dievo arba substancialiai būtų 
už dieviškojo pasaulio; todėl gamta, būdama priešinga 
Dievybei, gali būti tiktai kita padėtis arba .iranspozi- 
cija tam tikrų esminių pradų, esančių substanciškai die- 
viškajame pasaulyje, Taigi šiedu pasauliai skiriasi ne sa- 
vo esme, o tik savo padėtimi: vienas jų yra visų esybių 
vienybė arba tokia esybių padėtis, kai kiekviena jų ran- 
da save visose, o visos — kiekvienoje; kitas pasaulis, prie- 
šingai, yra tokia esybių padėtis, kai kiekviena jų savyje 
arba savo pačios valia teigia save už kitų arba prieš kitas 
esybes (o tai. yra blogis) ir kartu prieš savo valią pa- 
kenčia kitų išorinį realumą (o tai yra kančia)" (3, 122). 

: Čia lengvai prieiname paties Solovjovo pateiktą de- 
dukciją: „Lygiai kaip, esant dieviškajai tvarkai, viskas 

amžinai yra absoliutus organizmas, taip pagal gam- 
tinės būties dėsnį viskas pamažu juo Eajkpa laike" (3, 
133). 

Čia tikimės suvokti, kuriuo atžvilgiu Solovjovas tapa- 
tina dieviškąją Išmintį su pasaulio siela kaip tampančiu 
absoliutu. Tačiau paaiškinimai, kuriuos jis prideda prie 
savo dėstymo, iš naujo sujaukia šį klausimą. Štai ką jis 
sako: „Šio tampančio .organizmo siela, pasaulio siela vi- 
satos evoliucijos pradžioje realiai neturi tos visa vieni-' 
jančios, organizuojančios jėgos, kurią ji turi tik susilie- 
dama su dieviškuoju pradu, kurios ji prisipildo ir kūrią 
perduoda pasauliui. O būdama atskirta nuo šio prado, pati 
savaime ji yra tiktai neapibrėžtas visa ko vienybės sie- 
kimas, neapibrėžta pasyvi visa ko vienybės galimybė 
(potencija)“- (3, 133). Tačiau norėdama vėl suteikti vie- 
nybę išskirtiems prigimtinio pasaulio pradams, pasaulio 
siela turi juos susieti apibrėžta pozityvia lytimi. „Ši 
apibrėžta visa ko vienybės, arba visuotinio organizmo, 
forma glūdi. Dievybėje kaip amžina idėja, o pasaulyje, 
<...> tiksliau sakant, šioje chaotiškoje visa ko būtyje, 
sudarančioje pirmapradį faktą, amžinoji absoliutaus oT- 
ganizmo idėja pamažu turi būti realizuota ir šios reali- 
zacijos siekimas, siekimas įkūnyti dievybę pasaulyje — - 
bendras ir vieningas visų siekimas ir todėl išeinantis už 
kiekvieno ribų -—šis siekimas, sudarantis visą to, kas 
“ egzistuoja, vidinį gyvenimą ir judėjimo pradą, iš tikrųjų 

yra pasaulio siela“ (3, 133). | 

Siekimas suponuoja subjektą. Visuomet iškyla klausi- 
mas, kas iš tikrųjų yra šis subjektas. Štai kelios Solov- 
jovo nuorodos šia tema: 

„Kaip neapibrėžtas siekimas, kuris dar neturi * jokio 
apibrėžto turinio, pasaulio siela, arba Gamta, negali pati 
savaime pasiekti savo tikslo, tai yra visa ko vienybės, 
negali jos sukurti iš savęs pačios“ (3, 133). Taigi pasau- 
lio siela, visa ko vienybės siekimo subjektas, yra gamta.“ 
Solovjovas mano, jog reikia pažymėti, kad „lotyniškas 
žodis natura (turintis gimti) labai raiškiai apibūdina 
pasaulio sielą, nes ji iš tikrųjų dar neegzistuoja kaip rea- 


* Solovjovas čia turi galvoje visatos evoliucijos pradžią. 


lus visa ko vienybės subjektas, — šiuo atžvilgiu ji dar tik 
turi gimti“ (3, 133). - “ : 

Solovjovas įsivaizduoja pasaulio sielos, arba gamtos, 
transtormavimąsi į visa ko vienybę kaip amžinos dieviš- 
kosios idėjos įsikūnijimą pasaulyje per dieviškojo Logo 
sąjungą su pasaulio siela. „Dieviškosios idėjos įsikūniji- 
mą pasaulyje — sako Solovjovas—o0 tai yra visos visa- 
tos judėjimo tikslas, — lemia dieviškojo prado susiliejimas 
su pasaulio siela; pirmasis yra veiklus, visa lemiantis, 
formuojantis arba apvaisinantis pradas, kuriame pasaulio 
siela pasireiškia kaip pasyvi jėga, priimanti idealųjį pra- 
dą ir suteikianti jam materiją tam, kad jis galėtų vys- 
tytis" (3, 135). Šio įsikūnijimo išdava turi suteikti jam 
apvalkalą tam, kad jis galėtų reikštis „visuotinio orga- 
nizmo, kaip įkūnytos dieviškosios idėjos (Sofijos), atsira- 
dimas“ (3, 135). : 

Galiausiai susidarome tokį vaizdą. Pasaulio siela iš 
pradžių yra dvilypė, apima ir dieviškąjį pradą, ir sukur- 
tąją būti. Taigi ji atsipalaiduoja nuo dieviškosios vie- 
nybės ir susiskaido pati: dieviškasis pradas ir sukurtasis 
pradas atsiskiria vienas nuo kito, ir visas pasaulis pa- 
virsta susiskaldžiusių atomų chaosu. Tolesnė pasaulio 
evoliucija siekia sugrąžinti pradinę dieviškosios idėjos 
ir pasaulio vienybę veikiant Logui tai, kas yra bendra 
visam pasauliui, gamtai. Tai ikūnyta dieviškoji idėja yra 
ta pati Išmintis, kurią Solovjovas iš pradžių vadino pa- 
saulio siela. Bet jei ji, būdama dvilypė esybė, skyla per- 
„pus, aišku, kad nė vienos jos sudėtinių dalių negalima 
vadinti pasaulio siela nepažeidžiant logikos tapatybės 
dėsnio. i 

Be to, šis pasaulio sielos dvilypumas pats savaime yra 
prieštaringas. Pasaulio siela, pasak Solovjovo; yra vie- 
nybė viso to, kas sukurta. Tačiau pats Solovjovas griež- 
tai skiria šią vienybę ir tai, kas sudaro jos turinį. Vie- 
nybė, būdama lytis, yra visiškai nedali ir tuo skiriasi nuo 
savo turinio — materijos. Todėl negalime sutikti, kad 
žmogaus siela yra dali, nors jo kūnas, be jokios abejo- 
nės, yra dalus. Pasaulio siela, kaip reali pasaulio vienybė, 
turėtų būti visiškai nedali — tai išplaukia iš pačios jos 
sąvokos. 

Taigi logikos prieštaravimai, atsirandą Solovjovo sam- 
pratoje, kurią mėginome išdėstyti dėl to, kad jis sutapa- 
tina pasaulio sielą ir Išmintį, pasirodo visai neįveikiami. 

Matyt, pats Solovjovas suvokė šiuos prieštaravimus, 
nes jis mėgino šiek tiek pakeisti savo pasaulio sielos-- 
koncepciją. Pažvelkime į vieną šių mėginimų veikale, pa- 
rašytame prancūziškai ir pavadintame „Rusija ir Visuo- 
tinė Bažnyčia“. Trečiojė dalyje Solovjovas dėsto metafi- 
zines nagrinėjamo klausimo prielaidas ir kalba apie pa- 
saulio sielą. Čia jis mėgina pakeisti pirmiausia pasaulio 
sielos ir.Išminties santykius. Solovjovas atskiria Išminties 
ir pasaulio sielos sąvokas, kurias neišvengiamai turi ati- 
tikti du skirtingi subjektai. Todėl Išmintis išlaisvinama 
iš sukurtojo prado, o pasaulio siela — iš dieviškojo pra- 

. do. o 

Dabar Išmintį Solovjovas laiko vien „objektyvia esme 
arba absoliučia Dievo substancija“. „Ji yra viena, — sako 
jis — bet negalėdama būti viena iš daugelio, t. y. atskiru 
objektu, ji yra visuotinė visa ko substancija vie- 
nybėje. Turėdamas ją, Dievas joje turi viską; tai pil- 
natvė arba absoliuti esybės visybė, pirmesnė ir svarbesnė 
už kiekvieną dalinę būtį. Ši visuotinė substancija, ši 
absoliuti visa ko vienybė yra esminė „Bišyo Išmintis 
(Khocmak, Xopia)" (9, 223). 

“Kartu su Išminties samprata Solovjovas pakeitė ir sa- 
Aro požiūrį į pasaulio atsiradimą. „„Absoliučios substanci- 
jos amžinoji aktuali būsena (Dievuje) yra būti viskuo 

"vienybėje, o jos potenciali būsena (už Dievo ribų) — vis- 
kuo dalyje. Tai neapibrėžtas ir anarchiškas daugis, chao- 
sas, arba graikų To aneugov“, vokiečių die schlechie 
Unendlichkeit *?, Biblijos tohou.— vabohou VU, Ši dieviš- 
kosios Esybės priešybė yra nuo amžių pašalinta, redu- 
kuota į grynos galimybės būseną, pačiu dieviškosios bū- 
ties faktu, pačiu jos pirmuoju veiksmu“ (9, 225). „Tačiau |. 
Dievas myli chaosą jo nebūtyje ir nenori, kad jis eg- 
zistuotų, nes Jam pavyks sugrąžinti į vienybę maištingąją 
būtį. Jam pavyks pripildyti begalinę „tuštumą savo gau- 
sios. gyvybės. Taigi Dievas suteikia chaosui laisvę. Jis at- 
sisako veikti prieš jį savo visagalybė kaip pirmasis die- 


231 


„viškosios Esybės veiksmas, kaip Tėvo pradas, AP iš- 
vesdamas pasaulį iš jo „nebūties“ (9, 231). 
Vis dėlto prigimtinio ir dieviškojo pasaulio žaatykius 
" Solovjovas įsivaizduoja lygiai tokius pat kaip ir anksčiau. 
„Jei nenorime paneigti pačios Dievybės idėjos, negalime 
pripažinti savaime realią ar teigiamąją būtį, esančią už 
Dievo. Tad tai, kas yra už dievybės, gali būti tiktai per- 
kelta arba apversta Dievybė“ (9, 231). 

Taigi sukurtos gyvybės pagrindas“ yra chaosas, nes 
jis yra esminės Išminties priešybė: Tačiau Solovjovas pa- 
starąją padaro taip pat ir pasaulio sielos pagrindu, todėl, 
sykį sukurta, ji praranda dieviškąjį pradą. Pradėdamas- 

nuo abstrakčių erdvės, laiko ir mechaninio priežastingu- 
mo principų nagrinėjimo, Solovjovas pripažįsta pasaulio 
sielos būtį ir nusako jos pobūdį. ,, Nesunku, — aiškina jis — 
"pastebėti, kad šie trys principai ar trys dėsniai parodo tik. 
bendras pastangas siekiant suskaidyti ir išardyti vi- 
satos kūną, panaikinti visus jos vidinius ryšius ir visą jos 
dalių solidarumą. Šis mėginimas ar šis siekimas yra pa- 
' grindas to, kas egzistuoja už dieviškosios prigimties arba- 
"chaoso ribų. Pastangos suponuoja valią, o valia supo- 
nuoja psichinį subjektą arba sielą. Kadangi pasaulis, 
kurį ši siela stengiasi sukurti, yra suskaidyta ir suardyta 
ir vien .tik išoriniu ryšiu besilaikanti visuma, ir kadangi 
šis pasaulis yra dieviškosios visybės priešybė arba iš- 
virkštybė, tai pasaulio siela yra esminės dieviško- 
sios Išminties priešybė -arba antitipas. Pasaulio siela yra “ 
kūrinys, ir tai pirmasis iš visų kūrinių, mūsų sukurtojo 
„pasaulio materia prima!ž ir tikrasis substra- 
tum! <...>. Kaip kūrinys, ji ne amžinai egzistuoja pa- 
„ti savyje, bet nuo amžių egzistuoja Dievuje kaip grynoji 
galia, kaip slėpiningas amžinosios Išminties pagrindas“ 
(9, 234—235). Dabar suprantama, kodėl idealus pasaulio 
sielos tikslas yra „laisvai susisieti su dieviškuoju Žodžiu, 
- sugrąžinti visą kūriniją į tobulą vienybę ir sutapti su 
"amžinąja Išmintimi“ (9, 236). Ji gali tai padaryti, nes 
amžinoji Išmintis „atstovauja ne tik absoliučios esybės 
esmiškai ir aktualiai visa ko vienybei arba Dievo substan- 
cijai, bet ir talpina savyje padidintos ir suskaidytos pa“ 

saulio esybės- vienijančią galią. „Būdama įkūnyta visa ko 
vienybė Dievuje, ji tampa taip pat Dievo ir už dievybės 
ribų esančios būties vienybė“ (9, 241). 

Pagaliau, lyg norėdamas pabrėžti tai, kad pasikeitė jo 
„ pasaulio sielos ir Išminties santykių supratimas, Solovjo- 
vas taip aiškina apie Išmintį: „Ji nėra pasaulio siela; pa- 
saulio siela yra tiktai priemonė, terpė ir substratas, pa- 
dedantis jai realizuotis. Ji. priartėja prie pasaulio sielos 
per Žodžio veikimą ir pamažu vis geriau bei saEau pra- 
deda sutapti su savimi pačia" (9, 242). 

Šios citatos yra įdomios tuo, kad Solūriojas Čia teigia 
pasaulio sielos sutapatinimo su dieviškąja Išmintimi bū- 
tinumą. Bet kaip gali sutapti dvi metafizinės esybės? Tad 
neturime pernelyg stebėtis matydami; kad gyvenimo pa- 
baigoje Solovjovas vėl tapatina pasaulio sielą su dieviš- 
kąja Išmintimi. Jis pastarąją vadina Didžiąja Esybe, ka- 
rališkąja ir moteriškąja, ir apibūdina ją kaip tikriausią, 
"gryniausią ir išbaigčiausią žmoniją, kaip aukščiausią for- 
mą, kuri aprėpia viską, gyvą gamtos ir višatos sielą, am- 
žinai susietą ir susisiejančią laike su Dievybe, taip pat 
susiejančią su Dievybe visa tai, kas egzistuoja (8, 260). 

Taigi Solovjovas iš pradžių tapatina dieviškąją Išmintį 
su pasaulio siela, kad paskui jas SESI o vėliau jas 
skiria, kad vėlgi sutapatintų. 

Ši painiava atsirado todėl. kad Sėlovjovas iš pradžių 
negalėjo pasipriešinti pagundai suplakti savo idėjas su 
konkrečiais paveikslais arba vaizdiniais, o paskui jais 
pakeisti idėjas. Solovjovas kelia tris pagrindines idėjas 
„Mus dominančiu klausimu: ' 

1. Dieviškasis idealiųjų esmių, arba pirmavaizdžių, pa- 
saulis:savo turiniu negali būti skurdesnis už mūsų pri- 
gimtinį pasaulį. 

„2. Mūsų prigimtinis Sea negali būti nepriklauso- 
mas nuo S EEEEOIS pasaulio ne LS savo esme, bet ir savo 
būtimi. 

3. Dieviškojo pasaulio substancinę visa ko vienybę 
atitinka prigimtinio pasaulio potenciali visa ko vienybė. 

„ Šias tris idėjas vėl aptinkame Solovjovo dviejų abso- 
liutų koncepcijoje, kurioje visa tiesa turi aprėpti esančio ' 

absoliuto ir tampančio absoliuto būtį (2, 306). Absoliučios 
esybės objektyvi esmė yra aktuali visa ko vienybė. Tam- 
pantis absoliutas yra potencialiai visavienis. Pasiduoda- 
mas savo poetiniam polinkiui, Solovjovas suasmenina pir- * 
mąją vienybę dieviškosios Išminties pavidalu, o antrąją — 
pasaulio sielos pavidalu ir mėgina konkrečiai įsivaizduoti 
jų sąveika. Rezultatas. yra toks, kokio galima tikėtis. Ta- 
patindamas Išmintį su pasaulio siela, Solovjovas puola į 
panteizmą, o skirdamas jas, jis negali išvengti radikalaus 
absoliuto dualizmo. Iš tikrųjų, ką reiškia šis Solovjovo 
teiginys: „Antdieviška negali būti kas kita, kaip tik 
transponuota arba apversta dieviška“ (9, 231), 
jei ne panteistinį mūsų pasaulio atvaizdavimą?“ Antra 
vertus, ar Solovjovo pasaulio kūrimo aprašyme neap- 
tinkame. dualistinio jo atvaizdavimo: „Dievas suteikia 
laisvę chaosui. Jis atsisako veikti prieš jį <...> ir ši- 
taip padeda pasauliui išeiti iš savo nebūties“ (9, 231)? 

Taip grimzdamas į konkrečių vaizdinių tankmę, Solov- 
jovas dažnai pameta iš akių pagrindines savo idėjas, 
vaizdinių gausa apsunkina uždavinį, kurį kelia jo minties 
raida. Konkretaus vaizdinio, supainiojančio grynai inte- 
lektualinę koncepciją, netinkamumą gerai išryškina pa- 
tarlė: „Medžiai kliudo matyti mišką". Gaila, kad Solov- 
jovas taip dažnai užmiršdavo savo paties formulės tiesą: 
„Vaizduotės nepakankamumas nėra joks įrodymas prieš 
racionalios idėjos, kurią aiškiai ir Tyškiai atpažįsta gry- 
nasis protas, teisingumą" (9, 221). Šios formulės ir visa, 
kas joje yra teisinga, negalima užmiršti EE Sso- 
lovj ovo pasaulio sielos sampratą.: 

Solovjovas gyvai nujautė esant mūsų Piisimikais pa- 
saulio vienybę, taip pat šio prigimtinio pasaulio ir dieviš- 
kojo pasaulio esmišką vienybę. Aišku, kad, aptardamas 
pasaulio sielą, jis siekė realizuoti šią vienybę. Tačiau šios 
dvilypės vienybės problema visuomet gyva, ir kol kas 
neturime teisės ją atmesti neišnagrinėję pagrindinių idė- 
jų, kuriomis Solovjovas grindė savo sistemą. 

Jei pasaulio sielą suvokiame kaip visa tai, kas egzis- 
tuoja, kaip dvilypės vienybės problemos nežinomąjį, iš 
šio dėstymo galima padaryti tokias išvadas: 

1. Savo objektyvia esme pasaulio siela nėra amžinoji 
Išmintis, bet ji nėra ir tai, kas galėtų būti jai priešprie- 
šinama arba nuo jos nepriklausoma. 

2. Teigiamoji vienybė, kuri sudaro aktualų dieviško- 
sios Išminties turinį, kartu yra potencialus arba idealus 
pasaulio sielos turinys. 

3. Šiuo atžvilgiu pasaulio siela, kuri nėra dieviškoji 
Išmintis, atvaizduoja, pasak antrojo pagrindinio Solov- 
jovo apibrėžimo, antrąjį absoliutą, t. y. tampantį abso- 
liutą. 

Kaip žinome, Šaššiio sielą kaip tampantis absoliutas, 
turi du predikatus: pirma, ji yra idealioji žmonija, antra, 
ji yra gamta. Dviejuose kituose skyriuose Ka 

. pasaulio sielą šiais dviem požiūriais. 


* 


I. PASAULIO SIELA IR ŽMOGUS 


1. Žmogus kaip tampantis absoliutas 


Dėstydami Solovjovo pasaulio sielos teoriją, pasirin- 
kome metodą, kuris mums atrodo tinkamiausias — eiti 
nuo bendrybės prie atskirybės. Aptarę pasaulio sielos 
santykius su absoliutų, dabar einame prie jos santykių 
su žmogumi. Iš tiesų, pasak Solovjovo, žmogus, kuris, 
kaip reiškinys, tėra tik gamtos dalis, tačiau kaip ideali 

„esmė, jis yra bendresnis ir ankstesnis už pačią gamtą. 

Žinome, kad Solovjovas siūlė išvesti sąlygojamą iš 
besąlygiško, santykinį iš absoliutaus. Tačiau „šis išve- 
dimas,— sako jis— būtų neįmanomas dalykas, jei tarp 
dviejų priešingų terminų, kurių vienas turi būti išvestas 
iš kito, tai yra iš savo paties priešybės, nebūtų to, kas 
juos sieja, kas vienodai priklauso ir vienam, ir kitam, ir 
vienai, ir kitai -sričiai, ir todėl yra jų jungiamoji gran- 
dis. Ši tarpinė grandis tarp dieviškojo ir gamtinio pasau- 
lio yra žmogus“ (3, 110—111). „Žmogus,— tęsia Solov- 
jovas,— suderina savyje visas galimas priešybes, kurios 
visos yra viena didžiulė priešybė tarp besąlygiško ir są- 
lygojamo, tarp absoliučios bei amžinos esmės ir nyksta- 
mo reiškinio arba regimybės. Žmogus yra dievybė ir ne- 
būtis. 

Kaip tai suprasti? . 

Jei, pasak teigiamosios visa ko vienybės sampratos, 
„atskirybė būtinai tampa viskuo“ (2, 301), tai, kalbant 
apie žmogų, santykinės būties esminė atskirybė tampa 
sąmoningų siekimu. Tai lemia santykis tarp žmogaus ir 
antrojo absoliuto, tampančio absoliuto santykiu, kuris 
yra. 

„Atskirybė arba daugis ne viskas (materija, gamta), 
kas negali egzistuoti nei savaime, nei pačiame Dievuje, 
būtinai egzistuoja toje esybėje, kuri yra susijusi su die- 
vybe <...> ir kuri sykiu yra. ir absoliuti, ir santykinė. 
Joje susitinka daugis ir vienis, atskirybė ir visybė; - bet 
kadangi šie priešingi apibrėžimai negali joje sutapti vie- 
nu ir tuo pačiu atžvilgiu, tai jeigu atskirybė ir netikrybė 
yra realios (o jos privalo būti realios per ją, .-nes 
negali būti realios pačios savaime), tai jos priešybė, vi- 
sybės vienybė gali joje egzistuoti tiktai kaip pamažu 
realizuojama idealybė. Ši esybė, turinti realų daugį 
arba materiją kaip savo prigimtį, turi savyje, savo są- 
monėje, dieviškąjį pradą kaip idėją. Šios esybės, kuri yra “ 
savo substancinėje būtyje ir dieviškojo akto vienybėje, 
kur viskas besąlygiškai viena, taigi šios esybės santykinę 
būtį sudaro du pradai: dieviškoji idėja, besireiškianti pro- 
to savimonėje (būtyje sau), visybės vienybės pavidalu, ir 
materialus pradas — gamtinės būties juntamasis daugis“ 
(2, 301—302). Taigi ši dvilypė esybė — tampantis absoliu- 
tas, arba pasaulio siela — „pirmiausia įgyja vidinį realu- 
mą žmoguje, atranda save ir suvokia pati save.. Ne žmo- 
giškajame, grynai gamtiniame pasaulyje absoliutus 
dieviškasis pasaulio sielos pradas — visa ko vienybė — eg- 
zistuoja tik kaip galia, kaip aklas ir nesąmoningas sieki- 
mas; žmoguje šis elementas įgyja nuolatos realizuojamą 
idealią tikrovę" (2, 303). ,Žmoguje visa ko vienybė įgyja 
veiksmingą, tačiau tik idealią formą sąmonėje. Žmogaus | 
pavidale kiekviena esybė idealiai yra viskas, nes žmo- 
gus viską gali aprėpti savo sąmone, kadangi visur kur jis 
mato veiksmingą, teigiamąją, nors ir idealią, būtį kaip 
visos jos veiklos normą. Čia pasaulio sielos santykinė bū- 
tis realizuojasi abiem savo pradais, t. y. pasaulio siela 
atranda pati save. Taigi toji visa ko vienybė, amžinai 
"egzistuojanti dieviškajame prade, kuriame kiekviena esy- 
bė .iš esmės yra viskas, ši visa ko vienybė, kuri gam- 
tinėje būtyje pranyksta ir pereina į gryną galios būklę, 
kurioje kiekvienas daiktas yra ne viskas, idealiai atsi- 
stato žmonijoje, kurioje kiekvienas idealiai yra viskas ir 
realiai tampa viskuo" (2, 303). 

Todėl atsiranda esminis skirtumas tarp žmogaus ir vi- 

sų kitų prigimtinių esybių. „Gamtoje kiekviena esybė, 
„realiai būdama ne viskas, kartu yra ribota, sąlygota ir lai- 
kina, ji besąlygiška ir amžina tiktai absoliučiame prade, 
t. y. Dievuje, kuriame kiekvienas daiktas: iš esmės yra 
viskas. Tuo tarpų žmogus, kuris yra viskas ne tik Die- 
vuje, bet ir sau savo sąmonėje arba idealioje būtyje, yra 
besalygiškas-ir amžinas ne tiktai Dievuje, bet ir savyje, 
savo individualioje sąmonėje: ne vien tik kaip esybė, 
bet kaip sąmoninga esybė savo idealioje vidinėje būtyje, 
kurios forma, a š, yra iš esmės besąlygiška ir amžina, kaip 
„teigiamoji bet kokio realaus turinio galia, nieko neatme- 
tanti, ir todėl niekas negali jos apriboti. Kiekviena btū- 
tis yra kintama, sąlyginė, laikina, bet „aš esu“ išreiškia 
ne būtį, o esybę"“ (2, 303—304). 

„Kiekvienas „aš“ savo idėja yra kažkas besąlygiškai 
atskira ir ypatinga, tai yra išreiškia besąlygišką, tik jam 
būdingą savybę, yra tam tikra besąlygiška idėja“ (2, 
304). Padedamas šios idėjos, kuri jam priklauso, kiek- 
vienas žmogiškasis „aš“ ne tik egzistuoja besąlygiškai, 
bet egzistuoja kaip šis <...> Tasai „šis“ priklauso žmo- 
giškajam „aš“ ne tiktai Dievuje — pirmapradėje visa ko 
vienybėje, — bet ir jame pačiame išlaisvindamas jį Die- 
vo atžvilgiu: jis pats suvokia savo idėją ir ją realizuoja" 
(2, 305). Šiuo požiūriu žmogus, kaip nepriklausomas sub- 
jektas, yra absoliučiai laisvas ne tiktai Dievuje, bet ir 
prieš Dievą prigimties srityje, išskirtinėje sąmonėje, tai 
yra savo santykinėje būtyje. 

„Taigi,— prieina išvadą Solovjovas,— mes turime skir- 
ti žmogiškojoje būtybėje tris svarbiausius pradus, kurių 
kiekvienas atskleidžia tą dvilypumą, būdingą „antrajam 
absoliutui“, arba pasaulio sielai. <...> Taigi pirmiausia 
žmogus yra esybė, tai yra besąlygiškas visų savo veiks 
mų ir būsenų subjektas. Jis yra: bet jam neužtenka 
vien tiktai būti: antra, jis yra kažkas, turi tam tikrą 


* Štai kaip Solovjovas aiškina skirtumą tarp sąvokos ir idėjos: 
„Sąvoka visuomet išreiškia tiktai požymius, būdingus daugeliui objektų 
(arba tokių požymių junginį), o idėja yra vienos (metafizinės) esybės 
pagrindinė savybė“ (2, 304]. 


238 


besąlygišką ypatybę arba savybę, skiriančią jį ne tik- 
tai kaip subjektą nuo jo būsenų arba predikatų, bet 
skiriančią šį subjektą nuo visų kitų subjektų. Tai jo“ 
idėja, ir kadangi jis savo normalioje būsenoje yra viskas, 
jo idėja būtinai yra susijusi su visomis kitomis, pasireiš- 
kia kaip visybės vienybė, kitaip tariant, jo idėją teigia- | 
mai papildo visos kitos, ji pasirodo kaip absoliutaus tu- 
Tinio forma. Bet ta pati idėja, kaip kažkas, leidžia jam 
teigti save nepriklausomai nuo visa ko, kaip ne: viską, 
ir tuomet jo ypatinga savybė daro jį visiškai neprieinamą 
visiems kitiems, daro jį visų kitų riba. O kadangi kiek- 
viena esybė turi savo idėją arba savo ypatybę, tai šiuo 
požiūriu visi vienodai yra riba visiems, visi vienas kitam 
absoliučiai neprieinami, ir šitaip abipusiai visų santykiai, 
užuot formavę aukštesnę vidinę teigiamąją vienybę, pa- 
sireiškia kaip išorinė neigiamoji lygybė, ir kiekvie- 
nos esybės idėja, kuri nustato santykius su visa kuo, už- 
uot buvusi tam tikra absoliučios tikrovės forma, virsta 
abejinga kiekvieno galimo turinio forma, tai yra abstrak- 
čiu protu arba galimybe priartinti prie savęs kiekvieną 
turinį. Taigi šis turinys, tai yra empirinė žmogaus tikro- 
vė, sudaranti trečiąjį, materialinį, arba gamtinį, jo būties 
pradą, čia pasireiškia kaip atsitiktinybė, daugis ar atski- 
rybė, kuri tik pamažu gali tapti vienybe ir visybe, ko- 
kia ji iš tikrųjų tampa tik tuomet, kai žmogus iš savo 
nenormalios (neabsoliučios) būsenos sugrįžta prie visybės 
vienybės, tapdamas absoliutus per save patį, tai yra lais- 
vas ir sąmoningas“ (2, 305—306). Štai kodėl „žmogaus 
aš potencialiai yra absoliutas, o realiai — niekas" (3, 24). 
Tačiau aišku, kad žmogiškasis „aš“ negalėtų būti poten- 
Cialiai absoliutus, įei nebūtų galima esminė visos žmonijos 
vienybė. Solovjovui tai ypač rūpėjo. 


2. Substancinė žmonijos vienybė 


Štai kaip Solovjovas pateikia klausima: „Kalbant apie 
žmoniją kaip apie vieningą esybę arba organizmą, pa- 
prastai turima galvoje metafora arba tiesiog abstrakcija: 
tikros vienatinės esybės arba individo reikšmė priskiria- 

ma tik atskirai kiekvienam žmogui. Bet visiškai be pa- 
grindo. Iš tikrųjų kiekviena esybė ir kiekvienas orga- 
nizmas būtinai yra sutelktinio pobūdžio, ir skiriasi tik 
laipsnis, o besąlygiškai paprasto organizmo, aišku, negali 
būti. Kiekviena individuali esybė, pavyzdžiui, koks nors 
. Žmogus, yra sudaryta iš daugelio organinių elementų, 
tam tikru mastu savarankiškų, -ir jei šie elementai turėtų 
sąmonę (o jie ją, be abejo, tam tikru mastu turi), tai vi- 
sas žmogus, kurį jie sudaro, būtų jiems tik abstrakcija. 
Kiekvieną nervų ląstelę, kiekvieną kraujo kūnelį, be abe-- 
jo, galima laikyti tikru savarankišku individu, o visas 
žmogus arba yra jam visai nepažįstamas, arba pasireiškia 
- jam kaip jam svetimų elementų visuma, kaip kolektyvi- 
nis, tai yra metaforinis, vienetas; suprantama, jog ji yra 
teisi sau, kaip ir žmogus teisus pats sau, jei jis laiko 
žmoniją tiktai atskirų žmonių santalka, 0 jos vienybę — 
tiktai tuščia abstrakcija, atotrauka. Bet jei vertinsime ob- 
jektyviai, turėsime pripažinti kad kaip žmogaus orga- 
nizmo kolektyviškumas išties nekliudo žmogui būti in- 
dividu, lygiai taip ir visos žmonijos kolektyviškumas 
taip pat nekliudo jai būti individualia esybe“ (1, 1232). 
Kad galėtų lengviau pripažinti šį būdą suvokti žmo-' 
niją ir atremti priekaištus, kuriuos iškelia įprastinė nuo- 
monė, Solovjovas taiko ir analitinį, ir sintetinį sampro- 
tavimo metodus. Pavyzdžiui, teologija, sako jis, moko, 
kad žmogus atsirado žemėje kaip paskutinis organinio iš- 
sivystymo laipsnis tam tikroje epochoje, apibrėžtoje lai- 
„ko. Tai visai nekliudo manyti, kad žmogų kaip empirinį 
reiškinį atitinka žmogus kaip subsistuojanti idėja. Žino- 
ma, tiems, kurie žiūri į. žmogų tik kaip į vieną ar kitą 
žmogiškąjį individą, esantį tam tikromis vietos ir laiko 
„aplinkybėmis, kaip fizinį ir materialų organizmą, visa 
mąstanti esybė yra ne kas kita kaip atotrauka, o žmoni- 
ja — ne kas kita kaip kolektyvinis vardas. Toks yra, pa- 
vyzdžiui, empirinio realizmo požiūris. Tačiau ar šis rea- 
lizmas teisus įžvelgdamas realią esybę kiekviename atski- . 
rame individualiame žmoguje? Ar nereikia ir pastarąjį 
laikyti tiesiog atotrauka? . 
Iš tikrųjų, empiriniu požiūriu Žosiškasis asmuo visų. 
pirma yra fizinis organizmas. Tačiau kiekvienas fizinis | 

organizmas yra agregatas, sudarytas iš tam tikro kiekio ' 
organinių elementų. Fizinis kūnas susideda iš daugelio 
organų ir audinių, kurie patys yra dar mažesnių elementų, 
vadinamų ląstelėmis, junginys. Eksperimentinė sąmonė 
mums leidžia įžvelgti šių gausių elementų organinėje vie- 
nybėje ryšį ar santykį, tačiau ar tai reiškia, kad mes eks- 
perimentiškai suvokiame jų realią vienybę kaip tikrą 
esybę? | 

Tad jei individualus fizinis žmogus, kolektyvinė bū- 
tybė, turi tam tikrą vienybę, daug tvirčiau galima teigti 
organinį individualų elementą, ląstelę, esant realia vie- 
nybe. Tačiau čia negalima sustoti, nes ląstelė savo ruožtu 
yra tiktai materialių dalelių, vadinamų atomais, fizinis- 
cheminis junginys. Pats atomas materialiu požiūriu ne- 
gali būti absoliučiai nedalus, jis yra tiktai dalijimo riba. 
Trumpai sakant, fiziniame pasaulyje neįmanoma rasti ko- 
kią nors realią vienybę. . 

Tačiau jei per išorinį patyrimą negalime užčiuopti rea- 
lios žmogiškojo asmens vienybės, galbūt ši vienybė mums 
atsiskleidžia per vidinį, arba dvasinį patyrimą? 

Žmogaus dvasinis gyvenimas, nagrinėjamas empirinių 
požiūriu — tai atskirų būsenų seka, minčių, geismų, po- 
jūčių, susijusių tarpusavyje sąmonėje, eilė, kadangi visi 
šie dalykai yra susiję su vienatiniu psichiniu židiniu, kurį 
mes vadiname mūsų „aš“. Tačiau pati ši sąsaja yra toks- 
pat psichinis reiškinys, kaip ir kiti. Žmogaus aš yra tik- 
tai išdava, kurią sudaro ilga psichinių aktų seka. Tai nė- 
ra reali esybė. 

„Kaip fizinis organizmas, — sako Solovjovas,— dėl nuo- 
latinės materijos kaitos negali būti realiai tapatus dviem 
skirtingais laiko momentais, <...> taip ir psichinis žmo- 
gaus gyvenimas —kaip reiškinyje, kiekvienas veiksmas 
yra kas nors nauja: kiekviena mintis, kiekvienas jausmas 
yra naujas reiškinys, susijęs su visu likusiu žmogaus psi- 
chikos turiniu tik asociacijos dėsniais. Šiuo požiūriu mes 
nerandame absoliučios vienybės — realaus vieneto nei iš- 
oriniame fiziniame, nei vidiniame PalEajAGe žmogaus 
organizme“ (3, 114). 

Taigi jei individualus žmogus, kaip reiškinys, fiziniu 
požiūriu yra tiktai elementų grupė, lokalizuota erdvė- 

je, o psichiniu — atskirų būsenų arba įvykių seka, loka- 
lizuota laike, tai šiuo atžvilgiu ne tik žmogus apskritai 
arba žmonija, bet ir atskiras žmogiškasis asmuo yra tiktai 
atotrauka, o ne realus vienetas. (...) Bet jei nėra realių | 
vienetų, tai nėra ir realios visybės; jei nėra realiai api- 
brėžtų dalių, tai nėra ir realios visumos. Galiausiai šio 
požiūrio išdava — nebūtis, bet kokios realybės neigimas 
akivaizdžiai įrodo paties požiūrio AcpakABkKEUDĄ (3, 
115). 

Taigi analizės būdu Solovjovas prieina išvadą, kad be 
realių dalių nėra ir realios visumos. Sintezės būdu jis pa- 
pildo šią išvadą, formuluodamas ją šitaip: „Visuma 
yra pirmesnė už savo dalis, ir jos ją supo- 
nuoja" (8, 233). Solovjovas mėgina parodyti šios tie- 
sos akivaizdumą pavyzdžiais, paimtais iš geometrijos, 
kad paskui ją pritaikytų žmonijos visumai. „Niekas ne- 
neigia elementarių geometrijos elementų — taško, linijos, 
paviršiaus, galiausiai tūrio arba stereometrinio kūno rea- 
lumo. Visi tie dalykai tikrai egzistuoja, visais jais mes 
operuojame ir gyvenime, ir. mokslo srityje. Tačiau kuo gi 
remdamiesi mes laikome realiais šiuos geometrijos ele- 
mentus? Bent kiek galvojant, mąstant darosi akivaizdu, 
kad jie egzistuoja ne atskirai, ne kiekvienas sau (kas 
sau), bet tik nusistovėjus tam tikriems tarpusavio santy- 
kiams, kad įų realumą visiškai išreiškia arba apriboja šis 
santykinumas ir kad jie yra tik mąstymo užfiksuoti pa- 
prasti santykiai, atitraukti nuo sudėtingesnių fak- 
tų" (8, 231). 

Geometrinis taškas apibrėžiamas kaip linijos ziba arba 
vieta, kurioje susitinka dvi susikertančios linijos. Tampa 
aišku, kad taškas negali egzistuoti be linijos. Net neįma- 
noma įsivaizduoti izoliuotai egzistuojantį geometrinį taš-. 
ką, nes erdvėje jis būtų lygus nuliui. Taigi taškai, arba 
erdvės elementai, neegzistuoja patys savaime, bet tik li- 
nijose ir per jas. Beje, pastarosios, būdamos vienmačiai 
elementai, yra tik kaip paviršių — dvimačių elementų — 
ribos. Savo ruožtu paviršiai egzistuoja tik kaip geometri- 
nių kūnų, arba trimačių konstrukcijų, ribos, kurios yra 
fizinių kūnų ribos. Pastarieji yra apriboti, bet ne visiškai 
apibrėžti geometrinių elementų. 

Naivios vaizduotės žmogui gali atrodyti, kad linijas 

sudaro taškai, paviršius — linijos, 0 kūnus — paviršiai. 

.„ Nesunku paaiškinti, kodėl šis požiūris ydingas. Jei geo- - 
metriniai taškai ir galėtų savarankiškai egzistuoti, tai 
tam, kad. galėtų sudaryti tam tikrą liniją, reikia, kad jie 
susigrupuotų ne atsitiktinai, bet tam tikra atitinkama 
"kryptimi. Tačiau tuomet negalima sakyti, kad šią liniją 
sudaro taškai, kadangi jie ją suponuoja. Lygiai taip tam, 
kad linijos galėtų jungtis į paviršius — sutinkant, kad jos 
egzistuoja pačios savaime, — jos turi išsidėstyti pagal tam 
tikrą planą dviejuose matmenyse, o tai jau suponuoja 
duotąjį paviršių, ir taip toliau. 

Niekas nepasikeistų, jei vietoje daugelio elementų su- 
dėties suponuotume pagal įprastinę formulę vieno geo- 
metrinio elemento judėjimą, tai yra jei laikytume liniją 
judančio taško padėčių seriją, o paviršių — linijos judė- 
jimo padariniu ir t. t. Aišku, kad judėdamas taškas gali nu- 
brėžti tam tikrą liniją tiktai tuomet, jei jis juda atitinka- 
ma kryptimi. Kitaip sakant, pati linija taip pat yra idea- 
liai pirmesnė už taško judėjimą. O tam, kad judėdama 
linija nūbrėžtų tam tikrą paviršių, šis judėjimas turi vyk- 
ti šio paviršiaus ribose ir šitaip suponuoti jo pirmesnį bu- 
vimą (8, 232). | i A . 

Vienu žodžiu, nereikia svajoti išvesti aukštesniuosius 
"geometrijos apibrėžimus iš žemesniųjų, nes pastarieji su- 
ponuoja pirmuosius kaip tam tikrą apibrėžiančią terpę. 
Taškai egzistuoja tik linijose, linijos — paviršiuose, pa- 
viršiai — geometriniuose kūnuose, o geometriniai kūnai — 
fiziniuose kūnuose. Solovjovas iš to padaro tokią išvadą: 
„Visuma yra pirmesnė už savo dalis, ir jos ją suponuo- 
ja". 

Solovjovas yra įsitikinęs, kad ši tiesa, akivaizdi ge0- 
metrijoje, yra reikšminga ir sociologijai. ,„Atitikimas— 
sako jis, yra visiškas. Sociologinis taškas — tai individas, 
linija — šeima, paviršius — tauta, trimatė figūra, arba geo- 
metrinis kūnas — rasė, bet visiškai realus fizinis kūnas — 
tiktai žmonija. Negalima neigti sudėtinių dalių realumo, 
nebent joms siejantis su visuma; atskirai paimtos, jos yra 
tiktai atotraukos. Susijęs su visuma, vienas žmogus, tasai 

sociologinis taškas, gali būti daug svarbesnis už daugelį 
šeimų, tautų-ar net rasių. Panašiai yra ir su geometriniu 
„tašku: rutulio centras yra vienatinis taškas, todėl daug 
svarbesnis ne tik už visus kitus šio rutulio taškus, bet 
ir už visas linijas bei paviršius, kuriuos jame galima iš- 
skirti. Bet vis dėlto ir tas centras kaip taškas iš prigim- 
ties egzistuoja.ne pats savaime, o atsiranda susikertanti 
linijoms. Taip ir Sokrato asmuo, sakykime, turintis di- 
džią pasaulinę reikšmę, neišmatuojamai pranokstančią ne 
tik jo šeimos liniją, bet ir visą Atėnų miesto paviršių, 
nebūtų turėjęs jokios realios būties be šios šeimos ir šio 
miesto, kuris savo ruožtu negalėtų egzistuoti savaime ana- 
pus žmonijos“ (8, 233). ' 
„Ne žmoniją, — prieina išvadą Solovjovas,— sudaro as- 
menys, šeimos, tautos, bet atvirkščiai — asmenys, šeimos, 
tautos suponuoja žmoniją. Be abejo, mes matome, kad 
bendroje pasaulinės istorijos eigoje šie vienatiniai ir su- 
telktiniai žmogiškojo gyvenimo elementai vis labiau ir la- 
biau artėja prie kits kito ir tartum susijungia, tačiau pa- 
čia savo esybe jie nėra šio vienijančio judėjimo padarinys, 
kadangi jis suponuoja juos kaip būtiną savo pagrindą, 
kaip savo akstino šaltinį, kaip savo krypties esmę. Jei vi- 
suotinė istorija yra nuoseklus ir sistemingas rinkimas 
atskirų elementų, kurie sudaro aukščiausią visos žmonijos 
realybę, tai ir pati žmonija turėjo prieš tai suskilti į ri- 
botas grupes, neperžengdama, beje, kraštutinės ribos. 
<...> Dalys visuomet suponuoja visumą ir yra jai pa- 
valdžios. 'O jei mums atrodo, jog yra priešingai, tai tik 
dėl istoriškai nulemto mūsų sąvokų ir formulių, negalin- 
čių atvaizduoti tikrosios realybės, nepakankamumo“ (8, 
233—234). k 
A. Comte'as ir jo požiūris į žmoniją kaip į Didžią- 
ją Esybę paskatino Solovjovą sugretinti geometrijos ir 
sociologijos elementus. „Žmonijos idėja, — sako Solovjo- 
vas, — nebūtų nei nauja, nei įdomi, jei Kontas šiuo žodžiu 
vadintų bendrą giminės sąvoką arba realų visetą, "Žmo- 
giškųjų vienetų visumą. „Bet jis kalba ne apie atsają 
sąvoką ir ne apie empirinę santalką, o apie gyvą realią 
būtybę. Turėdamas genijaus drąsą, jis eina toliau ir tel- 
gia, kad žmogus, kaip individas, pats savaime, t. V. paim- 

tas atskirai, yra tiktai atotrauka, kad tikrovėje tokio žmo- 
gaus nebūna ir negali būti. Ir, žinoma, Comte'as yra tei- 
sus“ (8, 231). ' 

Perimdamas svarbiausias A.. Comte'o žmonijos idė- 
jas, Solovjovas mano, kad Didžiosios Esybės sąvoka, kaip 
ją apibrėžė Comte'as, yra pusiau sąvoka, nepakankama ir 
netiksli sąvoka. Jis mano, jog jai trūksta to prigimtinio 
pagrindo, be kurio Didžioji Esybė negali iš esmės egzis- 
tuoti. „Pozityviosios religijos“ kūrėjas laikė žmoniją bū- 
tybe, kuri tampa absoliuti per visuotinį progresą. Ir iš 
tikrųjų žmonija yra tokia. būtybė. Bet Comte'ui, kaip ir dau- 
geliui kitų mąstytojų, nebuvo aiškų, kad tai, kas tampa 
absoliutu laike, suponuoja absoliučią amžiną esybę, nes 
kitaip patsai „tapsmas“ (das Werden) būtų. susidarymas 
absoliute to, kas nėra absoliutas, būtų savaiminis mažes- 
niojo virtimas didesniu, tai yra atsiradimas ko nors iš 
nieko, arba gryniausia beprasmybė. Nereikia net kelti fi- 
losofinį klausimą apie santykinę laiko prigimtį, kad su- 
prastume, jog tapti absoliučiam galima suvokiant tai, kas 
iš esmės amžinai yra absoliutų. Comte'ui instinktyviai 
pavyko įspėti tiesą, kai priskyrė Didžiajai Esybei mote- 
riškumą. Būdama tarpininkė tarp to, kas ribota ir kas ab- 
soliutu, vieno ir kito dalyvė, Didžioji Esybė iš esmės yra 

dvilypumo pradas, pitagoriečių n aogiwoTOG GvaS, t. Y. pats 
bendriausias ontoldginis moteriškumo apibrėžimas. Žmo- 
nija išties yra toji aukščiausia forma, per kurią ir kurioje 
visa, kas egzistuoja, tampa absoliučiu — materialios gam- 
tos sąjungos su Dievybe forma. Didžioji Esybė yra visuo- 
tinė prigimtis priimanti ir Dievybę“ (8, 241). 

Čia Solovjovas priartina idealią žmoniją prie dieviš- 
kosios Išminties. „Tikroji Žmonija, — sako jis,— kaip ma- 
terialios gamtos ir Dievybės visuotinės sąjungos forma 
arba forma, pagal kurią gamta priima -Dievybe, būtinai 
yra Žmonija — Dievas ir sudievinta Materija. Ji negali 
būti tiesiog žmonija, nes tai reikštų būti priimančiąja 
be priimamojo, t. y. formą be turinio, arba tuščią formą" 
(8, 241). - Bs 

Taigi, anot Solovjovo, žmonija, tikra, gryna, pilnutinė 
žmonija, kuri, kaip žinome, yra aukščiausia ir visuotinė 

forma, gyva gamtos ir visatos siela; yra amžinai sujungta 
ir jungiasi laike su Dievybe, sujungdama su ja viską, kas 
egzistuoja (8, 240). 

Tarp pasaulio sielos ir dieviškosios Išminties yra prieš- 
taravimas, kurį mes parodėme ir kurio Solovjovas galu- 
tinai neišsprendė. Taigi tai, ką tuo klausimu kalbėjome, 
yra reikšminga ir gali būti pritaikyta dieviškosios Išmin- 
ties santykiams su idealia žmonija, nes pastaroji yra vie- 
nas iš pasaulio „sielos apibrėžimų. Vis dėlto, kadangi So- 
lovjovas su šiuo klausimu sieja žmogaus nemirtingumo ir 
laisvės problemas, turime. dar prie to sustoti ir panagri- 
nėti jį nauju požiūriu. 


3. Išmintis ir idealioji žmonija 


„Jei žmogus, — sako Solovjovas,— kaip reiškinys yra 
laikinas, nykstantis faktas, tai kaip esmė jis, be abejo, 
yra amžinas ir visa apimantis. Bet kas gi yra tasai idealus 
žmogus? Kad būtų realus, jis turi būti vieningas ir dau- 
gialypis, taigi idealus žmogus yra ne tiktai visų žmogiš- 
kųjų asmenų visuotinė bendra esmė, nuo jų atskirta, bet 
visuotinė ir kartu individuali esybė, realiai apimanti vi- 
sus šiuos asmenis. Kiekvienas iš mūsų, kiekviena žmogiš- 
koji būtybė esmiškai, ir realiai suleidžia savo šaknis ir 
dalyvauja visuotiniame ir absoliučiame žmoguje, sudaro 
jo dalį. Kaip dieviškosios galios sudaro vieningą, abso- 
liučiai visuotinį ir absoliučiai individualų gyvojo Logo 
organizmą, taip ir visi žmogaus elementai sudaro tokį pat 
vieningą, kartu visuotinį ir individualų organizmą — bū- 
tiną įgyvendinimą ir ruimą pirmojo — visuotinės žmonijos 
organizmą kaip amžinąjį Dievo kūną ir amžinąją pasau- 
lio sielą. Kadangi pastarasis organizmas, tai yra Sofija, 
jau savo amžinojoje būtyje yra sudarytas iš daugybės ele- 
mentų, kurių reali vienybė ji yra, tai kiekvienas iš šių 
elementų, kaip amžinosios dieviškosios žmonijos būtina 
sudėtinė dalis, turi būti laikoma amžina. absoliučioje, 
arba idealioje, tvarkoje“ (3, 116). 

Žmogus, kaip gamtos reiškinys, gyvena tiktai tam tik- 
rą laiko tarpą, trunkantį nuo jo fizinio gimimo iki fizinės 

mirties. Bet kita vertus, jis yra amžinoji ideali esmė, kuri 
dėl pačios savo sąvokos nėra priklausoma nuo laiko for- 
mos. Taigi Solovjovas daro išvadą, kad žmogus egzistuoja 
ne tiktai po mirties, bet ir iki gimimo. „Amžinoji egzi- 
stencija po mirties—sako jis— niekaip logiškai 
nesisieja su nebūtimi iki gimimo“ (3, 117). 

Solovjovas mano radęs šios nuomonės patvirtinimą 
krikščionių filosofų spekuliacijose, kuriose skiriamas už- 
baigto pasaulio atsiradimas erdvėje bei laike ir pasaulio 
idėja, amžinai esanti Dievo mąstyme, tai yra Loge. „„Die- 
vuje, kaip amžinojoje realybėje, pasaulio idėja negeli 
būti suvokiama kaip kas nors abstraktaus, bet kaip kas 
nors realaus“ (3, 117). 

Tačiau pirmavaizdžių pasaulį ir sukurtąjį pasaulį ski- 
ria dieviškojo kūrimo aktas, ir todėl iškyla klausimas: 
kaip reikia suvokti kūrimo aktą? Mes jau žinome, kokį 
konkretų aprašymą Solovjovo vaizduotė išdrįso pateikti 
kalbant apie gyvų sielų kūrimą. Pasak jo; kūrimo pirma- 
vaizdžiai, arba idealios esmės, iš pradžių buvo realūs tik- 
tai dėl dieviškosios kontempliacijos. Kūrimo aktą, kuris 
atskyrė jas nuo jų tiesioginės vienybės su dieviškąja | 
substancija ir suteikė joms savarankišką realumą, sudarė 
dieviškosios valios vienybė su šiomis esmėmis kaip indi- 
vidualiomis idėjomis. „Kiekviena idėja,— sako Solovjo- 
vas —su kuria susijungia dieviškoji valia, nėra šiai va- 
liai abejinga, bet būtinai keičia jos veikimą pagal savo 
ypatumą, suteikia jai specifinį savo pobūdį, taip sakant, 
primeta jai savo savastinę formą, nes juk akivaiždu, kad 
valios pasireiškimą būtinai lemia ne tik tas subjektas, 
kuris nori, bet ir geidžiamas objektas“ (3, 128). Taigi So- 
lovjovas mano, kad dieviškojo kūrimo aktas suteikia die- 
viškosioms idėjoms, arba pirmavaizdžiams, amžinai egzis- 
tuojantiems Dievo Žodyje, savarankišką realumą , „essę“ M 
atžvilgiu ir laisvę „ūgere“ S atžvilgiu. 

„ Tada lengviau suprasti ir kitą Solovjovo teiginį: „Tik 
pripažįstant, kad kiekvienas realus žmogus savo slap- 
čiausia esme yra įsišaknijęs amžinajame dieviškajame | 
pasaulyje, kad jis yra ne tiktai matomas reiškinys, tai 
yra įvykių seka ar faktų grupė, bet ir amžina ir atskira 

esybė, būtina ir nepakeičiama absoliučios visumos gran- 
dis. Aš tvirtinu, kad tik pripažįstant šitai galima pagrįs- 
tai suvokti dvi didžiąsias tiesas, besąlygiškai būtinas ne 
tik teologijai, tai yra religijos mokslui, bet ir žmogaus 
gyvenimui apskritai — turiu galvoje žmogaus laisvę ir 
nemirtingumą" (3, 117). 

Čia vėl susiduriame su Solovjovo spekuliacijų trūku- 
mu, kurį jau esame nurodę: jis sumaišo su idėjomis juti- 
minius -vaizdinius. Amžinoje ir idealioje žmogaus esmėje 
jis ižvelgia pastovų ir realų jo nemirtingumo bei laisvės 
pagrindą. Šis požiūris būtų teisingas, jei dieviškojo kū- 
rimo aktas būtų kaip tik toks, kokį jį įsivaizduoja Solov- - 
jovas. Tačiau jis mėgino įsivaizduoti materijos, kuri turi 
būti sukurta, preegzistenciją ir todėl ne tik suteikė sub- 
jektyvų atspalvį savo samprotavimams, bet ir prieštaravo 
kai kurioms savo paties idėjoms. Pavyzdžiui, kai jis ma- 
no, kad amžina ir ideali žmogaus esmė yra realus jo ne- 
"mirtingumo pagrindas tiek iki gimimo, tiek ir po mirties, 
argi nekyla klausimas, kam gi reikalingas dieviškojo kū- 
-žimo aktas? Be to, kai jis, lyg iš tikrųjų atsakydamas į 
šį klausimą, teigia, kad dėl dieviškojo kūrimo ideali es- 
mė „įgyja gyvą tikrovės jėgą, leidžiančią jai egzistuoti 
ir veikti pačiai kaip asmeniui arba savarankiškam sub- 
jektui“ (3, 128), ar jis nesupranta, kad tuomet reikia pri- 
pažinti, jog šis subjektas ar ši gyva siela neturi indivi- 
dualaus nemirtingumo, ankstesnio už kūrimo aktą, ir kad 
ji gali niekuomet jo neturėti SiaiBje savo visagalio kū- 
rėjo valia? 

Vėliau, kai Solovjovas pakeitė savo pasaulio sielos 
" koncepciją ir pripažino, kad, būdama „pirmoji iš visų kū- 
„rinių, „pasaulio siela egzistuoja ne amžinai joje pačioje, 
„bet nuo amžių egzistuoja Dievuje kaip gryna galimybė, 
kaip amžinosios Išminties paslėptas pagrindas“ (9, 235), 
jis, aiškų, turėjo iš dalies atsisakyti savo pirmosios žmo- 
gaus nemirtingumo ir laisvės teorijos. Suleisdamas į pa- 
-saulio sielą visų žmogiškųjų asmenų sutelktinės būties 
šaknis, jis turėjo pripažinti „visuotinio žmogaus ir pačios 
"pasaulio sielos vienalaikį kūrimą. Beje, jis niekuomet ne- 
išreiškė šios idėjos visiškai pozityviai, nors ne kartą apie. 

tai užsiminė savo veikale „Rusija ir Visuotinė Bažny- 
čia“. 

Jei nuo Solovjovo idėjų apie žmogaus nemirtingumą 
bei laisvę apvalytume konkrečius vaizdinius ir nekreiptu- 
me dėmesio į tam tikrus prieštaravimus, kuriuos nesunku 
nurodyti, galėtume šitaip formuluoti esminius jo koncep- 
cijos punktus: 

" 1. Subsistuojanti amžinoji Žmogaus esmė yra idealus 
jo nemirtingumo pagrindas arba pradas. 

2. Atskira idėja, kuri sudaro vidinę žmogiškojo indi- 
vido esmę ir kuri tik jam priklauso, yra pagrindinis žmo- 
gaus laisvės pradas. 

3. Reali žmonijos, arba pasaulio sielos, vienybė yra 
visų žmogiškųjų subjektų (individų) harmoningos sąjun- 
gos aktyvusis pradas būtyje (nemirtingume) ir veiksme 
(laisvėje). 

Pastarasis punktas kelia naują klausimą: kaip pasau- 
lio siela gali reikštis individualiame žmoguje? Dabar pats 
laikas pažiūrėti, ką apie tai mano Solovjovas. 


4, Pasaulio sielos Ai žmoguje 


„Kadangi atskirybė, ne Silk samprotauja Solovjo- 
- vas, — gali egzistuoti tiktai vystymesi tam, kaip tampan- 
tis viskas, tai tikroji būtis priklauso dviem tarpusavyje 
glaudžiai susijusiems ir vienas kitą lemiantiems absoliu- 
tams: absoliučiai esybei (Dievui) ir absoliučiai tam- 
pamybei (žmogui), o tikra tiesa gali būti išreikšta žo- 

džiais „Dieviškoji žmonija“, nes tiktai žmoguje antrasis 
absoliutas — pasaulio siela — tikrai realizuojasi abiem sa- 
„vo pradais. Iš tikro, savo grynai žmogiškuoju pradu (ku- 
rio tiesioginė išraiška yra protas) pasaulio siela gauna 
absoliučią nepriklausomybę: viena vertus, laisvę Dievo 
- atžvilgiu, o kita vertus, laisvę savo pačios prigimtinio 
materialiojo prado atžvilgiu. Laisvė antruoju atveju yra 
savaime ' suprantama ir nereikalinga aiškinimo. Tačiau 
žmogus (arba pasaulio siela žmonijoje) yra laisvas ne tik 
- nuo savo materialiosios būties, jis besąlygiškai laisvas ir 
'savo dieviškojo prado atžvilgiu, nes, kaip tampantis ab- 

soliutas, o ne esantis absoliutas, jis pats yra savos būties 
"pagrindas. Iš tiesų Dievybė jį čia apibrėžia tik idealiai, . 
apibrėžia tik tai, kuo jis tampa, jo gyvenimo turinį ir 
tikslą; o kai jis realiai tuo tampa, turi už tai būti dėkin- 
gas ne Dievybei, kuri yra už bet kokio vystymosi ribų, - 
bet sau pačiam. Nepatirdama jokios raidos ar kitimo, 
Dievybė pati savaime negali būti (coxų TN6 XwNoeGE |?) 
tikroji kitimo priežastis (causa efficiens V); kitimo . vyk- 
domoji priežastis visuomet yra kintamybė, o. Dievybė vi- 
suomet yra tiktai formalioji ir tikslinė kitimo priežastis, 
jo idėja ir tikslas“ (2,-306—307). ' 

Taigi pasaulio siela pati yra savo nuolatinio evoliuci- 

. jos proceso vykdomoji priežastis o dieviškasis pradas, ' 
kaip teigia Solovjovas, pasirodo čia tiktai kaip veikli vie- 
nybės galia — Logos ad extra'8 (3, 134), Solovjovo su- 
pratimu, pasaulio siela ir Logos yra du priešingi, tačiau 
lygiaverčiai pradai. Nuo jų sąveikos priklauso ne tiktai 
visa būtis, bet ir visa evoliucija. 

Štai kaip Solovjovas įsivaizduoja šią sąveiką kalbė- 
damas apie žmogų: „Žmogaus sąmonėje, kaip grynoje vi- 
sa ko vienybės iormoje, pasaulio siela pirmąkart iš vi- 
daus susijungia su dieviškuoju Logu. Realiai būdamas tik 
viena iš daugelio gamtos būtybių, žmogus, turėdamas -są- 
monę ir todėl gebėdamas protauti arba suvokti vidinį 
ryšį ir prasmę (Aoyoc) visko, kas egzistuoja, idėjoje pasi- 
rodo kaip viskas, ir šiuo atžvilgiu jis yra antroji visa 
ko vienybė, Dievo paveikslas ir atvaizdas. Žmogaus pri- 
gimtis perauga pati save ir pereina (sąmonėje) į absoliu- 
čios būties sritį. Suvokdamas ir turėdamas savo sąmonėje 
amžinąją dieviškumo idėją, o kartu savo faktine kilme 
bei būtimi neatsiejamai susijęs su išorinio pasaulio gam- 
ta, žmogus yra natūralus tarpininkas tarp Dievo ir mate- 
rialinės būties; tai jis, visatos architektas ir kūrėjas, pa- 
deda prasiskverbti visa vienijančiam dieviškam pradui į 
elementų daugį.: Šis vaidmuo, iš pradžių priklausęs pa- 
saulio sielai kaip amžinajai žmonijai, tik per žmogų, at- 
siradusį pasaulio evoliucijos procese, įgyja galimybę iak- 
tiškai realizuotis prigimtinėjė tvarkoje“ (3, 138). 

Šiame procese žmogaus šąmonė iš pradžių yra tiktai 

paprasta forma, kuri dar tik ieško savo turinio. Jinai jį 
randa ir savyje apvaldo, tačiau pamažu. Pasaulio siela 
iškyla kaip šio proceso subjektas tiek, kiek reali žmonija 
paklūsta prigimtinei tvarkai (3, 140). 

Ar ne dėl to „žmonija yra kaip tik ta aukščiausia 
forma, per kurią ir kurioje visa, kas egzistuoja, tampa 
absoliutu — materialinės gamtos sąjungos su Dievybe žor- 
ma“ (8, 241). „Žmogaus buvimo pagrindas,— sako Solov- 
jovas,— pirmiausia yra žemiškosios galios ir dieviškojo 
akto, Sielos ir Žodžio vidinė ideali vienybė, o tik pas- 
kui — laisvas šios vienybės įgyvendinimas už-dieviško- 
jo pasaulio visybėje“ (9, 258). „Savo idėja būdamas vi- 
suotinė būtybė, savo proto galia (Dievo paveikslas) žmo- 
gus turi tapti tikrai panašus į Dievą, veikliai įgyvendin- 
damas savo vienybę kūrinijos pilnatvėje. Žemės sūnus 
žemiškuoju savo gyvenimu, kurį jinai jam duoda, turi jį 
jai grąžinti transformuotą į šviesą ir gyvybingą dvasią. 
Jo proto dėka žemė pakyla iki Dangaus, o jo veiksmų 
dėka Dangus turi nusileisti ir pripildyti žemę; jo dėka 
visas antdieviškasis pasaulis turi tapti vienu gyvu kū- 
nu — visuotiniu dieviškosios Išminties įsikūnijimu“ (9, 
257). 

Pastarąją idėją Solovjovas išreiškia dar šitaip: „Aišku, 
kad tikroji žmonija, kaip universali materialinės gamtos 
sąjungos su Dievybe forma, arba forma, per kurią gamta 
priima Dievybę, būtinai yra Dieviškoji žmonija ir sudie- 
vintoji materija. Ji negali būti tiesiog žmonija, nes tai 
reikštų būti priimančiąja- be priimamojo, forma be tu- 
rinio, arba tuščia forma“ (8, 241). 

“ Dieviškosios Išminties įsikūnijimo pasaulio sieloje pro- 
cesas, arba, kaip dar sako Solovjovas, jų sutapimo pro- 
cesas, siekia sukurti Dieviškąją žmoniją ir sudievintąją 
materiją. Tačiau aišku, kad žmonija gali būti forma, per 
kurią gamta susijungia su Dievybe, tik tuomet, kai pati 
žmonija ir gamta yra organiškai susijusios. Ši organinė 
vienybė slypi antrajame absoliute, arba pasaulio sieloje, 
kuri formaliai yra visuotinė žmonija, o materialiai — pa- 
saulio gamta. Kitaip sakant, pasaulio sieloje įžiūrėsime ir 
žmoniją, ir gamtą: pirmąją kaip formą, antrąją kaip ma- 

teriją. Kaip reikia suprasti visuotinės formos ir visuotinės 
materijos vienybę ir kaip viena ir kita gali būti sudie- 
vintos kosminiame procese? Solovjovas mums tai aiškina - 
savo gamtos filosofijoje. į 


III. PASAULIO SIELA IR GAMTA 


1. Keletas samprotavimų 
apie gamtos filosofijos problemą 


Apžvelgę naujųjų laikų mąstymo istoriją, aptinkame, 
kad buvo padarytos dvi didžios pastangos įprasminant 
gamtos pasaulį: pirmoji idealistinė, antroji — materialis- 
tinė filosofija. Solovjovas Mano, kad nė viena jų nepa- 
jėgia išspręsti problemos. „Ir transcendentalizmo atsto- 
vų idealistinės sistemos, ir mechaninės natūralizmo at- 
stovų sistemos ne tik neatskleidė visatos prasmės, bet ir 
pametė kelią į ją. Šių mokymų atstovai ne visuomet pa- - 
sako savo mintį iki galo, bet kai jie ryžtasi tarti savo 
paskutinį žodį apie pasaulį, pasirodo, kad tas paskutinis 
žodis yra beprasmybė. Mūsų požiūriu tai tiktai reiškia, 
kad sparti idealistinės filosofijos ir materialaus mokslo 
raida pastaruosius tris keturis šimtmečius buvo greičiau 
įspūdinga negu vaisinga ir kad galutinė šios raidos išva-- 
da yra žlugimas tų principų, kurie pakaitomis viešpatavo 
naujojoje filosofijoje ir naujajame moksle“ (3, 258). 

' Neneigdamas kai kurių šios filosofijos ir šio mokslo 
nuopelnų, Solovjovas vis dėlto ne mažiau kategoriškai 
teigia, kad bendro teorinio žmogiškojo pažinimo tikslo — 
suvokti visatos prasmę — jie anaiptol nėpasiekia. „Suvokti 
pasaulio prasmę — reiškia visų pirma suprasti vidinį ir 
būtiną santykį (Aoyoc, ratio) tarp dviejų tikro pažinimo 
terminų — žmogaus kaip pažįstančiojo ir gamtos kaip pa- 
žįstamosios. Tačiau, užuot radęs tokį šių dviejų terminų 
santykį, materializmas ir idealizmas praranda juos abu. 
Iš tikro, materializme ir žmogus, ir gamta, suskaidyti į. 
“be galo mažas daleles, praranda visą savo gyvybinį rea- 
lumą. Lygiai taip pat jie praranda jį idealizme, išgaruo- 

dami atitrauktinių sąvokų dialektikoje. Galutinė abiejų 
šių požiūrių išdava — kad visa Llikrovė, ir pažįstančiojo, 
ir pažįsiamosios, užuot įprasminta, tiesiog dingsta tuščio- 
se atotraukose“ (3, 258). 

Kas gi kaltas dėl to, kad nepavyko du svarbiausieji 
mėginimai, mūsų laikais besistengiantys pateikti adekva- 
čia pasaulio sampratą? Solovjovas įžvelgia bendrą prie- 
žastį dekartiškosios mokyklos pamatinėje klaidoje, kurią 
aptinkame visos Europos intelektualiniame mokyme. 
„Ši lemtinga klaida,— sako Solovjovas,— kurios papras- 
čiausias pavidalas pasirodo paties Descarteso filosofijoje, . 
leidžia teigti dviejų besąlygiškai atskirų ir nepriklausomų 
viena nuo kitos mūsų pasaulio substancijų tikrąją būtį: 
iš vienos pusės, negyvą medžiagą, kurios visa esmė yra 
pasyvus tįsumas (res exlensa seu substantia corporalis **), 
ir, kita vertus, bekūnę nematerialią dvasią, kurios visa €s- 
mė glūdinti grynejame mąstyme (res cogitans seu sub- 
stantia spiritualis 9). Tačiau nei grynos medžiagos, kuri 
egzistuoja tik erdvėje, nei grynos dvasios, kuri egzistuo- 
ja vien tik mąstyme, iš tikrųjų nėra ir, kaip įrodė Leibni- 
zas, negali būti, Tai tik mūsų proto fikcijos“ (3, 259). Be- 
je, atrodo, kad abu šiuos igioius poSSS, moksliniai 
stebėjimai. 

Kaip išspręsti šią tariamą dilemą? „Išeitis iš šios akla- 
vietės,— sako Solovjovas— tik viena: reikia atsižadėti 
pagrindinės klaidos, kuri kelia visą šią painiavą, tai yra 
ryžtingai pripažinti, kad ir negyva medžiaga, ir grynas 
mąstymas, t. y. „res extensū“ ir „res cogitans“, ir pasau- 
linis mechanizmas, ir pasaulinis silogizmas tėra mūsų pro- 
to atotraukos, kurios pačios savyje egzistuoti ne- 
gali, o yra realios tiktai tame, nuo ko jos yra atitrauktos, 
tame trečiame termine, kuris nėra nei bedvasė materija, 
nei bekūnė idėja. Norėdami nurodyti šį tretįjį ne jame pa- 
čiame, bet jo bendriausioje apraiškoje, pasakysime, kad 
tai yra gyvenimas. Ir grynoji materija, ir grynasis | 
mąstymas vienodai negyvi kaip tik dėl to, kad jie yra * 
atskirti, atitraukti nuo gyvenimo. Gyvenimas yra kaip 
tik tai, ko trūksta ir grynajam mąstymui, ir grynajai ma- 
terijai“ (3, 261). 

Iš to Solovjovas padaro išvadą, kuri turi lemiamą reikš- 
mę jo gamtos filosofijai: „Pripažinus, kaip kad mes tai 
darome, — sako jis — kad ir negyvoji materija, ir gryna- 
sis mąstymas tėra tiktai proto atotraukos, būtina pripa- 
žinti visišką realumą to, nuo ko jie yra atitraukti, tai yra 
būtina pripažinti visišką gyvenimo realumą ir tai, kad mū- 
sų gyvenimo aiškinimas nėra jo neigimas. Gyvenimas yra 
bendriausias ir visa apimantis pavadinimas tikrovės pil- 
natvės visur ir visame. Mes turime vienodą teisę kalbėti 
ir apie dieviškąjį, ir apie žmogiškajį, ir apie gamtos gy- 
venimą“ (3, 261—262). Tačiau gyvenimas suponuoja tam 
tikrą subjektyvią jo subjekto vienybę arba jo esminę ta- 
patybę. Kitaip sakant, „gyvenimas suponuoja gyvenantįjį. 
Šis gyvenantysis, būdamas aktyvus arba pasyvus gyvėe- 
nime, jo keičiamas, bet nesunaikinamas, apskritai vadi- 
namas siela“ (3, 262) *. £ 


2. Gamia kaip vieninga ir gyva esybė 


Taikydami šiuos Solovjovo samprotavimus pasaulio 
sielai, joje, kaip kosminėje gamtoje, aptinkame du — vi- 
suotino gyvenimo ir individualios vienybės — atributus. 

Savo požiūriu į gamtą Solovjovas yra poetas. Tačiau 
žinome, kad poetai dažnai ją vaizduojasi visai kitaip negu 
sveikas protas. „Iki šiol gamta buvo, — sako jis, — arba vi- 
sagalė ir despotiška žmonijos motina, kuri jai abejinga, 
arba daiktas, vergė, kūdikystėje. Šioje antrojoje epochoje 
vien tik poetai išsaugojo ir palaikė kad ir nesąmoningą 
bei drovų meilės jausmą gamtai kaip lygiateisei būtybei, 
"turinčiai ar galinčiai turėti gyvenimą savyje“ (6, 
417). „Gyvas ryšys su gamta, — prideda jis, — yra esminis 
požymis poezijos apskritai, skiriantis ją nuo dvejopos pro- 
zos:. gyvenimiškosios praktinės ir. atitrauktosios moksli- 

" nės“ (6, 465). | 

Lieka tik sužinoti, ar šį intuityvų poetų tikėjimą pa- 

teisina protas. Kad atsakytų į šį klausimą — kaip kad 


* Solovjovas nurodo, kad šiuose samprotavimuose jis turi galvoje 
ne dieviškojo gyvenimo ypatybes, bet tik žmogiškąjį ir gamtiškąjį gy- 
venimą. “ 

apie esminę žmonijos vienybę, — Solovjovas mėgina su- 
griauti prietarus, kurie lenkia vulgarų sveiką protą į ma- 
terializmą. Mokslas, — teigia jis, — niekuomet nėra įrodęs, 
o iš esmės ir negali įrodyti, kad pasaulis yra tiktai 
mechanizmas, o gamta —tiktai negyva materija, Skir- 
tingi mokslai tiria gamtą dalimis ir atranda mechani- 
nį šių dalių ryšį; bet anaiptol nėra tokio mokslo, kuris 
ištirtų visatą jos vienybės ir visybės požiūriu, o logika, 
privaloma ir mokslams, neleidžia iš dalių analizės ir iš 
jų išorinio dalinio ryšio daryti galutinės išvadas apie vi- 
suotinybės pobūdį ar apie visybės prasmę“ (6, 466). 

Visos gyvo žmogaus kūno dalys, tęsia Solovjovas, yra 
sujungtos mechaniškai, bet dėl to žmogus nėra mažiau 
gyva būtybė. Mechaninę griaučių sandarą, kraujotakos, 
raumenų ir nervų sistemų sandarą bei jų funkcijas nagri- 
nėja tikslieji mokslai — anatomija ir fiziologija. Bet ar 
šie mokslai išsemia viską, kas žmogiškojoje esybėje yra 
pažinimo materija? Priešingai, nesunku pastebėti, jog 
žmogaus organizmo dalių mechanizmas skirtas tik tam, 
kad išreikštų žmogaus vidinį gyvenimą, arba jo sielą. Taip 
pat ir visos gamtos mechanizmas yra tik sudėtinga prie- 
monė, kuria reiškiasi ir skleidžiasi visatos gyvenimas. 
Tikslus šio mechanizmo tyrinėjimas turi ir teorinę reikš- 
mę, ir praktinę svarbą, bet to nepakanka, kad jis atskleis- 
tų visą tiesą apie gamtą. Abejoti tuo, sako Solovjovas, 
būtų taip pat keista kaip tvirtinti, jog tam, kad visiškai 
it galutinai pažintume žmogų, pakanka išskrosti ir pre- 
paruoti jo lavoną. 

Nemanykime, kad rimtas priekaištas prieš žmogaus 
kūno ir visatos kūno analogiją yra faktas, kad pirmąjį“ 
galime suvokti kaip visą, tuo tarpu antrojo stebime tiktai - 
dalis. Šio priekaišto reikšmė, be abejo, yra tik santyki- 
nė. Aišku, kad mikroskopinėms musės akims žmogaus vei- 
das nėra darni visuma, o mums patiems gražiausias ir iš- 
raiškingiausias veidas už. mikroskopo objektyvo pavirsta 

"beiorme mase audinių ir ląstelių, susikaupusių į daiktą 
be jokių dėsnių ir be vienybės: Tuo tarpu matydami šį 
veidą gyvą, atpažindami jo bruožuose ir atmainose 5ą- 
monės būsenų pėdsaką, minčių išraišką, jausmus ir troš- 

kimus, ižvelgdami per juos žmogaus sielą ir jo likimą, 
mes matome nepalyginamai daugiau negu pati atidžiausia 
musė ir daug labiau priartėjame prie tiesos negu naudo- 
damiesi mikroskopu. Tik gyvas žvilgsnis gali atskleisti 
žmogiškosios esybės tikrąją tiesą ir giliąją prasmę; visa 
materiali organų sistema yra jai tik išraiškos priemonė. 

Kaip žmogaus kūno išvaizda daugiausia mums rodo 
anatomijos ir fiziologijos faktus apie žmogaus vidinį gy- 
venimą arba sielą, taip gamtos reiškiniai, kad ir kokia 
būtų jų mechaninė sąranga, mums rodo pasaulio gyveni- 
mą ir sielą. Nei logika, nei gamtos mokslai neleidžia 
spręsti kitaip ir priešpriešinti žmogų pasauliui kaip gyva 
negyvam. Mūsų žvilgsnis, jei jis apima visą tiesą, o ne 
tik vieną jos pusę, taip pat įžvelgia gyvybę išorinėje 
gamtoje. Mąstymas, sako Solovjovas, jei jis nuoseklus, 
turi pasirinkti vieną iš dviejų dilemos terminų: arba sie- 
los gyvenimo apskritai niekur nėra, netgi žmoguje, netgi 
mumyse pačiuose, arba jis yra visoje gamtoje ir skiriasi 
tiktai laipsniu bei forma. 

Solovjovas tvirtai tiki, kad, žiūrint iš mokslo pozicijų, 
neįmanoma šiuo atžvilgiu atskirti žmogaus nuo kito pa- 
saulio. Žmogaus vidinis gyvenimas yra pajungtas jo kū- 
no sąrangai, o tai, be abejonės, susieja jį su gyvūnijos 
karalyste; antra vertus, negalima atskirti gyvūnų nuo ki- 
tos gamtos arba pripažinti, kad gyvenimas priklauso tik- 
tai jiems. Gyvūnų karalystė ir augalų karalystė yra tie- 
siogiai susijusios dėl organinės būties pamatinio bendru- 
mo, kuriame pasitaiko pavyzdžių, kada nežinome, ar tai 
augalai, ar gyvūnai. Bet visas organinis pasaulis, kad ir 
kokios neįprastos atrodytų jo savybės, yra neatsiejamai 
susijęs su neorganiniu pasauliu savo sąranga ir kilme. Nu- 
brėžti absoliučią ribą tarp šių dviejų pasaulių būtų visai 
lygiai taip pat savavališka ir priešinga mokslo dvasiai, 
kaip kad ir teigti, jog žmogaus griaučiai ir minkštieji kū- 
no audiniai yra absoliučiai nevienalyčiai. 

Solovjovas prieina išvadą, kad visatoje nėra tiksliai 
nubrėžtų ribų, kurios skirtų visiškai ypatingas ir sava- 
rankiškas būties sritis. Visur yra tarpinės pereinamosios 

formos ar bent jau jų žymės. Regimasis pasaulis savo vi- 
suma yra ne tiktai atskirų objektų sankaupa, bet ir viena- 
tinės gyvos būtybės raida arba nuolatinis augimas (6, 
466—468). 

Mes beveik pažodžiui perteikėme šiuos įdomius sam- 
protavimus, nes jie puikiai apibūdina artimus Solovjovo 
santykius su gamta, kurią jis laiko gyva asmenybe. Ta- 
čiau išvada, kurią jis prieina, tėra — ir tuo nesunku įsiti- 
kinti — tiktai jo gamtos pasaulio filosofinės koncepcijos 
išeities taškas. Nesunku suprasti, kad gamta yra kažkas 
vientisa, kad tai nėra paprastas mechanizmas. Priešingai, 
labai sunku protu pagristi šį konstatavimą, ir šitai yra 
klausimo esmė. 


3. Realūs materialaus pasaulio pagrindai 


Gamtos reiškiniai, ar juos imtume kiekvieną atskirai, 
ar visus kartu, tėra pastovi eilė perėjimų arba procesų, 
kurie, beje, yra panašūs į būtybes, bet neturi nei tikros 
būties, nei pastovumo. Atitinkamai jie negali būti pir- 
mapradė materija dieviškojo prado, kuris yra būties pil- 
natvė. Pozityvi visybės vienybė priklauso absoliutui ant- 
gamtinėje srityje, apibrėžiamoje kaip amžinųjų idealių 
esmių pasaulis arba idėjų karalystė, priešingai materialiųjų 
reiškinių pasauliui. 

Tačiau visa Solovjovo doktrinos dvasia byloja, kad 
reiškinių pasaulis negali būti nepriklausomas nuo idėjų 
karalystės. ,,Nenutrūkstamas loginio mąstymo siūlas turi 
atvesti kiekvieną nuoseklų protą nuo juslinio reiškinių 
pažinimo iki idėjų suvokimo protu“ (3, 45). Štai kaip pats 
Solovjovas pereina nuo vieno prie kito. 

Pirmiausia reikia gerai suprasti visa tai, kas priklauso 
nuo formos, kuria mūsų juslės padeda mums suvokti iš- 
orinį pasaulį. Kai, pavyzdžiui, matome kokį nors ma- 
terialinį objektą, turime prisiminti, kad jo spalva yra 
tiktai regimasis pojūtis, kurį mes patiriame, ir kad jo 
forma susidaro tiktai dėl mūsų regimųjų ir judinamųjų 
pojūčių kombinacijos ir kad jo nepralaidumas arba kūniš- 
kumas yra tiktai mūsų pojūtis, gaunamas lytėjimu. Šis ma- 

terialus ir juslinis objektas, toks, koks pasirodo mums, 
yra tiktai mūsų juslumo būsenų, mūsų suvokimų visetas. 
Jei nebūtų mūsų, 'suvokiančių jį savo juslėmis, šis ob- 
jektas nebūtų toks, koks jis mums atrodo. Beje, tuomet 
pakistų ir visas pasaulis. Taigi, negalima būtų pasakyti, 
kad egzistuoja šviesa. Šviesa, tokia, kokią mes pažįstame, 
neeszistuotų. Egzistuotų tiktai eterio virpėjimas — me- 
chaninis šviesos pagrindas. Garsas taip pat būtų tik oro 
virpėjimas. 

Solovjovas prieina tokią išvadą: „Pasaulis yra vaizdi- 
nys. Tačiau kadangi šis vaizdinys nėra savavališkas ir 
mes negalime panorėję Kurti daiktinius objektus ir įuos 
naikinti, kadangi daiktinis pasaulis su visais savo reiš- 
kiniais, taip sakant, primeta mums save ir mūsų jausmai 
apibrėžia juntamas jo savybes ir todėl jis priklauso nuo 
mūsų, bet pati jo tikrovė, jo būtis, priešingai, nuo mūsų 
nepriklauso ir yra mums duota, vis dėlto pasaulis savo 
juslinėmis formomis būdamas mūsų vaizdiniu, turi turėti 
tam tikrą nuo mūsų nepriklausomą priežastį arba esmę“ 
(3, 47). 

Taigi remiantis nuo mūsų priklausančiais reiškiniais, 
reikia rasti savarankišką esmę arba pagrindinę priežastį, 
kuri jiems suteikia tam tikrą santykinį realumą. Tačiau 
gausių objektų ir reiškinių santykinis realumas suponuo- 
ja daugelį priežasčių. Šios elementarios esmės ar amži- 
nosios priežastys, kurios yra nekintamos, nedalios ir ne- 
skaidžios, vadinamos atomais. Tiktai jose realusis pasau- 
lis yra tikrai realus; savo konkrečiu pavidalu jis, prie- 
šingai, yra tiktai reiškinys, daugeliu - skirtingų reakcijų 
besiremiantis vaizdinys, regimybė. Bet kas gi iš esmės 
yra patys atomai? 

Aišku, negalima jų įsivaizduoti kaip be galo mažas kū- 
niškas materijos daleles, kaip kad juos įsivaizduoja vul- 
garusis materializmas. Iš tiesų, visa, kas kūniška, apsi- 
riboja mūsų pojūčiais ir yra tiktai mūsų sąmonės vaiz- 
dinys. Akivaizdu, kad mūsų vaizdinių veiklioji priežastis 
negali būti tie patys vaizdiniai. Todėl tai, kas eina toliau, 
logiškai kyla iš pagrindinės materijos savybės — nepra- 
laidumo: „Jusdamas nepralaidumą, aš sutinku tam tikrą 

pasipriešinimą, kuris ir sukelia šį pojūtį, taigi galiu teigti 
esant tam tikrą pasipriešinančią jėgą, ir tik 
šiai jėgai yra būdinga nepriklausoma nuo manęs tikrovė. 
Taigi atomai, pagrindiniai, arba pamatiniai, šios tikrovės 
elementai, yra ne kas kita kaip elementarios jėgos“ (3, 
48). | 

Taigi atomai yra veikiančiosios, arba aktyvios, jėgos, 
ir visą Mus supančią tikrovę lemia jų sąveika. Tačiau są- 
veikai reikalingi du terminai: vienas — galintis veikti, 
kitas — galintis patirti pirmojo veikimą. Pirmąjį sugebė- 
jimą Solovjovas vadina siekimu, antrąjį — vaizdiniu. Sie- 
kime pagrindinė jėga pasidaro reali kitiems, vaizdinyje ji 
patiria kitų veiksmą. Kitaip sakant, tikrovės pagrindas 
yra siekimo ir suvokimo, arba vaizdinių, jėgos. 

Siekime ir vaizdinyje jėga išreiškia savo realumą tiek 
sau pačiai, tiek ir kitiems. Tokia tikrovė suponuoja savo 
pačios sąmonę: ji ne tiktai yra jėga, ji yra reali būtybė. 
Taigi atomai, būdami pagrindiniai kiekvienos tikrovės 
elementai, yra elementarios gyvos būtybės, arba tai, kas 
nuo Leibnizo laikų vadinama monadomis (3, 49). 

Kad monados galėtų veikti vienos kitas, tarp jų turi 
būti kokie nors kokybiniai skirtumai, antraip neaišku, ko 
dėl jos patiria vidinį vienų potraukį prie kitų ir kodėl 
jos yra linkusios pasiduoti vienos kitų įtakai. Kiekviena 
jų yra skirtinga ir dėl to kiekviena veikia kitas ir pati- 
ria kitų veikimą tam tikru, tik jai vienai būdingu būdu. 
Kadangi kiekviena jų yra iš esmės amžina ir nekintama, 
tai kokybinis jų skirtumas yra taip pat amžinas ir ne- 
kintamas, kitaip sakant, absoliutus. Šis absoliutumas, bū- 
dingas kiekvienai pagrindinei būtybei ir sudarantis ypa- 
tingą, vidinį ir nekintamą jos pobūdį, yra tai, dėl ko ji 
yra tai, kas yra, arba jos idėja. Dėl pagrindinių būtybių 
atskirybės kiekviena jų gali būti visų kitų turiniu, o visos 
jos — kiekvienos turiniu (3, 50). 

Šitaip Solovjovas pereina nuo nedalios vienybės — 
atomo — prie gyvos ir veiklios formos, monados, 0 nuo 
monados — prie būtybės, kurią apibrėžia absoliutumas; 
idėja. Šių būtybių aptinkame dviejuose būties poliuose — 
viename jos formuoja gamtinį iaikinų reiškinių pasaulį, 

kitame, kaip idėjos arba amžinos ir nekintamos esmės, 
jos formuoja tikrąją dieviškojo prado materiją, taip pat 
visa apimančią idėjų karalystę. 

" Visiškai aišku, kad „idėjomis“ Solovjovas čia vadina 
metafizines, o ne logines esmes. Kaip tik todėl jo ideolo- 
giją taip sunku suprasti, juo labiau kad jai dažnai trūksta 
aiškumo ir tikslumo. Be to, Solovjovas ne visuomet ir ne 
visur suteikia žodžiui „idėja“ tą pačią reikšmę; ji pri- 
klauso nuo bendrų pakeitimų, kuriuos jis padaro savo 
sistemoje. Dėl to atsiranda keblus netikrumas, o kartais 
net pavojus klaidingai suprasti. 

Taigi kyla klausimas, kaip reikia suprasti idėjas, ka- 
dangi jos gali sudaryti amžinąją dieviškojo prado mate- 
riją, o kartu būti realūs mūsų gamtinio pasaulio pagrin- 
dai, kurie gali keistis. Aišku, kad, kaip dieviškojo prado 
materija, jos yra nekintamos ir pastovios esmės, taip 
pat visa ko, kas egzistuoja, pirmavaizdžiai. Bet kaip jos 
gali tuo pat metu formuoti mūsų gamtinį pasaulį, tai yra 
būti atomais, kurie jį sudaro? Ši sunkenybė atrodytų ne- 
išsprendžiama, bent jau žiūrint į dalykus taip, kaip iai 
daro pats Solovjovas, jei viename pirmųjų jo veikalų, 
kuris vaidina parengiamąjį vaidmenį jo sistemos kūrime, 
nerastume nuorodos, kad idėja yra formos ir materijos 
sintezė („Filosofiniai visuotinio žinojimo principai“, 1, 
373). 

Iš šio teiginio aišku, kad idėja negali būti tiesiog for- 
ma, kurios materija, arba turinys, būtų kur kitur; ji bū- 
tinai turi turėti savo materiją, taigi būti ir materija, ir 
forma, vienos ir kitos vienybė. „Idėja, — sako Solovjo- 
vas;— yra materijos ir formos vienybė arba sintezė. Tik 
tokia sintezė apibrėžtos būties, arba tikrovės, 
pagrindas. Kiekvieną tikrovę sudaro iam tikra materijos 
ir formos vienybė. Taigi idėja, kaip materijos ir iormos 
vienybė, yra tikrovė arba tam tikra būtis“ (1, 373—374). 
Solovjovas užbaigia šitaip: „Idėja yra kažkas, 
kas egzistuoja realiai ir apibrėžtai, 
arba yra efektyvi realybė, arba, trumpai sakant, 
idėja yra būtybė“ (1, 374). 

Galima sutikti, jog idėjos tam, kad sudarytų mūsų pri- 
gimtinio pasaulio realų pagrindą, privalo turėti ir formą, 

ir materiją. Tačiau neįmanoma tuo pat metu laikyti jas 
amžinomis ir nekintamomis esmėmis, sudarančiomis die- 
viškojo pasaulio turinį, neprieštaraujant pastarojo, tobu- 
lai laisvo nuo prigimtinės būties materialių formų, pobū- 
džiui. Beje, pripažindamas idėją esant materijos ir formos 
sinteze, Solovjovas remiasi rimtais pagrindais, 

„Faktas, kad ši subsistuojančių idėjų samprata atsira- 
do pirmuoju jo filosofinės veiklos laikotarpiu, kai jis 
beveik tapatino dieviškąją Išmintį su pasaulio siela ir ne- 
pakankamai skyrė dėmesio dieviškajam kūrimui. Todėl 
suprantama, kad pagaliau tenka dėti lygybės ženklą tarp 
idėjų, kuriamųjų pirmavaizdžių ir viso to, kas egzistuoja 
mūsų pasaulyje, realių pagrindų. 

Nestebina ir tai, kad Solovjovas turėjo pakeisti savo 
būdą suprasti idėjas, kai jis pradėjo skirti-ir net prieš- 
priešinti dieviškąją Išmintį pasaulio sielai. Beje, mes tu- 
rime tik netiesiogines nuorodas apie šią raidą. Jei mes 
neklystame, vėlesniaisiais savo filosofinės veiklos laiko- 
tarpiais Solovjovas nebegrįžo daugiau prie savo ideologi- 
jos, ir tokią raidą galime pastebėti tiktai jo estetikoje. - 

Tyrinėdamas grožį gamtoje, Solovjovas apibrėžė įį 
kaip „materijos persikeitimą, įsikūnijant 
joje kitam, aukštesniam nematerialiam 
pradui" (5, 37) su sąlyga, kad šiam pradui būtų pri- 
skirtas ne bet koks, o tik idealus turinys (6, 39). Kitaip 
sakant, Solovjovas įsivaizduoja grožį kaip įkūnytą idėją. 
Idėja yra normali būties forma, tai yra tokia, kuri turi 
būti pati savaime. 

Žinoma, tam, kad idėjos realiai įsikūnytų materialių 
daiktų pasaulyje, reikia, kad jos turėtų tikrą būtį teigia- 
moje visybės vienybėje. O jų galutinis ir tobulas įsikū- 
nijimas, tapęs realiai suvokiamas jutiminėje būtyje, Jei- 
džia joms pasireikšti ypatingu grožio pavidalu (6, 41). 

Deramai suprasta, ši įsikūnijimo sąvoka, be abejo, ne- 
leidžia nei monistiškai tapatinti, nei dualistiškai išskirti 
idėjas — šio įsikūnijimo subjektus, viena vertus, ir ma- 
teriją, kuri yra jų terpė, kita vertus. Pirmuoju atveju 
būtų nereikalinga kalbėti apie įsikūnijimą, antruoju — 

joks įsikūnijimas nebūtų įmanomas, nes jis pažeistų 10- 

ginį tapatybės principą (žr. 3, 152). Lieka tik pripažinti, 
kad idėjos nėra materialaus pasaulio realūs pagrindai, 
bet kad tuo pat metu pastarieji nėra visiškai nepriklauso- 
mi idealių esmių, arba amžinų ir nekintamų pirmavaizdžių, 
atžvilgiu.. . 

Yra tvirtas pagrindas manyti, kad Solovjovas paga- 
liau suvokė šį požiūrį. Tuomet, kaip jis pats įsivaizdavo, 
gyvą pasaulio tikrovę sudaro formos 1r materijos vieny- 
bė. Tačiau idėjos, kaip ideali arba normali būties būsena, 
tarpsta dieviškųjų esmių pasaulyje ir įsikūnydamos pa- 
keičia materiją per grožio pavidalą. 

Jei idėjos įsikūnija materialiajame pasaulyje, tai aiš- 
ku, kad pastarajame yra formų, kurios neatitinka idealių 
reikalavimų, tai yra idealios būties būsenos. Kurgi tos 
formos yra? 


4. Pamatinės gamlos pasaulio formos 


Idealia būties būsena Solovjovas laiko „visišką 
sudedamųjų dalių laisvę tobuloje visu- 
mos vienybėje“ (6, 40) arba „laisvą atskirybės pa- 
sireiškimą visumos vienybėje“ (6, 41). Tačiau savo raidos 
pradžioje mūsų prigimtinis pasaulis apreiškia diametraliai 
priešingas šiai idealiai būklei savybes, kurios padeda atsi- 
rasti jame pirminiam chaosui. Pasak Solovjovo, chaosas 
yra pagrindinis uždieviškosios būties pradas. Jis atsiran- 
da visatoje tuomet, kai pasaulio siela atsiskiria nuo die- 
viškosios vienybės. „Atsiskyręs nuo dieviškosios vieny- 
bės prigimtinis pasaulis atrodo kaip paskirų pradų chao- 
sas“ (3, 132). „Iš tikrųjų, šį pasaulį sudaro anapus Die- 
vo esančios erdvės, laiko ir mechaninio priežastingumo 
formos. Bet šios trys sąlygos nėra realus ar pozityvus 
dalykas, jos yra tiktai pagrindinių dieviškosios būties ka- 
tegorijų neigimas ir jų perkėlimas“ (9, 231). 

Taigi dieviškajai būčiai yra būdingas trejopas sava- 
rankiškumas arba tai, kad ji neturi išorinių apibrėžimų. 
Solovjovas sako: „Dievas yra savarankiškas kaip objek- 
tyvi substancija, kadangi, būdama visa savyje, ji negali 
būti niekieno apibrėžta, Jis yra savarankiškas kaip sub- 
jektyvi būtis, nes yra absoliučiai besąlygiška savo trimis 

vienodai amžinais ir hipostaziniais tarpsniais, kuriems pri- 
klauso būties visybė. Pagaliau Jis yra savarankiškas savo 
santykiu su tuo, kas nėra Jis, nes to kito būtį apibrė- 
žia tiktai laisvas dieviškosios valios aktas“ (9, 232). 

Kaip tik todėl žemiškajame pasaulyje, kuris tėra tik 
apverstas Dievybės atvaizdas, randame tris atitinkamas 
jo heteronomijos formas: erdvę, laiką ir mecha- 
ninį priežastingumą. „Atitrauktinis erdvės principas,— 
aiškina Solovjovas,— yra tai, kad du objektai, dvi visybės 
dalys negali kartu užimti vienos ir tos pačios vietos, ir 
todėl vienas objektas, viena visybės dalis negali tuo pat 
metu būti dviejose skirtingose vietose. Tai susiskaldymo, 
arba objektyvaus visybės dalių išskyrimo, dėsnis. Ati- 
trauktinis laiko principas teigia, kad dvi vidinės subjekto 
būsenos (t. y. sąmonės būsenos kalbant įprastine iermino- 
logija) negali sutapti vienu esamu momentu ir kad viena 
sąmonės būsena negali išlikti aktualiai tapati dviem skir- 
tingais būties momentais. Tai kiekvieno subjekto vidinių 
būsenų nuolatinės disjunkcijos dėsnis. Pagaliau pagal ati- 
trauktinį mechaninio priežastingumo dėsnį joks veiksmas 
ir joks reiškinys neatsiranda spontaniškai arba pats sa- 
vaime, bet yra visiškai nulemtas kito veiksmo arba reiš- 
kinio, kuris savo ruožtu yra trečiojo padarinys ir taip io-. 
liau. Tai grynai išorinio ir atsitiktinio reiškinių santykio 
dėsnis“ (9, 233—234). 

Toks yra chaotiško skaidymosi ir materialiosios būties 
pasaulis. ,,„Tačiau,— sako Solovjovas,— šis pasaulis nėra 
absoliučiai vienalyčių elementų pasaulis. Mes žinome, kad 
kiekvienas realus elementas, kiekviena atskira vienatinė 
būtybė (atomas) turi savo savitą individualią esmę (idė- 
ją), ir jei dieviškojoje tvarkoje visi šie elementai, pozi- 
tyviai papildydami kits kitą, sudaro visuminį ir darnų OI- 
ganizmą, tai gamtos tvarkoje tas pat organizmas yra iš 
tikrųjų sujauktas ir tarsi suskilęs, bet išlaikantis savo 
idealią vienybę galioje ir siekime. Laipsniškas šio sieki- 
mo įgyvendinimas, laipsniškas idealios visa ko vienybės 
realizavimas yra pasaulinės raidos esmė ir tikslas“ (3, 
132—133). 

Šį procesą reikia laikyti iš esmės vieningu, nes jei 

pasaulis pats savaime linksta į vienybę, tai turi egzis- 
tuoti tam tikra vienybės forma, kurią Solovjovas vadi- 
na „pasaulio siela“. Jei šios vienybės, kuri kol kas yra 
tiktai potenciali, nebūtų, pasaulio elementų skaidymuisi 
ir skirstymuisi nebūtų ribų, taigi jo progresyvus vieniji- 
masis būtų negalimas“ (3, 134). 

„Pasaulio siela kaip gryna ir neapibrėžta galia, yra 

dvilypė ir kintama (1 aogvoTo; Gvac ?!): ji gali norėti 2g- 
zistuoti tik sau, anapus Dievo, gali suvokti klaidingą 
chaotiškos ir anarchiškos būties požiūrį, bet ji taip pat 
gali ir nusižeminti priešais Dievą, laisvai prisirišti prie 
dieviškojo Žodžio, grąžinti visai kūrinijai tobulą vienybę 
ir sutapti su amžinąja Išmintimi" (9, 235—236). 

Ir iš tikrųjų, „tempiama visomis kryptimis aklų jėgų, 
kurios rungiasi dėl išskirtinės būties, sudraskyta, suskai- 
dyta ir išbarstyta į begalinę atomų daugybę, pasaulio sie- 
la patiria neaiškų, tačiau neapsakomą vienybės troški- 
mą" (9, 236). 

Tobula vienybė realizuojasi pasaulyje pamažu, ilgai ir 
sudėtingai. Esminis šio proceso pagrindas yra nepralaidi 
materija. Jos formalios sąlygos yra erdvė, laikas ir me- 
chaninis priežastingumas. Esant šioms trims sąlygoms, rei- 
kia vienaip ar kitaip rasti galimybę suvienyti materialųjį 
pradą. Bet štai ką sako Solovjovas. „Ši ideali vienybė, 
realizuojama chaotiškos erdvės pagrindu, įgyja neapibrėž- 
tos erdvės, arba beribiškumo, pavidalą. Viskas, ką atga- 

"mina, vaizduoja ar įsivaizduoja siela chaotiško susiskai- 

dymo būsenoje, negali nustoti buvęs viskuo ir visiškai 
prarasti savo vienybę. O kadangi šios dalys nenori pa- 
pildyti viena kitos ir susilieti viena su kita pozityvioje 
ir gyvoje visybėje, tai visos jos yra priverstos, nuolatos 
šalindamos viena kitą, vis dėlto likti kartu, koegzistuoti 
formalioje begalinės erdvės vienybėje“ (9, 236—237). 

„Tačiau sielai nepakanka išorinio beribiškumo; ji no- 
ri išmėginti ir vidinę subjektyvios būties visybę. Šią vi- 
sybę, kuri amžinai triumfuoja dieviškojoje trejybėje, chao- 
tiška siela įveikia neapibrėžta išskirtinių ir abejingų mo- 
mentų seka, vadinama laiku. Ši netikra begalybė sukausto 
sielą ir verčia ją trokšti tiesos. Į šį troškimą atsako die- 

viškasis Žodis, pakišdamas naują idėją. Veikdama sielą, 
aukščiausioji trejybė atsispindi neapibrėžtos trukmės 
sraute trijų laikų pavidalu. Norėdama realizuoti sau vi- 
sišką aktualumą, siela yra priversta kiekvieną duotą savo 
būties momentą papildyti atsiminimu, daugiau ar mažiau 
išdilusiu, iš praeities be pradžios, ir neaiškiu laukimu 
ateities, neturinčios galo“ (9, 237). 

Pagaliau mechaninis priežastingumas suteikia pasauliui 
trečią galimybę pasiekti išorinę vienybę. „Būdamas aukš- 
čiau tįsiu dalių anarchinio skaidymosi, dieviškasis Žodis 
sukuria sielai formalią erdvės vienybę; o būdamas chao- 
tiškos momentų sekos pagrindas, Jis sukuria ir idealią 
laikų trejybę. Taigi mechaninio priežastingumo pagrindu 
Jis apreiškia konkretų visa ko solidarumą, pagrįstą vi- 
suotinės traukos dėsniu, kuris vidine jėga susieja visas 
išsklidusias chaotiškos tikrovės dalis, sudarydamas vieną 
kompaktišką ir kietą kūną, pirmąją pasaulio sielos mate- 
rializaciją, pirmąjį esmiškosios Išminties veikimo pagrin- 
dą“ (9, 238). Taip, „Biblijos žodžiais tariant, buvo padėti 
žemės pagrindai" (9, 239). 

Šiame ir ankstesniame skyrelyje išdėstėme Solovjovo 
idėjas apie realius mūsų pasaulio pagrindus ir bendrąsias 
jo formas. Tiesą sakant, šis klausimas niekuomet nebuvo 
Solovjovo gilaus filosofinio tyrinėjimo objektas. Jis pasi- 
tenkindavo paliesdamas juos šalia kitų tarpusavyje susi- 
jusių problemų. Todėl jo apmąstymai labai primena intui- 
tyvias „teosofinio proto“ spekuliacijas, apie kurias jis 
pats kalba savo knygoje „Rusija ir Visuotinė Bažnyčia" 
(9, 239). 

Šios intuityvios prielaidos labai reikšmingos ir jo gam- 
tos filosofijai. Manome, kad jas galima trumpai išdėstyti 
šitaip: | 
1. Tarp subsistuojančių idėjų arba idealių esmių, 
tarpstančių dieviškajame pasaulyje, ir nepralaidžios ma- 
terijos, sudarančios realų gamtos pasaulio pagrindą, ne- 
gali būti absoliučios priešybės, kuri kliudytų joms suda- 
ryti organinę vienybę (3, 132). 

2. Materialiosios būties pagrindinės formos, tai yra tį- 
sumas, laikas ir mechaninis priežastingumas, nėra kažkas 

absoliučiai realaus ir pozityvaus. Išplaukdamos iš chao- 
tiškos būties, jos kartu gali išnykti kaip šios būties prie- 
žastys (9, 231). 

3. Pasaulis yra Župuolės nuo dieviškosios vienybės. 
Šiame atotrūkyje ar skilime tarp amžinosios Išminties ir 
pasaulio sielos reikia ieškoti chaoso, dar nepraradusio vi- 
siško viešpatavimo visatoje, priežasties. Todėl tam, kad 
jų vienybė būtų atkurta, o materija ir forma sutaptų vie- 
noje konkrečioje ir gyvoje esybėje, reikia iš esmės pa- 
keisti materialinį pasaulio pagrindą ir jo formalias sąly- 
gas ir taip suteikti jam visam teigiamosios visa ko vie- 
nybės tvarką (9, 263). 

Ši išvada užbaigia tris nuoseklius procesus, kurie su- 
teikia visam gamtos pasauliui vis aiškesnius pavidalus. 
Pirmiausia kosmogoninis procesas realizuoja išorinę vie- 
nybę, remdamasis fizinės būties pagrindais. Paskui antro- 
pogoninis procesas sukuria savo vidinę vienybę, rem- 
damasis psichinės būties pagrindais. Pagaliau teogoninis 
procesas paruošia savo absoliučią vienybę, sujungdamas 
psichofizinius pasaulio ir Dievybės pradus. Panagrinėsime 
kiekvieną šį procesą atskirai. 


5. Kosmogoninio proceso esmė 


Kosmogoninio proceso, taip pat visų kitų procesų ju- 
dinamąjį pradą Solovjovas įžvelgia dieviškajame Loge. 
„Dieviškasis pradas, — sako jis,— čia (pasauliniame pro- 
cese) atsiranda kaip veikiamoji jėga absoliučios idėjos, 
siekiančios realizuotis arba įsikūnyti padrikų elementų 
chaose. Taigi dieviškasis pradas čia siekia to paties tiks- 
lo kaip ir pasaulio siela: įkūnyti dieviškąją idėją arba 
sudievinti visa, kas egzistuoja, suteikiant visam kam ab- 
soliutaus organizmo formą. Skirtumas tiktai tas, kad pa- 
saulio siela, kaip pasyvi jėga, kaip grynas siekimas, iš 
pradžių nežino, ko siekia, kitaip sakant, neturi visa ko 
vienybės idėjos, o dieviškasis Logas, kaip teigiamasis pra- 
das, kaip veikianti ir kurianti jėga, turi savyje pačiame ir 
pakiša pasaulio sielai visavienybės idėją kaip lemiančią 
formą“ (3, 134). 

Dieviškasis pradas siekia susijungti su pasaulio siela, 
kadangi įžvelgia joje materiją, būtiną absoliučiai idėjai 
įkūnyti. Antra vertus, pasaulio sielą traukia dieviškasis 
pradas, nes ji mato jame absoliučią šio įkūnijimo formą. 
Be to, „procesas, suponuodamas netobulybę, kartu supo- 
nuoja tam tikrą pažangą — vis didesnį ir tvirtesnį mate- 
rialių elementų ir anarchiškų formų susijungimą, chaoso 
virtimą kosmosu, gyvu kūnu, padedančiu įsikūnyti die- 
viškajai Išminčiai“ (9, 252). 

„Bet dabar gali kilti klausimas, kodėl šis dieviškojo 
prado susijungimas su pasaulio siela ir iš čia atsirandan- 
tis pasaulinis organizmas, kaip dieviškosios idėjos (Sofi- 
jos) įsikūnijimas, neįvyksta kartu viename dieviškosios 
kūrybos akte? Kuriam galui reikalingi pasaulio gyvenime 
visi tie darbai ir pastangos, kuriam galui gamta turi pa- 
tirti gimdymo kančias ir kuriam galui prieš sukurdama 
tobulą formą, kuri atitiktų idėją, prieš pagimdydama to- 
bulą ir amžinąjį organizmą, ji sukuria tiek beformių pa- 
baisiškų palikuonių, neišlaikančių gyvenimo kovos ir be 
pėdsako žūstančiųt Kuriam galui visi tie gamtos nelaik- 
šiai? Kodėl Dievas palieka gamtą taip lėtai siekti savo 
tikslo ir tokiomis apgailėtinomis priemonėmist Kodėl 
apskritai dieviškosios idėjos realizavimas pasaulyje yra 
laipsniškas ir sudėtingas procesas, o ne vienas paprastas 
aktas? Atsakymas į šį klausimą slypi viename žodyje, 
išreiškiančiame dalyką, be kurio nebūtų galima suvokti 
nei Dievo, nei gamtos —tai laisvė. Dėl laisvo pasauli- 
nės sielos akto, dėl jos vienybės prado, pasaulis atsisky- 
rė nuo Dievybės ir pats subyrėjo į daugelį priešiškų ele- 
mentų. Dėl ilgos laisvų aktų sekos visi šie paskiri ele- 
mentai turi susitaikyti tarpusavyje bei su Dievu ir at- 
gimti absoliutaus organizmo pavidalu“ (3, 135). 

Vėliau Solovjovas pakeitė pasaulio sielos sampratą, 
laikydamas gamtos kosminę laisvę būtinu postulatu. Pa- 
sak šios antrosios sampratos, pasaulio siela yra esybė, 
turinti dvilypį kintamą pobūdį — ji priklauso nuo dieviš- 
kos būties prado, chaoso veikimo, ir nuo dieviškojo pra- 
do, Žodžio veikimo (9, 235). 

Pripažinęs kosminę laisvę, arba dieviškojo Žodžio ir 
pasaulio sielos savitarpio santykių laisvę, Solovjovas 10- 

giškai turėjo pripažinti kūrybą ir evoliuciją kosmogoni- 
niame procese. Kūrimas yra Žodžio dalis, evoliucija — pa- 
saulio sielos dalis. Štai kaip Solovjovas aiškina šio pro- 
cCeso eigą: „Iš pradžių — sako jis,— pasaulio siela, kaip 
grynas ir paprastas visa ko vienybės siekimas be jokio 
turinio, gali šią vienybę pasiekti tiktai pačia bendriausia 
ir pačia neapibrėžčiausia forma (tai vadinama visuotinės 
traukos dėsniu). Tai jau tam tikra prasme reali, nors dar 
visiškai bendra ir tuščia vienybės forma, todėl pasaulio 
siela čia jau iš esmės realizuojasi. Bet pasaulio siela ne- 
sutampa su šia vienybės forma, kadangi jos galioje yra 
absoliuti vienybė. Todėl ji vėl jos siekia, bet jau ne kaip 
gryna galia, kaip tam tikru mastu realizuota galia (pir- 
muoju bendru vienybės pavidalu), ir todėl siekia ne vie- 
nybės apskritai, bet tam tikros naujos, dar jai nežino- 
mos: vienybės, kuri gali geriau ją patenkinti negu ta, 
kurią ji turi. Dieviškasis Logas, aktyvusis pasaulinio proce- 
so pradas, savo ruožtu turėdamas prieš save pasaulio sielą 
jau ne kaip gryną galią, o kaip tam tikru būdu realizuo- 
tą galią, būtent kaip realią vienybę viena į kitą linkstan- 
čių elementarių jėgų, gali susijungti su ja tam tikru nau- 
jų, apibrėžtesniu būdu ir per ją užmegzti naują, sudė- 
tingesnį ir gilesnį pasaulio pradų ryšį, kurio pirmasis, jau 
įgyvendintas ryšys yra realus pagrindas arba materiali 
terpė" (3, 137). 

Matome, kad kosmogoniniame procese susidaro viena 
po kitos trys vienybės rūšys: mechaninė, dinaminė ir or- 
ganinė. 

„Mes jau nurodėme pirmąjį iš šių laipsnių, apibrėžtą 
visuotinės traukos, kuri padarė žemesnįjį pa- 
saulį santykinai kompaktiška mase ir sukūrė materialųjį 
visatos kūną. Tai visa ko mechaninė vienybė. 
Visatos dalys, likdamos viena kitai išoriškos, vis dėlto 
išlieka kartu, laikomos nepertraukiamos grandinės — trau- 
kos jėgos. Jos veltui neatsisako savo egoizmo — jį panei- 
gia nenugalimas potraukis, stumiantis jas vieną prie ki- 
tos — pirmapradė kosminio altruizmo apraiška“ (9, 252— 
253). Laike, t. y. pirmoje, žvaigždžių arba astralinėje epo- 
choje, pergalingai veikiant traukos jėgai, žvaigždžių kū- 
nuose susidaro kosminė materija (3, 137). 

Vėliau, siekdama tobulesnės vienybės, kūrybinio Žo- 
džio patraukta, ji „atsipalaiduoja nuo svarios masės ir 5a- 
vo potenciją paverčia nauja, subtilesne ir išretinta materi- 
ja, vadinama eteriu. Žodis užvaldo šią idealizuotą ma- 
teriją kaip savastinę formuojančio veiksmo priemonę, 
siunčia besvorius fluidus į visas visatos dalis, apgaubia 
visas kosminio kūno dalis eterio tinklu, išreiškia šių dalių 
santykinius skirtumus, nustato tam tikrus jų santykius ir 
taip kuria antrąją, tobulesnę ir idealesnę kosminę vie- 
nybę —dinaminę vienybę, kurią realizuoja per 
šviesą, elektrą ir visus kitus besvorius dalykus, kurie tė- 
ra vieno ir to paties veiksnio atmainos ar transformacijos. 
Šiam veiksniui būdingas grynas altruizmas. Tai neribota 
ekspansija, nuolatinis atsidavimo aktas“ (9, 253). 

Ši dinaminė vienybė atitinka antrąją kosmogoninio 
proceso epochą, kai astralinės epochos didelių kosminių 

kūnų pagrindu vystosi sudėtingesnės jėgos: šiluma, švie- 
sa, magnetizmas, elektra, cheminis giminingumas, o kartu 
išsiskiria sudėtingos ir darnios sistemos, tokios kaip, sa- 
kykime, mūsų saulės sistema (3, 137). . 

' „Pasaulio siela, Žemė mato šviečiančiame eteryje idea- 
lų savo dangiškojo mylimojo atvaizdą, bet su juo realiai 
nesusijungia. Tačiau ji visą laiką siekia šios vienybės, 
nenori apsiriboti vien kontempliuodama dangų ir spindin- 
čias žvaigždes bei maudydamasi eterio fluiduose. Ji suge- 
ria šviesą, paverčia ją gyvybine ugnimi ir, 
kaip šios naujos sąjungos vaisių, pagimdo iš savo įsčių 
gyvą sielą dviejose karalystėse — augalų ir gyvūnų. 
Ši nauja, organinė vienybė, kurios pagrindą bei terpę su- 
daro neorganinė materija ir eterio fluidai, yra tobulesnė 
juo labiau kad formuoja ir valdo sudėtingesnį kūną per 
veiklesnę ir visuotinesnę sielą“ (9, 254). 

Tai trečioji epocha: kokioje nors saulės sistemoje vie- 
nybė išsiskaidė ir individualizavosi — pavyzdžiui, mūsų 
Žemė, — kad taptų dirva, kurioje galėtų dygti organizmai 
(3, 138). Dabar bus kalbama apie naują procesą, kurį pa- 
vadinome antropogoniniu ir kurį aptarsime kitame sky- 
riuje. 

6. Gamta ir antropogoninis procesas 


Trečiajame šio darbo skyriuje mes aptarėme žmogų 
jo vidinės esmės atžvilgiu. Atėjo laikas pakalbėti apie jį 
kaip apie gamtos būtybę. 

„Gyvenimas, siekdamas visiškos vienybės, organinėje 
evoliucijoje nueina tris svarbiausius tarpsnius. Augalai 
objektyviai išreiškia šią gyvenimo vienybę organinėmis 
formomis. Gyvūnai ją subjektyviai jaučia per sąmonės 
būsenas ir judesius. Žmogus racionaliai suvokia absoliutų 
jos pradą. 

Čia yra labai logiškas progresyvinės raidos principas, 
kurį Solovjovas išreiškia šitaip: „Žemė, iš pradžių buvusi 
tuščia, tamsi ir beformė, vėliau pamažu apsigaubia švie- 
sa, susiformuoja ir susiskaido, žemė, kuri tik trečiojoje, 
kosmogoninėje epochoje neaiškiai buvo jautusi ir painiai, 
lyg sapne išreiškusi savo kūrybinę galią augalinės gy- 
vybės formomis (pirmieji žemės dulkių junginiai su dan- 
gaus grožybe), žemė, kuri augalų pasaulyje pirmą kartą 
išėjo iš savęs pasitikti dangiškų įtakų, paskui atsiskiria 
pati nuo savęs laisvu keturkojų judesiu ir pakyla virš 
savęs pačios laisvu paukščių skrydžiu, žemė, išbarsčiusi 
savo gyvybingą sielą nesuskaitomose augaių ir gyvulių 
gyvybės rūšyse, pagaliau susikaupia, grįžta į save ir vėl 
apsivelka forma, kuri leidžia jai susitikti akis į akį su 
Dievu ir tiesiai iš jo pajusti dvasinio gyvenimo dvelks- 
mą“ (9, 254—255). Taigi „juslinė, lakios vaizduotės fizi- 
nio pasaulio siela virsta racionalia Žmonijos siela“ (9, 
256). 

Antropogoninio proceso faktoriais Solovjovas laiko 
tuos pačius veiksnius — kūrimą ir evoliuciją. „Kai neor- 
ganiniame pasaulyje atsirado pirmosios augalų formos, 
kurios vėliau sudarė turtingą medžių ir gėlių pasaulį, bū- 
tų beprasmiška teigti, kad šios formos atsirado pačios sa- 
vaime, iš nieko. Taip pat, tik ne taip akivaizdžiai, bepras- 
miška būtų manyti, kad jos atsirado iš atsitiktinių neor- 
ganinių medžiagų derinių. Gyvybė yra tam tikras naujas, 
teigiamas turinys, kažkas daugiau nei negyva jo ma- 
terija, ir išvesti šį daugiau iš mažiau reikštų teigti, kad 

iš tikrųjų kažkas atsiranda iš nieko, tai yra teigti gryną 
nesąmonę" (7, 201). 

Augalinės gyvybės reiškiniai yra glaudžiai susiję su 
neorganinio pasaulio reiškiniais, tarp šių dviejų karalys- 
čių nėra esminio skirtumo. Tą patį reikia pasakyti apie 
gyvūnų ir augalų karalystes. Paprasčiausios gyvūnijos 
formos yra tokios panašios į aukščiausiąsias augmenijos 
formas, kad biologija turėjo sukurti specialų skyrių, ku- 
riam priskiria zoofitus. Tačiau šis regimas vienalytiškumas 
slepia savyje pagrindinį ir esminį skirtingumą, kuris pa- 
sireiškia ir išryškėja dviem skirtingom kryptim, pada- 
linančiom būtį į dvi dalis: augalinį ir gyvulinį pasaulius. 
„Čia vėlgi, — sako Solovjovas,— tai, kas yra gyvulių tipe 
naujo ir aukštesnio nei augalų tipe, niekaip negalima 
traktuoti kaip žemesnį, tai yra kaip jų bendras savybes, 
neprieinant aiškiai absurdiškų išvadų, nes tai reikštų a4+b 
tapatinti su a arba pripažinti kažką esant lygų niekui“ 
(7, 202). Taigi nebūtina įrodinėti, kad būties perteklius, 
pasirodantis žmogiškajame gyvenime, negali atsirasti iš 
ankstesnio gyvūnų tipo. 

Vis dėlto Solovjovas stoja prieš tokią evoliucijos teo- 
riją, kuri neigia kūrimą. Lygiai taip tvirtai jis protestuo- 
ja ir prieš tokią kūrimo sampratą, kuri atmeta evoliuciją. 
Pasak jo, kosminiame procese kūrimas ir evoliucija yra 
esmiškai susiję ir vienas kitą papildo. Beje, Solovjovas 
aiškiai daro išlygą, kad pirmieji Dievo kūrėjo santykiai su 
gamta yra už kosminio proceso ribų ir kad jų esmė yra 
grynai metafizinė. Jo galutinės išvados būtent apie kos- 
minį procesą formuluojamos šitaip: „Dėl to, kad aukštes- 
nės būties formos, arba tipai, atsiranda arba atsiskleidžia 
po žemesniųjų, jokiu būdu negalima teigti, kad jos yra 
pastarųjų produktai ar kūriniai. Jų reiškimesi ivarka nėra 
jų esybės tvarka. Aukštesnės, pozityvesnės ir užbaigtes- 
nės būties formos ar būsenos yra (metafiziškai) pirmesnės 
už žemesniąsias, nors atsiranda ir pasireiškia po jų. Tai- 
gi evoliucija nėra neigiama. Jos negalima neigti, ji yra 
faktas. Tačiau teigti, kad evoliucija sukuria aukštesnes 

formas vien tik iš žemesniųjų, kitaip sakant, iš nieko — 
reiškia pakeisti faktą logine nesąmone. Žemesniųjų tipų 

evoliucija pati savaime negali sukurti aukštesniųjų, tačiau 
ji sudaro materialias sąlygas arba suteikia atitinkamą 
terpę pasireikšti ar atsirasti aukštesniam tipui. Taigi kiek- 
vieno naujo būties tipo atsiradimas yra iš esmės nau- 
jas kūrimas, bet toks, kuris jokiu būdu negali būti 
pavadintas kūrimu iš nieko, kadangi, pirma, materialinis 
pagrindas, lemiantis naujo tipo atsiradimą, yra ankstes- 
nysis tipas, antra vertus, savastinis pozityvus aukštes- 
niojo tipo turinys neatsiranda iš nebūties, bet egzistuoda- 
mas amžinai, tiktai įžengia (tam tikru proceso momentu) 
į kitą būties sritį, į reiškinių pasaulį. Atsiradimo sąlygos 
priklauso nuo gamtos prigimtinės evoliucijos, o tipas, ku- 
ris atsiranda — nuo Dievo“ (7, 203). 

Nesunku atspėti, kad čia Solovjovas turi galvoje pro- 
cesą, kuriame realizuojasi visiška pasaulio sielos ir es- 
miškos Išminties vienybė, besiremianti dieviškuoju Logu. 
Šis procesas taip pat suponuoja visatos laisvę. „Kosminis 
protas, — rašo kitur Solovjovas,— atvirai kovodamas su 
pirmapradžiu chaosu ir slapta sutardamas su šio chaoso 
darkoma pasaulio siela, kitaip tariant, gamta, vis labiau 
ir labiau pasiduodančia kūrybinio prado idealioms paska- 
toms, kuria joje ir per ją sudėtingą ir didingą mūsų visa- 
tos kūną. Šis kūrimas yra procesas, turintis du tar- 
pusavyje glaudžiai susijusius tikslus -— bendrą ir ypatin- 
gą. Bendrasis tikslas yra realios idėjos, tai yra šviesos 
ir gyvybės įkūnijimas skirtingomis gamtos grožio 
formomis, o ypatingasis tikslas — sukurti Žmogų, tai yra 
tą formą, kuri išreiškia kaip aukščiausias gamtos grožis 
aukščiausią šviesos ir gyvybės galią, vadinamą savimo- 
ne. Jau gyvulių pasaulyje, kaip matėme, bendrasis visa- 
tos tikslas pasiekiamas jiems patiems dalyvaujant, suža- 
dinant jų tam tikrus vidinius jausmus bei siekimus. Gam- 
tai gyvūnai nėra toji materija, kurią ji tvarko ir savaip 
gražina: ji verčia juos pačius tuo pasirūpinti. Pagaliau 
žmogus ne tik dalyvauja kosminių pradų veikloje, bet su- 
geba pažinti šio veikimo tikslą ir sąmoningai bei 
laisvai siekia jį įgyvendinti“ (6, 68). 

Dėl to kosminė kūryba žmoguje įgauna visai naują 
kryptį. „Dvasinės bei materialinės kūrybos jėga žmoguje 

tėra tiktai pasikeitimas arba pasisukimas į vidų 
tos pačios kūrybinės jėgos, kuri gamtoje, būdama .nu- 
kreipta į išorę, lemia fizinių organizmų dauginimosi pra- 
žūtingą begalybę" (6, 418). Tuo pat metu grynai gamtinė 
išorinė evoliucija pakeičia savo pirminę kryptį, tiksliau 
sakant, amžiams užsibaigia žmoguje. Štai kaip tai aiškina 
Solovjovas: „Visa tiesa — teigiamoji visa ko vienybė — 
iš pradžių glūdi gyvoje žmogaus sąmonėje ir pamažu rea- 
lizuojasi žmonijos gyvenime progresuojant sąmonei. Per 
sąmonę, kuri gali be galo plėstis, niekuomet neprarasda- 
ma tęstinumo kartų eilėje, žmogus, visuomet likdamas pa- 
čiu savimi, gali pasiekti ir realizuoti visišką būties pil- 
natvę. Todėl nėra nei būtina, nei įmanoma, kad kitos, 
aukštesnės už žmogų esybės jį pakeistų. Ribojamas ak- 
tualios ir veiklios tikrovės, žmogus yra tiktai gamtos da- 
lis, tačiau jis visuomet praplečia savo esybės ribas. Savo 
proto kūriniuose — religijoje ir moksle, doroje ir mene — 
jis pasirodo kaip bendros gamtos sąmonės centras, kaip 
pasaulio siela, kaip forma, kuria absoliuti visa ko vieny- 
bė pereina nuo galimybės prie tikrovės. Todėl virš jo 
negali būti nieko, išskyrus patį absoliutą, tobulą savo 
veiksmais arba amžinai esantį, tai yra Dievą“ (6, 274— 
275). 

Kadangi žmogus, kaip sako  Solovjovas, peržengia 
gamtos ribas, jis yra tam tikra Dievybės sąjunga su ma- 
terialiąja prigimtimi, o tai „suponuoja tris sudėtinius žmo- 
gaus elementus: dieviškąjį, materialųjį ir juos abu jun- 
giantį savastingai žmogiškąjį elementą. Šių trijų elemen- 
tų junginys ir sudaro tikrą žmogų, be to, savastingai 
žmogiškasis pradas yra protas (ratio), tai yra kitų dvie- 
jų elementų tarpusavio santykis“ (3, 153—154). 

Taigi natūralu, kad po antropogoninio proceso eina 
kitas procesas, kuriame žmogus pasirodo kaip materiali 
ir kartu formali sąlyga. Šis naujasis procesas, atsirandan- 
tis grynai iš žmogiškojo prado, gali būti pavadintas die- 
važmogišku, o kai jis atsiranda iš prigimtinio ir materia- 
laus prado, jis pelno dieviškai materialaus proceso pava- 
dinimą. Apskritai kiekvienu atveju tai yra teogoninis pro- 
cesas: 

7. Gamla ir teogoninis procesas 


„Kas yra materija pati savaime, — sako Solovjovas,——- 
mes nežinome iš patyrimo, tai metafizinių tyrinėjimų ob- 
jektas. Bet patyrimas — tiek atskiras asmeninis, tiek bend- 
ras mokslinis bei istorinis — aiškiai parodo, kad, nepai- 
sant psichinių ir fizinių reiškinių neišmatuojamumo jų pa- 
žinumo atžvilgiu (nes pirmuosius suvokiame tiesiogiai, 
vidiniu jausmu, o antruosius — per išorinius jausmus), 
dvasinės ir materialiosios prigimties realioji būtis nėra 
atskira, tarp jų yra glaudžiausias ryšys ir nuolatinė sąvei- 
ka, kurios dėka pasaulio tobulėjimo procesas, būdamas 
dievažmogiškas, be abejo, yra ir dieviškai mate- 
rialus“ (7, 195—196). 

Šis procesas, apimantis ir antropogoninę evoliuciją, 
nueina penkis svarbiausius tarpsnius, kuriems Solovjo- 
vas paliko įprastinius karalysčių pavadinimus: mineralų, 
augalų, gyvūnų, žmogiškoji ir Dievo karalystė. Solovjo- 
vas mano, jog kiekvienoje šių karalysčių būtis pakyla į 
aukštesnį laipsnį ne tik doriniu, bet ir grynai gamtiniu 
atžvilgiu. „Akmenys ir metalai — sako Solovjovas,— 
skiriasi nuo viso kito tuo, kad yra absoliučiai patenkinti 
savimi ir be galo konservatyvūs. Jeigu tai priklausytų 
tik nuo jų, gamta niekuomet nepabustų iš letargo miego. 
Antra vertus, be jų tolesnis jos augimas neturėtų ivirtos 
dirvos bei atramos. Augalai, nejudriai svajodami, nesą- 
moningai krypsta į šviesą, šilumą ir vandenį. Gyvūnai 
juslėmis ir laisvais judesiais ieško juslinės 
būties pilnatvės: sotumo, lytinio pasitenkinimo ir gyveni- 
mo džiaugsmo (jų žaidimai ir dainavimas). Prigimtinė 
žmonija, be viso šito, siekia racionaliai pagerinti savo gy- 
venimą per mokslą, meną ir visuomenines institucijas, jį 
tobulina įvairiais atžvilgiais ir pagaliau pakyla iki abso- 
liutaus tobulumo idėjos. Dvasinė, arba iš Dievo gi- 
musi, žmonija ne tiktai supranta protu, bet ir per- 
ima širdimi bei darbais šį absoliutų tobulumą kaip rea- 
lų pradą to, kas turi egzistuoti visur kur 
ir siekia realizuoti jį iki galo, arba įkūnyti viso pasaulio 
gyvenime" (7, 196—197). 

Kiekviena šių karalysčių kaip materija padeda aukš- 
tesniajai, ir tik pasiekusi aukštesnįjį laipsnį, nustoja būti 
tuo, kuo buvo anksčiau. „Kaip gyvą organizmą,— sako 
Solovjovas,— sudaro cheminė medžiaga, kuri nustoja būti 
tiktai medžiaga, taip žmoniją sudaro gyvūnai, nustojantys 
būti tiktai gyvūnai. Panašiai Dievo Viešpatiją, arba 
Karalystę, sudaro žmonės, kurie nustoja būti tikiai 
žmonėmis ir pakyla į naują aukštesnę egzistavimo plotmę, 
kurioje jų grynai žmogiški tikslai tampa tik priemonėmis 
ir įrankiais kitam, galutiniam tikslui pasiekti“ (7, 197). 

Todėl kiekviena karalystė aprėpia ar apima žemesnią- 
sias karalystes, taigi pasaulinis procesas yra ne tiktai rai- 
da bei tobulėjimas, bet ir visatos susitelkimas. 
Augalai fiziologiškai sukaupia savyje aplinkinę terpę; gy- 
vūnai ne tik minta augalais, bet ir psichologiškai suvokia 
(savo sąmonėje) jau daugiau reiškinių, su kuriais juos 
sieja jų pojūčiai; žmogus. protu suvokia labiausiai nuto- 
lusias būties sritis, net ir tas, kurių jis tiesiogiai nesu- 
vokia — jis gali viską suprasti idealioje sintezėje, tai yra 
suvokti visa ko prasmę. Pagaliau Žmogus-Dievas, arba 
protas-būtis (Žodis), ne tik atitrauktai suvokia, bet ir rea- 
liai įgyvendina visa ko prasmę, aprėpdamas ir vienyda- 
mas viską gyva meilės jėga. Aukščiausia būtent žmogaus 
ir grynai žmogiškosios būties srities paskirtis yra su- 
telkti visatą į idėją, aukščiausia Žmogaus-Dievo ir 
Dievo Karalystės paskirtis yra sutelkti ją tikrovėje rea- 
liai“ (7, 204). 

Palikdami, kiek tai įmanoma, uožaiojė religinę pro- 
blemos pusę, mėginsime aptarti šio visatos sutelkimo 
tarpsnius, egzistuojančius grynai prigimtiniame pasauli- 
nio proceso pasaulyje. 

Tikrajai būčiai, arba visavienei idėjai, mūsų pasauly- 
je priešinasi materialioji būtis, kurios svoris sunkiai sle- 
gia pačius idealiausius mūsų siekimus. „Svarbiausia šios 
materialinės būties savybė — sako Solovjovas;— yTa 
dvejopas nepralaidumas: 1) nepralaidumas 
laike, remiantis kuriuo, kiekvienas kitas būties momen- 
tas neišsaugo savyje ankstesniojo momento, bet pašali- 
na ar išstumia iš būties, vadinasi, visa, kas materijoje yra 

nauja, vyksta ankstesniojo sąskaita arba jam kenkiant: 
2) nepralaidumas erdvėje, dėl kurio dvi materijos 
dalys (du kūnai) negali kartu užimti tos pačios dalies 
erdvėje, bet būtinai viena kitą išstumia. Taigi mūsų pa- 
saulio pagrindą sudaro būtis, kuri irsta, būtis, suskaidyta 
į vieną kitą šalinančias dalis ir momentus. Štai kur slypi 
fatališko esybių atsiskyrimo, kuris lemia asmeninio mūsų 
gyvenimo nelaimes, tikrasis pagrindas ir bendroji prie- 
žastis. Įveikti šį dvejopą kūnų ir reiškinių nepralaidumą, 
padaryti, kad išorinė reali terpė atitiktų vidinę idėjos vi- 
savienybę — štai pasaulinio proceso uždavinys, kuris yra 
toks paprastas savo bendrąja sąvoka, kaip ir sudėtingas 
ir sunkus jį konkrečiai realizuojant" (6, 412). 

Vis dėlto šis realizavimas yra įmanomas, ypač todėl, 
kad gamtos pasaulis yra vienas ir visuotinis kūnas. ,„Mū- 
sų visata,— sako Solovjovas,— nebūdama paskirų atomų 
chaosas, o vieninga ir rišli visuma, suponuoja, be savo 
suskaidytos materijos, vienybės iormą (taip pat aktyvią 
jėgą, pajungiančią šiai vienybei jai priešiškus elemen- 
tus). Daiktinio pasaulio vienybė nėra daiktinė vienybė — 
tokios vienybės apskritai negali būti, tai contradictio in 
adjecto ?., Pasaulio kūnas, sudarytas remiantis traukos 
dėsniu— antimaterialiu dėsniu (materializmo požiūriu tai 
reiškia antgamtišku dėsniu), yra realiai ideali, psichofizi- 
nė pilnatvė arba tiesiog (remiantis Niutono mintimi apie 
sensorium Dei“) mistinis kūnas“ (6, 413). 

Šis mistinis kūnas, įtrauktas į nuolatinio tapsmo pro- 
cesą, nuolatos siekia būties pilnatvės, kurią Solovjovas 
įsivaizduoja šitaip: „„Derama, ideali būtis reikalinga vie- 
nodos erdvės raidos užmojo tiek savo visumai, tiek ir 
dalims, taigi, ideali būtis nėra laisva nuo atskirybių, bet 
tik nuo jų išskirtinumo. Šios laisvės pilnatvei reikia, kad 
visi atskiri elementai rastų save kits kitame ir visumoje, 
kad kiekvienas suponuotų kitus, o kiti suponuotų jį, kad 
kiekvienas jų savo atskirybėje jaustų visumos vienybę, o 
visumoje — savo atskirybę; žodžiu, tai ir yra absoliuti vi- 
sa ko, kas egzistuoja, vienovė, Dievas kaip visa kas visa- 
me kame“ (6, 75). Kitaip sakant, tai pozityvus visa ko 
vienybės realizavimas arba įsikūnijimas materialiosios bū- 
ties srityje. 

Šitaip nagrinėjant gamtos filosofijos problemą, nusta- 
tomas glaudus teorinės filosofijos, etikos ir estetikos ry- 
šys. „Jei dorinė tvarka tam, kad būtų tvirta, — sako 
Solovjovas,— turi remtis materialia gamta kaip savo bu- 
vimo aplinka bei priemone, tai tam, kad būtų pilnuti- 
nė ir tobula, ji turi apimti ir saugoti savyje materialųjį 
būties pagrindą kaip savarankišką dalį dorinio veiksmo, 
kuris čia virsta estetiniu, nes daiktinė būtis gali būti 
įvesta į dorinę tvarką pati virtusi šviesa ir dvasia, tai yra 
tiktai per grožio formą. Taigi grožis reikalingas tam, kad 
realizuotųsi gėris materialiniame pasaulyje, nes tik grožis 
gali nušviesti ir išsklaidyti negerą šio pasaulio tamsą“ (6, 
71). Ir tai įvyksta, nes „tik grožis įkūnija per jutimines 
formas tą patį idealų turinį, kuris iki šio įkūnijimo buvo 
vadinamas gėriu ir tiesa“ (6, 70). 

Iš viso to nesunku padaryti išvadą, kad dieviškai- -ma- 
terialusis procesas suponuoja istorinį procesą. Kad tuo 
įsitikintume, pakanka prisiminti Solovjovo teiginį, jog 
„žmonija yra kaip tik ta aukščiausia forma, per kurią ir 
kurioje visa, kas egzistuoja, tampa absoliutų, t. y. mate- 
rialiosios gamtos sąjungos su Dievybe forma“ (8, 241). 
Taigi Solovjovas nagrinėja istorijos procesą religijos po- 
žiūriu. „Kadangi pasaulinio proceso tikslas, — sako jis-— 
yra apreikšti Dievo karalystę arba tobulą dorinę tvarką, 
įgyvendinamą naujos žmonijos, dvasiškai atsiran- 
dančios iš Dievažmogio, tai aišku, kad prieš šią 
visuotinę raišką turi pirmiau eiti individuali paties Die- 
važmogio raiška. Kaip kad istorijos dalis iki Kristaus pa- 
ruošė aplinką arba išorines sąlygas jo paties gimimui, iaip 
jos dalis po Kristaus gimimo paruošia išorines sąlygas Jo 
visuotiniam apsireiškimui arba Dievo Karalystės raiškai“ 
(7, 208). Todėl Solovjovas kategoriškai teigia, kad „Kris- 
taus kaip Dievažmogio istorinė raiška yra glaudžiai susi- 
jusi su visu pasauliniu procesu, o paneigus šią raišką, sU- 
griūna pasaulio sąrangos prasmė ir tikslingumas" (7, 201). 

Dievažmogio Kristaus gimimas, pasak Solovjovo, kuris 
jį nagrinėjo dieviškosios Išminties ir pasaulio sielos susi- 
liejimo požiūriu, nėra nesuprantamesnis ar paslaptinges- 
nis nei pirmųjų organinės gyvybės žymių pasireiškimas 

žemėje. Ir viena, ir kita jam atrodo visai natūralu ir 10- 
giškai būtina. Štai kodėl jo filosofijos sistema neišven- 
giamai užbaigiama religijos samprata. Ši, be kita ko, taip 
persunkia ir persmelkia visą jo gamtos filosofiją, kad jai 
būtų galima pritaikyti — tiesa, atsitiktinai — būdingą pa- 
vadinimą: „religinis materializmas". 


IV. PASAULIO SIELOS VAIDMUO 
ĮSTORIJOS RAIDOJE 


1. Realus dorinio idealo būties pagrindas 


Savo žmonijos ir gamtos metafizinėse teorijose Solov- 
jovas tiesiogiai vadovaujasi savąja pasaulio sielos sam- 
prata. Ši įtaka mažiau juntama, kai jis nagrinėja istori- 
jos raidą ir žmonijos dvasinę kultūrą; atspėjame tiktai 
slaptesnį jos poveikį bendrai Solovjovo idėjų raidai, ku- 
rioje jai nuolatos tenka vienijančio prado vaidmuo. Mums 
pakanka mesti skubų žvilgsnį į dorines, gnoseologi- 
nes ir estetines Solovjovo idėjas bent jau todėl, kad jos 
padeda mums perprasti tai, ką Solovjovas supranta Žo- 
džiais „pasaulio siela". 

Solovjovas visuomet laikė dorovės filosofiją savo sis- 
temos pamatu, tad turime pradėti nuo jos. 

Kaip tapsmas sudaro metafizinę būties prigimtį, iaip 
praktinio gyvenimo prigimtis yra ne kas kita kaip tobu- 
lėjimo procesas. „Mūsų gyvenimas, — sako Solovjovas,— 
įgyja dorinę prasmę ir nuopelną, kai tarp jo ir tobulo 
Gėrio nusistovi ryšys, kuris nuolat tobulėja“ (7, 479). 

Žmogaus protas ir valia, būdami begalybės formos, 
visomis atskiromis ir santykinėmis aplinkybėmis siekia, 
kad realizuotųsi tai, kas yra nesantykiška ir besąlygiška. 
Kitaip sakant, absoliutus Gėris turi apimti viską arba tu- 
Tėti savyje mūsų dorinių santykių su visa kuo normą. 
Vaidmuo, tenkantis žmogui šiame milžiniškame darbe, 
nėra naujas reiškinys pasauliniame procese, nes pastara- 
sis visuomet turėjo dorinę prasmę. „Kad pasiektų savo 
aukščiausiąjį tikslą arba apreikštų savo besąlygišką reikš- 
mę, esybė turi visų pirma būti, paskui ji turi būti g y- 
va, paskui turi būti sąmoninga, toliau —protin- 

ga ir pagaliau būti tobula. Negatyvinės nebūties, 
negyvumo, nesąmoningumo ir neprotingumo sąvokos ]0- 
giškai yra nesuderinamos su tobulybės sąvoka. Kiek- 
vienos teigiamosios būties pakopos konkretus įsikūniji- 
mas ir sudaro realiąsias visatos karalystes, vadinasi, ir že- 
mesniosios pakopos randa savo vietą dorinėje tvarkoje 
kaip būtinos jos įgyvendinimo sąlygos“ (8, 203—204). Tai- 
gi dorinis žmogaus tikslas gali būti tiktai tobulinimas to, 
ką jis randa įgimta savyje, ir visų pasaulio faktų. 

Šiuo požiūriu mes galime susidurti su tuo, kas yra 
aukščiau už mus — absoliučiu Gėriu arba Dievu, arba su 
tuo, kas yra žemiau už mus; su materialiąja gamta. Iš 
tikrųjų mes priklausome nuo absoliuto; tam tikru atžvil- 
giu solidarūs su panašiais į mus ir iš esmės aukštesni už 
materialius kūrinius. Šie trejopi mūsų santykiai su kito- 
mis esybėmis turi būti laikomi triviene mūsų protingo ir 
laisvo veikimo norma. Dorinio tobulėjimo principas iš 
esmės glūdi trijuose pagrindiniuose jausmuose, kurie yra 
būdingi žmogaus prigimčiai ir sudaro prigimtinę dorybę: 
drovumas, kuris apsaugo mūsų orumą nuo gyvuliškų po- 
linkių instinkto, gailestingumas, kuris visus mus sulygi- 
na, religinis, arba pamaldumo, jausmas, kuriuo mes iš- 
pažistame aukščiausiąjį Gėrį. Tačiau, be dorinių jausmų, 
žmoguje glūdi dar kitas dalykas; jis turi sąžiningą ir 
garbingą protą, kuris, apibendrindamas geruosius prigim- 
ties instinktus, kodifikuoja juos paversdamas įstatymu, 
tai yra suteikia jiems visuotinio ir būtino imperatyvo pa- 
vidalą. - . 

Žemesniųjų gamtos rūmų atžvilgiu dorinis įstatymas 
reikalauja iš mūsų įveikti jausmų polinkius ir kovoti su 
kūnu. Jis įsikiša į mūsų santykius su kitais žmonėmis, 
suteikdamas gailesčio ir simpatijos jausmui teisybės pa- 
vidalą. Pagaliau Dievo atžvilgiu jis reiškiasi kaip jo įsta- 
tymų leidžiamoji valia. 

Žmogiškojo individo asmeninio gyvenimo nepakanka 
tam, kad būtų įvykdyti pagal prigimtį ir pagal įstatymą 
dorinio principo reikalavimai, pirmiausia todėl, kad žmo- 
gus nėra visiškai izoliuotas individas, ir dar todėl, kad 
izoliacijos, išskirtinumo ir absoliutaus asmeniškumo bū- 

sena neatitinka dorinio tobulybės idealo. Taigi tobulėji- 
mo procesas yra kolektyvinis procesas, kuris pasireiškia 
žmonių kolektyve, tai yra šeimoje, tautoje, žmonijoje. 
Šios trys kolektyvinės būties formos papildo viena kitą 
ir veda į tobulybę: „Šeima tobulėja sudvasindama ir įam- 
žindama asmeninės praeities prasmę doriniame santykyje 
su protėviais, asmeninės dabarties prasmę — teisėtosę ve- 
dybose, o asmeninės ateities prasmę — naujų kartų auklė- 
jime. Tauta tobulėja gilindama ir tobulindama savo pri- 
gimtinį solidarumą su kitomis tautomis dorinio bendra- 
vimo atžvilgiu. Žmonija tobulėja kurdama gėrį bendromis 
religinės, politinės ir socialinės kultūros formomis, vis 
labiau ir labiau atspindinčiomis galutinį tikslą — paruošti 
žmoniją besąlygiškai dorinei tvarkai arba Dievo Karalys- 
tei. Bažnyčioje organizuojasi religinis gėris, arba pamal- 
dumas, ji turi nuolat tobulinti savo žmogiškąją pusę, kad 
ši vis labiau ir labiau atitiktų Dieviškąją pusę. Valstybėje 
organizuojasi tarpžmogiškasis gėris, arba teisingasis gai- 
lestis, ji tobulėja plėsdama teisingumą ir malonę prieš 
savivalę bei prievartą tautos viduje bei tarp kitų iautų. 
Pagaliau fizinis: gėris, arba dorinis žmogaus santykis su 
materialine gamta, organizuojasi ekonominėje są- 
jungoje, kurios tobulybė yra ne daiktų kaupimas, 0 
materijos sudvasinimas kaip normalios ir amžinos iizinės. 
būties sąlyga" (7, 482). 

Baigdamas Solovjovas prieina išvadą, kad Gėrio tobu- 
lybė yra ne kas kita kaip meilės organizavimas — nors 
ir trivienės, tačiau visuomet tos pačios, kurią žmogus. 
nukreipia aukštyn, į absoliutą, kurią jis skleidžia savo 
artimiesiems ir kurią jis nuleidžia iki materialiosios pri- 
gimties (7, 483). 

Šiuos visus procesus turi išdėstyti moralinė filosofija,. 
kurios tikslas yra „parodyti gėryje tiesą, tai 
yra parodyti tiesą kaip vienintelį teisingą kelią, tiesų gy- 
venimo kelią į viską ir iki galo visiems tiems, kurie jį 
pasirinks“ (7, 1). Štai kodėl Solovjovas vadina savo mo- 
ralinę filosofiją „Gėrio pateisinimu“. 

Pripažindamas moralinės filosofijos savarankiškumą 
jos pačios srityje, jis mano, kad ši sritis yra vidujai susi- 

jusi su įvairiais teorinės filosofijos objektais. Moralinėje 
filosofijoje pateisinę būtent Gėrį, teorinėje filosofijoje iu- 
rime pateisinti Gėrį kaip Tiesą“ (7, 484). 

Solovjovo moralinėje filosofijoje be vargo atpažįsta- 

me pagrindinius jo metafizikos bruožus, aptiktus ankstes- 
niuose skyriuose. Toji galutinė būsena, į kurią linksta 
pasaulis nuolatinio tapsmo procese ir kuri yra taip pat mo- 
ralinio tobulėjimo proceso tikslas, yra ne kas kita kaip 
tiesa arba teigiama visa ko vienybė, praktiškai įgyvendi- 
nama pasaulyje. „Gėrio pateisinime“ šią realizuotą 
ir absoliučiai geidžiamą visa ko vienybę So- 
lovjovas vadina Dievo Karalyste ar viešpatija, kurios ma- 
terialusis pagrindas yra gamta, visuotinė forma — žmoni- 
ja. o absoliutus turinys — Dievybė. Taigi Solovjovas 
nepasitenkina apibrėždamas gamtinius doros principų pa- 
grindus arba jų formalius imperatyvus; jis nustato dar 
ir teigiamąjį dorinės veiklos tikslą. Bet tuomet būtina 
įrodyti, kad Gėris taip pat yra Tiesa, nes tam, kad api- 
brėžtum dorinės veiklos tikslą, turi būti tikras, kad jis 
gali būti pasiektas ir realizuotas šiame pasaulyje. „Šio 
tikslo įgyvendinimo galimybė, — teigia Solovjovas,— aiš- 
ku, priklauso ne nuo jo vidinės vertės ar nuo to, kas yra 
daugiau ar mažiau pageidautina, bet nuo objektyvių esy- 
bės dėsnių, kurie yra ne etikos ar praktinės filosofijos, 
bet grynai teorinės filosofijos tikslas“ (2, 184). 
. Tačiau dorinės veiklos galutinis tikslas Solovjovo teo- 
rinėje filosofijoje iškyla kaip visiškai pasiekiamas dėl 
pasaulio sielos sampratos. Ja remdamasis, jis aiškina pir- 
minį blogio šaltinį pasaulyje ir pasaulio netobulybes. Kar- 
tu ji padeda suteikti prasmę pasaulinio proceso visumai; 
ji teigia, kad dorinis idealas yra realiai galimas dėl pa- 
saulio sielos ir dieviškosios Išminties pilnutinės vienybės 
realizavimo. Taigi ne tiktai žmogaus dvasios esmė, bet ir 
materialioji prigimtis, įeinanti į dorinę tvarką, kad pa- 
galiau pasiektų amžinąją palaimą tobulos būties vienybė- 
je su absoliutu. Štai ir visa Solovjovo pasaulio sielos teo- 
rijos reikšmė dorinei žmonijos būčiai. 

2. Formalinis visuotinio žinojimo pagrindas 


Pasaulio sielos idėja nėra svetima ir Solovjovo gnoseo- 
logijai. Būdama reali mūsų pasaulio vienybė ir tiltas tarp 
šio pasaulio bei dieviškosios Išminties, pasaulio siela yra 
būtina sąlyga tam, kad tarp pažinimo subjekto ir objekto 
nusistovėtų adekvatūs santykiai, 

Žinome, kad tiesa yra visavienė esybė. Kaip esybė, ji 
turi absoliutų protą viso to, kas egzistuoja. „Protas, arba 
daiktų esmė (ratio, Joyog), yra ne kas kita, kaip tarpusa- 
vio visa ko santykis vienybėje. Toks abipusis santykis 
suponuoja santykio narius, tai yra daiktų, arba esybių, 
daugį. Taigi atsiranda daugelis narių ir jų tarpusavio san- 
tykis, arba tas vieningas ryšys, kuris daro dalių daugį 
visybės visuma ir kuris yra tikrasis protas (ratio), tie- 
sioginė vienio išraiška“ (2, 282—283). 

Tačiau daugis ir vienis nekoegzistuoja tiesoje atskirai 
vienas nuo kito taip, kad pirmasis būtų realiai padalin- 
tas savyje, o antrasis būtų tik tuščia forma. Priešingai, 
daugialypė tikrovė yra vidujai susijusi su racionalumu, 
arba vieningu protu. 

Tai leidžia  Solovjovui padaryti šią įdomią išvadą: 
„Mūsų subjektas savo tiesoje, tai yra kaip kažkas, kas 
tikrai egzistuoja, turi savyje nenutrūkstamai tarpusavyje 
susijusius realų daugiapradį, kuris čia, subjektyviame gy- 
venime, reiškiasi per pojūčių daugį, ir proto pradą kaip 
mąstančio proto vienybę. O kadangi tiesoje, visa ko vie- 
nybėje, kiekvienas yra nenutrūkstamai susijęs su viskuo, 
tai ir mūsų subjektas savo tikroje būtyje nėra priešprie- 
šinamas viskam; bet yra ir pažista save nenutrūkstamai 
susijusį su viskuo, pažįsta save viskame, o per tai ir tuo 
tiktai organiška dalis visuotinės tikrovės, o jo protas — 
tiktai visuotinės daiktų prasmės išraiška (tov Aoyov TOV 
ovtOV, TOV xXUDOAMoV Aoyov 24) (2, 283). 

Atitrauktos pažinimo teorijos nagrinėja pažinimo sub- 
jektą atskirtą nuo visko, kas egzistuoja už jo matomos 
būties, nors iš tikrųjų jis ir nėra toks atskiras. Todėl tarp 
jo ir kito pasaulio iškyla siena. Jei daiktai yra absoliu- 

čiai už pažįstančiojo subjekto ribų, šis negali rasti jų sa- 
vyje, savo sąmonėje. Taigi kiekvienas subjekto pažini- 
mas, neperžengiantis jo vidinės esybės ribų, gali turėti 
tiktai grynai subjektyvią reikšmę. Realus šio pažinimo 
būsenos, o jo racionalusis pradas, protas, yra ne kas kita 
kaip subjektyvi forma, beje, visiškai tuščia. Pojūtis tam- 
pa faktu, o protas — forma. Be to, vienas ir kitas egzis- 
tuoja tiktai patys sau, be objektyvaus ryšio, nes „kokio 
nors fakto racionalumas yra tiktai jo santykis su viskuo, 
t. y. jo vienybė su viskuo; norint suprasti kokios nors 
tikrovės, kokio nors fakto prasmę arba priežastį, reikia 
suvokti šį faktą, šią tikrovę santykyje su viskuo, jo visa 
ko vienybėje“ (2, 284). Net jei pažinimo akte subjektas 
užmezga kokį nors ryšį tarp savo proto formų ir to, kas 
yra jo jutimų materija — vis dėlto tai yra tik jo sąmo- 
nės atliekamas sintezės veiksmas, kuris jo neišveda iš 
subjektyvios būties. „Taigi, — daro išvadą Solovjovas,— 
atskirdami pažįstantį subjektą ir besąlygiškai priešpriešin- 
dami jį pažinimo objektui, mes prarandame tikrojo paži- 
vios sąvokos, nei subjektyvus jų ryšys mums nepateikia 
tiesos, kuriai reikalinga objektyvi tikrovė, susijusi su vi- 
suotinybe“ (2, 285). Tai leidžia Solovjovui tiksliai iškelti 
problemą: „Jei faktinė tikrovė ir protinė forma negali 
būti realiai sujungtos viename pažinimo subjekte, tai 
aišku, kad jos turi būti sujungtos pačiame pažinimo ob- 
jekte, tai yra esybėje. Kitaip sakant, kad visa ko vienybė 
būtų tikra tiesa, ji turi būti visavienybė viso to, kas 
egzistuoja, t. y. reali arba absoliuti visa ko vienybė“ (2, 
285—286). 

Taigi Solovjovas mano, kad „tikrasis pažinimas pir- 
miausia yra esybės pažinimas“ (2, 286). Dabar lieka suži- 
noti, kuria prasme ir kaip tikroji esybė yra pažįstama 
kiekvieno konkretaus pažinimo atveju. 

„Būdamas ištikimas savo dviejų absoliutų sampratai, 
Solovjovas skiria ne tik dvi būties tvarkas, bet ir dvi 
pažinimo tvarkas: „viena vertus, loginę ir metafizinę tvar- 
ką, kurioje išeities taškas (prius) yra ir tai, kas yra, ki- 

taip tariant, absoliutas, o kita vertus — genetinę reiški- 
nių prigimties kilmės tvarką, kurioje pirmasis duomuo 
(prius) yra tai, ko nėra iš esmės, tai, iš ko visa kas 
atsiranda, kitaip sakant, neabsoliutas, daugis arba at- 
skirybė. Tai, kas metafizinėje tvarkoje yra pirma, -ge- 
netinėje reiškinių tvarkoje tampa paskutinis. Absoliutas, 
kuris yra pirmas savo esme, tampa paskutinis proce- 
se, laike. Aišku, kad genetinė tvarka, kurioje absoliutas 
tampa, suponuoja metafizinę tvarką, kurioje šis abso- 
liutas jau yra. Jei absoliutas tampa žmoguje, tai aišku, 
kad jis turi būti už žmogaus ribų, nes kitaip nebūtų 
nieko, kas turėtų tapti“ (2, 307). Nesunku suprasti, kad 
genetinėje tvarkoje objektas gali būti tikrai pažintas kaip 
realus tiktai tuomet, jei loginis ryšys susieja jį su me- 
tafizine tvarka. Solovjovo sistema sutinka su šia būtiny- 
be dėl organinio ryšio, kurį jis pripažįsta esant tarp trijų 
metafizikos kategorijų: esybės, esmės ir būties, kur vidu- 
rinysis terminas, esmė, yra sykiu jungiamasis narys. 

Solovjovas sako, kad, „kiekvieną kartą realiai pažin- 
dami objektą pažįstame jį trejopai: pirma, kaip santyki- 
nai realų savo faktiniu poveikiu mūsų arba savo realaus 
apsireiškimo atžvilgiu, antra, kaip santykinai idealų savo 
proto santykiais su visa kuo, pagaliau trečia, kaip tikrą 
esybę. Mes juntame tam tikrą objekto veikimą, s u- 
vokiame bendrąsias jo savybes ir tikime jį savas- 
tingai arba besąlygiškai esant“ (2, 308). „Toji besąlygiška 
nei protu, kuri negali būti nei empirinio, nei racionalaus 
pažinimo objektu, tačiau kuri šį pažinimą lemia, be abejo, 
yra objektas ypatingo, trečio pažinimo, kurį tiksliau bū- 
tų vadinti tikėjimu“ (2, 309). 

„Kiekvienas pažinimas, — sako Solovjovas— yra tam 
tikra pažįstančiojo sąjunga su pažinimo objektu“ (2, 313). 
Metafizinio tikėjimo akte subjektas yra organiškai susi- 
jęs su pažinimo objektu teigiamojoje visa ko vienybėje. 
Todėl „jei pažįstančiajam, kaip empiriniam ir jusliniam 
subjektui, objektas tėra vien pojūčių faktas, jei tam pa- 
čiam subjektui, protingai esybei, objektas yra proto są- 
voka, tai subjektui, kaip besąlygiškai esybei, objektas iaip 
pat suvokiamas kaip besąlygiškai esantis“ (2, 312). 

„Taigi mes apskritai pažįstame objektą arba bendrau- 
jame su juo dviem būdais: išoriškai, per mūsų reiškinių 
atskirumo individualybę (tai dvejopas santykinis paži- 
nimas, t. y. empirinis ir racionalus), ir iš vidaus, per 
mūsų absoliučią esybę, vidujai susijusią su pažinimo objek- 
tu (tai besąlygiškas, mistinis pažinimas). Šį dvejopą paži- 
nimą arba dvejopą mūsų ryšį su objektais galima paaiš- 
kinti tokiu palyginimu. To paties medžio šakos kryžiuo- 
jasi ir pinasi tarpusavyje, šakos ir lapai liečiasi savo 
paviršiais — toks yra išorinis arba santykinis pažinimas. 
Tačiau, be šio išorinio santykio, tie patys lapai ir šakos 
yra susiję tarpusavyje dar ir vidujai — savo bendru lie- 
meniu ir šaknimis, iš kurių jie visi vienodai gauna gyvy- 
bės syvus — toks yra mistinis pažinimas arba tikėjimas“ 
(2, 314). 

Tikėjimo dėka mes visiškai tvirtai galime teigti, kad 
yra tam tikras savarankiškas objektas, kad yra kažkas 
šalia mūsų subjektyvių sąmonės būsenų. Šis įsitikinimas 
atitinka gilų ir vidujinį objekto apibrėžimą, jo kaip tik- 
ros esybės apibrėžimą, apibrėžimą, kuris negali būti vi- 
siškai pritaikytas jokiam kitam dalykui ir jokiam santy- 
kiui, bet visuomet ir visuose savo santykiuose lieka sa- 
vyje (an sich) (2, 322). 

Tačiau Solovjovas neapriboja mistinio pažinimo vien 
tikėjimo aktu arba metafizinės tvarkos pažinimu. Jis pri- 
pažįsta metafizinę vaizduotę ir psichinę kūrybą esant 
realiu arba objektyviu pažinimu. Metafizinės vaizduotės 
dėka „mes stebime protu arba įsivaizduojame objekto idė- 
ją, vieningą ir nekintamą, atsakančią į klausimą, kas 
yra objektas. Šią mūsų vaizduotę, arba racionalią kon- 
templiaciją, atitinka pačiame objekte jo antrasis esminis 
apibrėžimas, pasak kurio jis yra tam tikra esmė arba 
idėja, tapati pačiai sau ir todėl nekintama visose- išori- 
nėse objekto būsenose ir santykiuose“ (2, 322). Taigi me- 
tafizinį objekto vaizdinį subjektas gali gauti per suvo- 
kiamos subjekto esmės, jo idėjos ir atitinkamos esmės 
arba objekto idėjos (subsistuojančios idėjos) tarpusavio 
sąveiką. Šį metafizinį vaizdinį reikia skirti nuo psicholo- 
ginio vaizdinio, kuris suponuoja realius pojūčius prigim- 
tinėje srityje ir yra jų nulemtas. 

Trečiajame objektyvaus pažinimo tarpsnyje pereina- 
me nuo metafizinio vaizdinio prie psichologinio, „įkūny- 
dami jį mūsų patyrimo duomenyse, mūsų pojūčiuose pa- 
gal santykines savybes, ir šitaip suteikdami objektui fe- 
nomenalinę būtį, verčiame jį pasireikšti kokioje nors 
gamtos srityje. Be tokios apraiškos, arba idėjos įkūniji- 
mo pojūčiuose, pastarieji, kaip žinome, neturėtų jokios 
objektyvios reikšmės ir nevaizduotų jokio objekto, ant- 
ra vertus, pati idėja neturėtų jokio realumo mūsų pri- 
gimtinėje sąmonėje, likdama vien tiktai metafizinės es- 
mės gelmėje“ (2, 323—324). Šį tretįjį mūsų pažinimo tarps- 
nį atitinka pačiame objekte esantis trečiasis pagrindinis 
jo būties kaip prigimtinio reiškinio apibrėžimas. Be šio 
apibrėžimo objektas nebūtų visiškai tikras. 

Taigi pagal Solovjovo gnoseologiją „tikrasis objekto 
pažinimas (objektyvus pažinimas) apibūdinamas trejopai: 
pirma, kaip tikėjimas besąlygišku objekto buvimu, 
antra, kaip jo esmės kontempliacija arba jo idėjos vaiz- 
dinys, pagaliau trečia, kaip šios idėjos kūrybinis 
įkūnijimas arba realizavimas mūsų prigimtinės juslinės 
sąmonės esamuose pojūčiuose arba empirinėse duotybė- 
se“ (2, 324). 

Šitaip Solovjovas supranta tikrą ir objektyvų pažini- 
mą metafizinėje tvarkoje. Tikrovėje, tai yra genetinėje 
ar prigimtinėje tvarkoje, viskas yra priešingai. Jau ži- 
nome, kad tai, kas metafiziškai yra pirma, fiziškai yra 
paskiausia, kitaip sakant, kad tai, kas logiškai yra „prius“, 
genetiškai pasirodo kaip „posterius“ (2, 323). „Jei vidi- 
nis subjekto ryšys su visa kuo, kas egzistuoja reiškiasi 
tuo esminiu aktu, kurį mes aptinkame savo sąmonėje 
kaip trilypį tikėjimo, vaizduotės ir kūrybos aktą, tai iš- 
orinis subjekto santykis su pažinimo objektu reiškiasi 
mūsų jusliniu patyrimu, kuriame suvokiame išorinį daugį 
grynai loginiu, racionalių mąstymu, leidžiančiu mums pa- 
žinti išorinę (neigiamąją) vienybę. Jei vidujinis visa ko 
ryšys (visa ko vienybė) yra tiesa, tai jusliniame patyTi- 
me ši tiesa jau yra prarasta, kadangi čia visi objektai yra 
vienas kitam išoriniai. Loginiame mąstyme siekiama at- 
statyti sąmonėje šią visa ko vienybę, prarastą tikrovėje. 

Tačiau aišku, kad pats savaime šis mąstymas gali atkurti 
tiktai tiesos formą, nes visas turinys čia priklauso tik- 
rovei, o tikrovė čia yra iškreipta“ (2, 327). Kartu Solov-' 
jovas kategoriškai teigia, kad „pažinimo tiesą apibrėžia 
objekto tiesa“ (2, 324). Todėl, pasak jo, racionalus mąs- 
tymas, kuris duoda tiktai tiesos formą, savo turinį turi 
rasti esminiame ir teigiamajame pažinime, kurį užtikrina 
tikėjimas ir idealinė kontempliacija. Kitaip sakant, mis- 
tinis ir dieviškasis žmogaus pradas suteikia jam, kaip pro- 
tingai būtybei, tikrąją ir teigiamąją prasmę. 

„Išorinis pažinimas, — sako Solovjovas,— negali mums 
nieko pasakyti apie patį objektą. Nei mūsų pojūčiai, nei 
mūsų mintys negali mums liudyti objektyvios tiesos. Tam, 
kad mūsų prigimtinis pažinimas, mūsų.patyrimas ir mūsų 
intelektualinė intuicija turėtų tikrą objektyvia reikšmę, 
jie turi būti susieti su iuo mistinių pažinimu, kuris suvo- . 
kia ne išorinius objekto santykius, bet patį objektą, vi- 
dujai susietą su mumis. Kita vertus, ir mistiniam baži- 
nimui reikalingas prigimtinis pažinimas, nes pats savai- 
me jis neįtikina mūsų prigimtinės sąmonės, o antra, pats 
vienas be prigimtinio ir racionalaus prado jis nėra vi- 
siškas, nes išreiškia tik objekto besąlygišką būtį ir besą- 
lygišką esmę, neišreikšdamas jo aktualios arba feno- 
menalinės būties, jo apraiškos arba būties kitam, kurią 
aptinkame tiktai prigimtinėje srityje. Taigi jei prigimti- 
niam pažinimui reikia mistinio, kad jis būtų teisingas, tai 
mistiniam pažinimui reikia prigimtinio, kad jis būtų vi- 
siškai tikras. Taigi visa tiesa atsiveria mums tiktai teisin- 
goje šių pradų sintezėje, būtent taip, kad mistinis, die- 
viškasis pradas (daiktų esmės pažinimas) būtų realizuoja- 
mas prigimtiniame pradė arba išoriniame patyrime, kaip 
reiškinių pažinime, tarpininkaujant racionaliam mąstymui, 
kaip bendrų galimų santykių tarp objektų pažinimui“ (2, 
328). 

Vis dėlto mūsų kasdieniame pažinime, tiek empirinia- 
me, tiek racionaliame, mistinis pradas slypi tiktai poten- 
Cialiai latentinėje būklėje, ir jis negali būti atsklėistas . 
tiktai filosofinės analizės, kurios prigimtį išdėstėme anks- 
čiau, būdu. „Taigi, sako Solovjovas,— tikram pažinimui 

būtina mistinio ir prigimtinio-pradų sintezė, tarpininkau- 
jant racionaliam pradui, yra ne sąmonės duomuo, 
o proto uždavinys, kuriam atlikti sąmonė patei- 
kia tiktai paskirus ir dažnai neaiškius duomenis" (2, 329). 
Smulkiau aiškindamas šio uždavinio prigimtį, Solovjovas 
rašo: „Jei be mistinio pažinimo protas ir patyrimas netu- 
ri tiesos, tai pati tiesa be proto ir patyrimo nėra nei vi- 
siška, nei tikra. Todėl jei realizmas ir racionalizmas, tai 
yra realaus patyrimo arba racionalaus mąstymo išskir- 
tinis teigimas, pažinimo srityje yra atitraukti vienpusiški 
pradai, duodantys tik neigiamas išdavas, tai lygiai taip 
pat atitrauktas, vienpusiškas yra ir išskirtinis religinio 
prado teigimas pažinimo srityje. Jei tiesos negalima api- 
būdinti vien tik kaip proto minties, jei jos negalima api- 
būdinti vien tik kaip patyrimo fakto, tai lygiai taip pat 
jos negalima apibūdinti ir vien tik kaip tikėjimo dogmos. 
Tiesa savo prigimtimi turi būti ir viena, ir kita, ir trečia" 
(2, 331). | 
Tam, kad pažintume visuminę tiesą, turime sutvarkyti 
mūsų pažinimą taip, kad „suteiktume religinei tiesai lais- 
vo ir racionalaus mąstymo formą ir įgyvendintume ją pa- 
tirtinio mokslo duomenyse, glaudžiai susietume teologiją 
su filosofija ir mokslu ir šitaip visą tikro pažinimo sritį 
paverstiume tobula mokslinės teosofijos sistema“ (2, 332). 
Pagaliau tam, kad pažintume tiesą, turime gyventi tie- 
„soje. Iš tikrųjų, „jei mūsų pažinimo prigimtinis (empiri- 
nis) ir protinis pradas turi būti vidujai susiję su mistiniu 
jo pradu, kuris turi juose ir per juos realizuotis, tai toks 
“ šių pradų ryšys gali būti pasiektas tiktai tuomet, kai die- 
viškasis pradas atranda prigimtiniuose mūsų žmogiškosios 
būties praduose tinkamą terpę“ (2, 333). . 
Paskui Solovjovas pereina nuo žinojimo prie meno. 
Šis perėjimas yra visai natūralus. „Tiesa,— sako jis— 
amžinai yra Dievuje. Bet kadangi mumyse nėra Dievo, 
mes gyvename ne tiesoje: melagingas yra ne tik mūsų 
pažinimas, melaginga yra pati mūsų būtis, mūsų tikrovė. 
Taigi teisingam pažinimo sutvarkymui reika- 
lingas tikrovės. sutvarkymas. O tai jau yra 
ne pažinimo kaip receptyvinio galimumo, bet kaip pro- 

duktyvaus mąstymo arba kūrybos galimumo uždavinys“ 
(2, 333). 

Tokia bendrais bruožais yra Solovjovo gnoseologija 
pirmuoju jo filosofinės veiklos laikotarpiu, kai jis beveik 
tapatino pasaulio sielą su dieviškąja Išmintimi. Šis tapa- 
tinimas juntamas pirmojoje jo gnoseologijos sistemoje. 
Iš tikrujų, ji visa paremta idėja, kad pažinimo subjektas 
yra absoliuti substancija, apsireiškianti per tiesioginės 
sąmonės duomenis. Vėliau, kai Solovjovas tiksliau atsky- 
rė dieviškosios Išminties ir pasaulio sielos sąvokas ir la- 
biau išplėtojo žmogiškojo asmens „tapsmo“ sąvoką, jis 
drąsiai atsisakė savo pirmojo požiūrio ir pripažino, įog 
„tiesioginės sąmonės, kad ir kokia įtikinama ji būtų, ne- 

pakanka realaus subjekto būčiai įrodyti. Dabar Solovjo- 
vas mano, kad mąstymo subjektas yra fenomenalinis fak- 
tas, toks pat realus, kaip ir kiekviena kita sąmonės bū- 
sena. Bet jei mes suvokiame, kad esame mūsų psichinių 
arba jausminių būsenų subjektai, tai nereiškia, kad su- 
vokiame esą jų substancijos. Ir nors daugelis filosofų ne- 
atsisakė šio teiginio, Solovjovo požiūriu, jie klydo perkel- 
dami į filosofiją savo dogmatišką tikėjimą izoliuota ir 
visuomet vienoda individualių esybių būtimi. 

Štai absoliučiai įtikinantys ir neginčytini duomenys, 
kurie turi, pasak Solovjovo, būti išeities taškas spren- 
„džiant gnoseologijos problemą. „Filosofijos pradžia yra, — 
sako jis,— trilypis įtikinamumas. Pirma, įtikinamos yra 
būtent sąmonės subjektyvios būsenos; jos yra psichinė 
kiekvienos filosofijos materija. Antra, įtikinama yra 
bendra loginė mąstymo forma (nepriklausomai nuo jo 
turinio). Trečia, įtikinamas yra filosofinis užmojis ar- 
ba ryžtas pažinti pačią tiesą kaip filosofinės veiklos gy- 
vas pradas, kaip reali, apibrėžta forma, puoselėjanti sa- 
vyje savo besąlygiško turinio daigą ar sėklą. Šis trejopas 
įtikinamumas yra vieningas: pirmasis jo aspektas bū- 
dingas ir kitiem dviem: iš tiesų formalus racionalumas, 
mąstymas apskritai ir besąlygiško mąstymo arba tiesos 
pažinimo užmojis pirmiausia yra sąmonės faktai, tiesio- 
giai įtikinami. Tačiau loginis mąstymas pats savaime pri- 
deda prie šio subjektyvaus įtikinamumo visuotinį ir 
objektyvų kiekvienos savo apraiškos reikšmingumą (for- 

:malų racionalumą), o filosofinis užmojis prie subjekty- 
“ vaus įtikinamumo ir-prie objekto (pačios tiesos arba be-- 
sąlygiškumo sąvokos) prideda tą ryžtą arba valios aktą. 
'" Čia.valia atsiduoda savo objektui, kuris yra veiklusis ju“ 
dėjimo pradas ir verčia mąstymą tapti tiesos protu. Taigi 
reikia skirti tris pažinimo subjektus: empirinį, loginį ir 
grynai filosofinį subjektą“ (8, 219—220). . 
Taigi Solovjovas atpalaiduoja filosofinį subjektą nuo“ 
„bet kokio dogmatinio bagažo ir apibrėžia jį kaip tampantį 
. tiesos protą. Tai reiškia, kad filosofinis subjektas, būda- 
: Mas gyva tiesos forma, turi rūpintis ne pačiu savimi, bet. 
-savo būsimuoju absoliučiu ' turiniu... Kadangi jam skirta 
būti tiesos protu, jis turi būti -apibūdintas ne pats savyje, 
„ bet savo- absoliučiamę turinyje. „Delfų maksima,— sako 
Solovjovas,— būdama garbingumo, o ne bjauraus melo 
"išraiška, negalėjo siekti pažinti save kaip empirinį chao- 
. są arba kaip loginę atotrauką. Ji turėjo nurodyti trečiąjį 
“ subjektą, kitaip sakant, filosofinį. O pastarąjį apibūdina 
ne empirinis įvairumas ir ne loginis tuštumas, bet besą- 
' lygiškas turinys kaip protas, tampantis tiesa. Taigi pa- 
" Žink save — reiškia pažink tiesą. Tvodi GEGVTOV, yvWdL TNV 
. cAndeiav 35 (8, 221). 
"Plėtodamas šias idėjas, Sbioiriovas: pradeda iš naujo 
rašyti savo „Teorinę filosofiją“. Mirtis, kaip jau sakėme, ' 
'- sulaužė jo plunksną anksčiau, nei jis galėjo tai padaryti.. 
.Nežinome, kaip būtų toliau vykusi jo idėjų raida. Aišku 
"tik tai, kad jis niekuomet nebūtų kitaip suvokęs tiesos. 
Absoliuti ir reali visa ko vienybė niekuomet nebūtų nu- 
""stojusi būti mintimi, įkvepiančia jo filosofinį darbą. 
“Jis taip pat nebūtų nustojęs laikyti žmogiškąjį paži- 
nimą energetiniu procesu. Ko gero, būtų net pagilinęs ir 
'" išplėtęs šį požiūrį; kaip rodo jo pateiktas filosofinio sub- . 
jekto apibrėžimas: protas, tampantis tiesa. Tiesa, kuri 
egzistuoja metafizinėje tvarkoje, genetinėje tvarkoje jam 
atrodo realizuojama laipsniško formavimosi procese. -To- 
"dėl reikia būtinai pripažinti dų absoliutus: vieną — esantį.. 
kitą — tampantį. Tampantis absoliutas dabar laikomas pa- 
'saulio siela, kuri, be abejo, turi užimti“ pirmaujančią 
vietą naujojoje teorinėje filosofijoje ir išspręsti (tai Ži- 
nome iš jo paties) laisvės ir blogio problemą. Ir iš tiesų, . 


292 “ 


jis visuomet kėlė ir sprendė šią problemą remdamasis sa- 
vo pasaulio sielos samprata: 

"Žodžiu, viskas verčia manyti, kad naujoji Solovjovo 
teorinė filosofija turi patikrinti ir pateisinti jo pirmąją 
idėją, gana nevykusiai išreikštą tokia formule: „Tikroji 
„būtis priklauso dviem neatskiriamai susijusiems tarpusa- 
vyje ir vienas kitą lemiantiems absoliutams: esančiam 
absoliutui (Dievui) ir-tampančiam absoliutui (žmo 
gui), ir gryna tiesa gali būti išreikšta žodžiu ,„Dievažmo- 
nija“, nes tiktai žmoguje antrasis absoliutas — pasaulio 
siela — efektyviai realizuoja abu savo pradus“ (2, 306). | 

Tai reiškia, kad tiesa yra pažįstama tik tiek, kiek ji 

. realizuojasi pasaulyje. Šio realizavimosi laipsnis priklau- 
so nuo pasaulio sielos ir dieviškosios Išminties vieny- 
bės. Žmogus, kaip sąmoninga tampančio absoliuto, arba 
pasaulio: sielos, išraiška, yra besiformuojanti tiesos prie- 
žastis, nes atsisakydamas ribotos ir išskirtinės asmeny- 
bės ir vadovaudamasis principais, kurie viršija jo indi- 
vidualybę, jis pakyla iki pačios tiesos srities. 

Ko gero, nepakenks atkreipti dėmesį į tai, kad kitas 
rusų filosofas, kunigaikštis Sergejus Trubeckojus, beje, 
patyręs Solovjovo įtaką, tapatino transcendentinį visuo- 
tinės sąmonės jusliškumo subjektą su pasaulio siela, (10, 
1, 266). š | 


3. Juslinis kosminio meno pagrindas 


Vienas pagrindinių Solovjovo filosofijos principų tei- 
gia, jog tarp gėrio, tiesos ir grožio egzistuoja vidinė bei 
organinė vienybė. „Jei doros srityje (valiai) visa ko vie- 
nybė yra absoliutus gėris,. jei pažinimo srityje (protui) 
"ji yra absoliuti tiesa, tai visa ko vienybės įgyvendinimas 
"išorinėje tikrovėje, jos realizavimas arba įkūnijimas jun: 
tamos materialiosios būties srityje yra absoliutus grožis“ 
(2, 335). . 77 ' e a 

Šitaip Solovjovas apibrėžia grožį kaip įkūnytą idėją; 
suprasdamas „idėją“ kaip idealios žormos būtį arba kaip 
tėigiamąją visa ko vienybę, kurioje pastebima laisva da- 
lių nepriklausomybė ir tobula visa ko vienybė (6, 39— 
40). Šiuo požiūriu pasaulinis procesas, chaoso virtimas 

kosmosu yra progresyvus gėrio ir tiesos realizavimas 
idealiomis juslinio grožio formomis. Chaosas ne tik netu- 
ri grožio, jis stokoja dar ir tiesos, be to, jo esmė yra ne-' 
pažini. Pagaliau jis yra svetimas gėriui, kadangi yra ne- 
"suderinamas su meile. Grožis reiškiasi pasaulyje tiek, kiek 
pasaulio siela išplečia savo įtaką chaosui, paklusdama die- 
viškajam Logui. Pažiūrėkime, kaip Solovjovas aprašo gro- 
. žio atsiradimą gamtoje: „Chaosas, tai yra neigiamoji 
- begalybė, žiojėjanti beprotybės ir beformiškumo bedug- 
nė, demoniški proveržiai, pasireiškiantys prieš viską, kas 
teigiama ir normalu,— štai visa pasaulio sielos esmė ir 
pasaulio tvarkos pagrindas. Kosminis procesas įveda šią 
chaoso stichiją į visuotinės tvarkos ribas, pajungia ją 
proto dėsniams, pamažu įkūnydamas joje idealų būties tu- 
rinį, suteikdamas šiam laukiniam gyvenimui prasmę ir 
grožį. Bet ir įvestas į pasaulio tvarkos ribas, chaosas reiš- 
kiasi maištingais judesiais ir proveržiais. Šis chaoso ir 
racionalaus prado dalyvavimas būties gelmėse suteikia 
skirtingiems gamtos reiškiniams tą laisvę ir jėgą, be kurių 
nebūtų nei paties gyvenimo, nei grožio. Gyvybė ir grožis 
gamtoje — tai šviesos kova ir triumfas prieš tamsą, bet ji 
būtinai suponuoja, kad tamsa yra reali jėga. Ir grožiui 
visiškai nereikia, kad, pasaulio darnai triumfuojant, tamsi 
jėga būtų sunaikinta; pakanka, kad šviesusis pradas ją 
apvaldytų, pajungtų sau, tam tikru laipsniu įsikūnytų jo- 
je, apribodamas, bet nepanaikindamas jos laisvės ir pa- 
sipriešinimo“ (7, 472). 

Nesunku suprasti, kad, pasak Solovjovo, grožis egzis- 
tuoja gamtoje kaip visiškai objektyvus faktas. „Jei apskri- 
tai — sako jis, — grožis gamtoje yra objektyvus dalykas, 

„jis privalo turėti ir tam tikrą ontologinį pagrindą, turi 
būti vienos absoliučiai objektyvios idėjos juslinis įsikūni- 
jimas skirtingose pakopose ir skirtingais būdais“ (6, 68). 
Tai reiškia, kad grožis, kuris genetiškai reiškiasi visuoti- 
nio tapsmo procese, amžinai turi egzistuoti metafizinėje 
tvarkoje. Tačiau kaip visavienė absoliuti idėja gali būti 
laikoma amžinojo grožio forma? Į šį klausimą Solovjovas 
atsako išdėstydamas savo sampratą „amžinojo moterišku- 
mo“ (das ewig Weibliche), kuris iš esmės yra ne kas kita 
kaip Dieviškoji Išmintis, stebima, taip sakant, metafizi- 

nio jausmo požiūriu. „Dievas, — sako Solovjovas— 
būdamas vieningas ir išsiskirdamas iš visa kita, tai yra iš 
visko, kas nėra jis pats, sujungia visą tai su savimi, įsi- 
vaizduodamas visa tai kartu ir absoliučiai tobula forma, 

"taigi kaip vieninga. Ši kita vienybė, visiškai skirtinga, 
nors ir neatskirta nuo pirminės Dievo vienybės, yra pa- . 
syvi, moteriška vienybė Dievo atžvilgiu, nes čia amžinoji 
tuštuma (grynoji potencija) yra pripildoma dieviškojo gy- 
venimo pilnatvės. Tačiau jeigu šio amžinojo moteriškumo 
pagrindą sudaro grynoji nebūtis, tai Dievui toji ne- 
būtis yra paslėpta iš Dievybės perimtos absoliučios tobu- 
lybės paveikslo. Mums ši tobulybė dar tik realizuojasi, 
o Dievui ji yra jau reali tiesoje. Ta ideali vienybė, į ku- 
rią veržiasi mūsų pasaulis ir kuri yra kosminio bei isto- 
rinio procesų tikslas, negali būti subjektyvi tiktai kieno 
nors sąvoka (iš tikrųjų, kieno gi?), ji yra iš tiesų amži- 
nasis Dievo meilės objektas kaip jo amžinasis kitas“ (6, 
404). 

„Dievui, — tęsia Solovjovas— Jo kitas (tai yra vi- 
sata) nuo amžių yra įgavęs tobulo moteriškumo pavidalą, 
bet Dievas nori, kad šis pavidalas egzistuotų ne tik jam, 
bet realizuotųsi ir įsikūnytų kiekvienoje individualioje 
esybėje, galinčioje su juo susijungti. Tokios realizacijos 
ir įsikūnijimo siekia ir patsai amžinasis moteriškumas, 
kuris ne tik nėra inertiškas paveikslas Dievo prote,- bet 
ir gyva dvasinė esybė, turinti jėgų ir veiksmų pilnatvę. 
Visas pasaulinis ir istorinis procesas tėra jos realizavimo- 
si ir įsikūnijimo procesas didžiojoje formų ir pakopų įvai- 
rovėje“ (6, 405). 

Žodžiu, dieviškosios idėjos įsikūnijimas prigimtinio. 
pasaulio formomis, amžinojo moteriškumo realizavimas 
pasaulyje sukuria tą materialių objektų savybę, kuri 
mums leidžia patirti estetinį grožio jausmą. ' 

Kad grožis būtų laikomas objektyvia daiktų savybe, 
reikia, kad pati gamta įvykdytų vieną sąlygą: ši pasaulio 
siela turi klusniai atsiduoti kūrybiniams dieviškojo žodžio 
akstinams. Šiuo požiūriu pasaulio sielą Solovjovas laiko 
didžiuoju kosminiu menininku, o pasaulinį procesą — vi-- 
suotiniu menu. Iš čia ir grožis, ir menas įgauna savo pras- 
mę ir reikšmę žmonijai, kadangi žmogaus kūrybinė veik- 

ia,— ir dvasinė, ir materiali, — yra ne kas kita“ kaip: pa- 
„. sikeitimas arba pakeitimas viduje jėgų, kurias ai val- 
do iš išorės (6, 418). | . 
- Solovjovas taip pat mano, kad. žmogaus menas nėra 
„ atsitiktinis ir nenaudingas dalykas pasauliniame procese, 
bet atvirkščiai — yra esminė šio proceso dalis. „„Menas 
"yra skirtas ne menui, — sako Solovjovas,— bet realizavi- 
"mui tos gyvenimo pilnatvės, kuri-būtinai apima patį me- 
„ no pradą, t. y. grožį, tačiau jį apima ne kaip kažką at- 
"skirą ir pakankamą sau pačiam, o kaip esmiškai ir vidujai 
"susijusį su visu gyvenimo turiniu. Atmesti fantastišką ti- 
„kėjimą, jog grožis ir menas yra. atskirti nuo bendros pa- 
„saulinio gyvenimo eigos, pripažinti, kad meninė veikla 
neturi jokio aukščiausio objekto, kuris jai priklauso ir 
„kuris visas yra joje, o tik savaip, savo priemonėmis 
"prisideda siekiant bendro gyvenimiškojo žmonijos tiks- 
"l0,—štai pirmasis žingsnis tikrai  teigiamosios estetikos 
"link" (6, 429). „Tai, kas yra estetiškai gražu — sako So- 
“.  lovjovas;— turi vesti i SPE Yy KIKTOWMĖS pa 
„gerinimą“ (6, 30). 

- Kokias sąlygas turi išpildyti. menas, kad pasiektų šį 
tikslą? Solovjovas atkreipia dėmesį. į tai, kad „idealus 
turinys, tik vidujai priklausantis dvasiai; jos valiai ir pro- 
tui, nėra gražus, o grožio nebuvimas yra idėjų bejėgiš- 
kumas" (6, 75). Tačiau tam, kad grožis nebūtų „vien tiktai 
"idėjos atspindys materijoje, bet realiai glūdėtų joje, rei- 
kia, kad tarp vidinės, arba dvasinės, būties ir išorinės, 
arba materialiosios, būties nusistovėtų. tvirtesnis ir glau-. 
„desnis santykis. „Atitrauktinė, nepajėgi kūrybiškai įsikū- 
.nyti dvasia ir bedvašė, nepajėgi būti sudvasinta materi- 

" ja —abi neatitinka idealios, arba deramos, normalios bū- 
ties ir abi turi aiškų nederamumo požymį — nei viena, nei 
kita negali būti gražios. Taigi grožio pilnatvei reikalinga: 
1) tiesioginis dvasinės esmės materializavimas ir 2) visiš- 
kas materialinio reiškinio sudvasinimas, kuris yra -neat- 
skiriama, .savastinga idealaus turinio forma. Prie šios dvi- 

„lypės sąlygos reikia pridėti, arba, tiksliau, iš jos išplau- 
"kia, trečia: tiesiogiai ir neatsiejamai sujungus grožyje 
dvasinį turinį ir jutiminę išraišką, . jiems visiškai prasi- 
skverbus į kits kitą, materialus reiškinys, realiai tapęs 

grožiu, tai yra realiai įkūnijęs savyje idėją, turi tapti 
tokiu pat pastoviu ir nemirtingu kaip ir pati idėja“ (6, 
75—76). „Iš to — sako Solovjovas,— išplaukia trejopas. 
meno uždavinys: 1) tiesiogiai objektyvizuoti tuos gyvos 
„idėjos vidinius požymius ir savybes, kurių negali išreikšti 
gamta, 2) sudvasinti' gamtos grožį, o paskui, 3) įamžinti 
„jos individualius reiškinius. Tai reiškia fizinį gyvenimą 
paversti dvasiniu, tai yra tokiu, kuris, pirma, turi savyje 
savo žodį arba apreiškimą, gali tiesiogiai reikštis išorėje, 
antra, gali vidujai perkeisti, sudvasinti materiją arba rea-- 
liai joje įsikūnyti, trečia, nepasiduoda materialinio pro- 
ceso viešpatavimui ir todėl tveria amžinai. Tobulas dva- 
sios pilnatvės įkūnijimas mūsų tikrovėje, absoliutaus gro- 
žio realizavimas joje arba kosminio organizmo sukūrimas 
yra aukščiausias meno tikslas. Aišku, kad šio uždavinio 
įvykdymas turi sutapti su viso pasaulio proceso pabai- 
ga“ (6, 77—78). Dabar aiškų, kodėl Solovjovas perima 
. garsųjį Dostojevskio aforizmą apie grožį, kai kalboje, pa- 
"sakytoje didžiojo rašytojo atminimui, jis sakė: „Tiesa yra 
žmogiškojo proto mąstomas gėris; grožis yra tas pats 
gėris ir ta pati tiesa, įkūnyta gyvoje konkrečioje formo- 
je. O visiškas šio grožio įkūnijimas — visur kur — yra 
galas, tikslas ir tobulybė. Štai kodėl Dostojevskis teigia, 
. kad grožis išgelbės pasaulį" (3, 187). 
- Tuo tarpu „žmogaus gyvenime meno grožis yra tiktai: 
„simbolis geresnės vilties, akimirkos vaivorykštė tamsia- 
me mūsų chaotiškos būties fone“ (6, 31). Taip yra todėl, 
kad, pasak Solovjovo, istorinis procesas mums parodo tik 
atskirus, su pertrūkiais vykstančius išankstinius tobulo 
grožio pasireiškimus. „Dabartiniai menai, nuostabiais sa- 
"vo kūriniais pagaunantys amžinojo grožio prošvaistes mus 
supančioje tikrovėje ir jas ten įamžinantys, mums pra- 
neša, leidžia nujausti nežemišką tikrovę, kuri mūsų lau- 
kia ateityje, todėl menai yra perėjimas ir jungiamoji 
„grandis tarp gamtos grožio ir būsimojo grožio“ (6, 78).. 
Pasakęs tai, Solovjovas apibrėžia meno kūrinio esmę: 
„Kiekvienas pojūtinis bet kokio objek- 
to ir reiškinio vaizdavimas savo galtu- 
tinės būsenos „atžvilgiu arba būsimojo 

pasaulio šviesoje yra meno kūrinys“ (6, 
78). S į — 
Tokie yra, Solovjovo supratimu ir laikantis jo amži- 
nojo moteriškumo sampratos, metafiziniai grožio ir meno 
pagrindai. Nesunku pastebėti, kad ir čia Solovjovas va- 
dovaujasi Dieviškosios Išminties ir pasaulio sielos idėjo- 
mis. š : Vai 
Kaip jau sakėme, Solovjovas laikė pasaulinį procesą 
visatos telkimu. Tuo pačiu aspektu jis nagrinėja ir isto- 
rinį progresą. Progresas taip pat yra visatos telkimas, ku- 
riame žmogui tenka aktyvus vaidmuo. Tačiau žmogus, lik- 
damas žmogumi, gali sutelkti visatą vien tiktai savo są- 
monėje, kitaip sakant, tiesos, gėrio ir grožio idėjose. Tam, 
kad realiai atliktų tokį telkimą, jis turi pakilti virš savo 
paties prigimties ir įžengti į Dievo Karalystės sritį. Čia 
jis ras visuotinę teogoninio proceso prasmę. Vidurinysis 
šios genezės terminas jau buvo pažymėtas Kristaus, Die- 
važmogio, gimimo. Tačiau jį turi apvainikuoti atėjimas 
Dieviškosios Žmonijos, tai yra sudievinto organizmo, vie- 
ningo ir visuotinio, kuris aprėps materialiąją gamtą ir 
žmogaus prigimtį. Teogoniniame procese, skiriančiame 
individualų įsikūnijimą nuo visuotinio įsikūnijimo, aukš- 
čiausios tiesos, gėrio ir grožio idėjos turi būti realizuotos 
pasaulyje naujomis, veiksmingesnėmis ir substancialesnė- 
mis formomis. Tai Bažnyčios tikslas, bent jau tokios Baž- 
nyčios, kaip ją supranta  Solovjovas. „Bažnyčia-— 
sako jis —y ra visuotinė teisingo gyveni- 
mo organizacija“ (4, 228). 
Visuotinės Bažnyčios problema tampa vienu pagrin- 
dinių teologinių klausimų, į kuriuos Solovjovas aistringai 
"gilinosi. Tai nebuvo atsitiktinumas. Filosofija siūlėsi pa- 
grįsti dieviškojo įsikūnijimo dogmą ir jos išdavas baž- 
nytiniam gyvenimui, remdamasi Dieviškosios Išminties ir 
pasaulio sielos sąvokomis. Taigi Solovjovo teosofinės idė- 
jos buvo naujai ir plačiai pritaikytos jo teologiniuose 
veikaluose. Tačiau kadangi šio naujo pritaikymo nagrinė- - 
jimas peržengia nustatytas mūsų darbo ribas, apsiribosi- 
me vien paprastu fakto konstatavimu. . 

Vl. SOLOVJOVO PASAULIO SIELOS 
SĄVOKOS KRITIKA 


1. Retrospektyvinis žvilgsnis į pagrindines 
Solovjovo sampratos idėjas 


Bendrais bruožais apmetėme beveik visą Solovjovo fi- 
losofiją jos vienijančio principo, tai yra pasaulio sielos 
sąvokos, atžvilgiu. Tuo tikslu turėjome ne tik patikslinti 
šią sąvoką, bet ir daugiau ar mažiau panagrinėti kitas 
filosofijos idėjas, kurias ji aiškina ir vienija. Kritikuo- 
jant šią sampratą, mums gal bus leista apsiriboti bend- 
rais bruožais, nutylint antraeiles idėjas, kurias Solovjo- 
vas su ja siejo. Iš tiesų, atskirų idėjų teisingumas ar 
klaidingumas ne visuomet ir nebūtinai priklauso nuo bend- 
ro principo, kuris jas suderina. 

Šis skyrimas bendrų ir antraeilių idėjų Solovjovo filo- 
sofijoje verčia mus taip pat apriboti kritikuotinus klausi- 
mus. Stengsimės sintetiškai pateikti Solovjovo pasaulio 
sielos sampratos apmatus. Ši sintezė bus juo naudingesnė, 
juo geriau ji leis mums atskleisti keletą šios sistemos 
prieštaravimų. Taigi galime konstatuoti, kad pasaulio sie- 
los sąvoka Solovjovo filosofijoje vaidina tendencingos hi- 
potezės vaidmenį, kurio aspektus autorius keitė atsižvelg- . 
damas į akimirkos poreikius. 

Pagrindinės Solovjovo idėjos apie pasaulio sielą gali 
būti nusakytos kitokiu būdu, jei jas statysime į siste- 
mingą sąryšį, kiek tai sekasi padaryti naudojantis aiski- 
rais jo pasisakymais kalbamuoju klausimu. 

Tiesa, sako Solovjovas, yra tai, kas realiai yra ir kas 
sykiu yra ir viena, ir viskas. Kitaip tariant, jinai yra po- 
zityvioji viso ko vienybė. Bet tai, kas sudaro formaliai 
tiesos turinį, privalo sudaryti substancialinę absoliuto es- 
mę. Kitaip tiesa nebūtų tiesa ir r negalėtų būti rimtai ieš- 
koma bei tyrinėjama. 

Tuo tarpu šalia nelygstamojo tobulo absoliuto yra dar 


"visas lygstamųjų. netobulų daiktų pasaulis. Tr vis dėlto 
„tegali būti vienų- viena tiesa, kuri apima visa, kas yra. 
: Kaipgi tada galima būtų suderinti šituodu pasauliu — ne-- 
" Tibotąjį ir. apribotąjį — vienoje "ir toje pačioje absoliuti- 


„ nėje tiesoje? Solovjovas sprendžia pastatytą šitaip klau- 


simą šaukdamasis dviejų absoliutų: vieno, kuris tikrai 
yra, ir antro, kuris tik tampa tokiu. Jei juodu abu yra 
laikomi sykiu absoliutais, tai vien todėl, kad ir vienam, 


"ir antram teigiamoji viso ko vienybė sudaro tiesą, nors 


ir kitokiu būdu kiekvienu atveju skyrium. Esąs absoliutas 


. laiko teigiamąją viso ko vienybę amžinai aktualioje savo 


esmėje. Tampąs absoliutas teturi ją vien potencijoje, ir 


“ tik laiko ASESOIS jis stengiasi jąją įsigyti SE PYRai ir ME 
" nai. 


Bet kaipgi dera įsivaizduoti šita teigiamoji viso ko 
"vienybė, esanti pilnai tikrovėje? 

. Absoliutas, sako Solovjovas, yra tobulai. vieningas ir 

„ sykiu jis laiko savyje visa, kas yra. Todėl teisinga skirti 


' jame du poliu. Vienas iš jųdviejų yra vienybės pradas 


pūr excellence, antras — JUaBiamedis kiekvieno aaNEU 
. gumo pradas. 

„ Pirmajam poliui pritinka absoliutinės esybės, antra- 
jam — absoliutinės esmės vardas. Absoliutinė esybė, bū- 
dama grynasis aktas, realizuoja amžinai adekvatinę savo 
esmę. 

Esybės kaipo tūkios santykiavimas su savo esme gali 
būti imamas trejopu atžvilgiu: 1) esybė laiko savo esmę- 
*pirmutiniame buities akte; 2) ji pasituri savo esme, ap- 
reikšdama ją arba kurdama ją iš savęs antriniu aktų; 
3) ji tvirtina savo esmę, grįždama į save ir rasdama savy- 

je tretiniu aktu tobulą savo buities ir esmės vienybę. 
Kadangi absoliutas iš esmės gyvuoja amžinybėje ir 

todėl negali turėti buities, suskirstytos kokia nors prasme . 

erdvėje ir laike, tai tenka pripažinti buvimas trijų viena- 


'buvių subjektų, arba hipostazių, kurios realizuoja sykiu 


ir nedalijamai tris nusakytuosius aktus. 

Antroji hipostazė, esanti labiausiai kuriamoje Robė>: 
džio, yra ne kas kita kaip Dieviškasis Logas. Amžinajame 
vienatinės ir viską apimančios esmės realizavime ji vai- 

dina kuriamosios vienybės rolę. O kadangi sukurtoji vie- 

'nybė yra absoliutinė. viso ko vienybė, tai šituo atžvilgiu 
ji yra Sofija, arba esminė Dievo Išmintis. Jinai sudaro. 
. tai, ką Solovjovas labiau abstraktiniu būdu vadina tei- 
giamąja, arba esmine, viso ko vienybe. 

Absoliutinei esybei esminė Išmintis yra savo rūšies 
„ne aš", arba kažkas kita. Jąja pasiturėdamas, absoliu- - 
tas laiko joje visa, kas yra: tai buities pilnatvė, anksty-; 
vesnė ir vyresnė už kiekvieną atskirą buitį. Per jąją ab- 
soliutas valdo bet kurios buities versmę. Tuo tarpu tiesio- - 
. ginė buities versmė, arba galia, yra ne kas kita kaip 
pirminė medžiaga. Esminė Išmintis, išveda iš čion Solov- 
jovas, yra pozityvus Dievybės realizavimas buityje. Šita 
prasme ji yra siela visam, kas yra Dievo škuna, — ji yra 
pasaulio siela. 

Solovjovas riesvyruodamas teigia, kad saus turėjo . 
būti Dievo sukurtas tobulumo stovyje ir turėjo todėl pa- - 
sižymėti tobula vienybe ir laisve. Jei vis dėlto mes pa- 
stebime pasaulyje netvarką ir apskritai blogį, tai todėl, 
kad tasai vienybės ir laisvės principas, kuris iš pradžios 
viską tvarkė, sukilo maištu prieš Dievą ir tuo pačiu pa-“ 
vergė pasaulį į chaoso galybę. Tuo tarpu yra savaime 
aišku, kad Dieviškoji Išmintis, būdama amžinąja Dievo 
esme, negali nuo Jo atskilti nei susiskirstyti. Tokiu būdu, 
sulig tuo, kaip Solovjovas mezgė savo samprotavimus, 
“ jam aiškėjo reikalas pripažinti pasaulio sielai, šitai blogio 
. kaltininkei, skirtingą buitį, nesutampančią su Dieviško- 

"sios Išminties buitimi. Kartais jis linksta net jiedvi pa-+ 
statyti priėš viena kitą, bet Miekados jis nesiryžta Jiedvi 
galutinai perskirti. 

Iš kitos pusės, kitokia minčių eiga, kuri veda Solov- 
jovą nuo tampančio absoliuto sąvokos prie pasaulio. sie- 
los koncepcijos, patiekia maždaug panašios išvados. 

Tapsmas yra prigimtojo trunkančio laike pasaulio dės- 
nis. Galutinis šito nenutrūkstamo vyksmo tikslas yra bui- 
“ ties pilnatvė. Pasaulis tat realiai turi tapti visu kuo, bū- 
"damas sykiu vieningas savo visumoje. Tokiu būdu iš tik- 
rųjų jis yra ne kas kita kaip antrasis absoliutas, t. y..- 
- tampąs absoliutas. Bet šito vyksmo laiku antrasis abso- 
liutas privalo. turėti tam tikrą vienybę kaipo būtiną są- 

lygą harmoningam išsivystymui. Kiekviena juk evoliuci- 
ja suponuoja savo subjekte tam: tikrą vieningumą ir tam 
tikrą daugingumą, nes, Solovjovo supratimu, tapsmas yra 
faktinai atskiro dalyko persikeitimas į tai, kas yra visuo- 
tina. Šita išsivystanti tampančio absoliuto vienybė ir yra 
tai, ką Solovjovas vadina pasaulio siela. Iš kitos pusės, . 
Solovjovas mato prigimtojo pasaulio santykiavime su 
Dieviškąja Išmintimi formalinę jo vienybės sąlygą.“ 

Šitaip suprastas visuotinasis pasaulio tapsmas nelei- 
džia nei pilnai identifikuoti, nei visai perskirti Dieviškąją 
Išmintį ir pasaulio sielą. Jis tik suponuoja, kad tarp jų- 
dviejų esama tam tikros vienybės, kurios atbaigimas yra 
tikslas kiekvienai prigimtajai buičiai. Jei šitiedvi esmės 
yra identifikuojamos, nusidedama panteizmu; jei, atvirkš- 

“ čiai, jiedvi yra griežtai skiriamos, pasidaro neišvengia- 
. mas dualizmas absoliuto supratime. Trečias jųdviejų san- 
tykiavimo būdas, kurį čia galima įsivaizduoti ' kaipo 
„tapsmą“, yra imamas sąryšyje su laiku ir todėl neiš- 
sprendžia klausimo sub specie aeternitatis?'. Esamų čia 
klausimo  sunkenybių Solovjovas neįstengia -tiksliai iš“ 
spręsti, nes, kalbėdamas apie vienybės integraciją tarp 
"pasaulio sielos ir Dieviškosios Išminties, jis įsivaizduoja 
arba įsikūnijimą, arba identinį sutapimą. Įsikūnijimo vaiz- 
de faktinai glūdi dualizmo koncepcija, tuo tarpu kai iden- 
tinis sutapimas neišvengia panteizmo idėjos. Tapsmo 

“ sąvoka, kad ir yra mažiau aiški už pirmiedvi, turi tam tik- 
rą patogumą: kaip buvo nurodyta, jos pagalba sunkeny- 
bės nėra išsprendžiamos, bet tik nustumiamos 4 poapĖ“ 
botą plotmę. 

Tampąs absoliutas gali būti imamas formaliniu ir ma- 
terialiniu atžvilgiu. Pirmuoju atveju į jį žiūrima jo vie- 
ningumo, antruoju — daugingumo atžvilgiu. Savaime aiš“ 
ku, kad, laikydamas antrąjį absoliutą pasaulio siela, So- 

" Jovjovas tegali nuosekliai taikyti pirmąjį atžvilgį. Todėl 
jam pasaulio siela yra visuotinoji tampančio absoliuto 
lytis. Kaipo tokia lytis, ji yra visų pirma žmonija, sU- 
prantama sykiu kaipo. universalinė ir individualinė esy- 
bė. Amžinoji šitos žmonijos versmė glūdi Dieviškojoje 
Išmintyje, kuri yra Solovjovo. laikoma tikriausia, gryniau- 
sia ir pilniausia žmonija. Tokiu būdu visuotinosios žmo- 

nijos sąvokoje Solovjovas vėl identifikuoja pasaulio sielą 
ir Dieviškąją Išmintį. 

Bet pasaulio siela yra ne tik visuotinoji žmonija, Jung- 
dama visus prigimtojo pasaulio daiktus tam tikroje vie- 
nybėje, ji yra sykiu kosmiškoji prigimtis. Jei dabar su- 
prasime, kad kosmiškoji prigimtis yra ne kas kita kaip 
materialinė tampančio absoliuto pusė, tai teks padaryti 
išvadą, kad pasaulio lytis ir medžiaga, t. y. visuotinoji 
žmonija ir kosmiškoji prigimtis, yra substancialiai su- 
iungtos pasaulio sieloje, kaip kad kūnas ir siela yra su- 
jungtu žmogaus būtybėje. Bet tuomet į pasaulio sielos 
supratimą įvedamas tam tikras daugingumas, tuo tarpu 
kai iš savo aptarties siela tegali būti nesudėtinga esybė. . 
Norint išvengti šitokio prieštaravimo, telieka identifikuoti 
visuotinoji žmonija ir kosmiškoji prigimtis laikant jiedvi | 
vien dviem vienos ir tos pačios pasaulio sielos savybėmis, 
arba atributais. Matyt, Solovjovas ir buvo LLS tai pa- 
daryti. 

Suteikdamas pasaulio sielai tokias Žmonijos savybes 
kaip sąmonę bei laisvę, Solovjovas tikisi padaryti su- 
prantamą blogio buvimą pasaulyje. Blogis, Solovjovo su- 
pratimu, ir yra ne kas kita kaip sekmuo iš maištingo pa- 
saulio sielos sukilimo prieš Dievą. Būdama pasaulio sie-- 
" los savybė, tikroji idealinė žmonija sudaro visuotinąją 
lytį, kuri jungia materialinę gamtą su Dievu. Tuo pačiu 
darosi galimas pasaulio susitaikymas su Dievu, kuris per 
savo Žodį nesiliauja realiai veikęs maištingą gaivalą. 

Antra vertus, matydamas pasaulio sieloje kosmiškąją 
prigimtį, Solovjovas turi vilties išaiškinti kosmogoniškąjį 
vyksmą, kuris sykiu yra kūrybos ir evoliucijos išdava. 
Palinkdama kuriamojo Žodžio veikmei, pasaulio siela pa- 
laipsniui vėl sutampa su Dieviškąja Išmintimi. Materia- 
linio pasaulio chaosas tokiu būdu kaskart daugiau tampa 
harmoningu kosmu: Taigi kosmas nėra tiesioginis Dievo 
padaras. Jei jis būtų buvęs tiesioginis vienos tik dieviš- 
kosios kūrybos padaras, tobulumas būtų dabar privalomas 
tiek jo visumai, tiek ir kiekvienai jo daliai. Užiat laisvas 
pasaulio sielos ir dieviškojo Logo bendradarbiavimas 5ą- 
lygoja tam tikra būdu ir dieviškąją kūrybą,. ir pasaulio 
evoliuciją, kuriedvi, eidami gretimais, tvarkė pasaulį. 


303 


- Kosmogoniškasis vyksmas ilgainiui pasikeitė antropo- 
goniškuoju vyksmu, kuris turėjo perkėlti žmogų iš me- 
„tafizinės tvarkos į fenomenalinę tvarką, kad jis galėtų 
suvaidinti savo vaidmenį prigimtajame pasaulyje. Antro- 
pogoniškasis vyksmas savo ruožtu pasikeitė teogoniškuo- 
ju vyksmu, kuris, apimdamas ir žmoniją, ir gamtą, yra 
sykiu ir dieviškas žmogiškas, ir dieviškas medžiagiškas. 
Jo tikslas yra suglausti tobuloje vienybėje pasaulio visu- 
mą įdievintos Žmonijos ir įdievintos medžiagos lytimis. 
Istorinė pažanga vykdo šitą pasaulio koncentracijos už- 
„davinį civilizacijos ir Bažnyčios priemonėmis. Pirmoji su- 
"glaudžia pasaulį vieningoje žmogaus sąmonėje, t. y. tie-. 
--sos, gėrio ir grožio idėjose. Bažnyčia turi realiai atbaigti 
„šitą „pasaulio suvienijimą gyvoje tikrovėje. 
Tokios yra pagrindinės Solovjovo idėjos, liečiančios 
pasaulio sielos koncepciją. Kad palengvintume jų kritiką, 
: pirmiausia: turime trumpai nustatyti įtakas, kurias Solov- 
. jovas patyrė plėtodamas savo sistemą, ir panagrinėti, kaip 
a suprato jo šalininkai ir kritikai Rusijoje, 


2. Solovjovo kąstymą veikisios įtakos || 


"Kad ir kokie būtų jo sistemos trūkumai, Solovjovas, 
«be jokios abejonės, spontaniškai buvo linkęs siekti kuo 
platesnės filosofinės sintezės. Tad nereikia stebėtis; kad 
„ beveik visos didžiosios mąstymo srovės daugiau ar ma- 
žiau. atsispindi jo intelektualinėje veikloje. | . 
Kunigaikštis Jevgenijus Trubeckojus yra pasakęs: „Lai- 
"kytis vieno ar kito požiūrio kalbant apie visuotinės So- 
lovjovo mąstymo tendencijas — reiškia ne. tik išvengti 
klaidos, bet ir suvokti santykinę tiesą,' kuri glūdi šiame 
požiūryje“ (10, 1, 45). Kunigaikštis Sergejus Trubeckojus 
„šitaip patikslina savo brolio idėją: „Būdamas giliai tikin- 
tis krikščionis, kuris laikosi apibrėžtų ir tvirtų įsitiki- 
nimų, Solovjovas sugebėjo atlikti sistemingą, išsamią ir 
pozityvią studiją ne tik istoriškai atsiradusių krikščioniš- 
kųjų religijų, bet ir žydų religijos, kurią jis nuodugniai 
žinojo ir nuoširdžiai mylėjo, taip pat kaip islamą, kurio 
įkūrėjui paskyrė savo garsiąją monografiją. Būdamas įsi- 

tikinęs šietačiaikas, jis gynė materializmą prieš E indikgtaičė 
spiritualizmą, o netikėjimą — prieš melagingą tikėjimą. 

Nors buvo Comte'o priešininkas, tačiau jis parašė gražią jo 
„ apologiją. Pagaliau savo teorinėje filosofijoje jis nuošir- 
džiai atkakliai gynė skepticizmo teises ir manė, kad De- 
. kartas nesilaikė taip metodiškai savo visuotinės abejonės 
“ principo, kuriuo jis pradėjo savo filosofinę veiklą. Būtent 
kritiniuose Solovjovo darbuosę: ryškiausiai atsiskleidžia 
jo mąstymo galia ir aiškumas, jo intuicijos gilumas ir 
- akylumas, loginė jo- dialektikos jėga. Bet jo kritika visuo- 
met vadovavosi tuo grynai filosofiniu interesu, kurį jis 
. pritaikė visuotinės kiekvieno dalinio ir partikuliarinio pa- 
žinimo prasmės“ * tyrinėjimui. Solovjovo filosofinės sin- 
tezės pobūdis apsunkina: uždavinį atskleidžiant šaltinius, - 
iš kurių jis.sėmėsi, todėl šis klausimas nebuvo gerai iš- 
aiškintas. Vis dėlto įtakos, kurios vaidino svarbiausią 
vaidmenį Solovjovo sistemos formavimuisi, jau gali bū 
gana tiksliai nustatytos. 

Pirmiausia, jo daugiau ar mažiau atkaklus dčmėjiniasie 
keliais autoriais iš dalies atskleidžia jo filosofinės simpa- 
tijos objektus. Šiuo atžvilgiu įdomus Sergejus Trubecko- 
jus liudija: ,„(Gausiuose Solovjovo veikaluose, — sako jis— 
„mes randame visą lobyną istorinių ir filosofinių mokslų. 
Jis buvo vienas tų, kurie geriausiai buvo susipažinę su 
“senąja ir naująja filosofija. Jis vertė ir komentavo Pla- 
„toną, Kantą, Schellingą, jis paskyrė puikias studijas Hege- 
liui, Schopenhaueriui, Spinozai, Comte'ui. Jis studijavo 
Bažnyčios tėvų teksius ir scholastinius filosofus. Jis labai 
“ gerai buvo susipažinęs su visų tautų mistine raštija“. 
Jevgenijaus Trubeckojaus pastabos šiuo klausimu yra: 
“juo įdomesnės, kadangi jis pateikia sykiu ir kritines pas- 

tabas. Jevgenijus Trubeckojus prieina išvadą, kad tarp 
"šaltinių, iš kurių sėmėsi Solovjovas, buvo tokių, kuriuos 
jis perėmė nė nesvarstydamas ir kad šios slaptos įtakos. 
vaidina jo filosofijoje IEiKšDIP2Ą vaidmenį. Kadangi Jev- 


* Tpy6eykoū C. H. OcHozHoe KavaAo yueHRx B. C. ConoBreBa // 
“ Bonpocai daAOCOGMH K NcHxOAOrKK 28.— M., 1901.— Ne 56.— C. 95—97.- 


" Ten pat. — P. 94—95, 

genijaus Trubeckojaus teiginiai susiję kaip tik su mūsų 
tyrinėjimų objektu, turime prie jų sustoti ilgiau, 

Pirmiausia Trubeckojus mums sako, kad Solovjovo 
mąstymo raidai didžiulę įtaką turėjo du stiprūs jaunystėje 
patirti įspūdžiai. Vienas jų buvo XIX amžiaus antrosios 
pusės filosofinė ir religinė krizė, antrasis — imperatoriaus 
Aleksandro. II išsivadavimo epochos visuomeninis judėji- 
mas Rusijoje. Jaunasis mąstytojas turėjo prieš akis visą 
naujosios filosofijos raidos ciklą. Po Hegelio mirties Va- 
karų Europa skendo dvasinėje neviltyje, kuri iki šių die- 
nų be pertraukos viešpatauja vadinamajame civilizuo- 
tame pasaulyje (10, 1, 35—36). Tai paskatino Solovjovą 
patikėti Vakarų intelektualine krize ir stūmė ieškoti gy- 
vos sintezės dvasiniame Rytų palikime. Tačiau desperaci- 
jos šauksmas, kuriuo baigiasi naujųjų amžių filosofija, 
suteikia Solovjovui progą paskelbti labai griežtą nuo- 
sprendį visai Vakarų civilizacijai. Kaltindamas pastarąją 
intelektualinių atomizmu, jis skelbia gyvenimo pilnatvės 
idealą ir susitinka šiame kelyje slavofilus, tokius kaip 
Kirejevskį ir Chomiakovą. Mėgindamas įsikurti virš nau- 
„ josios Vakarų filosofijos, Solovjovas neketino, kaip įau 

sakėme, tiesiog ją paneigti. Jis gerai žinojo, kad tam jis 
turėtų visų pirma susintetinti tai, kas jam atrodo joje 
teisinga. Taigi Solovjovo pozicija šiuo atžvilgiu nėra gry-- 
nai negatyvi. Jis stengiasi rasti teigiamąjį pradą kiekvie- 
no požiūrio, klaidingo savo išskirtinumu. Štai kodėl jis 
nebijo kalbėti su materializmo, pozityvizmo, pesimizmo, 
socializmo ir net nereligingumo santykinė tiesą. Šiose 
griežčiausiose mąstymo srovėse jis įžvelgia iš dalies tei- - 
sėtą reakciją prieš siaurumą priešingų sampratų. Be to, 
jis mano, jog tik gilinant religinę sąmonę bus imanoma 
grįžti prie religijos. Visi šiuolaikiniai neigimai, pataisius 
jų klaidingą išskirtinumą, turi siekti šio tikslo. 

Toks buvo Solovjovo filosofinės ir religinės raidos ke- 
lias. Būdamas dar gana jaunas, jis atmetė griežtą nihiliZ- 
mą ir Spinozos veikaluose įžvelgė tikrą metafizinio mąs- 
tymo šaltinį. Jis pats pripažino, kad Spinoza buvo jo 
pirmoji filosofinė meilė. Vėliau jam darė įtakos Schopen- 

- haueris ir Hartmannas, Kantas ir Hegelis, Comte'as ir Feu- | 
erbachas. Jis studijavo juos, visiškai suvokdamas ir SUPIAS7 

damas tai, ką yra skolingas kiekvienam iš jų. Jis krei- 
pėsi į juos spontaniškai ir laisvai, pasisavindamas kai 
kurias jų idėjas ir apibūdindamas jų vaidmenį savo sis- 
temoje, 
'- Tačiau, šalia šių aiškių įtakų filosofo raidai, yra ir ki- 
„ tos, gilesnės, kur kas slaptesnės ir netgi nesąmoningos. 
Tai — vokiečių mistikos, ypač Schellingo įtaka. 1877 metais 
Solovjovas dar paminėjo Paracelsą, Bėhmę, Svedenborgą. 
Jis laikė juos didžiais mąstytojais ir pripažino savo pirm- 
takais. Vienas faktas leidžia mums spresti apie Rėhmes įta- 
ką Solovjovui. F. Baderis, kuris XIX amžiuje atgaivino 
vokiečių mistikos metafiziką, ėmėsi kurti pasaulio siste- 
mą, labai panašią į Solovjovo, nors abiejų filosofų mąs- 
tymas plėtojosi nepriklausomai vienas nuo kito. 
Schellingo įtaka rusų filosofui buvo dar galingesnė. Vo- 
kiečių metafiziko vaidmuo užima Solovjovo filosofijoje 
išskirtinę vietą. Eidamas nuo racionalizmo prie „apreiški- 
mo filosofijos“, Schellingas atgaivino vokiečių mistikos tra- 
dicijas. Dėl šio savo posūkio jis prarado savo prestižą 
Vokietijoje, bet užtat pelnė šlovę, tapdamas filosofinės 
tr religinės minties vadovu Rusijoje, Schellingas pirmasis 
paskelbė „Krisis der Vernunftwissenschaft“ 2, Rusija 
perėmė ir išvystė jo požiūrį. Kirejevskis ir Chomiakovas 
ėmė kalbėti apie bendrą Vakarų filosofijos krizę, tuo tar- 
pu Schellingas turėjo galvoje tik racionalizmo krizę. Kad 
užpildytų šią tuštumą, Schellingas mėgino kurti apreiškimo 
filosofiją, kuri, jo sumanymų; turėjo būti tikėjimo ir moks- 
io sintezė. Jo sampratą bendrais bruožais pripažino mi- 
nėtieji slavofilai. Tačiau jie nesivargina sąmoningai nu- 
statinėdami Schellingo filosofijos vertę. Būdami išskirtiniai 
slavofilai, jie įžvelgia naujojo Vakarų mąstymo raidoje 
tik grynai neigiamas išdavas. Pasak jų, Vakarų kultūros 
išdavas lemia didžiausias darbo pasidalijimas, tuo tarpu 
Rytų tradicijai esanti būdinga sintetinė proto veikla. Taigi 
slavofilai nepripažįsta Schellingo kaip savo intelektualinio 
tėvo (10, 1, 57). Ža 
. Solovjovas dar jaunystėje žavėjosi slavofilų Kirejevs- 
kio ir Chomiakovo idėjomis, kurios įkvėpė pagrindinę jo 
pirmosios disertacijos „Vakarų filosofijos krizė“ idėją. 
Tai paaiškina jo nesąmoningą ir neteisingą požiUrį į VO- 

kiečių filosofiją. Nesąmoningai pasiduodamas vokiečių“ 
. mistikos ir Schellingo įtakai, Solovjovas iš esmės Rusijoje 
tebuvo vien tęsėjas tų Vakarų filosofijos pakraipų, nors 
jis ir laikė. save jų reformatoriumi. Eidamas Kirejevskio 
ir Chomiakovo pėdomis, Solovjovas lengvai įveikia gry- 
„nai empirines ir. racionalistines tendencijas, sklindančias 
iš Vakarų Europos. Tačiau jis nemokėjo išvengti tų sub- 
tilių ir apgaulingų tendencijų, glūdinčių metafizinėse ir 
"religinėse teorijose, ypač Schellingo gnosticizme, kuriam 
- Solovjovas niekuomet nepajėgė visiškai atsispirti. „,Nepa- 
"kankamai objektyvi pozicija Vakarų atžvilgiu, — prieina 
išvadą. kunigaikštis Trubeckojus;-—č čia susilaukė savo Ne- 
: mezidėš" (10, 1, 59). ? 
Reziumuojant galima - pasakyti, kad Selėkiovė: mąsty- 
“ me stačiatikiškų Rytų religinė tradicija siejasi su Vakarų 
"filosofijos mistine tradicija (10, 1, 58). Senosios Rytų mis- 
tikos ir vokiečių metafizikos atstovai turėjo vyraujančios, 
“ tačiau ne išimtinės įtakos jo idėjų formavimuisi. Ne jie 
- vieninteliai veikė Solovjovo mąstymą. Absoliuto sampra- 
toje galima įžvelgti bruožų, kurie leidžia atspėti Platono, 
" neoplatonikų (Plotino), Pseudodionisijo Areopagito, šven- 
tojo Augustino, Scoto Eriugenos, taip pat Eckharto, Spi- 
“ nozos, Hegelio ir Schellingo įtaką. Jo antrojo absoliuto. 
teorijos pagrindiniai punktai jau glūdi šio pastarojo „ne-. 
"aš", absoliuto - kaip genezės „proceso "sampratoje (10, 1, 
306). 

- Kurdamas savo Dieviškosios Išminties - sampratą, So: 
“lovjovas taip pat turėjo pirmtakų. Kai kurie Rytų Baž- 
nyčios Tėvai jau mėgino sutaikyti biblinę Visuotinės Iš-- 
„minties sąvoką su Platono idėjų arba pirmavaizdžių kara-- 
lystės samprata, nors jie nuolat maišė Sofiją ir Logą, -kaip | 
kad Origenas. Lotyniškojoje Bažnyčioje išsamesnę Die- 
viškosios Išminties sampratą pateikia šventasis Augusti- 
nas. Pagaliau Sofiją vėl atrandame vokiečių mistikoje, kuri 
ją laiko Dievybės Amžinuoju -Moteriškumu. Taip Bėhme 
vadina ją „Jungfrau der Weisheit Gottes“. XIX amžiuje 
Baderis- toliau plėtoja šią savo mokytojo idėją. 2, 

Solovjovas, kuris neignoravo visų šių sampratų, nau- . 
jai pagrindžia Dieviškosios Išminties idėją. Pasak jo, S0- 
fija yra ir aseninio, ir tautinio patyrimo obješias: Ta- . 

"čiau, kaip jau sakėme, tai visiškai nekliudė Solovjovui 
daugiau ar. mažiau nesamoningai SEOJIAEE šią sampratą 
Aš savo pirmtakų (10, 1, 354—355). 

Plėtodamas savo pasaulio sielos teoriją tikrąja to ŽoO- 
džio prasme, Solovjovas ypatingai patyrė Platono, Plotino 
„Ir Schellingo įtakas. Rusų. filosofas buvo artimas šiems di-. 
o Masytojams ir spontaniškai LEBS teikė pirme- 
Ry ę 


3. i vaeiijus Tiibėckojus = pagillio sielos 
" teorijos kritikas ir tęsėjas 


„Solovjovo pasaulio sielos koncepcija rado Rusijoje gan 
palankią dirvą savo pripažinimui, Ne -tik filosofo moki- 
niai, bet ir kai kurie rašytojai iš gretimų sričių susido- 
mėjo ir pasisakė už ją. Tačiau apskritai iš šitos koncep-. 
cijos pasisekimo gaunamas bendras įspūdis, kad dažniau--. 
siai ji yra labai neaiškiai suprantama ir kartais tiesiog yra 
identifikuojama su Dieviškąja Išmintimi. Nenuostabu to-' 
"dėl, kad pasaulio sielos idėja yra labai įvairiai interpre- 
tuojama. Taip V. Ernas pripažino Solovjovui garbę už 
naują metafizinį atidengimą, „kuris patarnavo pasaulio 
sielos koncepcijai patirtiniu pagrindu *. Dar anksčiau kuni- 
gaikštis Sergejus Trubeckojus paskelbė pasaulio sielą“ 
transcendentiniu visuotinosios sąmonės ir juslingumo sub- 
jektu (10, 2, 288—300). 

Įdomus yra taip pat bandymas panaudoti pasaulio S sie- 
los koncepciją dailiosios kūrybos teorijai. Vienas iš di- 
džiausių dabartinės Rusijos poetų Viačeslavas Ivanovas. 
bando būtent pagrįsti realinį savo simbolizmą Dieviško- 
sios Išminties ir pasaulio sielos idėjomis. Kildamas eks- 
tazėje į pirmąją ir nusileisdamas realizacijoje prie ant- 
rosios, poetas, Ivanovo supratimu, padeda pasaulio sielai 
atsipalaiduoti nuo chaotingo stovio "* ši 

Prof. S. Bulgakovas kalba irgi su entuziazmu apie pa- 
saulio sielą įdomiame straipsnyje „(Gamta Solovjovo filo- 


* Ernas V. VI. Solovjovo gnoseologija 1/ EPaDgElė rinkinys apie 
VI. Solovjovą— P. 135. | 

** Haanos B. Bopo3AKI A aa dis 3CTeTHYeCKHE a. EpATAS 
Aeekno) 28.— M., MyccaueT, 1916. .“ -“ . 

sofijoje“*, bet kaip ir kiti paminėtieji rašytojai, jis ne- 
siima pasaulio sielos koncepcijos kritikuoti. 

Rodos, bus teisinga pripažinti, kad pirmasis kunigaikš-- 
tis J. Trubeckojus ėmėsi dokumentaliai kritikuoti šitą mė- 
giamąją Solovjovo koncepciją. Tokia kritika rado vietos 
minėtajame jo veikale „Vl. Solovjovo pasaulėžiūra“, ku- 
ris turi nepaprastos reikšmės didžiojo rusų filosofo ver- 

- tinimui. Jame J. Trubeckojus pasireiškia ne tik kaipo 50-. 
lovjovo kritikas, bet ir kaipo jo sekėjas ir net tolimesnis 
jo darbo tęsėjas. „Šis veikalas — sako jisai pratartyje,— 
yra viso pirm ėjusio mano intelektualinio darbo išdava. 
Iš pradžios aštuoniasdešimtų metų, kai aš, dar sėdėdamas 
mokyklos suole, buvau susipažinęs su jaunuoliškais 50- 
lovjovo veikalais, ir iki šio laiko aš esu gyvenęs su juo 
visą intelektualinį savo gyvenimą. Su juoju taip ar šiaip 
vyra surišta visa tai, ką aš esu iki šiolei mąstęs religijos, 
filosofijos ir visuomeninio gyvenimo srityse. Visos mano 
pažiūros susidarė dvasiniame su juo bendravime, t. y. iš 
dalies sąryšyje su jo įtaka, iš dalies — kovoje su jąja. 
Šitose aplinkybėse, suprantamas dalykas, Solovjovas ne- 
gali man būti istorinio tyrinėjimo objektas: rašyti apie jį 
man reiškia irgi apspręst taip pat svarbiausius esminius 
savo pasaulėžiūros pagrindus“ (10, 1, 111). 

Paminėtasis veikalas mums parodo, kad J. Trubecko- 
jus prisiima daugumą pagtindinių Solovjovo idėjų apie 
tiesą, du absoliutu, . Dieviškąją Išmintį; bet užtat, neat- 
mesdamas pasaulio sielos koncepcijos visiškai, jis daro 
tam tikrų rezervų dėl pasaulio sielos santykiavimo su Die- 
viškąja Išmintimi, žmonija ir gamta. Be to, jis kiek nu- 
šviečia tą filosofinės Solovjovo kūrybos tarpsnį, kuris 
negalėjo objektyviai pasireikšti dėl ankstybos filosofo 
mirties. Dvasinis giminingumas ir susidraugavimas, kurie 
jungė jį su Solovjovu, suteikia specialios reikšmės jo 
sprendimui apie savo draugo doktriną ir, tarp kitko, apie 
pasaulio sielos koncepciją. Štai kodėl Trubeckojaus pa- 
žiūroms-į šitą pastarąją koncepciją pridera žymi vieta, kai 
tenka kritiškai spręsti centrinę Solovjovo filosofijos idėją. 
a aa ai, i S 

* Pirmasis rinkinys apie VI. Solovjovą. 

Solovjovo sistemos pagrinde Trubeckojus randa dve- 
jopą versmę, būtent, iš vienos pusės, realią vienybės in- 
tuiciją daiktų visete, ir iš kitos pusės — refleksiją į šitą 
„ intuiciją. Pirmasis šaltinis randa gryniausią savo išraišką 
Solovjovo poezijoje, antrasis — filosofiniuose jo raštuo- 
se. Objektyvinės vertės atžvilgiu Trubeckojus stato filo- 
sofo intuiciją aukščiau kaip jo refleksijas. Jis net teigia, 
kad mistiniuose Solovjovo regėjimuose esama daugiau 
tiesos negu jo samprotavimuose. Todėl poetas jame daž- 
nai prieštarauja filosofui (10, 1, 356). į 

Trubeckojus aiškina tai tąja aplinkybe, kad Solovjovo 
intuicijos tęsia išbandytąsias per amžius religinio Rytų 
gyvenimo tradicijas, tuo tarpų kad savo samprotavimuo- 
se jis nėra dar pilnai pasisavinęs filosofinio Vakarų me- 
todo (10, 1, 281). 

Iš čion taip dažnai kyla trūkumas atitikimo tarp lyties 
ir turinio Solovjovo filosofiniame darbe. Tai visų pirma 
reik pasakyti apie panteistinį Solovjovo palikimą, į kurį 
jį buvo pastūmusi Hegelio ir ypač Schellingo įtaka. Pan- 
teistinė šelingianizmo banga, sako kritikas, juo lengviau 
įsisunkė į Solovjovo teorijas todėl, kad Schellingo kova su 
panteizmu apgavo jo dėmesį. Tuo tarpu panteizmo atžvil- 
giu labai gerai jį nuteikdavo perdėtas vertinimas dialek- 
tiško Hegelio metodo, kuris jį ragino išvesti būtiną viso 
ko buvimą iš Dievybės sąvokos. Tuo tarpų mėginimas 
išvesti sukurtąjį pasaulį iš Dievybės sąvokos tegali būti 
tariamai sėkmingas vien suponuojant, kad kūrinys yra 
- būtina dieviškosios esmės apraiška, arba dieviškosios pri- 
gimties emanacija (10, 1, 372). Panašų bandymą Solovjo- 
vas mėgina realizuoti pastatydamas prieš absoliutą jo 
„ne aš“, arba tai, kas yra jam kas kita, bet kas, filosofo 
supratimu, plaukia iš jo su logiškuoju būtinumu. Bet, 
sako Trubeckojus, tai yra būtinas sąvokų priešingumas, iš 
kurio toli gražu dar negal išvesti jokios realybės (10,. 

1, 278). 
! Objektyvuojant neigiamąjį terminą iš dviejų priešin- 
gų sąvokų „absoliutas“ ir jo „ne aš“, susidaro neišven- 
giamai labai abejotinų išvadų. Tokiu būtent atveju atsi- 
randa reikalo pastatyti šitiedvi sąvoki į saryšį su esybe 
ir buitimi ir sykiu suponuoti prigimtojo pasaulio apraiš- 

kose dieviškosios esmės reiškimąsi. Tai yra pagrindinis“ 
priekaištas, kurį Trubeckojus daro Solovjovo metafizikai. 
„Šitas priekaištas palaiko visą savo reikšmę ypatingai at- 
žvilgiu į tas Solovjovo teorijas, kurios mums čia labiau- 
siai rūpi. Jis liečia visų pirma Dieviškosios Išminties są- 
voką, kurios Trubeckojus vis dėlto pilnai neatmeta, 

" Vienatinė ir viską savimi apimanti esybė, samprotau- 
ja jisai; sekdamas Solovjovu, turi taip pat savo esmėje. 
"tiek pasaulio visumos, kiek ir atskirų esybių pirmavaiz- 
"džius. Suteikdama prasmę visam, kas yra, jinai turi lai- 
"kyti savyje ir idėją visumos kaipo vienybės, ir idėją 
"konkretinės esybių . daugybės, kaip jos privalo būti. Juk 
'. savaime aišku, kad absoliutas negali būti savo turiniu ma- 
-žiau turtingas už mūsų tikrovę, kuri yra netobula ir žlun- 
"gama. Kaipo vyriausioji tikrovė, jisai privalo turėti savy- 
./je pozityvią galimybę kokybiniam atskirų esybių įvairu-- 
mui, t. y. pakankamą pagrindą individualinėms jų ypaty- 
- bėms. Kitaip tariant, absoliutas laiko savyje ištisa idėjų 
"pasaulį, kurio. talpa tiesioginių būdu proporcionali iiesai, 
„nes universalus savo lytimi šitas idealinis pasaulis turi 
„savyje turinio pilnatvę (10, 1, 293). Tuo tarpu amžinojo. 
„dieviškojo kosmo vienybė, arba realizuota viso ko vie- 
- nybė, yra ne kas kita kaip Dieviškoji Išmintis (10, 1, 348). 
„ Dievuje jinai yra realizuota nuo amžių esmė (10, 1, 365). 
"Jinai yra kaip tik tasai antrasis absoliuto polius, dieviš- 
koji moterybė, toji „dieviškoji medžiaga“, kuri tarnauja 
tobulam pilnutiniam Dievo įsikūnijimui (10, 1, 359). Taip. 
Trubeckojus atpasakoja ir precizuoja tas Solovjovo dok- 
trinos išvadas, kurios jam yra priimtinos. | 

Solovjovo klaidos, sako Trubeckojus, prasideda sulig 
tuo, kaip jis bando nustatyti santykius tarp absoliutinės 
tikrovės (tarp kitko, idėjų pasaulio), iš vienos pusės, ir. 
juslėmis patiriamo mūsų pasaulio, iš antros pusės. Čia,. 
Solovjovo metafizikoje, tenka konstatuoti tas pats trū- 
kumas, ką ir jo gnoseologijoje. Būtent:jis per daug mis- 
tišku būdu žvelgia į visą mūsų tikrovę ir prigimtąją da- 
Jykų eigą; bet iš kitos pusės, dėl tos pačios priežasties 
jis per daug natūralistiškai ir racionalistiškai samprotau:. 
ja apie dieviškąją idėją. Jis būtent laiko šitą idėją sykiu 
ir neatskiriamuoju dieviškosios esmės atributu, ir prigim- 

tosios pasaulio būties esme. Iš čion išeina, kad pasaulis 
yra Dievybei tai, kas yra apraiška besireiškiančiai esmei. 
Dieviškoji idėja tampa tokiu būdu esme, kuri įsikūnija 
„istorinėje mūsų gamtoje ir sąlygoja mūsų pojūčius kaipo 
vykdomoji jų priežastis. Galutinėje analizėje ji sutampa 
su atomais (10, 1, 294). Kitaip tariant, jinai yra subjektas, 
kuris vyksta tapsmo evoliūcijoje. 

Vis dėlto, sako Trubeckojus, amžinos. dieviškosios idė: 
jos negali kaipo tokios kisti ir evoliucionuoti. Jų santy- 
kiavimas su pasaulio išsivystymu negali būti kitoks kaip 
tasai, kurį Aristotelis nustatė dieviškajam intelektui 
"(vovę). Jos viską judina, pačios būdamos nejudamos, nes 
kitaip jos negalėtų būti tikromis idėjomis, t. y. realia vi- 
so ko prasme. Kadangi pasaulis yra palenktas evoliucijos 
vyksmui, idėja apskritai tegali būti prototipu, idealu ir 
galutiniu tikslu, bet ne ėsmė, kaip mano Solovjovas, nes ji 
negali būti jokiu būdu evoliucijos subjektu. Kitaip tektų 
pripažinti, kad absoliutas išsivysto laike, kas ya aiškus 
"absurdas (10, 1, 295). si 

Prieš nusakytąjį panteistinį Solovjovo palinkimą Tru: 
beckojus pastato savo koncepciją. Iš absoliuto aptarties, 
kaipo atpalaiduoto nuo bet. kurio daikto,. nors ir tobulai 
pilnutinio, sako jisai, aiškiai plaukia, kad. nei absoliutas, 
kaipo vienas bei visuotinas, nei bet kuri idėja savo turi- 
niu negali sudaryti esmės netobulai esybei. Todėl pasaulis, 
kuris tampa laiko vyksme, turi aiskirą nuo absoliuto bū- 
tį, t. y. "turi savą substratą; kuris išsivysto ir evoliucio- 
'nuoja. Ogi kiekvienos tampančios esybės esmė -yra nie-. 
kybė, objektyviai nulemta buičiai kokioje nors, idėjoje: 
Tuo tarpu Solovjovas suklydo identifikuodamas tampančią 
esybe su jos idėja (10, 1, 297—300). . 

- Tai, ką Trubeckojus sako apie dieviškąją idėją, jisai 
sako irgi apie Sofiją, suprantamą kaipo organingą visų 
dieviškųjų idėjų vienybę. Šita pastaroji, Trubeckojaus su- 
pratimu, nėra bendroji prigimtojo mūsų pasaulio esmė; 
ji todėl negali sudaryti substancialinės jo vienybės ir būti 
tuo pačiu pasaulio siela. | * 

Teigdamas, kad palenktas tapsmui pasaulis negali būti 
jokia prasme identifikuojamas nei su amžina. dieviškąja 
esme, nei su dieviškųjų pirmavaizdžių kosmu, -Trubečko- 

jus tikisi logiškai išvystąs Solovjovo koncepciją apie ant- 
rąjį, arba tampantį, absoliutą. Jei du pasauliu, dieviškasis 
ir prigimtasis, turėtų bendrą esmę, pasaulio evoliucija ne- 
turėtų jokios prasmės, nes blogio negalėtų niekur būti ir 
bet kuris tobulėjimas būtų nereikalingas (10, 1, 391— 
392). Tuo tarpu tapimo vyksmas yra faktas, kurį prirodo 
kasdienis mūsų patyrimas. Kaipgi tada turime įsivaiz- 
duoti tampančio pasaulio santykiavimą su absoliutu, ku- 
ris yra nekintamas ir nepalenktas jokiam tapsmui? — Tru- 
beckojaus įsitikinimu, antrojo absoliuto koncepcija kaip 
tik turėtų atsakyti į šitą klausimą. 

Kaip mūsų sąmonės, taip ir mūsų gyvenimo prigimtis 
neišvengiamai suponuoja du absoliutu: vieną, kuris yra 
amžinas ir todėl pasilieka nepriklausomas jokiam tapsmui 
būdamas neprarandamo tobulumo stovyje; antrą, kuris 
tampa ir tobulėja evoliucijos vyksme. Iš tikrųjų dviejų 
absoliutų suponavimas yra sąlyga bet kuriai genezei, 
nes, iš vienos pusės, absoliute negali būti evoliucijos, 
kadangi jame neįvyksta nei žlugimo, nei gimimo, o iš ki- 
tos pusės, kiekvienas tapimo vyksmas turi rasti pakan- 
kamą pagrindą pačiame absoliute. Jei šis pastarasis ne- ' 
būtų sykiu turinys, tikslas ir prasmė genezei, jei jo visai 
nebūtų pačiame vyksme, tai kiekviena gimstanti ir tam- 
panti esybė būtų jam visai svetima ir nuošalinė; bet tada 
absoliutas nebūtų absoliutas. Absoliutas privalo būti 
kiekvienam vyksmui tam tikra prasme ir transcendenti- 
nis, ir imanentinis, t. y. išviršinis ir išvidinis; bet tai te- 
galima vien tada, jei yra suponuojami du absoliutu. Tai 
"ir yra tuodu absoliutu, kuriuodu Solovjovas, pasekdamas 
Schellingu, pavadino tikrai esančiu ir tampančiu absoliutu 
(10, 1, 307). 

Solovjovo supratimu, tampąs absoliutas tarnauja pa- 
grindu visam tam, kas yra šalia amžino dieviškojo akto; 
o kadangi tampančiam mūsų pasauliui jis yra jungiama- . 
sis pradas, tai šiuo atžvilgiu jis yra ne kas kita kaip 
pasaulio siela. Šitokia išvada, rodosi, priimtina ir Tru- 
beckojui. Jei Dievas kaipo abšoliutas, sako jisai, yra lais- - 
vas nuo bet kurios netobulybės ir blogybės, tai šitiedvi 
nūsų tikrovės apraiškos tegali turėti vietos tik tada, kai 
yra suponuojamas antrasis absoliutas. Pripažinti kad ir 


114 


lygstamąją šito jungiamojo prado nepriklausomybę ir 
reiškia teigti pasaulio sielos buvimas (10, 1, 383). 

Užtat .Trubeckojus daro Solovjovui priekaištą dviejų 
absoliutų santykiavimo klausimu. Trubeckojus negali su- 
prasti tampančio absoliuto kitaip kaip atpalaiduoto nuo 
dieviškosios prigimties. Tuo tarpu Solovjovas, sekdamas 
Schellingu, įsivaizduoja tampantį absoliutą esančio absoliu- 
to, arba Dievo, būtinu priedu. Tokiu būdu absoliutu yra lai- 
komu amžinai ir substancialiai tarp savęs sujungtu (10, 
1, 307). Čia vėl pasireiškia painiojimas dviejų dalykų — 
pirmavaizdžių pasaulio (Dieviškosios Išminties) ir kūri- 
nių pasaulio — kas taip dažnai pasikartoja Solovjovo 
samprotavimuose, kaip tai parodo Trubeckojaus analizė. 

Tuo tarpu įsivaizduodamas dviejų absoliutų santykia- 
vimą analoginiu būdu, kaip kad santykiuoja tarp savęs 
substancija ir apraiška, Solovjovas aiškiai patenka į pan- 
teizmą. Jo supratimu, tik Dievas yra tasai, kuris tikrai 
yra, t. y. tikroji esybė; todėl visa, kas yra, tėra taip ar 
šiaip Dievybės apraiška. Šitokiame Dievo ir pasaulio san- 
tykiavime, sako Trubeckojus, aiškiai jausti pėdsakai Špi- 
nozos mokslo apie vienų vienos amžinos substancijos san- 
„tykiavimą su savo modais. Ne veltui todėl pats Solovjo- 
vas pripažįsta, kad jo pasaulėžiūra susidarė iš pradžios 
spinozizmo įtakoje (10, 1, 362). 

Trubeckojus yra tikras, kad Solovjovo pastangos su- 
derinti Schellingo gnosticizmą su krikščioniškuoju pasaulio 
supratimu negalėjo pavykti. Kiek Solovjovas negali atsi- 
palaiduoti nuo panteistinės vokiškojo filosofo įtakos, jam 
neišvengiama tokiu ar kitokiu būdu palaikyti Dievas pa- 
saulinio vyksmo subjektu. Norint išvengti visų nepatogy- 
bių, kurios iš Čion plaukia, sako Trubeckojus, reik pripa- 
žinti, kad Dievas savo esme yra visai nepriklausomas 
bei atpalaiduotas nuo pasaulio ir kad šis pastarasis savo 
ruožtų aiškiai skiriasi savo prigimtimi nuo Dievo esmės, 
ir kad jo esybė yra skirtinga ne tik reiškimosi atžvilgiu, 
bet ir grynai metafiziniu savo pobūdžiu. Dievas pasižymi 
nelygstamąja nepriklausomybe, arba laisve, tuo tarpu 
kad pasaulis teturi vien tam tikros lygstamosios autono- 
mijos. Jis yra laisvas nuo Dievo esmės, bet nėra nepri- 
klausomas nuo Jo valios (10, 1, 330). 

Pripažinti nelygstamoji Dievo laisvė, sako Trubecko- 
jus, — tai 'sykiu pripažinti, kad šalip realiosios Dievo bui- 
ties dieviškoji: mintis slepia savyje neribotą galimybių 
pasaulį. Tai yra- irgi prileisti naujos buities galimybė — 
buities, prasidedančios laike. Šitokia buitis yra dedama' 
šalip dieviškosios prigimties arba yra pripažįstama kaipo 
šalipinė Dievui realybė, ir todėl' ji nė kiek. negali su- 
drumsti dieviškojo tobulumo (10, 1, 364). 2 

„Trubeckojaus supratimu, kaip tik todėl, kad pasau- 
į Dievą, ir šita būtent aplinkybė suteikia prasmės die- 
viškajai kūrybai. Glūdinčios laike tikrovės prasmė, sako 
jis, yra ne dieviškosios idėjos pakartojime, bet tame, kad“ 
“. ji būtų atgaminta laisvėje (10, i, 361). Todėl „kūrimas 
iš nieko“, Trubeckojaus nuomone, yra ne kas kita kaip 
idealinių Dievo pirmavaizdžių atvaizdavimas kame ki- 
tame, t. y. Dievo laisvai leistojeę buityje (10, 1, 364). 

Po to lengva jau įspėti, kaip Trubeckojus įsivaizduo- 
“ ja Dieviškosios Išminties santykiavimą su žmonija. Kri“ 

tikas protestuoja prieš šitų dviejų sąvokų identifikavimą, 
kuriedvi jam yra. aiškiai skirtingos.- Solovįovo samprota- 

vimuose glūdi šitokia dilema: arba žmogus yra Dieviško- 
sios Išminties apraiška, arba jo buitis yra grynai feno- 
* menalinė: jis yra arba teofanija; 'arba tariamoji tikrybė. 
Iš tikrųjų šita dilema yra pagrįsta panteistine prielaida, 
tuo tarpu kad Trubeckojui rodosi galimu trečias klausi- 
mo išsprendimas. . . 
Solovjovas, sako jisai, turi racijos, Dieviškąją Išmin- 

tį laikydamas idėja arba prasme visa to, kas yra, Atitin-. 
kamai jinai yra pirmavaizdis ir žmogui; ir žmonijai. Teig- 
ti priešingas dalykas reikštų teigti, kad mūsų buitis yra 
iš esmės tuščia ir kad mūsų tikėjimas gyvenimu yra be- 
prasmis. Bet jei Dieviškoji Išmintis yra prototipas, arba 
idealinis pirmavaizdis, kurį mes galime laisvai realizuoti, 
tai vis dėlto ji dar nesudaro tikros mūsų esmės. Todėl 
Solovjovas daro klaidą identifikuodamas amžiną žmogaus 
bei žmonijos idėją su pirmojo bei antrosios esme (10, 1, 
359). Žmogaus laisvė tegalima“ vien su ta sąlyga, kad 
pirmavaizdžio idėja, įdiegta į jo pagrindą, yra jam idea- 
las, bet ne jo esmė (10, 1, 361). Šita prasme galima kal-: 

bėti ne apie žmogaus, bet apie jo idėjos amžinumą. Bet 
"ir šito pakanka, kad galima būtų pripažinti žmoguje ne 
„vieną tik tariamąją fenomenalinę esybę, nes kuriamuoju 
dieviškosios laisvės aktu žmogus ideališkai yra susijęs su 
„amžinuojų savo pirmavaizdžiu (10, 1, 364). 

Iš kitos pusės, Trubečkojaus supratimu, Dieviškoji Iš- 
„Mintis ir žmonija nesupuola savo tįsomis. Sofija, sako ji- 
sai, yra prototipas, arba pirmavaizdis, ne tik mūsų pla-. 
mnetos žmonijai, bet ir kitoms Dievo avims, kurios nepri- 
"klauso žemiškajai kaimenei (10, 1, 365). 

Tokiu būdu žmonija negali būti Dieviškąja išmintimi. 
Trubeckojaus įsitikinimu, ji nėra net pasaulio siela, ir 
tai aiškėja iš jo koncepcijos apie šios pastarosios esmę. 
Trubeckojui pasaulio siela yra, kaip sakyta, tampąs abso- 
„liutas, kaipo jungiamasis pasaulio vyksmo pradas, besi- 
reiškiąs šalipinės atžvilgiu į Dievą buities ribose. Bet 
kuo gi galėtų būti iš savo esmės šitasai jungiamasis pra- 
das? Trubeckojus neatsako tiksliai bei tiesiai į klausimą, 
bet užtat tai, ką jis sako apie pasaulio sielą, kaipo apie 
aiškinamąją spotEs, 2 mums iš dalies žo jo 
mintį. | į 

Solovjovo Sado maks sako jisai, išaiškinti KEudakisjo 
evoliuciją pasaulyje bendradarbiavimu su Dievu šalipinio 
prado, būtent pasaulio sielos, turi savyje gilios tiesos, Ie- 
liginės ir filosofinės, kuri-yra būtinas pradas krikščioniš- 
kajam dalykų supratimui. Yra aišku savaime, kad Dievas 
-negali būti priežastis nesutarimo, suirutės, chaoso, žodžiu 
tariant,— blogio, kuris viešpatauja pasaulyje. Jisai būtent 
negali būti jokia prasme „nuodėmės bei mirties versmė. 
Reik tai pripažinti, kad šios chaotingo buvimo apraiškos 
yra kilusios iš šalipinio Dievui prado laisvos valios. Vi- 
suotinasis apirimas tegali būti tiek pat visuotinojo nusi- 
kaltimo išdava. Vien tik blogis, kuris yra įsiskverbęs į 
pasaulio sielą, tegalėjo pavergti pasaulį sunkiosios bui- 
ties tamsybėms. Bet kadangi negalima laikyti Dievą tie-- 
sioginiu ar netiesioginiu blogio kaltininku, reikia pripa- 
žinti, kad blogio versmė „glūdi ne pasaulio sielos prigim- 
"tyje, bet laisvoje jos valioje (10, 1, 383—384). " 

. Tuo tarpu, sako Trubeckojus, Solovjovas šiokiu ar to-- 

„kiu būdu identifikuoja pasaulio sielą sų Dieviškąja Iš- 

mintimi, pirmosios puolimas tampa antrosios puolimu. Juk 
teigiant, kad viena dieviškojo kosmo dalis atskyla nuo 
visumos, teigiama tuo pačiu, kad šitas pasaulis susiskirs- 
tė ir nustojo buvęs vienas ir viską apimąs (10, 1, 385— 
386). Užtat Trubeckojus jaučiasi pasekąs Solovjovu, kad 
jis identifikuoja pasaulio sielą su kosmiškąja prigimtimi. 
Kadangi žmonija nėra amžina ir dargi nėra pirmasis Die- 
vo kūrinys prigimtojoje pasaulio tvarkoje, tai privalu pri- 
pažinti, kad pasaulio siela yra žemiškoji prigimtis, arba, 
tariant Solovjovo posakiu, žemesnio pasaulio siela (10, 1, 


274). Pasaulio siela, sako kitur Trubeckojus, yra bendroji . 


mūsų prigimtis (10; 2, 273). 

Čia galima pasistatyti klausimas, kaip dera įsivaiz- 
"duoti pati šita prigimtis, kuri galėtų būti kuriamajai evo- 
liucijai jungiamasis pradas, t. y. tampąs absoliutas, arba 
pasaulio siela. Norėdamas atsakyti į šitą klausimą, Tru- 
"beckojus stengiasi atgaminti Solovjovo minties eigą taip, 

“ kaip ji turėjo reikštis paskutiniame jo gyvenimo tarps- 
nyje. Deja, sulig tuo, kaip Trubeckojus pereina pasaulio 
sielos klausime nuo kritikos prie statomosios dalies, jo 

- mintis nustoja savo paprasto aiškumo bei tikslumo. 

Dabar jau substancijos problema, Solovjovo iškelta 
aikštėn, eina jam pradedamuoju punktu. Solovjovas vi- 
sados palaikė substancijai prasmę, kuri buvo jai Spino- 
zos suteikta, ir todėl jam, kaip ir šiam pastarajam, sub- 
stancijos sąvoka nesiderina su jos objekto daugingumu. 
Todėl Solovjovas, norėdamas būti nuoseklus, tepripažino 
vienų vienos substancijos buvimą, būtent pačio absoliu- 
to. Jei po to pasauliui yra pripažįstama substancialinė 
buitis, neišvengiamai tenka jis identifikuoti su absoliutu, 
kas yra panteizmas tikra šito žodžio prasme. Bet jei at- 
virkščiai, norima atpalaiduoti pasaulis nuo panteistinio 
Dievo, suteikiant jam savąjį substancialumą, tai būtina 
pripažinti antrą substanciją, taip pat absoliutine, nors ir 
"kitokia prasme; bet tuomet prisiartinama prie dualizmo. 
Tepripažįstant vienų vieną substanciją, galima dar neigti 
pasaulio substancialumas, bet tokiu atveju patenkama į 
fenomenizmą: pasaulis tampa niekuo nepagrįsta apraiška, 
nes yra pripažįstamas apsireiškimas be 10, kas apsireiš- 


. kia. 

Į savo gyvenimo galą Solovjovas, matyti, suprato vi- 
sas šitas nepatogybes. Pasilikdamas vis dėlto ištikimas 
vienatinės substancijos koncepcijai, jis įspraudė tarp 
substancijos ir apraiškos trečiąjį pradą, būtent hipostazę, 
arba ramstį. Tai, ką mes vadiname siela, sako jisai, arba, 
paprasčiau, asmeniniu mūsų „aš“, toli gražu nėra atbaig- 
tas bei uždaras gyvenimo ratas, kuris turi savo turinį, 
savo esmę, buitį tikra šito žodžio prasme; tai tėra vien 


c 
ramstis (vnodrad:c) aukštesniam pradui (8, 17). Asmens 
laisvė yra tokia, kad jis gali, kaipo buities ramstis, at- 
skilti nuo to, kas yra jo esmė (ovo1a). Tai yra skilimas 
tarp buities ir jos raison d'ėtre, tarp išviršinio fakto ir iš- 
vidinės prasmės, tarp to, kas gyvena, ir to, kas leidžia 
gyventi (8, 18). Šitas tarpininkas tarp substancijos ir ap- 
raiškos, Solovjovo teigimu, suteikia žymių patarnavimų. 
Jis nesipriešina, kaip kad daro substancija, tai „Heraklito 
tėkmei", kuri vyksta iš niekybės į buities pilnatvę. Ma- 
terialinė prigimtis, sako jisai, stovi žemiau asmens; šitas 
'“ pastarasis yra specifinė žmogaus žymė; pagaliau Dievas, 
kaipo absoliutas, stovi aukščiau asmens, kadangi jis yra 
pirmutinė kiekvienos asmeninės galios versmė (8, 20). 
Trubeckojus pasigauna savo ruožtu visų šitų Solovjo- 
vo idėjų ir daro iš jų kraštutinių logiškų išvadų. Šitos 
naujos idėjos, Trubeckojaus nuomone, įrodo, kad Solov- 
jovas pagaliau buvo atsisakęs nuo daugumos savo pan- 
teistiškų idėjų. Jis, tarp kitko, yra patenkintas matyda- 
mas, kad Solovjovas dabar jau aiškiai skiria kūrinių pa- 
saulį nuo dieviškosios esmės. -Jei Dievas, sako jisai, yra 
buities pilnatvė, tai negali būti šalipinių jam substancijų. 
Šalipinis pasaulis pats iš savęs yra niekas; bet jis kai kuo 
tampa kuriamuoju fiū!, kuris suteikia jam lyčių ir teigia- 
mųjų kokybių, t. y. visa tai, kas yra jame substancia- 
"laus (10, 2, 251). Kūrinys, atpalaiduotas nuo Dievo pri- 
gimties, tampa laisvas atžvilgiu į Jį. Jis gali realizuoti tą 
dieviškąją idėją, pagal kurią jis yra sukurtas. Dieviš- 
kasis idėjų pasaulis turi įsiasmeninti laisvose hipostazė- 
se, ir tasai ryšys, kuris jungia kūrinį su dieviškąja esme, 
suteikia tapimui tikrąją prasmę. Mūsų siela, pavyzdžiui, 
negali įsigalėti amžinybėje kitaip kaip laisvos valios 
veiksmais, atliktais per buvimą laike (10, 2, 252). Bet ji- 
319“ 


nai gali taip pat prasilenkti su prigimtąja savo prievole 
„ir, Trubeckojaus posakiu tariant, sutirpti neribotame tuš- 
čių, šalipinių atžvilgiu į Dievą galimybių pasaulyje (18, 
1, 365). 

Jei tai yra teisinga net atžvilgiu į žmogaus asmenį, 
kurį Trubeckojus laiko aukščiausiu prigimtojo pasaulio 
pražydėjimu, tai ką gi bemąstyti apie materialinę gamtą? 
Vis dėlto jinai privalu apginti nuo fenomenizmo, kuris 
jai gresia, kai yra neigiamos ribotos substancijos. Solov- 

. jovas išeina iš šitos padėties pripažindamas žmonijojė 
pasaulio sielos pradą, kuris, kaipo esminė Išmintis, yra 
nuo amžių sujungtas su Dievu..ir jungiasi su Juo, iš kitos 
pusės, laiko vyksme, jungdamas tuo pačiu su Dievu visa, 
kas yra (8, 240). Trubeckojus su apgailestavimu pastebi 
čia Solovjovo nenuoseklumą. Neigdamas žmogiškųjų sielų 
substancialumą, sako jisai, Solovjovas laiko žmoniją pa- 
saulio siela. .Jau šita viena vienatinės substancijos sąvoka 

“ iš tikrųjų reikalauja suvesti žmogaus sielą prie geometri-. 
nio taško ir paneigti tą metafizinę laisvę, kuri buvo jau 
laikinai išsiveržusi iš hipostazės šąvokos (10, 2, 271). | 

Jei pasaulio siela yra nuo amžių sujungta su Dievu, 
kodėl ji privalo dar jungtis su Jūoju laiko vyksme? Šitas 
naujas susijungimas, kaipo amžinos jos esmės. pasireiš- 
kimas, turi įvykti su būtinumu, kuris nesuderinamas su | 
bet kuria laisve. Sykiu su tuo išnyksta tasai pradas, kuris 
suteikia prigimtajam vyksmui laike tikrą jo reikšmę. Bet 
jei nėra laisvės visuotinojoje pasaulio sieloje, jos negali 
būti nė jokioje pasaulio dalyje (10, 2, 272). 

Todėl, norėdamas gelbėti, iš vienos pusės, materialinę 
gamtą ir, iš antros pušės, žmogiškąją laisvę, Trubeckojus 
pripažįsta pasaulio sielai hipostazės, arba ramsčio, savy- 
bes. Jo supratimu, pasaulio sielai vienybė, suprantama 
kaipo substancialinė visų daiktų vienybė, arba Dieviškoji 
Išmintis, nėra suteiktas jai tiesioginis davinys, bet sudaro 
tai, ką ji privalo įsigyti. Tokiu būdu substancialinė vie- 
nybė turi būti suprantama kaipo aukštesnės transcenden- 

" tinės tikrovės faktas. Tai yra. savo rūšies amžinųjų idėjų 
visetas, kuris nėra dar pilnai realizuotas prigimtajame- 
mūsų pasaulyje. Šiai kodėl pasaulio siela yra įpareigota 
kaipo hipostazė įvykdyti savo idealą pasaulyje, t. y. sub- 

stancialiai jį sutapdyti su dieviškuoju idealu. Šitokiame 
pasaulio sielos supratime, sako Trubeckojus, mes randa- 
me pagrindą žmogiškajai laisvei, ko mes negalime rasti 
Solovjovo koncepcijoje. Šitos pasaulio sielos laisvė kaip 
tik yra pagrindas reikštis laisvai valiai tiek visų individų, 
imamų krūvoje, kiek ir kiekvieno iš jų, imamo atskirai 
(10, 2, 282). Dėl šitos irgi priežasties pasaulio siela yra 
bendroji prigimtis visoms gyvoms būtybėms. 

Žiūrėdamas į dalyką religiniu atžvilgiu, Trubeckojus 
mato vyriausią pasaulio sielos išraišką ne Dieviškojoje 
Išmintyje, bet Švenčiausioje Dievo Motinoje. Jei žmonija 
yra medžiaga, kuri apsidievina, Mater Dei yra gryniausia 
žmogiškumo esmės išraiška, arba bendros jo idėjos reiš- 
kėja. Todėl laisvas Dievo Motinos atsidėjimas Dievo va- 
liai gali būti suprantamas kaipo pasaulio sielos laisvo ap- 
sisprendimo realizavimas (10, 2, 277). 

Nusakytasis pasaulio sielos supratimas, kurį buvo su- 
sidaręs Trubeckojus, sukelia visą eilę abejonių. Kokiu 
būdu žemesnis pasaulis, kuris genetinėje tvarkoje yra 
ankstybesnis už asmeninio gyvenimo pražydėjimą, gali 
būti įsivaizduojamas kaipo asmenybė, dalyvaujanti ku- 
riamojoje evoliucijoje? Kokiu būdu šita asmenybė gali 
sudaryti bendrąją mūsų prigimtį ir turėti tuo pačiu laiku 
tą pačią laisvę, ką ir kiekvienas žmogus skyrium? Kaip 
jinai gali būti pasaulio siela šalia daugybės kitų sielų, 
lygių su ja savo laisve? Kodėl pasaulio siela, sukilusi 
maištu prieš Dievą, nežlugo neribotame tuščių galimybių 
pasaulyje? Ir taip toliau. Iš visų pusių kyla sunkenybės. 
Veltui ieškotume jų išsprendimo pas patį Trubeckojų. 
Kiek jo mintis yra tvirta, kai jis pasitenkina Solovjovo 
pasaulio sielos koncepcijos kritika, tiek ji tampa netur- 
„ tinga ir neaiškia, kai jis stengiasi šitą koncepciją iš kokio 
nors šono paremti: tokiu atveju Trubeckojaus teigimai pa- 
saulio sielos klausimu tampa taip pat nepamatuotais ir 
taip pat abejotinais kaip ir Solovjovo. O tai yra jau gana 
simptomingas dalykas. 

Filosofinė Trubeckojaus hipotezė iš tikrųjų remiasi 
šitokiu ydingu ratu. Pasaulio siela yra tasai laisvas jun- 
giamasis pradas, kuris išaiškina pasaulio atsiradimą ir 
jo evoliuciją. Tuo tarpu visam mūsų pasauliui tėra bend- 

ra materialinė prigimtis. Tat ji sudaro tą laisvą bei sąmo- 
ningą asmenybę, kurios pagalba galima išaiškinti visa, 
kas yra aiškintina. Iš tikrųjų tai yra prileisti iš anksto 
tai, kas privalu prirodyti. 

Tokia yra išvada iš kritikos, kurią Trubeckojus vadi- 
kritikuojamosios teorijos principais. Norint galutinai iš- 
spręsti pasaulio sielos problemą, tenka palenkti ją kriti- 
kai, pagrįstai išviršiniais principais, kurie šituo atveju pa- 
sirodo sprendžiamaisiais. 


4. Objektyvioji pasaulio sielos 
koncepcijos kritika 


Tiesa yra tam tikra prasme proto atatikimas daiktui 
(adaeguatio rei et intellectus). Mūsų protas pasituri tiesa, 
kai jis išlaiko atatikimo santykį su daiktu. Ogi šis pasta- 
Tasis yra tikras, kai jis yra atatikimo santykyje su vienin- 
tele pirmutine tiesa, kuri yra neatskiriamoji kuriamojo 
proto savybė. Pastaruoju atžvilgiu galima pasakyti, kad 
tiesa yra tai, kas tikrai yra, ir dargi yra tai, kas yra 
viena ir visuotina. Tiesa yra realiai, kadangi jinai yra 
Dievo idėja, tikra jo išmintis arba reali esmė. Dievo idėjai 
supuolant su Jo esme, Dievas yra savęs idėja, kas dar 
reiškia kitu atžvilgiu, kad Dievo esmė ir buitis sutampa. 
Tiesa yra viena, kadangi Dievo esmė yra vienatinė idė- 
ja, tiek pat reali, kiek ir suvokiama, tiek pat individuali, 
kiek ir visuotina. Pagaliau reali tiesa, būdama viena, turi 
apimti visa, t. y. ne tik tai, kas liečia Dievą, bet ir tai, 
kas liečia Jo kūrinius, kadangi jinai yra vienatinė kuria- 
mojo proto idėja, kuri laiko savyje prototipus, arba 
pirmavaizdžius, viso to, kas yra arba gali būti Dievo su- 
kurta, 

Tokiu būdu galima prileisti, kad tiesa, kaipo Dievo 
idėja, gali būti, Solovjovo posakiu tariant, teigiamąja viso 
ko vienybe arba net esmine Dievo Išmintimi. Bet tai dar 
neleidžia pripažinti Dieviškajai Išminčiai kitokios buities 
negu pačiam Dievui. Dievas yra nelygstamai vientisas. 
Pirmoji esybė negali turėti savyje jokio sudėtingumo. 

Kadangi sudėtinė visuma yra vėlybesnė už sudedamąsias 
savo dalis, tenka pripažinti buvimą priežasties pačiai su- 
dėčiai. Kalbėti apie Dievo sudėtingumą kokia nors pras- 
me reiškia ieškoti priežasties pirmutinei esybei, kas yra 
beprasmis prieštaringumas pačiuose terminuose. Ir vis 
dėlto Solovjovas, svarstydamas klausimą apie esybės ir 
esmės santykiavimą Dievuje, neišvengia šito priekaišto. 
Pagrindinė didžiųjų jo klaidų versmė yra, mano suprati- 
mu, šitas stambokas antropomorfizmas, nuo kurio jis nie- 
kados nebuvo visiškai atsipalaidavęs spręsdamas apie pa- 
saulio santykiavimą su Dievu. Iš čion kyla jo palinkimas 
į panteizmą, kurio šakhų jam niekados nepasisekė iš- 
Tauti galutinai iš savo dvasios. Palenkdamas savo mintį 
vaidinių valdžiai, jis visados laikė esybę vienatine įvai- 
riuose savo pasireiškimuose ir pakankamai nesiskaitė su 
tuo, kad esybės sąvoka yra ne vienaprasmė, bet analogi- 
nė būtent su tuo, ką išreiškia žinomosios scholastiškos 
formulos: „Ens dicitur multipliciter“, „Ens 
non dicitur univoce de Deo et de cre- 
Aturis“* 

Ką gi tuo tarpu daro Solovjovas? Norėdamas apspręsti 
Dievo esmę, jis suglaudžia visa, kas yra, į vieną visumą 
ir šitą visumą skiria nuo visų daiktų, paimtų skyrium. 
Jei net prileisime, kad visa, kas yra galima, faktinai yra 
tikrovėje, šita visuma vis dėlto negalėtų sudaryti Dievo 
esmės, kaip meno kūriniai nesudaro dar pačio menininko. 
Tokiu būdu Solovjovas padaro Dievą priklausomą nuo: 
ribotų daiktų. Jis todėl kalba apie amžiną ir būtiną Dievo 
realizaciją antrajame poliuje, kuris, tikrai sakant, yra ne 
kas kita, kaip pasaulis. Jis mato pilnutinę tiesos išraišką 
dievažmogybės žodyje, kuris, jo supratimu, suponuoja 
du absoliutu: vieną, kuris yra, Dievą, antrą, kuris tampa, 
žmogų, — du absoliutu, kuriuodu yra sąlygojamu vienas 
antru. Bet kaip tik dėl šito priklausomybės fakto nei vie- 
nas, nei antras nėra absoliutas. Pasirodo tad, kad Solov- 
jovas, išeidamas iš panteistinio esybės supratimo, neju- 
čiomis slysta į antrąją žmogiškosios minties priešenybę, 
būtent į prieštaringą dualizmą absoliute. 

Kai yra nusimanoma, kad esybė, kaipo transcendenti- 
nė sąvoka, nėra vienaprasmė sąvoka, dera pripažinti, kad 

Dievas ir pasaulis nesudaro realios vienybės. Bet iš kitos 
pusės, juodu nesudaro irgi realaus „dviejų“ skaičiaus, nors 
logikos tvarkoje Dievas ir pasaulis yra dvi įvairios są- 
vokos. Šito konstatavimo pagalba galima sykių atmesti 
ir panteizmas, ir dualizmas. Solovjovas, tiesą pasakius, in- 
tuityviai tai nujausdavo, bet jam niekados nepasisekė ši- 
tuo klausimu susidaryti aiški bei tiksli idėja, taip, kad 
jis buvo verčiamas nuolatos svyruoti tarp dviejų kraštu- 
tinių koncepcijų, tarp kurių vis dėlto yra trečiasis klau- 
simo išsprendimas. Solovjovas tikėjosi šitokį išsprendimą 
rasti antrojo, arba tampančio, absoliuto idėjoje. Bet po 
to, kas pasakyta šituo klausimu, galima visai teisėtai ma- 
nyli, kad šita tampančio absoliuto koncepcija toli gražu 
nėra patenkinama. Taip Solovjovas laiko teigiamąją viso 
ko vienybę, arba esminę Dievo Išmintį, išsyk aktualia 
esme esančiajam absoliutui ir potencialia esme iampan- 
čiajam absoliutui. Bet kadangi kiekvienas tapimas sten- 
giasi atsiekti savo galą, arba tikslą, tai nebaigiamas ia- 
pimas yra nesąmonė. Leista todėl manyti, kad tampąs 
absoliutas vieną kartą turėtų atsiekti galutinį savo stovį. 
Bet tada abudu absoliutu pasiturėtų vienu ir tuo pačiu 
būdu ta pačia esme, būtent teigiamąja viso ko vienybe. 
Tuo tarpu du absoliutu, turinčiu tą pačią esmę tuo pačiu 
būdu, yra iš tikrųjų visai tolygiu, arba identiniu. Kitaip 
tariant, antrojo absoliuto koncepcija neišvengiamai veda 
į pagrindinę panteizmo idėją, skirdama dvi skirtingas 
esybes, Dievą ir pasaulį, ji negali savo išvadose laikytis 
identiškumo principo. Be to, nesuprantama, kodėl Solov- 
jovas tepripažįsta vieną tik tampantį absoliutą. Jei pa- 
grindinis buities dėsnis yra tai, kad atskira esybė tampa 
visu kuo ir kad šitas viskas sudaro teigiamąją viso ko 
vienybę, tai jis būtų turėjęs pripažinti tiek tampančių 
absoliutų, kiek yra atskirų esybių, arba individų. Šių 
sunkenybių ir prieštaravimų akivaizdoje tegalima vien 
atmesti Solovjovo teoriją apie antrąjį absoliutą. 

Dabar galima jau padaryti galutinį sprendimą apie du 
atributu, kuriuodų Solovjovas suteikia pasaulio sielai kai- 
po substancialiai pasaulio vienybei. Čia privalu pripažinti 
sykiu su J. Trubeckojumi, kad Dieviškoji Išmintis negali 
būti pasaulio siela, nes šita Išmintis realiai nesiskiria nuo 

pačios Dievo esmės. Bet, mano supratimu, dera eiti dar 
toliau ir jau prieš Trubeckojų teigti, kad pasaulio siela 
nėra taip pat tampąs absoliutas, nes nėra galima pripa- 
žinti šitą pastarąjį realiu. Palaikydamas šitame punkte So- 
lovjovo doktriną, kritikas mus ne daugiau įtikina, kaip 
pats teorijos autorius. 

Solovjovo teigimu, pasaulio siela, kaipo antrasis, arba 
tampąs, absoliutas, turi dar du (antraeiliu) atributu: bū- 
tent jinai yra visuotinoji žmonija ir kosmiškoji prigim- 
tis. Čia ir pravers klaustis, ar galima pripažinti šituodu 
antraeiliu atributu, paneigus pirmuodu pagrindiniu. Iš So- 
lovjovo teorijos santraukos galima jau buvo pastebėti, 
kaip sunku yra suderinti šituodu atributu pasaulio sieloje, 
ir maždaug nuosekliai įsivaizduoti teorijos visumą. No- 
rint galutinai klausimą išspręsti, reikia išsiduoti sąskai- 
tą iš to, kas gali būti apskritai pasaulio vienybė. 

Aišku savaime, kad materialinių esybių vienybė ne- 
gali būti viena kuri materialinė esybė. Taip pat dvasinė 
esybė negali sudaryti vienybės dvasinių esybių, panašių 
į ją. Jei tad sutariama, kad mūsų pasaulis susidaro iš 
materialinių ir dvasinių substancijų, negalima teigti, kad 
viena kuri substancija, materialinė ar dvasinė, gali su- 
daryti pasaulio vienybę. Šita prasme pasaulio vienybė ne- 
gali būti substancialinė; pagal Aristotelio išsireiškimą, 
kad „namai nestatomi iš namų". Daiktų vienybė yra ne 
kas kita, kaip suderintų jų santykių visetas, kitaip tariant, 
tvarka, kuriai jie yra palenkti. Tuo tarpu tvarka, susi- 
daranti iš daugialyčio santykiavimo, priklauso prie san- 
tykių kategorijos ir negali būti nei niekas, nei esybė, vie- 
nos rūšies su tvarkomais daiktais. Jei tvarka būtų niekas 
atžvilgiu į tvarkomuosius pradus, negalima būtų šitų pra- 
dų suderinti jokia prasme. Reik, kad daiktų santykiai būtų 
realūs, jei norima, kad daiktai būtų xealiai sujungti. Už- 
tat jei tvarka būtų kokia nors pozityvi esybė, panaši į ki- 
tas esybes, ji būtų vienas iš daugelio pradų, ir reikėtų 
ieškoti naujos tvarkos, kad galima būtų suvesti šitą naują 
visumą į vienybę. Trumpai tariant, tvarka yra, bet jinai 
yra kitaip, kaip kad tos realybės, kurias ji suglaudžia į 
vienybę. Tiesa, jinai neglūdi savyje ir pati per save, žo- 
džiu tariant, jinai nėra substancija. Ji pareina nuo buities 

pradų, kuriuos ji organizuoja; ji pritampa jiems kaip tik 
todėl, kad jie santykiuoja vieni su kitais. Žodžiu tariant, 
pasaulio tvarka, suvedanti visus daiktus į vieną visumą, 
yra pasauliui priepuolybė, bet ne viena iš substancijų. 

Pigu dabar matyti, kad Solovjovas patekdavo į apgai- 
lėtiną iliuziją, kai jis įsivaizduodavo šitą vienybę, arba 
pasaulio sielą, kaipo visuotinąją žmoniją, t. y. kaipo sub- 
slanciją, bendrą ir žmonėms, ir daiktams. Šiuo atvejų ga- 
lima sutikti su Trubeckojumi. Bet ir šitą kartą dera eiti 
dar toliau ir jau ir prieš Solovjovą ir prieš jo kritiką teig- 
ti, kad kosmiškoji prigimtis negali būti laikoma pasaulio 
siela, t. y. substancialine esybe. Prigimtis iš tikrųjų turi 
savyje vienybės, bet pripažinti jinai gyvąja būtybe, kaip 
tai daro Solovjovas ir Trubeckojus, reiškia pamiršti ar 
ignoruoti tas pagrindinis skirtumas tarp substancijos ir 
pripuolybės, kuris buvo ką tik nurodytas. Nenuostabu, kad 
po to atsirado tiek painiavos dviejų mąstytojų sampro- 
tavimuose. . 

Kokia gi yra iš tikrųjų gamtos vienybė? Tam tikra 
prasme pasaulio pagrindas yra vienatinis. Tai yra tasai 
objektyvus potencialumas, kuris sudaro pirminę medžia- 
gą, arba bendrą pradedamąjį punktą bet kuriam substan- 

cialiam tapsmui. Bet šita pasyvioji potencija suponuoja 
aktyviąją potenciją akto, ankstybesnio už bet kurią po- 
tenciją. Potencija tai nėra priešinga aktui ir nesudaro su 
juo dualizmo. Ji pasigauna aktu ir be šio pastarojo ne- 
gali įgauti realios buities. Iš čion plaukia, kad grynoji 
pirminė medžiaga, arba bendras gamtos pagrindas, nėra 
pozityvi esybė, kuri galėtų būti skaitoma daiktų eilėje. 
Tokia yra pasyvi gamtos pusė. 

Žiūrint į gamtą aktyvumo atžvilgiu pastebima, kad ji 
pasireiškia įvairių įvairiausiomis mūsų pasaulio lytimis. 
Šitos lytys turi kažko bendro: tai yra dėsnis. Dėsnių vie- 
nodumas — štai kas sudaro prigimties esmę. Jei tvarka, 
apie kurią buvo neseniai kalbėta, priklauso prie santykio 
kategorijos, tai dėsnis yra iš veiksmo kategorijos. Veiks- 
mas suteikia dinamizmo santykiui. Panašiai kaip judėji- 

mo tobulumas glūdi tame, kas juda, taip veiksmas įsigali 
tame, kas yra veikiamas, neš veiksmo priežastis pereina 
į išdavą. Šita pastaroji žymė mums leidžia prieiti tikrąją 

dėsnių versmę. Atžvilgiu juk į gamtos dėsnius galima dve- 
jopai nusistatyti. Būtent galima, iš vienos pusės, atsisa- 
kyti ieškoti jų versmės, pasitenkinant pasakymu: prigim- 
tieji dėsniai yra todėl, kad daiktai yra tokie, kad jie turi 
būti. Ogi iš kitos pusės, galima pasigauti proto pagalba 
ir kilti nuo išdavų prie priežasties. Kai yra suprastas rei- 
kalas pripažinti šios pastarosios buvimą, tenka jai suteikti 
visas absoliuto žymes. Tokiu atveju gamtos dėsniai pasi- 
rodo mažiau ar daugiau tiesioginė kuriamosios Dievo va- 
lios išraiška. 

Prie šios progos ne pro šalį yra klaustis, ar yra leista 
įsprausti tarp Dievo ir pasaulio, palenkto dėsniams, kokį 
nors tarpininką, pavyzdžiui, pasaulio sielą, kaip tai daro 
Solovjovas ir Trubeckojus. Jei iš tikrųjų pasaulio sielai 
skiriama tokia rolė, kaip kad tai juodu nusako, tai neiš- 
vengiamai prieinama šitokia dilema: šita siela arba yra 
prigimtųjų dėsnių nustatytoja, arba yra jiems palenkta. 
Pirmuoju atveju ji turėtų būti pirmasis judintojas, arba, 
kitaip tariant, absoliutas. Tuomet ji būtų pačiu Dievu ir 
nepriderėtų ieškoti kitos Dievybės, už jąją aukštesnės. 
Antruoju atveju ji būtų ne kas kita kaip viena iš esy- 
bių, kurias valdo prigimtieji dėsniai. Suvesta tokiu būdų 
prie vieno iš daugelio elementų, ji nebegalėtų būti su- 
prantama pasaulio sielos PiapiNs: Kosmiškoji prigimtis 
nėra tat pasaulio siela. 

Galų gale išeina, kad visa tai, ką Solovjovas vadino 
pasaulio siela, iš tikrųjų šitąja siela negali būti. Svar- 
biausia priežastis čia yra ta, kad pasaulio sielos, kaipo 
substancialinės vienybės, tarpininkaujančios tarp pasau- 
lio ir Dievo, negali būti tikrovėje, kadangi jos koncepci- 
joje glūdi įvystytos išdavos, kurios neatatinka realią daik- 
tų tvarką. Posakis „pasaulio siela“ galima būtų vartoti 
nebent grynai metaforiškąja prasme, ir šita prasme pa- 
saulio siela yra ne kas kitas kaip Dieviškoji Išmintis. Pa- 
saulis pasituri tvarkos vienybe, nes jis yra vieno kuria- 
mojo proto padaras. Kiekvienas daiktas yra savo esme 
surištas su šituo protu kaipo su savo versme; jis priklauso 
nuo šio pastarojo, nes randa jame pirmutinį savo buities 
dėsnį ir galutinąjį tikslą. Taigi kiekviena esybė visai pri- 
gimtu būdu gravituoja į vienatinį centrą, kuriuo yra eg- 

zempliarinė Dievo idėja, t. y. esminė Išmintis. Ogi nuo 
centro vienybės pareina irgi vienybė visų daiktų, kurie 
į jį veržiasi. Tokiu būdu galima išaiškinti valdančių pa- 
saulį dėsnių vienybės kilmę. Iš tikrųjų tai yra ne kas kita 
kaip vienų vienos pirmutinės priežasties reiškimasis išda- 
vų daugybėje. Galima net tam tikra prasme pasakyti, kad 
daiktai yra sujungti tarp savęs Dievo vienybe, nes Die- 
vas, kaipo kūrėjas, glūdi visame, kas yra, panašiai kaip 
kad veiksnys glūdi savo išdavoje. Bet kadangi Dievas 
yra ne tik supramaterialinis, bet ir supraspiritualinis, ga- 
lima suprasti, kodėl Dievo esamybė, suprasta nurodytąja 
prasme, nustato pasaulyje vienybės tvarką ir organizuoja 
sykiu dvasines ir materialines substancijas. Šita tvarko- 
moji galybė yra Dievas, arba esminė jo Išmintis, kas iš 
tikrųjų yra vienas ir tas pats dalykas. Pasaulio sielos, 
suprantamos Solovjovo prasme, negali būti; bet jei, pa- 
sigaunant teisėtos metaforos, ir galima Dievas pavadinti 
pasaulio siela, svarbu apsidrausti nuo bet kurio antropo- 
morfizmo pavojaus. Čia tegali būti vien metaforos ir nie- 
ko daugiau. 

Iki šiolei Solovjovo koncepcija buvo imama grynai me- 
tafiziniu atžvilgiu. Bet ji turi dargi praktinį, arba dorinį, 
atžvilgį, kurio nedera čia praeiti visai patylomis. 

Dorinės Solovjovo doktrinos pagrinde glūdi trys tei- 
gimai, kurie vaidina postulatų rolę ir kurie gali būti ši- 
taip formuluojami: 

1. Dievas, kaipo absoliutas, jokia prasme negali būti 
viešpataujančio pasaulyje blogio kaltininkas, bet iš ki- 
tos pusės, Jis negali irgi pakęsti, kad šalia jo būtų ne- 
priklausomas blogio šaltinis. Todėl blogis tegali kilti iš 
laisvos kūrinių valios. 

2. Mūsų pasaulis yra ištisai SaNedias blogio išdavomis, 
todėl blogio priežastis turi būti pakankamai galinga, kad 
galėtų veikti visą pasaulį. 

3. Kosmos yra bendras kūrybos ir evoliucijos pada- 
ras, kuris todėl suponuoja tam tikrą suderintą Dievo ir 

kūrinių bendradarbiavimą. Dabartinis mūsų pasaulis nėra 
sukurtas vienu kuriamuoju Dievo aktu tobulumo stovyje, 
bet jis nuolat evoliucionuoja, nes į klausimą pareina vi- 
sados kieno nors laisva valia, kurios Dievas nenori su- 

varžyti savo neribotąja galybe. Todėl visos pasaulio esy- 
bės, pradedant pirmine medžiaga ir baigiant pačiu žmo- 
gumi, nėra tokios, kokiomis jos būtų galėjusios būti, jei 
jos būtų buvusios tiesioginis ir nesąlygotas Dievo pada- 
zas. 

Šitos pagrindinės tezės gali būti pateisinamos, bet kaip 
tik Solovjovas bando jas taikyti savo teorijai apie pasau- 
lio sielą, jam nesiseka išvengti visai nepamatuotų daly- 
kų. Kiek jis lieka grynai metafizinėje protavimo srityje, 
galima dar susekti jo išvadžiojimuose daugiau ar ma- 
žiau rimtų argumentų; bet kai jis įsileidžia į pasaulio sie- 
los žygiavimo klausimą ir vaizduoja ją tai kaipo blogio 
kaltininkę, tai kaipo taikintoją kūrinių su Dievu, nega- 
lima nepastebėti, kad turima tokiu atveju reikalo su vaiz- 
džia pasaulinės dramos personifikacija. Iš kur Solovjovas 
visa tai būtų galėjęs paimti? Aišku, kad to jis nebūtų 
galėjęs išvesti iš filosofinio samprotavimo. Iš kitos pusės, 
mes žinome, kad šitos idėjos yra atbalsis religinių tradi- 
cijų, kuriomis domėjosi žmogaus dvasia nuo tolimiausių 
senovės laikų; bet kadangi Solovjovas jas buvo įvedęs 
visai neteisėtų būdu į filosofijos sritį. jos ne tik yra nu- 
stojusios tikro savo pobūdžio, bet dargi atėmė nuo jo 
teorijos tikrai lilosofinį pobūdį. Visa tai įvyko todėl, kad 
grynu filosofiniu tyrinėjimu nėra galimybės susekti blo- 
gio kaltininko. 

Išsidama iš fakto akivaizdumo, filosofija vyksta savo 
tyrinėjimuose pasigaudama protavimo, kiek logiškoji 
tvarka supuola su realia priežasčių ir išdavų tvarka. Kai 
kuri nors išvada turi teigiamojo pobūdžio, visuomet ga- 
lima ką nors iš jos spręsti apie priežastį. Tokiu būdu, pa- 
vyzdžiui, pasaulio tyrinėjimas veda mus galų gale prie 
pripažinimo Dievo, kaipi jo kūrėjo, buvimo. Bet yra iš- 
davų, kurios neduoda galimybės jokia prasme spręsti apie 
jų priežastis. Viešpataująs pasaulyje blogis kaip tik yra 
šitokia išdava. Ir iš tikrųjų, kas yra blogio esmė, jei 
apskritai galima kalbėti apie jo esmę? Blogis yra gėrio ne- 
priteklius (privalio)— gėrio, kuris priderėtų esybei turėti 
pagal pirmutinę jos prigimtį. Savo pagrinde tai yra ata- 
tikimo stoka tarp aktualaus esybės stovio ir jos vyriau- 
sios normos, kuria yra egzempliarinė Dieviškosios Išmin- 

ties dėja. Bet kiek daiktai nesutaria su kuriamojo pro- 
to idėjomis, tiek negalima jų laikyti visiškai tikrais ir to- 
dėl irgi pilnai pažįstamais mūsų protui. Žodžiu tariant, 
blogis sudaro iracionalinę daiktų pusę, taip kad šituo at- 
žvilgiu negali būti kalbos apie idealinės tvarkos supuo- 
limą su realia priežasčių bei išdavų eigos tvarka. Tuo 
tarpu iracionalinis pasaulio pradas negali tarnauti pagrin- 
du kokiam nors pozityviam pažinimui, būtent blogio bu- 
vimas pasaulyje neleidžia mums padaryti kokios nors iš- 
vados apie jo kaltininką. Mes negalime nei jo susekti, 
nei ištirti jo prigimties. Tiesa, blogiui esant viena mūsų 
pasaulio apraiška, mes žinome vis dėlto, kad jis turi savo 
priežastį ir kad šita priežastis atatinka jos išdavą. Bet ši- 
tas pažinimas iš tikrųjų nėra kas kita kaip atitrauktojo 
protavimo išdava apie priežasties bei išdavos esmę ir apie 
judviejų santykiavimą. 

Krikščioniškoji religija, besiremianti Apreiškimu, 
mums sako, kad iš pradžios angelų, o paskui žmogaus 
puolimas įvedė blogio pradą į kūrinių gyvenimą. Imant 
šitą liudijimą pradedamuoju protavimo punktu, faktinai 
išeinama iš filosofijos ir einama į teologijos sritį. Todėl 
Solovjovas, priimdamas šitas tiesas į savo sistemą, išei- 
davo iš filosofijos ribų ir sykiu blogai dirbo teologijos 
darbą, nes jis aiškiai neišsiduodavo sąskaitos iš naujos 
pažinimo tvarkos srityje, į kurią jis neteisėtai buvo įžen- 
gęs, norėdamas pasilikti filosolijos plotmėje. Kaip tik to- 
dėl, kad jis aiškiai neįsisąmonindavo skiriamosios Kinijos 
tarp teologijos ir filosofijos, jam šitiedvi žmogiškosios 
dvasios disciplinos neskiriamai sutapdavo, be tikslaus jų- 
dviejų kompetencijos atribojimo. Pilnutinė žinija, kurios 
jis siekė kaipo savo idealo, turėtų aiškiai skirti pozityvų- 
jį mokslą, filosofiją ir teologiją tam, kad galima būtų jie 
visi sutaikinti bei suderinti. Skyrimas sutarimo dėlei — 
štai principas, kurį Solovjovas neįstengė įvykdyti savo 
„laisvosios teosofijos“ sistemoje. 

Vladimiro Solovjovo kūrybos tyrinėjimas, kurį atli- 
kome, leidžia mums spręsti apie jo filosofijos visetą. 

Buvo jau pažymėta, kad rytietiškas pobūdis aiškiai 
pasireiškia Solovjovo mintyje: Tuo tarpu tyrinėjant rytie- 
tiškojo mąstytojo doktriną, dažniausiai patiriamas jos gel- 

mėse poeto darbas. Tokia irgi yra ir Solovjovo kūryba. 
Ernestas Hello galėtų ne be pagrindo sakyti, kad Rytų 
žinija yra veizdėjimo bandymas, kurio vaizdi kalba yra 
simbolinga, ir kad todėl jinai galutinai susiveda prie es- 
tetikos. Rytų filosofas yra labiau linkęs ieškoti tiesos vaiz- 
dinių nuvokimu negu tikslių idėjų suvokimu. Šitame fak- 
te glūdi didelis pavojus, kai filosofas palinksta pripažinti 
vienodą vertingumą šitiemdviem pažinimo būdam. Buvo 
galima pastebėti, kaip šita aplinkybė klaidino patį Solov- 
jovą. Ir iš tikrųjų, kas yra pasaulio siela, jei ne kažkokio 
mistiško regėjimo personifikacija? Tai įvyko todėl, kad 
Solovjovas, eidamas rytiškąja savo linkme, nesugebėjo 
skirti savo patyrimuose psichologinio atžvilgio nuo meta- 
fizinio ir yra patekęs į iliuziją, taip prigimtą rytiečiams. 

Iš dviejų būdų atsiekti tiesą poetas teturi vieną, būtent 
mažiau ar daugiau sąmoningą sintezės jausmą, tuo tarpu 
kad tikras filosofas stengiasi pateisinti šitą sintezę proto 
šviesoje. Šituo atžvilgiu Solovjovas buvo daugiau poetas 
negu filosofas. Galingas sintezės jausmas, kuriuo jis pa- 
sižymėjo iš prigimties, buvo jam kuriamosios iniciatyvos 
versmė; bet užtat sulig tuo, kaip jis stengėsi pateisinti 
savo išradimus racionaliu būdu, jis svyravo, nebuvo išti- 
kimas patsai sau ir pagaliau darydavo žymių klaidų. Nėra 
abejonės, kad žmogaus minties įstorijoje intuityviniai at- 
siekimai aplenkia atitrauktinį proto darbą. Tokiu būdu 
Platonas eina pirm Aristotelio, šv. Augustinas — pirm šv. 
Tomo Akviniečio. Solovjovas priklausė prie pirmojo filo- 
sofiškojo tipo, kas išaiškina ypatingą jo palinkimą į Pla- 
tono ir šv. Augustino idėjas. Po to nenuostabu, kad Aris- 
toteliui ir šv. Tomui Akviniečiui jis jautė tam tikrą abe- 
jingumą. 

Tautiniame rusų visuomenės judėjime Solovjovas rado 
taip pat palankią atmosferą nesąmoningiems savo polin- 
kiams. Rusų slavianofilai, kaip žinoma, nenorėjo pripa- 
žinti tikros reikšmės Vakarų civilizacijai. Tarp kitko, jie 
ignoravo katalikiškosios viduramžių minties laimėjimus. 
Nenuostabu todėl, kad jaunas rusų mąstytojas pasistatė 
uždavinį suderinti asmeninėje sintezėje mistiškas Rytų 
tradicijas su naujosios Vakarų civilizacijos laimėjimais, 
tikėdamasis, kad šitas uždavinys yra išsprendžiamas be 

331 


scholastinės viduramžių filosofijos pagalbos. Jis iš tikrųjų 
neįstengė suvokti tikrąją šitos filosofijos prasmę ir todėl 
taip pat pasinaudoti tuo didingu darbu, kurį buvo atlikę 
viduramžiai atitrauktosios minties srityje. 

1880 metais Solovjovas rašė šitokiu būdu: „Mūsų am- 
žius yra matęs kraštutinį atpalaiduotojo filosofinio prado 
išsivystymą hėgelizme ir atpalaiduotojo grynai mokslinio 
prado — pozityvizme; pirmajame mes randame sąvokų 
sistemą be jokios realios tikrovės, antrajame — faktų sis- 
temą be jokio išvidinio sąryšio: gryna filosofija nesu- 
teikia protui jokio turinio, grynas pozityvus mokslas atsi- 
palaiduoja nuo pačio proto. Ar kartais neišeina iš čion, 
kad privalu tiesiog grįžti atgal ir, pasmerkus nepriklau- 
somąją filosofiją kaipo klaidingą, o iš kitos pusės, palikus 
nepriklausomam mokslui atskirų naudingų pažinčių sritį, 
pripažinti tiesos pažinimas vienam tik religiniam mokslui, 
atstatyti kaipo normali ir galutinė tikro pažinimo sistema 
šv. Tomo Akviniečio „Summa theologica“ 3 pagal taip au- 
toritetingą popiežiaus Leono XIII rekomendaciją arba Ry- 
tų Bažnyčios tėvų mokslą, pagal ne taip autoritetingus, 
bet irgi susidomėtinus rusų rašytojų nurodymus? Neabe- 
jotina, kad Rytų ir Vakarų Bažnyčios tėvų sistemos 10- 
giškosios savo minties tobulumu sudaro dvasinį pamink- 
lą, kuriuo žmogaus protas tegali vien pasididžiuoti; taip 
pat neabejotina, kad esminiu savo turiniu šita teologija 
yra daug arčiau tiesos negu bet kuri iš atitrauktųjų filoso- 
fijos sistemų... Tačiau nežiūrint visų šių savybių, šita 
teologija stoksta dviejų žymių, būtinai įeinančių į pilną 
tiesos sąvoką: visų pirma ji draudžia laisvą proto nu- 
sistatymą į religinį turinį ir laisvą šito turinio pasisavini- 
mą bei išvystymą proto išgalėmis ir, antra vertus, ji ne- 
realizuoja savo turinio empirinėje pažinimo medžiagoje. 
Šitoje didingoje religinių tiesų sistemoje trūksta laisvo 
žmogaus proto išsivystymo ir turtingo materialinės gam- 
tos pažinimo, tuo tarpu kad ir viena, ir antra sąlyga yra 
lygiai privalomos“ (2, 330—331). 

Nesunku pastebėti, kad šita Solovjovo koncepcija yra 
daugiau sąmojinga negu gili, ypač tame, kas liečia šv. 
Tomą Akvinietį. Nežiūrint to, kad jis, S. Trubeckojaus 
liudijimu, studijavo šv. Tomo veikalus originale, jis vis 

dėlto atžvilgiu į šitą genijų neatsipalaidavo nuo visų prie- 
tarų, kurių neišvengia mūsų laikais kartais net šviesiausi 
kitais atžvilgiais žmonės. Solovjovas, kaip matėme, pri- 
kišo šv. Tomui tai, kad jis tedirbo vien teologijos darbą 
ten, kur galima būtų iš jo reikalauti labiau racionalinio 
ir labiau empirinio darbo. Tačiau kam iš tikro pasisekė 
pergalėti sunkenybes, kurių sudaro šv. Tomo veikalų ly- 
tis, ir įsigilinti į tikrą šių pastarųjų vertę, tas lengvai su- 
pras, kad kalbamojo priekaišto yra užsitarnavęs pats So- 
lovjovas, bet ne garsusis viduramžių mąstytojas. Šv. To- 
mas turėjo aiškų Žmogaus proto autonomijos supratimą. 
Todėl filosofinių tyrinėjimų srityje jis nepripažindavo au- 
toriteto argumentų, kuriuos jis laikė čia silpniausiais. Fi- 
losofinė tiesa,— sakė jisai, — turi būti priimama „non pro- 
pter aucioritaiem dicentium, sed propter rationem dicto- 
rum“ Š,. Dėl šitos kaip tik priežasties jis negalėjo užbrėžti 
filosofijai didesnio ploto, kokį kad pajėgia aprėpti žmo- 
gaus protas. Ir štai nuo didžiojo Stagiriečio laikų iki mūsų 
dienų niekados atitrauktoji žmogaus mintis nebuvo atsie- 
kusi didesnės sintetinės galybės už tą, kuria pasižymėjo 
šv. Tomas Akvinietis. Bet šita atitrauktosios minties ga- 
lybė yra iš tikrųjų priešenybė tam sintezės jausmui, kurį 
esu pripažinęs Solovjovui. 

Tikiuosi, kad man pasisekė atlikti Solovjovo koncep- 
cijos kritiką kaip tik tomiškosios filosofijos dvasioje* ir 
tokiu būdu iškelti aikštėn vieną atskirą atsitikimą, kur 
scholastinės filosofijos paneigimas gamina visą eilę ne- 
susipratimų bei klaidų. Todėl jau iš atlikto šitame rašte 
darbo galima išsinešti įsitikinimas, kad jei mūsų laikais 
yra galima nauja, gilesnė bei platesnė filosofinė sinte- 
zė, tai ji turi imti savo pagrindu ir pradedamuoju punktu 
sintezę, kuri buvo sudaryta viduramžiais tomiškojoje fi- 
losofijoje ir kuri savo ruožtu buvo pagrįsta ir turėjo pra- 
dedamuoju punktu sintetinę Aristotelio filosofiją. Solov- 
jovas iš istorinio sintetinės minties išsivystymo išėmė vie- 


* Žr. Serlillanges R. P. A.-D. Saint Thomas d'Aguin. Veikalas, 
kuris man pasitarnavo vadovu į didžiojo viduramžių filosofo veika- 
lus. 

ną grandį ir — neatsiekė savo tikslo. Todėl suprasti jo 
sistemos trūkumai yra sykiu pareikšti šv. Tomo Akvinie- 
čio filosofijai pripažinimas, kurio jinai iš tikro užsitar- 
nauja. 

FILOSOFINIAI LAIŠKAI 
IR PLANAI 


22 — 151 


KUN. A. DAMBRAUSKAS, 
MANO MOKYTOJAS IR KRITIKAS 


Abipusis susirašinėjimas 


I. ĮVEDAMIEJI PAAIŠKINIMAI 


1. Prel. Dambrausko korespondencijos reikšmė jo as- 
menybės charakteristikai. Nors palyginti neseniai dar yra 
miręs a. a. prel. Aleksandras Dambrauskas, bet laidotu- 
vinė nuotaika yra jau praėjusi. Todėl, galima sakyti, at- 
ėjo laikas, kai ne tiek iškilminis šitos didelės asmenybės 
garbinimas, kiek visapusiškas jos nušvietimas ir kritiškas 
jos reikšmės Lietuvos gyvenime įvertinimas sudaro už- 
davinį žmonėms, kurie norėtų jį šiaip ar taip paminėti. 
Esu tikras, kad šis uždavinys nėra išsyk ar trumpu laiku 
išpildomas. Prel. Dambrauskas buvo per daug sudėtinga 
asmenybė ir jo vaidmuo lietuvių tautos gyvenime buvo 
per daug platus ir įvairialytis, kad lengvai ir greit gali- 
ma būtų jį išsamiai apibūdinti ir jo veiklą visapusiškai 
įvertinti. 

Norėdamas prisidėti prie šito plataus ir sudėtingo už- 
davinio sprendimo ir sykiu paminėti ir pagerbti pagal sa- 
vo išgales a. a, prel. Dambrausko asmenybę, tariuos, būs 
tikslingiausia, jei pateiksiu viešumai su kai kuriais pa- 
aiškinimais ir prisiminimais savo su juo susirašinėjimą. 
Turėjau būtent garbę ir laimę gauti iš prel. Dambrausko 
visą eilę labai įdomių ir jam labai būdingų laiškų. Tuo- 
se laiškuose yra pasireiškusios jo pažiūros filosofijos, re- 
ligijos, kultūros ir šiaip pasaulėžiūros klausimais. Juose 
gal net geriau negu jo raštuose išėjo aikštėn jo mąstyse- 
na ir daugelis įsitikinimų, kurių jis savo raštuose ar visai 
nebuvo reiškęs, arba buvo reiškęs kitokiu būdu. Manau, 
kad prel. Dambrausko laiškai yra vienas iš svarbiausių 
šaltinių jo asmenybės Ccharakteristikai. 

Savo laiškuose, man rašytuose, prel. Dambrauskas yra 
pasireiškęs kaipo mano mokytojas vadovas ir mano pa- 
žiūrų ir raštų kritikas. Jo idėjinis pasireiškimas vyko čia 
ryšium su tais paraginimais, kurių buvau jam teikęs savo 
laiškais, statydamas jam klausimų, prašydamas kritikos 
savo raštams ar šiaip jam oponuodamas. Kitaip tariant, 
jis reiškėsi dialoge, bet ne monologe. Todėl, norint jo 
laiškus tinkamai suprasti, reikia juos imti organiškajame 
sąryšyje su tuo dialogu, kuris buvo užsimezgęs tarp mu- 
dviejų ir truko su pertraukomis visą eilę metų. Šita 
aplinkybė verčia mane paskelbti drauge ir savo laiškus, 
nors kai kuriais atžvilgiais tai daryti man ir ne visai pa- 
togu. Mano laiškai turėjo per daug intyminio pobūdžio, 
kad jie dabar galėtų būti spausdinami viešumai su leng- 
va širdimi. Be to, jie ne tik eina fonu prel. Dambrausko 
charakteristikai, bet, šiaip ar taip, ir mane apibūdina. Tuo 
tarpu tik reikalas tegali mane priversti painiotis savo 
asmeniu tada, kai svarbu suteikti medžiagą prel. Damb- 
rausko charakteristikai. Pateisinimu čia gali eiti nebent 
tai, kad patys mokiniai tam tikrame laipsnyje pavaizduo- 
ja savo mokytoją ir tada, kai jie net yra jo barami. 

2. Mano su juo korespondencijos aplinkybės. Aplin- 
kybės, kuriose buvo užsimezgęs 1913 m. mano susiraši- 
nėjimas su prel. Dambrausku, aiškėja iš mano laiško Nr. 1 
ir iš spausdinamo jo išnašose mano laiško Pr. Dovydaičiui, 
per kurį buvo įvykęs pirmas mano susisiekimas su gar- 
siu tada „Draugijos“ kunigu redaktoriumi. Čia bus ne pro 
šalį paaiškinti keletą bendresnių aplinkybių. 

Su kun. Dambrausku pradėjau susirašinėti iš Turkes- 
tano, būtent iš Samarkando miesto. Ten buvau patekęs 
gana atsitiktiniu būdu. 1905 m. buvau įstojęs į Maskvos 
universiteto teisių fakultetą. Dar jo nebaigęs, 1908 m. 
susirgau plaučių liga. Nuo to laiko ėmiau važinėti žiemai 
į Turkestaną, kur turėjau tarnaujančius kariuomenėje pus- 
brolius. Baigęs pačioje 1911 m. pradžioje universitetą, iš- 
važiavau dar kuriam laikui į Turkestaną ir apsigyvenau 
Samarkande, kur jau buvau gyvenęs 1909—1910 m. žiemą. 
Čia tarnavau komerciniuose bankuose ir sykiu ėjau pri- 
siekusiojo advokato padėjėjo pareigas. 

Padirbėjęs tokiu būdu dvejus su puse metų, įsitikinau, 

kad dirbtas tada darbas negalėjo manęs moraliai paten- 
kinti. Jau būdamas teisių fakultete, gyvai domėjausi Isto- 
rijos-filologijos fakulteto mokslais. Teisinius ir 2konomi- 
nius mokslus ėjau su viltimi, kad galėsiu grįžti Lietuvon 
ir dirbti Čia tą ar kitą darbą. Tuo tarpu istorijos-filologijos 
mokslai nesudarydavo Lietuvoje jokios aiškios perspek- 
tyvos; dažniausiai tų mokslų specialistai priversti buvo 
likti Rusijos gilumoje. Tai paaiškina faktą, kad į Teisių 
fakultetą dažnai ėjo žmonės, kurie neturėjo aiškaus tei- 
sinio pašaukimo: teisių mokslas jiems buvo priemonė 
grįžti į tėvynę. Štai kodėl mes turime visą eilę teisininkų, 
dirbančių iš pašaukimo humanitarinių mokslų įvairiose 
srityse. 

Būdamas nepatenkintas dirbamu darbu ir negalėdamas 
nurimti gautoje pirmą kartą universitete specialybėje, 
ėmiau Turkestane galvoti apie naujas studijas. Tuo tiks- 
lu ėmiau rašyti filosofinio turinio dalykus ir ieškoti kon- 
takto su mokslo žmonėmis Lietuvoje. Mano draugas iš 
Maskvos universiteto Pr. Dovydaitis buvo jau tada Vil- 
niuje „Vilties“ redaktoriumi, ir todėl į jį visų pirma bu- 
vau nutaręs kreiptis. Jis suvedė mane per koresponden- 
ciją į pažintį su kun. Dambrauskų anksčiau, negu galė- 
jau manyti. 

Rašyti lietuviškai tiek mokslinio turinio straipsnius, 
tiek laiškus man nebuvo lengva. Nėjęs jokios lietuviškcs 
mokyklos ir susiformavęs intensyvioje lenkų ir ru- 
sų kultūrų įtakoje, savaime suprantama, negalėjau gerai 
pramokti lietuvių kalbos, nors jau gimnazijoje teko pri- 
klausyti prie lietuvių būrelio, kuris domėjosi, kaip dabar 
pasakytume, lituanistikos dalykais. Šiaulių gimnazija ma- 
no laikais buvo tikriausias rusifikacijos įrankis. Mes ne 
tik nebuvome mokomi lietuvių kalbos, bet net už kiekvie- 
ną rastą pas mokinį lietuviškai spausdintą dalyką, ne- 
bent išskyrus maldaknyges, grėsė pašalinimas iš gimnazi- 
jos. Tik paskutiniais mano buvimo gimnazijoje metais 
(1904—1905) lietuviška spauda buvo leista visoje Lietu- 
voje, ir todėl taip pat mokiniai gavo galimybę skaityti 
ir mokytis lietuviškai. 

Pradėdamas susirašinėti 1913 m. su kun. Dambrausku, 
„Draugijos“ redaktoriumi, tik tiek temokėjau rašomosios 

lietuvių kalbos, kiek buvau pats ar su draugų pagalba 
pramokęs iš Petro Kriaušaičio „Lietuviškos kalbos gra- 
maltikos“, išleistos Tilžėje 1901 m. Šiek tiek buvau pasi- 
praktikavęs rašydamas 1907 ir 1908 m. referatus Mask- 
vos studentų lietuvių draugijai ir truputį bendradarbiau- 
damas 1911 ir 1913 m. „Ateityje“. Vis dėlto 1913 m. 
rudenį, t. y. lygiai prieš 25 metus, mano kalba ir rašyba 
buvo dar labai primityvios. 

3. Prel. A. Dambrausko vadovaujamoji . rolė. Kun. 
Dambrausko laiškai, nežiūrint į tai, kad juose buvo ne- 
maža, kaip jis pats buvo vieną kartą išsireiškęs, „karčių 
vaistų“, darė man labai didelį įspūdį. Gyvendamas Turke- 
stane, buvau išsiilgęs kontakto su Lietuvos žmonėmis ir 
ypač dvasinio bendravimo su intelektualinės: srities dar- 
bininkais. Todėl kiekvienas kun. Dambrausko laiškas bu- 
vo man didelis įvykis, kurį labai gyvai pergyvendavau. 
Bet, be šitos grynai emocionalinės reikšmės, kun. Damb- 
rausko laiškai turėjo man didelės lavinamosios reikšmės. 
Jis mane stengėsi supažindinti su spaudos reikalais, mo- 
kė, kaip reikia rašyti filosofinius straipsnius, ir teikė prin- 
cipialių nurodymų pasaulėžiūros susidarymo klausimais. 
O kas svarbiausia, per jį teko įsijungti į dvasinį religinį 
Lietuvos atgimimą, kurio didžiausias reiškėjas anais lai- 
kais jis buvo. 

Gimęs (1860 m.) prieš pat baudžiavos panaikinimą ir 
ėjęs mokslus naujos socialinės laisvės nuotaikoje, Damb- 

* Iauskas jau savo jaunatvėje įsijungė į lietuvių tautos at- 
gimimo sąjūdį, pradėdamas 1884 m. bendradarbiauti „Auš- 
roje“. Pagal tą vaidmenį, kurį jis vaidino šitame atgimi- 
me, jį galima būtų pavadinti dideliu sintetiku. Tautybę 
jis susiejo organiškais ryšiais su religija, mokslu, menu, 
su kultūra apskritai ir įtikinamai parodė, kad ji negali bū- 
ti gyva ir gyvastinga be sąryšio su religiniu ir kultūriniu 
turiniu. Žodžiu tariant, Dambrauskas vienas iš pirmųjų 
ir labai sėkmingai sutapdė į vieną visumą tautinį ir dva- 
sinį lietuvių tautos atgimimą. Ta prasme jis veikė ir ma- 
ne savo raštais ir savo laiškais. 

Nuvykęs į Šveicariją ir rašydamas (1917 m.) savo kny- 
gą apie lietuvių tautinės kultūros problemą („Sur les 
Confins de deux Mondes“), šitaip nusakiau susidariusias 


342 


susirašinėjimo įtakoje savo pažiūras į kun. Dambrausko 
rolę Lietuvos gyvenime: „Jo jaunatvės laikais lietuvių 
tautos gyvenimo aplinkybės buvo tokios, kad patriotai, 
kurie buvo nusistatę nešti veiklią pagalbą savo kraštui, 
turėjo laikyti savo sąmonėje principą primum vivere dein- 
de philosophari!. Todėl Dambrauskas padarė auką iš fi- 
losofijos pamėgimo. Jis atsidėjo visas gyviausiems ir la- 
bai įvairiems jaunos lietuvių kultūros reikalams. Todėl 
mes matome jį visur užimtą visada labai reikalingu, bet 
dažnai nedėkingu darbu. Jo plunksna pagal momento rei- 
kalavimus yra ūkininko žagrė, kario kalavijas, šviesos ži- 
bintas, palaiminga mūzų fleita. Nežinia, kuo reikia labiau- 
siai jame stebėtis: jo neišsemiama agna ar jo prigimtimi, 
tiek gausiai ir įvairiai apdovanota. Nuoširdus poetas ir 
užsidegęs matematikas, karštas lietuvių kalbos kovotojas 
ir įsitikinęs esperanto šalininkas, teologas ir filosofas, jis 
yra viena iš didingiausių tautinio lietuvių atgimimo asme- 
nybių. Jis yra taip pat tautinės filosofinės sintezės atsto- 
vas, nors nėra parašęs nieko, kas būtų verta sistemos 
vardo. 

Faktas yra tai, kad, būdamas rimčiausio ir mėgiamiau- 
sio lietuvių inteligentų žurnalo redaktorius, jis yra dva- 
sinis visos kartos tėvas; visas jo, kaipo rašytojo, pašau- 
kimas yra persunktas filosofine sinteze, kurios jis nėra 
niekados suformulavęs, bet kuri visada yra naši ir vai- 
singa jo gyvenimo darbe. Ji reiškiasi iš kiekvieno jo ŽuI- 
nalo puslapio; ji yra įstengusi — ir čia mes pažįstame lie- 
tuvį Dambrausko asmenyje — suderinti dviejų didžiausių 
slavų filosofų —lenko J. M. Hoene-Wronskio (1778— 
1853) ir ruso VI. S. Solovjovo (1853—1900) sistemas. Bet 
leiskime pačiam Dambrauskui paliudyti savo sintetines 
tendencijas: „Tikrų plačiapročių galvotojų tėra visai ne- 
didelis būrelis, — sako jisai straipsnyje, įvardytame „Du 
didžiausiu slavišku filosofu (J. M. Hoene-Wronskis ir VI. S. 
Solovjovas)“.— Į tą būrelį priguli: Arisioielis, Platonas, 
šv. Augustinas — iš senovės galvotojų; šv. Tomas Akvi- 
nietis, Kartezijus, Leibnizas — iš vėlesnių; Kantas Hoene- 
Wronskis ir VI. Solovjovas — iš naujesnių. Ypač du pasta- 
ruojų vertu yra kiekvieno inteligento atidos, nes, pasi- 
remdamu ant visų savo pranokėjų, paduoda taip plačią ir 

aukštą krikščionišką pasaulėžiūrą, kad joje galima rasti 
beveik visų svarbiausiųjų klausimų išrišimas...* Mes gi- 
liai persitikrinę, kad, geriau ištyrus ir sulyginus tuodu 
sistematu, tamsios pusės vieno iš jų galėtų būti išaiškina- 
mos antruoju, ir atbulai **. Šitas įsitikinimas juo labiau 
yra pagrįstas todėl, kad Hoene-Wronskis ir Solovjovas 
savo mąstysena yra abudu tikri savo tautos sūnūs ir, ne- 
žiūrint į panašybes, kurių jų sistemos turi tarp savęs, ši- 
tos sistemos vis dėlto apreiškia taip pat skirtingų ien- 
dencijų: vakarietis Hoene-Wronskis yra pavadinęs savo 
sistemą „Mesianizmu, arba absoliutine filosofija“ ir ją per- 
sunkęs racionalistiniu individualizmu. Rytietis Solovjovas 
yra daug dėmesio skyręs gamtos filosofijai, atstatydamas 
joje pasaulio sielos idėją“ (p. 262—264). 

Jei pasaulėžiūros atžvilgiu Dambrauskas buvo sinte- 
tikas, kuris derino Solovjovo ir Hoene-Wronskio siste- 
mas, tai visu savo moksliniu stiliumi jis buvo enciklope- 
distas, kuris stengėsi įjungti jauną lietuvių tautos kultūrą 
į universalinio mokslo ir meno pasaulį. Gyvas reikalas 
išsyk aptarnauti visą eilę mokslinių sričių nedavė jam 
galimybės išsispecializuoti vienoje kurioje mokslo srity- 
"je ir tapti pasaulinio garso mokslininku. Jis, galima sa- 
kyti, turėjo beveik lygių davinių tapti garsiu teologų ar 
filosofu, matematiku ar gamtininku., Tačiau savo asmens 
pašaukimą aukojo tėvynės labui ir ėjo ten, kur šaukė jį 
tautos reikalai. 

Dambrauskas bene bus žymiausias minties vadas, kuris 
turėjo didžiausios reikšmės kultūriniam lietuvių tautos 
išsivystymui tarp „Aušros“ ir Lietuvos Valstybės atsista- 
tymo. Šita imponuojanti ir vadovaujanti asmenybė padėjo 
savo antspaudą ant vienos labai svarbios lietuvių tautos 
istorijoje gadynės, ir tas antspaudas neišdildomu liudytoju 
pasiliks per amžius. 

Jos įtaką teko patirti ir man. Dabar aš su dėkingumu 
miniu Apvaizdą, kuri leido man sueiti į intelektualinį kon- 
taktą su šituo tiesos ieškotoju, kuris niekados nepasiten- 
kindavo patentuota tiesa, visada siekė gyvos tiesos ir 


* Draugija. — 1907.— Nr. 10.— P. 142, 
“ Ten pat. —P, 153. 

prie jos kvietė visus kitus. Kaip ir visiems žmonėms, pa- 
sitaikydavo suklysti ir jam, bet tai nekliudė jam išlikti 
ištikimu Tiesos riteriu, be baimės ir priekaišto. Ir kai da- 
bar jau nėra gyvųjų tarpe šitos taurios asmenybės, jos 
prisiminimai kartais yra priekaištais mūsų sąžinei. Ar 
viską mes darėme ir darome taip, kaip reikalavo šitas 
didelis mūsų Mokytojas? Ar ieškome Tiesos su tuo rite- 
ziškų užsimojimu, kurio pavyzdį jis pats yra mums ro- 
dęs?.. 

Nepasakysiu, kad mano sąžinė teiktų man vien teigia- 
mų atsakymų į šituos klausimus. Skaitydamas iš naujo 
prel. Dambrausko laiškus, gailiuos dabar, kad buvau pa- 
miršęs ne vieną šito savo mokytojo ir kritiko nurodymą 
ir kad nepaskaitydavau dažniau jo laiškų, kurie karo me- 
tu keliavo su manim per visą pasaulį. Jei ir nelaikau jo 
neklaidingu vadovu, tai negaliu nepripažinti jame labai 
naudingo ragintojo. Gaila, kad gyvenimo aplinkybės iaip 
dažnai užstelbdavo šito raginimo balsą. 


Ii. KORESPONDENCIJA 


Mano susirašinėjimas su prel. Dambrausku žemiau 
spausdinamas toje tvarkoje, kaip laiškai buvo man siun- 
čiami ir mano gaunami. Iš prel. Dambrausko laiškų, rodos, 
nėra žuvęs nei vienas. Iš mano laiškų, rašytų prel. Damb- 
rauskui, kaip galima patirti iš korespondencijos, žuvo 
nebeatstatomai du laiškai: 1) vienas, rašytas iš Samar- 
kando į Kauną 1914.VIII.31, ir 2) vienas, rašytas iš Sa- 
markando į Vilnių su pasveikinimu 1915 Naujiesiems 
metams. Be to, yra žuvę originalai dviejų mano laiškų: 
1) Nr. 9 (žr. p. 372) 1914.11.19 ir 2) Nr. 15 (žr. Logos.— 
1939.— Nr. 1.— P. 9—10) 1915.11.13; bet jų tekstą pasi- 
sekė beveik visiškai atstatyti iš užsilikusių pas mane ra- 
šalinių nuotraukų. 

Prel. Dambrausko laiškai spausdinami nepaliečiamai 
taip, kaip jie buvo parašyti: ne tik nekeičiama jų termi- 
nologija, bet ir rašyba, ir net skyryba, kurioje jausti kai 
kada paskubos trūkumų. Tik tada, kai apsirikimas yra 
visai aiškus ir negali būti kalbos apie sąmoningą nusi- 

statymą, klaida yxa pataisoma. Ne tik stiliaus, bet ir kal- 
bos dalykuose, ir tame skaičiuje rašyboje, prel. Damb- 
rauskas turėjo savo pagrįstą nusistatymą, kurio tvirtai lai- 
kėsi. Pašalinti dabar jo rašybos ypatybes iš jo laiškų 
reikštų atimti iš jų tą laiko ir asmenybės koloritą, kuris 
yra jiems būdingas. 

Kas kita yra su mano laiškais. Dėl kalbos mokėjimo 
trūkumų mano laiškuose buvo nemaža rašybos klaidų. Be 
to, laikiausi rašyboje kai kurių dalykų, kurie buvo man 
priimtini ne dėl pagrįstų argumentų, bet dėl patogumo. 
Toks buvo, pavyzdžiui, nežymėjimas brūkšneliu ilgosios 
ū. Prel. Dambrauskas darė tai iš principo, 0 aš — dėl to, 
kad tai man buvo lengviau nežinant gerai, kur ū ilgoji 
turi būti rašoma. Todėl savo laiškuose taisau ne tik aiš- 
kius apsirikimus, bet ir rašybos bei skyrybos klaidas. Ne- 
demonstruoju šitų savo klaidų, nes tai būtų dabar visai 
nereikalingas dalykas. Kam gali būti tai įdomu istoriniu 
atžvilgiu, gali rasti mano laiškų originalus V. D. Univer- 
siteto Bibliotekos rankraščių skyriuje (E 108). Užtat visai 
nepaliečių savo terminologijos, stiliaus ir sintaksės. Šitais 
atžvilgiais mano laiškai pasiliko su visomis savo ypaty- 
bėmis ir net su visomis savo klaidomis. 

Pasistatęs savo uždaviniu atspausdinti visa, ką as- 
meniškai esu gavęs iš prel. Dambrausko ir kas turį reikš- 
mės jo Charakteristikai, atspausdinu „Priede“ ir tas pa- 
stabas, kurias jis buvo padaręs prie pirmojo „Pagrindinių 
filosofijos terminų“ projekto. Brangindamas kiekvieną jo 
mintį, šiaip ar taip išreikštą, negaliu neapsaugoti ir šitų 
trupinių, išrankiotų iš terminų sąrašo, kuriame jis darė 
savo pastabas. 2* 


ST. ŠALKAUSKIO LAIŠKAS Nr. 1 


Gerbiamasis Kunige! 


Neseniai nusiunčiau savo draugui Pr. Dovydaičiui * 
straipsnelį, užvardytą „Filosofiškoji Dievo sąvoka“, ir 
draugiškai prašiau jį apsiimti taisyti iš atžvilgio į ortogra- 


* St. Šalkauskio laiškas Pr. Dovydalčiui. 
10. Okt., 1913 
Mielasai! 


Gavęs Tavo laiškelį, nudžiugau, kad lemta Tau buvo maždaug 
atsakančiai prisitaikinti prie visuomeniškojo darbo, nes pats savo pri- 
tyrimu žinau, kaip yra sunku, jei žmogus imasi darbo, prie kurio ne- 
jaučia jokio paslankumo, tuo tarpų kuomet yra viliojamas tųjų pa- 
geidavimų, kuriuose padeda savo viltį ir svajones. Bet aš visgi nenu- 
simenu ir tikiu, jog anksčiau ar vėliau ir man bus leista užsiimti tuo- 
mi, ką aš skaitau gyvenime svarbiausiuoju dalyku. Kaip rašiau, pra- 
dėjau platesnį darbą, kurį skyriau pirm „Ateičiai“, bet darbui einant 
pirmyn, matau, kad mano veikalas bus daugiau atsakantis „Drau- 
gijai". 

Pasakysiu Tau visai atvirai, jog, ačiū savo darbui, tikiuos susilauk- 
siąs nors bent kiek visuomeniškosios pagelbos, kad galėčiau užsiimti 
tolimesniais studijais užsieny filosofijos srityje. Taigi parašyk man 
visiškai atvirai, ar tai galimas daiktas, nes Tu privalai gerai žinoti 
mūsų tautiškųjų švietimo draugijų pažiūras Ir materiališkąjį padėjimą. 
Tariuos, ir Tu galėtumei atsakančiame laike padėti man tą dalyką 
atlikti. 

Siunčiu Tau tuo tarpu vieną savo darbo trupinį štai kokiam tiks- 
lui. Pirma, kad žinotumei, kokį sau planą užbrėžiau (yra tai tas pats 
užmanymas, kurį turėjau dar „Ateičiai“ įsikuriant ir kurį nuolat svars- 
čiau ir augindavau savo sąmonėje); antra, kad galėtumei šį mažmožį, 
jei rasi ne pro šalį, sunaudoti savo veikimo „Vilties“ redakcijoj pra- 
džioje; trečia, kad sutiktumei dalimis taisyti mano darbą iš atžvilgio 
į kalbą ir terminologiją, o taip pat būtų labai įdomu pasitarti apie 
daugelį principialių klausimų, kuriuos turėsiu paliesti savo darbe. 

Dalinis taisymas yra man pageidaujamas tam, kad galėčiau Tavo 
patarimus sunaudoti tolimesniam darbui, nes aš neturiu čia ne tik su 
kuom pasitarti, bet dargi, kaip visuomet, trūksta man lėšų išsirašyti 
visas tas knygas, kurias man būtų naudinga turėti. Žinoma, turėtumei 
iš to gerokai darbo ir jei negali, nesidrovėk atsisakyti. Elgsiuos kokiu 
nors kitu būdu. Bet kad turėtumei bent kokią iš to naudą, sutinku 
spausdinti „Viltyje“ atskiras mano darbo vietas. Taigi, ištaisęs mano 
rankraščius raudonuoju rašalu ir padaręs savo patėmijimus, siųsi 
juos man atgal, kad aš galėčiau juos sunaudoti ir pasimokinti. 

Iš viso darbo parašyta yra mano, bet neapdirbta dar galutinai tik 
I dalis, užvardyta „Pažanga prigimtoje ir viršprigimtoje tvarkose“, ku- 

fiją ir stilistiką mano rašomąjį darbą ant temos „Bažnyčia 
bei kultūra“, iš kur paeina ir aukščiau minėtas rašinėlis. 
Tuo tarpu iš dr. Dovydaičio sužinojau, jog jis mano rank- 
raštį yra įteikęs Tamstai. Kadangi jau taip atsitiko ir gal 
kilti klausimas apie mano darbo „Draugijoj" spausdinimą, 
tai nutariau nusiųsti Tamstai dar bent kiek daugiau me- 


rios planą padedu drauge su šiuomi. Apie tolimesnį turinį gali spręsti 
iš užvardymų kitokių dalių. Viskas mano yra maždaug apgalvota, bet 
su išdėstymu dalykas eina pamažu. Ne kažin kiek turiu liuoso laiko, 
o čia ir sveikata, kaip visuomet, silpna. Parašyta dalis ilgiausioji ir 
svarbiausioji, bus apie 60 puslapių spausdinimui, 

Kaip matai, su ortografija pas mane visai nekaip yra. Taigi jąją, 
kaip irgi stilistiką, leidžiu Tau taisyti kiek nori, žinoma, be iškraipy- 
mo prasmės. Kadaise mano parašyta: „Vienintelis reikalingas dalykas“ 
pataisei — „Vienas būtinai reikalingas dalykas“,— tai ne vis tas pats, 
ir, sulig mano nuomonės, tegalimas buvo tik pirmas išsireiškimas, ati- 
tinkąs krikščionystės dvasiai. 

Kad padėti pradžią, išrinkau pirmam kartui pačią pradžią ir tik 
pakeičiau užvardymą. Mano pavardę gali padėti priešakyje: nesisie- 
piu. Nors rašinys visai trumpas, bet, sulig mano nuomonės, turbūt 
turtingas, nes gerokai sunaudojau jam parašyti laiko ir darbo. 

Kas link „Vilties“ apskritai, tai turiu Tau atvirai pasakyti, jog 
lig šiol man ji labai nepatikdavo, nes visuomet joje jausdavau stab- 
meldišką tautystės primatą. Tikiu jog pajėgsi stabą apversti ir ap- 
gaivinti „Viltį“ krikščioniška daugiau dvasia, ką linkiu Tau atlikti kuo 
geriausiai su nauda visuomenei ir pirm visa ko Bažnyčiai. 

Taigi būk su manim atviras, atsakydamas pastatytiems šiame laiš- 
ke klausimams. 

Su Dievu, mielasai, 
Tavo Slasys 


4.X.13 m. 


P. S. Jei atspausdintumei mano mažmožį, neužmiršk atsiųsti man 
du nuneriu ir rankraštį išlalsylą algal. 
Pr. Dovydaičio prierašas, padėtas ant šio laiške, įleiklo kun. 


A. Dambrauskui: 
„Šalkauskio atrašas: 


Pomoščnik Prisiažnavo Poverennavo 
Stanislav Juljanovič Šalkovskij 
v Samarkande 
Rostovcovskij pr., dom. Nr. 12. 
Malonėk atsakyti sulig šio atrašo Šalkauskiui apie visa, ką jis 
nori, kad būtų atsakyta. 


14.X.1913 
Pr. D.“ 

džiagos, kurią turėjau maždaug prirengęs siųsti dr. Dovy- 
daičiui. Nors savo darbą skyriau galutinai „Draugijai“, 
visgi nebuvau sumanęs taip greit įteikti jį Redakcijai. 
Todėl jei Tamsta rasi, jog jame per daug nujaučiama 
paskuba ar per daug šlubuoja jo ortografija ir stilistika, 
kad galima būtų jas lengvai ištaisyti — tai teikis Tamsta 
sugrąžinti man rankraščius su tam tikrais nurodymais ir 
patarimais. 

Mano asmeniškas gyvenimas taip susideda, kad ne- 
galiu tam darbui paaukoti tiek laiko ir jėgų. kiek nujau- 
čiau prie to paslankumo. Visgi nenusimenu: laikui pra- 
ėjus, gal šiek tiek rašinį galėčiau ištobulinti. O jeigu 
rankraščius Tamsta sunaudotumei, tolimesnę tąsą galėčiau 
Tamstai nusiųsti apie Kalėdas. Pastarajame atvejyje geis- 
tina būtų, kad užlaikyta būtų nurodyta šiuo kartu rank- 
raštyje tvarka, kas paliečia ir nusiųstą dr. Dovydaičiui 
rankraštį. Reikalui esant, pavedu Tamstai taisyti mano 
rašinius sulig savo užgaidų, be pakeitimų tik prasmės 
ir pridėjimų neprigulinčių man minčių. Meldžiu irgi da- 
ryti reikalingus sutrumpinimus ir praleidimus. Turėda- 
mas viltį, jog blogiausiame atvejyje Tamsta, Gerbiamasis 
Kunige, nenorėsi palikti mane be naudingų patarimų, 
pasilieku su tikra pagarba. 

S. Šalkauskis 


24.X.13 m. Samarkandas (Rostovcovskij pr., d. N. 12) 


KUN. A. DAMBRAUSKO LAIŠKAS Nr. 1 


31.X.13, Kaune 
Gerbiamasai tautieti, 


Rankraštį, Dovydaičio įduotąjį, perskaičiau ir rengiau- 
si Tamstai parašyti, kad atsiųstumei daugiau. Lyg atjaus- 
damas mano norą, sveikas atsiuntei ir neprašomas. Nuo- 
širdžiai ačiū už viską. Dabar aš iš „Pratarties“ supratau 
Tamstos rašinio tikslą — pabandyti išrišti klausimą apie 
Bažnyčios ir kultūros sintezę. Bravo! Yra tai iš tikrųjų 
aktualiausias šiandieną klausimas. Aš ir pats nemaž apie 
jį galvojau ir jei ikšiol apie jį nieko beveik nerašiau, 
tai vien dėl to, kad bijojau jo sunkumo ir platumo. No- 


349 


rint jį gerai išrišti, reikėtų jam visą gyvenimą pašvęsti, 
kaip Tamsta teisingai patėmijai. Bet jis niekados nebus 
išrištas, jei nieks jo rišti nesirengs ir reikalingos jam 
medegos nerinks. Tamsta sumanei užsiimti „prirengiamai 
programiniu darbu". Bravissimo! Mielu noru skaitysiu 
Tamstos rašinį — ir paskui pranešiu savo nuomonę. Kol 
kas galiu tiek tik tepasakyti, jog skaitymas eina gan 
sunkiai. Sveikas per maž atsižiūri į mūsų skaitytojų ne- 
prisirengimą, Rašai per trumpai, dogmatiškai, be prota- 
vimų, be priparodymų. Iš to trumpumo išeina neaišku- 
mas, kurs tampa dar didesnis dėl neišdirbtos kol kas mūsų 
filosofiškos terminologijos. Mūsų skaitytojams reiktų vis- 
ką daug aiškiau populiariau išdėstyti. Skaity- 
damas bandysiu Tamstos rašinį taisyti ir daryti aiškesniu. 
Nežinau tik, kaip man tai pavyks. Be galo Tamstai dė- 
kingas. 
Kun. A. Dambrauskas 


ST. SALKAUSKIO LAIŠKAS Nr. 2 


Gerbiamasis Kunige, 


Gavęs iš Tamstos laiškelį nuo 31. p. m., visgi pasi- 
kėliau dvasia, nors Tamsta ir papeikei mano rašymo bū- 
dą,—ir vėl neprašomas noriu bent kiek pasiaiškinti. Vi- 
siškai su Tamsta sutinku, jog mano rašinys išeina per 
trumpai rašomas ir todėl neaiškus ir dogmatiškas. Bet, 
jeigu atsiminti, jog tai yra, kaip pavadinau, prirengiamai 
programinis darbas, kurį varau daugiausiai su pagalba 
sintetiškai intuityviškojo metodo, tai vargiai ar galėčiau 
šį darbą tuo tarpu kitaip atlikti. Žinoma, priežastys — 
subjektyviškos. Mažai dar tesu apgalėjęs rašymo formą 
ir dargi sulig savo prisirengimo ir sumanymo nebegaliu 
pasileisti į smulkmeningus protavimus. Spėju, jog dr. 
Dovydaitis kartu su mano rankraščiais įteikė Tamstai ir 
mano sumanytą planą. Iš jojo Tamsta gali patėmyti, jog 
mano rašinys turi susidėti iš penkių dalių. Pirmoji dalis, 
teisybė, pati didžiausioji, yra jau mano parašyta, nors ir 
neapdirbta galutinai. Pagal savo didumą pastaroji pasieks 
beveik 75 spausdintų puslapių. Taigi visas rašinys ir taip 

išeis nemažas. Todėl visur stengiuosi muximum turinio su 
minimum formos suderinti. Rašydamas visai neatsižvelgiu 
į netikėlius: juos žodžiais ir nepertikrinti, — o turiu aki- 
vaizdoje vien tik mūsų katalikus, kuriems daug tiesų ir 
nebereik prirodinėti. Pastariesiems svarbu nurodyti pla- 
čiai užbrėžtą sintezę, taip sakant, iš perspektyvos, idant 
visos mūsų gyvenimo smulkmenos įgautų tam tikros svar- 
bos ir prasmės ir idant p. p. J. K“ ir panašūs nebegalėtų 
iš dalies teisingai užmetinėti katalikų veikimui stoką prin- 
cipų ir siūlyti jiems pakeisti dvejetą stabukų. Todėl ta- 
riuos, geriau būtų mano rašyme vietoj, kad prirodinėti 
smulkmeningais protavimais atskirus tvirtinimus, suda- 
ryti juos į tokią visumą, kuri pati per save patvirtintų ir 
prirodinėtų pavienių principų teisingumą, kitaip sakant, 
apgynimas ir išteisinimas gal kitados per daug drąsių tvir- 
tinimų tur atsieiti a posieriori. Tokia buvo mano visai są- 
moningai apgalvota prirodinėjimo sistema. Pridėsiu dar, 
jog, gyvendamas tokiam užkampyje kaip Samarkandas, 
maža teturiu medegos ir todėl verste priverstas esu imtis 
subjektyviškojo rašymo būdo, turėdamas viltį, jog, sulig 
E. Hello žodžiu, „tiesa turi tąjį stebuklingą privalumą, jog 
reikalauja tik būti nurodyta“, kurį aforizmą norėjau pa- 
dėti priešakyje mano rašinio kaip molio. Nežinau dar, 
kuomet ir kaip priseis plačiau išpildyti sumanytą uždavi- 
nį, o tuo tarpu norėčiau tik pasidalinti su savo vienati- 
kiais tuoju džiaugsmu, kuris paeina iš pergyvenimo gi- 
liai įtikimos Bažnyčios ir kultūros sintezės. 

Laukiu dar iš Tamstos užmetinėjimų apie mano visa- 
tos vėlės koncepciją, juo labiau kad ir mane patį jos 
išdėstymas toli gražu neužganėdino. Bet, sulig mano gi- 
liausio įsitikinimo, šioji idėja turi tarnauti tarpine plat- 
forma, kurioje atsieina suderinimas kraštutinių išvadų iš 
kristologijos ir dabarties gamtamokslio. Iš čia paeina ne- 
suskaitomi nuopelnai **, kurie paaiškės iš tolimesnės mano 
rašinio dalies. Apie aukščiau išdėstytą skaičiau už prie- 
dermę Tamstai pranešti, idant Tamsta daugiau žinotumei 


* Čia turėta galvoje, matyti, Juozas Kubilius, „Vilties“ bendra- 
darbis (St. Š.). 
** Čia turėta galvoje tikriausiai laimėjimus (St. Š.). 

apie mano subjektyviškus motyvus ir sulig jų galėtumei 
varyti atsakančiai taisymą. Kaip rašiau praėjusį kartą, 
palieku Tamstai pilną laisvę ir tikiu, jog Tamsta padarysi 
geriausiai. O ką negalima būtų pataisyti, gal Tamsta no- 
rėtumei papildyti tam tikruose nuo Redakcijos vardo prie- 
rašuose. Už viską esu ir būsiu didžiai dėkingas, o ypač 
meldžiu daugiau kritikos. Bijau tik Tamstą per daug su- 
trukdyti, nes spėju, jog ir šiaip Tamsta labai apkrautas 
darbu. 
Su tikra pagarba 
S. Šalkauskis 

10.XI.13 m. 


KUN, A. DAMBRAUSKO LAIŠKAS Nr. 2 
I. XII. 13 Kauneė 


Gerbiamasai bendradarbi, 


Pirmas Tamstos rašinio straipsnis jau surinktas ir pasi- 
rodys ryt išeisiančiame 33-me „Draugijos“ n-je. Antra- 
sis yra sunkesnis ir reikalautų šiokių tokių pataisymų bei 
paaiškinimų. 

Taip, pav., ant 3 pusl. parašyta: „Todėl Dievo Išmintis 
tarnauja tobulais pirmavaizdžiais kiekvieno tvarinio 
kaip esančiojo, taip ir galimo“. Sakinys neaiškus. Čia ko 
tai trūksta, bet kaip tą trūkumą užpildyti, aš neišma- 
nau. 

Tamstai rodos, jog Dievas, kaipo Esybinė Išmintis, yra 
griežtai priešingas chaosui. Kad yra priešingas mora- 
liam chaosui —tai man aišku, bet kad būtų priešingas 
ir fiziškam —tai dar klausimas. Todėl — kad moralės 
chaosas tegalėjęs kilti iš suteiktos tvarinijai lais- 
vės — sutinku su sąlyga, jei čia tvarinija reiškia 
protingąją jos dalį. Bet jei imsime fiziškąjį chaosą, 
tai tvarinijos laisvė jam pagaminti man neišrodo Iei- 
kalinga, nes man sunku pripažinti, kad atomai, pav., tu- 
rėtų kokią tai savąją „laisvę“, juo labiau kad sveikas to- 
liau sakai, tvarinijai esą duota „žinojimo ir apsisprendi- 
mo galė". 

„Gavusi iš Dievo būvį tvarinija turėjo vienybėje 


352 


atvaizdinti Dieviškosios Išminties turtingumą. Toji vie- 
nybė, esybiniai išreikšta (?)) tverdavo visatos vė- 
lę“. Čia neaiški minimoji vienybė, neaiškus jos esy- 
binis išreiškimas, o jau kas visai negalima —tai 
frekventatyvas „tverdavo". Aš pataisiau — „ir yra visa- 
tos vėlė“. 

Nors krikščioniškoji filosofija iki šiol ir nėra sintezėn 
įtraukusi „visatos vėlės“, bet aš manau, kad visatos vėlė, 
kaipo substancialinė visatos forma bei pavidalas, turi sa- 
vo raison d'ėtre? kaipo tolesnė logiška išvada iš scholas- 
tiškojo hylemorfizmo. Visas klausimas tik tame, koki ta 
vėlė yra: ar ji labiau panaši į vėles augmenų, gyvulių 
ir net į materijos neorganiškos pavidalus, ar į žmonių 
vėlę, nemirią, laisvą, protingą. Tamsta, rodos, linksti prie 
šios pastarosios alternatyvos, nes prileidi visatos nuodė- 
mėn nupuolimą. Čia išeina pas Tamstą neaiškumas, nes 
vienoj vietoj atsakomybę dėl to nuodėmėn puolimo su- 
dedi ant visatos vėlės (6 psl.), o kitoj ant visos tvarinijos 
(9 ir 14 psl)", o trečioj ant nupuolusiųjų angelų (6 psl.). 
Ir pats nuodėmėn nupuolimas nevienodai aptariamas: vie- 
nur kaipo didystės nuodėmė, kitur kaipo noras būti 
neprigulmingų nuo Dievo. Bet tai tik mažmožis. Daug 
svarbesnis yra Tamstos tvirtinimas: „O tasai (pirmykščios 
tvarinijos) tobulumas, kad būtų visišku, tur įgyti ir neto- 
bulumo galėtinumą“. Aš pataisiau tą sakinį šitaip: „O ta- 
sai sutvertasis tobulumas, kad ir visiškas, tur turėti ir 
netobulumo galimumą“. Padariau tai dėl to, kad „neto- 
bulumo galimumas“ tepritinka vien sutvertam to- 
bulumui. 

Toliau ant 11 psl. Tamsta rašai: „,nupuolusi visatos vė- 
lė užlaikė lyg neaiškų atsiminimą, vien aklą instinktyvų 
prie vienybės stengimąsi. Ačiū jam visata ir tapo toji 
objektyvi sritis, kurioje įvyko (pas Tamstą netikusiai 
„atsieidavo“) Dievo tvėrimas“. Čia išeina lyg prieštara- 
vimas. Buvo visatos vėlė, todėl buvo ir visata sutver- 


* „Tvarinija užsigeidė turėti tobulumą pati per save ir neprigul- 
mingai nuo Dievo“. Koki tvarinija? Nejaugi to užsigeidė kristalai, žolės 
ir žvėrys?.. (A. D.). 


23 — I51 353 


ta. Bet visatos vėlei nuodėmėn nupuolus, ji — visata — 
daros vėl sritimi Dievo tvėrimo. Tai man neaišku. 

Neaiškūs taipgi man ir įvairūs vienybės pavidalai, ku- 
rie, anot Tamstos, visatos vėlei buvo po jos nuopuolimui 
Dievo suteikiami, O labiausiai neaiški pati visata prieš 
nuopuolimą: koki ji buvo, iš ko ji susidėjo etc. 

Erdvės prasmė pas Tamstą irgi neaiški: vienoj vietoj 
„erdvė yra atitrauktas nuo materijos tarpiškumas“, o ki- 
toj ji yra aptariama kaipo apimanti visus daiktus — vie- 
nijimos sąlyga. Pirmajame atvejyje erdvė daroma pri- 
gulminga nuo materijos, todėl ir nuo materialių 
daiktų, o kitoj daiktai daromi prigulmingi nuo 
erdvės. 

Ant 14 psl. randas painiai sustatytas sakinys: „Kiek- 
vienas elementas, kaip buvo sakyta, apribotas yra visų 
kitų elementų. Jo (?) susivienijimas su kitais elementais 
priguli nuo visų kitų, todėl kiekvienas procesas (?), ku- 
riam jis (2) priklauso, apsireiškia jam (?) kaipo būtinu- 
mas“. Kas tie „jo“, „jam“, „jis“, labai sunku susekti. 

Tie Dievo suteikiami visatos vėlei tvėrimo akte vie- 
nybės pavidalai irgi daugeliui bus problematiški. Čia iš- 
eitų, kad evoliucija darosi ne tik visatoj, bet ir visa- 
tos vėlėį, kuri iš pradžių teturi tik vienijimos galę, 
o paskui įgauna ir „veiksminius (turbūt aktualius) vieni- 
jančios esybės apsprendimus“. 

Visatos vėlės būvį Tamsta vadini metafiziškų, 
nežinau tik kokioj prasmėj: ar tokioj kaip scholastikų 
ens, ar kitokioj. 

Ta visatos vėlė, anot Tamstos, „sutraukia visatos ma- 
teriją“ į „kūnišką vienybę“. Ką tai reiškia kūniška 
vienybė, jei visatos vėlės būvis vadinamas metafiziš- 
ku? 

Visatos vėlė yra „visatos pavidalas“ — o tuo tarpu ant 
15 pusl. Tamsta kalbi apie jos „apipavidalinimą“. Pavi- 
dalas apipavidalintas—ką tai reikštų? 

Pasaulio „rengimąsi“ Tamsta vadini „tveriamąja evo- 
liucija“. Ar nebus geriau pasakius „Pasaulio genezis"? 

Tamsta manai, kad nesverianti materija atsira- 
dus iš sveriančios. Tuo tarpų naujausis mokslas 
mokina kaip tik priešingai. Net ir katalikų filosofai ima 

prie to linkti. Pav., prof. Pėcsi savo „Cursus Brevis Phi- 
losop“ *. Vol. II vietoje scholastikų „materia prima“ * ima 
nesveriančiąją materiją, o viet. forma substantialisŠ 
deda „vis substantialis“ *, 

Ant 19 p. Tamsta rašai: „Galima pasakyti, jog atskirų 
pavidalų sutvėrimas yra momentas, kuomet visatos vėlė 
susijungia su Dievo Žodžiu“. Kaip tas susijungimas reikia 
suprasti? Jis be paaiškinimų gali duoti progų neteisin- 
giems įvaizdams apie tą „susijungimą“. Tą pat reik pa- 
sakyti ir apie visatos „apmirimą“ (dėl ko ne mirtį) ir „iš 
numirusių prikėlimą“... 

Ant 21 p. Tamsta tvirtini, būk „atskiri žmonės įgauna 
sau pavidalus iš visatos vėlės, kuriai žmo- 
gystė tiesiog Dievo suteikta“. Tai būtų priešinga teolo- 
gijai, kuri mokina, kad žmogaus dūšias Dievas atskirai 
tveria immediate?, 

Ką Tamsta rašai apie visuotiną materijos spinduliavi- 
mą —su tuo mokslas dabartinis visai sutinka. Anot See, 
iš žvaigždžių  spinduliavimų susidaro  debesynai, kurie, 
virtę žvaigždžių krūvomis, savo žaru toliau spinduliuoja, 
tverdami naujų debesynų ir t. t. 

Bet kad visatos vėlė tvertų pavienius pasaulio pavi- 
dalus — tai abejotina. 

Su tvėrimu iš nieko Tamsta apsidirbai per lengvai 
pasakydamas, kad mes jo „savo supratimu numanyti ne- 
galime“. 

Štai pastabos, kurios man atėjo galvon Tamstos rank- 
raštį beskaitant. Jei Tamsta jį paaiškinsi savotiškai, bū- 
siu labai dėkingas. Jei ne — tai galima bus taip dėti, 
pridūrus tik vietomis redakcijos pastabas. Bet pirm dė- 
siant, aš visgi geisčiau iš Tamstos susilaukti atsakymo. 

Linkėdamas visokio labo ir linksmų besiartinančių Ka- 
lėdų švenčių pasilieku 

Su tikra pagarba ir dėkingumu 
K. A. Dambrauskas 

ST. ŠALKAUSKIO LAIŠKAS Nr. 3 


Gerbiamasis Kunige! 


Gavęs Tamstos laišką, rašytą i d. š. m., galutinai įsi- 
tikinau, kaip ir pirm spėjau, jog vargiai kada nors ga- 
lėčiau rasti geresnį savo rašinio kritiką ir labiau gerbtiną 
patarėją negu Tamsta. Didžiai esu dėkingas Tamstai už 
viską, kaip irgi už Tamstos linkėjimus Kalėdoms besiar- 
tinant, ir iš savo pusės nuoširdžiai meldžiu Tamstą pri- 
imti nuo manęs tokius pat linkėjimus visokių gėrybių. 

Kas link Tamstos kritikuojamos mano rašinio dalies, 
tai jau pirm nujausdavau, nors ne visai sąmoningai, kai 
kurias Tamstos nurodytas stilistiškas konstrukcines silp- 
nybes, apie ką ir paminėjau pastarajame savo laiške. 
Perskaitęs Tamstos pastabas, visiškai įsitikinau, jog pri- 
valau šią savo darbo dalį tūlose vietose iš naujo per- 
taisyti, kai kur papildyti, paaiškinti per daug abejoti- 
nus dalykus prašalinti. Visais Tamstos nurodymais noriai 
pasinaudosiu ir sulig jų atsakančiai ištaisysiu atskiras 
vietas. Todėl Tamsta dovanosi, jog tuo tarpu neatsaki- 
nėsiu Tamstai ant pastatytų Tamstos laiške klausimų. 

Taigi su tolimesniu mano rašinio taisymu meldžiu su- 
silaikyti, kol aš nenusiųsiu Tamstai visą antrąją dalį, už- 
vardytą „Tiesa apie žmogų“. Buvau jau bebaigiąs, bet 
vis nerimastavau kas link jos pradžios ir turėjau nuolat 
paslankumą parašyti Tamstai, kad sustabdžius jos taisy- 
mą. Dabar pasiliuosavau bent kiek nuo kitokių darbų ir 
tariuos pabaigsiąs minėtą dalį iki Naujųjų metų. Kadangi 
nevertėtų, kad rašinio spausdinimas nutrūktų viename iš 
sekančių „Draugijos“ numerių, tai visomis jėgomis pa- 
sistengsiu kuo greičiausiai aprūpinti reikalingą artimiau- 
siam N-iui dalelę ir nusiųsti ją skyrium. Bus tai dalis 
straipsnio, kurį Tamsta esi jau skaitęs, su tam tikrais pa- 
taisymais. į 

Dar kartą sakydamas nuoširdžiai ačiū, pasilieku su 
tikra pagarba 

atsidavęs S. Šalkauskis 


Samarkandas, 
11/XIL.13 m. 

ST. ŠALKAUSKIO LAIŠKAS Nr. 4 


Gerbiamasis Kunige! 


Skubu Tamstai siųsti sekančiam „Draugijos“ N-iui me- 
degą. Gal tuom kartu Tamsta norėsi padėti be tolimesnių 
pataisymų. Žinoma, jei Tamsta rasi kokias nors kliūtis, 
ypač dogmatiškas, meldžiu su spausdinimu susilaikyti: 
dar galima bus perdirbti. Meldžiu dar Tamstą įsitikrinti 
teisingume mano išraiškų iš Šventraščio, nes neturiu lie- 
tuviškos Biblijos. Kaip Tamsta pamatysi, Tamstos pasta- 
bomis pasinaudojau gerokai, jei ne pataisymui, tai pasi- 
aiškinimui. Išvengti aptarimą tveriamoji evoliucija, sulig 
mano nuomonės, negalima, nes yra tai tik viena Genezio 
stadija, ir reik ją suprasti kaipo Dievo tveriamąją evo- 
liuciją. Aktyvumas priguli Dievui, nors ir žemės reikš- 
mė irgi neniekinama, sulig Šventraščio žodžių: „tegul že- 
mė pagimdys. ..“ Kaip pasinaudojau Tamstos pastabomis, 
Tamsta pamatysi iš pačio rašinio. Toliau pasiryžau per- 
taisyti tveriamosios evoliucijos išdėstymą atsižvelgdamas 
į Tamstos man padarytus nurodymus. 

Labai ir labai atsiprašau, jog savo ortografija ir stilis- 
tika uždedu ant Tamstos didelį darbą, bet jaučiu, jog, 
skaitydamas savo Tamstos pataisytą rašinį, daug ko pra- 
moksiu. 

Dargi sakydamas ačiū už kritiką ir pagalbą, pasilieku 
su tikra pagarba 

atsidavęs S. Šalkauskis 
16/XII. 13. Samarkandas 


ST. ŠALKAUSKIO LAIŠKAS Nr. 5 


Gerbiamasai Kunige! 


Jei nebus per vėlai, meldžiu Tamstą padaryti mano 
pastarajame rankraštyje sekančias permainas: 1) ant 
pusl. 5 vietoje „žodis „pradžioje“ tegal reikšti..." reiktų: 
„žodis „pradžioje“ pirmiausiai reiškia tai, jog“; 2) ant 
pusl. 13-(4 eilė nuo apačios) vietoje „ir apčiumpa“ geriau 
būtų „ir greit apčiumpa“; 3) ant pusl. 4 gerai būtų pri- 

dėti užpakaly žodžio „įsivaizdinimus“, parašyto puslapio 
baltgalyje, Šventraščio žodžius, paimtus iš „Księgi Przy- 
powiešci“, Rozdz. VIII, 22—32: „Pan mię posiągl..., z 
synami szlowieczymi“; 4) pavartojus lotyniškus žodžius 
gerai būtų paaiškinti lietuviškai, nežinojau, kaip kai ku- 
riuos išversti; 5) Parašytus pieštuku lotyniškus žodžius 
meldžiu lietuviškai išguldyti. Atsiprašydamas už sutruk- 


dymą, pasilieku su tikra pagarba 
dėkingas S. Šalkauskis 


II/I.14 m. Samarkandas 


ST. ŠALKAUSKIO LAIŠKAS Nr. 6 


Gerbiamasis Kunige! 


84-ame „Draugijos“ numeryje pamačiau atspausdintą 
antrąją mano rašinio dalį pirmojoje redakcijoje. Matyti, 
dėl nežinomų man priežasčių Tamsta nusprendei nelaukti 
iš manęs perdirbtos iš naujo tosios dalies, kuri, tiesą pa- 
sakius, yra gerokai silpna, o kai kuriose vietose iš tikro 
slepia savyje prieštaravimus, iš kurių svarbiausius Tams- 
ta man nurodei savo laiške. Galbūt tai atsitiko dėlei tos 
priežasties, kad paminėtas numeris išėjo anksčiau negu 
paprastai. Nežinodamas tuo tarpu apie išeisiantį nesusiti- 
kimą, buvau beveik iki paskutinio laiko betaisąs tą pačią 
dalį ir todėl negalėjau galutinai išdailinti sekančią po iš- 
spausdintos jau dalį. Tokiu būdu, nenorėdamas per daug 
skubėti, negaliu atsakančiai aprūpinti savo darbu 85-tą 
„Dr-jos“ numerį. 

Visgi tai, ką spėjau parašyti pastarajame laike, siun- 
čiu Tamstai, ir štai dėlei kokio reikalo. Kadangi pirmojoj 
redakcijoj neišsitariau aiškiai apie pirmykštį tvarinijos 
stovį ir jos laisvę, tai šiame punkte tarp mudviejų atsi- 
rado nesusipratimas, ačiū kuriam, man rodos, esą pa- 
gaminti Tamstos užmetinėjimai bei užklausimai apie šitą 
dalyką. Žinoma, kaltas čia tik mano rašymo būdas, ir to- 
del norėjau plačiau apie tai išsipasakoti, kad papildžius 
nujaučiamą spragą. To pat nesusipratimo, rodos man, yra 
irgi pagaminta pirmoji Redakcijos pastaba, kaipo paaiš- 
kinimas, būtent „T. y. protingai tvarinijos daliai“ (Dr. 

„Nr. 84, psl. 362), nes, kaip Tamsta galėsi patėmyti iš dvie- 
jų paskutinių rankraščių, sulig mano giliausio įsitikinimo, 
negalima dalinti pirmykščią tvariniją į dvi dali, protingą 
ir neprotingą (iracionalę). 

Taigi, siųsdamas Tamstai ir antrąjį paeiliui nesuvar- 
tojamą rankraštį, manau, jog juodu gal turėti reikšmę 
Tamstai taisant tolimesnę mano rašinio tąsą, nes juose 
stengiausi atsakyti pastatytiems Tamstos laiške užklausi- 
mams. Drįstu vėl prašyti Tamstą, kad Tamsta, turėdamas 
kada nors bent kiek liuoso laiko (kas, spėju, yra mažai 
tikėtina), atsilieptumei pajudintų juose dalykų kritika,— 
būsiu dideliai dėkingas. 

Sutinku, jog erdvės aptarime esama prieštaravimo, taip 
pat visatos vėlė, kaipo pavidalas apipavidalintas, yra be- 

„prasmė. Sutinku irgi, jog netikusiai yra pavartoti išsi- 
reiškimai apie visatos vėlės su Dievo Žodžiu susijungimą, 
apie visatos apmirimą, apie visatos vėlės metafiziškumą. 
Tuo tarpu giliai esu įsitikinęs, jog tveriamoji evoliucija 
atsieina *, ir tai pirm visa ko, visatos vėlėje. Sulig mano 
nuomonės, visuotinojo (universalio, t. y. visatos vėlės) 
ir pavienių (individualių) pavidalų veikimosi (kodėl ne- 
tinka, kaipo rusų —vzaimodeistvije?) yra pažangos pa- 
matu. Apie žmogų randu aiškų nurodymą Genezio knygoj 
1, 27 — matau universalio žmogaus sutvėrimą, ogi 2, 7 — 
individualio žmogaus, pirmykščiai adekvato pirmajam. Iki 
šiol daugiausiai siekiau tik paviršutiniai — prigimtąją pa- 
žangos eigą, todėl žmogus buvo aprašomas tik iš šito 
atžvilgio; plačiau atsakysiu į klausimą apie visuotinąją 
ir pavienius žmogystės pavidalus tolimesniam išdėstyme. 

Dėkingas Tamstai esu už antrąją pastabą apie visatos 
vėlę: dabar visiškai suprantu, jog šioji pastaba buvo bū- 
tina ir, be to, dar naudinga, Visiems mano stiliaus pa- 
taisymams galiu tik pritarti, norėčiau vien Tamstą pa- 
klausti apie du dalyku. Pirma, ar galutinai taip ir ne- 
galima išvengti, kaip man rodos, svetimos „dūšios“ ir ko- 
dėl: negalima, praplatinus vėlės sąvoką, pritaikinti ją ir 
prie žmogaus? Antra, kaip nustatyt visatos bei pasaulio 
sąvokas? Žinoma, ką dėl kalbos, mažai esu sąmoningas 


* „Atsieina" čia turėtų reikšti „vyksta“ (St. 8.). 

ir einu vienat apgraibomis, taigi man rodos, jog žodis 
„visata“ vartojamas dvejopose prasmėse: pirma, visiškam 
daugeriopos būvijos rinkiniui išreikšti ir, antra, siauręės- 
nės prasmės išreiškimui, būtent kaipo paviršutiniai gam- 
tiškoji visos būvijos pusė (sig. lenkų wszechšwiai, rusų 
vselennaja). Tuo pat laiku žodis „pasaulis“ yra vartoja- 
mas trejopose prasmėse: pirma, kaipo mūsų saulės siste- 
ma, antra, vietoje visatos antrojoj prasmėj ir, trečia, kai- 
po priešingybė aukštesnės, transcendentalės tvarkos, pa- 
vyzdžiui, išsitarimuose „ne iš šio pasaulio“, „Kristus per- 
galėjo pasaulį“, Kristaus žodžiai „ne už pasaulį meldžiuos“, 
vartojamas pastaraisiais laikais — pasaulinis mokslas. Ei- 
damas, kaip pasakiau, apgraibomis, užpropanuočiau, be- 
ne galima būtų šioms įvairioms sąvokoms išreikšti vartoti 
žodį tvarinija, kaipo nesutvertojo būvio, t. y. Dievo, prie- | 
šingybė, o neprigulmingai nuo Sutvėrėjo vadinti ją būvi- 
ja. Kadangi būvija sulig savo prasmės yra daugeriopų 
būvių rinkinys, tai aišku, jog įtraukti jon Dievą nebega- 
lima. Paviršutiniai gamtiškoji visos būvijos pusė galima 
būtų vadinti, kaip paprastai ir atsitinka, visata. Kadangi 
tveriamoji evoliucija paliečia ypač šitą būvijos pusę, tai 
atsakančiai būtų kalbėti apie visatos vėlę. Pasaulis būtų 
vartojamas kaipo visatos viena tik sistema, suorganizuo- 
ta apie savąją saulę. O visgi žodis „pasaulis“ neišvengia- 
mai turėtų irgi antrąją prasmę, kurią įgauna, taip sakant, 
„Ot Mira sego“". 

Didžiai norėčiau žinoti, ar tai, jog Dievas tveria at- 
skirų žmonių vėles immediate, yra Bažnyčios dogmatas, ar 
tik pavienė nuomonė. Iš tikro nesu labai palinkęs pripa- 
žinti per daug kategoriškoje prasmėje šią nuomonę, bet 
jeigu tai būtų tikrai dogmatas, tai, visai įsitikinęs, pasa- 
kysiu, jog čia ko nors nesuprantu ir klaidingai gal- 
voju. 

Klausime apie tai, jog iš nesveriančios materijos pa- 
stojo sveriančioji, mažai esu kompetentiškas. Aplamai 
galvoju taip. Kadangi galima sau įsivaizdinti chaosą net 
paliuosuotą nuo pritraukimo jėgos, tai bus gal teisingai 
pasakyti, jog iš nesveriančios materijos pastojo sverian- 
čioji, bet kad šioji pirmykštė nesveriančioji materija ir 
būtų šviesos gaivalu, galima abejoti, nes šviesa yra jau 

aukštesnės vienybės apsireiškimas. Manau dar, jog čia 
viltingiau bus sekti Mozę negu kai kuriuos mokslavy- 
rius, nes Mozė piešia labai aiškų apie tai vaizdą. 

Dovanok Tamsta savo tolimajam vientaučiui, kad jis 
taip daug sutrukdo Tamstai laiko, ir jei neturėsi Tamsta 
laiko man atsakyti, meldžiu nedaryti visai ceremonijos,—— 
pretenzijos visai neturėsiu, o dabar pasilieku 

su tikriausia pagarba 
S. Šalkauskis 

18/XII.13 m. Samarkandas 


ST. ŠALKAUSKIO LAIŠKAS Nr. 7 
Gerbiamasis Kunige Redaktoriau! 


Kartu su šiuomi siunčiu Tamstai tolimesnę mano „„Baž- 
nyčios bei kultūros“ tąsą. Kaip ir pirm, su visišku užsiti- 
kėjimu paveduų Tamstai neapribojamai ją taisyti, Jei prie- 
rašas prie pusl. 19 pasirodys Tamstai esąs per ankstybas 
ir šiaip jau nepatiks — meldžiu netalpinti. Abejoju dar, 
ar teisingai išverčiau kai kurias vietas iš Šventraščio, nes, 
kaip rašiau, lietuviškojo Senojo Įstatymo vertimo neturiu. 
Taigi teikis Tamsta maloniai nukreipti į tai savo domą. 

Su tikra pagarba 
| S. Šalkauskis 
3/II.14 m. Samarkandas 


KUN. A. DAMBRAUSKO LAIŠKAS Nr. 3 


Kaunas, 27.1.14 
Carissime, 


Tamstos laiškus ir rankraščius gavau. Ačiū labai že- 
mai. Kai kurie dalykai man dabar paaiškėjo. Bet toli ne 
visi, Pav., aš vis da nesuprantu, kas tai yra „universalis 
žmogus“, kurio sutvėrimą Tamsta randi Gen I, 27, ir ko- 
kiu būdu individualis žmogus gali būti „pirmykščiai adek- 
vatus pirmajam“, Tiesa, Tamsta žadi į tai atsakyti pla- 
čiau tolimesniame išdėstyme. Bet aš bijausi, kad ir to 
tolesnio išdėstymo nesuprasiu. Ypač bijausi, kad Tamstos 
bandymas padaryti sintezę Solovjovo ir Bergsono nenu- 
vestų Tamstos į negeistinas klaidas. 

Terminą visatos vėlė aš pakeičiau daugelyje 
vietų kitu: pasaulio vėlė sulig rusų dūša mira (ne 
vselennoj), francūzų VYame du monde (ne de Vuni- 
vers) ir t. t. Antra, visata žodis naujas ir neaiškus. 
Jei visata, tai jon turi įeiti ir Dievas, nes koki gi 
būtų visata be Dievo. Įtraukiant gi visaton Dievą, 
priseiių pripažinti visatos vėlę Dievu — ir įpultumėm 
panteizman ar kokion kiton klaidon. 

Sakant pasaulio vėlė to keblumo nėra, nes pa- 
saulis reiškia Dievo tvarinį, todėl apie panteizmą 
čia negal būt kalbos. Bet ir pasaulis turi savo keb- 
lumus, kuriuos aš ir pastebėjau taisydamas visatą į 
pasaulį. 

Būviją aprobuoju, tik nelabai tematau skirtumą 
tarp būvijos ir tvarinijos. 

Kad Dievas tveria atskirai kiekvieną dūšią — tai kol 
kas nėra dogmatas, bet teologai beveik visi to 
mokslo laikosi, taip kad priešinga nuomonė laikoma šian- 
dien nebepakenčiama, nors senovėj jos laikėsi ne vienas 
žymus katalikų rašytojas. 

Dėlei Tamstos straipsnio gavau ne vieną paklausimą 
ir net papeikimą. Taip klausiama: kas tai yra absoliutas? 
Kas tai ta esybinė vienybė? Kokiu būdu abso- 
liute randas „giliausioji pažinimo subjekto esmė“ (ką tai 
turi reikšti?), kaip gali tikėjimo akte atsieiti „es y- 
binis subjekto susivienijimas su pažinimo objektu“? 
Kaip tas esybinis susivienijimas gali būti „tikėjimo šalti- 
niu“, Išeitų, jog prieš kiekvieną pažinimo aktą mumyse 
turėtų atsieiti „tikėjimo aktas“. Tuo tarpu, pirm tikėsiant 
į Dievą, pripažįstam buvimą daugelio daiktų... ir t. t. 

Iš tų klausimų pasirodo gyvas reikalas rašyti ir filoso- 
fijos dalykus populiariai, aiškiai, duodant aiškias varto- 
jamųjų terminų definicijas, savo tvirtinimus pamatuojant 
racionaliais argumentais arba bent dialektiškais išvedžio- 
jimais, kaip tai darė Solovjovas. ' 

Perskaičiau antrą Tamstos straipsnį naujoj redakcijoj. 
Bet nesigailiu jį vėlai gavęs. Sekdamas Solovjovą, Tamsta 

palieti kai kuriuos Šv. Rašto tekstus, savotiškai juos aiškin- 
damas. Deja, Šv. Rašto aiškinimas — tai buvo Solovjovo 
silpniausioji pusė. Dalykas tame, kad egzegezė yra atski- 

ras Mokslas, turįs savas metodas, kurių 
nesimokinus negalima žinoti —ir todėl rašant apie Šv. 
Rašto tekstų prasmę — be to žinojimo egzegezės tegalima 
būti vien diletantuų ir prikalbėti nesąmonių. Taigi ir Tams- 
tai aš patarčiau viena iš dviejų: 

1) arba sistematiškai susipažinti su katalikiškąja eg- 
Zzegeze, 

2) arba geriau Šv. Rašto visai neliesti, idant nesuer- 
zinti teologų. Nes jie yra tikrai „„irritabile genus“ 3, 

Pripažindamas filosofiją mokslų, aš pripažistu fi- 
losofams teisę statyti savo hipotezes, kad ir nelabai 
priparodomas. Čia aš galiu šiaip taip apsiginti nuo už- 
puolimų ant mudviejų; bet kaip tik Tamsta įkelsi koją 
teologijon ir pastatysi ją bent kiek į šalį, tuoj gali pa- 
kilti didelis triukšmas. Taigi „čtob gusej nerazdraznit“ ?, 
laikykis grynai filosofiškojo pagrindo — filosofiškos ar- 
gumentacijos, dialektikos, bet kuo mažiausiai dogmati- 
zuok. 

Tamstos tarnas K. A. D. 

P. S. Trečiojo Tamstos straipsnio nededu „Draugijon“, 
nes, jei aš Tamstą gerai supratau, jis yra skiriamas man 
asmeniškai, ne „Draugijai“. Dieve Tamstai padėk. 

K. A. D. 


KUN. A. DAMBRAUSKO LAIŠKAS Nr. 4 


Kaunas, 31.1.14 
Carissime, 


Praeitą kartą aš rašiau, kad teologai „irritabile genus“ 
ir kad reiktų vengti juos erzinus. Geriausia to galima bus 
išvengti stojant ant tvirto pamato tikros filosofijos ir 
tikros teologijos. Tokį tikrą pamatą turėjo Solovjo- 
vas, kurį, aš maniau, Tamsta besekąs. Bet iš paskutinio 
straipsnio išvydau sveiką bebandant sujungti vienon sin- 
tezėn Solovjovo ir Bergsono pažvalgas. 

Šio pastarojo aš, deja, nesu skaitęs ir todėl negaliu 
pasakyti, ko jis vertas. Žinau tik tiek, jog francūzai ka- 
talikai juo nepatenkinti. Kiek žinau, Bergsonas yra Žy- 
das, o žydų tauta negali pasigirti atsižymėjus filosofijos 

srityje. Mano išmanymu, žydai ir negali atsižymėti jo- 
kiame gryname moksle, nes tai tauta, kuriai stinga pre- 
cizijos, kurios protiškas veikimas visada buvo silp- 
nas. Žydai gyvena daugiau jausmais, fantazija, svajone, 
ne protu. Dėlei to ir Bergsono filosofija, kiek aš ją iš 
recenzijų galėjau pažinti, išrodo kažkoki neaiški, nesu- 
gaudoma ir dėl to gi galinti privesti prie daugelių bergž- 
džių ginčų, bet vargiai teįstengsianti padėti Tamstai tiesą 
surasti. 

Galutinai į filosofiją, mano išmanymu, tegalimas tik 
vienų vienas atsinešimas — tai solovjoviškas: arba filo- 
sofija yra viskas, arba ji tuščias proto žais- 
las. Jei filosofija neapima visko, jei ji neduoda mums 
pilnos pasaulėžvalgos, jei ji nėra tarnavimu vienų vie- 
nai visuotinai tiesai, apimančiai visas mūsų gyvenimo sri- 
tis, tai ji yra tuščia scholastika, niekiausias iš visų moks- 
lų mokslas. Kiek aš galėjau spėti iš Tamstos pirmų dvie- 
jų straipsnių, Tamsta esi pasiryžęs tarnauti anai vienų 
vienai tiesai. Bet iki šiol vis da negaliu būti tikras, ar 
sveikas esi pasirinkęs tikrąjį kelią. Tamstos noras remtis 
Šv. Raštu ir ten ieškoti patvirtinimo kai kurių savo pa- 
žiūrų privertė mane persergėti Tamstą, kad tas kelias gali 
privesti prie tiesos tik tuomet, kuomet sveikas moksliškai 
susipažinsi su katalikų egzegeze. Be to — labai lengvai 
gali suklysti. Pav., jau tas faktas, kad sveikas pirmam 
Genez. perskyrime nori matyti pasakojimą apie sutvė- 
rimą kažkokio universalio žmogaus, parodo, jog tą idėją 
esi paėmęs ne iš katalikiškų šaltinių. Katalikų egzegetai 
apie universalį žmogų nieko nežino. Apie jį kalba, jei 
neklystu, vien žydai — kabalistai ir kiti nekatalikų mis- 
tikai. 

Taigi mano patarimas Tamstai: dalykuose tikėjimo — 
laikytis grynai katalikiško mokslo; dalykuose filosofiš- 
kuose griebtis logiškos dedukcijos arba dialektikos, gvil- 
denančios aiškiai kiekvieną naują įvedamąją sąvoką. Kuo 
daugiau protavimo, išrodinėjimo, o kuo mažiausia dog- 
matizavimo. Galop iš aukšto turi būti nustatytas planas, 
nuo kurio ir neturėtų būti jokių nereikalingų digresijų. 

Su tikra pagarba 
Kun. A. Dambrauskas 

ST. ŠALKAUSKIO LAIŠKAS Nr. 8 
Intymiškai 


Gerbiamasis Kun. Redaktoriau! 


Gavęs Tamstos laišką, rašytą 27 p. m. d., pradėjau 
plačiau Tamstai rašyti, bet dar nebaigęs susilaukiau ir 
antrą Tamstos laišką nuo 31 p. m. Taigi mečiau rašęs 
pirmąjį savo laišką ir dėlei kai kurių priežasčių pasiryžau 
parašyti Tamstai iš naujo ir kartu pastatyti Tamstai kelis 
klausimus, paliečiančius kuo artimiausiai mano asmenį. 
Bet pirm atsakysiu Tamstai pagal Tamstos laiškų turinį. 

Perskaitęs Tamstos brangius patarimus, tuoj supratau, 
jog šventą tiesą sakai Tamsta apie priderantį atsargumą 
paliečiant Šventraščio dalykus. Antrą jau kartą turėjau 
progą pastebėti, jog tai, kas manyje nesąmoningai gy- 
vavo,— Tamstai pirštu nurodžius, pastojo man aišku. Bu- 
vau jau vienkart dėlei šito klausimo (t. y. Šventraščio 
aiškinimo) nujautęs didelį nerimastį, išsiuntęs Tamstai vie- 
ną iš paskutinių rankraščių; ir kartu net galvon man atėjo 
mintis, jog Solovjovas ne kartą klysdavo šioje srityje. O 
visgi, idėjos nešamas, nesusilaikiau, kad neištarus min- 
čių, kurios, sulig mano giliausio įsitikinimo, nors nei kiek 
nėra pavojingos Katalikų tikybai, bet gali turėti per daug 
subjektyvią spalvą. Žinoma, tolimesniam darbe sąmonin- 
gai jau vengsiu kliudyti tai, kas įeina vienat teologijos 
kompetencijon, o tuo tarpu statausi sau klausimą, kaip 
Tamsta pasielgsi su nauju mano fantu. 

Tačiau nereiškia tai, kad galėčiau, rašydamas apie 
„Bažnyčios bei kultūros“ sintezę, visai neliesti dogmatiš- 
kojo mūsų tikybos turinio. Dalykas tame, jog man ma- 
tosi, kad viena ir ta pati tiesa sudaro kaip teologijos, taip 
ir filosofijos turinį, bet ji tik jose dviejose kitokiais būdais 
gvildenama ir prirodoma. Pavyzdžiui, tikėjimas, tarnaująs 
teologiškosios žinijos pagrindu, privalo turėti, iš kitos pu- 
sės, irgi gnoseologiškąjį pamatą. Aukščiausioji Tiesa, va- 
dinamoji teologijoje Dievu, turi savo filosofiškąjį vardą — 
absoliutą. Pridėsiu dar vieną pavyzdį. Taip Kristus yra 
apie save taręs: „Aš esmi Tiesa...“ Jei prašalinsime tvir- 
tinimą, jog šitame išsireiškime gali būti kokio abejojimo, 

tai turėsime pripažinti, jog Dievažmogis Kristus iš tikro 
yra redlis tiesos pagrindas, ir tokiu būdu negalėsime ne- 
įvesti Jo gnoseologijon kaipo visai tikrą principą. Pana- 
šiu būdu visa dogmatija privalo sudaryti materialį filo- 
sofijos turinį, nors visai kitokiu būdu, negu tai yra teo- 
logijoje, nes filosofija nebegali tyrinėti dogmatų kaipo 
tokių. Kaip žmogaus protas jungia materiją su dvasia, 
taip filosofija jungia sintezėn viršprigimtąją tvarką su 
prigimtąja. Pastaroji sintezė tegalima vienok dėlei tos 
priežasties, jog tiedvi tvarki kuo mažiausiai idealiai sau 
atitinka, ką privalo prirodyti pirmavaizdžių teorija pasi- 
gaunant panašybiniu paralelizmu arba, kaip paskutiniame 
rankraštyje išsitariau, pirmykštė ir tvėrimą lydinti kon- 
gruencija. Tokiu būdu, jei filosofija pasirinko sau uždavi- 
niu tyrinėti tai, kaip pasiekus viršprigimtosios ir prigimto- 
sios tvarkų sintezę, tai aišku, jog jinai sudaro neišpasa- 
komai svarbią žmogaus žinijos dalį. Tuo tarpu, kuomet 
teologija turi savo tyrinėjimo objektu viršprigimtąją tvar- 
ką, mokslas (siaura prasme) tyrinėja prigimtąją tvarką. 
Visiškas gi intelektualio žmogaus instinkto patenkinimas 
tegali atsieiti filosofijos srityje, nes tiktai pirmųjų dviejų 
rūšių žinijos sintezė, pasiekiama filosofijoje, apima visą 
žmogaus gyvenimą, ir todėl galiu visai pritarti Tamstos 
pasakymui, nors bent kiek hiperbolingam, jog filosofija — 
tai viskas. 

Taigi taip suprantama filosofija, sulig mano nuomonės, 
jokiu būdu nebegali būti pavadinta tuščiu proto žaislų. 
Anaiptol, dideliai esu įsitikinęs, jog filosofija yra pirm 
visa ko gyvastingas darbas ir tik tuomet eina prie pa- 
skirtojo sau tikslo, kuomet atsako į gyvenimo paklau- 
sus. Pastarąją tiesą ypač esu prityręs savo asmeriškame 
gyvenime, nes mano meilė prie filosofijos plėtodavosi gre- 
timai su tuom, kaip jinai atsakydavo į mano dvasios abe- 
jojimus, 

Iš to, ką esu aukščiau pasakęs apie filosofijos uždavinį, 
galima jau padaryti išvadą, jog kaipo tikrą filosofiją te- 
bepripažįstu vien krikščioniškąją filosofiją. Šitosios išva- 
dos ir nebijau, nes visai sąmoningai pripažįstu, jog pri- 
gimtosios ir viršprigimtosios tvarkų sintezė tegalima tik 
krikščionystėje. Bet čia galiu išgirsti klausimą, kas gi 


366 


daryti su visa nekrikščioniška filosofija, arba vadinamąja 
pasauline. Šitam klausimui turiu šitokį atsakymą: sulig 
mano nuomonės, visa pasaulinė filosofija yra tik labai 
naudingas uždavinynas, kurį ištisą privalo išrišti krikš- 
čioniškasis filosofas, bet kuriame tos tiesos, prie kurios 
turi stengtis tikra filosofija, mažai tesama. Kaip uždavi- 
nynas yra naudingas matematikoje, panašiai filosofiškasis 
uždavinynas gali atnešti nemaža naudos krikščioniškajai 
filosofijai. Bet uždavinyne nerasime dar atsakančios vi- 
suotinajai tiesai teorijos ir to, ką aukščiau pavadinau 
gyvastingu darbu. 

Be abejo, Solovjovo filosofijoje randame stengimąsi 
duoti sintezę, kuri sujungtų krikščioniškąją pasaulėžval- 
gą su vadinamąja kultūriškąja žinija. Šitame krypsnyje 
Solovjovo labai daug padaryta, ir už tai jam priguli di- 
delė garbė. Todėl tai ir jo filosofijos gyvastingumas yra 
neužginčijamas. Bet dalindamas visą žmogaus žiniją į 
mokslą, filosofiją ir teologiją, jis atsižvelgdavo ne į ati- 
tinkančius jiems pažinimo objektus, bet daugiausia į me- 
todus, būk tai mokslui privalus yra vien eksperimentalis 
prityrimas, filosofijai — atitrauktasis samprotavimas ir teo- 
logijai — mistiškas suėmimas. Iš dalies taip ir yra, bet ne 
absoliučiai, nes įvairus pažinančių veiksnių susipynimas 
galimas beveik kiekvienoje žinijos srityje. 

Todėl, man matosi, bus teisingiau, pripažinus tikrąja 
filosofija tik krikščioniškąją, dalinti visą žiniją pagal pa- 
žinimo objektus. Viršprigimtosios tvarkos kaipo tokios 
pažinimas sudaro teologijos uždavinį, prigimtosios tvar- 
kos pažinimas — mokslo, ogi tudviejų tvarkų sintezėn su- 
dėstymas yra specifiškas filosofijos tikslas. 

Kadangi pažanga viršprigimtojoje tvarkoje apsireiškia 
religijos formoje, 0 pažanga prigimtojoje tvarkoje — kul- 
tūroje, tai religijos ir kultūros sintezė sudaro artimesnį 
filosofijos uždavinį. Bet eikim dar toliau. Kristui gimus, 
visas krikščioniškosios religijos turinys glūdo Bažnyčioje. 
Bažnyčia yra, taip sakant, statiškoji ir dinamiškoji reli- 
gijos tvirtovė. Krikščioniui nėra religijos be Bažnyčios. 
Taigi, apspręsdami artimiausį filosofijos materialį turinį, 
pasakysime, jog Bažnyčios ir kultūros sintezė ir sudaro 
jijį. Savo „Pratartyje“ ir norėjau tai bent kiek pabraukti, 

sakydamas, jog „visas krikščioniškosios filosofijos turinys 
taip ar šiaip paliečia tuodu dalyku“. 

Įsitikinęs vienkart, jog „regimieji daiktai pastojo iš 
neregimųjų“ ir jog „pasaulis yra tik Dievo privalumų ap- 
reiškimas per panašybes“, prigimtajame pasaulyje ieško- 
siu pirm visa ko t. v. prigimtojo apreiškimo, kuris ir lei- 
džia viršprigimtoms teologijos tiesoms pastoti filosofijos 
tyrinėjamuoju dalyku, bet tik ant tiek, ant kiek reikalau- 
ja to sintezėn sudėstymas viršprigimtojo apreiškimo su 
prigimtuoju. 

Stengdamos prie šitokio tikslo, paskutiniame nusiųs- 
tame Tamstai rankraštyje norėjau prirodyti, jog žemės 
rojus yra ne tik tikėjimo dalyku, bet irgi aukščiausioji 
filosofijos tiesa, nes ir prigimtasis apreiškimas duoda 
mums apie tai aiškius nurodymus, Jei išėjo, kad be rei- 
kalo ir be teisės įlindau teologijos kompetencijon, tai to- 
dėl, kad nebuvau dar taip sąmoningai numanęs, kaip da- 
bar, pavojaus suklysti Šventraščio dalykus beliečiant. Tai- 
gi už Tamstos peisergėjimą sakau Tamstai nuoširdžiai 
didelį ačiū! 

Tuo tarpu visai nenumanau, kaip pritinka spaudai pas- 
kutinis mano rankraštis, kurį išsiunčiau Tamstai 4-tą Šš. 
m. d. Jei Tamsta rasi reikalingu šį tą pašalinti, sutrum- 
pinti, paaiškinti ir t. t., su mielu noru sutinku; o jei rei- 
kėtų visą iš naujo ištaisyti, irgi noriai imsiuos už darbo, 
tik Tamsta teikis pranešti, kaip ir ką padarius. 

Bet čia mano sąmonėje ir sąžinėje kyla klausimas daug 
kardinalesnis, ar aš, apskritai sakant, turiu teisę su savo 
menku prisirengimu rašyti apie Bažnyčios ir kultūros 
sintezę. Jau pirm nujausdavau nerimastį, o dabar, gavęs 
ir iš Tamstos pusės taip pat nerimastaujančius laiškus, 
bent kiek nusiminęs, nutariau visai atvirai išpasakoti sa- 
vo dvasiškąjį padėjimą ir klaustis patarimo pas Tamstą, 
kaipo pas žmogų, kuriam užsitikiu ir prie kurio, nors ne- 
pažįstu asmeniškai, jaučiu jautrią simpatiją. Mūsų bend- 
Tas Mokytojas — Solovjovas — suartino Mudu ant tiek, jog 
skaitydamas Tamstos rašinius, ne kartą sau sakydavau: 
štai vyras, su kuriuo galima susitarti. Taigi nepyk, bran- 
gus Kunigėli, jog aš drįstu prispirti Tamstą išklausyt ma- 

no, taip sakant, išpažintį ir prašyti paskui atsakyti man 
sulig savo sąžinės. 

Tamsta išpasakojai spėjimą, jog siekiu Solovjovą, o 
paskui dar Bergsoną. Apie Solovjovą turiu pasakyti, jog 
iš tikro jis man labai ir labai padėjo siekti filosofiškąjį 
susipratimą, ir jei dabar galiu šiaip taip apgraibomis ra- 
šyti apie filosofijos dalykus, tai tik todėl, jog jo sistema 
suteikė man prisirengimą prie filosofiškojo samprotavi- 
mo. Žinoma, toli gražu dar neišsėmiau iš jo filosofijos to, 
ką jis gal duoti, bet visgi Solovjovu nebegaliu jau taip 
pasitenkinti, kaip pirm. Nujaučiau didelį reikalingumą 
Solovjovo filosofiją sukatalikinti. Nuostabu, jog iš dalies 
tą darbą atliko J. Trubeckojus savo rimtame veikale „Mi- 
rosozercanije V1. Solovjova“. Šitą aplinkybę aiškinu sau 
tuomi, jog Trubeckojus, bestudijuodamas scholastiškąją 
viduramžio filosofiją, taip apsitrynė su katalikyste, kad, 
pats tai nepastebėjęs, kaip man matos, savo filosofija pri- 
ėjo prie jos (katalikystės) daug arčiau negu asmeniškas 
unijininkas Solovjovas, nors Trubeckojus labai nenuosek- 
liai pakėlė principan bažnyčių perskyrimą. 

Ką dėl Bergsono, tai turbūt ne daugiau jį pažįstu kaip 
Tamstą. Nebuvau jo skaitęs, vien šį tą girdėjau ir skai- 
čiau apie jį, ir tik labai neseniai, kuomet visi nusiųstieji 
Tamstai rankraščiai buvo jau parašyti, neskaitant to, esan- 
čio dabar kelionėje, įpuolė man rankosna jo „Tvertinė 
evoliucija“, kurią per vieną dieną šiek tiek peržiūrėjau. 
Tiesą pasakius, radau joje visgi gana įdomių uždavi- 
nių. 

Neskaitant Solovjovo ir jo įpėdinių, su kuriais susitik- 
davau Maskvoje draugijoje, įvardytoje „Rel. filosovskoje 
O-vo im. VL Solovjova" !?, daug ko pasimokinau pas Er- 
nestą Hello. Nors tai nebuvo mokyklinis filosofas, visgi 
jo rašiniuose, didžiai iškilusios dvasios pagamintuose, pa- 
slėpta tiek genialės intuicijos brangenybių (pavyzdžiui, 
lenkų vertimas „Filozofia i ateizm“), kad visuomet su di- 
deliu pasigėrėjimu atkartoju skaitęs jo rašinius. Štai ir 
visi mano mokytojai. Ogi skaitydamas skaičiau nedaug 
knygų, bet daug kartų tas pačias knygas. 

Tuo tarpu daug intensyviau ėjo filosofiškasis mano 
lavinimąsis dėlei vidurinio prityrimo. Būdamas dar gim- 

nazistu, nujaučiau vienkart staigų pagundinimą, kuris 
viename akies mirksnyje pavergė mane į abejojimus. 
Prasidėjo sunkūs tiesos ieškojimo metai. Visa jų eilė. 
Gyvenimas pastatė klausimą, ar „yra iš tikro tavo Die- 
vas“. Susipažinęs su Solovjovo filosofija, nujaučiau lyg 
seniai su jąja buvau apsipažinęs. Darbas pradėjo eiti leng- 
viau. Iš palengvo mano sąmonėje augo vis iškilmingesni 
krikščioniškosios pasaulėžvalgos rūmai. Baigdamas unį- 
versitetą, jaučiau sieloje aiškų atsakymą: taip, tavo Die- 
vas yra. 

Dėlei pagedusios studentavimo laikais sveikatos tu- 
rėjau išvažiuoti pietuosna. Prasidėjo t. v. praktiškasis gy- 
venimas — uždarbiavimas. Neilgai laukus, gyvenimas pa- 
statė antrą klausimą: „ar tavo Dievas iš tikro apgali“. 
Buvau pagundintas vieno iš stipriausiųjų geidulių. Bet, 
ačiū Dievui, galų gale ir čia gavau tvirtinantį atsakymą. 
Paaiškėjo man ankštas sąryšis gyvenimo su pažinimu. Be- 
kovodamas išvažiavau svetimon vieton (Eupatorijon). Nu- 
jaučiau tuomet didelį dvasios pakėlimą, per kurį suma- 
niau Bažnyčios ir kultūros sintezę. Gyvenimo atsakymas 
buvo toks: jeigu Dievas iš tikro apgali mūsų pasaulį, tai 
Bažnyčia ir kultūra susideda ne tik teoretiškojon, bet ir 
praktiškon sintezėn: genijus ir šventumas yra norma mūsų 
veiktinojo gyvenimo. 

Treji metai praslinko, kaip esu jau baigęs universite- 
tą. Per šitą laiką užsiimdavau visu kuom po truputį, bet 
niekuo skirtumoje. Nors per du su puse metų negalėjau 
nei kiek nužengti pirmyn filosofijos moksle, visgi ji ne- 
duodavo man nusiraminti. -Praėjusią vasarą nutariau ga- 
lutinai pastoti kame nors užsienyje į katalikų universitetą 
specialiai studijuoti krikščioniškąją filosofiją. Dabar pa- 
sirinkau jau Fribourgo universitetą, kurian ir pastosiu 
ateisiančiais mokslo metais. Laukti ilgiau nėra jau reika- 
lo ir negalima net, nes man eina jau 28-ti metai. 
jog tam tikslui įvykdyti trūksta man lėšų, nes mano ma- 
terialis praktiškumas ant tiek menkas, kad tą klausimą 
iki šiolei negalėjau aprūpinti. Taigi pasiryžau pasidalinti 
su lietuvių visuomene (katalikiškąja) Bažnyčios ir kul- 
tūros sinteze, kaip ji susidėjo mano gyvoje sąmonėje, kad 

galėčiau, išdėstęs prirengiamai programinę dalį darbo, ku- 
riam noriu tarnauti per visą savo gyvenimą, susilaukti, 
reikalui esant, iš tos visuomenės pagalbos, jei ji ras ma- 
no darbą naudingų ir paremtinu. Sau asmeniškai nieko 
nereikalauju, nes jau dabar esu laimingas, bet laikau 
už priedermę tarnauti Katalikų Bažnyčiai, kultūrai ir mūsų 
nelaimingai tautai. Ne man spręsti, ar daugiausiai naudos 
galiu atnešti krikščioniškosios filosofijos dirvoje: gal ta- 
sai pašaukimas, kurį taip stipriai nujaučiu, yra tik sub- 
jektyvus apsirikimas? 

Žinoma, didelis buvo drąsumas iš mano pusės kištis 
su savo sinteze „Bažnyčios bei kultūros“ (tiesą pasakius, 
išėjo tai iš netyčios anksčiau, negu pats spėjau), nors ir 
pabraukiau, jog darbas mano tur tik prirengiamąją reikš- 
mę. Dėlei šitos priežasties irgi buvau užsimanęs rašyti 
kuo trumpiausiai, ir nebuvo mano tikslu labai populiari- 
Zzuoti savo idėjas, Kad suklydus neklaidinti mažai prisi- 
rengusius skaitytojus. Tiesa, buvo dar svarbesnė mano 
rašymo būdo priežastis. Bendros idėjos išdėstymas yra 
lengvesnis negu konkretus jos pritaikinimas prie visų gy- 
venimo aplinkybių. Be to, stengiausi kuo teisingiau su- 
formuluoti savo pergyvenimų esmę, kas padaryti man 
populiariai kol kas yra per sunku, nes ir taip vos vos te- 
pajėgių iš ištiso jausmų ir minčių potvynio sugaudyti es- 
miniai svarbius ir juos šiaip taip išreikšti. 

Tamsta turbūt stebiesi, kam šitą viską taip aš trau- 
kiu. Būk Tamsta tikras, jog dėlei tos priežasties, kad ga- 
lėtumei Tamsta suprasti ne tik mano prisirengimą, bet 
ir psichologiją ir, gavęs nuo manęs tolimesnį mano darbo 
išdėstymą pirmykščioje redakcijoje (jį išsiųsiu Tamstai už 
kelių dienų), atsakyti į šiuos mano klausimus: ar turiu 
teisę tokiose aplinkybėse rašyti ir spausdinti savo darbą? 
Ar bus atsakanti toji forma, kurioje išdėstau tolimesnę 
savo darbo dalį? Manau, jog daug racionaliau dabar pa- 
duoti Tamstos kritikai visą svarbiausiąją rašinio dalį, 
nors užbrėžtą tik labai aplamuose ruožuose, negu išgirsti 
kritiką post factum, kuomet spausdinamoji dalis jau ne- 
bepataisoma, kaip tai atsitiko su tveriamosios evoliucijos 
išdėstymu. Dargi vienas klausimas: ar galėsiu susilaukti 

iš kur nors pašalpos ir kokiu būdu galėčiau tai pasiekti? 
Tikiuos, jog Tamsta apie tą dalyką gali gerai žinoti. 

Taigi, brangus Kunigėli, žinodamas apie mano neri- 
mastis ir gyvenimo tikslus, meldžiu, atvirai patark, nuxo- 
dyk ir sustiprink. 

Turiu viltį, jog Tamsta man dovanosi, jog aš be Tams- 
tos leidimo apkraunu Tamstą savo atvirumu ir dar truk- 
dau savo prašymais. Tasai prielankumas, kurį man Tams- 
ta teikei iki šiolei, tikiuos, neapleis manęs ir tolimesniam 
laikui. 

Sulig aukštesnio pažadėjimo nusiųsiu Tamstai šiomis 
dienomis, taip sakant, smulkmeningą planą-konspekią. Jį 
gavęs ir perskaitęs, malonėk Tamsta nors trumpai atsa- 
kyti į mano klausimus. 

Už nepriderantį nešvarumą mano laiške maloniai man 
Tamsta dovanok. Tuo tarpu kitaip padaryti nepajėgiu — 


trūksta laiko. 
Su tikra pagarba pasilieku 


atsidavęs S. Šalkauskis * 


ST. ŠALKAUSKIO LAIŠKAS Nr. 9 


Gerbiamūsis Kunige Redaktoriau! 


Išpildyti pažadėjimą, kurį esu padaręs paskutiniame 
savo laiške, pasirodė daug sunkiau, negu pirm pats ma- 
niau apie tai. Pirmas mano juodraštis yra dabar dideliai 
taisytinas ir drauge per ilgas, kad galėčiau jį per trumpą 
laiką Tamstai nusiųsti žinomajam Tamstai tikslui. Taigi 
ant greitųjų sukonspektavau mano minčių eigą, kad Tams- 
ta galėtumei įgauti supratimą apie paliestinus mano dar- 
be dalykus ir nuspręsti, ar įvykinamas yra mano suma- 
nymas ant „Draugijos“ puslapių. Giliai esu įsitikinęs, jog 
visi Tamstos patarimai ir nurodymai bus man labai nau- 
dingi, ir aš iš savo pusės nepraleisiu progos jais pasi- 
naudoti. 

Nors nežinau, kaip Tamsta pasielgsi su paskutiniu ma- 


* Šis laiškas buvo išsiųstas be datos; iš užsilikusio pašto kvito 
matyti, kad jis buvo atiduotas į paštą 1914.11.10 (St. Š.). 

no rankraščių, o taipogi ką Tamsta apskritai nuspręsi 
apie pastatytus mano klausimus, tačiau kol kas varysiu 
toliau savo darbą ir tikiuos, jog per dvi savaiti galėsiu 
Tamstai nusiųsti skyrių, įvardytą „Tiesa apie Dievažmogį 
Kristų“. 

Man labai nemalonu, jog aš vis labiau ir labiau truk- 
dau Tamstą savo reikalais, bet labai geisčiau Tamstą įti- 
kinti, jog tai daryti priverčia mane noras visiškai tar- 
nauti tam, kame matau išganymą ne tik sau, bet ir vi- 
siems, o dėlei šitos priežasties ir Tamstos, Kunigėli, pa- 
galba turės reikšmę ne vien man asmeniškai. 

Su tikriausia pagarba 
S. Šalkauskis 
Samarkandas, 
19.1I.14 m. 


KUN. A. DAMBRAUSKO LAIŠKAS Nr. 5 
Kaune, 17.11.14 


Carissime, 


Atsiųstą straipsnį, kaip ir du pirmuoju, „Draugijon“ 
įdėsiu. Išmesiu tik iš jo visa, ką sveikas prirašei apie 
skirtumą tarp tvėrimo universalio ir individualio žmo- 
gaus. Nei katalikų teologijoj, nei egzegezėj aš niekur 
nesu radęs to skirtumo, todėl ir Tamstos hipotezę apie 
tai laikau neturinčia pamato. Tiesa, ji yra priimta kai 
kurių žydų egzegetų ir teosofų, bet ir jie jai racionalio 
pateisinimo išrasti neįstengė. Neišradai jo ir Tamsta, taip 
bent man išrodo, 

Tamstos noras pateisinti mūsų tikėjimą filosotiškais 
protavimais, be abejo, girtinas. Tikėjimo tiesų likimas Ja- 
bai panašus į aptiekos gumuliuką — jos arba lauk meta- 
mos, arba rijamos nekąsnojant ir todėl jų skonio visai 
nežinant. Dėlei to jokių pas mus dogmatų klausimo visai 
nėra: tikintiems katalikams religijos tiesos — tai lyg kokie 
mMatematiški x, y, Zz, po kuriais nežinia kas slepiasi, o 
netikėliams — tie x, y, Zz visi yra gryni zerai. Nieks apie 
juos negalvoja: vieni dėl to, kad netiki, kiti dėl to, kad 
tiki. Tuo tarpu yra tai uždaviniai, kuriuos kiekvie- 
nas žmogus turėtų sau išrišti. 

Nedidelę pažangą padarytų moksle mokinys, kurs duo- 
tąjį sau mokytojo uždavinį atmestų. Ne gudresnis pasi- 
rodytų ir tas, kurs duotąjį sau uždavinį žodis į žodį po 
šimtą kartų kartotų, o išrišti nebandytų. Mano išmanymu, 
Wronskis teisingai žiūrėjo į Dievą kaipo į uždavinių da- 
vėją, o į religijos dogmatus kaipo į tam tikras problemas, 
kurias žmogus privalo išrišti. Ir prigimtoje tvarkoje argi 
ne tą pat matome. Kas gi yra šis visas regimas pasaulis, 
jei ne didelis kosmologiškas uždavinys. Kopernikas, Kep- 
leris, Newtonas, Laplace'as, Laverrieras dalį to uždavi- 
nio — kosmografiškąją —išrišo, dabar kibta į antrąją jo 
dalį — kosmogoniškąją. Nuo Ptolemėjaus gadynės iki šių 
dienų toje srityje — didelė pažanga. Jos nebūt buvę, jei 
žmonės būt vien į žvaigždes žiūrėję, o nieko negal- 
voję. 

Apreiškimas išdėstytasai Šv. Rašte — tai antras didis 
uždavinys. Čia irgi nemaž darbuotasi pirmais ir viduri- 
niais amžiais. Nesnaudžiama ir šiandieną Francijoj, Ger- 
manijoj, Anglijoj. Užteks čia priminus didį subruzdimą, 
kokį padarė modernistai. Maža to judėjimo tik pas mus 
iš katalikų pusės. Net ir specialiai teologiški laikraščiai, 
kaip „Bažnytinė apž.“, „Vadovas“, toli neatsako į visus 
klausimus, kuriuos iškelia antireliginė mūsų spauda, Re- 
liginė mintis pas mus dar vis silpnoka. Dėlei to aš ir su- 
tikau su džiaugsmu Tamstos rašinius apie Bažnyčią ir kul- 
tūrą ir įdėjau juos „„Draugijon“, nors ir jaučiau jų silp- 
numą ir kai kurių vietų neaiškumą. Dėjau juos, kad 
Tamsta paraginti prie darbo, o draug ir padaryti pradžią 
rimto filosofiško religinių klausimų gvildenimo —ir tuo 
būdu pastūmėti pirmyn mūsų filosofiškos terminologijos 
išdirbimą. Matydamas Tamstos gerus norus— laikytis 
griežtai kat. Bažnyčios mokslo, aš ir neaiškias Tamstos 
rašinių vietas aiškinau sau geron pusėn. Bet kiti, stovin- 
tieji nuošaliai ir Tamstos nepažįstantieji, pasinaudodami 
tais pačiais neaiškumais arba negriežta terminologija, pa- 
būgę rašė man persergėjimo laiškus, įtardami Tamstos 
raštus nekatalikiškume. Kai kuriuos įtarimus aš galėjau 
atremti, kitų gi atremti neįstengiu. Taigi tolesniame laike 
nutariau laikytis šios taisyklės: dėl dėjimo mielu noru 
Tamstos raštus „Draugijon“ ir toliau dėsiu, tik reikalausiu 

neaiškių vietų paaiškinimo arba ir visai išmetimo, žino- 
ma, Tamstai sutinkant. Sutiksiu taipgi ir pertraukti Tams- 
tos raštų spausdinimą, jei Tamsta to panorėsi. Tiek apie 
sveiko raštus. 

Dabar — apie Tamstos projektus tolimesniam laikui. 
Suprantamas daiktas, kad aš visa širdžia pritariu Tamstos 
sumanymui pasišvęsti krikščioniškajai filosofijai. Man 
rodos, kad tai ir bus tikras Tamstos pašaukimas. Iš to, ką 
apie save pranešei, rodos, kad nelabai tesuklysiu pasakęs 
„Aigitus Dei est hic“ !!. Dėlei to pilnai taipgi aprobuoju 
Tamstos projektą — pastoti į Fribourgo universitetą, kad 
specialiai pastudijuoti krikščioniškąją filosofiją. Nes jei 
ta filosofija Tamstos tikslas, tai man tikri filosofiški stu- 
dijai, kaipo priemonės tam tikslui pasiekti, yra būtinai 
priimtini. Pridurčiau čia tik vieną pastabą.— Tamsta išsi- 
tarei savo laiške turįs norą „sukatalikinti Solovjovą". No- 
ras, be abejo, girtinas. Į Solovjovą veikė visokios įtek- 
mės: pravoslaviškos, protestantiškos, vokiečių filosofija, 
francūzų pozityvizmas, Rytų misticizmas ir t. t. Iš jų šis 
tas galėjo prie jo sistemos „celnago znanija“ *12 ir pri- 
lipti. Apkuopti jį nuo tų nekatalikiškos minties dulkių 
visai ne pro šalį. Bet iš kitos pusės — aš manau, kad ge- 
rai būtų atlikus ir priešingą darbą — būtent „susolovjovi- 
nant“ krikščioniškąją Vakarų filosofiją. Tomizmas — tai 
filosofija „cel nago znanija“, bet ne XX, tik XIII šimt- 
mečio. Katalikų Bažnyčia jos laikosi, kaip man rodos, vien 
ex necessitate!?, nes nieko geresnio pas save ne- 
turi, o Solovjovo filosofijos beveik visai nežino. Be to, 
ir pati naujausioji scholastika žiūri į visa ką Tiksizmo 
žvilgsniu, ima visa ką vien in esse, tuo tarpu šiandien 
jau, rodos, užtektinai paaiškėjo, jog joki filosofija „cel'na- 
go znanija“ yra negalima, atmetant tveriamosios 
evoliucijos principą, nepripažįstant kosmogoniško- 
jo, geogoniškojo, biologiškojo ir historiškojo procesų, aiš- 
kiai parodančių, jog vyriausis tvarinijos dėsnis yra pėnta 
rei 4, viskas yra in fieri!, o nieko in esse". Net 


* Pasitaikantieji kun. A. Dambrausko ir mano laiškuose rusų ir 
graikų posakiai dėl techninių priežasčių spausdinami lotynų raidėmis 
(St. Š.). 

ir pati žmogaus logika nuo to nėra liuosa. Šiandien 
rimtai kalbama jau apie logikos evoliuciją ir 
rašoma knygas apie tai ir, man rodos, ne be pamato. 
Tamsiai reiktų į tai atkreipti akį. 

Solovjovo filosofiją Tamsta jau pažinai. Bet jo pra- 
nokėjo lenko Hoene-Wronskio*, rodos, nesi nei kiek ne- 
tyrinėjęs. O tuo tarpu tas irgi buvo filosofas „„cel nago 
znanija“, kurs į filosofiją žiūrėjo ne kaipo į proto žaislą, 
bet kaipo į gyvenimo uždavinį. Jį taipgi tektų „sukata- 
likinti“, nes jame žymų protestantizmo įtekmė ir palin- 
kimas pravoslavijon. Bet iš kitų atžvilgių būtų irgi nau- 
dinga dabartinę naują scholastiką „suwronskinus“. 

Mano išmanymu, Wronskio ir Solovjovo filosofija, abi 
paremtos absoliutu, yra naujas etapas krikščioniš- 
koje filosotijoje. Kas pasitenkintų tomizmu, o juodu igno- 
ruotų, būtų panašus į matematiką, tebranginantį vien arit- 
metiką ir elementarinę algebrą, o aukštesniosios matema- 
tikos analizės visai nepripažįstantį. 

Tikra filosofija nėra tai kartojimas senų tvirtinimų, 
bet ir nėra tvėrimas visko iš nieko. Idealė krikščioniškoji 
filosofija būtų ta, kuri įstengtų suvesti harmoningon sin- 
tezėn seną tomizmą su nauja slavų (Wronskio ir Solov- 
jovo) filosofija. Tos sintezės rezultatas būtų jau nebe teo- 
logija ir nebe filosofija, bet tikra teosofija pilnoje 
to žodžio prasmėje. Man rodos, kad Tamstai Dievas tą 
uždavinį skiria. Verta tam pasišvęsti, nes, tą tikslą pa- 
siekus, galėtų visa lietuvių tauta pasidžiaugti sulaukus 
savos tautiškos filosofijos, kuri draug būtų ir uni- 
versalė filosofija. 

„Motinėlės“ valdyba, norėdama Tamstai tame dalyke 
padėti, prižada paskirti metinę stipendiją 350 rub., jei 
pastojęs Fribourgo universitetan atsiųsi jai oficialį 
prašymą, kaipo to universiteto studentas, 
nes šelpti nestudentus neleidžia įstatai. Yra tai f0r- 
malizmas, kurio kitaip apgalėti negalima, kaip pastojant 


* Neblogas straipsnis apie Wronskį naujai pasirodė veikale a 
bašninko prof. Gabryl'o „Polska filozofia religijna w wieku XIX“, 
Warszawa, 1913. Bibl. Dz. Chrzesc. N. N. 152, 153, 41—109 str. 
(A. D.). 

universitetan. Būtų dar daug ko pasakyti, bet tuo tarpu 
vietos pritrūkus baigiu linkėdamas Tamstai visokeriopos 
Dievo palaimos. 
Su tikra pagarba 
K. A. D. 


ST. ŠALKAUSKIO LAIŠKAS Nr. 10 


Gerbiamasis Kun. Redaktoriau! 


Susilaukęs paskutinį Tamstos laišką, neiškenčiau ne- 
atsiliepęs tuoj nors keliais žodžiais. Skubu ištarti Tamstai 
nuoširdų ačiū už Tamstos moralę paramą ir pažadėjimą 
„Motinėlės“ vardu sušelpti mane ateity materialiai (spė- 
jų, jog „M-lės“ valdyboje Tamstos balsas turįs išimtiną 
reikšmę). Taigi žinok Tamsta, kad džiaugsmo ašara buvo 
pirmuoju dėkingumo Tamstai išreiškimu. .. 

Dabar jau neabejoju nei kiek, jog tai, apie ką pirm 
vos tik galėjau svajoti, dėl ko ne kartą bijojau, ar mano 
palinkimas nėra vien subjektyvia fantazija, pastos nuo 
šito laiko vieninteliu mano uždaviniu, švenčiausiąja prie- 
derme. Mano karščiausias geismas — pačiam pirm visa 
ko mokintis — įgauna įvykimo galią, todėl formalė ,„M-Iės" 
sąlyga nei kiek neprasilenkia su mano sumanymais ir la- 
bai lengvai ir noriai bus man išpildoma. Pasisakysiu Tams- 
tai atvirai, jog dabar it visiškas jaunikaitis rengiuos 
ragauti mokslo su didesniu net uolumu ir gyvenimo džiaugs- 
mu negu pirmąjį kartą pastojant universitetan, juo la- 
biau kad gyvenimas bent kiek pamokino mane darbuo- 
tis ir negaišinti veltui laiko; tuo tarpu pažvelgęs atgal, 
kiek galėčiau surokuoti sugaišinto laiko ir jėgų! 

Jau rašiau Tamstai apie savo pažvalgą į filosofijos 
reikšmę gyvenime. Dabar, Tamstai palietus bent kiek pla- 
čiau problemą „cel'nago znanija“, norėčiau parašyti Tams- 
tai, ką apie tą patį dalyką buvau ne kartą galvojęs. Man 
rodydavosi, jog geografiškasis ir istoriškasis lietuvių pa- 
dėjimas rengdavo jiems tinkamą uždavinį sudėti sintezėn 
Vakarų ir Rytų žinijas. 

Būdami įspausti vidurin tarp lenkų, Vakarų pirmapra- 
dės nešėjų, ir rusų, nešėjų Rytų pirmapradės, ir pasisa- 

vinę tuodu bendražmogiškosios kultūros sudėtiniu, lietu- 
viai galėtų savo tautiškajame gaivale sutverti organiškąją 
jųdviejų sintezę ir tokiu būdu garbingai patarnauti visai 
žmonijai. Bešališkumo, aplamai imant, labai nedaug kaip 
Vakaruose, taip ir Rytuose, todėl stovintiems nuošaliai 
lietuviams lengviau būtų pasiekti sintezės negu kam ki- 
tam, o Čia dar pats likimas verste priverčia pasisavinti abu- 
du kultūros krypsniu, kitaip gresia visiškas žlugimas. 
Man rodos, jog tai, ką apie šį dalyką daug kartų buvau 
samprotavęs, labai arti prieina prie to, apie ką Tamsta 
esi rašęs paskutiniame savo laiške, nes, žinoma, minėtoje 
lietuvių sintezėje įvyktų Solovjovo sukatalikinimas ir, 
atbulai, krikščioniškosios filosofijos (ne katalikystės!) su- 
solovjovinimas. Kad nepagaminus nesusipratimo, pridur- 
sių tuo tarpu, jog, kalbėdamas apie tautiškus lietuvių už- 
davinius, toli gražu nesutinku su mMesianistiškais rusų 
(Solovjovo skirtumoje) ir lenkų palinkimais, bet apie tai 
kada nors plačiau. 

Apie Hoene-Wronskį ši tą esu girdėjęs; visuomet 
turėjau norą su juo susipažinti arčiau, bet iki šiol, ma- 
tyti, buvo nelemta tai padaryti, 

Dar negaliu neištarti savo džiaugsmo, radęs Tamstoj 
žmogų, su kuriuo pirmą kartą galiu visiškai pasidalinti 
savo mintimis, spėjimais ir laukiniais. Iš Tamstos laiškų 
man matos, jog Tamsta gyveni jau tuo dvasiškosios kul- 
tūros Tenaissance'u, kuris yra lauktinas netolimoje atei- 
tyje ir kuris tegalimas vien Bažnyčios ir kultūros sinte- 
zėje. Mūsų sielvarto amžiuje tiktai Bažnyčia tegal suteikti 
besąlygį kultūros apgynimą, o iš kitos pusės, tiktai su 
pagalba kultūros tegal kilti nauja krikščionystės banga, 
kuri išduotų nemirtingus tiesos, gėrybės ir grožės žiedus. 
Niekinti kultūros reikšmę Bažnyčios uždaviniui pasiekti — 
tai tas pats, ką ir niekinti regimai žmogiškąjį Kristaus 
kūną. O apie tai tikintieji žmonės iš tikro dažnai užmirš- 
ta. Iš čia, man matos, paeina aplama priežastis, dėl ku- 
rios taip plačiai yra praplitęs Tamstos skundžiamas apsi- 
reiškimas, pvz., dogmatų klausime, apie kuriuos, kaip 

Tamsta puikiai išsireiški, nieks „negalvoja: vieni dėl to, 
kad netiki, kiti dėl to, kad tiki". 

Ką dėl mano rašinio, tai norėčiau užbaigti pirmąją 
jo dalį iki gegužės mėnesio pabaigai, nes šioji dalis tų- 
Tėtų tarnauti kaipo problemos pastatydinimas, labai nau- 
dingas ir man pačiam kaipo mokslo programa. O toliau... 
kaip Dievas duos. Kol kas reikės užsiimti gerokai kalbo- 
mis. 

Kadangi susirašinėjimas dėlei mano rašinių yra labai 
apsunkintas dėlei Samarkando tolumo, tai gal geriau būtų, 
kad abejotinas vietas Tamsta visai šalintumei, o aš iš 
savo pusės stengsiuos kontroliuoti savo mintis su pagalba 
žinomųjų man filosofiškųjų didybių. 

Nesispirsiu labai, kad kai kurie mano prirodinėjimai 
galbūt nekatalikiški, nes aš katalikiškojo mokslo gerai dar 
nepažįstu, nors visą savo gyvenimą vien prie jo ėjau. 
Gal būt, kad daugiau pažįstu kelią prie jo negu jį patį. 

Visus savo dalykus likviduoju tik liepos mėnesio pa- 
baigoje, paskui važiuosiu Lietuvon bent kiek paviešėti, o 
ten gal Dievas duos ir su Tamsta pasimatyti. Tuomi baig- 
damas pasilieku be galo dėkingas ir laimingas. 

Tamstos S. Šalkauskis 
10.1[L.14 m. Samarkandas 


ST. ŠALKAUSKIO LAIŠKAS Nr. 11 


Gerbiamasis Kunige Redaktoriau! 


Vakar nusiunčiau Tamstai straipsnį, įvardytą „Tiesa 
apie Dievažmogį Kristų“. Bijau, kad ateis jis per vėlai, 
ir Tamsta nespėsi jį ištaisyti „Dr-jos“ kovos numeriui. Vie- 
nok darbą užbaigti anksčiau nepasisekė, Jei Tamstai ne- 
bus per sunku, tai meldžiu kaip norint patalpinti, nes 
apie 1.IV š. m. tariuos nusiųsti Tamstai tolimesnę tąsą, 
pavadintą „Tiesa apie Kristaus Bažnyčią“, žinoma, jei ne- 
atsiras nelaukiamų kliūčių. 

Dar vieną turiu prie Tamstos mažą prašymėlį. Dėlei 
kai kurių priežasčių paskutiniame straipsnyje įdėjau kelias 
ištraukas iš tūlų žymesniųjų krikščioniškųjų rašytojų. Ši- 
tas ištraukas, sulig mano nuomonės, nevertėtų spausdinti 
smulkiomis raidėmis, kaip tai kitąkart ,„Draugijoj“ da- 
roma. Šrifto susmulkinimas veikia nejučiomis į skaityto- 

jų psichologiją ir, susilpninęs jų domą, sumažina ištraukų 
reikšmę tuo tarpu, kuomet jos būna dažnai labai vertin- 
gos. Tokia mano nuomonė, o Tamsta pasielgsi taip, kaip 
rasi teisingiau. 

Sėmęs ištraukas daugiausia iš antrųjų rankų, negalė- 
jau nurodyti jųjų užimamas originaluose vietas. Vienok 
jeigu, sulig Tamstos nuomonės, literatiškasis mandagu- 
mas reikalauja nurodymo nors tarpininkaujančių veika- 
lų, tai meldžiu tai padaryti, kuriam tikslui padedu žemiau 
tam tikras žinias: 

1) psl. 8 ištrauka apie šv. Mariją cituota pagal lenkų 
vertimą: E. Hello. Oblicza šwietych. (Warszawa, 1910, 1 t., 
„Bib. Dz. Chrz."), p. 212; 

2) psl. 13 ištrauka apie grožę cituota pagal lenkų 
vertimą: E. Hello. Filozofia i ateizm (Warszawa, 1909, 
„Bib. Dz. Chrz."), p. 140; 

3) psl. 15—17 ištrauka iš Vl. Solovjovo padaryta pagal 
Kn. J. Trubeckoj. Mirosozercanije VI. S. Solovjova. T. I, 
p. 336—337 (Moskva, 1913). Originale šioji ištrauka ran- 
dasi: VI, S. Solovjov. Pis'ma, III, 40—41; 

4) psl. 19 ištraukos iš Rousseau'o ir Renano padarytos 
pagal lenkų vertimą: Ks. Biskup Bougaud. Chrystyanizm i 
szūsy obecne, II Jezus Chrystus (Warszawa, 1911): pirmo- 
ji — p. 378—379, antroji — p. 376; 

5) psl. 21—22 ištrauka apie Kristų padaryta pagal nu- 
rodytą 4 punkte veikalą, p. 372; 

6) psl. 31 ištrauka apie kryžių padaryta pagal nuro- 
dytą 2 punkte veikalą, tik p. 145, 

Pereitą kartą beskubėdamas užmiršau duoti Tamstai 
bet kokį paaiškinimą apie skirstymą žmogystės idėjoje 
universalio bei individualio žmogaus. Taigi, mano supra- 
timu, visatos vėlė neturėtų jokios realės reikšmės, jei 
būtų savo esme žemesnė už žmogaus prigimtį. Turėdama 
gi lygiai žmogiškąją prigimtį savo aukščiausiame apsi- 
sprendime, jinai yra idealė žmonija, arba universalis žŽmo- 
gus; kitą kartą vadindavau dar jį visuotinuoju žmogystės. 
pavidalu, kurio sutvėrimas tegalėjo būti tik vienlaikis su 

sutvėrimu individualio žmogaus. Šita universalio žmogaus 
idėja randasi Solovjovo sistemoje, ir labai gal būt, kad Čia 

galėjo turėti įtekmę ir žydų Kabala, su kuria Solovjovas 
buvo gerai susipažinęs. Tiesa, Solovjovas neduoda orga- 
niškai užbaigto, taip sakant, universalio žmogaus insti- 
tuto. Dalykas paliečia platesnį visatos vėlės gvildenimą; 
tikiuos, man bus dar lemta tyrinėti šitą idėją iš atžvil- 
gio katalikiškojo mokslo. Tiek tuo tarpu. Pasilieku, kaip 


visuomet, Tamstai, Kunigėli, atsidavęs 
S. Šalkauskis 


10.II1.14 m. Samarkandas 


KUN. A. DAMBRAUSKO LAIŠKAS Nr. 6 
17.11 14. Kaune 


Carissime! Straipsnį gavau. Vargais negalais perskai- 
Čiau ir pasistengsiu kovo n-rin įdėti. Beskaitydamas Tams- 
tos raštus, radau juose vieną ypatybę: jie nedaro ma- 
nęs geresniu. Bijausi, kad ir į skaitytojus taip pat 
neatsilieptų. Per daug jie retoriškai filosofiški, per maž 
asmeniški, o kas blogiausia — labai neaiškūs. Žinoma, čia 
kaltas iš dalies pats išdėstomo dalyko sunkumas, iš dalies 
neišdirbta mūsų filosofiška kalba, o iš dalies, kaip man 
matos, ir numylėtasis Tamstos Hello. Kaipo juristas advo- 
katas, sveikas brangini jame originalius sakinius, dailius 
žodžius. Taip, visa tai pas jį yra, bet, deja, nėra ten 
vieno visų svarbiausio dalyko, kurio jokia gražbylystė 
neužvaduos—tai sistematiškumo, mokėjimo suda- 
ryti sintezę ir pagalios — aiškumo. Hello ne filosofas, bet 
„essaystas“ literatas. Aš net vadinu jį „katalikiškuoju 
sofistu". Kaipo toksai jis galėjo būt naudingas aristokra- 
tiškuose Paryžiaus salonuose, kur gerai parinktas „bon 
mot" !š paprastai užvaduoja argumentą, bet Tamstai jis 
į mokytojus netinka. Man rodos, kad jis tiesiog blogą da- 
10 įtekmę į Tamstą, atpratindamas nuo filosofiškos pre- 
cizijos, nuo sveikos dialektikos, nuo griežtų definicijų ir 
nejustinai verčia būt panašiu į save „Phrasenmacheriu“ !. 
Nes pas Hello ne mintis pirmoje vietoje, tik frazė. 
Nieko nepasakys jis žmoniškai, natūraliai; jam vis reika- 
lingi pompastiškos frazeologijos koturnai. Išminties (So- 
fija) iš jo neišmoksi, išmokti gali tik sofistikos. Bus 

ji katalikiška, patentuota, bet visgi savo esybėje liks ji 
niekas kitas kaip sofistika. Nekenksminga ji tiems, 
kurie tiesos ex professo?? ne ieško (pav., moterims 
geresnio „filosofo“ nei nereikia), bet kurie iš Išminties 
ieškojimo daro sau gyvenimo tikslą, prastai išeitų 
pasirinkę sau Hello į vadovus. Norint būti vadovu, reikia 
žinoti kelią, o to kelio prie tiesos jis negali paro- 
dyti dėl to, kad neturi sveiko supratimo apie filosofi- 
jos metodą, pripratęs vien dievobaimingai fantazijuo- 
ti. Jei graikų filosofiją pražudė senovės sofistai a la Gor- 
gijas, tai naują krikščionišką filosofiją gali pražudyti nau- 
joviški sofistai 2 la Hello. 

Tas mintis sukėlė manyje įdėtoji Tamstos straipsnin 
(pačiame gale) citata iš to Tamstai taip patikusio rašyto- 
jo. Skaičiau aš ją keletą kartų — norėjau suprasti, ką gi 
čia norėjo šis autorius pasakyti —ir nieko neišėjo Vox 
vox praeterea nihil?, arba, kaip rusai sako, 
„pustoj nabor slov". Ar skaitei Tamsta Nietzsche's „Also 
sprach Zaratustra“ 2. Hello — tai katalikiškas Nietzsche. 
Tr čia, ir ten ta pati liguista „frazenmacherystė“. Ką iurė- 
jau daryti? Žinoma, buvau priverstas tą visą stilistišką 
abrakadabrą išbraukti *. 

Citatas iš Bougaud palikau, bet ir tas autorius yra 
daugiau pamokslininkas negu teologas bei filosofas. Ten 
irgi daug tuščios nereikalingos deklamacijos, afektacijos, 
frazių blizgėjimo, bet rimto moksliško tikėjimo tiesų iš- 
dėstymo kas ieško, tur kreiptis kitur. 

Kurgi — paklausi sveikas? Atsakau: tikybos klausimuo- 
se geriausiu autoritu yra šv. Tomo Summa Theologica. 
Tiesa, ji susideda iš 8 storokų tomų in 8 (tokį leidinį aš 
turiu). Bet nėra reikalo ją visą skaityti — užteks peržiū- 
Tėti interesuojantiį Tamstą klausimą. 

Dėl orientacijos, kad apsisaugoti nuo pasmerktų Baž- 
nyčios nuomonių, gerai yra turėti „Enchiridion symbolo- 
rum et definitionum guae de rebus fidei et morum a con- 


* Faktiškai kunigas redaktorius atkirpo straipsnio galą ir man 
grąžino šiame laiške su savo kritiškomis pastabomis, surašytomis pa- 
raštėse ir kitoje lapelio pusėje. Visa tai toliau spausdinama kaipo „Iš- 
braukto teksto kritika“ (SL. Š.). 

ciliis oecumenicis et Summis Pontiticibus emandrunt“ 23, 
Edidit H. Denziger. Dar yra naujas to veikalo išleidimas. 
Tų dviejų autentiškų šaltinių Tamstai ir turėtų užtekti. 

O iš filosofiškų veikalų patarčiau perskaityti P. Us- 
penskij. Tertium Organon**, CPB, 1912. Nuostabus aišku- 
mas sunkiausių minčių išdėstyme. Krikščionybės tiesų au- 
torius nejudina, jis yra teosofas. Bet tai niekis. Solovjovas 
ir Wronskis irgi buvo sui generis teosofai. Tarp kitų da- 
lykų pas Uspenskį labai plačiai ir moksliškai išdėta pa- 
žiūra į žmonijos eigą prie antžmogio. Stebėtina, kad nors 
autorius remias daugiausia anglų veikalais, tačiau rezulta- 
tai yra beveik tie patys, prie kurių jau pirm 70 metų 
metų buvo priėjęs Wronskis*. Antžmogio idėją būtinai 
reikėtų įvesti Dievažmogio sintezėn. Solovjovas iš dalies 
jau bandė tai daryti. 

Antras veikalas (jį užrubežyj turėtumei perskaityti) — 
tai Abel Rey'o: „La philosophie moderne“ . Paris, Flam- 
marion, 1908. Ten rasi aiškiai nurodyta, jog šios gadynės 
filosofija gvildena už vis šias 5 problemas: 1) materijos, 
2) gyvybės, 3) dvasios, 4) pažinimo ir 5) veikimo bei pa- 
sielgimo. Ten išdėstytos gana plačiai naujosios pažiūros 
į tuos klausimus ir nurodyta, kaip jie nūn rišami. 

Tamsta iš dalies irgi jas pajudinai, bet taip aplamai, 
taip paviršutiniškai, kad tas judinimas yra=nejudinimui. 
Pav., materijos sutvėrimas iš nieko. Juk tokia formu- 
la ir pats Solovjovas piktinosi. O Tamsta prašliaužei pro 
ją visai jos nei nepalietęs. Bet gyvenimas tą klausimą 
kelia. Tikintieji privalo reddere rationem“ ir 
prirengti tinkamą atsakymą. Tiesa, nedavė jo ir Solovjo- 
vas. Bet kam nors reikės duoti. — Būtų dar daug kas pa- 
sakyti, bet esu priverstas baigti, nes neturiu laiko. Pla- 
čiau gal kada asmeniškai pasikalbėsime. 

Su tikra pagarba 
K. A. D. 


, 


* Yra ir atskira Uspenskio brošiūra. Vnuirennij krug. O posledneį 
čerte i o sverchčeloveke“?", SPB, 1913 c. 1 r. 90 k. (A. D.) 

Išbraukto teksto kritika 


Tekstas *: 

Bet visiškas materijos perkeitimas (?!), kaipo galutinas jos 
sudaužymas **, įvyksta tiktai ant kryžiaus. „Sulig savo es- 
mės,— sako E. Hello,— kryžius ant žemės — tai it koks 
baisus reginys. Tai forma, sudaužyta idėjos kūju **. Baisi 
galybė, aštresnė už kardą, pasiekiūnii usgue ad divisio- 
nem animae et spiritus *, kuri viską sumušė ****, viską su- 
judino, viską sutvėrė, viskų atnaujino: DAILĘ, ŽINIJĄ 
(*), gyvenimą, galę, kuri, regimai nieko nepalietus, per- 
vertė viską iš viršaus iki apačiai, neainešė su savim san- 
taikos, bet karą (**). 

Vienat kryžius yra tasai ženklas, dėl kurio verta gy- 
venti ir mirti, nes jį ir tik jį puošia Iš-numirusiųjų-prisi- 
kėlimo aušra. 

(T. b.) 

Kritika: 1 | 

* Ką tai reiškia? Juk tai teologišku žvilgsniu melas, 
fizišku absurdas, filosofišku dar didesnis absurdas. 

* Taip kalbėti tiktų nebent futuristui, kurs tokia savo 
„Tilosofija“ tik pažemintų Atpirkimo paslaptį. 

*** Prazeologija oratoriška, nieku nepamatuota, ve- 
danti prie tuščių ginčų. 

(*) Faktiškai imant — netiesa. Religija niekados ne- 
turėjo tikslo tverti dailę ir žiniją. 

(*) Kokį karą? Su kuo karg? Vėl sofistiška frazeologija, 
nors neva ir paremta Evangelijos tekstu. 

Nefilosofiška deklamacija, bloga Hello imitacija, kurios 
reiktų vengti. Gyventi verta dėl Kristaus, o ne dėl kry- 
žiaus! Kryžius yra accidens, Essentia ?? — Kristus. 


Atsiprašau už šiurkščią mano pastabų formą: tai kartūs 
vaistai, kuriais aš norėčiau Tamstą išgydyti iš liguisto 
palinkimo — be galo svarbų tiesos ieškojimo darbą pa- 
keisti oratoriškaį dekadentiškų paradoksų žaidimu. Kas 
nori žaidimų, tie ieško jų kitoje srityje, ne filosofijoje. 


* Visur kun. A. Dambrausko pabraukta. Pas jį nėra tik žodžių 
„Išbraukto teksto kritika", „Tekstas“ ir „Kritika“ (St. Š.). 
Toliau žvaigždutės aiškinamos „Kritikoje“.-—- Red. 

Tiesa šventas dalykas, todėl ji ir sancte tractan- 
da“. Didžiausias griežtumas žodžiuose, didžiausia pre- 
cizija dedukcijose, definicijose, jokių hiperbolių kalbo- 
je —tai būtinos filosofo ypatybės. Rašant filosofišką vei- 
kalą, autorius pačioje pradžioje būtinai turėtų paduoti bent 
trumpą žodynėlį vartojamųjų tame rašte žodžių. Nesant 
tokio žodynėlio, išeina tarp autoriaus ir skaitytojų nuo- 
latiniai nesusipratimai: autorius filosofas supranta savo 
terminus vienaip, skaitytojai — kitaip. Bendrų filosofiškų 
žodynų čia neužtenka. Šiandien jau tai pradeda suprasti 
net ir patys rimčiausi filosofijos tyrinėtojai. Pav., Wrons- 
kio filosofijos žodyną jau rengia francūzas filosofas War- 
xainas. Tamstai jo nieks neparengs. Taigi, užbaigęs savo 
rašinį, pats jį pagamink ir atsiųsk „Draugijai“. Bus tai 
interesinga ir filosofams, ir filologams. 

Trumpai tarus, filosofijos tyrinėjime veikia principas: 
gui vult finem, vult et media3!. Norint tiesą geriausiai 
pažinti, reikia pasirinkti geriausi tam įrankiai, geriausį 
metodą, geriausį išguldymo būdą. 

Įrankis tiesai pažinti — tai protas. Jis reikia tinkamai 
lavinti. Platonas reikalavo iš savo mokinių matematikos 
žinojimo: Oudeis ageomėtreros kisito 3?. Visi didžiausi fi- 
losofai — Aristotelis, Tomas, Descartes, Pascalis, Leibnizas, 
Kantas, Wronskis, Solovjovas — buvo apsipažinę su vi- 
sa savo amžiaus žinija. Šiandien ypač negalima būt filoso- 
fu nežinant aukštesnės matematikos, mechanikos, fizikos 
etc. Juridiški mokslai — geras daiktas etikoj, bet teore- 
tiškoj filosofijoj jie maž tepadeda tiesą suprasti, anaiptol, 
jie da gal pripratinti * jauną filosofą formaliai tik į 
tiesą atsinešti. Taigi aš patarčiau Tamstai būtinai apsipa- 
žinti su aukštesniąja matematika. Geriausias vadovėlis bus 
šis: Načelnoje rukovodstvo k samoslojatel' nomu izučeni- 
ju vysšei matematiki. Sostavil H. B33 Delone, SPB, 1900, 
izd. Riknera. Metodą ir išguldymo būdą savo filosofiš- 
kiems raštams gali sveikas imti iš Solovjovo. Tuo ir bai- 
giu — linkėdamas Tamstai sveikam ir linksmam sulaukti 
linksmų Velykų švenčių. 


* Laiške „pritalinti“ (St. Š.). 
25 — 151 385 


ST. ŠALKAUSKIO LAIŠKAS Nr. 12 


Gerbiamasis Kunige Redaktoriau! 


Tamstos laiškas šį kartą, kaip ir visuomet, sužadino 
manyje daug kritiškųjų atsižvelgimų savyn. Ypač Tams- 
tos pažymėta mano raštų ypatybė, dėl kurios jie nedaro 
skaitytojaus geresniu, privertė mane bent kiek rimčiau 
pagalvoti apie jos priežastis. Spėju, jog apskritai nesu 
dar dvasiškai pribrendęs prie viešojo veikimo, kuo, be 
abejo, yra viešas žodis. Jaučiau tai nuo pat pradžios, 
ir, kaip Tamsta žinai, išimtinos aplinkybės spyrė mane 
pradėti rašyti. Antra vertus, per daug dar esu diletantu 
visuose klausimuose, kuriuos išpuola pajudinti, nes šiaip 
jau esu didesniu net profanu, negu Tamsta gali manyti. 
Galop, matyt, čia kaltas ir tas retoriškumas, iš kurio iš- 
sigydymui esu jau su dėkingumu prarijęs karčius Tams- 
tos vaistus. O gal ir mano kalba per maž yra gyva, nes 
gyvąją kalbą mažai tepažįstu ir niekuomet neturėjau laiko 
kaip reikiant ja užsiimti. 

Kad mane reikėjo pamokinti už mano retoriškumą, ka- 
me gal kalta mažumą ir mano profesija, — sutinku, bet 
negalių sutikti su Tamsta dėl kritikos Hello, kurį, mano 
nuomone, Tamsta per daug nuskriaudei. Žinoma, Hello 
nėra tikra prasme filosofas, ir tai turėjau vienkart jau 
progą pabraukti, padėjęs 2-ame „Ateities“ numeryje kelis 
žodžius priešakyj vertimėlio: „Vienas būtinai reikalingas 
dalykas“. Grynai filosofiškąjį dalyką bandė Hello rašyti 
tik vieną kartą („Filosofija“), bet kadangi toksai darbas 
nebuvo jam organiškai privalus, tai rašinys taip ir liko 
neužbaigtas. Nei sistematiškumo, nei metodo, nei supra- 
timo filosofijos kompetencijos tikrai jame nerasime, bet 
tuo pat laiku negalima nepastebėti jame didelę daugybę 
be galo brangių idėjų, minčių, gyvųjų prityrimų ir dargi 
tokį intuityvų tiesos pajautimą, kuris pats savaime liudija 
apie šito proto nepaprastumą. Hello galybė ne filosofijoj, 
bet kur kitur. Man matos, jog „moteriškumas“ pažinime, 
apsireiškiantis paprastai estetizmo formoje ir kadaise pa- 
žymėtas Goethe kaipo „„Weiblichkeit“, o pastaraisiais lai- 
kais Solovjovo kaip „ženstvennost“, dideliai privalus yra 

Hello genijui. Ačiū šiai temperamento ypatybei, pažinimo 
objektas, kad ir pasyviai, pasisavinamas daug anksčiau, 
negu protas nujėgia suteikti jam geometriškai užbaigtą 
formą. Nurodo*, lyg aktyvus proto individualumas truk- 
dąs veikiai pažinti tai, ką jausmo intuicija daug greičiau 
sugeba pasyviu būdu. Todėl šitaip įgytos idėjos ne kartą 
išrodydavo lyg būtų buvusios pranašavimo vaisiais. Tu- 
rime tai pasakyti kaip apie Goethę ir Solovjovą, taip ly- 
giai ir apie Hello. Pagaminta pažįstamuoju jų prityrimu 
medega privalo visai teisėtai būt pavartota filosofiškajam 
tikslui. Sugretindavęs Hello-vakarininko ir Solovjovo-ry- 
tininko darbų išvadas, turėdavau įsitikinti, kaip lengvai 
ir tiesiog savaime jos susidėdavo sintezėn svarbiausiuose 
jųdviejų pasaulėžvalgų punktuose, t. y. tame, kam pripa- 
žinta yra nenykstanti vertė. Pavyzdžiui, jųdviejų esteti- 
kos pagrindas remias į vienodai gyvą ir labai panašų pri- 
tyrimą, nors kiekvienas kitaip jįjį išdėsto. Tačiau filoso- 
fiškai suvartoti savo prityrimą moka tik Solovjovas, 
kaipo tikras filosofas. Bet ir Hello turi didelį betarpiškąjį 
pajautimą sintezės, o savo gyvavimų intensyvumu bene pra- 
lenkia Solovjovą. Jo veikaluose randu ištisą jausmų filo- 
sofiją, kuri gerokai galėtų paaiškinti kaipo faktą „mote- 
riškumą“ pažinime. Ir gal labai nepripuolamai buvo tai, 
kad Hello taip mėgdavo gvildenti didžiųjų krikščioniškų- 
jų moterų genijaus ypatybes, o ypač palaimintosios Ane- 
lės Folinietės. A propos pridursiu, jog skaitymas Hello 
mas t. v. moterų klausimo tegalimas vienat krikščionys- 
tėj. 
Hello nepaprastas stilistas. Stiliaus klausimas net labai 
jį interesavo, bet negaliu sutikti, kad jis nors truputį būtų 
sofistu. Sulig Hello nuomonės, šitoks yra stiliaus dėsnis: 
„Žmogus privalo: gyventi tiesoje; manyti, kaip gyvena; 
tarti taip, kaip mano". Taigi tiesa yra stiliaus pagrindas, 
ir Hello organiškai negalėjo pameluoti taip gyvenime, 
kaip ir literatūroje. Žinoma yra faktas, kaip Helio griežtai 
atsisakė nuo advokatavimo, įsitikinęs, jog advokatas ne- 
gal nemeluoti. Nuomonė gal ir klaidinga, bet faktas Hello 


* Šis žodis pavartotas čia, matyti, vietoje „atrodo“ (St. Š.J. 

gerai charakterizuoja. Lygiai taip jis negalėjo meluoti Li- 
teratiškai. Jo stilius iškilmingas, karštas, kitados net chao- 
tiškas, tur savo šaltinį jo temperamento gaivališkume, ir 
tai, kas iš karto gal nusirodyti afektacija ar frazė, iš tikro 
yra asmeniškųjų jo gyvavimų betarpiškumu. Įsiskaičius 
į Hello raštus, negalima neįsitikinti, jog pas jį nėra tuš- 
čių žodžių. Hello puikiai moka apčiupti giliausius, net 
mistiškus daiktų sąryšius ir simbolizuoti juos su pagalba 
konkrečių vaizdų. Jis jautriai nujaučia pasaulyje kaip 
harmoniją, taip ir disonansus; nujaučia kruviną tarp šitų 
dviejų pirmapradžių kovą; nuvokia, kad tragedija glūdi 
pasaulio ir mūsų gyvenime ir kad dažnai paradoksas cha- 
rakterizuoja pereinamąją pasaulio esmę. Ir todėl paradok- 
sas Hello lūpose niekuomet nėra žaidimas žodžiais. Jei 
Tamsta galėjai padaryti apie Hello rašymo būdą griežtai 
priešingą išvadą, tai aš kaltas, o ne jis, nes ištraukiau 
vieną tik dalelę iš visumos ir padėjau ją ne vietoj, be 
paaiškinimų ir nepriruošęs skaitytojų prie supratimo jo 
žodžių. Tuo tarpu (sakau visai sąmoningai ir galiu priro- 
dyti dokumentinai) padarytoj mano ištraukoj nėra nei vie- 
no išsireiškimo, neturinčio gilesnės prasmės, nėra nei vie- 
nos idėjos, kuri nebūtų prirodoma daugelyje vietų jo raš- 
tuose ir asmeniškai kuo intensyviausiai nepergyventa, 
Taip kryžius, kaipo forma, idėjos sudaužyta, yra nors 
bent kiek simboliškas, bet tikras dailės tragedijos reiški- 
nys,— tragedijos, kurią Hello nujausdavo labai konkre- 
čiai. Šioji idėja pajudinama ne vieną kartą. Išsireiškimą — 
ad divisionem animae et spiritus — Hello psichologiškai 
analizuoja, rodos, ne vieną kartą (tuojaus gerai atsimenu 
vieną). Paradoksas, jog ant kryžiaus atsieina viena pras- 
me ardymas, kita prasme tvėrimas, randa išaiškinimą 
Hello gvildenimo Atpirkimo ir kryžiaus ženklo. Tvirtini- 
mas, jog kryžius (metaforiškai!) atnaujino ir dailę, ir ži- 
niją, daromas Hello visai sąmoningai ir, mano suprati- 
mu,— teisingai. Kaipo estetas, o estetizmas, kaip sakiau, 
sudaro svarbiausią Hello tvėrybės ypatybę, jis buvo di- 
džiai palinkęs naudotis simboliais, metaforomis ir kitais 
dailės įrankiais. Jis aiškiai sakė: „Idėja ir jos forma, arba 
pavidalas, randasi tarp savęs simboliškame sąryšyje. Dai- 
lė gyvena pirm visa ko simboliu, jos turiniu yra simbo- 

lis. Tai, kas nėra simbolis, gal prigulėti prie žinijos, bet 
iš tikro nepriguli prie dailės“. Suprantu, jog asmeniški 
palinkimai sveria rolę apkainojime Hello raštų, bet apie 
save turiu pasakyti, jog betarpiškai ir giliausiai pergyve- 
nu jų turinį visai kitaip, negu Tamsta apie juos rašei, o 
baigdamas turiu pasakyti, jog pamėgau Hello skaityti 
ypač dėl tos priežasties, kad jis taip, kaip nieks kitas, daro 
a geresniu. Man asmeniškai Hello yra stiprinanti ga- 
ybė. 

Jaučiu, jog per daug pasidaviau norui apginti Hello, 
bet norėčiau Tamstą įtikinti, kad ne koks nors aikaklu- 
mas verčia mane tai daryti, o tik gilus įsitikinimas, 
remiąsis ilgu skaitymu Hello. Kad jis turėjo į mane įtek- 
mę,— visiškai sutinku, bet šiaip jau į mokytojus jo nesi- 
renku. Mano jam imitacija, kurią Tamsta patėmijai pas- 
kutiniame straipsnyje, iš dalies turbūt paaiškinta noru 
aplengvinti darbą, kurį negaliu dabar dėlei daugelio aplin- 
kybių atlikti taip, kaip norėčiau. Turiu vilti, jog Tamsta 
man dovanosi, kad aš taip ilgai užlaikiau Tamstos domę 
vienu tik klausimu, nes manau, jog filosofiškas bend- 
ravimas, paremtas gerais norais, galį turėti nemažą rolę 
filosofiškajame lavinimesi. 

Apie Bougaud nesiginčysiu — sutinku. Man patiko tik 
jo Jėzaus Kristaus gyvenimo aprašymas. Stebėtinas daik- 
tas, šitą veikalą jis parašė visai kitaip negu visus kitus. 
Man dar matos, jog, apkainojant taip Hello, kaip ir Bou- 
gaud, reikėtų irgi atsiminti gal kitąkart mums neprieina- 
mas prancūzų pobūdis. 

Už Tamstos nurodymus apie skaitytinus man veikalus 
labai esu dėkingas. Jie man reikalingi, bet tuojaus jais 
pasinaudoti jokiu būdu negaliu, nes nenujėgiu dabar nieko 
skaityti. Priverstas net esu bent kiek susilaikyti su rašy- 
mu, nors pirm spėjau kitaip. Sekančią savo rašinio dalį 
nutariau truputį perdirbti, o ir šiaip jau neužbaigiau— 
trūksta laiko ir jėgų, nes gerokai esu pavargęs. 

Filosofiškąjį žodynėlį savo raštui, žinoma, galėsiu pa- 
rinkti, tik Tamsta pirm man paaiškink, kaip jį sustačius. 
Aš gerai nesiorientuoju, kas nesuprantama skaitytojams 
ir kame daugiausiai mano raštų neaiškumai, nes aš iš sa- 
vo padėjimo šito gerai numatyti negaliu. 

Reikalingumą platesnio išsilavinimo labai nujaučiu ir 
nekantriai laukiu, kuomet galėsiu pradėti nuo abėcėlės 
gamtos mokslus, matematiką ir kitką. Ne kartą jau maniau 
užsiimti matematika. Gimnazijoj buvo tai mylimiausis ma- 
no dalykas, svyravau, bene pastoti matematikos skyriun. 
Universitete turėjau truputį su ja susidurti, nes, specia- 
lizuodamasis ekonomiškuosiuose moksluose, turėjau per- 
eiti tikėtinumo teoriją. O dabar sakau sau: gal Dievas 
duos Fribourge. 

Na, Kunigėli, įgrisau Tamstai, rodos, užtektinai, todėl 
priimk dar Tamsta geriausius linkėjimus visokių gėrybių, 
Velykų šventėms besiartinant, nuo Tamstos tarno 

S. Šalkauskio 


Samarkandas, 29.11I.14 m. 


ST. ŠALKAUSKIO LAIŠKAS Nr. 13 


Gerbiamasis Kunige Redaktoriau! 


Ir vėl negalėjau pabaigti ketvirtąjį mano rašinio sky- 
rių; todėl vakar nusiunčiau Tamstai tik dalį, kuri sulig 
didumo, man matos, tinka vienam numeriui. Šio skyriaus 
pabaigą gal įstengsiu per gegužės mėnesį parūpinti tik 
kitam numeriui. Dėl daugelio mano čionykščio gyvenimo 
aplinkybių darbas eina labai sunkiai, ir pasekmėmis esu 
toli gražu nepatenkintas... bet daugiau neaimanuosiuų, o 
Tamsta su mano raštpalaikiu ceremonijų nedaryk. 

Paskutiniais laikais teko man skaityti 3-iame Vilties" 
priedo numeryje Rygiškių Jono „kalbos dalykus“, ir no- 
rėčiau su Tamsta pasitarti apie du dalyku: R. J. nurodo, 
koks turėtų būti žodžio „dvasiškis“ turinys, būtent kad tai 
būtų „dvasios kilimo žmogus“. Jei taip, tai krikščioniška- 
jai terminologijai geresnis žodis nei nereikalingas, nes 
„Avasiškis“ atitinka rusų terminui „duchovnyj čelovek“ 
ir dargi krikščioniškajam kunigystės sakramento supra- 
timui. R. J., matyti, užmiršta visai krikščioniškai filosofiš- 
kąją žodžio „dvasiškis“ prasmę, o kadangi kun. Laukaitis, 
be to, tvirtina, jog tasai žodis vartojamas žmonių, tai 
visiškai yra tikėtina, jog žodžiai „dvasiškis ir dvasiškija" 
visai geri. Ne perkeliamai, bet tiesioginiai pasirodė man 

įtikrinančiais R. J. prirodinėjimai apie žodžių „historinin- 
kas, religininkas, historinis, religinis“ galūnes. Gal klys- 
tu, bet man matos, jog mūsų kalbai nėra visai privalus 
dvigubas tų pačių garsų, taip balsių, taip ir priebalsių, 
vartojimas ir jog galima pastebėti mūsų kalbos paslanku- 
mą vengti jo net svetimuose žodžiuose. Neatsimenu, ar 
kokiame tikrai žmoniškajame žodyje galima būtų užtikti 
-ijinis, -ijininkas; net, matomai, vengiami tokie žodžiai, 
kaip „vidujis, viršujis“, kame susegami yra dvi balsi, nes 
žmonės iš žodžių „vidus ir viršus“ pagamino tik „vidutinis 
ir viršutinis“. Taigi, kuomet dabar toks rimtas kalbinin- 
kas, kaip Rygiškių Jonas, pataria mums rašyti: akcininkas, 
(hjistorininkas, religininkas, akcini“ (hjistorinis, religinis, 
ir tvirtina, jog šitoks žodžių vartojimas neprieštarauja 
nei kalbos dvasiai, nei žmonių papratimui, turime 5u 
džiaugsmu pasinaudoti proga ištobulinti ir apleng- 
vinti mūsų rašybą vengiant gana keistoko trijų raidžių 
-iji- sudarymo. Dėl minėtųjų „vidujis, viršujis“, kurie man 
skamba labai negražiai (kaip irgi „vidujinis, viršutinis"), 
turiu dar pridėti, jog Romas Bytautas, kuris atsižymi ne 
tiek kalbos žinojimu, kiek jos dvasios pajautimu, man 
patardavo vartoti „vidinis“, ir +0061 analogiškai išvedu 
taipogi „viršinis“. 

Paskutiniame savo rankraštyje padariau jau atsakan- 
čias kai kur permainas, o dabar pasidalinau tik su Tams- 
ta savo dėlei šitų dalykų nuomonėmis. Žinoma, mažai ką 
čia suprantu, ir kuomet laikas leidžia man pagalvoti apie 
kalbą, esu daugiausiai palinkęs naudotis estetiškuoju kri- 
terijumi. Toli gražu ne visur jį taikinu, bet toksai yra 
mano palinkimas 

Su tikra pagarba 
S. Šalkauskis 


Samarkandas, 4.V.14 m. 


KUN. A. DAMBRAUSKO LAIŠKAS Nr. 7 
Kaunas, gegužės 30 d., 1914 m. ž 


Carissime, 


Rankraštį ir abu laiškeliu gavau. Atsiprašau, kad ik- 
šiol neatsakiau. Buvo daug kliūčių — tai kelionės, tai iš- 
kilmės. Atsakysiu kiek plačiau liuosesniame laike. O da- 
bar skubinuos paraginti Tamstą, kad paduotumei !uojau 
„Motinėlei“ prašymą, jog, norėdamas toliau mokintis, ke- 
tini pastoti užsienio universitetan. Mat dabar po vakacijų 
skirstysim stipendijas — taigi privalom žinoti, kas jų pra- 
šo. Čia gi gui prior tempore, prior jure **. 

Su tikra pagarba 
K. A. Dambrauskas 


ST. ŠALKAUSKIO LAIŠKAS Nr. 14 


Gerbiamasis Kunige Redaktoriau! 


Gavęs Tamstos laiškelį, tuoj siunčiu kartu su šiuomi 
prašymą ,„Motinėlei“. Nežinau tik, kaip pas Jus ten pro- 
cedūra atliekama; gal labai oficiališkai ir todėl rusiškai? — 
Tuomet galėsiu savo prašymą pakeisti. Prie to, ką prašy- 
me esu parašęs, Tamstos žinojimui pridėsiu, jog, kaip man 
matos, priseis man Friburge mokintis ištisus penkerius 
metus. Vargiai anksčiau viską atliksiu padaręs. Skaitau, 
kad visoms išlaidoms per metus reikalingi bus 600 rub. 
Jeigu „Motinėlė“, kaip Tamsta vienkart man rašei, pa- 
skirtų man 350 rub., tai savo pinigų turėčiau kasmet pri- 
dėti 250 rub. Besidarbuodamas šią vasarą, turiu viltį su- 
krauti 500 rub., t. y. aprūpinti tik du metų, o ten užsi- 
tikiu ant Dievo: gal uždirbsiu, gal gausiu paskolinti. 
Rašau viską atvirai, kad Tamsta gerai žinotumei mano ma- 
terialį padėjimą ir, atsto[vau|damas mano reikalus, nenu- 
skriaustumei kitų. Prašyme paminėjau, įog tariuos atsi- 
lyginsiąs „„Motinėlei“. Tuo tarpų manau atsilyginti se- 
kančių būdu. Būdamas universitete, žinoma, pasistengsiu 
atlikti doktoratą, kuriam tikslui praplatinsiu ir ištobulin- 
siu talpinamą dabar „„Draugijoj“ dalį problemos „Bažny- 

čia bei kultūra". Kartu dailinsiu ją lietuvių kalboj, o pas- 
kui, jei pajėgsiu ir bus man leista, išleisiu atskira knyga, 
kad gaunami iš jos pardavinėjimo pinigai eitų mano 
atsilyginimui su „„Motinėle“. Jei pritrūks — primokėsiu. 
Nežinau, gal galvoju labai nepraktiškai ir per drąsiai, 
bet tuo tarpu nematau geresnės ir greitesnės išeigos, o 
pirm visa ko nuo priedermių neatsisakau. 

Pabaigti pirmąją „Bažnyčios bei kultūros“ dalį taip ir 
nespėjau. Jau gegužės mėnesy pradėjau dirbti pas savo 
patroną, kurį apsiėmiau pavaduoti vasaros laike, jam iš- 
važiavus vakacijoms; o be to, turiu ir savo darbus, bu- 
halteriją, lekcijas ir t. t. Vienu žodžiu, jokiu būdu toliau 
varyti rašymą negaliu. Pasiliuosuosiu tik rugpjūčio pra- 
džioj, o ten... bijau dabar ką nors pažadėti, gal neišpil- 
dysiu, todėl brangiam savo Kunigui sakau su Dievu iki 
pasimatymui. 

S. Šalkauskis 
Samarkandas, 6.VI.1914 m. 


KUN. A. DAMBRAUSKO LAIŠKAS Nr. 8 
Vilnius, 26.IX.14 


Brangus „Draugijos“ bendradarbi, 


Tamstos laiškelį, rašytą 31.VIIi.14, tegavau vos tik 
užvakar. „Motinėlės“ nutarimas pasilieka savo galėje, to- 
dėl karui pasibaigus Tamsta pažadėtąją stipendiją galėsi 
gauti, žinoma, jei tik neivyks kokios svarbios permainos, 
galinčios sutrukdyti „Motinėlės“ veikimą. 

Tamstos rašto tąsos aš „Draugijon“ neįdėjau dėl to, 
kad buvau labai užimtas vyskupo ingresu, sustatymu ap- 
rašymo to ingreso, Visuotinu šv. Kazimiero Draugijos su- 
"sirinkimu ir kitais neatidėtinais dalykais; taigi neturėjau 
laiko įsiskaityti į Tamstos rašinio turinį. Leisti gi jį gerai 
jo nesupratus nedrįsau, juo labiau kad sveiko „Bažnyčioj 
ir kultūroj" yra man ne viena neaiški vieta. 

Vakacijos metu aš perskaičiau beveik visą Trubecko- 
jaus veikalą „Mirovozzrenije Vl. Solovjova“. Yra ten tei- 
singų pastabų apie trūkumus Solovjovo filosofiškoje sis- 
temoje, bet yra taipgi ir tendenciškų, vienpusiškų kritikų, 

kaip šit teokratijos klausime, katalikystės apvertinime, 
pravoslavijos idealizavime ir kt. Teokratija, kurią Solov- 
jovas statė kaipo krikščionijos idealą, pas Trubeckojų iš- 
eina sukarikatūruota, iškreipta, jos vieton kito visuoti- 
nosios krikščionijos idealo nepastatyta, pakalbėta tik šiek 
tiek apie pravoslavijos mistiškumą ir prakilnumą, bet taip 
neaiškiai, kad nenorom skverbiasi galvon mintis, ar pats 
autorius suprato, ką jis yra parašęs. Visas Trub. nuopel- 
nas tik tame, kad jis sugrupavo Solovjovo mintis iš įvai- 
riais laikais rašytų veikalų, parodė jo svyravimus kai ku- 
riose pažiūrose, bet visgi, aš sakyčiau, Trub. išvadas reik- 
tų perleisti per kritiką, sulyginti Solovjovo tekstus, o ne 
tikėti gerb. Solovjovo kritikui vien dėl jo profesoriškojo 
autorito. 

Peržiūrėjęs Trubeckojaus veikalą ir žinodamas Solov- 
įovo raštus, aš dabar tikiuosi galėsiąs geriau suprasti ir 
Tamstos „Bažnyčią ir kultūrą“ ir teisingiau ją apvertinti. 
Bet kada galėsiu juos „Draugijon“ įdėti, nežinau, nes lai- 
kinai ją sustabdžiau, kadangi karas visą mokslišką mūsų 
judėjimą sustabdė. „Draugijos“ redakcijoj gyvena dabar 
vyriausis karo ligoninių daktaras, kitus mūsų namų kam- 
barius užėmė taipgi daktarai, gailestingosios seserys, dalį 
namų žadama paversti ligonine, nors da ligonių ir su- 
žeistųjų kol kas, rodos, nėra. 

Taigi, mano visai bibliotekai likus Kaune, negaliu už- 
siimti jokiu rimtesniu mokslišku darbu. 

Dabar laikinai apsigyvenau prie „Vienybės“ redakci- 
jos (Bogodelnyj per. 2a, kv. 7), kuri, negalėdama veikti 
Kaune, persikraustė Vilniun. Kaip ilgai reiks čia vargti — 
vienas Dievas težino. Karo dar nesimato galo, o kolei 
įvyks santaika, vėl da praeis turbūt nemaža laiko. Taigi 
ir „Motinėlės“ dalykai negalės anksčiau karo pabaigos 
susitvarkyti kaip reikiant. 

Tikrai gerbiąs Tamstą 
K. A. Dambrauskas 

KUN. A. DAMBRAUSKO LAIŠKAS Nr. 9 
22.1.15. Vilnius, Bogodelnyj 2a, 7. 


Brangus bendradarbi, 


Ačiū už pasveikinimus ir laiškelį. Negaliu su Tamsta 
sutikti, kad Trubeckojaus kritika teokratijos būtų teisin- 
met, kuomet nustojo vilties historiškoje žmonijoje beat- 
sirasiant užtektinai geros valios. Ta gera valia 
teatsirasiant tik po visuotinos katastrofos. Bet katastrofiš- 


visas historiškasis žmonijos evoliucijos procesas neturi 
tikslo, yra gryna beprasmė. O tuo tarpu žmogus turi tvė- 
rimo galę, yra mažas tvėrėjas, gyvas Didžiojo Dievo Tvė- 
Tėjo paveikslas, taigi ir turi tverti, tvarkyti žmonijos evo- 
liuciją sulig absoliučių teokratiškų idealų. Nes kitaip, t. y. 
atsisakius nuo tvarkymo žmonijos gyvenimo sulig Logoso 
normų, būtų grynas grįžimas chaosan. Atmetus teokratiją, 
lieka viena zookralija. Patys „gerieji“ aristokratai — ūber- 
mensch'ai * virsta piktesniais nei žvėrys. Pavyzdžių gali- 
ma rasti daugiau nei reikia. Trubeckojus nesuprato ieo- 
kratijos ar gal nenorėjo suprasti. Nesupranti jos ir Tamsta. 
Tikra teokratija nenustojo savo vertės. 
Viso labo 
A. D. 

P. S. „Draugija“ pradėjo eiti. 7—8 n-ris jau atspaus- 
tas. 9—12 renkamas. „Ateitis“ taipgi pradėjo eiti. Jei iki 
liepos karas pasibaigtų, ar Tamsta važiuotum Fribour- 
gan? 

K. A. D. 


ST. ŠALKAUSKIO LAIŠKAS Nr. 15 


Brangus Kunige Prelate! 


Tamstos laiškelį, rašytą 22/I š. m., gavau jau gana 
seniai ir vis negalėjau Tamstai atsakyti dėlei laiko trūku- 
mo. Galop susirengiau. 

Nesiginčysiu su Tamsta apie tai, kad galėjau netei- 

singai suprasti Solovjovo teokratijos koncepciją, ir, ži“ 
noma, turėdamas nors mažą progą, stengsiuos perkrati- 
nėti savo į tai pažiūrą. Iš Tamstos laiškelio supratau ge- 
rai, kad klausimas apie teokratijos tiesą Tamstą gerokai 
užgauna, Tikrai pasakius, dėlei šitojo klausimo ir aš ne- 
rimastauju, juo labiau kad negaliu su Tamsta sutikti, ant 
teisingas ar užtektinas. Negaliu nusikratyti įspūdžio, jog 
Solovjovo teokratiškoji idėja sudaužė jo gyvenimo visiš- 
kumą (cel'nost') ir pavergė jį į neišrišamąją tragediją, 
nes jo sielos skaistumas lygiai turėjo protestuoti savo vi- 
duje kaip prieš tai, kad žmogus elgiasi kaip žvėris var- 
dan žmogaus, taip ir prieš tai, kad žmogus gal elgtis taip 
pat vardan Dievo. Pastarajame atsitikime žmogus elgiasi 
dar bjauriau, o šito užtenka, kad suprasti, kaip atsargiam 
reik būti su teokratiškosios idėjos supratimu. Ir argi ne- 
simptomatiškas buvo apsireiškimas, kad ne kas kitas, kaip 
tik Solovjovas laimino savo laike kardą, pakeltą dabar- 
ties ūbermenscho, kuris, vadovaudamas savo anttautei, 
puikiai atstovauja atitrauktąjį valstybiškumą (oivlečen- 
nuju gosudarstvennost'). Tamsta gali man pasakyti, jog tai 
yra valstybės idėjos iškraipymas dėlei apsireiškimo, kurį 
pavadinau atitrauktuoju valstybiškumu. Ne, tai yra spe- 
cifiškas valstybės priverstinumas, kuris savo grynume 
įgauna žvėries išvaizdą ir kuris nebegal organiškai susi- 
dėti sintezėn su dieviškąja religijos idėja, nes religija, 
krikščionybė, Bažnyčia negal taikintis prie valstybės, kai- 
po sąlyginės vertės, ir ne taika tarp jųjų, bet kova yra 
normalis stovis, vedantis prie pergalėjimo katastrofoj, su- 
lig Apokalipsio pranašavimo. Buvau jau prieš karą tokios 
nuomonės, o dabar, man matos, toji nuomonė dar dau- 
giau tikėtina. Toks mano kol kas įsitikinimas, koks bus 
toliau, pamatysime, drįstu tik manyti, jog rasiu savyje 
užtektinai bešališkumo, kad gvildenti ateityje šitą klausi- 
mą maždaug objektyviai. 

Kas dėl mano dabartinio judėjimo, tai turiu pasakyti, 
jog turiu tiek darbo, kad apie nieką asmeniškąjį (t. y. 
darbą) nė galvoti negaliu. Paprastai pradedu darbą 9-tą 
val. iš ryto ir baigiu 11-tą vakare. Todėl nežinau, kaip 

ten bus su pabaiga mano rašinio. Nei šventadienių nega- 
liu paaukoti šitam darbui. Taigi gerą viltį, jei ji dar liko, 
paliksiu savyje, nieko neprižadėdamas, 

Tamsta klausi, ar važiuosiu užsienin, jei karas pasi- 
baigs liepos mėnesyje. Apie tai turiu pasakyti, jog va- 
žiuoti mokintis yra man ne tik intelektualė, bet ir moralė 
būtinybė, nuo kurios jokiose aplinkybėse ir niekuomet 
neišsižadėsiu. Jei važiuosiu šį rudenį, „Motinėlės“ pašal- 
pa bus dar man reikalinga; jei karas prasitęs ilgiau, ir 
važiuoti dar... * 

Tikėdamas į Tamstos man prielankumą, pasilieku su 
tikriausia pagarba visuomet atsidavęs 

S. Šalkauskis 


Samarkandas, 
13/II— 15 m. 


ST. ŠALKAUSKIO LAIŠKAS Nr. 16 


Gerbiamasis Kunige Prelate! 


Linksmoms Velykų šventėms besiartinant, siunčiu 
Tamstai, brangus Kunigėli, pasveikinimą ir linkiu viso- 
keriopų gėrybių. Linkėdamas Tamstai asmeniškai, atsi- 
menu mūsų nelaimingą tėvynę ir geidžiu jai pasiliuosa- 
vimo iš po karo šmėklos. 

Su tikriausia pagarba 
S. Šalkauskis 


16/1II — 15 m. 


PREL. A. DAMBRAUSKO LAIŠKAS Nr. 10 
Kaunas, 9.VI.19 


Gerbiamasis rašytojau, 


Gražią Tamstos knygą „Sur les confins de deux mond- 
es" 35 užvakar esu gavęs. Už jos atsiuntimą ir dedikaciją 
teikis priimti iš manęs nuoširdžiausią ačiū, Ji man dvi- 
gubai brangi: viena, kaipo veikalas, gvaldąs labai man 


* Toliau viena ar pusantros eilutės užsilikusioje laiško nuotraukoje 
(rašalinėje) neįskaitoma (St. Š.). 

įdomų klausimą, antra, kaipo pirmas viešas Tamstos pa- 
sirodymas plačioje Vakarų Europos literatūroje. Aš mat 
jau nuo pirmo mudviejų susinešimo laiškais pajutau 
Tamstoje žmogų, iš kurio daug ko galima laukti ateityje. 
Taigi nūn ir džiaugiuosi išvydęs mano lūkuriavimus imant 
pildyties. 
Viso Tamstos veikalo aš kol kas nesuskubau da per- 
skaityti. Peržiūrėjau tik antrą jo dalį (143—267 p.). Ra- 
dau ten ne vieną įdomų dalyką, buvusį man lig šiol visai 
nežinomu, ypač apie A. Mickevičių. Jo pasakymas, jog 
„pour atteindre les vėritės nouvelles, il faut d'abord gard- 
er les anciennes, les dėfendre, leur consentir des sacri- 
Tices“*7 (163 p.), be abejo, privers pagalvoti ne vieną 
rimtesnį skaitytoją. Man tas Mickevičiaus pasakymas gy- 
vai primena VI. Solovjovo obalsį „opravdaf' veru svoich 
otcov“ *. Pranašavimas gi „Dziad'ų"“ autoriaus apie pa- 
saulio karą primena man tokį pat H. Wronskio pranaša- 
vimą, plačiai išdėtą jo dviem metams prieš mirsiant 
(1851 m.) išleistame veikalėlyje ,,Document historigue (se- 
cret) sur la rėvėlation des destinėes providentielles des 
nations slaves et des destinčėes actuelles du monde“ 3? 
(33—37 p.). Čia ypač įdomus nustatymas dviejų Rytuos 
ir Vakaruos vadovaujančių idėjų (idėes dominantes). 
Wronskio išmanymu, Rytų idėja esanti „I'dėe de V'accom- 
plissement paraclėtigue du christianisme, et par consė- 
guent l'accomplissement des destinėes de Vhomme sur la 
terre“ 49, turinti privesti žmogų prie susitvėrimo sau ne- 
mirybės „par sa Crėation propre“*!; Vakarų gi — „lidėe 
de la domination exclusive de la souverainetė du peuple, 
et par Consėguent, dans cette exclusion de tout but hy- 
perphysigue pour Vhomme, la destruction satanigue de 
Yhumanitė sur la terre“ *?, turinti privesti žmogų prie vi- 
siško savęs sunaikinimo „par sa destruction propre“ 8. 
Išdėstęs toliau Rytų ir Vakarų istoriškų, filosofiškų, reli- 
ginių ir politiškų principų priešingumą, Wronskis prieina 
išvadą, jog šis priešingumas ilgainiui turės privesti prie 
galutinos katastrofos pasaulinio karo pavidale. Kad šis 
karas bus tarp Rusijos ir Vokietijos, Wronskis tai įspėjo; 
neįspėjo tik kai kurių jų talkininkų ir įsigalėjimo Rusi- 

joj revoliucinių Vakarų principų. Lenkų rolė šiame kare 
irgi maždaug atspėta. 

Be šio, yra pas Wronskį ir daugiau panašių ateities 
pramatymų. Pav., savo veikale ,„Nouveaux systėmes de 
machines a vapeur“** (25 p. e. etsą.), išleistame 1834— 
1835 m., jis yr ne tik nurodęs, bet ir matematiškomis for- 
mulomis patvirtinęs, jog esą galimį metaliniai aerostatai 
(ballons mėtalligues). Vadinas, gr. Zeppelinas yr turėjęs 
Wronskio asmenyje savo pranokėją ir jo idėją yra tik pa- 
tvirtinęs ir įvykdęs. 

Išdėstydamas žmogaus sąmonės evoliuciją, Wrons- 
kis pirmutinis yra nurodęs ir paskutinį tos evoliucijos 
etapą — „Cconscience de potentialitė“ *. Ką čia Wronskis 
dar pirmoj XIX a. pusėj yr pažymėjęs, tai prieš karą 
Kanados psichiatras D-ras R. Bucke (ar kaip kitaip, rusai 
rašo Bekk) savo veikale „„Kosmiškoji sąmonė" yra pilnai 
patvirtinęs. Aš žinojau apie tai iš be galo įdomios P. D. 
Uspenskio knygos „Tertium Organon. Kliuč k zagadkam 
mira“ *, SPB, 1911. Visą tos knygos skirsnį apie kosmiš- 
kąją sąmonę ketinu išvertęs įdėti vienan iš artimiausių 
„Draugijos“ n-rių. 

Tie ir kiti toli ateitin siekiantieji pramatymai ir pa- 
traukė mane prie šio žymiausio lenkų filosofo. Žinoma, 
yra jame ir keistų dalykų, su kuriais sunku sutikti; ran- 
das per greitų ir ne visai pamatuotų apibendrinimų, kartais 
net skubotai rašant padarytų negriežtumų ne tik terminų 
parinkime, bet ir pačiose matematiškose formulose. Pav., 
patikrindamas neseniai garsią jo formulą: 


4-0 [f a . = 

line) (r 
kurią jis laikė galutinu ratilo kvadratūros neišgvaldo- 
mybės išrodymu, radau Wronskio padarytą klaidą, būtent 
koeficiente 4, kurio vietoj tur būt tik 2. Bet panašūs lap- 
sus linguae ar calami*7 nei kiek nemažina Wronskio ver- 
tės kaip filosofo, ne tik iškėlusio absoliučios tiesos obalsį, 
bet ir jos nuolat ieškojusio visose mokslo šakose per visą 
savo amžių. Tuo jis mane labiausia ir patraukė taip pat, 
kaip ir Vl. Solovjovas savo obalsiu „celnago znanija“ ir 
savo filosofija, apimančia visą žmogų, o ne vieną tik jo 

proto kertelę. Abudu juodu troško ir ieškojo absoliučios 
sintezės — religijos, filosofijos ir grynojo mokslo; ne 
ko kito ieško instinktyviai ir visa žmo- 
nija. Taigi tuodu vyru ir tetinka būti žmonijos dva- 
sios vadai. Dėlei to aš ir pavadinau juodu ateities filoso- 
fais par excellence. Ir, rodos, neapsirikau. Prieš pat karą 
prof. Masarykas yr išleidęs du storoku tomu savo studi- 
jų apie rusų istorijos ir religijos filosofiją (Zur russischen 
Geschichts — und Religionsphilosophie **. Jena, 1913, Die- 
derichs M, 24), o per karą išėjo Vokietijoj ir du tomu 
Vi. Solovjovo veikalų (tame skaičiuje ir jo ,„Opravdanije 
dobra" *). Po karui VI. Solovjovas, man rodos, Vokietijoj 
ras daug šalininkų. 

Katalikų bažnyčia, neturėdama nei vieno naujo žy- 
mesnio kataliko filosofo, tebesilaiko šv. Tomo Akviniečio. 
Jo filosofija pripažinta tikra, nuo integralės tiesos nenu- 
tolusia. Dalimi tai, žinoma, tiesa. Šv. Tomas nenustoja 
vertės ir šiandieną, taip pat kaip ir Aristotelis. Reikia tik 
viena neužmiršti, jog žmonijos mintis apie Tomo gvilden- 
tus problemus yra nūn užsibrėžusi daug platesnius spi- 
ralės rinkius; o ir patys problemai tapo žymiai painesni 
ir platesni; taigi čia Tomo dialektika dažnai pasirodo be- 
jėgė. Tuo žvilgsniu Tomo sistema panėši į seną elemen- 
tarę aritmetiką ir algebrą: jos geros ir teisingos, bet tik 
elementariems gyvenimo klausimams gvildenti. Gilesniems 
gi dangaus mechanikos apskaičiavimams tuodu mokslu 
jau nebedera: čia reikia aukštesnės analizės, reikia dife- 
rencialų ir integralų, reikia įvairių naujų transcendenčių 
funkcijų ir kitokių naujos matematikos metodų. .. 

Kaipo pagilinusieji savo kilniomis intuicijomis mokslą 
apie Dievą, Wronskis ir Solovjovas ne viename dalyke 
yra prašokę šv. Tomą ir pasiekę sritis, Tomo laikais nie- 
kieno nepasiektas. Tuo žvilgsniu jie gali būti pavadinti 
ne tik filosofais, bet ir teosofais. Aš juodu abudu ir 
esu taip pavadinęs savo straipsny apie teosofiją lenkų 
bažnytinėj enciklopedijoj ir, rodos, tuo nenusidėjau nei 
tiesai, nei garbės jų nesumažinau. Nes Solovjovas ir pats 

savo filosofiją ne sykį yr vadinęs „svobodnaja teo- 
sofija“*?, o Wronskio veikalus kai kurie Vakarų Eu- 

ropos okultistai priskaito da ir šiandien savo litera- 
tūrai. 

Taigi ir Tamstos sugretinimas manęs su Vydūnu, nors 
iš pradžių ir atrodė man keistokas, dabar, po Tamstos iš- 
vedžiojimų, žiūrint iš aukštesnio punkto, gali dalimi būti 
pateisintas. Nes Vydūnas savo pasaulėžvalgą yr ėmęs iš 
Indijos filosofų, aš gi — iš minėtųjų dviejų slavų filoso- 
ių. Tuo būdu manoji pasaulėžvalga gali būti pavadinta 
krikščioniškai teosofiška, Vydūno — indiškai teosofiška. 

Ką dėl „bažnyčios ir civilizacijos“ problemo, tai jis, 
po teisybei, yra ne mano, bet Tamstos. Aš jo ex professo 
niekad nesu gvaldęs; jį gvaldyti esi pradėjęs Tamsta, 
taigi sveikas jį ir baiki. Bendrais bruožais jis jau išgval- 
dytas Solovjovo ir Wronskio; man to ir užtenka. Norint 
užsiimti juoju specialiai, pirma reiktų turėti jau išrištu 
kitu du problemu: 1) kas yra bažnyčia ir 2) kas yra civi- 
lizacija? Ar yr kas pilnai išrišęs civilizacijos problemą, 
aš nežinau. Bet bažnyčios problemas (kaip ir kitu su ja 
surištu klausimu, būtent bibliškai ir kristologiškasis) kol 
nėra da kol kas vienos, visų teologų priimtos bažny- 
čios definicijos. Ir tai nenuostabu: bažnyčia nė- 
ra koks negyvas akmuo; ji yra gyvas mistiškas Kristaus 
kūnas, nuolat augąs ir besiplėtojąs, einąs į plenitu- 
dinem actatis Christi“, bet tos pilnybės toli 
gražu da nėr pasiekęs. Dėlei to bažnyčia da ir nėra tarus 
apie save paskutinio žodžio. To paskutinio žodžio reikia 
ieškoti, ir man būtų labai malonu, kad sveikas jį suras- 
tumei arba bent žymiai į jį prisiartintumei. Tuo linkėjimu 
aš ir baigiu šį ilgoką savo laišką. 

Dabar gi prie šios progos norėčiau atlikti ir keletą 
praktiškų reikalų. 

1) Ar negalėtumei Tamsta atsiųsti šv. Kazimiero Kny- 
gynui kokį 20 egz. savo veikalo, nurodydams jo kainą 
ir nuleidžiamus nuošimčius; man rodos, rastųs ir Kaune, 
kas jį pirktų. Būtų gera gavus ir daugiau francūziškos 1i- 
teratūros apie Lietuvą. P. Gabrys buvo žadėjęs tai mums 
parūpinti, bet kol kas savo žadėjimo nėr išpildęs. 

2) Ar negalėtumei atsiųsti vieną kitą katalogą naujų 
per karą išėjusių francūziškų veikalų (teologiškų, filoso- 

fiškų, matematiškų, politiškų etc.) Mes jau penki metai, 
kaip esam atskirti nuo Vakarų Europos; tegavom tik vo- 
kiškų leidinių; bet būtų metas išgirsti ir alteram par- 
tem *2, 

3) Prašau mano vardu padėkoti kun. Tamošaičiui už 
maloniai man atsiųstu du numeriu „Gazette* de Genėve“ 
su straipsniu apie lenkus ir jų santykius su mumis. 

4) Meldžiu pasiųsti p-nui Edmond Privat mano čion 
pridėtąją atvirutę, kurioj aš turiu jam padėkos žodį už 
jo užtarimą spaudoj mūsų teisių. Tai, rodos, bus ir vis- 
kas. Aš nežinau jo adreso. 

O dabar, sakydamas ačiū, dar kartą pasilieku 

Karštas Tamstos gerbėjas Pr. 
A. Dambrauskas 


ST. ŠALKAUSKIO LAIŠKAS Nr. 17 


Tikrai gerbiamas Kunige Prelate, 


Šiandien gavau per Paryžių malonų ir įdomų Tamstos 
laišką, rašytą 9 p. m. d., į kurį norėčiau tuoj bent dė- 
kingumu atsakyti. Dar anksčiau esu gavęs dvi Tamstos 
brošiūri, už kuriedvi sakau Tamstai irgi nuoširdų ačiū. 

Kaip Tamsta matai, rašau iš Zūricho, kame vienoj iš 
čionykščių klinikų taisau savo sveikatą. Dėl nelemto jos 
stovio nustojau darbo žvilgsniu beveik ištisų paskutinių 
metų ir tik patekęs tris savaites atgal į gero specialisto 
rankas ėmiau galop taisytis. Pasirodė, jog prie nostalgijos, 
kuri mane nuolat graužia, prisidėjo dar vidurių ligos, 
kurių per ištisus metus gydytojai negalėjo pažinti. Bet 
dabar atgaunu vėl savo darbgalę ir net šio mėnesio pa- 
baigoj tariuos stosiąs prie kvotimų, kurie man tebeliko 
daktaro laipsniui įgyti. Maždaug už mėnesio tikiuos net 
būti Kaune, kame galėsiu pagaliaus pareikšti Tamstai as- 
meniškai savo pagarbą. Tuomet, manau, turėsiu progos 

Dan LT AEA) 

* Prel. A. Dambrauskas tikriausiai turi čia galvoje „Journal dė 


Gėnėve“, kur jo redaktorius William Martin yra rašęs karo metu Ir 
karui pasibaigus labai gerų politinių straipsnių apie Lietuvą (St. Š.). 

gyvu žodžiu atsilyginti už Tamstos laišką, kuriame randu 
tiek įdomių dalykų. 

Skaitydamas tai, ką Tamsta esi rašęs ir rašai apie 
Wronskį, įgaunu kaskart vis didesnį norą arčiaus jį pa- 
žinti, bet iki šiolei negalėjau dar rasti tam tinkamo lai- 
ko. Užtat turėjau progos kritiškai pereiti iš naujo Solov- 
jovo filosofiją ir padaryti griežtą savo pasaulėžvalgos 
reviziją. Pasirinkau mat savo disertacijai šitokią tezę: 
„L'ame du monde dans la philosophie de Vladimir So- 
loviev". Šitam darbe teko aprėpti, bent aplamai, visą 
Solovjovo filosofiją atsižvelgiant į vienijančią jos pirma- 
pradę, kuria ir buvo pasaulio siela, dažnai Solovjovo su- 
gretinama su Sofija, Dievo Išmintimi. Rinkdamos pami- 
nėtą tezę, sąmoningai užsidėjau uždavinį ištirti rytininką 
Solovjovą vakarininko šv. Tomo filosofijos šviesoje (ma- 
tyt, ir manyje neiškentė neprabilęs lietuvis kultūrinin- 
kas!). Turėjau net drąsos manyti, jog man pasiseks šį tą 
naujo prirodyti Fribourgo scholastikams ginant Solovjovo 
pasaulio dvasios koncepciją. Šitam tikslui pasiekti sten- 
giaus nuodugniai ištirti mintimi jo teoriją ir ją išdėstyti, 
ir sugrupuoti argumentus taip, kad ji pasirodytų labiausiai 
įtikrinanti, Man esant jau prie galo savo darbo, teko skau- 
džiai patirti kad mano rūmai iš vidaus patys nebesilai- 
ko. Kaip tik buvau tuomet priėjęs paskutinio kritikos 
skirsnio. Nusitvėręs šv. Tomo pagalbos, pabandžiau visą 
dalyką išaiškinti ir čia tik supratau tiesiog begalinę Ak- 
viniečio logikos jėgą: nuo šito laiko esu linkęs laikyti 
tomiškąją filosofiją didžiausiu žmogaus proto stebuklu. 
Ir štai, pats anksčiau nesitikėjęs, turėjau išrišti pasaulio 
sielos koncepciją negatyviu būdu. 

Ar tai reiškia, kad nepripažinau Solovjovui jam nuo- 
savos reikšmės? Visai ne,— tik: supratau geriaus negu 
kitados reikalą įvesti Solovjovo filosofiją su tam tikromis 
pataisomis į platesnę ir gilesnę sintezę, panašiai kaip 
Tamsta patari aiškinti tamsias jos vietas Wronskio doktri- 
nomis, ir atbulai. Solovjovui esu daug kuo kaltas: jo jau 
niekuomet negalėsiu išbraukti nei iš savo psichologijos, 
nei iš protinės savo sintezės. Bet ypač todėl svarbu man 

lemtąją klaidą nepanorėjęs tinkamai pasiskaityti su vi- 
duramžio filosofija, kuri šv. Tomo asmenyje pasiekė ne- 
žinomos dar prieš jį filosofiškosios abstrakcijos galybės. 
Jis pasiryžo suvesti sintezėn senobinę Rytų filosofiją ir 
naująją Vakarų filosofiją, pasiremdamas vien savo geni- 
jaus jėga. Išdava pasirodė tiesiog stebėtina, bet dar ne- 
tobula, bent ne tiek tobula, kiek ji galėtų būti, jei as- 
meniškoji Solovjovo pastanga sutartų su kolektyvių 
„Mokyklos“ darbu. Ką padarė Aristotelis, jei nesuvedė 
sintezėn senobinę filosofiją? Ką padarė šv. Tomas, jei 
nesuvedė viduramžio filosofiją sintezėn, pasiremdamas 
jau atliktu Aristotelio darbu? Kuomet dabar kyla klausi- 
mas apie platesnę ir gilesnę naujųjų amžių sintezę, ar ne- 
bus teisingiausiu dalyku skaityti šv. Tomo filosofiją išei- 
namuoju punktu ir vertingiausiu pagrindu? Kodėl gi So- 
lovjovas to nepadarė, nors ir buvo šiek tiek apsipažinęs 
ne tik su šv. Tomu, bet ir su visa viduramžio filosofija? 
Būta čia neabejojant tautinių ir historinių priežasčių, bet 
bene svarbiausioji priežastis — tai jo, kaipo rytininko fi- 
losofo, temperamentas. Solovjovas pasižymėjo stačiai gai- 
valingu sintezės nujautimu. Nėra, rodos, nei vieno tikrai 
aktualio klausimo, kame jis nebūtų priėjęs intuityviu 
klausimų, kurių jis būtų suteikęs sintetiškąjį suvokimą. 
Sintezės nujautimas ir sintezės suvokimas esti du priešin- 
gu privalumu, kuriuodu tačiau viens antro neišskiria, nors 
ir labai retai supuola vienam asmeny. Pavyzdžiui, Plato- 
nas ir šv. Augustinas daugiau pasižymėjo sintezės nujau- 
timu. Atpenč, Aristotelio ir šv. Tomo gaivalas — tai sin- 
tezės suvokimas. Psichologiškai ir historiškai sintezės Nu- 
jautimas yra ankstybesnis už jos suvokimą, nes jis yra 
naujų išdavų keltuvas, tuo tarpu kuomet sintezės protin- 
tojai dažnai pasitenkina sistematišku žinijos sutvarkymu,. 
Todėl pirmos rūšies mąstytojai atrodo daugiaus tvėrė- 
jais, gi antrieji — daugiaus minties organizatoriais. Tikru- 
moje ir šitie pastarieji ne mažiaus tveria, nes jie sutveria 
pavienioms žinioms savąją visumos formą. Bet tai ne tiek 
puola į akis. Ir štai Solovjovas, kaipo filosofas poetas, 
priklauso pirmajai mąstytojų rūšiai. Tuom galima aiškinti 
jo dvasios giminumą su Platonu ir šv. Augustinu, prie 

kurių dviejų jis buvo daugiau linkęs savo simpatija negu 
prie Aristotelio ir šv. Tomo. Visi temperamento privalu- 
mai jį riša su aniedviem, bet kaip tik todėl galima jį 
laikyti vienu iš žymiausių naujos brėkštančios dar sintezės 
pranokėju. 

Tokia maždaug galutina mano tyrinėjimo išvada apie 
Solovjovą. Tikiuosi, kad iš pagrindo mažai mudu, Kuni- 
ge Prelate, tesiskirsiva šitame dalyke, nes ir aš visuomet 
pasilieku dideliu Solovjovo gerbėju. Bet tai, už ką dabar 
ypatingai jį branginu, yra toji jo pasaulėžvalgos ypaty- 
bė, kurią galima būtų suglausti šitokiam aforizme: pul- 
chrum et ens convertuntur “5. Scholastika, kuri statė pir- 
mojoje šito išsireiškimo vietoje unum, verum, bonum“, 
pristigo šito Solovjovo supratimo, ir pasiryžęs esu net 
išrodinėti, kad su tuo žymiai buvo surištas tasai jo par- 
puolimas, kurį pagamino renaissance'as, kaipo iš dalies 
teisėta prieš ją reakcija. Šiuo žvilgsniu Solovjovas pa- 
pildo scholastiką ir duodamas aukščiausią iki šiolei este- 
tiškosios pasaulėžvalgos teoriją, teikia jautulingam gy- 
venimui naujas perspektyvas, kurios siekia tiesiog visuo- 
tinąjį pasaulio persikeitimą. 

Bet, rodos, mano filosofavimams nebus galo. Reik su- 
valdyti savo plunksną. Daug ką dar norėčiau parašyti 
besidalindamas tuom, ką teko per paskutinius ketverius 
metus perjausti, sugalvoti. Bet, matyti, reikės atidėti tai 
iki asmeniškam pasimatymui. Pridursiu dar tik apie tau- 
tinės mūsų filosofijos rolę. Pigu suprasti, kad šitai filo- 
sofijai skiriu tą pakraipą, kurios dvasišku tėvu esu Tams- 
tą pripažinęs.  Derindami sutartinėje Rytus ir Vakarus, 
mes esame pašaukti lygiai vienyti savo filosofijoje kaip 
sintezės nujautimą, kuris daugiau atsako rytiečių dva- 
siai, taip ir sintezės suvokimą, kuris daugiau yra priva- 
lus vakariečių temperamentui. Patylomis mes net svajo- 
jame čia apie įsteigimą Lietuvoje filosofijos instituto, 
kuris suvienyta dvasia ir bendromis pajėgomis vykintų 
naują tautinę ir kartu visuotinąją žinijos sintezę. Ten ti- 
kiuos ir aš rasti sau tinkamą vietą ir pasidarbuoti, kiek 
neš jėgos ir leis tautinio mūsų gyvenimo aplinkybės. 

Savo disertacijos tuo tarpu negaliu dar atspausdinti, 
nes šiuo metu sunku yra surasti reikalingų lėšų grynai 

filosofiškiems dalykams. O pinigų reiktų nemaža, nes už 
500 egzempliorių nuo manęs pareikalauta 2000 fr. Knyga 
būtų to paties maždaug didumo, kaip ir mano bandymas 
dėl tautinės mūsų kultūros. 

Galop praktiški dalykai: 

1. Mano knygos leidėją, t. y. Spaudos biurą Berne, 
prašysiu nusiųsti šv. Kazimiero dr-jai 20 egz., skaitant 
vien leidimo kainą, būtent maždaug 5 fr. 50 C. su per- 
siuntimu. Pardavimo kainą Dr-ja galės padėti sulig savo 
nuožiūros. 2. Katalogų pasistengsiu parūpinti pirmai pro- 
gai pasitaikius. Šauksiuos irgi kun. Tamošaičio pagelbos, 
kuriam Tamstos ačiū vienlaik perteikiu, 3. Tamstos laiš- 
kelį, rašytą Ed. Privatui, įteiksiu jam sugrįžus iš Lenki- 
jos. Apie jo rolę Varšuvoj dedu čion iškarpą su prane- 
šimu. Jei bus Tamstai dar kas reikalinga, meldžiu man 
rašyti į Fribourg (Suisse), Av. du Midi, 11. Laišką gausiu 
į 10 dienų ir prieš išvažiuojant į Lietuvą viską pasisteng- 
siu atlikti. O dabar teikis, Kunige Prelate, priimti aukš- 
tos pagarbos išreiškimą. 

Si. Šalkauskis 
9.VII.19, Zūrich 


ST. ŠALKAUSKIO LAIŠKAS Nr. 18 


Tikrai Gerbiamas Kunige Prelate, 


Pasimatęs su Tamsta, greitu laiku išvažiavau iš Kau- 
no ir, nors turėjau kliūčių Berlyne, štai esu vėl Švei- 
carijoj.— Norėjau Tamstai parūpinti iš Belgijos Nyso 
„La notion d'espace“ “5, bet man atsakyta, kad tasai vei- 
kalas išparduotas ir vėl spausdinamas. Kuomet pasirodys 
iš spaudos, nusiųsiu jį Tamstai — Mano sveikata nuolat 
taisosi: turiu tad vilties greit užbaigti savo mokslą Švei- 
carijoje. Norėčiau tik dar kiek čia apsidairyti dėl uni- 
versiteto ir vidurinių mokyklų sutvarkymo. Reik juk ko 
nors ir praktiškesnio pramokti. Šiaip jau čia nieko ypa- 
tingo. Teikis, Gerbiamas Kunige Prelate, priimti aukštos 
pagarbos išreiškimą. 

St. Šalkauskis 
10.X.19, Lausanne, Av de la Harpe, 1 

PREL. A. DAMBRAUSKO LAIŠKAS Nr. 1i 
20.X.19, Kaune - 


Gerbiamasai Tamsta, 


Ačiū už pažadėtą Nyso knygos atsiuntimą, man dar 
maloniau bus gauti naują ir, be abejo, pertaisytą laidą. 
Aš sumaniau įsteigti prie „Motinėlės“ aiskirą fondą 
lietuvių studentų disertacijoms leisti. Jei Valdyba sutiks, 
netrukus paskelbsiu apie tai laikraščiuose. Geistini pata- 
rimai, kaip tai praktiškiau įvykdyti, kad leidžiamosios 
disertacijos taptų išpirktos ir negulėtų pas leidėją. Pa- 
galvokit apie tai. 
Su tikra pagarba 
Pr. A. Dambrauskas 


ST. ŠALKAUSKIO LAIŠKAS Nr. 19 


Gerbiamasis Kunige Prelate, 


Tamstos sumanymas apie fondą lietuvių studentų di- 
sertacijoms leisti priimtas čia studentų tarpe su dideliu 
pagyrimu. Gi dėl praktiško klausimo, kaip leidinius pra- 
platinus ir išpirkdinus, tuo tarpu mes patys mažai čia 
nusimanome. Neilgai trukus, jei mano finansai leis, ma- 
nau spausdinti savo disertaciją, kaip Tamsta man pata- 
rei, — Vokietijoje. Prisieis, žinoma, apsipažinti su techni- 
kos puse, kaip atžvilgiu į knygos spausdinimą, taip irgi 
į jos platinimą. Tuomet irgi galėsiu pasidalinti ir su Tams- 
ta savo prityrimu. 

Iki šiolei nežinome, ar Tamstos sumanymas tapo įvy- 
kintas, nes negauname čia nei vieno „Draugijos“ nume- 
rio. Būdamas Kaune, visai pamiršau ją išsirašyti; dabar 
nėra kaip persiųsti pinigų; taigi prašyčiau Tamstos pada- 
ryti tam tikrą įsakymą siuntinėti man „Draugiją“, ogi aš 
pasižadu atsilyginti pirmai progai pasitaikius. Už tokį 
Tamstos trukdymą savo reikalu labai atsiprašau. Neseniai 
turėjau progos pasiteirauti dėl katalogų išėjusių karo 
metu prancūzų kalboje knygų. Čia, Lozanoje, man pasa- 
kyta, kad tokių nesama. Jei pasisektų kada gauti ko nors 
panašaus, nepamiršiu Tamstai pasiųsti. Nyso knyga dar 

nėra pasirodžiusi — Jei Sertillanges Tamstai reikalingas, 
prašau parašyti. 

Iš paskutinių žinių sprendžiame, jog padėjimas Lietu- 
voje pagerėjo. Bene bus jau pagaliau pabaigta su šitais 
vokiečiais. Užtat lietuvių akcija užsieny žymiai sumen- 
kėjo, pirma, besiskirstant taikos delegacijai, antra, besi- 
mažinant užsienio pasiuntinybių biudžetams. Bet, iš kitos 
pusės, užsienio akcija nebeturi jau tiek reikšmės, kaip 
anksčiaus. 

Lietuvių jaunuomenės būrelis Fribourge vis didėja, 
ypač pasaulinių moksleivių skaičius. O tai labai svarbu 
atsižvelgiant į krikščioniškąją ateities akciją — Tiek tuo 
tarpu... 

Teikis, Gerbiamasis Kunige Prelate, priimti tikros pa- 
garbos išreiškimą. 

St. Šalkauskis 


30 lapkričio d. 1919 
Fribourg (Suisse), 
poste restante, Tai nuolatinis mano antrašas 


PREL. A. DAMBRAUSKO LAIŠKAS Nr. 12 
15.XII.19, Kaune 
Gerbiamasai Tamsta, 


„Draugiją“ paliepiau Tamstai išsiųsti. Dėl disertacijos 
spausdinimo aš patarčiau kreiptis į stud. C. A. Ozelį (Ber- 
lin, Charlottenburg Kaiserdamm 11); jis sakosi radęs gan 
pigią spaustuvę, kuri apsiimanti lietuviškas knygas spaus- 
dinti. Ji galėtų ir francūzišką veikalą atspausti. O dar 
geriau būtų pasiteiravus keliose vietose, tuomet būtų ga- 
lima išsirinkti, kur pigiau. 

Ačiū už rūpestį apie katalogus. Dabar aš jų nelabai 
būsiu ir reikalingas, nes vagims visus mano pinigus (apie 
2000 r.) pagrobus nebegalėsiu nei knygų pirkties. 

Iš naujo „Revue Nėo-Scolastigue“ n-rio sužinojau 
Nysą išleidus 3-4 savo Kosmologijos laidą 2-se tomuose, 
tik jo kaina 18 fr. mums brangoka, nes apsieitų apie 50 
auksinų, jei ne daugiau. Raginsiu J. E. Vyskupą, te ją 


išsirašo. 

Minėtame n-ry „R. N. Scol." radau svarbų redakcijos 
prisipažinimą: „Ayons la persuasion gue nous ne som- 
mes pas seuls en possession de la vėritė, et gue la vėritė 
gue nous possedons n'est pas la vėritė entiėre“*9. Aš į 
scholastiką nuo pat jaunystės taip žiūrėjau ir todėl nelai- 
kiau jos absoliučios tiesos išreiškėja. Taigi patarčiau ir 
Tamstai dar kartą atidžiai peržiūrėti tuos scholastikų tei- 
gimus, kurie Tamstą yr privedę prie atmetimo solovjo- 
viškės „pasaulio sielos“. Solovjovui ji buvo ne vien teo- 
riška tiesa, bet ir realis faktas. 1895 metais važiuodamas 
sykį nuo Imatros Suomijos giria žiemos metu, mėnesienos 
šviesoje Solovjovo draugas Velička, sužavėtas gamtos 
grožiu, paklausė Solovjovo: „Videl li ty Boga?“*!, Į tai 
Solovjovas atsakė: „Vižiu boginiu, mirovuju dušu, tosku- 
juščuju po edinom Boge“ *8, Prieš tokį asmenišką pergy- 
venimą niekai yra visi scholastiški argumentai, žiūrint 
subjektyviu žvilgsniu. Scholastika, bent jos didž. atstovas 
Tomas Akv., be abejo, Solovjovui buvo žinomi. Taigi, 
man rodos, ir Tamstai su scholastikais reikėtų būti atsar- 
gesniam, juoba kad ir jie patys, kaipo tikri tiesos mylė- 
tojai, nedrįsta sakytis esą atsiekę pilną, absoliučią tiesą. 

Apie naują mano sumanytą fondą aš paskelbsiu 1-am 
1920 m. „Draugijos“ n-je. Paduosiu „Motinėlės“ posė- 
džio protokolo ištrauką su savo komentoriu. Pasisekimas 
pareis, žinoma, nuo to, ar mūsų ateitininkai panorės karš- 
čiau paagituoti dėl to fondo ir parinkti jam aukų. Aš dau- 
giausia pasitikiu, kad mūsų jaunoji kunigija mielai pa- 
laikys tą sumanymą. į 

Esant didesniam besimokančios jaunuomenės būriui, 
susispietusiam Fribourge, ar nevertėtų pasiimti kokio Žy- 
mesnio kolektyvaus darbo. Užsieniuose bendromis 
spėkomis neretai įvykdomi dideliausi dalykai. 

Labų dienų Tamstai ir kitiems geros valios stu- 
diozams lietuviams; duok Dieve visiems sulaukti ateinan- 
čiais metais geresnių laikų mūsų tėvynei ir visam pa- 
sauliui. ; 

Su tikra pagarba 
Pr. A. Dambrauskas 

ST. ŠALKAUSKIO LAIŠKAS Nr. 20 


Didžiai Gerbiamas Kunige Prelate! 


Tamstos laišką, rašytą 15 gruodžio d., gavau kaip tik 
prieš Naujus metus. Nuoširdžiai ačiū už atmintį ir gerus 
linkėjimus kaip man, taip ir mano draugams. Kiek čia 
yra lietuvių jaunimo, gali Tamsta spręsti iš to, kad prie 
lietuviškai sutaisytų Kūčių buvom atsisėdę 22-se, Žinoma, 
esant didesniam žmonių būriui, geras sutarimas pasidaro 
vis sunkesniu; nežiūrint į tai, kaip tik per Kalėdas iškel- 
ta projektas imtis kokio kolektyvinio darbo, pvz., bend- 
romis įėgomis išversti iš svetimų kalbų keletą veikalų, 
atitinkančių laikui. Pasikalbėta ir nutarta apsvarstyti šitą 
dalyką rimtai pirmam po Naujų metų „Lituanijos“ susi- 
rinkime. Kas dėl savęs, tai prisipažįsiu, kad kolektyviai 
darbai man nesiseka, ir todėl nelabai jais pasitikiu da- 
barties, kuomet visuomeniškumo instinktas taip dar ma- 
žai yra pas mus išsivystęs. Man bent sekasi geriau dirbti 
vienam. Štai ir dabar apmąstau veikalą, kurį norėčiau pa- 
rašyti iki rudeniui. Jaučiu reikalą, o kartu ir vidaus link- 
mę parašyti šis tas apie „filosofiškuosius tikslaus auklė- 
jimo pradmenis", kad tuo pačiu suteikti tam tikrą stumsnį 
mūsų tautos ugdinimui. Toks bent yra mano pasiryžimas; 
ar gyvenimo aplinkybės leis sumanymą įvykdyti, tai jau 
kitas dalykas. 

„Draugiją“ už 1919 metus gavau kartu su Tamstos 
laišku. Labai ačiū. Paskutini dvi knygi mūsų dar visai 
nematyti. Disertacijų spausdinimo klausimą ir mes pa- 
svarstysime viešai pasirodžius „Draugijoje“ Tamstos su- 
manymui.— Siunčiu Tamstai kartu trečiąją Nyso „Kos- 
mologijos" laidą, kurią buvau pirkęs sau ir nesu dar su- 
pjaustęs. Tuo tarpu galiu be jos apsieiti. Jei kartais 
Tamsta panorėtumei ją sau užlaikyti, tai prašau man pra- 
nešti, kad galėčiau išsirašyti kitą egzempliorių, kol tebesu 
dar Šveicarijoje. Kadangi turiu užsimokėti už „Draugi- 
jos“ 1919 ir 1920 metus, tai Tamsta galėtumei skaityti 
Nyso „Kosmologiją“ vien kaipo mano atsilyginimą. 

Katalogų išleistų per karą prancūzų kalboje knygų 
Lozanoje nepasisekė išgauti. Tik vakar esu išgirdęs nuo 

vieno bibliofilo, kad kažkas ir kažkur yra pradėjęs leisti 
tam tikrą bibliografiją su trumpais įvertinimais. Visgi bū- 
tų įdomu sužinoti apie šitą dalyką ir beturint tuščią ka- 
są. Deja, apie nemalonų atsitikimą su Tamsta dėl pinigų 
esu skaitęs laikraščiuose. Tą pat pergyveno neseniai mano 
tėvas Šiauliuose, bet tik nelabieji vokiečiai buvo ten už- 
puolikais. Gerai, kad dar gyvastį paliko, 

Galop turiu noro ir apie scholastiką šį tą parašyti. Ir 
aš nežiūriu į scholastiką kaipo į paskutinį tiesos žodį, 
nors dabar atvirai rašausi esąs jos adeptų eilėse. Jei Aris- 
totelis, arba tikriaus aristotelizmas, sutvėrė senobinės fi- 
losofijos sintezę, tai tomizmas padarė tai atžvilgiu į vi- 
duramžio filosofiją. Dabar mes turime ieškoti platesnės 
ir gilesnės filosofiškosios sintezės, kuri apimtų ir naujų- 
jų amžių filosofiją; bet kaip viduramžis ne tik nepanieki- 
no, bet dar pasirėmė senovės laimėjimais, taip lygiai ir 
mes ne tik neprivalome paniekinti tai, kas buvo padaryta 
viduramžy, bet kaip tik juom pasiremti, kad nužengti pir- 
myn. Nėra prasmės daryti iš naujo tą darbą, kurį yra 
atlikę pereiti amžiai; nėra net galima sulig savo nuožiū- 
ros išplėšti iš jų netinkamų sau tarpsnių. Solovjovas buvo 
sumanęs suvesti sintezėn senąją Rytų ir naująją Vakarų 
filosofijas be tinkamo įvertinimo viduramžio scholasti- 
kos, ir už tai galop jis liko skaudžiai nubaustas. Sutin- 
ku, kad viduramžio filosofiją jis buvo pažinęs, bet tik 
šiek tiek. Ir mums čia nėra sunku įsitikinti, kad buvo tai 
silpna jo pusė. Kad geriaus paaiškinti savo mintį, drįstu 
cituoti tuos žodžius, kuriais baigiu savo tezę. Nous croyons 
conduit la critigue de la doctrine de Soloviev dans V'esprit 
de la philosophie thomiste et avoir ainsi relevė, dans un 
cas particulier, le dėfi gu'a portė Vignorance de la pensėe 
scolastigue 2 cette derničre, ignorance gui a entrainė tant 
de consėguences funestes dans la pensėe moderne. Nous 
emportons de ce travail la ferme conviction gue, si une 
nouvelle synthėse philosophigue plus large et plus pro- 
fonde est possible de nos jours, elle doit prendre pour 
base et point de dėpart la synthėse gui a ėtė accomplie 
au moyen-4ge dans !'oeuvre thomiste. Soloviev ne Va pas 
fait et par li mėmė a manguė son but. Reconnaitre les 

dėfauts de son systėme, c'est rendre a la philosophie de 
saint Thomas d'Aguin Yhommage. gu'elle mėrite ?*, 

Štai mano paskutinė išvada. Žinoma, nelaikau savo 
nuomonės neklaidinga, kaip ir anuomet Turkestane, kuo- 
met buvau Tamstai rašęs besirengiąs daryti savo pasaulė- 
žvalgos reviziją. Nuo revizijos ir dabar neatsisakau, nes 
manau jąją tęsti per visą savo gyvenimą, atsimindamas 
gerai šv. Tomo pasakymą, kad tiesos argumentus filosofas 
priima „non propter auctoritatem dicentium, sed propter 
rationem dictorum“ *?.— Tamsta aprašai vieną iš Solov- 
jovo pergyvenimų, paliečiančių pasaulio sielos problemą, 
ir sakai: „Prieš tokį asmenišką pergyvenimą niekai yra- 
visi scholastiški argumentai, žiūrint subjektyviu žvilgs- 
niu“ (mano pabraukta); visiškai sutinku, jei ir Tamsta 
supranti pabrauktuosius žodžius ta prasme, kad sąmonės 
įvykiai, kaipo faktai, yra neabejotini. Bet šitų įvykių aiš- 
kinimas yra visai kitas dalykas, ir čia argumentai, jei 
tik jie logiški, daug nusveria. Po to, kaip esu ištyręs da- 
lyką specialiai, nes jam pašvenčiau savo tezę, priėjau 
jau ne prie nuomonės, bet prie sąmoningo įsitikrinimo, 
kad Solovjovas davė klaidingą interpretaciją savo pergy- 
venimams. Žinoma, galėjau suklysti, ypač kad faktinai 
nusprendė dalyką ne „philosophia perennis“?! kaipo to- 
kia, bet mano labai dar netobulas protavimas. 

Savo profesoriui de Munnynckui, kuris gvaldo ex 
professo kaip psichologiją apskritai, taip ir „religijinių 
apraiškų psichologiją“ atskirai, pateikiau iš Solovjovo 
„Tri svidanja“92 vertimą svarbiausių vietų ir ypatingai 
atkreipiau jo domę į antrąjį „svidanje“, kuris, tikrai sa- 
kant, prasideda šitais žodžiais: „I dolgo ja ležal v dremote 
žutkoj“ “3. Prie vertimo pridėjau reikalingus paaiškinimus 
ir net sugretinau Solovjovo pergyvenimą su Dostojevskio 
aprašymu apie Aliošos pergyvenimą, laike kurio jo siela 
„Soprikasalas' miram inym“ “. Sako juk, kad Alioša Ka- 
ramazovas rašytas sulig Solovjovo tipo. Prof. de Mun- 
nynckas apsidžiaugė „atidengimu“, kaip jis tarė, nes ne: 
sitikėjo, kad rusų literatūroje galima rasti ko nors pana- 
šaus. Mano rašinį“? jis pats paskaitė per seminarą, o be 
to, pasižadėjo po trumpų paaiškinimų gvildenti dalyką 
plačiaus per savo pamokas, priėjęs prie misticizmo klau- 

simo. Bet jo interpretacija, psichologiškoji pirm visa ko, 
griežtai skiriasi nuo Solovjovo interpretacijos, Laukiu 
dabar, kad jis pagvildentų dalyką per savo pamokas apie 
religijinių apraiškų psichologiją. Tai, žinoma, autoriteto 
argumentas ir kaipo toks, sulig šv. Tomo, filosofijos da- 
lykuose — silpniausias, bet viskas tai gal turėti, norėčiau 
manyti, informacijos reikšmę. 

Baigdamas prašau Tamstos, Gerbiamas Kunige Prela- 
te, priimti aukštos pagarbos išreiškimą, 

St. Šalkauskis 


2 sausio d., 1920 m., Av. du Midi, II, 
Fribourg (Suisse) 


PREL. A. DAMBRAUSKO LAIŠKAS Nr. 13 
Kaunas, 24.1.20 


Gerbiamasai Tamsta, 


Nyso kosmologiją ir Tamstos laiškelį gavau. Už abu 
nuoširdžiai dėkoju. Kosmologiją yra, rodos, išsirašęs J. E. 
Vyskupas, taigi iš jo aš tikiuosi gauti. Tuo gi tarpu, jei 
Tamsta nieko prieš tai neturi, naudosiuos Tamstos eg- 
zemplioriu. Naujoj to veikalo laidoj yra daug ko naujo, 
ypač pirmoj dalyj. Bet pačių naujausių ir, mano išmany- 
mu, pačių svarbiausių dalykų — kosmologiškos A. Ein- 
steino teorijos, paremtos-reliatyvybės principu, — pas Ny- 
są visai nėra. Tuo tarpu Einsteinas pažiūron į pasaulį yI 
įnešęs kur kas daugiau permainų neg savo laiku Koper- 
nikas. Vokietijoj apie šį klausimą esama plačios literatū- 
ros. Iš jos kokį 10 brošiūrų turiu įsigijęs ir aš, o Nysas 
stebėtinu būdu tą dalyką ignoruoja. Savo monografijoj 
apie laiką jis tepaminėjo tą naują teoriją vien prieraše, 
o savo Kosmologijoj netarė apie tai nei žodelio. Pažiū- 
rėsim, ką jis pasakys savo naujausioj monografijoj apie 
erdvę. Erdvės teoriją ypač yr radikaliai sureiormavęs 
Einsteinas. Nepasakyti savo kurse apie tą taip svarbią 
reliatyvybės teoriją nei žodelio yra tai neišpildyti profe- 
soriaus priedermių ir neduoti studentams to, ko jie iš pro- 
fesoriaus tur teisę reikalauti. Juoba to reikalauti galima 

iš Nyso, kurs pasiryžo informuoti savo skaitytojus apie 
visas naujausias kosmologiškas ieorijas. 

Scholastiška materijos teorija, kaip ji išdėta pas Nysą, 
manęs nepatenkina. Jo materijos aiškinimas yra grynai 
verbalis; realė materija pakeičiama sąvokomis, jokio 
susidūrimo su dabartinėmis fiziškomis materijos teorijo- 
mis neturinčiomis. Nysas yr ištikimas Tomui, bet ar išti- 
kimas tiesai, labai abejotina. Tai jaučia daug kas, ne aš 
vienas. Yra net katalikiškos filosofijos vadovėlių, kur tai 
aiškiai pabrėžiama. Paskaityk Tamsta, pav., kad ir Pėcsi 
Cursus brevis philosophiae, ypač II-ą naujai išėjusį tomą 
Cosmologia, Psychologia (Esztergom Hungaria, 1916), 
ten jau aiškiai statoma naujos tezės, būtent: 

Thesis VII. Materia prima guoad naturam verosimili- 
ter convenit cum materia imponderabili seu aetherea. 

Thesis VIII. Forma substantialis elementorum est vis 
substantialis guaedam, cui figura guaedam characteristica 
atomi accedit 69. 

Vadinas, norima surasti šioks toks kontaktas tarp šios 
gadynės fizikos ir filosofijos, seniems grynai verbaliams 
“ scholastiškiems terminams priduoti šiokią tokią realę pras- 
mg. 

Tą pačią pastangą aš randu ir kito gilaus scholastiko, 
bet draug ir garsaus fiziko Monsignioro Cerebotani 
(sk. jo veikalėlius „Mein individuelles Dasein, Das 
Problem der Materie" “7, 2 dalys, Mūnchene, 1915—1916). 
Čia bent matai gyvą XX a. žmogų, norintį į senus scho- 
lastikos indus įpilti naują turinį. Pas Nysą nieko pana- 
šaus. Tai ramus kompiliatorius, jokios naujos minties į 
savo storus veikalus neįnešantis. 

Tomizmą, kaip Tamsta gal atsimeni, aš esu prilyginęs 
algebrai, aristotelizmą aritmetikai, abudu juodu yra rei- 
kalingu aukštesnei sintezei — būsimai filosofijai, taip kaip 
aukštesnei matematiškai analizei yr reikalingos aritmetika 
ir algebra. Be šių pastarųjų nei diferencialis, nei integra- 
lis apskaičiavimas nėra galimas; bet nei vienas, nei kitas 
nėra nei aritmetika, nei algebra. Taigi ir nauja krikščio- 
niška filosofija, jei ji atsiras, negalės būti nei aristote- 
lizmu, nei tomizmu, bet nauju aukštesniu žmonijos minties 

vaisium, kuriame ras savo vietą ir aristotelizmas su to- 
mizmu, kaipo žemesnieji parengiamieji etapai. 

Kad aiškinimas Corpora per Corpuscula“ 
nepatenkinąs mokslo reikalavimų — tai tiesa, bet šiandien 
toks aiškinimas daros kaskart retesnis, ir jis netrukus vi- 
sai pranyks. Seni atomai baigia savo amžių dabartinėj 
fizikoj; jų vietą užima elektronai, magnetofonai, kurių 
materialybė daros kaskart problematiškesnė, Tie elektro- 
nai su magnetofonais pagamino ir naują mechaniką, daug 
kuo besiskiriančią nuo senos galilėjinės ir newtoninės. 
Pas Nysą nieko neradau ir apie tą svarbią permainą. 

Taigi jei Tamsta panorėsi kada tarti rimtą žodį kosmo- 
logijos dalykuose, turėsi žymiai papildyti savo scholastiš- 
kąjį žinių bagažą naujesniais mokslo daviniais. 

Tamsta drąsiai smerki Solovjovą už tai, kad jis scho- 
lastikos gerai nežinojo. Ar tai yra faktas, aš nelabai te- 
drįsčiau galvą už tai guldyti. Man net neaišku, ko būtinai, 
kokių scholastikos neišgriaunamų aksiomų yr nežinojęs tas 
rusų filosofas. Kiek aš supratau Tamstos laiškelį, tai, ro- 
dos, Solovjovas kaltinamas labiausiai dėl nežinojimo scho- 
lastiškos kosmologijos, teorijos de materia et forma “*. Bet 
apie kosmologiją Solovjovas ex professo beveik nieko 
nėr rašęs. Taigi ir parodyti savo scholastikos žinojimą ar 
nežinojimą nelabai kur ir turėjo progos. Galop žmogus, 
kurs yr skaitęs net Hrabaną Maurą ir kitus senesnius vi- 
duramžio rašytojus, sunku tikėti, kad jis nebūt skaitęs 
Tomo Akviniečio. 

Bet prileiskim, kad jis, kaip Tamsta sakai, ir būt ne- 
žinojęs tomizmo —ir per tai suklydęs. Šiame atvejyje 
Solovjovas būtų kaltas. Tamsta, išrodęs tą jo kaltybę, tu- 
rėtumei iš to garbės. Bet ta garbė kaip tik ir yra perspė- 
jimu, kad ir Tamsta pats draug su savo mokytojais scho- 
lastikais neužsipelnytumei tokio pat pasmerkimo, kurį esi 
metęs į Solovjovą. Nes jei S. kaltas, kad nežinojo Tomo, 
tai Tamsta būsi dar labiau kaltas nepasirūpinęs susipažinti 
su reliatyvybės teorija ir jąja paremta nauja mechanika, 
kuri fiziškų fenomenų (šviesos, elektros, magnetizmo. . .) 
aiškinime užima žymią vietą ir vaidina labai svarbią 
rolę. 

Iš kur yr ėmęs Solovjovas savo „pasaulio sielą“, aš 
gerai nežinau, nes jis savo veikaluose retai kur tenurodo 
šaltinius. Bet man rodos, kad savo tai pažiūrai galėjo 
rasti tam tikrų pateisinimų net ir pas patį Tomą. Nes jei 
viskas susidaro iš materijos ir formos, tai iš materijos 
ir formos yra sudėtas ir pasaulis gua totum““ Ta 
gi pasaulio forma tai ir bus pasaulio siela, kaip žmogaus 
substancialė forma yra žmogaus siela. Nutolimas dangaus 
kūnų nuo kits kito nieko čia nereiškia, nes jei pasaulis 
nėra begalinis, tai visados galima rasti begalinėje erd- 
vėje tiek tolimas punktas, kad iš jo visi pasaulio kūnai 
bus matomi kampu begaliniai mažu, taip kad pasaulis iš- 
rodo vienu punktu. Siela gali valdyti žmogaus 
kūną, nors jis nėra joks continuum, tat gali ir pasaulio 
siela valdyti pasaulį, nors jis taipgi nėra continuum. 

Rašau tai ne Tamstai įtikinti, kad pasaulio siela tik- 
rai yra, bet parodymui, kad Solovjovas, net ir gerai Tomą 
žinodamas, galėjo be prieštaravimo logikos bei mintijimo 
dėsniams tikėti į pasaulio sielos buvimą. 

Tamsta, kaipo ne gamtininkas ir matematikas, daugelio 
schol. kosmologijos silpnybių neatjauti; man: jos daug 
aiškesnės —ir ta yra priežastis, dėl ko aš scholastika, o 
ypač jos kosmologija nesu patenkintas. 

Dieve padėk Tamstai darbuoties. 
Su tikra pagarba 
Pr. A. Dambrauskas 


PREL. A. DAMBRAUSKO LAIŠKAS Nr. 14 
16.II1.20, Kaunas 


G. T. 


„Draugijos“ 1—2 n-ry, kurį, tikiuosi, Tamsta esi ga- 
vęs, buvo įdėtas straipsnis „Fondas liet. stud, disertaci- 
joms leisti". Tas „Fondas“ jau įsikūrė, ir jame jau yra 
1000 auks. Turiu vilties, kad pavyks ir daugiau surinkti. 
Fondas galėtų pradėti funkcionuoti, jei tik iš Tamstų 
šalies būtų išrinkta Fondo įstatais reikalaujama Komisija, 
Apie tai aš esu Tamstai rašęs vasario mėn. Bet, deja, lig 
šiol neturiu jokio atsako. Aš dėl to Fondo rašiau ir Ame- 

rikon žadindamas steigti tokį pat Fondą. Aš tikiuos, kad 
jis įvyks ir išsiplėtos. Taigi laukiu Tamstų atsakymo. 
Nyso kosmologiją aš pasilieku, nes gavau algos ir 

galėsiu Tamstai užsimokėti lygiai kaip ir už „L'Espace“ 7!, 
Prašyčiau parvežti man taipogi Gilleto Doctrine de Vie 72; 
naujas tai veikalas; jo kaina 4 fr. 

Su tikra pagarba 

Pr. A. Dambrauskas 


ST. ŠALKAUSKIO LAIŠKAS Nr. 21 


Tikrai Gerbiamas Kunige Prelate, 


Tamstos laiškelį, rašytą 16 kovo m. d. Šveicarijon, ga- 
vau jau sugrįžęs Lietuvon. Šveicarijoj nebuvau irgi su- 
laukęs „Draugijos“ 1—2 numerio. Todėl, kad ir buvau 
padaręs trumpą pranešimą apie „Fondą liet. stud. diser- 
tacijoms leisti", šis klausimas nebuvo plačiaus svarsto- 
mas. Tai galima būtų dabar apsvarstyti Kaune su tais 
Fribourgo studentais, kurie yra atvykę Lietuvon Velykų 
atostogoms. Jų esama arti 10 žmonių ir jų tarpe visa 
„Lituanijos" Valdyba. Jie žada, kiek žinau, susivažiuoti 
Kaune 28 š. m. d. Tuo laiku ir aš tariuos atvykti ten su 
visokiais reikalais. Galėčiau tad pasitarime dalyvauti. 

Man neteko pirkti Gilleto knygos. kadangi nebuvau 
gavęs Tamstos laiškelio Šveicarijoj. Ten būdamas, negir- 
dėjau, kad Nyso „L'Espace"“ būtų išėjusi. Jo „„Kosmolo- 
giją“ prašau Tamstos užlaikyti sau. Apskritai knygų 
reikale galima dabar pasinaudoti kun. Tamošaičio tarpinin- 
kavimu, kol jis tebelieka Šveicarijoj. Sertillangeso vei- 
kalą sugrąžinsiu Tamstai būdamas Kaune: nenoriu jį siųs- 
ti paštu. Prieš Velykas buvau apsistojęs vienai nakčiai 
Kaune, laukdamas sekančio traukinio; bet jokių reikalų 
atlikti negalėjau: reikėjo skubintis, kad bent didįjį šeš- 
tadienį būti namie. 

Galop esu Lietuvoje baigęs mokslą. Stoti į darbą tuoj 
dar negaliu. Bet nuo rudens, tikiuos, galėsiu jo imtis kaip 
reikiant, 

Tuo tarpu tiek terašau tikėdamasis greitu laiku pasi- 
matyti su Tamsta Kaune. Teikis tad Tamsta, Gerbiamas 
Kunige Prelate, priimti tikros pagarbos išreiškimą. 

St. Šalkauskis 


14 balandžio d., 1920 m., 
Šiauliai, Šeduvos g. 13 


ST. ŠALKAUSKIO LAIŠKAS Nr. 22 


Gerbiamasis Kunige Prelate! 


Ruošdamas rinkinį apie ateitininkų ideologiją, paste- 
bėjau joje aiškų estetinės ideologijos trūkumą, kuris jau 
seniai duoda save jausti ateitininkų nusistatyme dailiosios 
kūrybos dalykuose. Norėdamas užpildyti šitą trūkumą, 
suformulavau vedamąsias idėjas, kurios man buvo padė- 
tos į bendrosios estetikos kurso, pradėto, bet nebaigto 
1929—1930 mokslo metais. Kaipo estetinės ateitininkų 
ideologijos projektą atidaviau šias vedamąsias idėjas 
spausdinti „Židiniui“, kad apie jas galėtų išsitarti suinte- 
resuoti žmonės. Žinodamas Tamstos susisielojimą dėl ne- 
tikusio žmonių nusistatymo estetikos klausimuose, drįstu 
atkreipti Tamstos dėmesį į spausdinamą projektą, kurio 
nuorašą čion pridedu, ir prašyti pareikšti viešai ar pri- 
vačiai man savo pageidavimus pataisų ar papildymų klau- 
simuose. Prašau, Kunige Prelate, priimti giliausios mano 
pagarbos išreiškimą. 

St. Šalkauskis 
1932.IV.20, Kaunas 


PREL. A. DAMBRAUSKO LAIŠKAS Nr. 15 


Kaunas, 22.1V.32 
Aukštai gerb. profesoriau, 


Dieve padėk Tamstai mūsų naujovišką estetiką sa- 
nare in radice'?. Savo pastabas čion pridedu. Ak- 
siomatizacija kiekvieno mokslo sunkus dalykas, dar sun- 
kesnė estetikos aksiomatizacija, Linkiu Tamstai pilniau- 
sio pasisekimo pasirinktame darbe. 

Aukštai Tamstą gerbiąs 
Pr. A. Dambrauskas 

Kritiškos pastabos dėl prof. S. Šalkauskio 
„Estetinės ateitininkų ideologijos“ 


I. Grožis 


1. Pozityvus mokslas turėtų vengti metaforų. To- 
dėl, manau, „tobulumo žydėjimą“ būtų geriau pa- 
keltus pasireiškimu, spindėjimu ar kuo ki- 
tu. 

2. Tobulumo išskaitytos tik šešios rūšys, bet, man 
rodos, jų gali būti ir daugiau. Pav., aš pats tyrinėjau 
geometrines linijas tiesumo atžvilgiu. Pasirodo, linijų 
esama tobulo ir netobulo tiesumo. Vadinas, gali būti to- 
bulumas geometrinis, mokslinis, estetinis ir kt. 

Be to, jei daikto tobulumas yra jo „atitikimas savo 
normų“, tai reiktų paaiškinti ne tiktai, kas yra „daikto 
normos“, bet ir iš kur jos atsirandair kas 
jas daiktams uždeda. Čia kaip tik ir yra gera 
proga nurodyti, kad kiekvienas tobulumas bei įdea- 
lės daiktų normos eina iš aukščiausio 
tobulumo— Dievo. 

3. Minimos čia „estetikos Normos" atrodo esą skirtin- 
. g0s nuo 2 5-0 „daiktų normų“. Taigi ir reiktų paaiškinti 

jų esmę ir genezę, kas jos yra ir iš kur atsiranda, ar jos 
bus So, ar objektyvinio pobūdžio? ir t. t. 
4. „Įsiskaidrėjimą“ siūlyčiau pakeisti: skaidrąa, 
spinduliavimu ar kuo tinkamesniu. - 
II. Menas ir.kūryba 

1. Man neaišku, dėl ko iškalba: negali būti „ėstetiniu 
tikslu"? Ar geras kalbėtojas kartais suteikia klausytojams 
kur kas daugiau estetiškų emocijų: negu, E EokS vi- 


dutinis vaidintojas scenoje. 
2. „Recta ratio factibilium" *4 labiau pritinka kuria 


majam grožio realizavimui negu menininko nusiteikimui 
gražųjį daiktą bekuriant. 

3. Sprendimas paprastai reiškiamas logiškomis 
kategorijomis (sąvokomis, protavimais, silogizmais). Jei 
būtų estetinis sprendimas, tai turėtų būti ir es- 
tetinė logika, bet man apie ją neteko girdėti. Todėl aš ir 
siūlyčiau „estetinį sprendimą" pakeisti estetine in- 

tuicija arba ir visai jį išmesti, pavedant jo funkci- 
jas estetiniam skoniui, kurs meno dalykuose 
dažnai pats vienas viską ir nusprendžia. 

Žodžio „atgaminamoji“ prasmė man yra nesupranta- 
ma. 

4. Reiktų paaiškinti, kas yra „idealinis pirmavaizdis“, 
nes jis savaime aiškiu pavadinti juk negalima, 

5. Šio $-o redakcijai trūksta precizijos, nes vargiai bau 
galima pasakyti, kad dailiosios kūrybos pagaminti daiktai 
turėtų reikšmės „jau vien tik dėl išviršinės savo ly- 
ties“. 

6. Kad meno kūrinys gali ir privalo duoti naujo gro- 
žio, kurio nėr gamtoj, tai tiesa; bet kad jis galėtų ir 
turėtų duoti „daugiau grožio, kaip kad įstengia jo reali- 
zuoti gamta“, tai yra tuščia ir negudri kai kurių meni- 
ninkų pretenzija. Gamtos grožis — tai Dievo sukurtas gro- 
žis, meno kūriniai — žmogaus pasigaminto grožio pavyz- 
džiai. Nei kiekybės, nei kokybės atžvilgiu tuodu grožiu 
nesulyginamu. Pasakyti, kad meno kūrinys „gal ir pri- 
valo daugiau duoti grožio negu gamta“, yra pastatyti žmo- 
gų aukščiau už Dievą. Tai yra aiški nesąmonė. Jai ge- 
riau suprasti reiktų arčiau pastudijuoti patį gamtos grožį. 
Tam tikslui patarčiau peržiūrėti kad ir Haeckelio veikalą 
„Die Kunstformen der Natur“ "5, Tam bedieviui Dievas 
turbūt dovanos daug klaidų už tai, kad jis taip daug yr 
pamilęs gamtos grožį, kiek jis apsireiškia žemiausiuose 
jūros dugno gyviuose. Paėmęs tą veikalą į rankas, Tams- 
ta rasi ten tiek neapsakomai gražių formų, papuoštų gra- 
žiausiomis spalvomis, kurių joks dailininkas nė sapne nėr 
matęs. Tą pat rezultatą prieisime ir sulyginę gamtos spal- 
vas su menininkų vartojamais dažais. Apie jokį gamtos 
grožio pralenkimą nė kalbos negali būti. Tatai rašydamas 
šį $-ą, Tamsta turbūt ką kitą būsi turėjęs galvoje. Taip, 
kaip jis dabar suredaguotas, jis absoliučiai nepriimtinas. 

7. Kaip meno kuriamojo grožio pagrindas gali būti „to-“ 
lygus su gamtos grožiu“, aš neįstengiu suprasti; dar la- 
biau nesuprantamos man čia minimos „grožėjimosi ypa- 
tybės“ (kieno tos ypatybės: ar paties menininko, ar api- 
pavidalinamojo objekto?). 

8. Aiškumo dėlei reiktų čia paminėti bent vieną kitą 
„estetikos priemonę". Tas pat padarytina ir su to tyrimo 
„objektyviais daviniais“. 


III. Kūrinio lytis ir turinys 


1. „Vis dėlto jam“. Kuriam jam, ar „grožiui, ar 
menininkui"? „Nėra abejingas ir dalyko turinys.“ Kurio 
dalyko: ar imamojo apipavidalinti, ar jau apipavidalin- 
tojo ir padarytojo meno dalyku? 

2. „Jųdviejų vienybė.“ Ar ne geriau būtų — jųdviejų 
meniškas sujungimas. 

5. Kas tai yra „ne nelygstamos galimybės“, aš nesu- 
prantu. ; 
IV. Meno tiesa ir dora 


3. Visas klausimas pareina iš to, kas yra „doras žmo- 
gus“. Daug kas galvoja: nieko neužmušiau, nieko nepa- 
vogiau, vadinas, neturiu nuodėmių, turiu ramią sąžinę. 
Ar to užtenka doro žmogaus titului gauti ir turėti auto- 
nomijos teisę meno srityj? Man rodos, ne. 

4. „Susiharmonizavęs teoriniu atžvilgiu." 
Kokia čia teorija turima galvoje — neaišku. Neaiškus ir 
„organiškas negalėjimas nusidėti tiesai, 
dorai ir grožiui". Šventieji buvo juk aukštam laipsny su- 
siharmonizavę ne vienu gyvenimo atžvilgiu, tačiau kart- 
kartėmis nusidėdavo ir tobulumui, ir dorai, ir tiesai. Ar 
ne geriau būtų šį $-4 visai išmetus ar kaip kitaip sureda- 
gavus. | 

VI. Aesthetica perennis" 

1. Atliepti — siūlyčiau — atsakyti. 

A. Jakštas 


ST. ŠALKAUSKIO LAIŠKAS Nr. 23 


Aukštai gerbiamas Kunige Prelale, 


Jis man priminė senus turkestaniškus laikus, kai Tamstos 
laiškai buvo man labiausiai pageidaujami svečiai. Gai- 
liuos, kad Tamstos laiškas atėjo tada, kai paskutinė ko- 

rektūra buvo jau grąžinta. Tamstos pastabos daugumoje 
yra Man priimtinos. Pataisytą pagal jas projektą teks dėti 
į ateitininkų ideologijos rinkinį, kurį norėčiau dar šį pa- 
vasarį atiduoti į spaudą. Prašau priimti giliausios pagar- 


bos išreiškimą. 
St. Šalkauskis 


1932 m., balandžio 24 d. 
„i 


Priedas“ 


PREL. A. DAMBRAUSKO PASTABOS 
PRIE „PAGRINDINIŲ FILOSOFIJOS TERMINŲ“ 
PROJEKTO 


Prie termino akivaizda, ėvidence, Evidenz — „aki- 
vaizda turi kitą prasmę. Gal akimata“. 

[Prie termino] apibrėžtis=aplartis, dėfinition, Defini- 
tion— „gal apibrėža, aptara?". 

[Prie termino] atoveika, rčaction, Reaktion, Gegenwi- 
zkung — „atoveika .ir atveikimas bene tas pat“. 

[Prie termino] Balgianiosis, fini, endlich — „galuo- 


tas". 
[Prie termino] begalis, inupiaisšant, ohnmachtig — „be- 
jėgis“. 
[Prie termino| begališkas, impuissant, ohnmachtig — 
„bejėgiškas“. 
[Prie termino) buitis, le genre de vie, Lebenszuschnitt — 
„netikęs ir nereikalingas terminas; jį atstoja būtis“ 
[Prie termino] duomuo, donnėe, das Gegebene — „pri- 
imtinesnis davinys“. 
[Prie termino] gyvena, indice de vie, Lebensmerkmal — 
„Neaišku, kuo skirias gyvena nuo gyvensenos“. 
[Prie termino] išsirutuliavimas, dėroulement, Entfalt- 
ung, Sichentfalten — „įšsirutulojimas“. 
[Prie termino] jaudrumas, excitabilitė, Erregbarkeit — 
„jaudrumas ir jautrumas atrodo tas pat". 
[Prie termino] jautulys, ėmotion, Gemūtsbewegung — 
„geriau palikti visiems žinomąją emociją“. 
[Prie termino] juslė, sens externe, Ausserer Sinn — 

„man rodos, kad juslė galų gale duodas suvedama į 
jauslę“. 

[Prie termino] kraštybė, extrėmitė, Extrem — „man ro- 
dos kraštybę galima pareikšti kraštu arba 
kraštutinumu“. 

[Prie termino] krypsmas, declination, Abweichung — 
„ar ne geriau — nukrypimas bei nuokrypa“. 

[Prie termino] linkmė, direction, Richtung — „koks 
skirtumas tarp krypties ir linkmės?" 

[Prie termino] lygstamasis, relatif, bedingt — „geriau 
būtų sąlyginis, sąlygus tarptautinis reliaty- 
vus", 

[Prie termino] nelygsiamas, absolu, pur et simple, un- 
bedingt — „nevykęs terminas, geriau palikti tarptautinį 
absolutų“. 

[Prie termino] omė, instinct, Instinkt, Naturtrieb — 
„aukščiau buvo juta, o čia omė. Reiktų pasirinkti ku- 
Iį vieną". 

[Prie termino] omuo, intellect, Verstand — „iš kurios 
balos jis ištrauktas?“ 

[Prie termino] padėlys, don de nature, Anlage — žr. 
palenktas. 

[Prie termino] palenkias, subalterne, subaltern — „ne- 
girdėtas dalykas, lygiai kaip ir padėlys“. 

[Prie termino] patirtis, expėrience, Erfahrung — „siū- 
lyčiau patyra". 

[Prie termino] perprasli, approfondir, ergrūnden — „ge- 
riau būtų gilintis“. 

[Prie termino] priedermė, devoir, obligation, Pilicht — 
„aukščiau buvo pareiga; kuo geresnė prie der- 
mė?" 

[Prie termino] priespara, corection, contrainie, Ant- 
rieb, Zwang — „Barono žodyne ponuždenije — raginimas. 
Priespara labai abejotina". 

[Prie termino] prievolė, besoin, Bedūrfnis — „Barono 
žodyne reikalas, reikmuo“. 

[Prie termino] sąvaika, interaction, Wechselwirkung — 
„Nuo keikti, peikti nėra sąkaikos nei s4- 
paikos, taigi ir sąvaika man rodos abejotina". 

[Prie termino] /ariniavimas, prėdication, Prūdikation — 
„visai nesuprantamas terminas ir nežinia, kam jis reika- 
lingas". 

[Prie termino] vienutė — vienaia— vienetas, unitė, 
Einheit — „ką reiškia vienata ir kuo ji skiriasi nuo 
vieneto?“ 

[Prie termino] visovė, univers, "Weltall — „aukščiau 
buvo visata, očia visovė. Kam ji reikalinga?“* 


HIT 
* Pastabos prel. A. Dambrausko darytos per 1936 m. Kalėdų atos- 
togas. (St. Š.). 

STUDENTO ST. ŠALKAUSKIO LAIŠKAI 
KUNIGUI J. TUMUI 


I 


Didžiai Gerbiamas Kunige, 


Gavęs šiandien malonų Tamstos laišką, pradėjau ra- 
šyti platesnį atsakymą, bet kadangi šiandien nepasisekė 
man jį užbaigti, o ryto reikės išvažiuoti vienai dienai iš 
miesto, tai keliais žodžiais noriu tuo tarpu išreikšti Tams- 
tai savo dėkingumą ir tikrą pasiryžimą tinkamai atsiliepti | 
į širdingą Tamstos paraginimą. Jei mano laiškas kokiu 
nors būdu žūtų, tai nors šitas laiškelis bus paliudijimu, 
kad nenorėjau paniekinti geros Tamstos širdies apsireiš- 
kimus. Taigi iki kitam laiškui prašau Tamstos, Gerbiama- 
sis Kunige, priimti tikros pagarbos išreiškimą. 

: St. Šalkauskis 
14-IV-18, Fribourgas 


IT 


Didžiai Gerbiamas Kunige, 


Gavęs Tamstos laišką, iš tikro nudžiugau ir tuoj sten- 
giuos Tamstai atsakyti, kol jo sužadinti įspūdžiai nespėjo 
dar nė kiek ataušti. Visų pirma prisipažinsiu, jog seniai 
jau mane sąžinė griaužia už tai, kad nesu Tamstai nieko 
parašęs galėdamas tai padaryti Tamstai esant Skandina- 
vijoje ir gerai žinodamas apie Tamstos man palankumą. Ir 
dabar nė kiek nepameluosiu pasakęs, jog daug kartų bu- 
vau besirengiąs Tamstai rašyti ir ne kartą gailėjausi gerą 
progą praleidęs: juk taip dar neseniai atsimindavau Tams- 
tos vardines, o paskui — Velykas. Laiškų rašyme sergu 
kažkokia grafofobija, nors šiaip jau per paskutinius buvi- 
mo Fribourge metus esu prirašęs šimtus puslapių visokių 
dalykų. Taigi turėdamas visuomet nebaigiamųjų darbų, 

negaliu prisiversti imtis plunksnos, kad padaryčiau ne- 
laimingosios mūsų visuomenės atžvilgiu tąjį pliusą, apie 
kurį Tamsta taip teisingai esi išsireiškęs. Šitą kartą sten- 
giuos pasitaisyti ir tikiuos, jog Tamsta, sužinojęs apie ge- 
IUs Mano norus, malonėsi man atleisti jų nepildymą. 

Būta čia dar vienos priežasties.— Fribourge teko man 
daug ko patirti ir persirgti savo rūšies sielos liga. Ligūs- 
tas ūpas dažnai grėsė man bevilčio pesimizmo pavojumi. 
Bijojau tad ir kitiems sudrumsti ūpą pasiskundimais ir 
aimanavimais. Be to, ką nors apie tai rašant, reikėtų gal 
vieni kaltinti, kiti — teisinti, o to nenorėjau daryti tuose 
dalykuose, kur buvau savo asmenimi įmaišytas. Dabar jau 
viskas praėjo: prityrimas padarė tai, kad į gyvenimą žiū- 
zių nūdien sąmoningai kritingomis akimis, tačiau vėl esu 
linksmas, sveikas ir tvirtas savo pasiryžimais. Todėl drą- 
" siau, nekaip būčiau tai galėjęs anksčiau padaryti, paėmiau 
šitą kartą rankon plunksną laiškui Tamstai rašyti. Juo 
labiau kad man rodos, jog aš gal geriau už kitus tautie- 
čius galiu suprasti dabartinę Tamstos padėtį. Juk ir aš 
iš pačios Azijos širdies skubėjau atvykti Europon, kad 
savo tautiečių tarpe rasčiau tikrų draugų ir bendromis 
pajėgomis tarnaučiau šventajam tėvynės darbui, o tuo 
tarpu kiek skaudžių apsivylimų likimas lėmė patirti įsiti- 
kinimui, jog „Dievo karalija tėra mumyse!" Su širdies 
skausmu sekiau ir Tamstos likimą ir, matydamas jame 
daug panašumo su savuoju, teturiu tik vieną atsakymą 
ir sau, ir Tamstai į šitą teisėtą klausimą: kas gi toliau? 
Apie tai ir manau šį tą žemiau parašyti. 

Taip, Gerbiamasis Kunige, laikai pasikeitė, ir su šituo 
privalu mums skaitytis. Jei apie gadynės atmainą spręs- 
čiau dabar iš to, ko buvau išvydęs Šveicarijoje iš pat pra- 
džios, tai mano sprendimas nebepaliktų vietos gerai vil- 
čiai ateities atžvilgiu. Tuomet europeizmo principams 
nebegalėčiau teikti nieko kito, kaip tik giliausio pasibjau- 
rėjimo. Bet tolimesnis gyvenimas ir ramesnis jame dairy- 
masis visiškai mane įtikino, jog toksai skubotas sprendi- 
mas būtų ne tik klaidingas, bet ir griežtai neteisingas at- 
žvilgiu į žmones ir į Apvaizdą, juos vadovaujančią. Apo- 
kalipsės tiesa, kuri visados pakankamai turėjo valdžios 
manyje, dabar sąmoningai valdo mano protą, ir todėl jos 

šviesa dabar matuoju visas gyvenimo apraiškas. Tą patį 
mastą taikau ir prie mūsų tėvynės. Mano formulė nėra 
visai sudėtinga. Jos esmė galima paaiškinti keliais 
žodžiais. Štai jie: prigimtojoje tvarkoje pergali blogis, 
užtat viršprigimtinėje — gėris, tačiau amžinybės tvarka 
nuveikia prigimtąjį mūsų pasaulį per katastrofingą jojo su- 
dužimą. Tai, kas atsitiko Kristaus kūne individualiniu bū- 
du, tur įvykti žmonijos istorijoje visuotinuoju būdu per 
Jojo Bažnyčią, nes tik tuomet viršprigimtinė tvarka pa- 
jėgs galutinai įveikti prigimtąją, tik tuomet atpirkimo 
auka ras savo visuotinąjį įvykdymą. Štai tiesa,— baisi 
tiesa, kuriai priimti reikia nemaža drąsos, bet tai krikš- 
čionies prievolė, — jo gyvenimo kryžius, kurį noroms ar 
nenoroms jis turi prisiimti. O kadangi kitos išeities nebė- 
ra, tai dera šita pareiga sąmoningai pildyti norint greičiau 
pasiekti galutinąjį tikslą. Mes, krikščionys, dažnai tai pa- 
mirštame ir todėl taip dažnai nusidedame prieš aukštąjį 
krikščionybės idealą, jausdamiesi ne kartą gyvenimo at- 
sitikimuose be vairo, kuris galėtų suteikti mums tikslin- 
gosios pakraipos. Vykdyti gyvenime atpirkimo auka, — 
štai artimiausia krikščionies priedermė. Žinant, jog šito 
vykdymo. pagrindas radosi jau praeityje, neprivalau nu- 
stoti drąsos jokiose apystovose, nors dar ateityje laukia 
mus Apokalipsės baisenybės. Visa tai yra man ne tik 
Apreiškimo, bet ir samprotavimo. tiesa, — pasakysiu net 
daugiau: jos atspindžių randu net visuomenės moksluose, 
pavyzdžiui, statistikoje, kurios didžiųjų skaičių dėsnis ga- 
lėtų mums čia tinkamai patarnauti. Tokia yra mano bend- 
roji gyvenimo orientacija. Dabar jau esu įsitikinęs, jog 
nebegaliu daugiau pritirti bendrų apsivylimų, nes pesi- 
mistiškas mano optimizmas nebepalieka jiems vietos. 
Parašiau apie tai tiek daug, kadangi mano pažiūra į 
mūsų tėvynės ateitį tėra vien atskiras mano pasaulėžiūros 
pritaikymas, o prie to aš visą laiką ir einu. Buvo laikų, 
kai .mažne visi atgimstančios Lietuvos veikėjai mokėjo 
duoklę tautiniam romantizmui; atgimimo patosas ir aukš- 
tas idealizmas įkvėpdavo juos kovoje su priešingomis li- 
kimo kliūtimis — su gyvenimo realizmu. Tamstai tai pui- 
kiai žinoma, nes Tamsta iki šiolei esi gerbtinu tos gadynės 
reiškėju. Bet jau Tamsta pats esi pastebėjęs, jog buvu- 

siųjų idealistų eilės jau apardytos ir jog iškrikę kovoto- 
jai įvairiais keliais eina prie skirtingų tikslų; ir Tamsta, 
nustebęs ir pasipiktinęs, stataisi klausimą: kurio karaliaus 
naudai visa tai atsitinka? * Šitan klausiman norėčiau da- 
bar patiekti atsakymo. Gyvenimo Realizmas — štai kara- 
lius, kuris eina jau mūsų valdyti! Baisus jo veidas ir sun- 
ki jo letena, bet jo gadynės pradžia jau yra išmušusi, ir 
tai yra istorinės mūsų eigos būtinybė. Kol buvome turėję 
vieną bendrą visiems svetimą priešą, mūsų tarpe buvo 
visados tampresnė ar silpnesnė vienybė, bet dabar, kai 
atėjo laikas nuskinti pirmąsias mūsų kovos išdavas, mu- 
myse prabilo įvairūs instinktai, kurie ne vieną iš mūsų 
ragina naujame gyvenime srėbti gėrybių pilna burna. Vi- 
sokie egoistai ir oportunistai, savo garbės ieškotojai ir 
doriniai minimalistai mano, jog atėjusi valanda ne blo- 
giausiai aprūpinti asmeninius savo reikalus, o gal ir nu- 
rimti lengvai nuskintuose lauruose. Nėra abejonės — šis 
tas laimėta, bet kaip tik dėl šitos priežasties buvusių ko- 
votojų eilės skyla į realistus ir į idealistus. Pirmiesiems 
priklauso dabartis, antrieji pakels kovą už geresnę ateitį. 
Taip Lietuvoje, kaip ir Rusijoje, šitas skilimas aiškiai jau 
matyti. Ir jis įvyksta su būtinumu, nežiūrint to, dešinie- 
siems ar kairiesiems tenka nuskinti gyvenimo vaisiai. 
Žmonės visur ir visuomet maždaug yra vienodi; skirtu- 
mas liečia labiausiai atskirus asmenis. Štai kodėl mūsų 
susiskaldymas yra neišvengiamas sulig tuo laiku, kai mes 
įgauname galimybės kiek laisviau valdytis. Dabar mes 
turime darbuotis laimingesnei ateičiai, o kartu priversti 
esame patiekti aukų gyvenimo realizmui. Visa tai būtų 
visai natūralu ir negalėtų sukelti baimės dėl ateities, jei 
mūsų tauta būtų daugiau subrendusi ir sykiu nebūtų ga- 
vusi naujo, stipresnio ir gudresnio, globėjo. Naujas mū- 
sų priešas puikiai sugeba išnaudoti tą mūsų visuomenės 
suskilimą, apie kurį esu tik kalbėjęs; ir mūsų tautoje at- 
sirado jau pakankamai žmonių, kurie, neįstengdami pra- 
simušti viešumon nuosavomis pastangomis, daro šitam 
priešui nuolaidų visos tautos sąskaita pasiekti asmeni- 


* Petrapilio „Lietuvos Balso" straipsnyje 1917 m. N. 55 („Mūsų 
senovės“ Ied.). 


428 


niams savo tikslams. Suprantu realinės politikos reikalin- 
gumą, bet negaliu sutikti, kad jos realumas būtų normuo- 
jamas atskirų asmenų nauda. Nelaimei, asmenų reikalai 
spėjo jau pasireikšti tokiu Lietuvos pardavinėjimu. Vo- 
kiečiai, labai linkę vykdyti savo politiką pagal principą: 
divide et impera', visai sąmoningai rengia jau Lietuvoje 
savo orientacijos partiją, kad jos pagalba pavergtų mūsų 
tėvynę net tuose dalykuose, kur jinai paskelbta „laisva 
ir nepriklausoma". Man bent jau nėra nė kiek abejotina, 
kad tai padaryti jiems mažiau ar daugiau pasiseks, nes 
norinčiųjų skinti laurus su jų pagalba atsirado jau, kaip 
mano sakyta, pakankamai tarp mūsų veikėjų. Taigi, nors 
ir pripažįstu, jog esame padarę svarbų žingsnį, galingą 
sekmėmis, tačiau — caveant consules ? — pavojus bus mir- 
tinas, jei jo iš karto nenumatysime. Tikiu, jog jau pra- 
dedame orientuotis padėtyje; pradeda bent tie, iš kurių 
galime laukti ateityje pozityvaus darbo. Kaipo reakcija 
prieš minėtųjų „realistų“ veikimą, kyla jau naujausioje 
kartoje pozityvaus idealo supratimas, numanomas jau rei- 
kalas sąmoningai pasiruošti prie kovos su naujais mūsų 
engėjais, kuriuos reikės mušti kitais ginklais negu se- 
nuosius,— ginklais, reikalaujančiais didesnio pasiruošimo 
ir didesnės kuriamosios jėgos. Žodžiu, mūsų tautos gel- 
mėse įvyksta naujas jėgų susigrupavimas, pakraipų kri- 
stalizavimasis, naujas kovotojų eilių sustatymas. Prieš 
„Tealistus“ išsitęs pozityvių idealistų eilės, kuriosna tu- 
rės stoti viskas, kas yra sveiko, padoraus ir kuriančio 
mūsų visuomenėje. Tuodu poliu dar ne visuomet aiškiai 
atskiriamu, tačiau diferenciacija smarkiai eina paakiui, 
ir jos išdavos neilgai trukus turės pasirodyti aikštėn. 
Kartais esama jau ypatingų simptomų. Pavyzdžiui, prieš 
paskutines Prisikėlimo šventes, kai kiekvienas Lietuvos 
sūnus buvo susirūpinęs mintimi apie brangios tėvynės pri- 
sikėlimą, kas darėsi dviejose stovyklose? Tuo pačiu laiku, 
kai iš vienos pusės atsirado keletas drąsesnių „Tealistų“, 

kurie pirkliavo būsimųjų Lietuvos ministerijų portfeliais, 
jaunimo žiedas, tilpęs mažoje koplytėlėje ir parinkęs iš 
savo tarpo dvasiniu vadovu kunigą jaunuolį, mušėsi krū- 
tinėn, kartodamas: med culpa!3 Taip vykdėsi atpirkimo 
auka, ir širdys augo tai matant, o viltis skyrė didvyrius 

būsimai kovai. Ir jei kas prityręs buvo karčių apsivylimų 
praeityje, dabar jautėsi atlygintu; atskirai tariant, ir man 
teliko palaiminti savo likimo žvaigždė. Ne, nepritrūks 
mūsų tėvynei gaivinančių versmių; kiekviena nelemtoji 
akcija iššauks pageidaujamą reakciją; kiekvienas nusižen- 
gimas susilauks savos atpirkimo aukos! 

Kaip minėjau, diferenciacija man vaizdinasi tik beei- 
nanti. Daug tebesama dar žmonių, kurie nežino, kur nu- 
krypti, kame pražūtis ir kame išganymas. Stovyklos netur 
dar aiškių savo ribų, tarp jų tesama pereinamųjų plotų, 
neaiškių apraiškų. Be to, kiekvienoje iš jųdviejų yra as- 
menų, kuriems tikra vieta būtų priešingoje stovykloje. 
Tačiau ateities kontūrai yra man užsibrėžę gana aiškiai. 
Esu todėl tikras, jog Tamsta, Gerbiamasis Kunige, būsi su 
mumis, su naujausia Lietuvos karta, kuriai teks pasiimti 
ant savęs žymi pozityvaus darbo dalis ir pakelti kova 
prieš tai, kas pažemina mūsų tėvynę. Kiek kartų teko jau 
įsitikinti, kad jaunos Fribourgo jaunimo širdys plaka 
karštu Tamstai palankumu! O jaunos širdys tokiuose at- 
sitikimuose neklysta. Jos žino, jog Tamsta visuomet pa- 
liksi jaunas ir jog gyvenimo realizmas nepapirks Tams- 
tos moningais savo blizgučiais. Jei kartais Tamsta jaus- 
tumeis apleistas karčioje savo vienumoje, tai prašome, 
atmink Tamsta, jog mes visi visa širdimi esame su Tams- 
ta. Mes visuomet mokėsime pagerbti žilus mūsų veterano 
plaukus. Sunkios kovos metu Jis palaikys mumyse gar- 
bingąsias mūsų atgimimo tradicijas. Jis nesutrukdys mūsų 
darbo nelemtomis „tėvų“ ir „sūnų“ kovos paklaidomis, 
nes jaunatvės kibirkštis Jame nebeužges niekuomet. Jis 
nurodys mums mūsų nusižengimus prieš gerus senovės 
papročius, bet Jis irgi mokės įvertinti kuriamąją jaunat- 
vės galią. Šitomis sąlygomis pasirodys galima dviejų kar- 
tų sutartinė. 

Pasakysiu ir apie tikriausią būsimojo mūsų darbo įran- 
kį. Jis galima išreikšti dvejais žodžiais: tautinis protini- 
masis. Tautinėje mūsų kultūroje esama net tam tikro pa- 
mato: yra tai... rūtų darželis. Čia turime ieškoti tikro 
mūsų prisikėlimo pradžios. Jei išlikome kiek gyvi per 
paskutinius amžius, tai vien todėl, kad turėjome savo 
rūtų darželį. Ir ateityje ne žemės platumu, ne tvirtovių 

stiprumu ir ne turtų gausumu gyvi būsime. Mes būsime 
gyvi, tvirti ir turtingi, kol turėsime savo rūtų darželį, nes 
čia tikros gyvybės šaltinis — doros brangumynas. Jis 
mums apsako, jog tik doros skaistybėje tesama laimės, 
jog grožyje tikras žmogaus džiaugsmas ir jog dora ir 
dailė — tai viena. Juk ir mūsų atgimimui auštant: 


Iš rūtų darželio 
Saulelė užtekėjo, 
O iš vainikėlio 
Spindulėliai ėjo. 


Taigi pritaikyti visą mūsų auklėjimą prie šito aukšto 
tautos idealo, prisodinti visur, kur galima, rūtų darželių 
ir ugdyti juose geriausias tautines gėles — štai tinkamas 
naujiems mūsų pedagogams uždavinys. Nuo jo vykdymo 
pareina visa mūsų ateitis: jei jo nepajėgsime įvykdyti, 
neišvysime tikro nepriklausomosios Lietuvos prisikėli- 
mo.— Čia, Fribourge, mokslą einančios jaunuomenės iar- 
pe tai jau gerai suprantama, ir gan greit visi, tiek mote- 
rys, tiek vyrai, dega karštu noru tarnauti ateityje savo 
tėvynėje pedagogikos srityje. Ar dvasiniame lavinimesi, 
ar bendrame pasilinksminime — visur brėkšta mintis bei 
Tūpesnis, kaip pastačius prieš netikusios politikos pakrai- 
pą lemtą auklėjimo jėgą. Prie šitos rūšies priklauso ir 
mano planai apie Lietuvos edukaciją. Tuo tikslu drauge 
su filosofija einu Čia ir pedagogikos mokslą. Šiuo metu 
ypatingai esu užimtas disertacijos rašymu. Norėčiau su 
šituo darbu apsidirbti prieš vasaros atostogas, o rudenį 
tariuos laikysiąs egzaminus; paskui grįšiu Lietuvon, — ži- 
noma, jei leis vokiečiai. — Neseniai buvau Lozanoje ir te- 
ko kalbėtis su kun. Purickiu. Jis pakišo man net projek- 
tą baigus Fribourge mokslą pasiteirauti užsienyje apie 
geriausiąją universiteto organizaciją. Taigi, vokiečiams 
neleidus man vykti Lietuvon, gal ir šituo klausimu teks 
man padirbėti. Ir šiaip jau gal pašvęsiu tam keletą mė- 
nesių, jei tik turėsiu tam išgalių. Štai mano bendri pla- 
nai. Kiek jie pavyks įvykdyti, sunku dar spręsti. 

Šituo tariuos atsakęs apskritais bruožais į Tamstos 
laišką. Kiek smulkmeningiau manau Tamstai atsakyti tru- 
putį vėliau, gavęs iš Tamstos pranešimą, jog šitas laiškas 

pasiekė nekliudomas savo tikslo. Tikiuos vienam kartui 
pakankamai „pasvajojęs“. Todėl tuo tarpu teikis, Ger- 
biamasis Kunige, priimt aukščiausios pagarbos išreiški- 
mą. 

Stasys Šalkauskis 
16/IV.18, Av. du Midi, 11, Fribourg (Suisse) 


III 


Didžiai Gerbiamas Kunige, 


17 š. m. d. išsiunčiau Tamstai ilgą laišką ir norėčiau 
žinoti, ar jis nekliudomas Tamstos pasiekė. Turėčiau dar 
daug ko Tamstai parašyti atsakydamas Tamstos laiškan, 
bet gailėdamas laiko, kurio ne per daug teturiu, nenorė- 
čiau veltui jo gaišti. Todėl tęsiu savo įspūdžius, gavęs iš 
Tamstos trumpą žinutę, kad viskas tvarkoje. Teikis Tams- 
ta priimti tikriausios pagarbos išreiškimą. 

St. Šalkauskis 
22-IV-18, Av. dų Midi, 11, Fribourg 


IV 


Didžiai Gerbiamas Kunige, 


Iš tikro gerai Tamsta esi parašęs: tamstos pasigynimo 
laiškas parašytas „ne dėl kontrastų užakcentavimo, kiek 
dėl vienodumo“. Vartodamas žodžius „realistas“ ir „idea- 
listas“, sąmoningai nujausdavau, kad juodu gal turėti | 
dvejopos prasmės — pozityvios ir negatyvios, ir dargi taip, 
kad, teikiant vienam iš jųdviejų pozityvios prasmės, ant- 
rasis būtinai įgauna negatyviosios, ir atvirkščiai. Todėl 
kai kur dėjau realistus tarp kabučių, norėdamas nurodyti, 
kokia prasme juos suprantu. Tuo tarpu tikrumoje nei 
realisto, nei idealisto vardas negal mūsų patenkinti, nes 
tiesa tik jųdviejų sintezėje. Su jiemdviem atsitinka taip 
pat, kaip ir su pesimizmo ir optimizmo santykiais, ir Tams- 
ta pats prie to esi priėjęs, vadindamasis reališkuoju idea- 
listu arba idėjiniu, arba net dvasiniu realistu. Realistas 
skaitosi su tuo, kas yra ir kas gali būti. Idealistas skaitosi 

su tuo, kas privalo būti. Bet iš tikro privalo būti tik tai, 
kas tikrai gali būti. Tokiu būdu pozityvus realistas ir 
pozityvus idealistas ne tik gali susitaikyti, bet dar viens 
antrą papildo, nes pilna tiesa, kaip esu pasakęs, glūdi jų- 
dviejų sintezėje. Galų gale išeina čia tas pat dalykas kaip 
Ir su pesimistišku optimizmu. Pasakysiu net daugiau: tuo- 
du dalyku yra priežastingai vienas su antru surištu. Juk 
tikrumoje pesimistas tesiskaito vien su tuo, kas esti (rea- 
lizmas), o optimistas tesiskaito vien su tuo, kas privalo 
būti (idealizmas). Tuo tarpu nei vienas, nei antras pa- 
kankamai nesiskaito su tuo, kas gali būti. Vis dėlto gy- 
venime mes sutinkame žmonių, ir dargi nemaža, kurie 
atitraukia nuo tiesos pilnatvės vieną katrą pusę, ir tokius 
žmones mes vadiname tiesiog realistais ar idealistais, op- 
timistais ar pesimistais siaura šitų žodžių prasme. Pana- 
šiai, nors ir ne visai taip pat, man matos, yra su inter- 
nacionalizmu ir nacionalizmu. Kiekvienas iš jųdviejų turi 
tiesos dalį, nors juodu abu klysta, jei stengiasi viens ant- 
rą neliktinai panaikinti. Dėl tos pačios priežasties negaliu 
visai pasmerkti tautinio romantizmo, kuris gali būti tikro 
patriotizmo apraiška, būtent — idealiu jojo patosu. Tau- 
tinis romantizmas taip laikosi patriotizmo kaip ekstazė — 
genijaus nuo didelių, kartais — nuo didžiausių paklydimų, 
taip ir tautinis romantizmas dažnai turi savo palydovais 
labai keistas patriotizmo apraiškas. Tačiau pats per save 
romantiškas patosas nėra peiktinas. Todėl, pavadinęs 
Tamstą tautiniu romantikų, turėjau galvoje pozityvią šito 
žodžio prasmę ir, žinoma, visai su Tamsta sutinku, kad 
dabar mes jau nebegalime solidarizuotis su tokiais roman- 
tikais fantazininkais, kokie buvo Bauža“, Narbutas, Mic- 
kevičius, Daukantas ir visokie odoakrų, kopernikų ir 
kantų pasisavintojai, nors čia pat, praeidamas pro šalį, 
pažymėsiu, jog esu didelis Mickevičiaus gerbėjas ir jog 
randu, kad mes, lietuviai, nemokame iki šiolei pakanka- 
mai įvertinti šito savo (sicl) genijaus. 

Visa tai esu parašęs geresniam mudviejų, Gerbiamasis 
Kunige, susipratimui. Nors mūsų terminologija kartais 
skiriasi, tačiau savo samprotavimų turiniu arti prieiname 
prie to paties dalyko. Todėl Tamstai ir Tamstos pakraipos 
žmonėms teikiu su visa pagarba tautinių demokratų, rea- 

liųjų politikų, o visų pirma kultūrininkų vardą. Tikrai sa- 
kant, pastarasis pavadinimas visai atsako tam, ką anksčiau 
buvau galvojęs apie Tautos Pažangą ir artimas jai gy- 
venimo apraiškas. Manau, jog, žiūrint mano asmeninio pa- 
šaukimo, man nėra lemta būti nei politikos veikėju, nei 
partijos žmogumi. Kad neužtylėčiau apie tai, kas gal mu- 
du skirti pažiūrose į šitą dalyką mudviem besiartinant 
kitu atžvilgiu, išdėstysiu Tamstai savo nusistatymą poli- 
tiniame mūsų gyvenime, 

Laikydamas savo pašaukimu filosofinį darbą, arba tik- 
riau — tautinį auklėjimą per filosofiją, priprantu arba net 
tik pratinuos visur ieškoti tiesos sintezės, nes tai yra kiek- 
vienos tikros filosofijos uždavinys. Ieškau ir — randu, 
jog visose mūsų gyvenimo srityse išbarstyta tiesos grū- 
delių. Surinkti juos krūvon ir pastatyti tautinius tiesos 
rūmus — štai mums tikslas filosofijos srityje. Tikiuos esąs 
pašauktas (jei, žinoma, tai ne pasididžiavimo vaisius) pa- 
sidarbuoti šitų rūmų statyme. O reik žinoti, jog tiesos 
rūmų statymas yra visai ypatingas. Daugelis žmonių tur 
čia padirbėti ir iš tikro darbuojasi. Nuo jų visų reikalau- 
jama dvi sąlygi pildyti: pirma, savo medžiaga, arba turi- 
niu, rūmai privalo būti visuotini, o savo lytimi — indi- 
vidualūs. Visi tiesos grūdeliai turi būti juosna sukrauti, 
bet jųjų konstrukcija turi būti visai individuali: . tai — 
asmens darbas. Ir nieko nereiškia, kad ne vienas archi- 
tektas gal juos statyti ir iš tikro stato. Ateina vienas ir 
tepadeda pamatą. Ateina antras, išgriauna pamatą ir, pa- 
sinaudojęs medžiaga, jau sudėta krūvon, išveda rūmus 
iki stogo. Ateina trečias, išverčia rūmus iš pamatų, bet, 
sudėjęs vėl tinkamą medžiagą, uždeda ant sienų stogą ir 
t. t, kol rūmai nebus baigti iš viršaus ir iš vidaus. Deja, 
šitas užbaigimas nusitęs iki amžių pabaigai, bet tai, žino- 
ma, nereiškia, kad pirm buvusiųjų darbas neturi savo 
prasmės bei reikšmės. Turinio atžvilgiu, tariant abstrak- 
čiai, tiesos sintezė turi būti visuotina, formos atžvilgiu — 
individuali, asmeniška. Pastaruoju atžvilgiu pateisinamas 
yra individualizmas, nes kooperacija čia kaip ir negali- 
ma. Tai viena priežastis, kodėl nemanau likti partijos 
žmogumi. Antra vertus, manau irgi, jog pedagogas pri- 
valo būti politikos suvaržytas. Jei filosofas privalo su- 

rasti visuotinąją tiesą, tai pedagogas turi nešalingai ją 
išpažinti ir įdiegti į jaunimo širdis jos meilę, neatsižvelg- 
damas į jokius „svietnaudybės", kaip taria Vydūnas, rei- 
kalavimus. 

Visa tai, žinoma, nereiškia, kad pedagogas filosofas 
turi žiūrėti abejingai į politikos gyvenimą. Visai ne. Jis tik 
privalo ieškoti sintezės irgi supainiotuose politikos ir so- 
Cialinio gyvenimo santykiuose. Tai — teorijos atžvilgiu, 
o praktikos atžvilgiu jis privalo auklėti būsimuose pilie- 
čiuose ramų nešalingumą ir visuomeninės drausmės nu- 
jautimą, be to negali būti visuomenėje nei tvarkos, nei 
laisvės. Tai, ką norėčiau vykdyti ateityje viešame savo 
veikime, dabar stengiuos taikyti savo pažiūrose į politi- 
nes mūsų partijas, o apie šitą dalyką štai ką galvoju. Man 
rodos, jog mūsų partijų sugrupavimas labai ypatingas, 
nes jos, neturėdamos neprotingų tradicijų, dėstosi griežtai 
pagal gyvenimo logiką. Savo tautos gelmėse mes neturi- 
me, pavyzdžiui, aristokratijos. Man matos, jog atgimstan- 
čioje Lietuvoje asmuo ir visuomenė atsiduria gana lai- 
minguose savitarpio santykiuose, Ne praeities palikimas, 
bet gyvojo gyvenimo gaivalai skirsto pas mus žmones i 
grupes ar partijas. Lietuvoje vien tik lenkininkai tesilai- 
ko tradicijos pamatų, bet jie šiuo tarpu nebejeina į mūsų 
tautos sąstatą. Todėl mūsų partijas skirstau ir vertinu ši- 
tokia schema. Žmogaus gyvenimas, vieningas savo es- 
mėje, gali būti matomas trimis žvilgiais, t. y. žiūrint dva- 
sios, kūno ar jųdviejų santykių. Pirmas žvilgis apima re- 
ligijos sritį, antrasis — ekonomikos plotą ir trečiasis, pla- 
čiai tariant, — kultūros sritį, nes kultūra yra materialinio 
gyvenimo kultivavimas dvasios reikalavimais. Atskirai 
imant, kultūra reiškiasi realiąja politika. Žmonės, ypa- 
tingai dirbą pirmojoje srityje, gali būti vadinami dvasi- 
ninkais; kūnininkais pavadinsime tuos, kurie ypatingai 
rūpinasi kūno reikalais, ir galop trečiosios rūšies žmo- 
nėms atitiks kultūrininkų vardas. Darbo specializacijos 
atžvilgiu toks pasidalinimas yra visai natūralus, ir kiek- 
viena žmonių rūšis gali būti visuomenei naudinga, jei ji 
vaduojasi tam tikrais principais. Tačiau toksai pasidalini- 
mas tur ir savo prigimtą pavojų, nes kiekviena žmonių 
rūšis yra linkusi apsiriboti savo specialybėje ir paskelbti 

mirtiną kovą kitom dviem atliekančiom grupėm. Tai pa- 
prastai ir daroma iškreipus savaip savo srities principus. 
Tuomet dvasininkai virsta klerikalais fariziejais, kūninin- 
kai — demagogais, o kultūrininkai — svyruokliais. Jei da- 
bar pritaikysime šitą schemą prie mūsų partijų, kaip jos 
yra apsireiškusios Rusijoje, tai pamatysime, jog dvi ka- 
talikų partijos atsako pozityviu savo turiniu dvasinin- 
kams,. savo paklydimais — klerikalams fariziejams; „„Tau- 
tos pažanga“ ir „Santara“ atsako kultūrininkams su tuo 
skirtumu, kad pirmoji palinkusi yra daugiau prie dvasi- 
ninkų, antroji — prie kūnininkų. Ogi kūnininkų katego- 
rijai atitinka liaudininkai ir socialdemokratai. Neigiamose 
savo apraiškose liaudininkai ir socialdemokratai virsta 
demagogais. Silpna kultūrininkų pusė esti tai, kad jie svy- 
ruoja tuomet, kai jie yra pašaukti valdyti. Negaliu to tiek 
prikišti „Tautos pažangai“, nes ji pasirodė daugiausia nu- 
sistovėjusi partija, bet užtat „Santara“ savo svyravimais 
pridarė daug eibių Rusijos lietuvių seime. Tikras dvasi- 
ninkas susitars su tikru kūnininku, o tikras kultūrininkas 
pagamins šitai sutartinei tam tikrą formą. Bet fariziejus 
ir demagogas niekuomet nebegal susitaikyti, nors savo e5- 
me juodu abu tokiu; ogi svyruoklis ne tik jųdviejų nesu- 
derins, bet dar labiau juodu sukiršins vieną prieš antrą. 

Čia kyla klausimas, kaip privaloma vykdyti vieniji- 
masis visuomenėje. Man matos, jog vienijimosi vyksmas 
galima ir privalu varyti dvejopu būdu: pirma, telkiantis 
krūvon vienų minčių žmonėms ir, antra, sutaikant dva- 
sininkų, kultūrininkų ir kūnininkų veikimą. Pirmąjį už- 
davinį atlieka praktikos, politikos, partijos žmonės, ant- 
rąjį — teorijos žmonės, pedagogai filosofai. Ir vieni, ir ki- 
ti lygiai yra reikalingi, panašiai kaip teorija ir praktika 
yra lygiai reikalingos gyvenimui, nes viena papildinėja 
antrą. Iš viso šito Tamsta gali suprasti, kokiam idealui 
pageidaučiau tarnauti. Ar nepajėgsiu ką padaryti ir 
kaip — tai jau kitas klausimas, tikrai sakant, gabumų ir 
jėgų klausimas, į kurį turės atsakyti ateities darbas. Kuo 
mažiausia, manau, nesutrukdysiu jokio gero darbo, nesu- 
ardysiu jokios padorios vienybės ir nesukiršinsiu vienų 
prieš kitus. Tam tikrose aplinkybėse gal ir tai pasirodys 
nuopelnas. Sakau tai todėl, kad gyvenimo realizmas, apie 

kurį esu rašęs paskutinį kartą, verčia atsiminti baisų jo 
memento!* Man matos, kad nebereikia net ieškoti tokių 
stambių apraiškų, kaip kad yra chamizmas, kad įsitikintu- 
me, jog gyvenimas su visu būtinumu, sulig didžiųjų skai- 
čių dėsniu, verčia dvasininkus likti fariziejais, kultūrinin- 
kus — svyruokliais ir kūnininkus — demagogais. Geresni 
individai nenukrypsta nuo tikro savo pirmavaizdžio, bet 
dauguma, pasidavusi pilko gyvenimo įtakai, laiko idealiu 
paveikslu atmuštą kreivame veidrodyje jojo panašybę. 
Ne nusižengėlis net, bet vidutinis žmogus — /homme mė- 
diocre, kaip sako prancūzai,— tampa šio pasaulio kuni- 
gaikščių, ir šito pakanka, kad pageidautume atperkamo- 
sios kryžiaus aukos ir čia, tiktai čia, ieškotume galutinio- 
jo išganymo... 

Turiu galop suvaldyti savo plunksną, nes mano „filo- 
sofavimui" nebus galo. Per daug klausimų liko pajudin- 
tų mūsų laiškuose, kad visi jie galėtų būti išspręsti bent 
apytikriai: tačiau paskutinis Tamstos laiškas mane pa- 
kankamai įtikino, jog Tamsta, nežiūrint mano rašymo irū- 
kumų ir turinio, ir formos atžvilgiu, mane suprasi svaI- 
biausiuose dalykuose. Nė kiek, pavyzdžiui, neabejoju, jog 
Tamsta mokėsi tinkamai įvertinti trilinkai vienodus mano 
santykius su dvasininkais, kultūrininkais ir kūnininkais. 
Juk Tamsta pats, kaip teko man įsitikinti sekant Tamstos 
veikimą, esi tikras kultūrininkas ir tuo pačiu laiku Tamsta 
moki įvertinti dvasininkų ir kūnininkų tiesą. Aš, kaip ir 
Tamsta, drįstu principialiai sintezės vien tik tarp gėrio ir 
blogio, tarp tiesos ir melo, tarp grožio ir bjaurio. O 
čia, svarbiausia, mudu su Tamsta, Gerbiamasis Kunige, 
visuomet sutiksiva! „Technikinėms“ žinioms ir šitą kartą 
maža beliko laiko ir jėgų, todėl gal būsią geriau, jei jų 
Tamstai suteiksiu kitam laiške, kurį pasistengsiu para- 
šyti anksčiau, nekaip būsiu sulaukęs iš Tamstos atsakymo 
į šitą laišką. Baigdamas tad prašau Tamstos priimti aukš- 
čiausios pagarbos išreiškimą. 

St. Šalkauskis 
29/IV.18, Fribourg (Suisse). Av. du Midi, 11 

"SSSMSONKO0 


PAGEIDAUJAMI DARBAI 


„ Filosotiškoji lietuvių terminologija: 


I. Žodžių kategorijos; 
Ii. Žodynėlis: žodžio aptartis, sąvokos aptartis; 
Ili. Terminų toblyčios. Terminija, 
Įžanga į filosofiją: 
I. Filosofijos aptartis ir padalinimas; 
II. Filosofijos sistemos; 
III. Fil. sistemų integralizacija Lietuvoje. 


„ Gnoseologija (kriteriologija). 
„ Ontologija. 


Teodicėja (natūralė teologija). 
Kosmologija. 

Psichologija. 

Logika. 

Etika (moralė filosofija). 
Estelika (dailės filosofija). 


„ Filosofijos historija: 


I. Rytų filosofija; 
II. Graikų ir Romėnų filosofija; 
III. Viduramžio filosofija; 
IV. Naujoji filosofija. 
Bažnyčia bei kultūra: 
I. Pažanga įgimties ir malonės tvarkose; 
II. Bažnyčia ir žinija; 
III. Bažnyčia ir visuomenė; 
IV. Bažnyčia ir dailė; 
V. Tikslus gyvenimas: genijus ir šventumas, 


Filosofijos 
antologija 
I-IV. 


13. 
14. 


19. 
„ Ruomuva (dialogas). 
21. 


Moterų klausimas. 
Tautinė lietuvių kultūra: 


I. Teorija (Tarp Dviejų Pasaulių); 


š iš Tikslaus ugdinimo 
II. Praktika („Ruomuva'“j. | mokykla a voje. 


„ Dienynas. 
Apmąstymų knygelė, 
„ Maldų knygelė (rinkinysj Maldaknygė 
(Išminties aukuras). 
„ Apsvarslymų ir apmąstymų knygelė (rinkinys). 


Fribourg, b/r. 19. 


„ Pedagogikos teorija. Ugdinimas gamtos, kultūros ir 


religijos srityse. Tikslaus ugdi- 
nimo teorija. 
Rūtų darželis (dialogas). 


Apšvietos sistema, 


LAIŠKO 
ANTANINAI ŠALKAUSKAITEI 
FRAGMENTAS 


<...> surašysiu čia pat tuos veikalus, kuriuos esu 
pradėjęs kurti ar net tik sumanęs bendriausiuose bruo- 
žuose. Tokių veikalų medžiagą manyčiau sutalpinti į 20 
tomų, kurių įvardymai būtų maždaug šitokie: 


1. 


2. 
3. 
4, 


5. 
6. 
7. 
8. 
9. 


15. 
16. 


17. 
18. 


19. 
20. 

Lietuviškoji filosofijos terminija su terminologijos teo- 
rija. | 

Filosofijos įvada.—  Propedeutinė dalis. 1 t. 
Enciklopedinė dalis. 2 t. 


Logika. 
Gyvenimo filosofija.  Prigimties filosofija. 1 t. 
Kultūros filosofija. 2 t. 
Religijos filosofija. 3 t. 


11 " 
tr " 


Bendroji mokslinio darbo metodika. 


Pedagogikos sistema. Bendroji dalis. 1 t. 
Fizinis lavinimas. 2 t. 
Protinimas. 3 t. 
Dorinimas. 4 t. 
Estetinis lavinimas. 5 t. 
“ " Religinis auklėjimas. 6 t. 
Prometėjaus takai pasaulinėje kultūroje. 

Tauta ir žmonija. Tautybės problema kultūros filoso- 
fijos šviesoje. 

Tautinės kultūros problema Lietuvoje. 

Šeimotyros problemos gyvenimo filosofijos šviesoje. 


Romuva (Ateities vizijos). Mokykla, 1 t. 
Gyvenimas. 2 t. 


" " Ar 


Filosofijos įvada yra mano bendriausias filosofinis pa- 
siruošimas prie kuriamojo darbo. Gyvenimo filosofija yra 
teorinė mano kuriamojo darbo pusė ir sykiu — tiesioginis 
pagrindas pedagogikos sistemai. Ši pastaroji yra jau la- 
biau praktinė kuriamojo mano darbo pusė. Romuva turėtų 
atidengti konkretinę perspektyvą į ateitį. <...> 


LAIŠKAS A. PRAURAGNUI 
Kaunas, 1938 m. rugsėjo 17 d. 


Didžiai Gerbiamas Kolega, 


Tamstos rašinį su įdomumu esu paskaitęs. Remdama- 
sis specialiųjų mokslų daviniais, Tamsta darai platesnių 
apibendrinimų ir, išeidamas iš tų mokslų ribų, Tamsta pa- 
tenki į filosofijos sritį. Toks kelias yra visai suprantamas 
ir pateisinamas su sąlyga, kad platieji apibendrinimai ne- 
būtų skelbiami specialiųjų mokslų išvadomis. Specialieji 
mokslai turi apribotus objektus ir tiria juos iš artimesnių 
priežasčių, o filosofija neturi apriboto objekto ir tiria vi- 
sų daiktų tolimiausius pagrindus, arba priežastis. Visai 
tad natūralu eiti nuo artimesnių priežasčių ir apribotų api- 
bendrinimų prie tolimesnių priežasčių ir platesnių api- 
bendrinimų. Kaip iš šito matyti, Tamstos minties kelias iš 
tikro eina filosofine linkme, 

Į filosofiją yra linkęs kiekvienas žmogus jau todėl, 
kad ji yra pasaulėžiūros mokslas. Tik pas vieną žmogų 
filosofija yra grynai individualinė, kaipo jo asmeninio 
darbo išdava; pas kitą ji yra mokyklinė ta prasme, kad 
įsijungia į tam tikrą filosofinę mokyklą, jei ne visiškai, 
tai bent tam tikru laipsniu. Pirmuoju atveju filosofija yra 
labiau subjektyvinis dalykas, antruoju atveju — labiau 
objektyvinis dalykas, nes turi ilgesnių mokslinių tradi- 
cijų. Suprantama juk savaime, kad filosofija, kaip ir kiek- 
vienas kitas mokslas, negali būti sukurta vieno tik žmo- 
gaus. s 
Tamstos išdėstytose pažiūrose nejaučiama jokios aiš- 
kios filosofinės įtakos, nors jose, kaip bus žemiau nuro- 
dyta, yra panašumo su žinomomis istorijoje filosofinėmis 
koncepcijomis. Iš šito sprendžiu, kad Tamstos filosofinė 
koncepcija yra individualinis Tamstos asmens darbas, at- 

remtas i Tamstos specialinį mokslą. Toje koncepcijoje yra 
visa eilė teisingų idėjų, bet yra taip pat ir labai abejoti- 
nų. Tiesa, filosofijos srityje nėra taip lengva suskirstyti 
idėjas į teisingas ir klaidingas, kaip tai esti tikslesniuose 
už ją moksluose. Todėl Tamstos idėjų vertinime galiu bū- 
ti ne mažiau subjektyvus už Tamstą, nors ir stengiuos 
atsižvelgti savo kritikoje į filosofinės minties istoriją. 

Tamstos koncepcijos pagrinde glūdi Praamžiaus įdė- 
ja. Kaip parodo pats terminas, Tamsta esi linkęs savo 
koncepciją jungti su tautine lietuvių pasaulėžiūra. Prieš 
tai nieko negalima turėti, bet tik svarbu tiksliai nusima- 
nyti, kokia prasme ir kokiame laipsnyje mokslas apskri- 
tai ir filosofija specialiai esti tautiški, kad galima būtų 
apsaugoti minties nepriklausomumą nuo pašalinių veiks- 
nių. 

"Jei suimti Tamstos Praamžiaus esminį turinį, tai reikės 
jame pripažinti ne ką kita, kaip tai, ką filosofija vadina 
absoliutu, o religija — Dievu. Absoliuto, arba Dievo, kon- 
cepcija turi savo ilgą istoriją filosofinės minties išsivys- 
tyme. Didžiausieji protai stengėsi šitą koncepciją ištobu- 
linti, ją nuosekliai IE eyStyĖ: ir pašalinti iš jos prieštarin- 
gus pradus. 

Praamžius Tamstai yra Visatos šaltinis, kuris visuomet 
buvo ir bus. Tokią išvadą Tamsta darai iš energijos iš- 
likimo dėsnio. Šita minties eiga randa savo pateisinimą 
tame kosmologiniame absoliuto, arba Dievo, įrodinėjime, 
kuris laikomas vieninteliai galimu: iš pasaulio, kaipo iš- 
davos, sprendžiama apie jo šaltinio, arba priežasties, bu- 
vimą. Šitokis aposteriorinis pasaulio Kūrėjo įrodymas kai 
kurių filosofų ypatingai yra ginamas. Tamstos įrodymas, 
kaipo priklausąs prie tos pačios rūšies, nusipelno parėmi- 
mo, nors dėl trumpumo negalima jo iš Tamstos rašto pil- 
Nai suvokti. ME 

Praamžiaus koncepcijos išsivystymas pas Tamstą eina 
toliau panteistine linkme. Visata yra, anot Tamstos, kine- 
tiškas Praamžiaus pasireiškimas, jo potencijos kinetinė 
emanacija; jis kinetiškai pasireiškia visose formose. Pan- 
teizmui yra sudėję duoklę dideli žmonijos protai, bet vis 
dėlto jame yra tam tikro prieštaringumo. Praamžius Tams- 
tai yra neribotas, nemedžiaginis, anapus laiko ir erdvės. 

Tai visai teisinga absoliuto koncepcija. Bet kai šitas Pra- 
amžius pasireiškia emanacijos būdu ribotoje, medžiagi- 
nėje, esančioje laike ir erdvėje Visatoje, jis tampa neta- 
patus sau. Jis tarsi dalijasi, o paskui ir tobulėja. Absoliuto 
idėja nesuderinama su įžvelgimu jame EEE LabŲ Žy- 
mių, nes tai yra prieštaringumas. 

Šiaip čia pat pas Tamstą yra teisingų ir brangių idė- 
jų. Teisinga, kad Praamžius yra neribotas, nemedžiaginis, 
anapus laiko ir erdvės ir kad Visata yra ribota, medžia- 
ginė, ir laike, ir erdvėje. Visai teisinga pažiūra į laiko ir 
erdvės reliatyvumą. Laikas ir erdvė yra mūsų pasaulio 
savybės. Jei išnyktų mūsų pasaulis, išnyktų ir šitos jo- 
savybės. Laikas ir erdvė nėra kažkokios absoliutinės rea- 
lybės, esančios šalia mūsų pasaulio, 

Tamstos koncepcijos ypatybė yra ta, kad joje panteis- 
tinė linkmė derinasi su dualizmo pradais. Tamsta pripa- 
žįsti gėrio ir blogio amžiną lygiagretumą ir priklausomu- 
mą vieno nuo antro. Jei taip iš tikro būtų, Tamstos opti- 
mizmas, pasitikįs galutiniu gėrio laimėjimu, neturėtų 
tvirto pagrindo. Jei „gėrio pasireiškimas yra galimas blo- 
gio dėka“, tai blogis pasidaro visada reikalingas gėrio. 
palydovas; jis tampa lygiai reikalingas kaip ir gėris, nes, 
„jei nebūtų ardančių jėgų, nebebūtų nė kūrybinių jėgų“. 
Čia didelis nesusipratimas, kurį bene geriausiai išspren- 
džia teistinė pasaulėžiūra. 

Jei Praamžius yra absoliutas ontologine (buvimo) ir 
etine (veikimo) prasme, tai jame negali turėti vietos blo- 
gis. Blogis tegali atsirasti iš esančios Visatoje valios, nu- 
krypstančios nuo Praamžiaus kaipo nuo gėrio šaltinio. Čia 
apie gėrio ir blogio lygiagretumą ir savitarpišką priklau- 
somumą negali būti kalbos. Šita koncepcija einant, Pra- 
amžius pasireiškia Visatoje taip, kaip kad priežastis pa- 
sireiškia išdavoje. Menininkas yra vykdančioji priežastis 
savo kūrinio, kuris nėra menininko emanacija. Taip pat 
jei kūrinys turi laisvą valią, ši pastaroji nėra determinuo- 
jama nelygstamai Praamžiaus, panorėjusio sukurti laisvą 
esybę. Šiais trumpais pasisakymais noriu tik nurodyti į 
tai, kad filosofijos istorija žino koncepciją, tobulesnę Už 


dualizmą. 
- Tamstos specialybė ypatingą anispaudą uždėjo ant eti- 

nės koncepcijos, kuri todėl išėjo ypatingai sumechanin- 
ta. Kiek suprastinant etinę Tamstos koncepciją, išeina, 
kad gera yra tai, kas leidžia nugalėti inerciją, arba ar- 
tėjimą prie nulinės sferos, ir, atvirkščiai, bloga yra tai, 
kas didina inerciją ir artėjimą prie nulinės sferos. Kitaip 
tariant, greitėjimo pradas yra gėris, inercijos pradas — 
blogis. Toks blogio ir gėrio supratimas yra priešingas, ga- 
lima sakyti, visoms filosofinės etikos tradicijoms. 

Panašiai tobulėjimo idėja, susijusi su tolimu nuo nu- 
linės sferos, yra per daug mechaninė. Dorinis gėris ir to- 
bulėjimas yra idėjos, svetimos judėjimui ir mechanikai. 
Galbūt kad čia man ne viskas pas Tamstą aišku. Todėl 
nenorėčiau apie šitą dalyką ilgiau kalbėti. Čia tik pažy- 
mėsiu, kad surišta su tobulėjimo koncepcija grįžtamojo 
ciklo idėja yra įdomi ir sąmojingai pavaizduota antrojoje 
diagramoje. Šita idėja randa platesnį išvystymą teistinė- 
je pasaulėžiūroje, kuri vaizduoja Visatą, atkritusią nuo 
Praamžiaus ir grįžtančią prie jo ilgos ir skausmingos 
evoliucijos keliu. Bet šita pasaulėžiūra negali prileisti, kad 
Praamžius, kaipo absoliutas, turįs iš savęs tobulumo pil- 
natvę, galėtų tobulėti Visatos evoliucijos išdavoje. 

Tamstos teigimas „viskas nuolat keičiasi“ filosofijoje 
seniai buvo iškeltas aikštėn. Tuo ypatingai pagarsėjo se- 
novės filosofas Heraklitas, suteikęs žinomą formulę pan- 
ta rei (viskas teka). Tačiau jei yra svarbu atsižvelgti į ki- 
tėjimo pradą Visatos sąrangoje, tai lygiai yra svarbu pai- 
syti ir to, kas yra pastovumo pradas. Jei yra kitėjimas, 
tai yra ir tas, kas kinta. Jei būtų tiktai vienas kitėjimas, 
be kitėjimo substrato, tai viskas būtų tuščia judėjimo for- 
ma be to, kas juda. 

Stengiaus paliesti tik svarbesnius Tamstos rašto daly- 
kus. Gilintis į visas smulkmenas nėra galimybės, nes tai 
pareikalautų per daug laiko. Iš viso, kas anksčiau pasa- 
kyta, galiu dabar padaryti vieną išvadą. Eiti iš specialių- 
jų mokslų į filosofijos sritį galima ir visai natūralu. Tai 
visai pateisinamas kelias iš siauresnio mokslo į platesnį 
mokslą. Bet tai daryti sėkmingai galima tik tada, kai su 
specialiosiomis studijomis jungiama filosofinės studijos. 
Kitaip teks daug ir ilgai klajoti ten, kur filosofinės minties 
istorija yra jau konstatavusi pastovesnių laimėjimų. 

Esu visai atvirai pasisakęs apie Tamstos raštą, norėda- 
mas pagal savo įsitikinimus skirti teisingas Tamstos įdė- 
jas nuo abejotinų ar net klaidingų. Bet, žinoma, vertinda- 
mas ir pats galėjau suklysti. 

Prašau, Gerbiamasis Kolega, priimti mano kolegialių 
jausmų pareiškimą. 

Prof. St. Šalkauskis 


TERMINOLOGIJOS TEORIJA 
KALBOTYROS KLAUSIMAI 


TERMINOLOGIJOS TEORIJA 
IR LIETUVIŠKOJI 
FILOSOFIJOS TERMINIJAĄ * 


Įvedamieji paaiškinimai 
apie S bei terminiją 


Neatgailimai anksti pasimiręs jaunas mūsų filosofas 
Romas Bytautas paskelbė raštu Kaune 1908 metais savo- 
tišką bandymą, įvardytą posakiu „Šis tas iš lietuvių kal- 
bos filosofijos“. Šitas brangus mano draugas iš Maskvos 
Universiteto iš dalies užkrėtė mane savo karšta termi- 
nologijos klausimo meile; todėl, kalbėdamas apie termi- 
nologijos reikalą, neiškenčiu jo nepaminėjęs kaip savo 
tiesioginio įkvėpėjo. Tai juo labiau pridera padaryti to- 
dėl, kad šiais 1925 metais sueina dešimts metų nuo jo 
mirties dienos. Esu visai tikras, jog, jei Romas Bytautas 
būtų buvęs gyvas per šitą laiką, dabar būtume turėję jau 
tvirtai nustatytą filosofijos terminiją. Tuo tarpų mes ie- 
galime šiuo metu vien paskaityti primintojoje jo brošiū- 
roje, pačiame jos gale, šituos pageidavimo žodžius: „Visų 
reikalingiausia dabar mums A lietuvių kalbos 
filosofija“. 

Romas Bytautas nebuvo gilus mūsų gyvos kalbos ži- 
novas, bet užtat jis turėjo kalbos dalykuose tą jautrią 
spekuliatyvinę gyslelę, kuri yra taip reikalinga mokslo 
terminams sudaryti. Jei, iš vienos pusės, galima konsta- 
tuoti, jog jo pirmas bandymas vadinamosios kalbos filo- 
sofijos srityje turėjo aiškios įtakos lietuvių kalbos plėti- 


* Spausdindamas šitą savo darbą, negaliu netarti širdingą ačiū 
gerbiamajam savo kolegai doc. J. Balčikoniui, kuris maloniai sutiko 
padaryti nemaža pataisų straipsnio kalboje. Jei šita kalba vis dėlto 
nėra dar visai taisyklinga ir turi abejotinų dalykų tiek gramatikos, kiek 
ir terminologijos atžvilgiu, tai atsakomybę už tai teisingai turi prisi- 
imti autorius, kurio kalbos nėtobulybės negalėjo būti visai pašalintos 
dėl įvairių priežasčių. L, 2 

mui, tai, iš kitos pusės, negalima nepasigailėti, kad šitą 
įtaka buvo dar per maža metodologinės pakraipos atžvil- 
giu. Romas Bytautas buvo padaręs pirmą tik žingsnį į sis- 
temingą mūsų mokslo terminijos tvarkymą. Norint tad ši- 
toje srityje atsiekti teigiamųjų išdavų, tepriderėjo nuo- 
sekliai tobulinti ir varyti toliau jo pradėtąjį darbą. Bet 
čia kaip tik pasitaiko kliūtis, kuri praktikoje yra labai 
sunkiai pergalima. Būtent vadinamajai kalbos filosofijai 
yra reikalingas dvejopas kompetentingumas — lingvistiš- 
kas ir filosofiškas, kas retai kada pasitaiko mokslo prak- 
tikoje. Mažas R. Bytauto bandymo pasisekimas kalbinin- 
kų tarpe tuo ir reikia aiškinti, kad jis nebuvo turėjęs pa- 
kankamo lingvistiško kompetentingumo. 

Prisipažindamas prie Romo Bytauto, kaip prie pirmo 
savo įkvėpėjo, ir norėdamas priminti mūsų mąstančiai vi- 
suomenei jo darbą ir šitą darbą kiek pastūmėti į priekį, 
aš irgi jaučiu didelę lingvistiško kompetentingumo stoką. 
Tai verčia mane tenkintis labiausiai filosofine, arba spe- 
kuliatyvine, terminologijos klausimo puse ir sykiu užleisti 
galutiną sprendimą apie lingvistinę klausimo pusę mūsų 
kalbininkams. Norėčiau tik ypatingai aiškiai iškelti aikš- 
tėn, kad mokslinės terminologijos dalykuose kalbos moks- 
las labai artimai sueina su filosofijos mokslu ir jog, jei, 
iš vienos pusės, šitų dalykų srityje nėra visai kompeten- 
tingi vieni tik filosofai arba šiaip jau suinteresuoti moks- 
lininkai, tai, iš antros pusės, šituose dalykuose nėra irgi 
visai kompetentingi vieni tik kalbininkai. Iš čion savaime 
aiškų, jog tik sujungtomis bei suderintomis kalbininkų, 
filosofų ir šiaip jau suinteresuotų mokslininkų pastango- 
mis gali būti tikslingai nustatyta mūsų mokslinė termi- 
nija. 

Kaip jau galima buvo pastebėti, šalia terminologijos 
žodžio vartoju dar terminijos žodį. Tai darau pasekęs 
R. Bytautą, kuris, mano supratimu, visai tiksliai skiria teI- 
miniją, kaip mokslo terminų rinkinį, nuo terminologijos, 
kaip nuo terminijos mokslo. Paprastai kultūringos kalbos 
šito skirtumo nedaro, neturėdamos galūnės sutelktinei są- 
vokai išreikšti, ir todėl jos vadina terminologijos vardu 
ir mokslo terminų rinkinį, ir mokslą apie terminus. Bet, 
kadangi mūsų kalba naudojasi vienarūšių daiktų rinkiniui 

reikšti galūne -ija, tai visai tikslu bus pavadinus terminų 
rinkinį terminijos vardu pagal analogiją su žodžiais: žmo- 
nija, lapija, vyrija ir t. t. 

Tuomet terminologijos žodis telieka vien terminijos 
mokslui, arba mokslui apie terminus reikšti. — Tačiau reik 
čia pat pripažinti, jog terminologija dar nesudaro atskiros 
mokslo disciplinos, kuri būtų gavusi nepriklausomas iei- 
ses šalia kitų specialių mokslų. Tenka tad dairytis, į kokį 
platesnį mokslą gali įeiti terminologija kaip vienas iš at- 
skirų dalykų, arba viena iš teorijų. Šitam klausimui iš- 
spręsti turi reikšmės termino esmė kaip terminologijos 
objekto pagrindas. Apskritai kalbant, terminas yra žodis, 
reiškiąs mokslinę sąvoką. Kaip žodis, jis priklauso gra- 
matikos mokslui. Kaip sąvoka, jis priklauso logikos moks- 
lui. Pagaliau kaip sąvoka, turinti tam tikro specialaus 
turinio, jis priklauso atatinkamam mokslui, į kurio objektą 
šita sąvoka įeina. Kalbant apie terminologiją apskritai, 
turi reikšmės pirmuodu atžvilgiu: pirma, terminas žodžio 
atžvilgiu ir, antra, terminas sąvokos atžvilgiu. Tokiu būdu 
bendrasis terminologijos klausimas sykiu liečia logikos ir 
gramatikos sritis, arba, plačiau tariant, sykiu įeina į kal- 
bos mokslą ir į filosofiją. Iš čion galima padaryti išvadą, 
jog nei viena iš paprastų kalbos mokslo disciplinų, nei 
viena iš paprastų filosofijos disciplinų negali visai apimti 
terminologijos teorijos. Žodžiu tariant, terminologijos rei- 
kalui reikalinga savotiška disciplina, kuri jungtų kalbos 
mokslo davinius su filosofijos daviniais, kiek esama klau- 
simo apie žodžio santykiavimą su sąvoka, kurią jis Teiš- 
kia. 

Jei ieškosime mokslų istorijoje disciplinos, kuri būtų 
jau apėmusi šitaip statomą terminologijos klausimą, tai 
pamatysime, jog šitoje srityje formavosi ir net tebesifoI- 
muoja įvairiai vadinamų disciplinų. — Senovės graikų bu- 
vo žinomas onomastikonas (iš ovopaoTuxos), kuris reiškė 
žodžių aptarimą, sutvarkytą pagal dalykus, ir todėl sky- 
rėsi nuo leksikono (iš AeEic), kur žodžiai buvo tvarkomi 
pagal raidyno eilę. Aristotelis paskyrė net penktą savo 
„Metafizikos“ knygą filosofinės terminologijos klausimui, 
pavadinęs ją žodžiais: „Apie daugeriopą posakių varto- 
seną" (negi TOV nOGUxAS AeyeTUL ExUOTOV), Viduramžiais 

susidarė Aristotelio pakraipoje dalykas, vadinamas pa- 
prastai žodžiais: „Summa modorum significandi“ arba 
trumpesniu posakiu: „De modis significandi", kaip moks- 
las apie reiškimo būdus. Šitais pavadinimais norėta pažy- 
mėti tai, kaip dalykai ir sąvokos yra reiškiamos žodžiais. 
"Dunsas Scotus, kuris gyveno nuo 1274 iki 1308 m. ir buvo 
viduramžiais vadinamas „doctor subtilis“, davė savo vei- 
kalui „De modis significandi“ kitą pavadinimą, labiau 
reikšmingą, būtent — ,„(Grammatica speculativa“. Jei gra- 
matikai apskritai rūpi tinkamas minties išreiškimo būdas, 
tai spekuliatyvinei gramatikai specialiai rūpėjo santykis, 
kuris yra tarp dalyko, sąvokos ir žodžio, ir net tas savi- 
tarpinis trijų šitų dalykų atatikimas, kuris yra reikalau- 
jamas tiksliam išsireiškimo būdui. 
Pavadinimas ,„Spekuliatyvinė gramatika" beveik yra 
lygus filosofiškai gramatikai, ir todėl jis rasi labiausiai 
tinka tam filosofijos ir kalbos mokslo jungimui, kuris yra 
reikalaujamas, kaip matėme, terminologijos dalykuose.— 
Tačiau naujais laikais atsirado tam pačiam reikalui ištisa 
eilė naujų pavadinimų. Tie mokslininkai, kurie norėtų pa- 
silikti gryno kalbos mokslo plotmėje, yra linkę vadinti 
spekuliatyvinę gramatiką bendrosios gramatikos vardų; 
o tie mokslininkai, kurie norėtų perkelti visą dalyką į 
filosofijos plotmę, vadina jį kalbos filosofijos vardu. Abu- 
du pavadinimai turi savo silpną pusę. Bendroji gramatika 
per maža kelia aikštėn filosofinę klausimo pusę; o kalbos 
filosofija per maža kelia aikštėn lingvistinę klausimo 
pusę. Be to, kalbos filosofiją vargu galima pripažinti at- 
skira filosofijos disciplina, kadangi ne kiekvienas daly- 
kas, kuris susiduria su filosofijos dalykais, tuo pačiu įeina 
į filosofijos mokslo plotą. Tokie paskutinių laikų padarai, 
kaip matematikos filosofija, kalbos filosofija, pinigų filo- 
sofija, kūrybos filosofija ir panašios filosofiškos iormaci- 
jos, iš tikrųjų Nustato tik kontaktą tarp filosofijos moks- 
lo, iš vienos pusės, ir atskirų spėcialių mokslų, iš antros 
pusės. Jose visuomet daug yra nėfilosofiškų dalykų, ir 
todėl į tiksliai suprasto filosofijos mokslo ribas jos negali 
būti visai teisėtai įvestos. 
Dėl tos pačios priežasties ir tie klausimai, kurie buvo 
numatyti spekuliatyvinei gramatikai, nesudarydami grynų 


452 


filosofinių objektų, negali būti įvesti tarp filosofijos dis- 
ciplinų kalbos filosofijos vardu. Faktinai ir pasirodo, jog 
tai, kas yra paprastai vadinama kalbos filosofijos vardu 
ir kas maždaug atsako viduramžių spekuliatyvinei gra- 
matikai, yra filosofiškų ir lingvistiškų dalykų mišinys. Ši- 
to mišinio filosofiški dalykai galėtų būti suskirstyti tarp 
logikos, psichologijos, ontologijos ir kultūros filosofijos, 
bet visas šitas mišinys negali būti ištisai įtrauktas į filoso- 
fijos mokslą. Galima tikėtis, kad ir kalbininkai nenorės 
jo traukti ištisai į lingvistikos mokslą bendrosios grama- 
tikos vardu, kadangi jame yra filosofiškų dalykų. 

Paskutiniais laikais vis dažniau kalbama apie semanti- 
ką. Semantikos vardas atsako tam, kas viduramžiais buvo 
vadinama summa modorum significandi, nes onuavTin 
tTeyvn ir yra ne kas kita kaip mokslas apie reiškimo bū- 
dus (onįiawo — reiškiu). Šitas vardas, kaip išlaikęs neu- 
tralybę istoriniame klausimo išsiplėtojime, irgi visai tin- 
ka kalbamajam dalykui *— Taip dalykams stovint, seman- 
tikos klausimai ir tarp kitko terminologijos klausimai 
pasilieka lingvistikos ir filosofijos mokslų tarpusieny. Ar 
šita nesusikristalizavusi galutinai disciplina bus pavadin- 
ta tradiciniu spekuliatyvinės gramatikos vardų, ar jai 
bus galutinai nustatytas semantikos vardas, nėra svarbu. 
Faktas yra tai, kad intelektualinis gyvenimas stato prob- 
lemų iš kalbamos srities ir verčia jas taip ar šiaip spręsti. 
O mums, lietuviams, tenka ypatingai gyvai atjausti šitas 
reikalas sąryšyje su tuo ūmiu mokslinės terminijos kūri- 
mu, kuris pasidarė būtinas, lietuvių tautai įžengus į ne- 
priklausomo valstybinio gyvenimo vėžes. 

Šiuo metu mūsų mokslinės terminijos kūrimas nesire- 
mia jokiomis aiškiai suformuluotomis taisyklėmis. Dėl ši- 
tos priežasties terminų kūrime nėra nei vienodumo, nei 
nuoseklumo, ir net ypatingai sunkus yra įvairių žmonių 
susitarimas, kylančiuose dėl jų klausimuose. Tas pats yra 
ir filosofinės terminijos. srityje. Tuo tarpu terminologijos 
taisyklių reikalas čia atjaučiamas dar stipriau, kadangi 
nuo filosofinės terminijos reikalaujama ypatingo nuosek- 
lumo ir aiškios kuriamosios iniciatyvos. Filosofinės ter- 
5S-me ed, TA Lei : 

minijos svarba auga dar todėl, kad į ją įeina apskritai vos 
ne visi abstraktiniai bendro turinio terminai, kurie turį 
didelės reikšmės visam intelektualiniam gyvenimui įr 
tarp kitko specialiems mokslams. 

Šitas gyvas reikalas ir yra paraginęs mane bandyti pa- 
tyrinėti terminologijos teoriją ir jos šviesoje sudaryti lie- 
tuviškosios filosofinės terminijos projektą. 


TERMINOLOGIJOS TEORIJA 


1. Terminas ir žodis. Lotynų žodis „terminus“, atstojęs 
c. 


viduramžių filosofijoje graikų žodį 0906, reiškia kraštuti- 
nę ribą, kur kas nors baigiasi. Šita prasme galinis taškas 
yra terminas linijai; linija bus panašiai terminas plokš- 
mei ir t. t. Perkėlus termino žodį į filosofijos sritį ir pri- 
taikius jai iš analogijos jo pirmutinę prasmę, gauta ter- 
minui nauja reikšmė, būtent imta suprasti terminas kaip 
kraštutinis elementas, arba pradas, prie kurio galų gale 
prieinama darant kokio nors dalyko analizę. Pavyzdžiui, 
spręsmas (iudicium) yra analizuojamas iš savo pradų; 
gaunamos šios analizės išdavoje sąvokos (concepius) yra 
tarsi kraštutiniai jo pradai, kurie todėl buvo lotyniškai 
vadinami termini mentales. Panašiai, analizuodami tartą 
sakinį (propositio), gauname atskirus žodžius, kurie, kaip 
tam tikri kraštutiniai pradai, buvo lotyniškai vadinami 
termini orales. Pagaliau galime analizuoti parašytą sakinį 
arba apskritai raštą (scriptura) ir atatinkamai gausime sa- 
vo rūšies kraštutinius pradus, kurie lotyniškai buvo va- 
dinami termini scripti. Taigi, perkėlę iš analogijos pir- 
mutinę termino prasmę į logikos, gramatikos ir rašto sTi- 
tis, gauname trejopą terminą: suvokiamąjį, tariamąjį ir 
rašomąjį. 

Kadangi terminas reiškia kokio nors dalyko galą, arba 
ribą, ir kiekvienas daiktas turi, taip sakant, du galu ir 
įvairių ribų, tai tas pats terminas gali būti baigiamuojų 
ir pradedamuoju pagal tai, katruo krypsniu yra einama, 
vykstama, mąstoma arba žiūrima į dalyką. Jei, pav., linija 
turi du galu, tai baigiamasis galas bus priešingas tam, kų- 
ris yra laikomas pradedamuoju. Tęsdami liniją nuo vieno 

taško į kitą, padarome, taip sakant, kelią tarp dviejų ter- 
minų, iš kurių vienas lotyniškai buvo vadinamas termi- 
nus a guo (pradedamasis terminas), antras — terminus ad 
guem (baigiamasis terminas). Du terminu pasikeis savo 
reikšmėmis, kai kelias tarp jųdviejų bus daromas atvirkš- 
čiu krypsniu. Ne veltui tad sakoma, jog lazda turi du 
galu, 

Tas pats pasireiškia ir pačio termino supratime. Kaip 
matėme, terminas yra baigiamasis pradas spręsme, saki- 
nyje ar rašte, kai spręsmas, sakinys ar raštas yra anali- 
zuojamas. Bet imkime tik spręsmą, sakinį ar raštą dėstyti 
iš sudedamųjų jų pradų, ir tuoj pradai, buvę baigiamai- 
siais, Virs pradedamaisiais arba sudedamaisiais. Spręsmą 
sudarysime iš sąvokų, sakinį tarsime arba parašysime žo- 
džiais. Pasirodo, jog tai, kas analizėje yra terminus ad 
guem, sintezėje tampa terminus a guo, ir atvirkščiai. 

Pažiūrėkime dabar, kas yra terminus ad guem pačio 
termino supratimo evoliucijoje. Leiskime, turime suvokti 
kokį nors daiktą. Daiktas, kaip suvokimo objektas, yra 
mūsų proto veikimui tikslas, galas arba terminas, būtent — 
terminus cognitivus (pažinimo terminas). Daikto esmės 
suvokimas baigiasi sąvokos sudarymu; todėl taip pat ir 
sąvoka yra vadinama proto terminu (terminus mentalis). 
Einant dar toliau, glūdinti prote sąvoka yra išreiškiama 
tariamuoju arba rašomuoju žodžiu, būtent tuo, kas, kaip 
sakyta, lotyniškai vadinama ierminus oralis ir terminus 
scriptus.— Taigi nuo daikto einame prie jo pažinimo su 
sąvokos pagalba; nuo sąvokos einame paskui prie jos 
reiškimo tariamuoju arba rašomuoju žodžiu. Kas gi to- 
liau? — Toliau. .. žengti jau nebegalima, nes, jei kas nors 
nuo žodžio panorės žengti kur nors, turės grįžti prie są- 
vokos, juo išreikštos, o nuo šios pastarosios — prie daikto, 
išreikšto sąvoka ir pareikšto žodžiu. Todėl žodis yra tik- 
ras terminas, t. y. galas, arba riba, kurią prieina pažini- 
mas, išreiškiamas išviršiniu būdu. Nenuostabu paskui, ko- 
dėl iš įvairių prasmių, kurių buvo teikiama terminui, la- 
biausiai jam prigijo supratimas, kuriuo einant, jis yra 
laikomas žodžiu, reiškiančiu sąvoką. Kitaip tariant, 1€I- 
minas yra visų pirma ir labiausiai tariamasis arba rašo- 
masis terminas, reiškiąs proto suvokiamąjį terminą. 

Tokia iš tikrųjų ir buvo termino supratimo evoliucija, 
Betgi čia dar ne galas jos vyksmui. Naujais laikais, kurie 
yra pasireiškę specialių mokslų ypatingu išsiplėtojimu, 
termino supratimas yra labiau susiaurintas. Kad žodis, 
reiškiąs sąvoką, įgautų šiais laikais termino vardą, reik, 
kad reiškiamoji sąvoka liestų kurį nors mokslinį dalyką 
arba, kitaip tariant, įeitų į kokio nors mokslo tyrinėja- 
mųjų dalykų sritį. Pavyzdžiui, lenta, stalas, suolas ir kiti 
panašūs žodžiai liečia namų apystato daiktus ir reiškia jų 
sąvokas, bet būtų mokslo dalykų per didelių banalizavi- 
mu pavadinus ir šituos žodžius terminais. 

Taigi pasirodo, jog ne kiekvienas žodis, reiškiąs sąvo- 
ką, yra mokslo terminas, nors kiekvienas terminas yra 
žodis, reiškiąs sąvoką. Vadinasi, terminas yra siauresnė 
sąvoka negu apskritai žodis, reiškiąs sąvoką. Todėl, kai 
buvo sakyta, jog terminas yra žodis, reiškiąs sąvoką, ne- 
buvo duota pilna jo aptartis (definitio), bet tebuvo vien 
nurodyta jo artimiausioji giminė (genus proximum). No- 
rint gauti pilną termino aptartį, reik prie artimiausios 
giminės pridėti dar rūšinis skirtumas /differentia speci- 
fica), t y. artimiausioji giminė reik apriboti tais dalykais, 
kurie atsako termino prasmei: Tai nėra sunku padaryti 
po to, kas pasakyta apie termino supratimo evoliuciją 
paskutiniais laikais. ' 1 

Paskutiniais laikais kaip tik imta griežčiau skirti moks- 
liškieji dalykai nuo profaniškųjų: Pagal tai, ar žodžiai 
išreiškia pirmuosius ar antruosius,' jie ir skirstomi rūši- 
mis. Kai žodis, reiškiąs sąvoką, liečia mokslo dalyką, tu- 
rime terminą tikra to žodžio prasme. Antruoju atveju 
turime žodį, kuris nėra kvalifikuojamas termino vardu ir 
kuris tėra vienas iš daugelio žodžių, sudarančių sykiu su 
moksliniais terminais kalbos žodžių lobį (Worischatz). 

Dabar jau galima sudaryti pilną termino sąvokos ap- 
tartįį Būtent terminas yra žodis, reiškiąs 
sąvoką, turinčią specialios reikšmės ku- 
riam nors mokslo dalykui. Šitoje aptartyje, 
kaip ir kiekvienoje aptartyje, terminas charakterizuoja- 
mas dviem žymėm — giminine ir rūšine. Pirmuoju atžvil- 
giu jis yra. žodis, reiškiąs sąvoką. Antruoju atžvilgiu jis 

yra kokio nors mokslinio dalyko reiškėjas. Šituodu at- 
žvilgiu ir dera mums smulkiau panagrinėti norint geriau 
įsigilinti į termino savybes. 

2. Terminas, dalykas ir sąvoka. Kai buvo nurodoma 
termino giminė, pasakyta „žodis, reiškiąs sąvoką“. Tuo 
pačiu tarsi duota pažinti, jog šalia žodžių, reiškiančių 
sąvokas, esama dar žodžių, sąvokų nereiškiančių. Ir iš 
tikro, jei imsime tokius žodžius kaip deja, aiman, 
antai, ir, kad ir t. t, turėsime pripažinti, jog jie 
sąvokų nereiškia, nors, žinoma, nėra be reikšmės. Be 
sąvokų, žodžiai gali reikšti jausmus, norus, įsivaizdavi- 
mus, nurodymus ir k. d. Taigi žodžiai galima suskirstyti 
dviem didelėm grupėm, iš kurių vieną sudaro žodžiai, 
reiškią sąvokas, antrą — žodžiai, sąvokų nereiškią. Ter- 
minai įeina į pirmąją žodžių grupę, bet jos visos neapima, 
nes jų bendrai sąvokai teatsako žodžiai, kurie reiškia są- 
vokas, turinčias specialios reikšmės kokiam nors mokslo 
dalykui. Šiaip ar taip, visa tai, kas yra prigimta žodžiui, 
t. y. jo esmė ir savybės, pritinka irgi terminui, kaip vie- 
nai iš palenktų žodžiui rūšių. Dėl šitos priežasties žodžio 
sąvokos analizė, ir ypač — žodžio, reiškiančio sąvoką, 
yra būtina geram termino sąvokos supratimui. Kas tad 
yra žodis ir kokios jo savybės? 

Pirmu pažvelgimu pasakysime, jog žodis yra garsas 
arba net garsų būrys, tartas žmogaus burna. Leiskime, tal 
yra tarmuo, atsakąs lotyniškam žodžiui vox. Tačiau, 
kaip ne kiekvienas garsas yra tarmuo, taip ir ne kiekvie- 
nas tarmuo yra žodis. Kad tarmuo virstų žodžiu, reik kad 
jis būtų skiemenuotas (vox artičulaia) ir kad juo būtų 
reiškiamas koks nors dalykas (vox signiticativa). Taigi 
žodis yra skiemenuotas bei reikšmingas 
tarmuo. Sakant, jog žodis yra skiemenuotas tarmuo, 
arba garsų būrys, charakterizuojama jo fizinė, arba fi- 
ziologinė, pusė; o sakant, jog žodis yra reikšmingas iar- 
muo, charakterizuojama jo išvidinė, arba psichologinė, 
pusė. Žodžio esmei svarbu ir fiziologinė, ir psichologinė 
jo pusė. Vaiko verkšlenimas, kad ir yra reikšmingas, bet 
nėra dar skiemenuotas tarmuo. Papūgos žmogaus kalbos 
mėgdžiojimas kad ir gali susidaryti iš skiemenuotų tar- 
menų, tačiau nėra reikšmingas psichologiniu atžvilgiu, 

nes šituo mėgdžiojimu papūga jokios prasmės neišreiškia 
ir pačių pamėgdžiojamų žodžių reikšmės nesupranta. 

Gyvulių urzėjimas, lojimas, bliovimas, kalenimas, ga- 
genimas ir t. t. kad ir yra, kaip ir vaiko verkšlenimas, 
reikšmingi faktai, vis dėlto nėra skiemenuoti iarmens. 
Bet svarbiausia čia tai, kad visi panašūs garsai tėra reikš- 
mingi ne savo intencija, bet vien kaip tam tikri gyveni- 
mo faktai. Tuo tarpu, kai yra sakoma, jog žodis yra reikš- 
mingas tarmuo, turima galvoje, jog tarmeniui yra sutei- 
kiama reikšmė bei prasmė tam tikru tikslu, arba tam tikra 
intencija. Pasirodo, jog šita intencija, kurios vardu su- 
teikiama tarmeniui prasmė, turi irgi esminės svarbos. Bū- 
tent skiemenuotu tarmenimi yra pareiškiamas koks nors 
dalykas tuo tikslu, kad juo šitas dalykas būtų duotas pa- 
žinti tam, kam yra tariama ir kas turi girdėti arba klau- 
syti. Žodis, kaip toks, yra sutelktinio gyvenimo faktas, 
ir todėl jis visuomet turi tikslo, t. y. yra visuomet ski- 

riamas tarnauti susižinojimo priemone. 

Kai sargybinis šuo loja naktį, pajutęs svetimo žmo- 
gaus prisiartinimą, jo šeimininkas gauna atsargos ženklą, 
bet vis dėlto negalima pasakyti, kad šuns lojimas yra 
reikšmingas ženklas, duotas su susižinojimo intencija. Šuo 
belodamas tereaguoja vien neskiemuotais garsais į tai, 
kas dedasi aplink jį, ir todėl šeimininkui nesvarbu šuns 
intencija, bet tai, kas galėjo sukelti jo lojimą. Taigi iš- 
eina, jog tikras skiemenuotas ir reikšmingas tarmuo turi 
savo tikslu tarnauti susižinojimo priemone ir kaip toks 
yra reiškimo ženklas. 

Ženklas apskritai yra pajustinis daik- 
tas kurio patyrimas padeda pažinti 
kitą kokį dalyką— Tartas žodis nėra niekados 
sau tikslas: ne pažinimas jo garsų, kaip tokių, bet paži- 
nimas to, ką žodis reiškia, yra svarbu tokiu atveju. To- 
dėl žodis visuomet yra ženklas, iš kurio yra pažįstamas 
kitas koks dalykas. 

Suglaudus visa, kas buvo pasakyta iki šiolei apie 
žodį, gausime jam šitokią aptartį; žodis yra žmo- 
gaus burna sudarytas skiemenuotas beį 
reikšmingas tarmuo, tarnaująs susiži- 

nojimo ženklu. Šitoje aptartyje randame visas žo- 

džio priežastis. Tariąs žmogus yra vykdomoji žodžio prie- 
žastis. Skiemenuotas tarmuo, susidarąs iš tartų garsų, su- 
einančių į vieną visumą, yra materialinė žodžio priežastis. 
Sąmoningai suteiktas tarmeniui reikšmingumas yra forma- 
linė žodžio priežastis. Pagaliau siekiamoji žodžio prie- 
žastis glūdi tame, kad skiemenuotam bei reikšmingam 
tarmeniui skiriama tarnauti susižinojimo priemone, būtent 
reiškimo ženklu tam, kam yra kas nors sakoma. 

Žmogus yra tikras žodžio autorius, kadangi jis, kaip 
protinga būtybė, tepajėgia suteikti žodžiui tikros pras- 
mės ir net savo nuožiūra (ad placitum) gali pažymėti bet 
kurį dalyką tam tikru vardu. Kitas yra klausimas, kaip 
faktinai yra susidariusi kalba kaip žodinių ženklų siste- 
ma. Kalbos kilmė ir psichologinis vyksmas, atsakąs kal- 
bos faktui žmogaus sieloje, čia visai neliečiama. Termi- 
nologijos reikalui svarbu, taip sakant, kalbos sistemati- 
ka, ir jos dalykai čia teliečiami. Taigi žmogus, kaip toks, 
yra tikra vykdomoji kalbos priežastis. 

Materialinė žodžio priežastimi, t. y. ta medžiaga, iš 
kurios žodis sudaromas, yra skiemenuotų garsų būrys, 
sueinąs į vieną visumą. Paprastai ir normaliai skiemena- 
vimas įvyksta kaitaliojant šiokiu ar tokiu būdu balsius 
ir priebalsius. Galima sakyti, jog balsiai sudaro esminę 
žodžio pusę, tuo tarpu kad priebalsiai yra jam pripuola- 
mesni dalykai. Priebalsiai dažniausiai skaido žodį skie- 
menimis, kurie sykiu gali skirtis savo balsiais. 

Štai keletas atsitiktinių pastabų apie vykdomąją ir 
materialinę žodžio priežastį. Mums betgi privalo čia ne- 
lyginant daugiau rūpėti formalinė ir siekiamoji žodžio 
priežastys, t. y. iš vienos pusės, tai, kas padaro, kad žo- 
dis yra žodžiu, o iš antros pusės, tai, ko dėlei žodis yra 
sudaromas, arba kuriam tikslui jis turi tarnauti. Formalinę 
žodžio priežastį, kaip sakyta, sudaro jo reikšmingumas, 
o siekiamoji jo priežastis yra jo pašaukimas tarnauti sų- 
sižinojimo ženklu. Šitiedvi žodžio priežastys man ir ten- 
ka kiek smulkiau išnagrinėti pradedant nuo siekiamosios 
priežasties, kuri, būdama vykdymo tvarkoje paskutinė, 
yra pirmutinė tendencijos tvarkoje. Būtent mums bus ne 
pro šalį ištyrus, kokiu reiškimo ženklu yra žodis pagal 
savo savybes. 

Ženklas apskritai yra dvejopas — prigimtasis (signum 
naturale) ir iš nuožiūros nustatytas, arba sutartasis (sig- 
num arbitrarium seu conventionale)) Prigimtasis 
yra ženklas, kurio santykis su reiškia- 
muoju dalyku yra nustatytas šio pasta- 
rojo prigimtimi Iš nuožiūros nustaty- 
tas, arba sutartasis yra ženklas, kurio 
santykis su reiškiamuoju dalyku yra 
nustatytas žmogaus nuožiūra, arba yra 
sutartas. Žinoma, sutarimas dėl ženklo gali būti, taip 
sakant, tylimas, kilęs savaime iš gyvenimo aplinkybių. 

Imkime dabar keletą pavyzdžių, kurie turėtų mums 
paaiškinti įvairių ženklų skirtumus. Pav., pastebime ant 
smėlio žmogaus kojos pėdsaką. Šitas pėdsakas yra mums 
dalykas, iš kurio patiriame, jog čia būta žmogaus. Kai 
iš vieno dalyko patiriame kitą, turime ženklą. O kadangi 
ženklas šiuo atveju pareina nuo Žmogaus prigimties, bū- 
tent nuo natūralios žmogaus kojos, tai aišku, jog jis yra 
prigimtasis ženklas. Panašiai vartojamas bus prigimtasis 
ženklas kokiai nors žmogaus nelaimei, tam tikra šypse- 
na — tam tikram jausmui ir t. t. Iš kitos pusės, maty- 
dami apvainikuoto laurais žygininko paveikslą, žinome, 
jog laurų vainikas yra laimėtas garbės ženklas. Tačiau 
sąryšis tarp garbės ir laurų vainiko nepareina nuo garbės 
prigimties, arba esmės, bet yra nustatytas pačių žmonių 
nuožiūra. Todėl, jei žmogaus pėdsakas yra prigimtasis, tai 
laurų vainikas yra iš nuožiūros nustatytas, arba sutarta- 
sis, ženklas. 

Taikant pasakyta žodžio klausimui, nesunku pastebė- 
ti, jog žodis dažniausiai yra sutartasis ženklas. Jei žodis 
būtų buvęs prigimtasis ženklas, negalima būtų išaiškinti, 
kodėl įvairiose kalbose tie patys dalykai įvairiai yra va- 
dinami. Šitas įvairumas parodo, jog tarp žodžio, kaip 
ženklo, ir reiškiamo juo dalyko santykis nėra prigimtas, 
bet iš nuožiūros nustatytas, arba sutartas. Tiesa, pasitaiko 
žodžių, kurie pamėgdžioja reiškiamuosius dalykus. Tokie 
žodžiai prisiartina prie prigimtųjų ženklų, ir todėl sykiu 
pastebima, jog panašumas tarp tokių žodžių įvairiose kal- 
bose yra jau žymiai didesnis kaip kad kitais atvejais. Pav., 
mūsų žodis švilpti, prancūzų siffler, vokiečių pieifen, rų- 

sų svislal', lenkų gwizdač turi garsuose panašumo, ka- 
dangi jie visi šiaip ar taip stengiasi pamėgdžioti dalyką, 
kurį jie reiškia. Šitie žodžiai, kaip sakyta, prisiartina prie 
prigimtųjų ženklų, ir todėl įvairiose kalbose atsiranda 
tarp jų panašumo. Tačiau palyginti nedaug žodžių gali 
būti priskaityta prie šitos kategorijos; ją faktinai sudaro 
vadinamieji onomatopoetiniai žodžiai, t. y. žodžiai, pa- 
mėgdžioją gamtos garsus. Dažniausiai žodžiai yra nutolę 
nuo pirmykščio sąryšio su reiškiamaisiais dalykais; o be 
to, palyginti nedaug žodžių taikoma dalykams, besireiš- 
kiantiems garsais. Reik tad konstatuoti, kaip bendra tai- 
syklė, kad žodžiai yra ženklai, šiaip ar taip nustatyti žmo- 
nių nuožiūra. 

Kitu atžvilgiu ženklai yra skirstomi į formalinius ir 
instrumentalinius (signa formalia et instrumentalia). Kai 
ženklo ir reiškiamo dalyko sąryšis yra 
pagrįstas lyties panašumų, turime forma- 
linį ženklą. Sakysim, atvaizdas yra formalinis ženk- 
las atvaizduojamajam daiktui, ir būtent todėl, kad tarp 
ženklo ir reiškiamo juo dalyko esama formos, arba lyties, 
panašumo. Kitaip sakant, pats ženklas čia išreiškia tai, 
kam jis tarnauja ženklu. 

Visais kitais atvejais, būtent tada, kai ženklo ir 
zeiškiamo dalyko sąryšis Nėra pagiIįs- 
tas lyties panašumų, turime instrumen- 
talinį ženklą. Pav., instrumentaliniu ženklų bus 
skambinimas, kai juo prašoma atidaryti durys. Tarp reiš- 
kiamo dalyko ir ženklo čia nesama nė mažiausio lyties 
panašumo: ženklas tėra čia grynas įrankis (instrumentum), 
todėl ir pats ženklas yra vadinamas instrumentaliniu. 

Pigu įspėti, jog žodis yra instrumentalinis ženklas; jis 
tetarnauja įrankiu, instrumentu dalykui reikšti ir suriš- 
tai su juo sąvokai išreikšti. Sakysim, tarp atvaizdo žodžio 
ir pačio atvaizdo arba net atvaizdo sąvokos nėra lyties 
panašumo: jis vien tetarnauja įrankiu kalbamajam daly- 
kui reikšti. Formalinis ženklas buvo lotyniškai vadina- 
mas signum in guo, tuo tarpu kad instrumentalinis 
ženklas buvo laikomas signum ex guo pagal tai, 
kad pirmuoju atveju reiškiamas dalykas pažįstamas ženk- 
le, antruoju atveju —tik iš ženklo. Vadinasi, žmogaus 

atvaizde, kuris yra žmogui formalinis ženklas, pažįstame 
žmogaus išvaizdą; tuo tarpu žodyje „atvaizdas“ nepažįs- 
tame dar atvaizdo prigimties, nors iš šito žodžio galime 
eiti prie jos pažinimo. Taigi yra jau nustatyta, jog žodis 
yra sutartasis instrumentalinis ženklas. 

Pagaliau yra dar skiriami apreiškiamieji ir atstojamie- 
ji ženklai (signa manifestaliva et suppositiva). Apreiš- 
kiamasis yra ženklas, iš kurio spren- 
džiama apie reiškiamojo dalyko buvi- 
mą. Pav., tautinė iškilmė gali būti apreikšta valstybinės 
vėliavos iškėlimu. Vėliava bus čia apreiškiamasis ženk- 
las. Atstojamasis yra ženklas, kuris tam 
tikra prasme pakeičia, arba atstoja, 
reiškiamąjį dalyką. Pav., jubiliaro biustas, tarsi 
atstoja sukaktuvių iškilmėje patį jubiliarą, kad šis iškil- 
mėje nedalyvauja. “ į 

Apie žodžius sakoma, jog jie yra ap- 
reiškiamieji ženklai sąvokoms ir atsto- 
jamieji ženklai daiktams: verba sunt signa 
manifestativa conceptuum, supposiliva rerum. Šitas pasa- 
kymas dera kiek smulkiau išnagrinėti, kadangi per jį pri- 
einama prie giliausios žodžio reikšmės supratimo. 

Kaip ženklas, žodis tarnauja žmonėms susižinojimo 
priemone, arba įrankiu. Tačiau sykiu, būdamas sutarta- 
sis, bet ne prigimtasis ženklas, žodis nėra signum in guo, 
ir todėl pats žodis, vieno Žmogaus tartas kitam, jokio ži- 
nojimo neperteikia. Susižinojimas įvyksta todėl, kad 
žodis yra reikšmingas tarmuo, arba ženklas; o šitas reikš- 
mingumas tame ir glūdi, kad žodis vieną dalyką apreiš- 
kia, kitą atstoja. Kad susižinojimas įvyktų, kaip tik rei- 
kia, kad ir kalbąs, ir klausąs žmogus žinotų šitą žodžio 
reikšmingumą. Jei, pav., vienas žmogus sako kitam: „Šiuo 
metu Marsas žymiai prisiartino prie žemės“, tai susižino- 
jimas ir susipratimas įvyks, jei antrasis žinos, ką atstoja 
ir ką apreiškia kiekvienas tartas žodis. Kaip sakyta, žodis 
atstoja daiktą ir apreiškia sąvoką. Mūsų pavyzdyje ne 
žodis „Marsas“, bet pats Marsas, kaip planeta, gali prisi- 
artinti prie žemės. Todėl sakoma, jog šiuo atveju žodis 
„Marsas“ atstoja patį daiktą, pareikšdamas jį jo vardu. 
Bet daikto reiškimas bei atstojimas nėra dar jo, kaip to- 

kio, išreiškimas tikra to žodžio prasme. Ir apskritai ar 
galima pats daiktas, kaip toks, išreikšti? Faktinai išreikšti 
galima tai, ką šitas daiktas reiškia žmogaus supratimu, ar- 
ba, tikriau tariant, išreikšti galima pats šitas supratimas. 
o dalyko supratimas yra ne kas kita kaip žmogaus sąvo- 
ka žmogaus prote sudaryta. Žodis apreiškia, kokia sąvoka 
yra jungiama su kalbamuoju dalyku, ir tuo pačiu išreiškia 
to dalyko prasmę. Tačiau, jei klausąs žmogus neturės su- 
pratimo apie Marso planetą, tai išgirdęs, jog Marsas yra 
suėjęs arčiau su žeme, jis vis dėlto tikro supratimo apie 
įvykį negaus. Reik, kad ir žodžio prasmė, arba apreiškia- 
mos žodžiu sąvokos turinys, būtų jam žinomas. Tokiu bū- 
du pasirodo, jog žmonių susižinojimui yra svarbu supras- 
ti, ką žodis atstoja ir ką jis apreiškia. Pakartoju, žodis at- 
stoja reiškiamąjį dalyką ir apreiškia sąvoką, iš kurios da- 
lykas yra suprantamas. 

Tame fakte, jog žodis atstoja dalyką, glūdi jo reikšmė; 
o tame, kad jis apreiškia sąvoką, atsakančią pareikštam 
dalykui, glūdi jo prasmė. Kitaip tariant, žodžio reikšmė 
pareina nuo dalyko, kuris yra jo reiškiamas, o žodžio 
prasmė nuo sąvokos, kuri atsako reiškiamajam dalykui. 

Čia bus ne pro šalį paaiškinus trijų terminų prasmę, 
būtent: reikšti, apreikšti ir išreikšti. Buvo sakyta, jog žo- 
"dis reiškia dalyką arba daiktą. Žodis „reikšti“ yra sino- 
nimas žodžiui „ženklinti“. Reikšti yra mažiau, negu ap- 
reikšti arba išreikšti. Žodis reiškia dalyką, jį įvardyda- 
mas taip, kad paskui suteiktas dalykui vardas atstoja šitą 
dalyką. Jei, pav., tam tikrą planetą vadiname Marsu ir 
paskui sakome, jog Marsas yra prisiartinęs prie žemės, tai 
ne vardas „Marsas“, bet pati planeta yra prisiartinusi prie 
žemės. Iš kitos pusės, žodis „Marsas“ ne tik atstoja reiš- 
kiamus juoju dangaus kūnus, bet apreiškia tam tikrą są- 
voką, be kurios visas posakis negali būti suprastas. Ir iš 
tikro, jei, pav., su žodžiu „Marsas“ nesurišime tam tikros 
sąvokos, arba nesuteiksime jam tam tikros prasmės, tai ir 
posakio „Marsas žymiai prisiartino prie žemės“ nesupra- 
sime. 

Taigi žodžiai apreiškia tam tikras sąvokas, kurios turi 
būti su jais jungiamos. Kitaip tariant, žodžiai apreiškia, 
kokios sąvokos reikalingos yra dalykams suprasti. Fak- 

tinai šituo apreiškimu žodžio rolė ir baigiasi, nes toliau 
eina klausančio žmogaus psichikoje atvaizduojamasis su- 
vokiamasis vyksmas, pačio žodžio sužadintas. Į šito žmo- 
gaus sąmonę ir ateina šito vyksmo išdavoje ta sąvoka, 
kuri atsako kalbamajam dalykui ir jį išreiškia. Apie patį 
žodį ne visai tačiau tiksliai sakoma, jog jis ne tik ap- 
reiškia sąvoką, bet ir ją išreiškia ir jog sykiu su ja iš- 
reiškia patį dalyką. Iš tikrųjų čia esama metonimijos, 
kurios dėlei tai, kas tarnauja išreiškimo priemone, vadina- 
ma jo išdava, t. y. pati išraiška. Vokiškai reikšti bus an- 
zeigen, arba anzeichen, apreikšti — offenbaren, išreikš- 
ti— dusdrūcken. Pirmuoju atžvilgiu žodis vokiečiams yra 
anzeigendes Zeichen, antruoju atžvilgiu — Kundgabe, tre- 
čiuoju — Ausdruck. 

Iš viso, kas pasakyta, matyti, jog reiškiamas dalykas, 
apreiškiama sąvoka ir žodis, t. y. jųdviejų išraiška, yra. 
artimai surišti tarp savęs, nors žodžio sąryšis su dalyku, 
iš vienos pusės, ir su atsakančia jam sąvoka, iš antros 
pusės, yra įvairūs. Norint tiksliai išaiškinti, koks sąryšis 
jungia išsyk dalyką, sąvoką ir žodį, reik dar atsižvelgti 
į sąryšį, kurio esama tarp dalyko ir atsakančios jam są- 
vokos. 

Matėme, jog žodžio sąryšis su dalyku suteikia jam 
reikšmės, o sąryšis su sąvoka — prasmės. Žodžiai, kuriems. 
neatsako realių dalykų, yra bereikšmiai, kokiu kad yra 
posakis „aukso kalnai“. O žodžiai, kuriems. neatatinka 
tikslios, neprieštaringos sąvokos, yra beprasmiai, kokiu 
kad yra posakis „keturkampis skritulys“. Žodis, neturįs. 
reikšmės, gali turėti prasmės, kaip kad jos turi posakis. 
„aukso kalnai“; bet žodis, neturįs prasmės, juo labiau 
neturi reikšmės, kaip kad posakis „keturkampis skritu- 
lys“ nėra reikšmingas jau todėl, kad jam stinga prasmės. 
Jau iš čion matyti, jog tarp žodžio reikšmės ir prasmės 
yra tam tikros priklausomybės ir būtent todėl, kad reiš- 
kiamas juo dalykas ir apreiškiama juoju sąvoka santy- 
kiuoja tarp savęs tam tikru būdu. Kokio esama faktinai 
santykio tarp dalyko esančio tikrovėje ir sąvokos, glūdin- 
čios žmogaus prote, tyrinėja specialiai ta filosofijos dis- 
ciplina, kuri yra vadinama gnoseologijos vardu, ir, žino- 
ma, čia ne vieta gilintis į šitą svarbią ir sudėtingą prob- 

lemą. Teiškelsiu vien aikštėn, koks ženklas yra proto są- 
voka tikrovės daiktui. 

Kad sąvoka yra daiktui ženklas, aišku iš to, jog šiaip 
ar taip sąvoka, nebūdama pats daiktas, tarnauja jam pa- 
žinti. O jei sąvoka yra daiktui ženklas, teisėtas yra klau- 
simas, kokiu ženklu jinai yra iš savo esmės. Pasirodo, jog 
sąvoka yra daiktui prigimtasis ir formalinis ženklas. Są- 
voka yra daiktui prigimtasis ženklas, kadangi santykis 
tarp daikto ir sąvokos yra prigimtas, bet ne nustatytas 
iš nuožiūros arba pripuolamai sutartas. Sąvoka yra daik- 
tui formalinis ženklas, kadangi tarp jos ir jo esama for- 
mos, arba lyties, panašumo: sąvoka kaip tik yra protinė 
lytis, atsakanti daiktui. 

Faktas, jog sąvokos yra daiktams prigimtieji ir for- 
mMaliniai ženklai, yra labai reikšmingas žodžiams, kurie, 
kaip žinome, yra tiems patiems daiktams sutartieji bei 
instrumentaliniai ženklai, ir būtent todėl, kad tikras pa- 
žinimas įvyksta su prigimtųjų bei formalinių ženklų pa- 
galba. Pašalinkime žodžio sąryšį su sąvoka, atsakančia 
daiktui, ir jis, nustodamas prasmės, nustos irgi buvęs su- 
sižinojimo priemone. Tai reiškia, jog sąvoka yra daiktams 
pažinimo atžvilgiu vertingesni ženklai, kaip kad žodžiai 
tiems patiems daiktams, ir įog žodžių sąryšis su sąvoko- 
mis ne tik suteikia jiems prasmės, bet ir padaro iš jų 
tikrą susižinojimo priemonę. 

Taigi sąvoka tarnauja ženklu daiktui; žodis savo ruož- 
tu yra ženklas sąvokai; tik žodis yra kitoks ženklas są- 
vokai, kaip kad sąvoka yra daiktui. Kitaip tariant, tarp 
žodžio ir daikto tarpininkauja sąvoka ir tuo pačiu įneša 
į žodžio turinį tai, kas sudaro prigimtojo bei formalinio 
ženklo esmę ir kas turi kalbai tikro vertingumo pažinimo 
atžvilgiu. Todėl galutinoje sąskaitoje dera pasakyti, jog 
žodis išreiškia dalyką tarpininkaujant 
sąvokai. Yra tai trumpa formula, suvedanti krūvon 
dalyką, sąvoką ir žodį ir tiksliai nustatanti savitarpinį 
jų santykiavimą. 

Tą pačią tiesą šv. Tomas Akvinietis išreikšdavo kitais 
Posakiais, kurie dėl savo tikslumo ir aiškumo yra minė- 
tini šitoje vietoje. „Voces“, sakė jisai, „Ieleruntur ad res 
signiticandas mediantę conceplione intellectus“, vadinasi, 

tarmens taikomi reikštiniems dalykams tarpininkaujant 
proto suvokimui. Išeina, jog tiesioginiu būdu žodžiai te- 
reiškia sąvokas, ir todėl šv. Tomo pasakyta, jog „voces 
significant intellectus conceptiones immediate ei, eis me- 
dianiibus, res“, vadinasi, tarmens reiškia tiesioginiu būdu 
proto sąvokas, o šioms tarpininkaujant,— dalykus“. Taigi 
suglaudus sudėtingą dalyko, sąvokos ir žodžio santykia- 
vimą, sakoma, jog žodis išreiškia dalyką tarpininkaujant 
sąvokai. 

Anksčiau buvo padarytas skirtumas tarp apreiškiamo- 
jo ir atstojamojo ženklo. Apreiškiamasis ženklas duoda 
pažinti reiškiamojo dalyko buvimą. Šita prasme sąvoka 
yra apreiškiamasis ženklas dalykui, o žodis — sąvokai. Su 
sąvokos pagalba apreiškiame dalyko buvimą tikrovėje, o 
su žodžio pagalba — sąvokos buvimą mūsų prote. Bet kai 
imame spręsti apie dalykus ir reikšti juos žodžiais, šitie 
pastarieji turi dalykams atstojamosios reikšmės arba, ki- 
taip tariant, yra atstojamieji ženklai. Pav., tariame: „že- 
mė yra mūsų gyvenamas rutulys, skriejąs aplink saulę“. 
Čia žodžiai: „žemė“, „rutulys“, „saulė“ reiškia ne žemės, 
rutulio ir saulės sąvokas, glūdinčias mūsų prote, bet pa- 
čius pareikštuosius daiktus, žinoma, tiek ir tokius, kiek 
ir kokius mes juos suvokiame ir pažįstame. Kitaip išeitų, 
jog žemės sąvoka skrieja aplink saulės sąvoką, kas būtų 
gryna nesąmonė. Vadinasi, patiektajame pavyzdyje žo- 
džiai „žemė“, „rutulys“, „saulė“ atstoja pačius pareikštuo- 
sius daiktus, arba yra jiems atstojamieji ženklai. Kaip bu- 
vo jau pridurta, šitas atstojimas įvyksta mūsų sąvokoms 
ir pažintims tarpininkaujant pagal tai, kaip žodžiai reiš- 
kia dalykus, kuriems tarpininkauja sąvokos. Šituo tarpi- 
ninkavimu gali būti aiškinamos atmainos, kurių įvyksta 
sprendžiant apie dalykus. Jei, pav., anksčiau buvo spren- 
džiama, jog saulė skrieja aplink žemę, o dabar sprendžia- 
ma atvirkščiai, tai atbulas sustatymas šitų daiktų, kad ir 
reiškiamų tais pačiais žodžiais, pareina nuo sąvokų, kurių 
turėta anksčiau ir turima dabar. 

Štai kokia prasme verba sunt signa manifesltativa con- 
cepiuum, suppositiva rerum (žodžiai yra apreiškiamieji 
ženklai sąvokoms, atstojamieji — daiktams). Mūsų pavyz- 
dyje žodžiai „žemė“, „rutulys“, „saulė“ apreiškia mūsų są- 

vokas apie reiškiamus daiktus ir sykiu atstoja šituos daik- 
tus sprendžiant, jog žemė yra mūsų gyvenamas rutulys, 
skriejąs aplink saulę. Tomistų buvo net sakyta, jog žo- 
džiai labiau tiesioginiu būdu (immediatius) išreiškia sub- 
jektyvines mūsų sąvokas, bet labiau principialiu būdu 
(principialius) išreiškia objektyvines mūsų sąvokas, bū- 
tent — tai, kas mūsų objektyviai suvokiama daikte su 
subjektyvinės sąvokos pagalba. Štai kodėl ir ištisas sa- 
kinys „žemė skrieja aplink saulę“ visų pirma išreiškia 
mūsų supratimą apie tuos daiktus ir tik paskui — faktiną- 
ją jų padėtį, tuo tarpu kad principialesnės reikšmės turi 
kaip tik šita faktinoji padėtis. 

Visa, kas čia buvo pasakyta apie žodį, pritinka ir ter- 
minui, kuris sudaro reiškiančio sąvoką žodžio rūšį. Ter- 
minas yra visuomet žodinis ženklas, reiškiąs dalyką ir iš- 
reiškiąs atatinkančią jam sąvoką, nors ne visi tokie žo- 
džiai yra terminais. Kad šitokis žodinis ženklas taptų 
terminu, jis turi įeiti į kurio nors mokslo sritį ir privalo 
būti moksliškai apdirbtas. Apie šitas aplinkybes, kuriose 
žodinis ženklas tampa terminu, ir teks toliau kalbėti, bet 
pirm padarysiu dar dvi pastabas, būtent apie rašomąji 
žodį ir kalbą apskritai, kadangi šitos dvi pastabos peršasi 
čia kaip viso skirsnio atbaigiamosios išvados. 

Matėme anksčiau, jog sąvoka yra prigimtasis ir for- 
malinis ženklas dalykui, o žodis yra sutartasis ir instru- 
mentalinis ženklas sąvokai. Ženklų grandinė tuo dar ne- 
sibaigia: žodį galime dar reikšti raštu. Raštas (scriptura, 
arba scriplio) ir yra rašomasis ženklas žodžiui reikšti. Jis 
yra, kaip ir pats žodis, sutartasis instrumentalinis ženklas, 
kuris tiesioginiu būdu reiškia žodį, paskui, šiam tarpinin- 
kaujant, reiškia sąvoką ir pagaliau, šiai pastarajai tarpi- 
ninkaujant, reiškia patį dalyką. Taigi raštas yra sudarytas 
iš pastovių ženklų, reiškiančių tiesioginiu būdu žodžius. 
Čia raštiniu ženklu suprantama ne raidė, bet parašytas 
žodis. Pridera čia pat pastebėti, jog patiekta rašto aptai- 
tis tetinka vadinamajam fonetiniam, arba alfabetiniam, 
raštui, kuris susideda iš ženklų, atsakančių tariamiems 
kalbos garsams. Idėjografinis raštas, kurio pavyzdžiu gali 
tarnauti Egipto hieroglifai, reiškia ne žodžius, bet pačias 
sąvokas, 

Pagaliau kalba yra sutartųjų ženkių sis- 
tema, tarnaujanti susižinojimo reikalui. 
Kai ženklais yra tariamieji žodžiai, gauname šnekamąją 
kalbą. Kai jais yra rašomieji žodžiai, turime rašomąją 
kalbą. Tarimas ir rašymas nėra vieninteliai būdai daly- 
kams ir sąvokoms reikšti norint susižinoti. Todėl mosta- 
gavimų arba kitų ženklų sistema bus irgi savo rūšies 
kalba, tarnaujanti tam pačiam susižinojimo reikalui. Žo- 
dis yra kalbai smulkiausias pradas, turįs nepriklausomo 
reikšmingumo, kokio neturi tokie, dar smulkesni, kalbos 
pradai kaip skiemens arba atskiri garsai. Todėl šnekamo- 
je ir rašomoje kalboje žodis vaidina rolę, be kurios su- 
pratimo negalima suprasti pačios kalbos reikšmingumo. 
Užtat nustačius žodžio esmę bei savybes, nesunku jau 
buvo, kaip galėjome pastebėti, nustatyti ir kalbos są- 
voką. 

3. Terminas kaip mokslinio dalyko reiškėjas. Žodis, 
išreiškiąs sąvoką, tampa moksliniu, arba techniniu ter- 
minu, kai jis, atsakydamas kuriam nors mokslui, yra ap- 
dirbtas tam tikru būdu. Tada jis tampa mokslinio dalyko 
reiškėju ir skiriasi nuo kitų paprastų žodžių, kad ir reiš- 
kiančių sąvokas. Kaip įvyksta mokslinio termino apdir- | 
bimas — štai klausimas, kuriuo turime dabar specialiau 
susidomėti. 

Visų pirma reikia čia žinoti, jog mokslo terminas pa- 
prastai yra bendrinis vardas, t. y. žodis, pritinkąs ištisai 
eilei vienos rūšies individų. Šita mokslinio termino savybė 
pareina nuo savybių sąvokos, kuri suteikia jam prasmės. 
O sąvoka iš esmės yra atitrauktas bei apibendrintas da- 
lykas. Pav., domimės gyva būtybe. Joje pastebime vieną 
kurią žymę atskirai nuo kitų, pav., išvidinį, arba ima- 
nentinį jos judėjimą; vadinasi, atitraukiame šitą žymę 
nuo kitų tariamojo dalyko žymių ir net nuo pačio šito da- 
lyko. Leiskime, pasinaudoję patyrimu, sprendžiame, jog 
išvidinis judesys yra gyvybės apraiška. Gyvybė tampa 
mums tada išvidinio judesio pradu nepriklausomai net 
nuo tos būtybės, kurią buvome tyrinėję. Tokiu būdu gau- 
name atitrauktą sąvoką. O vieną kartą atitraukę kokią 
nors žymę nuo konkretinio daikto, galime ją apibendrinti. 
Supratę gyvybę kaip išvidinio judesio pradą, apibendri- 

name šitaip suprastą gyvybės žymę visoms būtybėms, ku- 
rias laikome gyvomis. Vadinasi, išdavoje gyvybė tampa 
išvidinio judesio pradu apskritai, t. y. ji, kaip sąvoka, 
nėra surišta su vienu kuriuo gyvuoju individu ir todėl 
pritinka visiems vienos rūšies individams, čia — visoms 
gyvoms būtybėms. Sakoma, jog šitokia sąvoka yra bend- 
rinė. O kadangi terminas įgauna prasmės iš sąvokos, ku- 
rią reiškia, tai ir terminas,.atsakąs bendrinei sąvokai, yra 
vadinamas bendriniu. Tiesa, moksluose ir ypač — apra- 
šomuosiuose, esama nemaža vardų, kurie reiškia indivi- 
dualinius daiktus. Tokie, pav., yra geografijos vardai. 
Tačiau panašių tikrinių vardų negalima laikyti mokslo 
terminais tikra to žodžio prasme. 

Svarbu dar čia pažymėti, jog tikrai mokslinė pažintis 
turi visuotinosios reikšmės, t. y. vienodai pritinka visiems 
vienos rūšies individams. Kitaip tariant, mokslinė pažintis 
iš esmės yra visuotina. Jei, pav., aptariame gyvybę kaip 
išvidinio judesio pradą, tai šita aptartis turi vienodos 
reikšmės visiems gyviems individams. Jei būtų kitaip, kal- 
bama aptartis neturėtų tikrai mokslinės reikšmės. Iš čion 
irgi aiškėja svarba ne tik nustatyti termino prasmė, bet ir 
visa ta dalykų eilė, kurią jis reiškia ir kuriai pritinka jo 
prasmė. 

Pagal tai, kas pasakyta, moksliškas termino apdirbi- 
mas reikalauja visų pirma nustatyti du dalyku: pirma, 
kuriems dalykams terminas turi reikšmės ir, antra, kokia 
sąvoka suteikia jam prasmės. Nesunku pastebėti, jog 
faktinai čia reikalaujama nustatyti termino tįsą (ex!ensio) 
ir talpa (comprehensio), kurios matuojamos yra pagal 
tisą ir talpą sąvokos, glūdinčios termino pagrinde. Būtent 
termino tįsa matuojama visais tais individais, kurie yra 
padengiami sąvokos tįsa, o termino talpa matuojama vi- 
somis tomis žymėmis, kurios sudaro sąvokos talpą. Iki 
šiolei termino tįsa buvo vadinama jo reikšme, o talpa — 
jo prasme. . 

Kad galėtume aiškiai patirti, kaip nustatoma termino 
reikšmė, arba jo tįsa, ir termino prasmė, arba jo talpa, 
imkime pavyzdį iš mūsų besikuriančios mokslinės termi- 
nologijos. Leiskime, mums tenka nustatyti ontologijos 
reikalui reikšmė bei prasmė žodžių „daiktas“ ir „daly- 

kas“. Rodos, tuodu žodžiu labai yra artimu vienas ant- 
ram, ir dažnai yra vartojamu kaipo sinonimu. Tuo tarpu 
atidžiau įsidėmėjus į šituodu žodžiu, galėsime pastebėti, 
jog vienam atvejui geriau pritinka vienas, kitam — ant- 
ras žodis. Jei, pav., kalbėdami apie nematerialias žmo- 
gaus mintis, skiriame vieną mintį nuo kitos, tai galime 
išsireikšti dvejopu būdu: „tai kitas dalykas“, arba: „tai 
kitas daiktas“. Iš šitų dviejų posakių rinkčiaus pirmąjį, 
nes man rodos, kad dalykas pritinka geriau už daiktą nema- 
terialiai minčiai reikšti. Bet, jei manęs kas paklaustų, kiek 
dalykų arba daiktų yra šitame kambaryje, tai manyčiau, 
jog būtų tiksliau atsakius: „čia yra trys daiktai“, nekaip 
„Čia yra trys dalykai“. Vadinasi, daikto žodis turi reikš- 
mės materialiems dalykams, tuo tarpu kad dalyko reikš- 
mė nėra apribota materialumo žyme. Kitaip tariant, da- 
lyko tįsa yra platesnė už daikto tįsą: dalykai yra lygu 
daiktai plius visa tai, kas nėra materialu. Daiktai yra 
materialūs dalykai, bet materialūs dalykai nesudaro dar 
visų galimų dalykų, kaip kad, pav., proto mintis, valios 
pastanga ir t. t. nėra materialūs daiktai. 

Jei dabar norėsime nustatyti šitų dviejų žodžių pras- 
mę, turėsime skaitytis su tomis žymėmis, kurios sudaro 
talpą, arba turinį, sąvokų, glūdinčių jųdviejų pagrinde. 
Žymės charakterizuoja sąvokas, o sąvokos suteikia pras- 
mės terminams, kuriems jos atsako. Todėl, norint susekti 
prasmę žodžių „dalykas“ ir „daiktas“, reik susekti, kuo 
pasižymi sąvokos, jiedviem atsakančios. Taip darydami 
dalyko sąvokos analizę, patiriame, jog dalykas yra bet 
kuri atskira dalis viso to, kas yra tikrovėje arba tik žmo- 
gaus psichikoje. Šita prasme ir akmuo, ir žmogus, ir žmo- 
gaus mintis, ir net bet kuri jo fantazija yra dalykas. Daik- 
to sąvoka tik tiek tesiskiria nuo dalyko, kad joje esama 
materialumo žymės: daiktas yra apčiuopiama substancija, 
turinti buities tikrovėje. 

Daikto prasmė yra sudėtingesnė už dalyko prasmę, 
užtat jo reikšmė nėra tiek plati, kiek šio pastarojo reikš- 
mė. Pasirodo, jog termino reikšmė yra atvirkščiame san- 
tykyje su jo prasme pagal tai, kaip santykiuoja tarp sa- 
vęs sąvokos tįsa Ir talpa. Panašiai, kaip, talpai didėjant, 
tįsa mažėja, taip ir termino prasmei tampant sudėtinges- 

nei, jo reikšmė siaurėja, t. y. apsiriboja mažesniu dalykų 
skaičiumi. Vadinas, pridėję dalykui materialumo žymę, 
gauname daiktą, kurio reikšmė apribojama materialinių 
dalykų skaičiumi. 

Iš patiektojo pavyzdžio matyti, jog, nustatant termino 
prasmę, sykiu yra nustatomas ir jo reikšmės plotas, arba 
jo pritaikomumas tam tikram atskirų dalykų skaičiui. Bet, 
iš kitos pusės, žinant termino reikšmę, t. y. kuriems da- 
lykams jis yra taikytinas, galima irgi susekti, kokia yra 
jo prasmė. Nustatyti mokslo terminas ir 
yra nustatyti jo reikšmė bei prasmė 
sąryšyje su sąvoka, kuria jis yra pagrįs- 
tas. Faktinai techninio termino apdirbimas visuomet 
eina gretimais su apdirbimu sąvokos, kurią jis išreiškia. 
Todėl negali būti gerai išdirbtos terminologijos ten, kur 
pats mokslo dalykas nėra gerai apdirbtas; bet, iš kitos 
pusės, mokslinio dalyko apdirbimas tegali vykti vien gre- 
timais su atatinkamos terminijos tobulinimu. 

Vis dėlto būtų klaidinga manyti, jog termino apdir- 
bimas ir yra ne kas kita kaip loginis apdirbimas sąvokos, 
kuri glūdi jo pagrinde. Jei termino apdirbimas ir vyksta 
gretimais su sąvokos apdirbimu, tai šita lygiagretė eiga 
dar toli gražu nereiškia paprasto sutapimo. Kitaip ir ži- 
nojimo būdai (modi sciendi), liečią sąvoką ir terminą, 
nesiskirtų tarp savęs. Tuo tarpu termino aptarimas (de- 
finitio, kaip veiksmas) ir jo suskirstymas (divisio, kaip 
veiksmas) nėra tas pats, kas sąvokos aptarimas ir jos 
suskirstymas. Aptartis (definitio, kaip išdava) ir suskirs- 
tymas (divisio, kaip išdava) logikoje yra teisingai laiko- 
mu dviem svarbiais mokslinio žinojimo būdais, nes pir- 
moji parodo, kas yra dalykas iš esmės, antrasis nusako, 
kokiomis loginėmis dalimis jis susiskirsto. Šituodu žino- 
jimo būdu turi irgi reikšmės termino apdirbimui, ir to- 
dėl juodu dera panagrinėti pritaikytu šiam reikalui. 

Šiam tikslui logikoje daromas net skirtumas tarp No- 
minalinės ir realinės aptarties ir tarp nominalinio ir rea- 
linio suskirstymo. Nominalinė aptartis ir nominalinis su- 
skirstymas ir yra tuodu mokslinio žinojimo būdu, kuriuo- 
du randa pritaikymo nustatant terminus. Reik net čia pat 
pažymėti, jog nuo jųdviejų privalo prasidėti kiekvienas 

mokslinis termino apdirbimas. Tasai gretimas termino bei 
sąvokos supratimo tobulinimas, apie ką buvo neseniai 
kalbėta, faktinai vykdomas tik tada, kai nominalinis ap- 
tarimas ir nominalinis suskirstymas yra jau sudarytu. Kaip 
tad dera suprasti šituodu žinojimo būdu, pritaikytu ter- 
mino klausimui? 

Paprastai nominalinis aptarimas yra skiriamas nuo rea- 
linio aptarimo. Jei realinis dalyko aptarimas iškelia aikš- 
tėn dalyko prigimtį, arba esmę, tai nominalinis žodžio 
aptarimas teiškelia aikštėn žodžio prasmę. Faktinai žo- 
džio prasmės iškėlimas aikštėn yra ne kas kita, kaip tiks- 
lus nurodymas, kokia sąvoka glūdi žodžio pagrinde, arba, 
kitaip tariant, kokia sąvoka sutarta jungti su šituo žodi- 
niu ženklu. Visas nominalinio aptarimo sunkumas ir yra 
tas, kad sąvoka rišama sutartinai su žodžiu, šituo žodžiu 
ir yra išreiškiama, Išeina tad, jog žodžio prasmė yra pa- 
aiškinama sąvoka, kuri yra surišta su žodžiu kaip su savo 
ženklų; o iš antros pusės, pati sąvoka yra reiškiama žo- 
džiu, kurio prasmę ji sudaro. Norint išeiti iš šito užburto 
rato, reik griebtis priemonių, kurios žodžiui aptarti galėtų 
pavartoti dalykus, labiau žinomus už patį žodį. Tokiomis 
priemonėmis yra visų pirma etimologinis žodžio išnagri- 
nėjimas, o paskui — žodžio paaiškinimas kitais, labiau ži- 
nomais žodžiais, turinčiais vienodos ar tik artimos jam 
prasmės. Jei, pav., aiškinama, jog esybė reiškia bet kurį 
dalyką, kuris taip ar šiaip yra, arba esantį dalyką, iai 
čia, galima sakyti, sykiu įvyksta ir etimologinis žodžio 
išgvildymas, ir jo paaiškinimas sinonimu, nes esąs daly- 
kas ne tik yra sinonimas esybei, bet ir išaiškina etimolo- 
ginę jos kilmę; daiktavardis „esybė“ ir dalyvis „esąs“ 
turi bendrą šaknį, o galūnė -ybė kaip tik objektyvuoja 
tai, ką vadiname dalyku. 

Norint pagilinti nominalinę aptartį, tenka eiti prie rea- 
linės pareikštojo dalyko arba atsakančios jam sąvokos 
aptarties. Bet, iš kitos pusės, einant prie realinės dalyko 
aptarties, paprastai tenka susiprasti dėl terminų, kas ir 
įvyksta su nominalinio aptarimo pagalba. O ten, kur rea- 
linės aptarties dėl kurios nors priežasties yra negalima 
atsiekti, nepasilieka nieko kito kaip pasitenkinti nomina- 
liniu apibrėžimu. Pav., substancija negali turėti tikslios 

realinės aptarties, kadangi..ji, būdama aukščiausia gimi- 
nė, negali turėti artimiausios giminės, kuri galėtų įeiti į 
jos aptartį šalia jos rūšinio skirtumo. Todėl, kai substan- 
cija aptariama kaip esybė, turinti būtį savyje, tai šitokia 
aptartis iaktinai yra nominalinė, nes ji teaprašo kitais 
žodžiais substancijos žodžio prasmę. 

Kaip nominalinė žodžio aptartis stovi šalia realinės 
dalyko aptarties, taip nominalinis žodžio suskirstymas sto- 
vi šalia dalyko realinio suskirstymo ir sudaro termino 
atžvilgiu žinojimo būdą;. Nominalinis suskirs- 
tymas, vadinamas kitaip distinctio (sky- 
rimas, arba skirsmas) yra išskirstymas 
bei išskaitymas įvairių prasmių, kurių 
turi vienas kuris žodis. 

Tipingas realinis dalyko suskirstymas yra ne kas kita 
kaip giminės suskaidymas rūšimis. Pav., trikampiai gali 
būti skirstomi į smailiakampius, stačiakampius ir buka- 
kampius; juslingos būtybės — į neprotingus gyvulius ir 
žmones, ir t. t. Nominalinis žodžio suskirstymas žymiai 
skiriasi nuo šito realinio, ;suskirstymo: rūšių vietoje čia 
tarsi eina dalimis atskiros žodžio prasmės. Iš io matyti, 
jog žodis tegali būti „pominalinio suskirstymo dalykų 
vien tada, jei jis yra vartojamas įvairia prasme. Žodis 
teturįs vienų vieną. prasmę; negali net būti skirstomas 
nominaliniu būdu. Reik tačiau pripažinti, jog dažniausiai 
žodžiai turi įvairiuose posakiuose įvairios prasmės, ir to- 
dėl yra labai svarbu tikro susižinojimo dėlei skirti (dis- 
tinguere) įvairios jo prasmės: Turėjome geros progos tai 
patirti nustatant termino prasmę. Termino žodis, kaip ma- 
tėme, gali reikšti ir sąvoką (terminus mentalis) ir iarmenį 
(terminus oralis) ir raštą (ierminus scriptus). Nesusitarus 
apie termino įvairias prasmes ir nedavus pažinti, apie ku- 
rią prasmę eina kalba, tarp kalbėtojo ir klausytojo arba 
tarp rašytojo ir skaitytojo negali būti, aiškus dalykas, 
tikro susipratimo. a kg 

Lengva pastebėti, jog nominalinis aptarimas ir nomi- 
nalinis suskirstymas papildo viens antrą. Jei tėra aiški- 
nama žodžio prasmė vienu nominaliniu aptarimu, būtent, 
iškėlimu aikštėn tos jo prasmės, kurios jis turi kalbama- 
jam dalykui, tai vis dėlto nesunku supainioti šita jo pras- 

mė su kita prasme, kurios gali turėti šitas žodis ir kuri 
nėra aiškiai nuo jos atribota. Užtat išskaičius, kokių pras- 
mių gali turėti žodis, ir išskyrus bei aptarus vieną kurią 
jo prasmę, daugiau galima išvengti painiavos termino 
supratime. Iš antros pusės, patiekus žodžio suskirstymą, 
bet nedavus jo aptarimo, nebus pakankamai aišku, kaip 
jis aptariamas rūpimąja prasme. Todėl paprastai tenka 
jungti nominalinis termino aptarimas su nominaliniu jo 
suskirstymu, pradedant nuo to iš jų dviejų, katro pir- 
moje eilėje reikalauja išdėstymo tikslingumas. 

Su nominaliniu žodžio suskirstymu 
yra surištas tam tikru būdu realinis žodžių su- 
skirstymas į vienaprasmius, daugiaprasmius ir ana- 
loginius — suskirstymas, turįs didelės reikšmės termino- 
logijos reikalui. Būtent nominalinis žodžio suskirstymas 
prileidžia jau, jog jei ne visi, tai bent kai kurie žodžiai 
gali turėti daugiau prasmių kaip vieną. Tr štai paminėtas 
realinis žodžių suskirstymas įvyksta pagal tai, kiek ir 
kaip santykiuojančių tarp savęs prasmių žodis faktinai 
turi. Jei žodis arba terminas turi vieną prasmę, jis yra 
vadinamas vienaprasmiu (!erminus univocus). Turėdamas 
daugiau už vieną prasmę, jis yra daugiaprasmis (iermi- 
nus deguivocus). O tuo atveju, kai terminas turi daugiau 
prasmių kaip vieną ir kai atskiros prasmės surištos tarp 
savęs tam tikru siauresniu santykiu, kuris verčia eiti nuo 
vienos prasmės prie kitos, turime analoginį terminą (!er- 
minus analogus). Apie kiekvieną atsitikimą reikia kalbėti 
skyrium. Taigi visų pirma kaip dera suprasti vienapras- 
mis terminas? 

Lygindami dalykus su vardais, kuriais jie vadinami, 
pastebime, jog kartais atskiram dalykui yra taikomas ir 
atskiras vardas, o kitais atvejais vienas ir tas pats vardas 
taikomas ištisai dalykų eilei. Tačiau būtų klaida pavadi- 
nus pirmuosius vienaprasmiais, antruosius — daugiapras- 
miais terminais. Čia tegalima pasakyti, jog pirmuoju at- 
veju turime tikrinius, antruoju — bendrinius vardus, arba 
terminus. Jei žvilgterėsime į Rygiškių Jono „Lietuvių 
Kalbos Gramatiką“, tai 14-me antrosios laidos puslapyje 
rasime šitokias aptartis: „Tikriniai yra tie vardai, 
kurie duodami vienam kuriam daiktui, išskiriamam iš ki- 

tų panašių į jį daiktų“, pav., Lietuva, Vilnius, Nemunas, 
Antanas ir t.t. „Bendriniai yra tie vardai, kurie 
duodami ne vienam kuriam išskiriamajam, bet kiekvie- 
nam tam tikros rūšies daiktui“, pav., miestas, upė, žmo- 
gus, paukštis, miškas, medis ir t. t. Kiekvieno iš pami- 
nėtų čia bendrinių žodžių pagrinde glūdi viena bendrinė 
sąvoka, kuri sprendžia apie jo prasmę ir nekinta, nors 
žodis yra taikomas įvairiems vienos rūšies individams. 
Ir štai vienaprasmisyra bendrinis termi- 
nas, taikomas viena prasme ištisai da- 
lykų eilei, kaip atsakąs kiekvieną kartą 
vienai ir tai pačiai bendrinei sąvokai. 
Jei, pav., ir apie Nemuną, ir apie Nerį, ir apie Nevėžį, 
ir apie Dubysą tariame kiekvieną kartą, jog čia yra upė, 
tai upės vardas yra čia vienaprasmis terminas, nes yra 
taikomas ta pačia prasme ištisai dalykų eilei, kuriai at- 
sako viena bendrinė sąvoka; būtent čia bendrinė sąvoka, 
reiškianti rūšį, atsako viena prasme savo individams, t. y. 
Nemunui, Neriai, Nevėžiui, Dubysai. 

Panašiai terminas, reiškiąs giminę, viena prasme atsa- 
ko savo rūšims; pav., ir apie žmogų, ir apie žvėrį, ir apie 
žuvį, galima viena prasme tarti, jog jie visi yra gyvu- 
liai, t. y. juslingos būtybės. Čia gyvulio gimininė sąvoka 
pritinka viena prasme visoms savo rūšims, ir todėl bend- 
Tinis gyvulio terminas tariamas apie šitas rūšis viena 
prasme. Taigi terminai, reiškią giminines ir rūšinės są- 
vokas, yra vienaprasmiai, kai jie taikomi artimiausioms 
ir tarputinėms palenktoms rūšims pirmuoju atveju ir in- 
dividams — antruoju. Visais šitais atvejais terminas re- 
miasi viena ir ta pačia bendrine sąvoka ir todėl yra var- 
tojamas viena prasme, iš kur eina ir jo pavadinimas vie- 
naprasmiu. A 

Vienaprasmių terminų nereik painioti su vienareikš- 
miais terminais. Vienaprasmis yra terminas atžvilgiu į są- 
voką, kuri glūdi jo pagrinde; vienareikšmis yra terminas 
atžvilgiu į kitą terminą, su kuriuo jis turi lygią reikšmę, 
kitaip tariant, yra taikomas tam pačiam arba tiems pa- 
tiems dalykams. Vienaprasmis terminas, turįs savo pa- 
grinde vieną sąvoką, reiškia viena prasme ištisą dalykų 
eilę. Vienareikšmiai terminai, reiškią tą patį arba tuos 

pačius dalykus, išreiškia apie juos įvairias sąvokas ir to- 
dėl turi įvairios prasmės. Kaip pavyzdį vienareikšmių ter- 
minų Husserl'is ima du posakiu: nugalėtojas ties Jena ir 
nugalėtasis ties Waterl6o *. Ir iš tikro šituodu posakiu te- 
reiškia vieną ir tą patį Napoleoną I, nors turi įvairios 
prasmės pagal dvi įvairias sąvokas, kurios glūdi jų pa- 
grinde. Užtat jei paimsime posakį „prancūzų imperato- 
rius“, tai galėsime jį taikyti ir Liudvikui XIV, ir Napoleo- 
nui I, ir Napoleonui III viena ir ta pačia prasme, kadangi 
jo pagrinde visais šitais atvejais pasilieka ta pati sąvoka. 
Todėl čia yra jau vietos kalbėti apie vienaprasmį, bet ne 
apie vienareikšmį terminą. Pridursiu dar prie šios progos, 
jog mūsų žodis „vienareikšmis“ atsako lotynų žodžiui 
aeguipollens, tuo tarpu kad žodis „vienaprasmis“ 
atatinka lotynų žodžiui univocus. 

Šalia vienaprasmių terminų, kaip žinome, esama dau- 
giaprasmių terminų, kurie lotyniškai vadinami aegui- 
voca, graikiškai — onovvua. Daugiaprasmis yra 
terminas, tariamas apie įvairius daly- 
kus įvairia prasme. 

'"Vienaprasmis terminas, kaip matėme, reiškia arba ią 
pačią dalykų esmę, arba tą pačią esmės dalį, kuriai at- 
sako viena sąvoka. Jei, pav., apie atskirus individus ta- 
riama, jog jie esą žmonės, yra reiškiama visur ta pati 
žmogaus esmė. Jei, iš kitos pusės, apie žmogų, paukštį, 
žvėrį, žuvį yra tariama, jog jie esą gyvuliai, visur yra 
reiškiama ta pati įvairių rūšių esmės dalis. Bet jei nami- 
nis gyvulys ir vienas Zodiako ženklas yra vadinamas ver- 
šio vardu arba jei laisvanoris tėvynės gynėjas ir kitas 
Zodiako ženklas yra vadinamų šaulio vardu, tai žodžiai 
„veršis“ ir „šaulys“ čia jau vartojamu įvairia prasme ir 
įvairiems dalykams pareikšti. Čia jau nėra bendrinės są- 
vokos, kuri tarpininkautų tarp vieno bendro vardo ir įvai- 
rių dalykų. 

Dera šioje vietoje pažymėti, jog, kai nėra bendrinės 
LSS a LSA —— S 

* „Zwei Namen kėnnen Verschiedenes bedeuten, aber dasselbe nen- 


nen. So z. B. der Sieger von Jena — der Besiegle von Waterloo“, ! 
Husserl E. Logische Untersuchungen.— Halle, 1922.— Bd. II, T, L—- 

sąvokos, terminas negalima įtraukti į taisyklingą prota- 
vimą. Pav., būtų netaisyklingas šitokis protavimas: ver- 
šis minta pašarų; vienas iš Zodiako ženklų yra veršis; 
tad vienas iš Zodiako ženklų minta pašaru. Pavartotas čia 
įvairia prasme terminas „veršis“ faktinai įvedė į šitą pro- 
tavimą ketvirtą sąvoką, kas griežtai prieštarauja silogiz- 
mo taisyklėms. Todėl ir gauta nesąmonė išvadoje. 

Tarp vienaprasmių' ir daugiaprasmių terminų esama 
dar trečios terminų rūšiės, būtent — analoginių terminų. 
Vienaprasmis terminas taikomas dalykams, turintiems ią 
pačią esminę prigimtį; daugiaprasmis terminas taikomas 
dalykams, turintiems visai įvairias prigimtis. Bet gali būti 
atsitikimų, kai vienas terminas taikomas dalykams, kurių, 
kad ir turi įvairias prigimtis, vis dėlto turi tam tikro 
bendrumo, panašumo, priklausomybės ir kitokių santy- 
kių. Pav., žmogaus koja ir stalo koja vadinamos vienu 
kojos vardu. Kad savo prigimtimi stalas ir žmogus yra 
įvairiu daiktu, vis dėlto esama panašumo, arba analogi- 
nio santykio, tarp kojos ir stalo, iš vienos pusės, ir tarp 
kojos ir žmogaus, iš kitos pusės. Todėl kojos terminas, 
taikomas ir stalui, ir žmogui, vadinamas čia analoginiu 
terminu, lotyniškai — terminus analogus. Aptariant nei- 
giamai ir todėl — ne visai tiksliai analoginį terminą, ga- 
lima pasakyti, jog analoginis yra terminas, 
tariamas apie įvairius dalykus nei gry- 
nai įvairia, nei visai viena prasme. 

Analoginio termino pagrinde gali būti viena sąvoka, 
imama bendru supratimu, bet jame neišvengiamai rasime 
visą sąvokų eilę, kai imsime tikslinti, arba precizuoti, 
šitos sąvokos taikymą įvairiems dalykams, analoginiu 
terminu reiškiamiems. Leiskime, turime žodį „sveikas“, 
taikomą ir žmogui, ir valgiui, ir vaistui, ir orui, ir veido 
spalvai. Visa tai gali būti sveiki dalykai. Sveikumo sąvo- 
ka, paimta bendriausiu supratimu, bus tartum viena, kol 
jos netiksliname pritaikymu prie visų šitų įvairių daly- 
kų. Bet pakanka šitas pritaikymas padaryti, kad galėtume 
įsitikinti, jog žmogaus sveikumas, valgio sveikumas, vais- 
to sveikumas, oro sveikumas ir veido spalvos sveikumas 
yra įvairios sąvokos. Tiesa, visuose šituose atvejuose 
esama vienos bendros žymės, kuri riša visus šituos da- 

lykus su sveikata, bet kiekviename atvejyje šalia šitos 
žymės esama dar kitų įvairių žymių, kurios sąryšyje su 
jąja sudaro įvairių sąvokų. Kartais net iš pat pradžios 
sąvokų įvairumas yra aiškus analoginio termino varto- 
jime. Pav., turime du posakiu: pirma — lapė yra gudri; 
antra — šitas žmogus yra lapė. Nesunku įžvelgti net pir- 
mu pažvelgimu, kad lapės žodyje kiekvienu atveju randa- 
si kitokia sąvoka: pirmuoju atvejų turime vieną žvėrių 
rūšį, antruoju atveju — personifikuotą gudrumo žymę. Ta- 
čiau ir Čia, ir ten esama bendrumo, kurio faktinai ir yra 
šita gudrumo žymė. 

Termino analogija gali būti įvairi pagal tai, kuo ji 
remiasi. Scholastika žinojo kuo mažiausia tris analogijos 
rūšis, kurios buvo vadinamos: analogia proportionis, ana- 
logia proportionalitatis ir analogia aitributionis. Kai tarp 
reiškiamų vienu analoginiu terminu kelių dalykų esama 
panašumo, turime santykio analogiją (analogia proportio- 
nis). Tokios, pav., analogijos esama tarp medžio lapo ir 
popieriaus lapo. Kai du dalykų, reiškiamu vienu analo- 
giniu terminu, įgauna panašumo per palyginimą su tre- 
čiu dalyku, turime santykiavimo analogiją (analogia pro- 
portionalitatis). Pav., pažinimo šaltinis ir gyvybės šaltinis 
įgauna panašumo per palyginimą su tuo dalyku, kuris 
gamtoje yra vadinamas šaltinio vardu. Pagaliau, kai tarp 
kelių reiškiamų vienu analoginiu terminu dalykų esama 
išvidinio sąryšio, pav., priežastingos priklausomybės, tu- 
rime pritaikymo analogiją (analogia altributionis). Pav., 
yra sakoma, jog skaitome Aristotelį. Čia Aristotelio var- 
das vartojamas jo raštams reikšti. Tarp autoriaus ir jo 
raštų esama priežastingos priklausomybės, iš kur ir kyla 
analoginis termino pritaikymas. 

Santykio ir santykiavimo analogija, rišama su termino 
vartojimu, tarnauja pagrindu metaforai, kuri yra ne kas 
kita kaip tiesioginės žodžio prasmės perkėlimas iš vieno 
dalyko ant kito, turinčio panašumo su pirmuoju. Pavyz- 
džiui, teesie Merciero analizė: „Kai, kalbant apie popie- 
rių, ant kurio rašome, sakome, jog čia yra popieriaus la- 
pas, turime metaforą. Esame pastebėję, jog medžio lapas 
yra charakteringu būdu plonas; išdavoje atitraukiame plo- 
numo žymę. Paskui pastebime, kad popieriaus lakštas yra 

taip pat plonas, ir todėl perkeliamai pritaikome popieriui 
lapo vardą, kuris iš pradžios tepritiko medžio lapui. Šitas 
prasmės perkėlimas ir yra metafora (neta Ge00). (D. Mer- 
cier. Logigue.— Paris. 1919.— P. 125). Metaforinė gamtos 
personifikacija, kuri dažnai pasitaiko vaizdingoje poezi- 
jos kalboje, dažniausiai remiasi panašia analogija. Iš čion 
kyla posakiai, jog gamta liūdi, audra pyksta, saulė šyp- 
sosi, dangus verkia ir t. t. 

Pritaikymo analogijai (analogia atiributionis) atsako 
vaizdingoje kalboje tai, kas yra vadinama metonimijos 
vardu. Metonimijos lytį gauname kiekvieną kartą, kai 
vartojame priežastį vietoje išdavos, ženklą — vietoje reiš- 
kiamo dalyko, indą — vietoje to, kas jame telpa, atvirkš- 
čiai ir t. t. Šita analogijos rūšis turi lietuvių kalbai ypa- 
tingos reikšmės, kadangi jos šviesoje randa išaiškinimo 
ir analoginio pateisinimo tokie posakiai, kaip valgomasis 
kambarys, valgomasis laikas, valgomasis šaukštas, kuriais 
valgymo vieta, laikas ir įrankis yra vadinami vienu ana- 
loginiu terminu, iš pradžios reiškiančiu pasyvią maisto 
žymę būti valgomam. Faktinai vienas tik maistas tėra val- 
gomas tikra to žodžio prasme. Pritaikomosios analogijos 
dėsniu valgomomis vadinamos ir visos aplinkybės, netu- 
rinčios aktyvios reikšmės. Reik tačiau saugotis pertempti 
analogijos logines ribas ir pavadinti valgomuoju dalyku, 
kuris turįs aktyvios reikšmės valgymo veiksme. Pav., ne- 
galima pateisinti pritaikomosios analogijos posakyje „„val- 
gomasis asmuo", nes asmuo, kuris valgo, gali ir privalo 
būti pavadintas valgančiu asmenimi. Dėl šitos priežasties 
nepriimtini yra tokie posakiai, kaip „atsakomasis redak- 
torius laikraštyje“ arba „veikiamasis asmuo dramoje“, 
nors laikraštyje gali būti atsakomųjų straipsnių, o dra- 
moje — veikiamųjų scenų. 

Ne pro šalį bus čia pažymėjus, jog filosofiniame darbe 
ypač yra svarbu tiksliai nusimanyti, kokia prasme imami 
terminai, kuriais išreiškiami sprendimai ir protavimai. Jei 
nėra tinkamai nusimanoma apie terminų ypatybes, gali- 
ma lengvai padaryti stambių logikos klaidų, kurios gali 
turėti nelemtos reikšmės visai filosofinei sistemai. Ryškiu 
tam pavyzdžiu gali būti Solovjovo bandymas išspręsti Die- 
vo ir pasaulio santykiavimą. Aišku, jog ir Dievas, ir pa- 


479 


saulis yra tai, kas galima pavadinti esybės vardu: Dievas 
yra esybė ir pasaulis yra esybė, arba, tikriau,— ištisa esy- 
bių daugybė. Kas išeis, jei apie Dievą ir Jo kūrinį tarsi- 
me esybę ne analoginiu, bet vienaprasmiu būdu? Išeis, 
aiškus dalykas, kad Dievo ir pasaulio buvimo būdai yra 
vienodi. Toliau, jei Dievo ir pasaulio buvimo būdas, arba 
būsena, yra vienoda, tai Dievas ir pasaulis gali sudaryti 
vieną iš dviejų: arba substancialinę vienybę, arba realų 
skaičių dviejų dalykų, turinčių vienodą būseną. Jei tei- 
giame, jog Dievas ir pasaulis sudaro substancialinę vie- 
nybę, gauname panteizmą. Jei teigiame, jog Dievas ir pa- 
saulis sudaro realų skaičių dviejų dalykų, turinčių vie- 
nodą būseną, gauname dualizmą. Solovjovas pripažino 
vienodą buvimo būdą, arba būseną, ir Dievui, ir pasau- 
liui, nepastebėjęs, jog esybės terminas yra tariamas ana- 
loginiu būdu, kas scholastikoje buvo išreiškiama posakiu: 
„ens dicitur multipliciter". Paskui Solovjovui teliko pasi- 
reikšti arba už panteizmą, arba už dualizmą, bet sykiu, 
intuicijos vedamas, jis negalėjo aiškiai pripažinti nei pir- 
mojo, nei antrojo. Iš čion nuolatinis jo svyravimas tarp 
panteizmo ir dualizmo ir nenuilstamas ieškojimas trečio 
problemos išsprendimo: Ieškodamas tokio trečio išspren- 
dimo, jis prieina galop prie to, kad ima suprasti pasaulį 
kaip tampantį absoliutą, ir pripažįsta jam tampančią bū- 
seną, skirtiną nuo Dievo būsenos. Nors ir tokiu formula- 
vimu Solovjovas problemos neišsprendžia, bet simptomin- 
ga čia yra tai, kad jis visu savo gyvenimo filosofiniu dar- 
bu pagaliau prieina prie to, nuo ko jis turėjo pradėti, 
būtent — nuo aiškaus supratimo fakto, jog esybės termi- 
nas yra analoginis ir jog todėl pavadinimas Dievo ir Jo 
kūrinio esybėmis dar toli gražu nereiškia, kad tuo pačiu 
ir Dievui, ir Jo kūriniui pripažįstamas vienodas buvimo 
būdas, arba vienoda būsena. 

Iš viso, kas yra pasakyta apie mokslišką termino ap- 
dirbimą, nesunku įsitikinti; jog mokslinio termino suda- 
rymas, nustatymas ir jo supratimo išplėtimas yra daug 
sudėtingesnis vyksmas, kaip kad tai gali rodytis iš pat 
pradžios. Šitas moksliškas termino apdirbimas pereina iš- 
tisą tarpsnių eilę, kuri faktinai niekuomet nesibaigia, kaip 
kad nesibaigia niekumet moksliškas pačio dalyko tyrinė- 


480 


jimas: buvo juk sakyta, jog sykiu su dalyko pažinimo 
tobulėjimu išsiplėtoja ir termino supratimas.— Baigdamas 
šitą klausimą nagrinėti, turiu dar pažymėti, jog paprasta 
termino apdirbimo tarpsnių eiga faktinai nėra tokia, ko- 
kioje buvo tyrinėti šitie tarpsniai einamajame skirsnyje, 
Tai įvyko todėl, kad nuosekliai logingas dalyko išplėto- 
jimas teorijoje ne visai supuola su genetiniu dalyko iš- 
plėtojimu tikrovėje. Paprastai moksliškas termino apdir- 
bimas pereina šitokius genetinius tarpsnius: 

(1) termino sudarymas iš etimologinio pagrindo ir jo 
paaiškinimas sinonimais; 

(2) nominalinis termino aptarimas, remiantis tiesiogine 
ir pagrindine jo prasme; 

(3) nominalinis termino suskirstymas, jei terminas turi 
daugiau negu vieną prasmę; 

(4) termino supratimo tikslinimas (precizavimas) nu- 
statant griežčiau jo prasmės talpą ir jo reikšmės tįsą; 

(5) termino supratimo išplėtojimas sąryšyje su pačio 
dalyko pažinimo pažanga. 

KALBOS KULTŪROS PROBLEMA 


Pastabos prie p. P. Joniko referato 


Įžanga.— 1. Pagrindinis p. Joniko nuopelnas yra ne 
tas, kad jis yra kurią nors problemą, liečiančią kalbos 
kultūrą, išsprendęs, bet tas, kad jis yra iškėlęs aikštėn 
visą eilę kalbos kultūros problemų ir jas yra įdomiai 
pastatęs, kartais net vienu tik pastatymu problemos paaiš- 
kinęs kai kurias tiesas, 

2. Iš kitos pusės, p. Joniko referaie ne viskas Yra 
išaiškinta, kas yra paliesta; kai kas yra neaišku, o yra 
ir dalykų, aiškiai ginčytinų. 

3, Kiek kalbos kultūros klausimai susiliečia su kalbos 
filosofija ir kiek jie nereikalauja specialaus kalbinio (ling- 
vistinio) išsilavinimo, tiek drįstu pasisakyti ir aš apie 
p. Joniko pajudintus dalykus. 

4. P. Joniko referate, man atrodo, aktualūs ir reikš- 
mingi keturi klausimai, arba net keturios problemos: 
a) kalbos kultūrėjimo vyksmai, b) kalbos normalizacijos 
kriterijai, c) funkcinės kalbos ir d) poezijos kalba. Apie 
kiekvieną klausimą norėčiau kritiškai pasisakyti kiek ga- 
lima trumpiau. 


I. KALBOS KULTŪRĖJIMO VYKSMAI 


1. Referentas trumpai paliečia visą penketą kalbos 
kultūrėjimo vyksmų (procesų), t. y.: a) kalbos normaliza- 
ciją; b) kalbos stabilizaciją; c) k. intelektualizaciją (fa- 
cionalizaciją) ir visų pirma k. nominalizaciją; d) k. auto- 
matizaciją; e) k. aktualizaciją. 

2. Čia naujesnis ir labai aktualus yra k. intelektuali- 
zacijos klausimas, nes jis yra glaudžiai susijęs su kultū- 

ringos kalbos susidarymu. Ypač nominalizacijos klausi- 
mas yra reikšmingas: 

a) turėti galimybę ix galėti nėra tas pats dalykas; pir- 
masis terminas pateisinamas ne tik abstraktine mąstyse- 
na, bet ir savo prasminiu skirtingumu, 

b) padaryti pranešimą ir pranešti taip pat pateisina- 
mi greta viens antro ne tik abstraktine mastysena, bet ir 
prasminiu skirtingumu. 

3. Lygiai įdomūs ir reikšmingi yra automatizacijos ir 
aktualizacijos vyksmai: pirmasis nuasmenina kalbą, ant- 
rasis ją individualizuoja. Ir vienas, ir antras dalykai ly- 
giai yra reikalingi. Kalbos automatizacija teikia pastovių 
posakių, būtinai reikalingų bendrinėje kalboje. Pvz., ne- 
vykusios automatizacijos atsitikimu yra mūsų: „bus dau- 
giau, dar ne galas“; tai naivūs ir primityvūs posakiai, 
būtų geriau: „bus tęsiama, bus baigiama". Aktualizacija 
neišvengiama ten, kur pageidaujamas kuo didžiausias kal- 
bos individualumas. Kaip pamatysime, tai ypatingai liečia 
poezijos kalbą. 

4. Kalbos kultūrėjimo vyksmų problema galėtų būti 
sistemingai tiriama. 


U. KALBOS NORMALIZACIJOS KRITERIJAI 


1. Referento suminėti šie normalizacijos kriterijai: 
a) grynumas; 
b) taisyklingumas; 
c) būdingieji, arba tipiškieji, polinkiai; 
d) tikslingumas. 

(Funkcinė kalbos struktūra — galutinis kriterijų pa- 
grindas.) 

2. Visi kriterijai svarbūs, betgi pranešėjas labiausiai 
pabrėžia tikslingumą, sakydamas: „svarbiausias bendrinės 
rašomosios kalbos normos kriterijus yra tikslas, kuriam ta 
kalba skiriama“ (535)!; „Kalbinį reiškinį reikia vertinti 
pirmiausia iš derėjimo tam uždaviniui, kuriam jis skir- 
tas“ (t. p.). 

3. Jei spręsti apie tikslingumo kriterijų tik iš refera- 
to, tai šis kriterijus yra labai neapribotas ir, sprendžiant 

kurį konkretų atsitikimą, jis vienas toli gražu nėra pa- 
kankamas. Tiesa, pats pranešėjas šito kriterijaus neatse- 
paruoja nuo visų kitų, vis dėlto teikia jam pirmenybės. 

4. Tuo tarpų man rodos, kad nė vienas normalizaci- 
jos kriterijus negali būti išskirtas kaipo svarbiausias, nes, 
sprendžiant normos klausimą, neišvengiama paisyti viso 
kriterijų komplekso, ir tame komplekse vargu ar tikslo 
kriterijus yra svarbiausias. 

5. Ryšium su normalizacijos kriterijų klausimu paju- 
dintas santykis tarp rašomosios ir liaudies kalbos; būtent 
referate pasakyta, kad kalbos normų šaltinis yra „rašo- 
mosios kalbos susidarytoji vartosena, o ne liaudinė“ (533). 
Abejoju, ar čia jau taip galima apsiriboti rašomąja kal- 
ba, ypač pas mus, kur tarp rašomosios ir liaudies kalbos 
santykiai dar yra gyvi iki šiolei. 

6. Apskritai būtų ne pro šalį specialiai panagrinėti 
liaudies ir šviesuomenės kūrybos santykiavimą kalbos 
kultūros dalykuose. Tuomet ir normalizacijos kriterijų 
klausimas dar labiau galėtų paaiškėti. 


III. FUNKCINĖS KALBOS 


1. Referentas kalba (a), iš vienos pusės, apie bendrinės 
kalbos funkcinį susiskirstymą, smulkiau suspecialinantį 
kalbinės priemones, ir (b), iš antros pusės, apie funkcines 
kalbas (538). 

2. Funkcinių kalbų referentas priskaito visą ketvertą: 
1) pašnekesio (konversacinę) kalbą, 2) specialią darbo 
(dalykinę) kalbą, 3) mokslinę ir 4) poetinę. 

3. Čia lieka neaišku, (a) kas yra teisingesnis dalykas: 
kalbėti apie bendrinės kalbos funkcijas ar apie funkcines 
kalbas, ir (b) koks yra tikras santykiavimas tarp bendri- 
nės kalbos ir funkcinių kalbų. 

4. Jei pirmas klausimas yra daugiausia terminologinio 
pobūdžio, tai antrasis turi daugiau principialios reikš-- 
mės, 

5. Kalbant apie bendrinės kalbos funkcijas, reikėtų 
prileisti, kad yra vienų viena bendrinė kalba ir yra tik 
įvairių jos funkcijų. Kalbant apie įvairias funkcines ka!- 

bas, bendrinės kalbos vieta ir reikšmė pasidaro labai ne- 
apribota. 

6. 1935 m. GK? 1—2 sąs. str. „Bendrinė kalba ir jos 
rūšys“ Dr. Pr. Skardžius rašė: „Bendrinė rašomoji kalba 
turi būti ta, kurią vartojame bendra priemone tarpusavy- 
je visai Lietuvos visuomenei susižinoti; taip pat ir bend- 
rinė šnekamoji kalba turi būti tokia pat visuotinė susiži- 
nojimo priemonė, tik ne raštu, bet žodžiu“ (5 psl). 

7. Panašiai išsireiškia apie rašomąją ir šnekamąją kal- 
bą ir Dr. A. Salys: „Abi tos kalbos vadinamos bendrinės 
kalbos vardu, nes ši kalba yra bendra, sutartinė visai 
lietuvių tautai, yra mūsų valstybinė ir kultūrinė kalba“ 
(Bendrinė vaidybinė ir šnekamoji tartis, 1935 m. GK, 10 
sąs., 167 psl.). 

8. Logiškai prieš bendrą dalyką galima statyti specia- 
lų dalyką. Pirmasis pasižymi labiau abstraktiniu pobū- 
džiu, antrasis — konkretiniu individualiniu pobūdžiu. Ma- 
nyčiau, ir čia reikėtų išlaikyti šitą loginį skirtumą. Nepa- 
kanka kalbėti apie vienos bendrinės kalbos funkcijas, bet 
per daug yra kalbėti apie lygiateises gretimas funkcines 
kalbas. 

9. Mano supratimu, galima kalbėti apie vieną bend- 
rą kalbos branduolį, kuris įvairiai yra konkretizuojamas 
individualiniame ar grupiniame vartojime arba funkcio- 
navime. 

10. Šituo atžvilgiu galima kalbėti apie tris kalbas, ku- 
rios tačiau nėra lygiateisės ir nuo savęs nepriklausomos. 
Tai yra: 

a) bendrinė, visuotinė, kolektyvinė, sutelktinė, kon- 
krečiai nedeterminuota, arba neapspIęsta: norminės Iy- 
tlys; 

b) grupinė, pusiau determinuota, arba apspręsta: Ii- 
losotijos terminija; 

c) individualinė, konkretinė, determinuota, arba ap- 
spręsta: atskiro asmens rašomoji ir šnekamoji kalba. 

11. Bendrinė kalba įeina sudedamuoju branduoliu į 
grupinę kalbą, o grupinė kalba įeina sudedamuoju bran- 
duoliu į individualinę kalbą, kuri yra tikrai konkretizuo- 
ta, determinuota ir apspręsta. 

12. Kalbos konkretizacija įvyksta žymia dalimi pagal 
kalbančio ar rašančio asmens nuožiūrą; jis nelaisvas yra 
tik bendrinės ir grupinės kalbos ribose, t. y. kiek bendrinė 
ir grupinė kalba yra stabilizuota norminėmis lytimis. 


IV. POEZIJOS KALBA 


1. Individualiausia, konkrečiausia, labiausiai determi- 
nuota, arba apspręsta, yra poezijos kalba. Referenias tai 
visai teisingai išreiškia sakydamas, kad „didžiausia kal- 
binių lyčių aktualizacija. .. yra poezijos kalbos funkcija“ 
(539). Su šituo visai galima sutikti. 

2. Bet kai referentas skelbia, kad „poezijos kalba yra 
bendrinės rašomosios normos deformacija“ (539), kad „be 
tos deformacijos poezijos visai nebūtų“ (t. p.), kai refe- 
rentas iš tikrųjų laiko licentiam poeticam ne išimtimi, bet 
taisykle, tai su juo negalima sutikti. 

3. Referento poetinės kalbos koncepcija trumpai iš“ 
Teikšta šiais žodžiais: „Poezijos kalbos lyčių tikslas nėra 
praktinis susižinojimas, bet didžiausia aktualizacija, kuri 
siekia pirmiausia estetinio efekto. O to pasiekiama bend+ 
rinės kalbos lyčių deformacija" (541). 

4. Kad bendrinės kalbos lyčių deformacija yra didžiau- 
sia kalbos aktualizacija, su tuo galima sutikti; bet kad 
tokia aktualizacija būtų poetinio efekto būtina priemonė, 
ne tik abejotina, bet ir tiesiog ginčytina. 

5. Aš labai bijau, kad šiuo atveju referentas prašmat- 
numo įspūdį yra palaikęs poetiniu efektu. Visi pavyz- 
džiai, kurie referento yra pateikti, man bent daro prašmat- 
numo įspūdį, kuris toli gražu nėra tolygus estetiniam 
efektui. Išpardavimas dūšios! 3 

6. Licentia poeticd gali būti paversta poetinės kalbos 
taisykle tik per nesusipratimą toje kultūrinės dekadenci- 
jos nuotaikoje, kuri yra užvaldžiusi mūsų pasaulį ypač 
po didžiojo karo. Didieji žmonijos poetai ir rašytojai, 
kurie yra sukūrę nemirtingus poezijos veikalus, niekados 
nežiūrėjo į poetinę kalbą kaipo į bendrinės kalbos de- 
formaciją, o jei jie taip būtų žiūrėję, tai tikriausiai je 
nebūtų laikomi nemirtingais kūrėjais: . 

7. Jei apskritai referento pranešimas yra labai nau- 
dingas, nes iškelia daug problemų ir išaiškina kai kuriuos 
dalykus, kurie yra pasidarę aktualūs, tai poezijos kalbos 
klausimu jis skelbia idėjas, kurios yra pavojingos nor- 
maliam mūsų poezijos išsivystymui. 

8. Aš labai pageidaučiau, kad referentas patikrintų 
su visu objektyvumu savo poetinės kalbos koncepciją, 
nes tikiuos, kad tuomet jis nedrįstų skelbti jos viešai ne 
tik kaipo klaidingos, bet ir kaipo kenksmingos. 


Funkcijos ir funkcinės kalbos 
Kalbos individualizacija poezijoje 


Kalbos normų kriterijai: Normų šaltiniai: 

1. grynumas; 1. žmonių kalbos vartose- 
2. taisyklingumas; na; 

3. būdingumas, polinkis; 2. rašomosios kalbos var- 
4. funkcinis tikslingumas; tosena; 

5. įsisenėjusi vartosena; 3. normali kalbos sąmo- 
6. estetiškumas. nė. 


1. Norma yra tai, kas turi būti =principas, taisyklė. 

2. Kriterijus yra principas, kuris nustato, kas yra nor- 
malu arba kas turi būti=skiriamasis pagrindas. 

5. Tradicinio įsisenėjimo principas: joks įsigyvenęs 
kalboje žodis negali būti šalinamas iš bendrinės kalbos 
be aiškiai pateisinamų priežasčių. 

6. Estetiškumo principas: iš dviejų naujadarų arba 
skolinių tas yra priimtinesnis, kuris geriau patenkina es- 
tetinius kalbos reikalavimus, visoms kitoms sąlygoms 
esant lygioms. 

1. Kalba turi būti gryna, kiek tai galima, ir gali turėti 
skolinių, kiek tai būtina. Gryna yra kalba, kuri neturi ne- 
pateisinamų skolinių. 

2. Kalba turi būti taisyklinga ta prasme, kad ji turi 
atitikti įprastinės aprobuotos vartosenos taisykles ir vi- 
sas jos išimtis. Taisyklinga kalboje yra tai, kas yra pa- 
stoviai įprastinės vartosenos pripažinta. Kalbos taisyklin- 
gumas yra kalbos dėsningumas, formalinis ir semantinis 
taisyklingumas. 

3. Būdingas yra toks kalbos polinkis, kuris atitinka jos 
dvasią ir tipišką jos vartoseną. 

4. Funkcinis tikslingumas reiškia kalbos sugebėjimą 
geriausiai patenkinti susižinojimo reikalą. 

5. Estetiškumas reikalauja, kad kalba atitiktų estetinį 
skonį fonetikos, morfologijos, frazeologijos ir stilistikos 
dalykuose: skambumas, trumpumas, dailumas, darnumas, 
raiškumas yra svarbiausi estetiniai kalbos požymiai. 

8. Kalbos tikslingumas, būdamas vienas iš svarbiųjų 
jos vyksmo pagrindų, reikalauja, kad kalba kiekvienu 
atveju būtų pritaikyta savo tikslui. Literatūrinėje (poezi- 
nėje ir prozinėje) kalboje, kuriai, be to, yra būdingos ir 
individualinės įvairenybės, šiuo atveju tikslingumas turi 
būti suderintas su individualiais kūrybos reikalavimais. 


Kalbos taisyklingumas 


Kalbos taisyklingumas yra kalbos dėsningumas. 

Formalinis ir semantinis taisyklingumas, 

Bendrinė yra kalba, bendra ir sutartinė visai tautai ir 
visiems kultūros reikalams, vartojama raštu ir žodžiu (ra- 
šomoji ir šnekamoji). 


BENDRINĖS KALBOS 
NORMALIZACIJOS KRITERIJAI 


1. Norma yra tai, kas turi būti. 

2. Bendrinės kalbos norma yra iš principo privali kal- 
bos forma. 

3. Norminės lylys yra tos, kurios iš principo yra to- 
buliausios kaipo neprieštaraujančios kalbos normų krite- 
rijams. Nuo norminės lyties nukrypti tegalima tada, kai 
tam yra pateisinamas pagrindas. 

4. Kalbinės normos krilerijus yra pažymys, kuris lei- 
džia skirti tai, kas yra normalu, nuo to, kas yra nenor- 
malu, 

5. Iš bendrinės kalbos normų kriterijų svarbiausi yra: 
a) grynumas; b) taisyklingumas; c) būdingumas; d) tiks- 
lingumas; e) esteliškumas. 

6. Kalbos grynumas reikalauja, kad kalba būtų gryna, 
kiek tik yra galima, ir teturėtų tiek skolinių, kiek yra bū- 
tina. Gryna yra kalba, kuri neturi (nepateisinamų) sko- 
linių. 

7. Kalbos taisyklingumas reikalauja, kad kalba atitik- 
tų pripažintą pastovią įprastinę vartoseną. Kaip kalbos 
grynumas suderinamas su pateisinamais skoliniais, pana- 
šiai jos taisyklingumas suderinamas su įsigalėjusiomis iš- 
imtimis. Įprastinė vartosena remiasi tradicinio įsigalėjimo 
principu, kuris reikalauja, kad joks įsigyvenęs kalboje 
dalykas nebūtų iš jos šalinamas be aiškiai pateisinamų 
priežasčių. 

8. Kalbos būdingumas reikalauja, kad kalbos išsivys- 
tymas eitų pagal bendrą kalbos dvasią ir tipiškus jos 
polinkius. Todėl turi būti branginamas kalbos savotišku- 
mas ir kalba plėtojama tipiškumo linkme, 

9. Kalbos tikslingumas reikalauja, kad kalba sugebėtų 
geriausiai patenkinti susižinojimo reikalą. Tikslingumas 
yra vienas iš svarbiausių principų, kurie vadovauja kal- 
bos kultūrėjimo vyksmui, einančiam intelektualizacijos, 
automatizacijos ir aktualizacijos linkme, 

10. Kalbos estetiškumas reikalauja, kad kalba paten- 
kintų estetinį skonį fonetikos, morfologijos, frazeologijos 
ir stilistikos dalykuose. Skambumas, trumpumas, darnu- 
mas, raiškumas ir tikslingumas yra svarbesni estetiniai 
kalbos pažymiai. 

11. Sprendžiant norminių lyčių klausimus, reikia atsi- 
žvelgti į visus normų kriterijus, nes paprastai visas kri- 
terijų kompleksas, bet ne vienas kitas kriterijus turi 
sprendžiamosios reikšmės. 

12. Kalbos normalizacija, kuri yra vienas iš kalbos 
kultūrėjimo momentų, turi stengtis sunaudoti kuo dau- 
giausia natūralių kalbos turtų ir vengti nereikalingo kal- 
bos lyčių apkarpymo. 


PAAIŠKINIMAI 


Pradedant sudarinėti Stasio Šalkauskio „Raštus“, reikėjo atsižvelgti 
į galimybę, kad pirmasis jų tomas bus ir paskutinis. Todėl „Raštų“ 
I tome paskelbti svarbiausieji S. Šalkauskio brandaus laikotarpio filo- 
sofiniai veikalai. Šiame, trečiajame, tome skelbiamį ankstyvieji S, Šal- 
kauskio darbai, daktaro disertacija, epistoliniai ir kiti kūriniai, kurie 
yra svarbūs norint suprasti jo filosofinių idėjų raidą ir savo tematika 
susiję daugiausia su religijos ir kultūros problemomis. Taip pat spaus- 
dinami tekstai, papildantys „Raštų“ II tome paskelbtus terminolo- 
gijos darbus. 

Įvadinis šio tomo straipsnis „S. Šalkauskio asmuo, darbai, povei- 
kis“ yra antroji J. Girniaus studijos „Stasys Šalkauskis istorinėje per- 
spektyvoje“ dalis. Ji buvo išspausdinta: Lietuvos Katalikų Mokslo Aka- 
demijos Suvažiavimo Darbai.— Roma, 1990.— T. 13; perspausdinta: 
Gimius J. Stasys Šalkauskis istorinėje perspektyvoje — Roma, 1990. 
Spausdinama pagal pastarąjį leidinį, atsižvelgiant į autoriaus pataisas 
dovanoto egzemplioriaus paraštėje. 


FILOSOFIŠKOJI DIEVO SĄVOKA 


Pirmasis Šalkauskio filosofinis darbas. Tekstas be pavadinimo, ne- 
buvo užbaigtas ir skelbtas. Spausdinama pagal rankraštį, saugomą Vil- 
niaus Universiteto bibliotekos Rankraščių skyriuje (F 140—192). Šis 
tekstas turėjo sudaryti studijos „Bažnyčia bei kultūra“ dalį. Rankraš- 
tyje vėliau buvo įrašytas šitos studijos planas: 

„Bažnyčia bei kultūra. Dabarties sintezis sulig krikščioniškosios 
filosofijos 

Pratartis; Dairydamasis po dabarties pasaulį teberandu tik du pa- 
žymėtinu dalyku — bažnyčią bei kultūrą 

I. Nuoseklus į Bažnyčią kelias 
II. Bažnyčia Ir pažanga 

1. Tiesa apie Dievą: tikėjimas, Dievo sąvoka, Dievo apsireiškimas 

religijos istorijoje, Dievo Trejybė, paslaptis. 

2, Tiesa apie Žmogų: sutvėrimas, nupuolimas, atpirkimas. 

3. Tiesa apie Dievažmogį Kristų: įkūnijimas, perkeitimas, iš — nu- 

mirusiųjų — prisikėlimas, 

III. Bažnyčia Ir žinija 
IV. Bažnyčia ir visuomenė 
V. Bažnyčia ir dailė. 
Užbaigiamasis žodis“. 

Straipsnio pavadinimas nustatytas pagal St. Šalkauskio laišką 
A. Jakštui-Dambrauskui (1913 1024) ir laišką Pr. Dovydaičiui (1913 10 
10). 


1. Dubito ergo sum, cogito ergo sum (lot.) — abejoju — vadinasi, 
esu, Mąstau — vadinasi, esų. 

2. Credo (lot.) — tikiu. 

3. Dixil insipiens in corde suo: Non est Deus (lot.) — Beprotis 
sau vienas nusprendė: „Nėr Dievo“ (Ps 13, 1). 

4 Absolvere (lot.) — išlaisvinti; užbaigti. 

5, Datur tertium guid (lot.) — yra trečioji Išeitis, kai... 


BAŽNYČIA BEI KULTŪRA 


Nebaigta studija iš dalies išspausdinta: Draugija.— 1913.— Nr. 83.— 
P. 257—263; Nr. 84— P. 360—372; Nr. 86—P. 160—180; 1914— 
Nr. 87.—P. 266—282. Redaktoriaus A. Jakšto—A. Dambrausko kai kur 
smarkiai taisyta ir trumpinta. Apie šio darbo spausdinimo peripetijas 
žr. šiame „Raštų“ tome „Kun. A. Dambrauskas, mano mokytojas ir 
kritikas". Studijos „Pratartis“ ir pirmasis skyrius („Tiesa apie Dievą“) 
spausdinamos pagal publikaciją „Draugijoje“, kadangi rankraštis ne- 
išliko. Studijos antroji, trečioji ir ketvirtoji dalys spausdinamos pagal 
rankraščius, saugomus Vilniaus Universiteto bibliotekos Rankraščių 
skyriuje (F 140—192; E 63). Penktasis skyrius neišliko, turbūt jis nė 
nebuvo parašytas, todėl spausdinama 19140219 laiške A. Jakštui- 

A. Dambrauskui įdėta santrauka. A. Jakšto—A. Dambrausko kalbiniai 

taisymai, esantys rankraštyje, su kuriais S. Šalkauskis sutiko, respek- 

tuojami. Kai kurias sunkiai įskaitomas rankraščio vietas sudarytojui 
padėjo išaiškinti Joana Pribušauskaitė, 

1. Guid tertium dalur (lot.) — kai yra trečioji išeitis. 

2, Inanis et vacua (lot.) — tuščia ir dyka. 

3. Informis et aeriformis, invisibilis et Incomposita (lot.) — beformis 
ir neapibrėžtas; nematomas ir be tvarkos. 

4. Sui generis (iot.) — tam tikros rūšies. 

5. Terra (autem) erat inanis el vacua, et tenebrae erant super faciem 
abyssi (lot) — O žemė buvo tyra ir tuščia, ir tamsybės buvo vir- 
šum gelmių (Pr 1, 2). 

6. Et spiritus Dei ierebalur super aguas (lot) —ir Dievo Dvasia sklen- 
deno viršum vandenų (Pr 1, 2). 

7. Fiat (lot.) — tebūnie. 

8. Sub specie aeternitatis (lot) — amžinybės požiūriu. 

9. A posteriori (lot.) — iš patirties. 

10. Ralio (lot.) — priežastis, protingas pagrindas, 
11. In guo omnes peccaverunt (lot.) — visi nusidėjo (Rom 5, 12). 

12. Fecit Adam et in illo fuimus omnes. Periit Adam ei in illo omnes 
perieruni (S. Amb., In Luc., Lib. VIII, n. 234) (lot.) — Sutvėrė Adomą 
ir jame buvome visi. Nusidėjo Adomas ir jame visi nusidėjo (Šven- 
tas Ambraziejus. Luko Evangelijos komentaras). 

13. Omnes enim fuimus in illo uno (Adam), guando omnes fuimus ille 
unus, gui lapsus est... (S. Auguslt., De Civ. Dei, lib. XIII, c. XIV) 
(tot.; — Tačiau visi buvome jame viename (Adome), kai visi buvo- 
me jų vienas, kuris nusidėjo... (Šventas Augustinas. Apie Dievo 
miestą). 

14. Omnes homines, gui nascuntur ex Adam, possunt considerari ut 
unus homo, in guantum conveniunt in natura, guam a primo pū- 
Tenle accipiunt... Sicut etiam Porphyrius dicit: guod participatione 
speciei plures homines sunt unus homo... (S. Thom., I, 2, g. LXXXXI, 
a. L) (lot.) — Visi žmonės, kurie gimsta iš Adomo, gali būti laikomi 
lyg ir vienu žmogumi, nes panašūs prigimtimi, kurią paveldi iš 
pirmojo tėvo... Kaip jau Porfirijus sakė: kad dalyvavimo požiū- 
riu daugelis žmonių yra vienas žmogus... (Šventas Tomas. Teolo- 
gijos visetas). 

15. Kongruinacija —t. y. kongruencija, atitikimas. 

16. Poniilex maximus (lot.) — didysis žinys, Romos žinių kolegijos pir- 
mininkas; čia — Kristus kaip didysis kunigas. 

17. Dei Mater (lot.) — Dievo Motina, 

18. Omnia in ipso constant (lot.) — visa jame pastovu. 

19. Usgue ad divisionem animae el spirilus (lot) — iki sielos ir dva- 
sios atskyrimo. 

20. Roma sotieranea (lot) — požeminė Roma, t. y. katakombinė krikš- 
čionybė. 

21. Ex cathedra (iot.) —iš katedros, oficialiai mokydamas, 

22. Mutaltis mutandis (lot.) — pakeičiant, kas keistina, taikant aplinky- 
bėms. 

23. In actu (lot.) — aktualiai. 

24. A. Jakštui sustabdžius tolesnį studijos spausdinimą ir pareiškus es- 
minių pastabų dėl jos turinio, S. Šalkauskis 191402 19 laiške trum- 
pai išdėstė tolesnių skyrių turinį. Štai 3 ir 4 skyriaus santrau- 
ka: 

„3. Tiesa apie Dievažmogį — Kristų 

Dieviškasis Įsikūnijimas įvyko kaipo universalis nusidavimas. Įsi- 
kūnijęs pavienio žmogaus asmenyje, Dievas sujungė tobulai savo pri- 
gimtį sų žmogaus prigimtimi viename asmenyje, kuriame vienu laiku 
apsireiškė visiškas individualumas ir neapribolas visuotinumas. Kad 
pagimdžius Dievažmogį Kristų, materialiai-dvasiškoji žmogystės prigim- 
tis turėjo pasiekti aukščiausį prisirengimo laipsnį: materija turėjo pa- 
stoti Dievo materija, arba Dei Mater. Tai ir įvyko nepalytėtai pradė- 
tosios ir nepalytėtai pradėjusiosios šv. mergaitės Marijos asmenyje. 

Individualis Josios apsisprendimas sulig Dievo palaimos kartu buvo 

nauju pasaulio vėlės apsprendimu, kuomet ji įgavo visuotinosios die- 

vamotinystės ypatybę. Tobulas gi (nesusiliejamai bei neatskirtinai) 
dievystės su žmogyste suvienijimas sudaro dievažmogystės esmę, kame 
dieviškasis įr žmogiškasis gaivalai sujungti be jųdviejų prigimčių su- 

maišymo ir be laisvės suvaržymo. Įvyksta visiškoji pirmavaizdžio įr 
tvarinio kongruencija. Šitos tobulos kongruencijos idėja slepia savyje, 
be minėto jau tobulo dievystės su žmogyste suvienijimo, dvejopą vie- 
nybę, būtent amžinai tobulą Dievo esmės vienybę ir pasiektą vėl tva- 
rinijos vienybę. Tokiu būdu Dievažmogis Kristus surišo viršprigim- 
tąją tvarką su prigimtąja tvarka, o savo žmogystės perkeitimu padėjo 
pereinamą tarp jųdviejų tiltą. Prieš įsikūnijant Dievui dievystė buvo 
pasauliui transcedenti, o Jam įsikūnijus, pastojo imanenti. Aukščiau- 
sioji Dievo ir tvarinijos vienybė, kuomi yra Dievažmogis Kristus, tėra 
vienintelis realis visuolinosios tiesos, gerybės ir grožės pagrindas, 
Dėlei dievystės transcedentumo prieš Dievui įsikūnijant, kaip irgi pri- 
gimtoje pažangoje kultūros formoje, buvo ir yra tveriamos vien tiesos, 
gerybės ir grožės panašybės. Kristaus pasiuntinystės išpildymas padėjo 
metafiziškąjį pamatą, ačiū kuriam, šitų trijų rūšių vertybės per visuo- 
tinąjį perkeitimą įgavo amžinąjį pavidalą. Yra tai pasaulio apgalėjimas, 
kuris atžvilgiu į prigimtąją tvarką yra josios susidaužymas, arba ka- 
tastrofa. Šita katastrofa buvo prirengiama ištisoje paslaptingiausių ma- 
terijų eilėje, kame Kristaus žmogystė turėjo išlaikyti kovą su visa pa- 
saulio blogybe už visus ir viską: Įsikūnijimas įvyko laužant prigim- 
tuosius gimdymosi dėsnius, Kristaus pagundynimų apgalėjimu tapo 
potencialiai nuveikta pasaulio blogybė, Persikeitime Kristaus kūnas 
apreiškė visą savo gražumą ir prisirengė prie paskiausio Dangun pasikė- 
limo, Atpirkime, įvykusiame dėlei mirties ant kryžiaus, visai tvarinijai 
leista naudotis Dievažmogio Kristaus nuopelnais, Iš numirusiųjų prisi- 
kėlimu buvo padėtas nesugriaunamas Kristaus viešpatystės pagrindas, 
kuriuo ir yra tikras, bet perkeistas Jo kūnas. Miręs ir po trijų dienų 
iš numirusiųjų prisikėlęs Kristus iš tikro pastatė tąją Bažnyčią, kurią 
pažadėjo pastatyti per tris dienas, 


4. Tiesa apie Kristaus Bažnyčią 


Dievažmogis Kristus suteikė tvarinijai visai užtektiną ir visuotinąją 
išganymo galę. Bet ir Dievo godojimai tvarinijos laisvei paliktas savi- 
stovas uždavinys užbaigti Kristaus darbą. Tam tikslui tarnauja Kris- 
taus Bažnyčia. Kad Kristus nebūtų įsteigęs visai tikros ir realės žmo- 
nijai dalyvavimo formos ir nebūt užbaigęs savo darbą iš numirusiųjų 
prisikėlimu, Jisai nebūt padaręs tiesiog nieko. Bažnyčia ir yra toji 
sritis, kurioje susiduria viršprigimtoji ir prigimtoji Ivarki ir pastaroji 
įgauna persikeitimo galę sulig Kristaus kūno privalumų, Yra tai Kris- 
taus kūno augimas, galimas dėlei tos priežasties, jog Kristaus nusta- 
tytas sakramentalis gyvenimas mistiškuoju būdu jungia Jo kūną su 
materialiai dvasiškąja žmogystės prigimtimi. Bažnyčioje vienijasi tokiu 
būdu dieviškasis gaivalas su žmogiškuoju gaivalu, Tasai vienijimasis 
įvyksta ne lik dinamiškai, bet ir statiškai: užkariaunamos prigimtosios 
tvarkos sritis įeina į prigimtąją tvarką Kristaus kūno pavidale. Kadangi 
Bažnyčioje dieviškasis ir žmogiškasis gaivalai sujungti tobulai, tai Baž- 
nyčia yra realė buvimo forma amžinojoje ir visuotinojoje tiesoje, ge- 
rybėje ir grožėje. Realis gyvenimas tiesoje yra visai tikras Bažnyčios 
neklaidingumo pamatas, Kristaus kūnui auganti, auga tik dogmatiškas 

Bažnyčios susipratimas, bet iš pat Jos pradžios paduodamas yra lyg 
geinale, visas dogmatijos turinys, nes tiesa yra vienintelė ir amžina. 
Kaip ir visi Bažnyčios apsireiškimai, Jos neklaidingumas tur regimąjį 
savo apsireiškimo pavidalą tik popiežiaus asmenyje, nors jojo neklai- 
dingumo šaltinis mistiškai slepiasi visos Bažnyčios gyvenime, Tasai Baž- 
nyčios apsireiškimas sudaro vienybę tiesoje. Bažnyčios vienybė, kaipo 
aukščiausioji gerybė, apsireiškia tame, kad Bažnyčia vienodai saugoja 
kaip individualumą kiekvieno, taip ir rinktinumą visų ir kartu tvari- 
nijos vienybę riša su vieninteliu Dievu. Galop, Bažnyčios vienybė nu- 
jaučiama kaip aukščiausioji grožė, nes vienatinės Išminties idėjos Joje 
iš tikro įsikūnija prigimtajame pasaulyje ir perkeičia jįjį sulig tvari- 
nijos pirmavaizdžių — Kristaus kūno pavidale įvyksta visiškoji tvari- 
nijos ir pirmavaizdžių kongruencija, kuri ir tveria amžinosios grožės 
formą. Visas matomas Bažnyčios gyvenimas yza įkūnijimas idėjos arba, 
kitaip sakant, jos išreiškimas matomuojų ženklu. Tasai idėjos įsikūniji- 
mas tur savo tikslu pasaulio perkeitimą sulig Kristaus kūno privalumų. 
Sakramentalis gyvenimas tarnauja šitam tikslui ir tokiu būdu visal 
Iealiai ir pasekmingai augina Krisiaus kūną. Visos prigimtojo gyveni- 
mo funkcijos aprūpintos yra sakramentais, kad nuveiktų ir perkeistų 
pagamintus tvarinijos nupuolimo prigimtojo buvimo formas. Svarbiau- 
sieji: krikštas apvalo nuo įgimtosios nuodėmės, eucharislija yra aukš- 
čiausioji maitinimosi forma, kuri statoma priešais prigimtojo maitini- 
mosi — užmušimo, jungtuvių sakramentas apgali lyliškąjį gaivalą ir kei- 
čia jį sulig dvasiškos vienybės idėjos, atgailos sakramentas yra vienin- 
telis tikras įrankis pasikėlimo iš nusidėjimo, kunigystės sakramentas 
tarnauja sąlyga visų sakramentų pildymo ir dargi įsteigia valdžią, kuri 
vadovauja tikintiesiems su pagalba laisvės ir meilės, o ne priversti- 
numu, kuriuo remiasi kiekviena kita kultūra. Nė kiek neperdėsime, jei 
pasakysime, jog Bažnyčia yra metaliziškai tikras esybinis dievažmogiš- 
kasis organizmas individualis ir kurtu visuolinas, kuris plėtojasi, auga, 
tur savo gyvenimo sąmonę, veikia ir tveria, perkeičia nuveiktas pa- 
saulio sritis sulig aukščiausiųjų Išminties pirmavaizdžių ir įveda jas 
Dievo viešpatystėn. Sakramentai, tvarkydami visą žmogaus gyvenimą: 
jo gimimą, augimą, maitinimąsi, dauginimąsi ir mirimą, perkeičia šitą 
gyvenimą pagal giliausios Bažnyčios esmės, o kadangi šioji pastaroji 
nepriklauso prigimtojo pasaulio dėsniams, tai Ir sakramentų veiksmas 
įvyksta ne pagal jųjų, bet keičiant žmogaus prigimtį, tveria sritį, kurion 
minėtieji dėsniai nebeveikia. Todėl sakramentai teisingai vadinami 
paslaptimis, kurių veiksmas yra stebuklingas. Keisdami prigimtojo 
pasaulio esmę, sakramentai daro ją nepriklausančia prigimtiesiems dės- 
niams. O kadangi matomasis Bažnyčios gyvenimas pirm visa ko apsi- 
reiškia sakramentuose, tai Bažnyčios buvimas iš tikro yra stebuklingas. 
Pasakysim net daugiau: Bažnyčia yra organizuolas stebuklas“. 


BAŽNYČIA IR KULTŪRA 


Rankraštinis veikalo planas, parašytas lygiagrečiai rusų Ir pran- 
cūzų kalbomis (Lteprkosb Hi KynbTypa. L'Eglise et la Civilisation), kurį 
Šalkauskis ketino rašyti įstojęs į Fribourgo universitetą. Iš rankraščio, 

saugomo Vilniaus Universiteto bibliotekos Rankraščių skyriuje (F 140— 
269) vertė A. Sverdiolas. Kadangi prancūziškasis variantas laikytinas 
auioriniu vertimu, išreiškiančiu paskutinę autoriaus valią, juo remtasi 
nesutampant tekstams, 


1. Operalion seguitur esse (lot.) — veiksmas seka iš būties, 
2. Aoyok ir copia (graik) — protas ir išmintis, 


AUTOKRITIKOS ŽODIS DĖL RAŠINIO 
„BAŽNYČIA BEI KULTŪRA" 


Straipsnis perspausdintas iš: Židinys.— 1926— Nr. 8—9. 


1, Straipsnio „Vladimiras Solovjovas ir jo pasaulio sielos Koncepcija" 
(Logos.— 1926.— Nr. 2) ištrauka praleidžiama. Žr, šio tomo p. 497—498, 


TIKĖJIMAS IR SCHOLASTINĖ FILOSOFIJA 


Referatas „Foi et philosophie scholastigue“, skaitytas Fribourgo uni- 
versitete per seminarą 1917 metais. Originalą, saugomą Vilniaus Uni- 
versiteto bibliotekos Rankraščių skyriuje (F 140—109), vertė A. Sver- 
diolas. 


1. A priori (lot.) —iki patyrimo. 


VLADIMIRO SOLOVJOVO (1853—1900) 
MISTINIAI REGĖJIMAI 
£ 
Referatas „Visions mystigues de Wladimir Soloviev (1853—1900)“, 
skaitytas Fribourgo universitete per seminarą 1918 metais. Originalą, 

saugomą Vilniaus Universiteto bibliotekos Rankraščių skyriuje (F 140— 

171), vertė A. Sverdiolas. 

1. Originale klaidingai nurodyta 1859. 

2. Vėliau, gavęs V. Solovjovo poezijos 6-ąjį leidimą, S. Šalkauskis 
pagal jį sužymėjo referato tekste cituojamus puslapius, taip pat 
šiek tiek papildė tekstą. 

3. Sakinys įterptas tarp eilučių. 

4. Dostojevskis F. Broliai Karamazovai —V., 1986.—7T. 1—P. 337; 
341. 

5. Ten pat — P. 341. 


PASAULIO SIELA VLADIMIRO SOLOVJOVO FILOSOFIJOJE 


Filosofijos daktaro disertacija, apginta Fribourge 1920 me- 
tais (L'Ame du monde dans la philosophie de Vladimir Soloviev.— Ber- 
lin, Knospe und Dauer, 1920). 

Autorius dalį disertacijos išvertė, o dalį sutraukė ir išspausdino, 
pavadinęs „Vladimiras Solovjovas ir jo pasaulio sielos koncepcija (Jo 
25 metų mirties sukaktuvės minint)“ (Logos.— 1926.— Nr. 2). Šis straips- 
nis buvo perspausdintas: Šalkauskis S. Rinktiniai raštai. — Roma, 1986.— 

T. 1.— P 559—607. Kadangi straipsnio tekstas beveik sutampa su di- 
sertacijos tekstu, šiuose „Raštuose“ jo nespausdiname. Išimtis yra 
straipsnio pratarmė ir „„Pasiaiškinimo žodis“; 


„Pasiaiškinimo žodis 


Šis rašinys yra sudarytas iš pradžios ir galo autoriaus disertacijos, 
pavadintos „L'Ame du monde dans la philosophie de Vladimir Solo- 
viev" („Pasaulio siela Vladimiro Solovjovo filosofijoje“). Jis iš tikrųjų 
yra ne kas kita, kaip autoriaus disertacijos santrauka, kuri turėtų 
supažindinti skaitytoją su bendromis jos prielaidomis ir išvadomis. 
Autorius yra manęs, kad versti ištisai savo disertaciją lietuvių kalba 
būtų šiuo tarpu netikslinga, Užtat duoti galimybės lietuvių visuomenei 
susipažinti su bendromis jos išvadomis jis laikė tinkamu dalyku dėl 
kelių priežasčių. Visų pirma Solovjovo koncepcija apie pasaulio sielą 
turi centrinę vietą ne tik jo filosofijoje, bet ir jo gyvenime apskritai, 
nors dažniausiai tesudaro vien paslėptą jo pergyvenimų bei sampro- 
tavimų branduolį. Antra vertus, susipažinimas su šituo Solovjovo pa- 
saulėžiūros branduoliu tegalimas vien sąryšyje su bendrais įo gyve- 
nimo ir filosofinės kūrybos tyrinėjimais. Kadangi autoriaus disertacija 
ir turėjo savo tikslu nušviesti centrinę Solovjovo koncepciją sąryšyje 
su bendra jo filosofijos apžvalga, tai šitos disertacijos santrauka gali 
tarnauti lietuvių visuomenei savo rūšies įvada į Solovjovo filosofiją, 
t. y. tuo, nuo ko reikėtų pradėti norint sąmoningai ją studijuoti. 

Be to, darydamas savo disertacijos santrauką, autorius turėjo ir 
grynai asmeninių motyvų. Autoriaus disertacija apie pasaulio sielą S0- 
lovjovo filosofijoje yra sykiu tiek dėkingumo, kiek ir emancipacijos 
išraiška atžvilgiu į filosofą, kuris pirmas yra sužadinęs autoriuje filo- 
sofijos meilę ir pakreipęs jį į savo minties vagą. Sužavėtas plačiu 
sintetinių Solovjovo užsimojimu, autorius bandė išaiškinti ir pateisinti 
centrinę intuityvinio jo sintetizmo koncepciją, kuri kad ir buvo tiek pa- 
čio Solovjovo, kiek ir jo sekėjų skelbiama prie kiekvienos progos, ta- 
čiau nebuvo iki šiolei sistemingai išdėstyta ir kritiškai patikrinta. Ši- 
tokiu sistemingos apologijos tikslu ir buvo autoriaus sumanyta minėtoji 
disertacija, Dirbdamas šitą darbą, autorius beveik iki pat galo, būtent 
neprieidamas tik kritiškosios jo dalies, turėjo vilties apginti Solovjovo 
koncepciją ir todėl visą laiką stengėsi išrodyti ją iš stipriausios pusės. 
Tačiau, kai teko viskas suimti krūvon, autoriui galutinai paaiškėjo, kad 
Solovjovo koncepcija apie pasaulio sielą negali būti pateisinta kritiš- 
kosios minties šviesoje. Tuo pačiu laiku aristoteliškos-tomiškos filoso- 
fijos studijavimas autorių įtikrino, kad tarp Platono intuityvinio sinte- 
tizmo, kuriuo sekė Solovjovas, ir Aristotelio intelektualinio bei inte- 
gralinio sintetizmo, kuriuo sekė šv. Tomas Akvinietis, yra istorinės 
evoliucijos, arba net skirtumo filosofinio subrendimo atžvilgiu, nors 
tarp jųdviejų apskritai nėra principialaus prieštaravimo, kaip kad tokio 
prieštaravimo nėra tarp romantinio jaunatvės įdealizmo ir idealinės pil- 
nutinio subrendimo nuotaikos. Todėl kritiškoji autoriaus disertacijos 
dalis neišėjo galų gale Solovjovo naudai, 

Čia betgi autorius laiko savo prievole pareikšti, kad Solovjovo kon- 

cepcijos kritika buvo sykiu pačio autoriaus autokritikos aktas. Būda- 
mas toli gražu dar nesubrendusiu filosofijos mėgėju ir gyvendamas 
Solovjovo koncepcijų įtakoje, autorius užsiangažavo lietuvių visuome- 
nės akyse rašiniu, pavadintu „Bažnyčia bei kultūra“ ir įdėtu 1914 įr 
1913 metais „Draugijos“ 83, 84, 86 ir 87 numeriuose. Šitame rašinyje 
rado sau vietos ir pasaulio sielos koncepcija, ir tas nesąmoningas fį- 
losofavimas, kuris racionalizuoja teologijos dalykus ir mistifikuoja fį- 
losofijos dalykus, ir kuriuo taip pat nusidėdavo pirmas autoriaus mė- 
giamas filosofas. Pasidalinti tat savo disertacijos išdavomis verčia 
autorių ir autokritikos reikalas, nes jis norėtų šiąja proga nusiimti mo- 
ralinę atsakomybę už paskelbimą spaudoje įdėjų, kurių dabar neprį- 
pažįsta tikromis. Autorius bijo tik, kad šitas autokritikos veiksmas 
neišeitų su skriauda pačiam Solovjovui, kuris vis dėlto tebepaliko ne- 
išdildomų pėdsakų filosofiniam jo likimui. Kritikuodamas tat Solovjo- 
vą, autorius pageidautų, kad šita kritika būtų skaitytojo priimta sų 
tuo išvidiniu palankumu didžiajam rusų filosofui, kurio jis iš tikrųjų 
pelnė. 


* * |] 


Suprantama savaime, kad tai, kas šitame straipsnyje kritiškai 
sprendžiama apie Solovjovo ir Trubeckojaus koncepcijas, liečiančias 
pasaulio sielą ir kitas artimai surištas su ja idėjas, turi taip pat kri- 
tiškos reikšmės ir atžvilgiu į tai, kas mano buvo rašyta apie šituos 
dalykus rašinyje „Bažnyčia bei kultūra", ėjusiame 1913 ir 1914 metais 
„Draugijos“ 83, 84, 86 ir 87 numeriuose. Pagrindinės silpnybės, kurių 
yra šitame mano rašinyje, turi savo versmę, kaip pažymėta šio straips- 
nio pratartyje, tame nesąmoningame filosofavime, kuris racionalizuoja 
teologijos dalykus ir mistifikuoja filosofijos dalykus ir kuris šiuo atve- 
ju toli gražu nereiškia nei tinkamo mokslinio subrendimo, nei reikia- 
mo filosofinio ir teologinio pasiruošimo. Todėl kalbamajame rašinyje 
rado vietos ne tik tokie neišeiną iš filosofijos kompetencijos dalykai 
kaip pasaulio siela, Visuotinosios vienybės pavidalai ir santykiavimas 
Dievuje esminės Išminties su jo kūryba, bet ir tokie dalykai, kaip 
religinio tikėjimo interpretavimas, bandymas aiškinti šv. Trejybės pas- 
laptį, kurie išeina iš filosofijos srities ir teisėtai bei rimtai gali būti 
sprendžiami teologijos mokslo priemonėmis. Apskritai ne tik materia- 
linis, bet ir formalinis neskyrimas filosofijos ir teologijos sričių padarė 
tai, kad aname mano straipsnyje atsirado religijos klausimais ne tik 
netiksiumo, bet ir mėginimo racionalizuoti religijos paslaptis, kas jei įr 
gali būti psichologiškai išaiškinta atžvilgiu į jauną filosofijos mėgėją, 
tai vis dėlto negali būti racionaliai pateisinta atsižvelgiant į kompeten- 
tingo mokslo reikalavimus. Pareikšti tai ir laikau savo prievole prie 
šios geros progos“. 


Šalkauskio išverstos disertacijos dalys: „Įžanga, Vladimiro Solovjo- 
vo gyvenimas ir kūryba“ ir „Vl Solovjovo pasaulio „sielos sąvokos 
kritika“ (išskyrus antrą skyrių „Solovjovo mąstymą veikusios įtakos“, 
kurio jis neišvertė), spausdinamos pagal pirmąją publikaciją (Logos.— 
1926.— Nr. 2) ir redaguojamos remiantis tais pačiais principais, kaip 
ir lietuviškai rašyti tekstai. Kitas disertacijos dalis, taip pat kelias pa- 

straipas, kurių trūksta Šalkauskio verstose dalyse, išvertė A. Sverdiolas, 
stengdamasis vartotį autoriaus filosofinę terminiją, bet nemėgdžioda- 
mas jo stiliaus. Šiek tiek pakeista nuorodų tvarka, Šaltiniai, kuriuos 
pavyko rasti, nurodomi tiesiogiai, kiti verčiamį iš prancūzų kalbos. Ver- 
timą redagavo Danutė Navickaitė. 


1. Bonpoco: bunocoguu u ncuxono2uu (rus.) — Filosofijos ir psicholo- 
gijos klausimai. 

2. Sur Ies confins de deux mondes (pranc.) — Ties dviejų pasaulių 
riba. 

3. Philosophie et athėisme (pranc.) — Filosofija ir ateizmas. 

4. Les Soirėes de St. Petersbourg (pranc.) — Peterburgo vakarai. 

5. Prancūziškame disertacijos teksie yra paties Šalkauskio pažodinis 

vertimas. 


c 

6. t41 (graik,) — medžiaga, 

7. Intellekiuellė Anschauung (vok.) — intelekto steba. 

8. nNTNO TL Eono (graik.) — gyvybės pradžia. 

9. TO ane1pov (graik) — beribiškumas, 

10. Die schlechte Unendlichkeit (vok.) — bloga begalybe. 

11. Tohou — vabokou (hebr.) — tuščia ir dyka („O žemė buvo tyra ir 
tuščia" (Pr 1, 2)). 

12. Materia prima (lot.) — pirminė materija. 

13. Subsiratum (lot.) — substratas. 

14. Esse (lot.) — būti. 

15. Agere (lot.) — veikti. 

16. aoxN MC xwNoe0S (graik.) — judėjimo pradžia. 

17. Causa efficiens (1ct.) — veikiančioji priežastis. 

18, Logos ad extra (lot.) — protas nukreiptas išorėn. 

19. Res extensa seu subslantia corporalis (lot.) — tįsus daiktas arba kū- 
niška substancija. 

20. Res cogitans seu substantia spiritualis (lot.) — mąstantis 
arba dvasinė substancija, 


daiktas. 


c 

21. 1 uopiGTOS ŠvaG (graik) — neapibrėžta dvejybė. 

22, Contradiclio in adjecito (lot.) — prieštaravimas tarp apibrėžiamojo 
ir apibrėžiančiojo termino. 

23. Sensorium Dei (lot.) — Dievo juslių visuma. 

24. TOV Aoyov T0V OVTOV, TOU zaūviixov Aoyov (graik) — būtybių 
proto, visuotinio proto. 

25. Prius, posterius (lot.) — pirmesnis, paskesnis. 

26. Tvothi ceavrov, yvodi TNv aAndeLav (graik)-— pažink pats save, 
pažink tiesą. 

27. Sub specie aeternitatis (lot.) — amžinybės požiūriu. 

28. OckosKoe Kauano yvenua B. C. Con08+e84.— Bonpocbt buaocogbuu 
u ncuxono2uu (rus) — V. S. Solovjovo mokslo pagrindinis princi- 
pas.— Filosofijos ir psichologijos klausimai. 

29, Krisis der Vernunttwissenschaft (vok.) — Protu paremto mokslo kri- 
zė. 

30, HBanos B. Boposgb! U Mexku (OnbiTb! 3CTeETU4eCKUe U KpuTUUeCKUe) 
(rus.) — Ivanovas V. Vagos ir ežios (Estetiniai ir kritiniai esė). 

31. Ens dicitur multipliciter; Ens non dicitur univoce de Deo et de 
creaturis (lot.) — apie būtį kalbama daugiareikšmiškai; Apie Dievo 

„ ir kūrinio būtį kalbama ne ta pačia prasme. 

32. Summa theologica (lot.) — teologijos visetas. 

33. Non propier auctoritaiem diceniium, sed propter ralionem dictorum 
(Iot.) — ne dėl teigiančiųjų autoriteto, bet dėl pasakymo protingo 
pagrindo. 

34. Saini Thomas d'Aguin (pranc.) — Šventasis Tomas Akvinietis, 

35. Co6paxue couunenuū Baadumupa Cepzeesuua Cono8ve8a (rus.) — 
Vladimiro Sergiejevičiaus Solovjovo Rinktiniai raštai. 

36. Kpuauc aanadnoGi  gpunococbuu. Iporug noauTueucTos  (rus.) — 
Vakarų filosofijos krizė. Prieš pozityvistus, 

37. Dunxocopbckue Kaugaa ŲeAbKOro 3HaHuUA (rus.) — Pilnutinės žinijos [i- 
lcsofiniai pagrindai. 

38. KpuTuKa oTaA2uenKdx KauBA (rus.) — Abstrakčių pradų kritika, 

39. Yrenua o BozouenosewecTBe (rus.) — Paskaitos apie Dievažmoniją, 

40. Tpu peuu 6 namaTo ĮĮocToe8cx020 (rus) — Trys kalbos Dostojevs- 
kiui atminti, 

41, Ha nyTu k ucTunnOd bunocodbuu (rus.) — Pakeliui į tikrąją filosofi- 


ją. , 

42. Hcropua u 6GydymųuocTo TeOKpaTUU (rus.) — Teokratijos istorija ir 
ateitis. 

43. Kpacora 8 npupode (rus.) — Gamtos grožis. 

44. O6iųuš cAo!CA uckyccT64 (rus.) — Bendroji meno prasmė, 

45. Cubica nroO8u (rus) — Meilės prasmė. 

46. Ilepsoii ma2 K noAOKUTeAGKOU acTeTUKe  (rus.) — Pirmasis žingsnis 
į pozityviąją estetiką. 

47. Iosauą Ob. H. Tioruesa (rus) — F. I. Tiutčevo poezija. 

48. Onpasdanue 006pa. Hpaecreennan bunocobua  (rus.) — Gėrio pa- 
teisinimas. Moralės filosofija. 

49. Ilonarue o Boze (rus.) — Dievo sąvoka, 

50. Teoperuveckan dunocobua (rus) — Teorinė filosofija. 

51. H0ex senoseuecT6a y Asaycra KonTa (rus) — A. Comte'o žmonijos 
idėja. 

52. La Russiė et IEglise universelle (pranc.) — Rusija ir visuotinė Baž- 
nyčia. 

53. Mupocosepuunue  BaaguMupa  Cepreesuya  CoaoBbeBa  (Ius.) — 
Vladimiro Sergejevičiaus Solovjovo pasaulėžiūra. 


KUN. A. DAMBRAUSKAS, MANO MOKYTOJAS IR KRITIKAS 
Abipusis susirašinėjimas 


S. Šalkauskio ir Ą. Jakšto—A. Dambrausko 1913—1915, 1919—1920 
įr 1932 metų korespondencija buvo išspausdinta: Logos, 1938.— Nr. 
XVIII. P. 1.—53. Ferspausdinta: Šalkauskis S. Rinktiniai raštai. Filo- 
sofinės studijos— Roma, 1986.—T. 1.— P. 609—680. Spausdinama pa- 
gal pirmąją publikaciją. | 
1. Primum vivere deinde philosophari (lot.) — pirma reikia gyventi, 

paskui galima filosofuoti. 

„Raison d'ėtre (pranc.) — pagrindas, priežastis. 
„Cursus brevis philosophiae (lot.) — trumpas filosofijos kursas. 
„Materia prima (lot) — pirmoji materija. 


Forma substanlialis (lot.) — substancinė forma, 


„ Vis substantialis (lot) — substancinė, esminė galia, jėga, 
„Immediate (lot.) — tiesiogiai, be tarpininkų. 

„ Irritabile genus (lot) — sujaudinama, įpykdoma gentis. 

. YT06 ayceli Ke paa0pas3nuT6 (rus.) — Kad nesujudintume širšyno. 

. Penuzuosno-bunocodcKoe OGUeCT8O umenu Baadunupa CoA086680 — 


(rus.) — Vladimiro Solovjovo vardo religijos filosofijos draugija. 


„Digitus Dei est hic (lot.) — čia yra Dievo pirštas, 
„Ilenonozo 3nanua (rus.) — pilnutinės žinijos, 

. Ex necessilate (lot.) — būtinai, privalomi. 
„Panta rei (graik.) —viskas teka. 

„ In fieri (lot.) — tapsme, 


In esse (lot.) — būtyje. 


. Polska filozofija religijna w wiekų XIX (lenk) —lenkų religinė 


filosofija XIX amžiuje. 


„Bon mot (pranc.) — sąmojis. 


Phrasenmacher (vok.) — tuščiažodžiautojas. 


„ Ex professo (lot.) — pagal specialybę. 

. Vox vox pracierea nihil (lot) — vien tik žodžiai. 

„Also sprach Zaratustra (vok.) — Štai taip Zaratustra kalbėjo. 

„ Enchiridion symbolorum et delinitionum guae de rebus lidei et 


morum a consiliis oecumenicis et Summis Pontificibus emanarunt, 
Edidit H. Denziger (lot) — Ekumeninių pasitarimų ir Aukščiausiųjų 
Kunigų pateiktų tikėjimo bei papročių simbolių ir sąvokų sąva- 
das. 


„ Tertium Organon (lot.) — trečiasis Organonas. R 
„ La philosophie moderne (pranc.) -— dabartinė filosofija. 


„ Keddere rationem (lot.) — pateikti ataskaitą. 


Bryrpenkui Kkpyz. O NOcAeOKeU wepTe U 0 C6epx4eAOBEKE (rus.) — 
vidinis ratas. Apie paskutiniąją ribą ir apie antžmogį. 


„Usgue ad divisionem animae et spiritus (Iot.) — iki sielos ir dvasios 


atskyrimo. 


„ Accidens (lot.) — atsitiktinybė; esentia (lot.) — esmė, 


Sanctę tractanda (Iot.) — pamaldžiai tyrinėtina. 


„ Oui vult finem, vult et media (lot.) — kas nori tikslo, nori ir prie- 


monių. 


„ Oudeis ageometrelos kisito (graik) — teneįžengia nemokantis geo- 


metrijos. 


„ «Hauanbuoe pyKOBOgCTBO K CŪMOCTOATEALHOMY USYMERUJO BbICUIeO 


maTemaTUKU. Cocrasun H. B. /Įeaone (rus.) — Pradinis vadovas sa- 
varankiškai studijuoti aukštąją matematiką. Sudarė N. V. Delone. 
Oui prior lempore, prior jure (lot.) — kas pirma laike, pirma ir tei- 


siškai. 


. Ubermensch (vok.) — antžmogis; F. Nietzsche's terminas. 
„Sur les contins de deux mondes (pranc.)— Ties dviejų pasaulių 


riba. 

37. Pour alteindre les vėritės nouvelles, il faut d'abord garder Įes an- 
ciennes, les dėfendre, leur consenlir des sacrifices (pranc.) — tam, 
kad pasiektume naujas tiesas, pirmiausia reikia išsaugotį 5enąsias, 
jas ginti, joms aukotis. 

38. OnpaBgaTrb Bepy cBOux oTy08 (rus.) — pateisinti savo tėvų tikėjimą, 

39. Document historigue (secrei) sur la rėvėlaiion des destinėes pro- 
videntielles des nations slaves et des destinėes aciuelles du mon- 
de (pranc) — Istorinis (slaptingas) dokumentas apie slavų tautų 
apvaizdinio likimo ir dabartinio pasaulio Jėmimų apreiškimą. 

40. L'idėe de Iaccomplissement paraclėtigue du christianisme, ei par 
consėguent Faccomplissement des destinėes de Ykhomme sur Ia terre 
(pranc.) — Krikščionybės parakletinio išsipildymo ir atitinkamai žmo- 
gaus lėmimų žemėje išsipildymo idėja. 

41. Par sa crėation propre (pranc.) — jam save kuriant. 

42. L'idėe de Ia domination exclusive de la souverainetė du peuple, 
ei par consėguent, dans ceite exclusion de tout but hyperphysigue 
pour Yhomme, la destruction saianigue de Yhumanilė sur la terre 
(pranc.) — Liaudies suvereniteto išskirtinio viešpatavimo Ir atitin- 
kamai bet kokio antfizinio žmogaus tikslo atmetimo ir žmonijos 
žemėje šėtoniško sunaikinimo įdėja, 

43. Par sa destruction propie (pranc.) — jam susinaikinant. 

44. Nouveaux systėmes de machines d vapeur (pranc.) — naujos garo 
mašinų sistemos, 

45, Conscience de poteniialitė (pranc) — galimybės suvokimas. - 

46. Kamoų K 3aragkaM Mupa (rus.) — pasaulio paslapčių raktas, 

47. Lapsus lingua, lapsus calami (lot.) — apsirikimas kalbant. apsiriki- 
mas rašant, 

48. Zur russischer Geschichls- und Religionsphilosophie (vok) — 
Apie rusų istorijos ir religijos filosofiją. 

49. Onpasganue go60pa (rus.) — gėrio pateisinimas, 

50. CaBo6oguaa TeocopuA (rus.) — laisvoji teosofija. 

51. Pleniludinem actatis Christi (lot.) — Kristaus veiklos pilnybė. 

52. Alteram partem (lot.) — antrąją pusę. 

53. Pulchrum et ens converiuntur (lot.) — grožis ir būtis glaudžiai su- 
siję. 

54. Unum, verum, bonum (lot.) — vieningas, teisingas, geras. 

55. „La notion d'espace“ (pranc.) — erdvės samprata. 

56. Ayons la persuasion gue nous ne sommes pūs seuls en possession 
de la vėritė, et gue la vėritė gue nous possedons n'est pas Id 
vėritė entičre (pranc.) — Esame įsitikinę, kad ne vieninteliai žino- 
me tiesą ir kad tiesa, kurią mes žinome, nėra visa tiesa. 

56. Bugen Au T7hi Bora? (rus) — ar tu matei Dievą? 

58. Buxxy Gorunio, MUPOByIO gyYWY, TOCKYNIŲJYKO RO egUHOM Eore 
(rus.). — Matau dievą, pasaulio sielą, besiilginčią vienintelio Dievo, 

59. Nous croyons conduit la critigue de la doctrine de Soloviev dans 
Yesprit de la philosophie thomiste et avoir ainsi relevė, dans un 

le dėti gu'a portė Vignorance de la pensče scolasti- 


cas particulier, ! 
norance gui a entrainė tant de consėguences 


gue d cette derničre, ig 

funestes dans la pensėe moderne. Nous emportons de ce Lravai! 
la ferme conviction gue, si une nouvelle synthėse philosophigue 
plus large et plus profonde est possible de nos Jours, elle doit 
prendre pour base el point de dėpart Ia synthėse gui a ėtė ac- 
complie au moyen-ūgę dans Yoeuvre thomiste. Soloviev ne Ia pas 
iait et par lt mėme a manguė sont but. Reconnaitre les dėlauts 
de son syslėme, c'est Iendre ū la philosophie de saint Thomas 
d Aguin Yhommage gu'ellė mėrile: (pranc) — Tikiuosi, kad man 
pavyko atlikti Solovjovo koncepcijos kritiką kaip tik tomizmo fi- 
losofijos dvasioje ir tokiu būdu iškelti aikštėn konkretų atvejį, kai 
scholastinės filosofijos nežinojimas sukelia eilę pražūtingų dabarti- 
nio mąstymo klaidų. Iš atlikto darbo susidaro tvirtas įsitikinimas, 
kad jei mūsų laikais yra galima nauja, platesnė įr gilesnė filosofinė 
sintezė, tai ji turi remtis ir pradėti nuo sintezės, kuri buvo sukurta 
viduramžiais tomizmo filosofijos. Solovjovas to nepadarė ir todėl 
nepasiekė savo tikslo. Suprasti jo sistemos trūkumus — tai pa- 
reikšti šventojo Tomo Akviniečio filosofijai pripažinimą, kurio ji 
tikrai nusipelno, 

Non propier auctoritalem dicentium, sed propter rationem diclorum 
(lot.) — ne dėl teigiančiųjų autoriteto, bet dėl pasakymo protingo 
pagrindo. 

Philosophia perennis (lot.) — amžinoji filosofija. 

«Tpu cBuganug» (rus.) — trys pasimatymai. —V. Solovjovo poema 
(žr. S. Šalkauskio referatą „Vladimiro Solovjovo mistiniai regėji- 
mai" šiame tome, (p. 163). 

H gonro a AexXOA B gpeMOTe xxyTKOU (rus) — Aš ilgai gulėjau bai- 
siame snaudulyje. 

ConpukacuAdcb MUPGM UHbIM (rus.) — palietė kitus pasaulius. 
Kalbama apie referatą „Vladimiro Solovjovo mistiniai regėjimai“. 
Thesis VII, Maleria prima guoad naturam verosimiliter convenit 
cum maleria imponderabili seu aelherea. Thesis VIII. Forma sub- 
stantialis elementorum est vis substantialis guaedam, cui įigura 
guaedam characteristica alomi accedit (lot.) — VII tezė. Pirmoji ma- 
terija savo prigimtimi turi panašumo su nepridėtine arba eterine 
materija. VIII tezė. Dalelių esminė forma yra kažkokia esminė ga- 
lia, kurios rūšis panaši į kažkokias atomo savybes. 


"Mein individuelles Dasein. Das Problem der Malerie (vok) — 


Mano individuali būtis. Materijos problema. 


„ Corpora per corpuscula (lot.) — kūnai per daleles. 

„ De materia et forma (lot.) — apie materiją ir formą. 

„ Gua totum (lot.) — kaip visuma. 

„L'espace (pranc) — erdvė, tai yra Nyso knyga „Erdvės sampra- 


ta", 


Doctrine de Vie (pranc.) — gyvenimo samprata. . 
Sanare in radice (lot.) — radikaliai, iš pagrindų gydyti. 


74, Recta ratio factibilium (lot.) — tikras galimybių pagrindas. 


75. 


76. 


Die Kunstformen der Natur (vok.) — gamtos mene formos, 
Aesihetica perennis (lot.) — amžinoji estetika, 

T. I.— Kn. 4—5.— K., 1922.— P. 527—538. 

3. Mea culpa (lot.) — mano kaltė, 

4, Bauža — Ksaveras Bogušas (1746—1820), 

5. Memento (lot.) — atsimink (kad mirsi). 

TERMINOLOGIJOS TEORIJA 
IR LIETUVIŠKOJI FILOSOFIJOS TERMINIJA 


Pirmasis studijos pradžios variantas, išspausdintas: Logos.— 1925. 
Nr. 1, p. 1—21. Pirmojoje publikacijoje pažymėti teksto parašymo ai 
užbaigimo vieta ir laikas — 1925 m. Vėliau šis tekstas autoriaus nepa- 
tenkino ir jis parašė studiją tuo pačiu pavadinimu, pradėdamas ją iš 
naujo (žr. S. Šalkauskis. Raštai. — T. 2.— V., 1991.—P. 7—125). Spaus- 
dinama pagal pirmąją publikaciją. 


KALBOS KULTŪROS PROBLEMA 
Pastabos prie p. P. Joniko referato 
Pastabos parašytos atsiliepiant į P. Joniko straipsnį „Mūsų bendri- 
nės rašomosios kalbos kultūros problema“ (Židinys, 1937, Nr. 12, 

kartą buvo publikuotos: Mūsų kalba, 1982, Nr. 5(105), p. 31—36. 
Spausdinama pagal rankraštį, saugomą Vilniaus Universiteto bibliote- 

1. Čia ir toliau nurodomi minėto P. Joniko straipsnio puslapiai. 

2. GK —čia ir toliau — žurnalas „Gimtoji kalba". 

3. Turima omenyje T. Tilvyčio knyga „Išpardavimas dūšios“, Kau- 
nas, 1928. 


BENDRINĖS KALBOS NORMALIZACIJOS KRITERIJAI 

